
| MISAO GYORGYA LUKACSA | 


UVODNA BILJEŠKA 


Smatrajući G. Lukdcsa i E. Blocha najznačajnijim marksis- 
tičkim misliocima suvremenosti, »Praxis« im je još 1966. posve- 
tio poseban broj. I u kasnijim godinama pisali smo u više maho- 
va o obojici. Vraćajući se sad ponovo Lukdcsu, čije je stvaranje 
prekinuto 1971. godine, ne želimo da diskusiju o djelu ovog zna- 
čajnog mislioca završimo. Radove koji se objavljuju u ovom bro- 
ju treba, naprotiv, shvatiti kao poticaj za intenzivnije i produb- 
ljenije proučavanje njegove misli. Smisao i značenje »Povijesti 
i klasne svijesti«, od čijeg je objavljivanja prošlo tačno pola 
stoljeća, još uvijek nisu dovoljno rasvijetljeni i shvaćeni. Disku- 
sija o »Ontologiji društvenog bivstvovanja«, kojoj je Lukdcs po- 
svetio posljednje godine svog života, no koja ni do danas nije u 
cjelini objavljena, jedva da je započela. 


Upravo zato što je svrha ovog broja da potakne produbljeni- 
ji kritički studij Lukdcseva djela, u njemu donosimo i nekoli- 
ko u nas još neobjavljenih Lukdcsevih tekstova (među ostalim 
i veći odlomak posthumno objavljenog poglavlja o Marxu iz 
(»Ontologije društvenog bivstvovanja«), a posebnu pažnju po- 
svetili smo prikazu literature o Lukdcsu, što je posljednjih go- 
dina objavljena u nas i u svijetu. Napominjemo da ni taj prikaz 
literature nije potpun, pa ćemo u idućim brojevima prikazati 
još neke knjige o Lukdcsu (kao npr. njemačke knjige Fritza 
Raddatza, te engleske zbornike: »G. Lukdcs, The Man, His Work 
and His Ideas«, Edited by G. H. R. Parkinson, 1970. i »Aspects 
E i and Class Consciousness«, Edited by 1. Meszaros, 

MARKSISTIČKI FILOZOF U SAVREMENOM SVETU 


(PRIMER Đ. LUKAČA) 


Veljko Korać 


Beograd 


O Đerđu Lukaču se mnogo pisalo i raspravljalo. Raspravljalo 
se raznovrsno, burno i protivrečno. Gotovo pola stoleća bila su 
njegova dela veliki misaoni izazov, kako za kritičare i protivnike 
marksizma, tako i za same marksiste. Šta više, za marksiste su 
njegova shvatanja bila još i veći izazov, nego za kritičare i pro- 
tivnike marksizma. I upravo zbog toga je Lukač bio u žiži naj- 
raznovrsniiih sporova. Poslednjih nekoliko decenija, a osobito 
posle poznatih zbivanja u Mađarskoj, 1956. g., on je bio izuzetno 
hvaljen i istican kao najveći marksistički mislilac našeg vreme- 
na, ali je isto tako bio napadan, optuživan, čak i ponižavan kao 
filozof, kao teoretičar koji je odstupio od marksizma i zaplovio 
prljavim vodama revizionizma, ukoliko je uopšte (kao što su 
želeli da stvore utisak njegovi najbezobzirniji kritičari) bilo 
kada bio marksist. Tek pri samom kraju Lukačeva života bezob- 
žirnost je nešto otupila. A kada je najzad došao kraj, sredinom 
1971 g., postalo je jasno i tim istim kritičarima da zauvek uspo- 
kojenom filozofu više nije moguće suditi po stereotipu staljinis- 
ličke dogme zbog toga što je svojim nespokojnim umom mogao 
da misli dublje i dalekovidnije nego oni koji su mu živome su- 
dili, zanemarujući da je on dosta dugom periodu od pet dece- 
nija, od Oktobarske revolucije do naših dana, imao samo jedan 
životni cilj: da mišlju i delom dokaže životvornost i nepresušnu 
aktualnost Marxove filozofije. Tako se još jednom potvrdila 
stara i poznata pouka na koju upućuje istorija filozofije: veliki 
filozofi, koji ostaju uporni i dosledni u odbrani autonomije ljud- 
skog uma (filozofije) i umnih stremljenja da se osmisli čovek, 
njegov svet i njegov aktivni odnos sa svetom, izlažu sebe opas- 
nostima osuda i progona bez milosti (zbog kojih je, kažu, Aris- 
totel morao pod starost bežati iz Atine, obrazlažući tu svoju 

odluku rešenošću da ne dopusti da se Atinjani ponovo ogreše 
prema filozofiji), a oni koji pristaju na najveća priznanja i po- 
časti, ili čak teže za vlašću, dolaze u veliko iskušenje da izne- 
vere dostojanstvo uma i poziv filozofije! 

Đ. Lukač, veliki mislilac vremena u kome je živeo, bio je 
loga savršeno svestan i upravo zbog toga je svojim stavovima i 
svojim delima izazivao svakojaka protivljenja, rasprave i spo- 
rove. On je u stvari počeo da izaziva velike idejne sporove među 
marksistima čim se predstavio svojim delom Istorija i klasna 
svest. 

To delo ima izuzetan značaj u Lukačevom životu i radu, a i 
u istoriji marksističke filozofije i savremene filozofije uopšte. 
Zbog njega je Lukač bio čitavih pet decenija hvaljen i napadan, 
zbog njega je bio cenjen i vređan, ponosan i očajan. Međutim, 
kao što se zna, ono prvobitno nije bilo zamišljeno i napisano 
kao jedna jedinstvena knjiga, već je sastavljeno od rasprava koje 
su već bile objavljene. Knjiga sa naslovom Istorija i klasna svest 
objavljena je prvi put 1923. g. i dalje, sve do kraja Lukačevog, 
Života, svaki pokušaj novog izdanja, svaki pokušaj njenog pre- 
vođenja na neki jezik, izazivao je besomučne otpore, smutnje i 
sporove. 

Svakome ko ume filozofski da misli jasno je, da je ovo delo 
postalo izuzetno izazovno zbog toga što neodoljivo upućuje 
marksiste i kritičare marksizma na kritičko umovanje o moguć- 
nostima razvitka Marxove misli kao najtemeljnije misli protiv- 
rečja i kriza epohe u kojoj živimo, i u kojoj i sam marksizam 
neizbežno doživljava duboke krize. A uz to se nikako ne sme za- 
boraviti da je ono nastalo na samom početku istorijskog raz- 
doblja kome je tok i obeležja odredila Oktobarska revolucija i 
da je već tada naznačilo velike mogućnosti razvitka Marxove 
filozofije i marksizma uopšte u savremenom svetu. Dakako, po- 
četkom treće decenije ovoga veka, to je mogao biti samo nago- 
veštaj onoga što je kasnije doista i sledilo. Ali, kada je Stalji- 
nova zvezda počela bacati senku na Marxovu misao i potiskivati 
izvornu i životvornu dijalektiku radi afirmacije jednog oskud- 
nog ideološkog sistema dogmi bez ikakva sadržaja, upravo ova 
knjiga, uporedo sa još neobjavljenim Marxovim delima i rukopi- 
sima, kao i s delima Ernsta Blocha, postala je velika opomena da 
se marksistički i dijalektički može misliti o suvremenom istorij- 
skom zbivanju samo u duhu Marxove filozofije i da je to jedini 
put na kome marksistička filozofija ostaje životvorna. 


Upravo zbog toga i počeo je da plamsa gnev protiv Lukača 
u redovima dogmatičara. Počele su svakojake zakulisne spletke 
koje su ga nagonile da se smišljeno povlači. Tek široko prouča- 
vanje neobjavljenih i nepoznatih Marxovih rukopisa i upozna- 
vanje filozofskih rasprava mladog Marxa dalo je ovom delu novi 
život i smisao, jer se jasno pokazalo da je Lukač umeo tako te- 
meljno čitati Marxova dela, a naročito Kapital da mu je i pre 
objavljivanja tih Marxovih rasprava bilo jasno da je sama suš- 
tina Marxovog filozofskog nasleđa smišljeno zanemarena i potis- 
nuta. To je dovelo Lukača u direktni sudar sa dogmatizmom. 

A paradoks toga sudara bio je u tome što se pokazalo da je ra- 
nija Lukačeva kritika nemačkog socijaldemokratskog vulgarizo- 


Bile su to godine kada je Hegelova filozofija doista mogla 
dosta da kaže angažovanom mladom filozofu, koji se zasitio 
novokantovskog istorizma i »filozofije života«. Oktobarska revo- 
Jucija bacila je novo, neobično svetlo na istoriju, a dela Roze 
Luksemburg i V. I. Lenjina približila su Lukača velikim istorij- 
skim zbivanjima. Uza sve i iznad svega, pružala se i mogućnost 
neposrednog angažovanja u mađarskoj revoluciji. Lukač se za 
tu mogućnost svesrdno opredelio i stekao dragoceno iskustvo. 
Njegovo definitivno sazrevanje počelo je, međutim, tek posle slo- 
ma mađarske sovjetske repu like, kada su teorijske perspektive 
našle spoj sa empirijom istorijskog zbivanja. I upravo tada, ro- 
dili su se eseji od kojih je stvorena knjiga Istorija i klasna svest. 

Uprkos svim Lukačevim nastojanjima u kasnijim fazama nje- 
gova života, kada mu je izgledalo da ga neskriveni izrazi aver- 
zije dogmatičara prema tome delu progone kao zli duhovi, i 
kada je ovo delo uvrstio u grehove svoje mladosti, bilo je jasno 
i Lukačevim sledbenicima i kritičarima, da ono pripada razdob- 
lju njegove pune misaone zrelosti i definitivnog opredeljenja za 
Marxovu filozofiju. Jer, tu se vidi i bez naknadnih Lukačevih 

objašnjenja da je njemu samom bilo savršeno jasno da su ideo- 
lozi nemačke socijaldemokratije, posle Marxa, obezvredili mar- 
ksizam, redukujući ga isključivo na ekonomsku i društveno-poli- 
tičku doktrinu, jer nisu ni mogli, ni hteli, da se upoznaju sa fun- 
damentalnim načelima Marxove filozofije. On je smatrao, i to 
je zabeležio, da je Lenjinova zasluga što je neprekidno isticao 
da se ta načela moraju oživeti i razvijati i da upravo od toga 
zavisi dalji razvitak marksističke filozofije. Potiskivanjem auto- 
riteta Kauckog koji je Marxa sveo na najprostiju zdravorazum- 
sku doktrinu, nastala je živa potreba za dijalektikom. Lukaču 
je, kao i Lenjinu, bilo jasno da oni koji nisu temeljno shvatili 
Hegelovu dijalektiku, nikada nisu mogli da shvate ni Marxa, 
a naročito njegovo objašnjenje istorije, pa su se neizbežno gu- 
bili na stramputicama vulgarnog materijalizma i ekonomizma. 
Samim time, svodili su marksizam na najniži stupanj građan. 
skog načina mišljenja, koji ostaje ograničen na postojeće i kome 
je dostupno samo parcijalno mišljenje, bez ikakve moći uspona 
iznad apologije posebnog — do stanovišta totaliteta, celine, sa 
koga se jedino može obuhvatiti istorija i otkriti stvarni nosilac 
revolucionarnog načela čovečanske emancipacije u savremenom 
istorijskom zbivanju. U tom smislu se kod Lukača povezuju 
misao i delo: filozofija se ostvaruje delovanjem proletarijata 
koji je subjekt čitave proizvodnje u modernom društvu i koji 
menja sudbinu sveta. Budući da je, po Lukaču, pojam totaliteta, 
pojam celine, nosilac revolucionarnog načela time što određuje 
subjekat i objekat saznanja, pa prema tome i praksu, kao osnov- 
nu kategoriju, samo klasna svest proletarijata, kao subjekta pro- 
izvodnje, ima mogućnost da se uzdigne na visinu celovite svesti 
o društvenoistorijskom kretanju, o biću u celini. To je ono što 
omogućuje da proletarijat učini praksu revolucionarnom i da 
vodi uspešnu borbu za ukidanje svih klasa, pa i samog sebe kao 
klase, u onom smislu kako je to Marx proklamovao u svom 
Manifestu Komunističke partije. 


Iako Lukač nije imao priliku da upozna Marxova dela koja 
su ostala neobjavljena, u rukopisima, a neophodna su za razu- 
mevanje Marxovog osnovnog i polaznog filozofskog stanovišta, 
njemu je bilo jasno i iz onoga što je našao u Kapitalu i drugim, 
objavljenim Marxovim delima da, recimo, Kapital nije uopšte 
mogao nastati bez filozofskog stanovišta u kome je praksa — 
osnovna kategorija i u kome kategorije postvarenja i otuđenja 
imaju osobiti značaj. Jer, samo s tog filozofskog stanovišta može 
biti jasno da društvo ekonomije, građansko društvo, mora biti 
društvo totalnog otuđenja i postvarenja i da se osnova i suština 
toga društva, njegova osnovna ćelija — roba, prikazuje ljudima 
kao »čulno-nadčulna stvar« u kojoj se zagonetno kriju realni 
društveni odnosi između ljudi. A to znači u stvari, da se pod su- 
verenom vladavinom glavnog svetilišta građanskog društva, pi- 
jace, događa nešto zagonetno: da se, naime, odnosi među ljudi- 
ma tajanstveno pokazuju kao odnosi među stvarima. Lukač pod- 
seća na tu stranu Marxove kritike političke ekonomije i time 
oživljuje interesovanje za samu suštinu Marxovog stanovišta, 


296 


koje je pod uticajem socijaldemokratske ideologije, potpuno za- 
sečeno i vulgarizovano, iako pruža neiscrpne mogućnosti za ob- 
jašnjenje najzagonetnijih fenomena savremenog sveta. 

Ali Lukačeva zasluga za oživotvorenje osnovnih načela Mar- 
xove filozofije nije bila, niti je mogla da bude jedinstveno priz- 
nata. Oni kojima je poznata i bliska životvornost Marxove filo- 
zofije, jer su temeljno proučili Marxova dela, shvatili su tu Lu- 
kačevu zaslugu. Međutim, oni drugi, dogmatičari, učinili su sve 
da spreče afirmaciju ideja koje je on razvio i izložio u svom 
delu Istorija i klasna svest. Tako je Lukač postao jedan od naj- 
spornijih filozofa našega vremena: dok su ga, s jedne strane, 
uzdizali do zvezda i slavili kao inicijatora obnove Marxove filo- 
zofije, s druge strane, su pokušavali da ga omalovaže, ućutkaju 
i obeshrabre i da mu čak ospore pravo da se smatra i naziva 
marksistom. 


Kakve je razmere uzela ta netrpeljivost dogmatičara prema 
Lukaču pokazalo se najizrazitije kada je njegova Istorija i klasnu 
svest izazvala (sredinom šeste decenije) jedan neobičan idejni 
spor u Francuskoj. Budući da je ovo delo odmah posle drugog 
svetskog rata pobudilo veoma živo interesovanje, jer je shvaćeno 
i prihvaćeno kao živa inspiracija za osporavanje staljinističkog 
dogmatizma, bile su sa svih strana izražene želje da se ono pre- 
vodi i komentariše. Tako je u Francuskoj, Moris Merlo-Ponti 
(Maurice Merleau-Ponty), jedan od najblistavijih  filozofskil: 
umova, inače blizak Marxu, posvetio ovome delu celo jedno po- 
glavlje u svojoj izazovnoj knjizi Avanture dijalektike, sa jasno 
izraženom željom da pokaže da su (postojale i da postoje među 
samim marksistima veoma značajne idejne alternative dogmat- 
skim stremljenjima koja su, pod Staljinovim ideološkim samo- 
vlašćem, zaustavile razvoj marksističke filozofije. I šta se dogo- 
dilo? To je delovalo kao eksplozija, ne samo u Francuskoj već 
i izvan nje, osobito među marksističkim misliocima. Odmah su, 
naravno, došle i reakcije. Kao neposredan odgovor na Avanture 
dijalektike u kojima je prikazana golotinja staljinističkog dog- 
matizma došle su Nevolje antimarksizma (Mesaventures de l'an. 
timarxisme) sa impozantnim brojem autora (Jean Dessanti, 
Victor Leduc, Jean Canapa, Georges Cogniot, Henry Lefebvre, 
Roger Garaudy) koji su bili zaduženi da idejno likvidiraju M. M. 
Pontija zbog drskosti što se uopšte usudio da piše o dogmatizmu 
i posebno o Lukaču i njegovoj Istoriji i klasnoj svesti. Izazov je 
bio velik, pa je morao i odgovor biti velik. Tako je bilo shvaćeno. 
U svakm slučaju odgovor je bio »masovan« jer je trebalo oštro 
postupiti, ne samo protiv M. M. Pontija, već i protiv svakoga 
drugoga za koga bi primer Merlo-Pontija mogao biti zarazan. 
Jer, Merlo-Ponti je pisao, pored ostalog: 


»...Prihvatiti bez kritike Staljinove koncepcije u 
filozofiji (kao što sam, na primer, i ja učinio u 
mojoj tezi o 'materijalističkoj teoriji saznanja sa 
svim posledicama koje iz toga slede: za nauku — 
od genetike do hemije, za umetnost — od muzike 

do slikarstva, to nije samo teorijska zabluda; odo- 
bravanje optužbi koje su bile iznesene u ime zva- 
ničnih dogmi i kojima je dat međunarodni značai, 
olakšalo je posao onima koji su sprečavali ovoga ili 
onoga da piše, da slika, ili čak i da živi. Da se to 
više ne bi događalo, nužno je da učinimo zajednički 
napor, tj. da javno i bez sustezanja otkrivamo ko- 
rene grešaka i da u novoj istorijskoj etapi ponovo 
nađemo osnovnu inspiraciju marksizma.« 


M. M. Ponti je istupio ne samo kao tumač misli svih umnih 
marksista, već i kao govornik svih progresivnih mislilaca širom 
sveta, koji su shvatili i osetili istorijsku šansu oživotvorenja Mar- 
xove filozofije. Lukačev primer bio je uzet kao živa inspiracija. 
Ali ideološki monopol staljinizma nije bio spreman da dozvoli 
takvu inicijativu. Štaviše, bio je spreman da odmah pošalje kaz- 
neni odred protiv drskog M. M. Pontija koji se usudio da »spo- 
lja« zaviruje u Staljinov »cvetni vrt« dogmi i da se uz to, poziva 
na jednu knjigu (Istorija i klasna svest) za koju se čvrsto vero- 
valo da je već mnogo ranije zaboravljena. A onda su počele mu. 
nje i gromovi. Glas A. Lefevra, koji je tada još bio u redovima 
Komunističke partije Francuske, čuo se više od ostalih. On je 
govorio: 


»M. M. Ponti je nedavno izazvao pažnju široke jav- 
nosti svojom knjigom o političkoj filozofiji koja 
nosi naslov Avanture dijalektike. 

Ova knjiga proizlazi... iz jedne političke i filozof- 
ske kritike koja određuje pravu sponu između M. 
Pontijeve filozofije i njegove politike: između jed- 
nog »neokapitalizma« koji obnavlja »barokni kapi- 
talizam« (on je pronašao taj čudesno estetski na- 
ziv) i jedne antimarksističke levice i buržoazije 
koju je obnovio Mendes-Frans. Politička kritika tre- 
ba da odredi tu sponu. Jer, nju nije izložio sam M. 
M. Ponti, iako je to značajna činjenica. Njegovo po- 
litičko stanovište poznato je s druge strane: po nje- 
govoj saradnji u organu Mendes Fransa, Expressu. 
U filozofskom delu uglednog profesora College de 
France, političko stanovište ostaje neiskazano kao 
takvo, ukoliko to nije nekoliko zagonetnih (sibilin- 
skih) formula i pretpostavki koje su pozajmljene 
od Marxa«. 


Glas A. Lefevra bio je ipak samo umereni preludij u taj hor- 
ski pohod. Mnogo okrutnije, bezobzirnije nastupio je Rože Ga- 
rodi (R. Garaudy), ambiciozniji i samouvereniji od A. Lefevra. 
On je tada otvoreno napisao da je M. M. Ponti svojom knjigom 
otkrio svoj dvostruki cilj: dati filozofsku osnovu antikomuniz- 
mu i podgrejati metafiziku mendesizma. Usput je podsetio (s 
jasnim ciljem) na nešto u prošlosti: da je prema nekim doku- 
mentima utvrđeno da je Leon Blum bio već 1936. godine »infor- 

misan o vezama između Tuhačevskog i hitlerovskih agenata«. 
Zlu ne trebalo, pored optužbe za podlu službu kapitalizmu, za 
stvaranje »filozofske osnove antikomunizma« dodato je dakle, 
i nešto zagonetno o vezama komesara sovjetske armije Tuha- 
čevskog (ni manje ni više) sa hitlerovskim agentima. Jer, ako 
su takve veze moguće na najvišem nivou zašto ih ne bi bilo mo- 
guće pronaći i na nivou jednog M. M. Pontija! 


Iako se M. M. Ponti jasno i nedvosmisleno ogradio od svakog 
oblika antikomunizma, iako je u jednoj svojoj posebnoj ras- 
pravi briljantno opisao kuda ide antikomunizam, ništa mu nije 
pomagalo: presuda mu je bila izrečena i ostalo je samo da ona 
bude i izvršena. 

Ali da bi presuda bila ubedljiva trebalo je pred sud pozvati i 
jednog autoritativnog svedoka. Pozvan je izvan Francuske. Po- 
zvan je lično G. Lukač. Od njega se očekivalo i tražilo da dotu- 
če M. M. Pontija zbog toga što se usudio, što se drznuo da uop- 
šte piše o knjizi Istorija i klasna svest i da čak tu knjigu ističe 
kao inspiraciju i idejnu alternativu staljinistićkom dogmatizmu. 
I Lukač se odazvao pozivu. Godine 1955. poslao je pismo teorij- 
skom organu Komunističke Partije Francuske Cahiers du Com. 
munisme i saopštio svetskoj javnosti da se odrekao svoje knjige 
Istorija i klasna svest kao svedočanstva svoje misaone nezrelosti 
koje je definitivno prevaziđeno, napušteno i zaboravljeno i o 
kome ne treba misliti ništa drugo, nego da je »tipičan proizvod 
jednog prelaznog razdoblja sa svim svojim unutrašnjim protiv- 
rečjima, sa svojim eklekticizmom i svojom zbrkom«. Usput je 
Lukač, u tom istom pismu, okarakterisao M. Pontijevo isticanje 
značaja te knjige kao — »u najmanju ruku nelojalno«. 


Ipak to nije bio kraj afere. Godine 1957. objavljen je u fran- 
cuskom časopisu Arguments francuski prevod prvog poglavlja 
knjige Istorija i klasna svest, a 1960. objavljen je najzad i pre- 
vod integralnog teksta cele ove »proklete marksističke knjige«. 
kako je gnevno napisao Kostas Akselos (Kostas Axelos), prisi- 
ljen da objavi novo Lukačevo javno odricanje od svoga dela, 
kojim se samo obnavljalo ono što je već ranije bilo učinjeno u 
pismu prtiv M. Merlo Pontija. 


Tako je marksistički filozof, G. Lukač, bio doveden u situa- 
ciju da pred svetskom javnošću sam sebe ponižava. Već samim 
time on je pokazao kako je teška, čak tragična sudbina mark- 
sističkog mislioca u savremenom svetu, ukoliko istinski sledi 
Marxovu misao i ustaje protiv svemoći birokratske ideologije. 
Ali posle toga najgore je tek imalo da dođe godinu dana kasnije, 
1956. u Budimpešti, kada su sama zbivanja izvela velikog filo- 
zofa na istorijsku pozornicu. Tada se Lukač našao u otvorenom 
sukobu sa staljinističkim dogmatizmom pred kojim je ranije 
mnogo puta morao da odstupa. I umalo da ga to, već ostarelog, 
u poznim onin života, nije stajalo glave: senka brutalne 
smrti prešla je preko njegove glave, zaklanjajući iskre svetla 
koje su nekoliko decenija zračile iz njegovih dela, a pre svega 
iz njegove »proklete marksističke knjige« Istorija i klasna svest. 

Često se postavljalo i postavlja se pitanje da li je Lukač 
ustupao pred dogmatizmom, kao što je bio i onaj slučaj u Fran- 
cuskoj, samo taktički, smišljeno žrtvujući manje ciljeve većima 
samo da bi mogao kazati što je imao da kaže (filozofi su to 
uvek često činili), ili ipak ima i u samoj Lukačevoj filozofiji ne- 
čega što je bacalo senke na njegovo osnovno, antidogmatsko 
stremljenje? 

Raznovrsna i brojna svedočanstva daju jasan i ubedljiv od- 
govor na ovo pitanje, bez obzira na stav prema Lukaču i njego- 
vom delu. To su, pre svega, razni objavljeni pamfleti protiv 
Lukača, koji su posle takozvane »diskusije o Lukaču 1949. g.« 
prosto preplavili razne časopise i revije koji su vodili kurs Sla- 
ljinove i staljinističke ideologije, da bi se, posle 1956., namno- 
žili u najvećoj mogućoj meri. Dakle, Lukač je postao glavni cilj 
napada dogmatskih ideoloških funkcionera raznih agitpropova 
upravo onda kada je najružniji oblik staljinističke politike i 
ideologije bukvalno gurao Mađarsku, i ne samo Mađarsku, u 
svakojake otpore i očajničke pobune. Mađarska pobuna 1956. g. 
potvrdila je, kao i pobuna Jugoslavije 1948. g., ono što je umni 
i kritički duh i mogao očekivati. A kada je opet uspostavljen 
»red«, ponovo su se javili funkcioneri da Lukača izvedu na op- 
iuženičku klupu, na sreću — samo ideološku. U postupcima 
koji su sledili, glavni zadatak je poveren mađarskim ideološkim 
funkcionerima. Njima su se zatim pridružili revnosni funkcione- 
ri iz Istočne Nemačke, a posredno i iz ostalih zemalja »lagera«. 
Za buduće generacije biće svakako najzanimljivije ono svedo- 
čanstvo koje je ostalo kao rezultat tih manipulacija u knjizi pod 
naslovom Georg Lukdcs und Revisionismus, objavljenoj 1960. s. 
u Berlinu. Tu se vide razmere i obeležja akcije protiv Lukača. 
Bila je to u stvari, prava hajka. Uloga predvodnika hajke bila 
je poverena Jozefu Revaju (J6szef Rćvai) koji je nekada, ranije, 
nešto obećavao filozofiji i koji je sada pristao da »raskrinkava« 
Lukačev revizionizam po tačno utvrđenom programu: »Teorija i 
politika kod Đ. Lukača«, »Još jednom o pitanju Lukača«, »Prilog 
kritici iracionalizma«, »Lažni pogledi Đ. Lukača«, »Revizionistič- 
ki karakter nekih filozofskih shvatanja Đ. Lukača«, itd., itd.). 

Tako je u planiranoj i tematizovanoj hajci na filozofa tre- 
balo razobličiti Lukača »po kratkom postupku«. Otkriveni su i 
izneseni pred javnost svi njegovi gresi: da se zalagao za »ideo- 
lošku koegzistenciju« (s buržoazijom), da je bio podmukli i ljuti 
protivnik socrealizma, da je bio glavni inspirator ideološkog i 
političkog revizionizma, itd. itd. Ukratko, služba neprijatelju, 
đavolu! Optužbe su (u toj knjizi) komponovane tako da je izla- 
ganje išlo u brižljivo pripremljenom crescendu, a Beli Fogara- 
siju (Bćla Fogarassi) dato je u zadatak da kaže najteže od svega 
i zada poslednji udarac. U toj funkciji on je doista učinio što se 
od njega tražilo. Napisao je, pored ostalog, da Lukačevi filozol- 
ski pogledi »nikada nisu bili potpuno markistički«, da Lukač 
»ni u politici, ni u filozofiji, nikada nije bio potpuno i celovilo, 
dosledno i bez skretanja, na pozicijama radničke klase.« Šta- 
više, po Fogarašijevim rečima, Lukač je »čovek koji je podložan 

skretanjima«, takoreći čovek koji se i rodio samo da skreće s 
pravog i tačno zacrtanog, pravilnog puta u srećnu komunističku 
budućnost, čovek koji je »sklon buržoasko-liberalnom načinu 
mišljenja«. Sve u svemu, »gnjili liberal«, a ni u kom pogledu 
marksist! 

Međutim, ni to nije sve. To nije ni najgore. U stvari, najgore 
tek dolazi na kraju. Kao kruna svega, kao greh iznad svih gre- 
hova, kao pravo svetogrđe, dolazi dakako, greh (prema »četvr- 
tom klasiku marksizma«, prema Staljinu, a optužba za taj greh 
podiže se gotovo deceniju posle njegove smrti kada je bilo više 
nego jasno šta je sve Staljin učinio protiv marksističke filozo- 
fije. Lukač je jednostavno optužen za bezmerno i bezočno lice- 
merje što je prepredeno zloupotrebljavao citate Staljina da bi 
iza njih sakrio svoje revizionističko lice, da bi u stvari, nedozvo- 
ljeno mislio svojim (revizionističkim) mozgom i govorio svo- 
jim jezikom. Kao dokaz za tu svoju optužbu, Fogaraši je citirao 
ove Lukačeve reči, objavljene u časopisu »France soir«: 


»U minulom periodu ja sam sve svoje stavove... 
podređivao zahtevima trenutka... Zbog toga sam 
bio prinuđen da vodim pravi partizanski rat za 
svoje naučne misli. Stvorio sam mogućnost da iz- 
dajem dela na taj način što sam ih punio citatima 
Staljina, itd., a sopstveno, suprotno stanovište, iz- 
ražavao sam na najoprezniji mogući način... .« (po- 
dvukao V. K.). 


To je tekst nad kojim se zgrozio B. Fogaraši i ne pitajući se 
da li je autentičan ili nije, jer mu je bilo savršeno jasno da je 
Lukač upravo tako i postupao, ili bolje rečeno, da je marksis- 
tički filozof u staljinizmu prisiljen da tako postupa, ako nešto 
želi da kaže, baš kao što su veliki francuski prosvetitelji 18. ve- 
ka, morali da se na najraznovrsnije načine kamufliraju da bi 
saopštili svoje prosvetiteljske misli u neprosvećeno i nazadno 
vreme. U svojoj ideološkoj »čistoti«, B. Fogaraši je želeo da is- 
takne koliko se gnuša takvog Lukačevog priznanja i doista je 
doslovno napisao (str. 321, pomenute knjige) da to što je Lukač 
priznao kao svoj način iskazivanja misli u staljinizmu, izaziva 
gnušanje (abscheuerregend). I u tom stanju svog euforičnog 
gnušanja zaključio je: 


»S takvim stavom Lukač daje određenoj javnosli 
svedočanstvo da njegovi revizionistički pogledi nisu 
plod današnjeg trenutka. I time se razmeće jedan 
filozof koji sebe naziva marksistom. Ali to poka- 
zuje koliko je Lukač utonuo u revizionizam i kako 
se svojim argumentima dobro dopunjuie s buržoas- 
kim i revizionističkim krugovima zapada. Međutim, 
revizionizam vodi, kao što brojni primeri pokazuju, 
u lager neprijatelja radničke klase.« 


Fogarašiju je dakako, bilo moguće da ostane »čist« u tom 
lageru, a budućim generacijama marksista će sve što je on, sa 

ostalim ideološkim funkcionerima napisao o Lukaču, biti drago- 
ceno svedočanstvo, prema kome će suditi ne samo o Lukaču, već 
o položaju marksističkog filozofa u savremenom svetu uopšte. 

Posle Lukačeve smrti, celina njegova života i dela pokazuje 
da su njegovi ustupci dogmatizmu doista bili taktičke prirode, 
iako Lukačev fundamentalni princip totaliteta pruža svakojake 
mogućnosti opredeljenja, ukoliko se istorijska zbivanja više 
shvataju u duhu Hegelove filozofije istorije, nego u duhu Mar- 
xovog shvatanja čoveka, istorije i društva. Šta se tom taktikom 
moglo dobiti i šta je dobijeno, a šta je stvarno izgubljeno, to će 
morati da kaže istorija filozofije kada se ceo Lukačev opus bude 
ocenjivao. U svakom slučaju, njegova filozofija, sama po sebi, 
mnogo govori o tragičnom položaju marksističkog mislioca u 
savremenm svetu. A da to nije ništa izolovano, slučajno, govore i 
mnogi drugi primeri. Treba li možda podsetiti šta se dogodilo 
dvojici izvršilaca kazne nad M. M. Pontijem, koji su, zajedno 
s Lukačem, branili staljinistički dogmatizam (prvi kraće i oba- 
zrivije, drugi duže i bez naročitih skrupula): A. Lefevr i R. Ga- 
rodi našli su se izvan onih istih redova koje su tako bezrezervno 
branili na štetu marksističke filozofije! 

O SIROMAŠTVU DUHOM. 


JEDAN DIJALOG MLADOG LUKAČA 


Agnes Heller 


Budapest 


O siromaštvu duhom je manje poznati filozofov rad. Bio je 
objavljen u časopisu male naklade (Neue Blatter, 1912, br. 5—6) 
i nije nikad uključen u knjigu. No ipak je jedan od najvažnijih 
dokumenata (i zacijelo najsubjektivniji); mladi Lukač ovdje 
pokušava domisliti i sažeti konflikt života i djela; onaj konflikt 
o kojem raspravlja u takoreći svim svojim mladalačkim spisima, 
bili oni filozofijske, estetičke ili etičke prirode. 

Subjektivno u ovom djelu potječe iz okolnosti nastajanja. 
Jedna filozofu osobito bliska prijateljica, kojoj je bio iskreno 
odan, počinila je 1910. samoubistvo (Irma Seidler kojoj je po: 
svećeno djelo »Duša i forme«). Vijest je saznao u Firenci, iz 
novina. Smrt prijateljice i okolnosti ove bili bi dovoljan razlog 
njegove zaprepašćenosti; no ipak ova ne potječe samo iz one. 
Njegova vlastita ličnost postala mu je upitnom, njegova egzis- 
tencija problematičnom. Svijest da je smrt djevojke mogao spri- 
ječiti da nije bio onaj koji jest, pojačala je njegovu zaprepašće- 
nost do neodložne nužnosti samoanalize. 

Dijalog o siromaštvu duhom je neposredovani izraz te zapre- 
pašćenosti i samorefleksije; odatle subjektivna obilježenost ra- 
da. On je samoispovijest. 

Tek rijetko dopušta filozof tako dubok uvid u korelacije 
svojih najsubjektivnijih izbora i najobjektivnijih ideja. Poveza- 
nost ostaje većinom skrivena; za primaoce egzistiraju samo ob- 
jektivirane ideje, dok izbori ostaju u tami. I to je pravo. Etičko. 
odnošenje u svojoj konkretnosti postaje — u koliko to uopće 
može postati — normom koja se može i treba generalizirati; no 
filozofijska analiza mogućih načina odnošenja djeluje preko poj- 
movnog utemeljenja i konzekventnosti: postavlja se konkretno- 
lični izbor filozofa, no ne poznaje se. Pobliže: ako se poznaje, to 
većinom ne iz filozofije. Filozofija je doduše ispovijest, ali kao 

što je rečeno, skrivena. Dijalog o siromaštvu duhom je jedini 
među Lukačevim ranim radovima, koji pruža uvid u taj proces. 

Neposredovana, ispovijedna formulacija zaprepašćenosti i 
samorefleksije, rekli smo. No to neposredovano je mnogostruko 
uslovljeno. Ako je čitalac pri prvom susretu s dijalogom dirnut 
ukorijenjenošću ideja u životnim konfliktima i odlukama, okre- 
će se neposredovanost pri dubljem studiju u svoju suprotnost. 
Ne u prvom redu i ne isključivo zato što junak dijaloga razrje- 
šava svoj konflikt na drugi način nego (filozof koji je dijalog 
napisao — naime samoubistvom — i ne samo zato što se juna- 
kova ispovijest saznaje preko pričanja treće osobe, jedne žene, 
to znači posredovano. U svakom slučaju ovi momenti — osobito 
posljednji — pri analizi se nikako ne mogu zanemariti; među 
ostalim i zato što su dokazi svjesne i ne manje rafinirane kom- 
pozicije. Neposredovanost se okreće u svoju suprotnost prije 
svega zato, što su ispovijest (i odluka) junaka sagrađeni na filo- 
zofijskom sistemu kategorija, koji stoji gotov već prije konflik- 
ta i prije odluke. To je zaista tragična situacija (mladi Lukač 
bi zacijelo protestirao protiv izraza »tragično«!) koja filozofa- 
-junaka primorava da domisli svoje kategorije i donese odluku. 
Ipak je istina i ono suprotno. Jedan već gotov kategorijalni sis- 
tem »primorava« junaka, da na tragediju reagira ovako a ne 
drugačije. On ne može na život reagirati drugačije nego katego- 
rijama koje je već ranije postavio nad život. Mladi Lukač pro- 
vodi ovdje svojevrstan »misaoni eksperiment«: ideje o kojima je 
raspravljao tokom svojih mladalačkih godina on primjenjuje, 
prenoseći ih na svog junaka, na danu konfliktnu situaciju, pušta 
da ih njegov junak domisli i dovodi ga do konzekvencije. On 
vodi svog junaka jednim (filozofijskim) putem koji on u toj 
formi nije nikad slijedio; na taj način se konfrontira s konzek: 
vencijama koje proizlaze iz njegovih ideja i koje za njega nisu 
prihvatljive. »Siromaštvo duhom« je dakle ne samo predmet di- 
jaloga; rad je također dokument »siromaštva duhom« i hoće 
to biti. 

Dokument »siromaštva duhom« svakako; no ne samodopad- 
ljivi. To bi bio kad bismo bili konfrontirani samo s monologom 
filozofa-junaka; no imamo posla s dijalogom. Žena s kojom junak 
vodi razgovor večer uoči svog čina nije naprosto pasivni sluša- 
Jac i pažljiv kroničar dobra pamćenja; ona je na njen nefilozo: 
fijski način, ravnopravan sudionik razgovora. Ona doduše ne ra- 
zumije uvijek kategorije, no uvijek dobro shvaća u njima skri- 
vene intencije i odbija ih — usprkos njenoj ljubavi za junaka? 
Ili baš zbog te ljubavi? I ta žena je tvorevina pisca-filozofa Lu- 
kača i upravo je zato stvorena da bi preispitala zaključke. | 

Ukoliko postoji djelo srodno »Siromaštvu duhom« onda je 
to Tonio Kroger, pobliže razgovor između Tonia i Lizavete. No 
Lukačev rad nije samo misaono jače zaoštren; on je 1 dramat- 
skiji. On je komponiran unatrag; polazeći od kraja — od smrti; 
mogućnost razrješenja je stoga isključena, dakako ne za pisca 
već za njegove junake. Ta zaoštrenost na zanimljiv način upu- 
ćuje na tragičnija rješenja kasnog Thomasa Manna, prije svega 

u pravcu tragedije Adriana Leverkiina. Ono »ne smiješ ljubiti« 
je isto tako bezuslovan imperativ za junake ranog Lukača kao 
i za one kasnog Manna. 

Utjecaj Thomasa Manna na dijalog ne može se poreći. No 
isto tako je nedvojbeno, da se kod mladog Lukača nalaze postu- 
lati pogleda na svijet kakvi bi se usprkos svoj sličnosti predmeta, 
u ranim radovima Thomasa Manna uzalud tražili. Jedan takav — 
i možda najkarakterističniji — je egzistencijalna osamljenost 
čovjekova, nemogućnost da se nađe put »od duše k duši«, da se 
bližajemu pomogne. Predmet dijaloga je prvo samoubistvo. Ju- 
nak kaže: »Za glasni, zapomažući glas njene šutnje nisam imao 
uši. Hvatao sam se za životno radosni ton njenih pisama. Ne 
recite, molim; ja to nisam mogao znati. Možda je to istina. Ali 
ja sam to morao znati.« Ili možda postoji spomenuti put? Ju- 
nak još vjeruje u to da postoji — ako i ne za njega; taj je put 
»milost dobrote«: »Njena šutnja bila bi odjeknula daleko preko 
zemalja koje su ležale između nas, da sam bio obdaren dobro- 
tom«. 

Žena, »kontrapunkt« razgovora, je »dobra« u onom smislu, u 
kojem junak shvaća »dobrotu«. Ali okvir dijaloga pruža jedno 
drugo samoubistvo; i žena koja diialog zapisuje kaže: »U sje- 
ćanju mi je jedna gotovo strahovita jasnoća oko njegova čina, 
i danas mi je sasvim zagonetno da ga nisam predvidjela, da ga 
se nisam pobojavala, da sam naprotiv skoro potpuno smirena i 
dobrog raspoloženja otišla od njega.« 

U ovom »podvostručavanju« zadobiva lično, jednokratno svoj 
egzistencijalni smisao. I ponovo kontrapunkt: i upravo preko 
njega postaje samoubistvo filozofa-junaka bezrazložno i slučaj- 
no. Nije proizvoljno kad Lucien Goldmann smatra da je našao 
klice mnogobrojnih problema modernog egzistencijalizma u Lu- 
kačevim ranim esejima. 

No bezrazložnost i slučajnost drugog samoubistva je samo 
iad »poenta«, kad čitalac dijaloga priznaje etičke principe, i kad 
on unaprijed postulira odnos kauzalnosti između događaja; kad 
on misli: »Filozof-junak nije pomogao djevojci, premda ie mo- 
gao pomoći i zbog toga je izabrao samoubistvo.« Lukač svjesno 
zaoštrava na ovoj poanti (on i tako nije mogao pomoći — stoga 
je izbor bio slučajan) da bi pogled na svijet svog junaka osna- 
žio jednim drugim glasom: nijekanje relevantnosti one etike 
koja počiva na pozitivnim normativima i nijekanje kauzaliteta. 
Između oba samoubistva ne postoji naime — ni po piščevoj 
namjeri ni u ubjeđenju junaka — nikakva kauzalna povezanost, 
nego samo vremenski slijed. Junakova odluka počiva samo na 
njemu; on ne počinja samoubistvo zato što nije mogao pomoći, 
već zato što je htio pomoći, i time je prekoračio granice svoje 
»kaste« koje su ujedno i one njegove ličnosti. Ta odluka se doi- 
sta ne da opisati općevažećim etičkim aktegorijama. 

Junak filozofijskog dijaloga je naime najdublje uvjeren, da 
svaki čovjek može živjeti jedino u skladu sa zakonima vlastite 
kaste, da se granice kasta ne mogu prevladati. Te »kaste« nisu 
društvene: one su kaste života samoga. Jedna je kasta »svaki- 

dašnjeg života«, druga ona formi, u kojoj homogeni medij gura 
one, što ostvaruju »djela« — kao objektivacije; treća je »kasta 
živog života« koja stoji s onu stranu svake forme, koja razara 
sve forme — kasta takvih kojima je udijeljena milost dobrote. 
Te kaste nisu nikakvi ljudski pronalasci i ne ovisi o čovjekovoj 
odluci kojoj pripada; pojedinačni čovjek može patiti ili postati 
blažen — svoju kastu ne može napustiti, barem ne »nekažnje- 
no«. 

Osebujna legura ponosna aristokratizma i odane smjernosti; 
i upravo stapanje objega čini duhovni pokret tako autentičnim. 
Ponosni aristokratizam je taj, koji čovjeku formi zabranjuje da 
uspostavi kontakt sa »svakodnevnim životom«. Lukačev Albatros 
se ne spotiče o svoja krila kad ide, jer on ne smije pristati na 
zemlju, on ne smije ići, on smije i može samo letjeti. Uz to odana 
smjernost, jer pojedinac je samo sredstvo, samo posuda djela 
koje proizvodi; djelo je hlijenje ne čovjeka, već supstancije. 
uSpstancija (»duh«) se hoće ostvariti; no to može samo preko 
podjele rada načina života. No pojedinačni čovjek mora živjeti 
primjereno zakonima svoje kaste, i samo primjereno ovima, da 
se ta supstancija ostvari. Ne stvaralac djela, već djelo kojem 
čovjek služi jest ono Najviše. 

To je skriveno ishodište misaonog toka junaka dijaloga iako 
se to tek na kraju razgovora eksplicitno izriče. I to je ona skri- 
vena teza koju žena od početka odbija, još prije nego što ju je 
vojmila. Junak zna unaprijed da će sve što kaže naići na srdačno 
i spontano »NE«. Ne zato što njegove misli ne shvaćamo, već 
zato što smo nesposobni shvatiti da on ne može misliti druga- 
čije no što misli; isto tako, kao što ni žena ne može drugačije 
misliti no što misli. Sporazum je ab ovo isključen; partner u 
razgovoru je jedna žena. Ne samo da žene pripadaju drugim 
kastama (kasti »svakidašnjeg« ili pak »živog života«), već tako- 
đer odbijaju ideju »kasta«, a još više njihovu neprekoračivost.« 
Nikad neće jedna žena sa svim čulima pojmiti da je život puka 
riječ i da on samo zahvaljujući nejasnoći mišljenja dobija jedan 
jedinstveni realitet; da ima toliko života koliko i apriorno odre- 
đenih mogućnosti našeg djelovanja. Za vas je život upravo život 
sam, i (izvinite!) vi ne možete vierovati da nešto stvarno Veliko 
nije ipak krunisanje života... Nepravično je i čak potpuno po- 
grešno no ipak je istina: siromaštvo duhom vi nećete nikad iz- 
boriti.« Na ovaj način junak rezimira žensku ne-sporazumnost. 

Lukač misli ovdje s junakom — to je njegov misaoni ekspe- 
riment. Da to nismo i od drugdje znali, razumjeli bismo i samo 
preko strastvene logike, kojom Lukačev junak odstranjuje svaki 
protuargument. No ovaj je dijalog, kao što je rečeno, pravi di- 
jalog, u kojem je partner ravnopravan — ako se i ne izražava 
pojmovno. Ženino uvjerenje će biti — na ljudskoj razini — isto 
tako uvaženo kao ono junakovo. I nikakav argument ne može 
potkopati uvjerenje čovjeka koji životu pripada (žene), po ko- 
jem se sve veliko zbiva »možda tek na kraju, možda tek po veli- 
koj patnji, ali ne kao krunisanje života, ne kao radost i uži- 
vanje.« 

Ženina istina je isto tako nepobjediva kao ona filozofa-juna- 
ka. I odlučiti se između obiju istina — u datoj situaciji i samo 
s pomoću logike — objektivno je nemoguće. 


Govorili smo o jedinstvu ponosna aristokratizma i odanc 
smjernosti — čime je hijerarhija onih koji pripadaju različitim 
kastama, onih ljudi koji žive prema zakonima dotičnih kasta, 
stavljena u pitanje. Ne mislim ovdje na hijerarhiju samih kasta 
— u tom pogledu je stajalište junaka jednoznačno: na najnižoj 
stepenici stoji svakidašnji život, onaj posvećen djelu zauzima 
sredinu, djelo dobrote stoji na najgornjoj stepenici. 


No to po sebi ne iskazuje još ništa (ili iskazuje, vrlo malo) 
o mjestu onih pojedinaca unutar te hijerarhije koji žive primje- 
reno zakonima ove ili one kaste. Za »svakidašnji život« iznalazi 
junak spočetka samo prezirne riječi — to je otuđeni život svako- 
dnevnice, »život bez života«, koji on kao što smo vidjeli konfron- 
tira sa »živim životom« sa životom s onu stranu formi, s dobro- 
tom. No žena ne može i neće da prihvati to zatvaranje u kaste: 
ona hoće iz »običnog« života oblikovati »živi« život. A pri kraju 
dotiče ta misao čak i junaka: »To je čudesno i snažno i lijepo, 
to otjelovljeno jedinstvo života, smisla i ciljeva. No samo tako 
dugo dok je sam život cilj i smisao života. Ali gdje nalazite ovdje 
prostor na .djelo?« 


No: ako ovdje djelo ne nalazi prostor, ipak nije isključena 
mogućnost da pojedinci koji ostvaruju jedinstvo smisla, cilja i 
života, u njihovim ličnostima stoje iznad onih koji žive po zako- 
nima druge kaste. Udio onih koji žive po zakonima druge kaste 
je siromaštvo duhom, kojim se stvaralac »predaje«, i to »metafi- 
zičkoj i metapsihičkoj nužnosti«: »Siromaštvo duhom« čini dušu 
homogenom: ono što ne može postati sudbinom, ne postaje ni 
zbivanjem za nju i samo najdivljije iskušenje ima čara.« 


I to nije samo ispovijest, nije samo puko dovođenje u pita- 
nje hijerarhije pripadnika kasta. To je subjektivna formulacija 
Lukačeve teorije objektivacije koja mu do kraja pripada. Počev- 
ši od rane Hajdelberške estetike do u starosti napisane Estetike 
Lukač se izjašnjava za primat objektiviranog djela u odnosu na 
ličnost partikularnog pojedinca, koja ga je stvorila. Ne samo 
stoga, što je za čovječanstvo (kao receptivno) samo djelo, ob- 
jektivacija od značenja, a okolnost tko ga je i kako stvorio bez 
značenja, već i zato što ličnost koja se realizira u homogenom 
mediju, u »formi« nije identična sa »svakodnevnom« ličnošću 
umjetnika i filozofa. U njegovom ranom misaonom eksperimen- 
tu pojavljuje se ta razlika kao bolna i nesavladiva suprotnost: 
»siromaštvo duhom«, odricanje raznolikosti svakodnevnog živ- 
ljenja nije samo premisa stvaranja djela; u procesu stvaranja 
formi ispražnjuje se duša sve više, jer sve biva predano dielu s 
kojim je postalo jedno. Partikularnoj ličnosti ne ostaje više ni- 


šta. Iskonska je dužnost umjetnika i filozofa, pokoriti se ovoj 
sudbini. 

Neprekoračivost kasta je junakovo apriorno polazište. U tom 
pogledu on stoga ne može drugačije misliti no što misli. Problem 
dijaloga ne leži ovdje. Problem je Bitak ili Ne-Bitak etike: Po- 
stoji li za svaku kastu jednako važeća etika, sistem dužnosti i 
odgovornosti kojem se treba pokoriti svaki čovjek. 

I u tom pogledu dijalog je savršeno komponiran. Junak i nje- 
gova partnerica u diskusiji daju se triput na rješavanje proble. 
ma, svaki put sa stanovišta po jedne »kaste«. Najprije je to 
dobrota, zatim život i konačno djelo, koje služi kao »kut viđe- 
nja« analize; protivrječnosti koje u diskusiji dolaze na svjetlo 
dana su stoga — za stvaraoca — svjesne. 

Svijet etike, »dužnosti« za junaka je svijest otuđene svako- 
dnevnice. »Ispunjenje dužnosti« je vrijednost, samo u svijetu 
običnih ljudi, »za njih je ispunjenje dužnosti čak jedino moguće 
izdizanje života.« Dobrota je ipak nešto drugo nikakva etička ka. 
tegorija. Dobrota je milost, dar Božji. U Dobroti se izdižemo iz- 
nad poznavanja čovjeka, jer »promatranje čovjeka« postaje »in- 
telektualni nazor«. Dobrotom nećemo drugog čovjeka razumjeti 
već ćemo se s njim identificirati: Dobrota velikih junaka Dosto- 
jevskog. 

Već na ovoj točki ne prihvaća žena uključenje u kaste, ona 
osjeća prema ovoj teoriji čak »moralnu averziju«. S početka su- 
mnja u egzistenciju takve vrste dobrote i kad je mora priznati 
kao činjenicu, smatra cijeli misaoni tok »frivolnim«: »Ta dobro- 
ta može biti milost, a tad treba htjeti dužnost, a dobrotu primiti 
kao Božji dar.« 

Teoretski su fundamenti ovog argumenta slabi, jer etika i 
dobrota doduše, nisu suprotnosti a ipak su uistinu različite. Me- 
utim, žena pogađa finim osjećanjem točku gdje dobrota opel 
utječe u etiku: ona govori o posljedicama. Konzekventno pri- 
mjereno svojoj koncepciji o »izdvajanju kasta« smatra junak 
takvo postavljanje pitanja besmislenim. 

Dobrota je »besplodna, pomućujuća i bez posljedice«. Žena 
međutim, s revoltirajućim »moral sense«, ne želi prihvatiti ovo 
rješenje: za nju, čin bez posljedice ne može se vrednovati. Njen 
moral nije osuđen, no ipak ne smatra mogućnost relevantnosti 
moralnih kategorija isključenom. Ja osobno slažem se ovdje sa 
ženom — kao što ću i u slijedećem pretežno činiti — a ne s Ju- 
nakom. 

U drugom krugu javlja se po prvi put pojam nužnog grijeha, 
da bi postao lajtmotiv. Upitno je da li čovjek u životu može biti 
»čist«. Junak misli: »Htio sam voditi čist život, gdje se sve do- 
hvata samo oprezno i plaho samo očišćenim rukama! No taj 
način življenja je primjena pogrešne kategorije na život. Čisto 
mora biti od života odvojeno djelo, no život ne može nikad čist 
postati, ne biti...« To je ugao gledanja »života« koji se ovdje 
pojavljuje, pri čemu se sfere »svakidašnjeg« i »živog života« sta 
paju. I to mora biti, jer je problem postavlien sa strane po- 
sljedice: Uvjet da bi se spasila samoubilačka djevojka (po- 

sljedica) bio bi da se junak ne obazire na »čistotu« svojega ja, 
da djeluje po zakonima života. Grijeh je (etička kategorija) 
htjeti se držati daleko od grijeha (ponovo etička kategorija). 

O svjesno lijepoj gradnji kompozicije ponovo govori to da 
sama žena ovdje ne može iznijeti nikakav protuargument, da je 
to čak jedina točka u soja) ona sluti muškarčevu prednost: »No 
pa što hoćete? Što ste nakanili? Pita zgranuto, i ne postoji ni- 
kakva sumnja, da u tom trenutku misli na samoubistvo. I u tom 
trenutku — ali samo u tom — mogao se među njima uistinu 
osftariti »susret duša« jer oni oboje stoje — ako i samo za tre- 
nutak — na istom temelju: na temelju »života«. 

I tu započinje treći »krug«, u kojem čovjek formulira staja- 
lište svoje vlastite kaste — i svoju tragediju — (»tragedija« pro- 
tiv koje bi mladi Lukač energično protestirao). Ponovo junak 
odbija kategorijalni sistem uobičajene etike. On bi morao naći 
(stvoriti) jednu etiku, jednu od sada općevažeću, pobliže onu 
koja sadrži bar jedan općevažeći imperativ, inače nije nikakva 
etika. Ipak bi trebala postojati jedna etika koja bi se mogla spo- 
jiti s lučenjem »kasta«, koja bi štaviše izrazila neprekoračivost 
kasta. »Govorio sam o jednoj sasvim općoj etici, o etici koja sve 
obuhvaća i koja se ne ograničava naprosto na međuljudske rad- 
nje običnog života. Jer ukoliko je svako naše angažiranje dje- 
lovanje, ima svako iste, čisto formalne pretpostavke, istu eti- 
ku... ako u njoj postoji zapovijed koja se da jasno formulirati, 
to bi onda trebalo glasiti ovako: pusti ono što ne moraš činiti.« 
Za umjetnika i (filozofa) to znači da ništa ne smije činiti do 
onog što zahtijeva objektivacija, njeno ostvarenje. Samo to po- 
koravanje tome Mora je njegova vrlina; svako »prekoračivanje 
granice« — pa i prijateljstvo i ljubav — sa ovog je stajališta gri- 
jeh. Adrian Leverkuihn-u dana naredba: »Ne smiješ ljubiti« do- 
spijeva time, jedno pola stoljeća ranije do filozofskog uopća- 
vanja; pojam »dužnost« dobiva nov smisao: vjernost vlastitoj 
dužnosti. 

No sve to podaruje etici samo jednu prividno novu općeni- 
tost. Žena to prepoznaje pošto kaže: »U vašim očima postoji 
dakle samo jedan grijeh, miješanje kasta«. Pravo — i upravo 
opće — etičko postavljanje pitanje time potpuno iščezava: oni- 
ma koji žive »običan život«, može junak samo reći neka vode 
običan život jer to moraju i neka ne pokušaju da ga prekorače, 
jer na to nisu prisiljeni — rješenje čak ni slabo, već uopće ni- 
kakvo. Pravu etiku otuđenog života junak time prepušta nor- 
mativima koje sam smatra otuđenim. Ali čovjeku objektivacija, 
»formi« stvara ova etika normu koju ozbiljno shvaćaju i junak 
i pisac: ostvarenje djela kao jedini moralni kriterij. To stvarno 
govori puno; ali je baš stoga duboko problematično. Ne samo 
jer bi se moglo s pravom pitati: gdje je izvjesnost, da li netko 
pripada kasti »formi«, prije no što je stvorio objektivaciju? Pa 
tek gotovo djelo, savršenstvo, realiziranje supstancije jest ono 
čime se »siromaštvo duhom« i moralno opravdava! Tko — ili što 
— treba da unaprijed odluči da li je ona prinuda objektivna ili 
samo subjektivna? Problematična je ta tvrdnja i zato — i to je 

ono presudno — što se od »života« ne može izolirati. Može se 
sebi zabraniti da se voli, ali ne da se bude voljen; može se po- 
stati asketom, ali se ne može s tobožnjih ili pravih vrhova »rea- 
lizacije supstancije« indiferentno gledati dolje na ljudsku pat. 
nju. 


ko #* ok 


To zna junak, i stoga u ovom djelu — kao i u mnogim dru- 
gim Lukačevim djelima — ideja »nužnog grijeha« postaje lajt- 
motiv. Ona biblijska Judita, što je između nje i njenog djela 
Bog postavio grijeh, važi u više no jednom Lukačevom djelu kao 
uzoran primjer za ovu misao. Ponekad su primjeri drugi, ali 
ideja je ista. U cijelom Balkanskom području poznata je priča 
o zidarevoj ženi, čija je sama krv omogućila da se veže žbuka: 
Abrahamova žrtva, ovaj i po Kierkegaardu netragični čin, koji 
leži s onu stranu etike jest nužni temelj saveza između Boga i 
čovjeka. Akcent je pri tom na riječi nužno. Junak dijaloga go- 
vori o samoubistvu djevojke na slijedeći način: »Ona je morala 
umrijeti da bi moje djelo bilo dovršeno, da iza mene ne ostane 
u svijetu ništa do mog djela.« (Kurzivi A. H.). I vrlo mudro 
iznosi žena ovdje dva protuargumenta (ili su to antipatije?). 
Prvim izražava moralnu presudu, drugi je formulira sa stano- 
višta samog djela, objektivacije: »No nije li to jedno odviše ko- 
motno rješenje? Nije li vaša askeza tek olakšanje? Neće li upra- 
vo vaše djelo, koje ste htjeli spasiti, kad ste mu za temelj dali 
ljudsku krv, postati doista beskrvno i nepostojano? « 


Žena, gura doduše problem postrance, no sigurnom rukom 
nalazi moguće motive »rješenja« i njegove konzekvence. Jer doi- 
sta: više od jednog djela ima »ljudsku krv za temelj«. Također, 
to nije dvojbeno, da svak koji kani stvoriti djelo (bilo koje vr- 
ste to djelo bilo), pristaje na rizik da koristi ljude kao sredstvo, 
i uračunava također mogućnost da bi za djelo, koje stvaranje 
smatra svojom dužnošću, mogla jamčiti i ljudska krv. Ipak su 
mogućnost i nužnost dvije različite stvari. Ne postoji nikakvo 
djelo koje započinjemo, unaprijed priznajući nužnost, da mora 
stajati na temelju od ljudske krvi. U očima junaka dijaloga to 
bi se činilo frivolno. Ipak bijaše po svoj prilici i biblijski Gospod 
Bog »frivolan«. Kierkegaard i mladi Lukćcs dive se veličini Ab- 
rahamovoj, koji je spreman sina svog žrtvovati da bi podzidao 
svoj savez s Bogom, svoje »djelo«. No ja se divim veličini (ili 
»frivolnosti«) biblijskog Gospoda, koji Abrahamovu žrtvu nije 
prihvatio; a savez Boga i Abrahama je ipak postao nerazdvojan, 
iako nije bio utemeljen na ljudskoj krvi. Takav krvavi temelj je 
naime moguć — no nije bio nužan. Junak dijaloga to zna: žrtvo: 
vanje samog sebe nije nikakvo razrješenje od grijeha što si žrtvo- 
vao druge. U toliko je čak izvanredno prikladno — iako on to ne 
bi dopustio — da se ova kategorija primijeni na njega. Ali za 
njega je hijerarhija grijeha unaprijed odlučena (jedini stvarni 
grijeh je prekoračenje kaste); također on ne stavlja ovu hijerar- 
hiju u pitanje. To je njegovo »s onu stranu morala« koje on do- 

duše uzdignute glave priznaje no koje mi isto kao i žena u dija- 
logu odbijamo — ipak ne samo zbog »moral sense-a«. 

Konflikt »Siromaštva duhom« je razriješen filozofijski. No 
da bi se praktički razriješio mora se filozofija transcendirati. 
Mora se filozofija ozbiljiti, rekao je Marx, i to je otkriće s kojim 
je pisac »Povijesti i klasne svijesti« kasnije odgurnuo u stranu 
velik dio onoga što slijedi iz »Siromaštva duhom«. Stoga je mo- 
gao stari Lukač s takvom nježnom sućuti, i ubjeđenjem punim 
razumijevanja analizirati tragediju Adriana Leverkiihna (koju 
je sada i on osjetio kao tragediju), tragediju koja može nadići 
samo život koji djelu ponovo daje životni fundament. 

BITAK I DIJALEKTIKA 


Milan Prucha 


Prag 


U svom najradikalnijem značenju djelo Georga LukaAcsa, po 
našem mišljenju, nije još ni iz daleka dovoljno cijenjeno. Neka 
nam zbog ove oštre teze oproste oni koji su prije nas znali pre- 
poznati njegovu vrijednost i koji su, oslanjajući se na Luka4- 
cseve ideje, prvi put u zemljama koje se pozivaju na marksi- 
zam, uspjeli sa značajnom hrabrošću, na ozbiljan način, ugro- 
ziti pozicije filozofijskog staljinizma. U Čehoslovačkoj, na pri- 
mjer, u drugoj polovici pedesetih godina, Lukacsevo djelo zna- 
čilo je istinsku etapu duhovnog života zemlje, važan doprinos ne 
samo obnovi marksističke misli već također općoj društvenoj 
emancipaciji. Malo kasnije se taj val povukao i to je proizlazilo 
iz dvije skupine razloga. Ponajprije, osjetilo se izvjesno razoča- 
ranje rezultatima Lukacsevih obećavajućih prosedea: zar nje- 
gova verzija povijesne misije proletarijata, njegov ideologijski 
koncept i njegova teorija umjetnosti ne potvrđuju u kultivira- 
nom obliku pozicije nalik onima koje je borba protiv staljiniz- 
ma stavljala u sumnju. Kako razriješiti s Luk&csevog filozofij- 
skog stanovišta problem mogućeg pluraliteta povijesnih perspek- 
tiva koji je rođen iz opravdane uznemirenosti nad sudbinom re- 
volucije osakaćene rukama staljinističke birokracije? Kako po- 
miriti fikciju »adekvatne svijesti« s pokretom koji djeluje u ime 
proletarijata u uvjetima u kojima je lažna svijest nazvana »je- 
dinom naučnom ideologijom«? I napokon, zar birokratska repre- 
sija »modernizma« ne upotrebljava argumente koji nisu bez 
sličnosti sa lukačevskom teorijom realističke umjetnosti? 

U povijesnom smislu, ovi prigovori nisu uvijek opravdani 
što ništa ne mijenja na činjenici da se napor da se ovi problemi 
riješe, shvatio kao napor da se LukaAcs prevaziđe. 

Drugi razlog povlašćenja nije bio manje važan — teškoća 
da se održi razina LukAcseve misli, teškoća da ga slijedimo bez 
padanja na elementarniju filozofijsku razinu. U Čehoslovačkoj 
je to često bilo iznad naših snaga, ali katkada je isto tako nadi- 
lazilo mogućnosti tako sjajnih ličnosti kao što su u Francus- 
koj Merleau-Ponty ili Sartre koji Luk&csu duguju mnogo više 


313 


no što se to obično pretpostavlja. Merleau-Ponty je, na primjer, 
prihvaćao lukačevsku kritiku liberalizma kao i zahtjev za jedin- 
stvom akcije i produbljivanja klasne svijesti proletarijata, ideju 
koja je krajnje aktualna i danas, kada neostaljinistička biro- 
kracija transformira u svoj »raison d'čtre« tehniku manipula- 
cije »masom« prema »socijalizmu«, surovo niječući da u suvre- 
menom svijetu indoktrinacija i otuđena vlast predstavljaju ob- 
lik represije ništa manje važan od izrabljivanja. 


Ali kada se Merleau-Ponty sukobljavao kod LukAcsa s grani- 
cama nalik onima koje su uznemiravale čehoslovačke marksiste, 
tražio je utjehu zbog neuspjeha napuštajući revolucionarnog 
LukAcsa u prilog konzervativnog Maxa Webera. Odlučno je u 
poziciji Merleau-Pontyja upravo to da se kod njega dijalektika 
i teorija društvene emancipacije ograničavaju na posebno pod. 
ručje i ostavljaju filozofiju cogita da još mirno postoji (subsi- 
slira) u »Fenomenologiji percepcije«. Da li je Hegel prevazišao 
Kanta? Predstavlja li dijalektika, što se tiče središnje filozofij- 
ske problematike, korak naprijed u odnosu na kriticizam, Hus- 
serlovu fenomenologiju ili u odnosu na fenomenologijsku onto- 
logiju hajdegerovskog stila, prema kojoj je, čini se, Merleau. 
-Ponty naginjao u posljednjim godinama života? 


Lukacsevo djelo rođeno je iz filozofijske kulture koja je na 
najviši način usvojila Kanta i ostalo je samo jednostrano razum. 
ljiva onima koji su ga proučavali bez slične pripreme, spontano 
sučeljavajući Lukacsevo »hegelovstvo« s pretkritičkom filozofi. 
jom. Veličina ovog mislioca jest u tome što se nije podvrgao 
atmosferi kantovstva, i što je pokušao — ne odbacujući Kantova 
dostignuća — da na toj osnovi poduzme teške filozofijske ko- 
rake na koje ga je nadahnjivala Hegelova i Marxova dijalektika. 
Zbog toga s izvjesnim žaljenjem čitamo oštre sudove najboljih 
predstavnika aktualne marksovsko-hegelovske struje u Savez- 
noj Republici Njemačkoj koji Luk&csevu filozofiju dvadesetih 
godina određuju jednostavno kao idealizam. Prijelaz ka dijalek- 
tici na razini središnje problematike filozofije ostaje za njih, 
kako nam se čini, još uvijek velikim dijelom u pitanju: tako nam 
se taj pohvalan napor čini prije paralelan Luk&csevom, što bi 
trebalo ukinute jednostrane ocjene njegova djela, i priznati mu 
novu aktualnost. 


Dozvolite da odamo počast preminulom filozofu upravo u 
ovom smislu — pokušajem da preuzmemo njegov problem, je- 
dini iz »Povijesti i klasne svijesti«, tog spisa čije bogatstvo ne 
može, naravno, na ovaj način dobiti odgovarajući odjek. 


* o*# o 


Najprovokantnije pitanje koje je Luk4cs postavio u toj knji- 
zi i koje je do danas sačuvalo izuzetnu važnost, jest: može li se 
dijalektika shvatiti i kao dijalektika prirode? Sam Luk&cs ne 
daje jednoznačan odgovor na to pitanje, što je — kako ćemo to 
pokušati pokazati — osobito uvjetovano koncepcijskim teško- 


314 


ćama a ne pomanjkanjem prostora na što se on žali. »Nespo- 
razumi koji nastaju iz Engelsova prikazivanja dijalektike zasni- 
vaju se bitno na tome što Engels — slijedeći loš Hegelov pri- 
mjer — proširuje dijalektičku metodu i na spoznaju prirode. 
Dok odlučujuća određenja dijalektike: uzajamno djelovanje sub- 
jekta i objekta, jedinstvo teorije i prakse, povijesna izmjena 
supstrata kategorija kao osnova njihove promjene u mišljenju 
itd. ne postoje u spoznaji prirode,«* piše Lukacs. »Povijest je 
ipak ...jedino mogući vitalni element dijalektičke metode«, 
kategorički je jasno iskazao drugdje.* Možemo ipak nači oprez- 
nije teze koje su — u strogom smislu — nepomirljive sa pret- 
hodnim: na način koji je četrdeset godina kasnije preuzeo Sartre 
u »Kritici dijalektičkog uma«, LukAcs govori o »dijalektici pri- 
rode, gdje subjekt barem na sada dosegnutom stupnju, ne može 
biti uključen u dijalektički proces, potcrtava »nužnost meto- 
dičkog odvajanja puke objektivne dijalektike kretanja prirode 
od društvene dijalektike«, itd. . * 


Luk&cseva sumnja u doseg dijalektike prirode i njegova kri- 
tika Engelsa bile su — kao što je poznato — poticajem za ne- 
brojene napade i Lukacs je konačno opozvao svoje teze. To ni- 
kako nije zapreka da se o njima s punim pravom raspravlja, 
budući da su, jednom formulirane, ušle u povijest filozofije. 
Koji su dakle motivi LukaAcseva pokušaja da smjesti dijalektiku 
isključivo u područje povijesti i na koji je način, konkretno tre- 
tirao taj prijelaz. Lukacs pokušava otkriti vezu između oblika 
egzistencije građanskog društva i njegovih duhovnih proizvoda. 
Fetišizam, otuđenje i postvarenje koji obilježavaju kapitalistič- 
ku robnu proizvodnju, čini se, da nalaze svoj pandan u raciona- 
lističkoj filozofiji, koja stavlja subjekt i objekt u konfliktan 
odnos analogan onome, koji imaju u građanskom društvu. Izra- 
žava li filozofija koja objekt može razmatrati jedino kao ono 
što se opire subjektu, što mu se suprotstavlja svojom neprovid- 
nošću i iracionalnošću, neku konstantnu ljudsku situaciju ili je 
ona duhovni izraz izvjesnih specifičnih društvenih odnosa? 
Moglo bi se reći da Luk4cs čini sve da bi opravdao drugu mo- 
gućnost ali da je istovremeno svjestan da nije potpuno uspio, i 
on čak dopušta sumnju u mogućnost uspjeha. Ponekad očekuje 
od dijalektike »razrješenje stvari po sebi«, razmatra »ukidanje 
(Aufhebung) opreke subjekta i objekta, mišljenja i bitka, slo- 
bode i nužnosti«;" ponekad, naprotiv, govoreći o ukidanju po- 
stvarenja dopušta da »niz objekata, čini se, čak ostaju više ili 


1) Luk&cs, Povijest i klasna svijest, preveli Milan Kangrga i Danilo 
Pejović, Naprijed, 1970., str. 56. 

2) Ibidem. 

3) Luk&cs, Op. cit. str. 230. 

4) Lukacs, Op. cit. 305. 

5) Luk&cs, Op. cit. str. 305. 

6) Lukacs, Op. cit. str. 224. 

me nJe izvan domašaja tog procesa. Tu se u prvom redu tiče pri- 
rode.« 


Za Luk&csa, okretanje prema povijesti je od odlučne važ- 
nosti: »tu se, dakle, ispunjava program klasične filozofije: prin- 
cip geneze u stvari je prevladavanje dogmatizma... U tom pak 
bivanju svijest (praktički postala klasna svijest proletarijata) 
tvori nuždan, neophodan, konstitutivan sastavni dio. Mišljenje 
i bitak... su momenti jednog te istog realno-povijesnog dija- 
lektičkog procesa«.' Suprotstavljanje Spinozi potvrđuje da Lu- 
kacs shvaća prijelaz na povijesnu razinu, ne kao odustajanje od 
»metasocijalnih« pitanja, kao odustajanje od problema »temelj- 
ne filozofije«, što ne smije biti jednostavno shvaćeno kao mje- 
rodavno, već može i pobuditi sumnju, ako na taj način nepro- 
mišljene granice i pretpostavke njegovog pokušaja nisu unapri- 
jed određene. U tom smislu već govori teza da se temelj isto- 
vjetnosti reda ideja i reda stvari« i (potcrtao M. P.) u Spino- 
ze... nalazi u objektu, u supstanciji... Ako se, dakle, sad po- 
novo traži istovjetnost veze stvari i veze ideja, i ako se ontološki 
remelj također shvaća kao primarni princip, (potcrtao M. P.) 
jer ta istovjetnost upravo treba da služi za objašnjenje kon- 
kretnog i kretanja, onda je jasno da je supstancija, da je red 
i veza stvari, morala pretrpjeti temeljnu promjenu značenja«. 
LukaAcs dakle povijest određuje doslovno kao »novu supstan- 
ciju«, »jedino konkretno tlo geneze« i ona za njega utjelovljuje 
tu vezu subjekta i supstancije, koja je postulirana u predgovoru 
Hegelove »Fenomenologije«. 


Ondje gdje se zatvara svod lukačevske konstrukcije, njegove 
se nedostatnosti isto tako očituju. Ne želimo nikako ponavljati 
uobičajene prigovore o identitetu klasne svijesti proletarijata 
kod Lukacsa sa hegelijanskom apsolutnom spoznajom, o fata- 
lizmu i hilijazmu, prigovore koji često služe prije za odbaciva- 
nje Lukacsevih ideja nego da bi se unutar njegovih granica iz- 
našlo novo ishodište. Ne radi se o tome da se Lukacs shvati do- 
slovno već da se razjasni da li njegovo shvaćanje dijalektike, 
u svojoj suštini potiče na slična izigravanja. U tom kontekstu 
lukačevsko traženje odgovarajućeg »ontologijskog temelja«, raz- 
matranje povijesti kao »nove supstancije« postaje otkrivalačko: 
dijalektika kod Luk4csa kao da ustaje protiv ontologije, ali sada 
ona sama počiva na ontologijskom načelu koje je »pojmljeno kao 
prvotno načelo«, ona je podređena stanovištu metafizike, ako 
ovu ne shvatimo vulgarno kao skup fikcija, nego kao znanost o 
bitku. Mogli bismo, vjerojatno, još strožije reći da povijest 
znači bitak u smislu specifičnog bitka koji daje princip na eks- 
plikaciju cijele realnosti i da dijalektika predstavlja samo mo- 
ment »ontologije povijesnog bitka«. 


7) Luk4cs, Op. cit., str. 301—302. 
8) Op. cit. str. 224—225. 

U LukaAcsa povijest dobiva to obilježje ne samo stoga što joj 
ga on u svojim filozofijskim dedukcijama pridaje na eksplicitan 
način, nego i stoga što je često tretirana u svom »funkcionira- 
nju« kao ens. Subjekt-objekt (to jest »jezgra« dijalektike) — 
može se naći u samoj povijesti; »bit povijesne evolucije je ob- 
jektivno dijalektička«, sam totalitet povijesti pojavljuje se kao 
realna povijesna snaga, premda još nesvjesna i nespoznata, 
itd... Naročito slijedeća rečenica je posebno rječita: »Dijalek- 
tika nije dakle uvedena u povijest ili objašnjena u svjetlu povi- 
jest» (kao često kod Hegela), ona je štoviše razjašnjena i uči- 
njena svjesnom polazeći od same povijesti — čak kao njen nu- 
žan oblik pojavljivanja na toj određenoj etapi evolucije.« Zato 
je revolucionarna dijalektička transformacija do te mjere pod- 
vrgnuta »objektivnom hodu povijesti« da bi se sumarna teza 
o »stalnoj radikalizaciji proturječja kapitalizma« koju zastupa 
jedna vrsta marksizma već bar pedeset godina, mogla ovdje pre- 
poznati: »Ako. proletarijat nije u stanju da učini taj korak, pro- 
tivurječje ostaje nerazjašnjeno i reproducira se na višoj poten- 
ciji u promijenjenom liku s pojačanim intenzitetom od strane 
dijalektičke mehanike razvitka. U tome se sastoji objektivna 
nužnost razvojnoga procesa.«" 


»Relativizacija«, »fluidizacija« protivurječnosti između bitka 
i mišljenja, koje su se u izvjesnim područjima pokazale teškim 
ako ne neostvarivim, sada se problematiziraju nužnošću da im 
se prida ontologijski i metafizički temelj. Dijalektika se tako kod 
LukaAcsa otkriva nesposobnom da nadiđe filozofiju bitka, iako 
se to zbiva na drugačiji način nego u dijalektičkom materijaliz- 
mu ili hajdegerovskoj misli, na primjer. 


#o*oO* 


Ako se sad odlučimo da se zaustavimo na problemu bitka 
na radikalniji način nego relativizacijom dijalektike, naglaša- 
vajući njegovo jedinstvo sa mišljenjem i ako tim povodom po- 
stavimo pitanje o smislu bitka, to nikako neće značiti pokušaj 
priklanjanja »fundamentalnoj ontologiji« već naprotiv napor 
učvršćivanja dijalektičkih tendencija. nagoviještenih već kod 
LukAcsa, da bismo ih mogli osloboditi ontologijskog skrbniš- 
tva. Čini li problem bitka koji smo naslijedili iz grčke metafi- 
zike neprekoračiv okvir cijele kasnije filozofije, njezin najviši 
pojam i njenu trajnu središnju temu. 

U interesu konfrontacije sa Luk&csem, i mi ćemo se kao i on 
poslužiti Kantom kao osnovom za izlaganje pred i post-kanti- 
janskih stanovišta. Usporedba Kantove transcendentalne logike 
sa grčkom ontologikom pruža, uostalom, odlično ishodište za 
obradu pitanja o smislu bitka. Do danas metafizika je često in- 
lerpretirama i definirana najprije i naročito polazeći od njenog 


9) Op. cit., str. 293. 

prosedea »idealizacije«: ideja ili eidos moraju istovremeno oz- 
načavati istiniti bitak stvari, njihovu istinu, njihovu subzisten- 
ciju za razliku od prolaznog osjetilnog, kao i zakon njihovog 
spoznavanja. Metafizika bi tako bila u stanju da pruža zajed. 
ničku osnovu stvarima i mišljenju, uvodeći prioritet načela mi- 
šljenja (ova pozicija nije kod Kanta poništena, nego promije- 
njena) koji na taj način ne predstavlja samo put spoznavanja 
stvari, nego njihov zakon, njihov istinski bitak. Ona se nada da 
će naći istinski bitak ontičkog u logici; i ona čak smatra ono 
logičko opstojećim: ovaj dvostruki odnos može se smatrati smi- 
slom pojma ontologije." 


Kada Kant definira spoznaju kao »totalitet uspoređenih i 
povezanih predodžbi«, ta definicija nije jako udaljena od meta- 
fizike, čak iako ova posljednja ne kaže niti da »spoznajemo 
predmet onda kada smo u raznolikosti percepcije proizveli sin- 
tetičko jedinstvo«, niti da su »opći uvjeti iskustva istovremeno 
uvjeti mogućnosti predmeta iskustva«. I za metafiziku logičke 
kategorije »prethode« konkretnim stvarima a da ne ispunjavaju, 
kao u transcendentalnoj logici, ulogu objedinjavanja (unifikaci- 
je) svih datosti pod kapom originalnog jedinstva apercepcije. 
Biti tako ne znači biti za transcendentalni subjektivitet, nego 
biti u slaganju sa logičkim pravilima i subsistirati u suprotstav- 
ljanju drugim sadržajima«, »biti po sebi«. Čak kada metafizika 
podrazumijeva bitak kao posebni bitak i daje njegovim prose- 
deima postvaren ili personificiran oblik, specifična uloga logike 
u metafizici ostaje ipak prepoznatljiva i razumljiva. I u tom kon- 
tekstu povijesno i društveno značenje metafizike postaje tako- 
der očigledno. Svojim pitanjem o bitku kao bitku ona podiže 
na razinu metodičke suprotstavljenosti sve sadržaje dane do 
sada na disparatan način, odvojene tabuiranim društvenim og- 
radama ili fiksirane posvećenim odnosima. »Spoznaja više nije 
— barem u svoioj namjeri — djelomičan podsistem produktiv- 
ne svjetovne aktivnosti, podvrgnut tradicionalizmu duhovnih 
oblika i oblika života, u kojima je spoznaja trajala (supsisti- 
rala) do sada kao element čas »zanemariv«, čas drugorazredan. 
To znači da metafizika zasniva spoznaju u kulturnom i povijes- 
nom smislu: od sada ona ne predstavlja više specifičan postu- 
pak, ni naviku nekog korisnog djelovanja koje služi samo kon- 
kretnim i nepromjenljivim ciljevima, nego kao suprotstavljanje 
svih datosti, ona prikuplja svoje dinamičke mogućnosti po ko- 
jima će se pod izvjesnim društvenim uvjetima razlikovati »me- 
tafizička« civilizacija. 

Kada metafizika ekstrapolacijom uvodi pravila iz najmanje 
tradicionalističke sfere, sfere materijalne proizvodnje, elemen- 
tarna mogućnost određivanja sumjerljivosti društvenih bića oči- 


10) »Dok Platon i Aristotel misle logičko također kao ontičko, to jest na 
ontologijski način. Kant vidi da je samo ontičko logičko-ontičko.« R. Kro- 
ner, Von Kant bis Hegel, 2. Auflage, S. 56. 

tuje se kao najapstraktniji oblik društvenog univerzalizma i 
predstavlja uvjet za složenije oblike slobode. Metafizika dopušta 
da je vodi ideja po kojoj se kroz realne sadržaje i kroz njihovu 
Icgičku obradu može prispjeti do opće i besprinudne usuglaše- 
nosti (consensus), što je ideja koju su kritičari metafizike i 
znanstvene »racionalnosti« zanemarili, koji ne vide da s njom 
u naš život ulaze ne samo predmeti potrošnje već također slo- 
bodno jedinstvo mišljenja koje se, ukoliko ga je moguće doka. 
zivati i nadzirati, razlikuje od represivnog monolitizma i kon- 
formizma zasnovanog na indoktrinaciji. 


»Iz postvarene strukture svijesti nastala je moderna kritička 
filozofija«," piše Luk&cs i njegova usredotočenost na granice 
racionalizma ili kriticizma ima kao posljedicu da mu u velikoj 
mjeri izmiče proces duhovnog zasnivanja subjektivne slobode 
koia se ispunila u toj filozofiji i koju Hegel također. prevazila- 
zeći dakako taj okvir, smatra ipak stubom dijalektike. Kantov 
»kopernikanski obrat« nije karakteriziran na nekorektan način 
ali ipak na suviše sumaran način, ako kažemo sa Lukacsem da 
»moderna filozofija sebi postavlja problem da sviiet više ne uzi- 
ma kao nešto nastalo nezavisno od spoznajnog subjekta..., nego 
naprotiv, da ga pojmi kao vlastiti proizvod«.“ Kantovski poiam 
teoriiske spoznaje znači najprije nemogućnost dosizanja stabil- 
nog temelja egzistencije i spoznaje pokazivanjem bitka koji fest 
taj temelj. Njegov »apsolut« ima stoga prirodu jednog apriori, 
onoga što ostaje neizvodljivo iz djelomičnih nesigurnih i pro- 
turiečnih sadržaia i očituje se upravo njihovim obiedinjavanjem 
(unifikaciiom). Prioritet praktičkog uma pred teorijskim umom, 
daleko od toga da se reducira na ideiu jednostavne prevlasti 
akcije nad kontemplacijom i deskripciiom. izriče činjenicu da 
se željena usuglašenost ne može uvesti, ako joi se, na način 
kojim se u metafizici postavliaiu pitanja. unapriied pridaje ob- 
lik stvari, i znači da tu usuglašenost treba razvijati najprije u 
moralnoj dimenziji. 


Suglasnost (consensus) ostaie uvijek nepotpuna. problema- 
tična i privremena, ako se smješta na razinu onog što je dano; 
niezin temelj ne može imati obilježie gotovog sistema propor- 
cija koje izražavaiu stanie stvari. Zato ga na metodičkoi i for- 
malnoi razini treba definirati postupkom unifikaciie, što ne 
znači da treba zanemariti empniriiske sadržaje nego ih podvre- 
nuti autonomiii postupka unifikacije koji sa svoje strane ostaie 
ponovliiv i može se nadzirati. Na miestu bitka kao takvog, čvr- 
ste točke. oko koie se organizira metafizička koncentričnost u 
koioj se ljudska bića i stvari smještaju vo stabilnom logičkom 
redu, nalazimo sada pluralitet centara koii svoju ulogu mogu 
ispuniti objedinjujući vo univerzalnim zakonima liudskog rasu- 

Ivanja, ali samo iz djelomične perspektive, po općem zakonu, 


11) Luk4cs, Povijest i klasna svijest, str. 182. 
12) Op. cit. str. 184. 

ali samo vlastitom potrebom, to jest subjektivno. Odluka da se 
ljudski problemi na korjeniti način utemelje u stvarima, usta- 
novljena metafizikom i predodređena za buduće generacije, na- 
lazi svoju primjenu u oblikovanju subjekta kao specifične for- 
me razuma, morala, društvene egzistencije, subjekta kao nove 
verzije čovjeka. 


Ako nije moguće izraditi suglasnost na zadovoljavajući na- 
čin u stvarima, ona se ipak može osigurati, ako je zakon njihove 
teorijske spoznaje priznat najvišom normom koegzistencije su- 
bjekata, njihovog uzajamnog slaganja, koje nije narušeno dje- 
lomičnim razlikama u mišljenjima o stvarima, nego jedino po- 
našanjem koje se protivi samom »metodičkom« načelu koje pro- 
suđuje svaku akciju po kriterijima zakona (»Djeluj tako da 
maksima tvoje volje može uvijek vrijediti istovremeno kao na- 
čelo univerzalnog zakona«) ukoliko je takvo načelo istine i isto- 
vremeno elementarne jednakosti. U tim je uvjetima očigledno 
da se jedinstvo i suglasnost koje je metafizika htjela doseći na 
deskriptivan način, sada smještaju na razinu koegzistencije su- 
bjekata kao njihove elementarne i formalne jednakosti i da mo- 
ral predstavlja sada za filozofiju ono što je nekad željela biti 
prava filozofija, ne bez razloga. 


Kant nije samo ispunio prazninu i nije jednostavno premje- 
stio naglasak u filozofiji do tada nadmoćne teorijske orijenta- 
cije, nego je u interesu ukorjenjivanja u stvarima, transformi- 
rao zakon spoznaje u viši moralni princip, jer je shvatio da su- 
glasnost mora biti »najprije» pluralistička i komunikativna da 
bi se zatim mogla očitovati u stvarima. Suglasnost se ne odnosi 
direktno na stvari, nego je posredovana autonomnim procesima 
unifikacije i njihovim uzajamnim prepoznavanjem: upravo kao 
takva ona već ulazi u moralnu dimenziju. Suglasnost je moralna 
jer se ne može dovršiti na razini stvari, moralna je jer mora biti 
metodička i kritička? 

Um i moralni subjekt očituju se za kritičku filozofiju kao 
postupak univerzalnog objedinjavanja, totalizacije koja je za- 
jednički nazivnik teorijskoj spoznaji i prosuđivanju svake mo- 
tivacije s obzirom na njenu sposobnost da postane načelom uni- 
verzalnog zakonodavstva. Emancipirajući i ljudsko univerzalis- 
tički element metafizike je pojačan, kada se pokazuje da nje- 
gova odluka za utemeljenjem ljudskih poslova u realnosti i u 
stvarima zahtijeva autonomiju radi njihovog sučeljavanja, to 
jest uzajamnog prepoznavanja ljudi kao umnih i slobodnih bi- 
ća. Pravila morala kao i ideje o idealno društvenoj organizaciji 
postojali su i također još često postoje bez naglašenog odnosa 


13) 1965. razvili smo ovu temu u kontekstu sa devizom jedinstva u jed- 
noj socijalističkoj zemlji (članak »O toleranciji«, Literarni noviny, Praha). 
Inspirirana upravo melafizikom dijalektičkog materijalizma, birokratska 
koncepcija jedinstva dovodi ovu na razinu iskaza o stvarima ne takav na- 
čin da je to jedinstvo lišeno moralne dimenzije i naginje totalitarizmu. 

spram filozofije, u tom smislu kantijanski duhovni obrat ima 
dvostruko značenje: ne radi se samo o prevazilaženju prevlasti 
bitka u filozofiji i legitimnog postavljanja morala u njeno sre- 
dište, nego istovremeno o primjenjivanju filozofijskog pojma 
slobode na probleme ljudske koegzistencije. 


Ako Kant-otkriva opća načela koja dopuštju prevazilaženje 
deskriptivne metafizike, Hegel podvrgava ova novootkrivena 
područja sistematskom iskorišćavanju. Metafizički napor teme- 
Jjenja suglasnosti u stvarima transformirao je Kant s pravom 
u kfitičku suglasnost i prema tome moralnu: Hegelov će napor 
biti da prosudi do koje mjere spontanost subjekta definirana na 
taj način dostaje da ispuni intenciju koja je u njegovom pori- 
jeklu. Lukacs je to dobro pokazao — razliku između formalnog 
subjekta i subjekta utjelovljenog u sadržaj, koja predstavlja 
jezgru hegelijanske inovacije, otvara razumljivo u društvenom 
smislu perspektivu nove epohe. 


»Jedan od najdubljih i najtočnijih uvida što se nalaze u Kri- 
tici čistog uma je da jedinstvo, koje čini bit pojma, biva spoz- 
nato kao izvorno sintetičko jedinstvo apercepcije, kao jedinstvo 
onog »ja mislim« ili »samosvijesti«, kaže Hegel. U svojoj spo- 
sobnosti da se razlikuje od svih sadržaja Ego pokušava pre- 
uzeti svijet potpuno u svoje ruke; kada si taj subjektivitet pri- 
svaja sadržaje, svjestan je rada koji vrši nad njima: zbog toga 
on ne može transformirati na svoje stanovište njihovu subzis- 
ienciju u sučeljavanju s drugima, njihov bitak, nego jedino to 
posredovanje za koje je sposoban svojom sintetičkom akcijom 
nadređenom apstraktnoj primjeni logičkih pravila to jest njiho- 
voj objektivnosti koja (za razliku od bitka) predstavlja pendant 
toj apstraktnoj slobodi. 


Da kriticizam znači samo apstraktnu slobodu, to po Hegelu 
proistječe iz nedovoljne primjene ideje sintetičkog jedinstva 
apercepcije. U Kanta ova povezuje dva elementa: prazno za i 
raznolikost koja dolazi izvana. Ako su oba razdvojena na taj na. 
čin i ako ja ima karakter čiste forme, ujedinjujuća aktivnost Ega 
znači više klasifikaciju onoga što je nađeno i nezavisnost da- 
tosti nego posredovanja novog načina bitka. 


Za svakodnevno mišljenje pojam označava logičnu i aps- 
traktnu shemu onoga što je dano na jedan istina nesistematski 
način, ali ipak živ i konkretan u percepciji. U Hegela, pojam 
nije forma prikazivanja i ponavljanja neposredno date »realno- 
Sti«, nego uzdiže neposredna određenja na razinu slobode. Sub- 
jekt-pojam mora raditi sa datim sadržajima, ali ih integrira u svoj 
vlastiti red što im daje novi smisao i trajnu vrijednost, on stva- 
ra novu zbilju umjesto da samo reproducira ono što jest. Su- 
bjekt kao pojam, sa svoje strane, prestaje biti apstraktan i ne- 
promjenljiv: apstraktniji u početku, progresivno se obogaćuje 
sadržajima (sinteza) i postaje tako diferenciraniji, »individuali- 
ziraniji«. Sadržaji ne ostaju za njega »strano« tijelo, odvojivo 
od njega u bilo kojem momentu. Njihova integracija znači da 

postaju za subjekt nešto njemu vlastito, što je posredovano nje- 
govom slobodom, beskrajnom bliskošću i to upravo u tom smi- 
slu da mogu biti označeni kao »apsolutni«. 


Hegel može suprotstaviti filozofiji bitka kao i kriticizmu istu 
objekciju i istu pozitivnu tezu: u filozofijskom istraživanju sve 
opstojeće pokazalo se kao nestabilno, nedovoljno i u tom smi- 
slu neistinito. Filozofija ne može ispuniti program koji su joj 
namijenili metafizika i kantijanizam, koji definiraju ono što 
jest kao bitak ili kao nepremašiva spoznaja, nego ako se uspije 
smjestiti u efektivno kretanje cijele zbiljnosti i cijelog shvat- 
ljivog smisla. »Apsolutno je duh: to je najviša definicija apso- 
lutnog. — Da se nađe ta definicija i shvati njezin smisao i sadr- 
žaj, to je, može se reći, bila apsolutna tendencija sveg filozof- 
skog stvaralaštva«, kaže Hegel.“ »Hegelovu filozofsku metodu, 
koja uvijek bijaše — najzanosnije u Fenomenologiji duha — is- 
iovremeno povijest filozofije i filozofija povijesti, nije Marx u 
ovoj bitnoj tački nikada napustio,« dodaje LukaAcs.'* 


Pojam duha, slabo razumljiv našim suvremenicima, izgleda 
da zahtijeva demistifikaciju, koja je čini se samorazumljiva i 
koja ga tretira kao spekulativnu formulu za društvo i njegovu 
povijest. Ustvari takav korak, suviše linearan (ni sam LukaAcs, 
čini nam se, nije izvan domašaja takve kritike), znači ustupak 
hegelijanskom idealizmu. Može li se jednostavno reći da se su- 
ština povijesti ili društva sastoji u slobodi, kao što Hegel kaže 
u odnosu na duh? Ne treba li — radije — u smislu marksističke 
kritike Hegela — interpretirati duh ne kao izraz povijesti kao 
takve, nego kao konkretnu povijesnu odluku, kao emancipira- 
jući program, koji znači pokušaj povijesne sinteze koja se od- 
vija — ito je ponovo razlika spram Hegela — bez ikakvog pret- 
hodnog jamstva, kao napor da se filozofija ozbilji? 


Primjena stanovišta duha nema kod Marxa nikako obilježje 
pasivne i epigonske reprodukcije hegelijanskih teza. Zbog »ne- 
čistoće« hegelovih prosedea i relativizacije najupečatljivijeg re- 
zultata te filozofije banalnim idealizmom, s druge strane zbog 
strogosti kritike koju je Marx jasno iskazao, obično se njegovo 
nadilaženje Hegela shvaća kao negacija prelaza filozofije na 
razinu duha (izvanredna je zasluga LukaAcsa što se suprot- 
stavio toj tendenciji), kao zaokret prema materijalizmu koji se 
smatra adekvatnom replikom stanovišta duha (mislimo napro- 
tiv da materijalizam kao pojam proturječan pojmu duha služi 
destrukciji slobode u ime »odraza« »realnosti«) i u okviru kojeg 
»društveni problemi« nalaze pod nazivom »historijskog materi- 
jalizma« svoje potčinjeno mjesto. Relativno je lako suprotsta- 
viti se Hegelu kritizirajući ulogu koju on pridaje duhu u svom 
sistemu — odnos duha i prirode, duha i apsolutne ideje itd. 


14) Hegel, Enciklopedija filozofijskih znanosti, prev. Viktor D. Sonne- 
feld, »Veselin Masleša« Sarajevo 1965. 
15) Lukacs, Povijest i klasna svijest, str. 91. 

Sam Marx ne izbjegava teški put kritike spekulativnog karak- 
iera hegelijanske dijalektike koja je usko vezana za idealističko 
shvaćanje »bitka na način slobode«, duha. PIRA 

»Jedini interes je da se ponovo pronađe ideja kao takva, 
logička ideja' u svakom elementu, bilo države, bilo prirode, i 
zbiljski subjekti, kao ovdje 'političko uređenje', postaju puka 
imena, što daje samo privid zbiljske spoznaje«, piše Marx u 
svojoj kritici Hegelove filozofije prava.“ Hegel čini tako dvije 
pogreške: najprije u određivanju dijalektičke kategorije, koje 
ostaju"— protivno njegovim vlastitim izjavama — izvanjske u 
odnosu na konkretan materijal, ne obogaćujući se u njemu, de- 
generirajući konačno tako prema formalizmu sličnom onome 
koji je Hegel kritizirao kod Kanta, zatim u odnosu na materijal 
koji ne ostaje samo nespoznat i neshvaćen u svojoj specifič- 
nosti, nego najčešće prihvaćen u svojoj datoj formi, da bi radije 
bio opravdan kategorijama, umjesto da bude promijenjen slo- 
bodom, što u tom slučaju transformira dijalektiku racionalnosti 
emancipacije u konzervativističku apologetiku. Drugim riječima 
dijalektika nije upotrebljiva kao jednostavna forma spoznaje 
sposobna da funkcionira bilo gdje i bilo kada, nego kao forma 
»duha« kojoj jedino izvjestan materijal ili izvjesna razina pri- 
svajanja tog materijala može dozvoliti da nakon teškog »rada« 
nađe svoju razvijenu primjenu. 

Iako Hegel precizira sadržaj filozofije prava u smislu da ne 
treba shvatiti pravo u njegovom ograničenom pravnom značenju, 
nego kao izraz određenja slobode", on ipak svojom neumjere- 
nom pretenzijom skriva ono vlastito Filozofijske obrade tog pro- 
blema, kao što to čine oni koji se zaklinju »čistim fakticitetom« 
pravne ili ekonomske znanosti. Premda ne možemo ulaziti u 
detalje diskusije o prirodnom pravu i njegovoj školi koja — 
kao što to Luk&cs spominje — vjeruje da je racionalnost prava 
»također sposobna da odredi svoj sadržaj«, želimo precizirati 
da Marxova kritika upućena Hegelu pokazuje nemogućnost da 
se filozofijom izrazi kompleksan smisao, odgovarajućeg mate- 
rijala. Naprotiv, ne čini nam se dopustivo oduzeti »logičkoj 
ideji« sadržaje koje ona prisvaja u tom području, da bismo 
ponovo izagnali ideju u apstraktnu sferu. Filozofijski nam se 
napor u tom materijalu čini legitimnim ako mu se prida obilje- 
žje sinteze: filozofija dakle u tom materijalu traži oslonce da 
bi mogla sa društvenim formama povezati ono što je znala raz- 
raditi i čime raspolaže. Radi se dakle o tome da se uvede uza- 
jamna komunikacija čiji je moment »naukovanje« kojem se 
filozofija izlaže, ali s druge strane, također priznavanje onoga 
što filozofija predlaže tim formama kao njihov vlastiti smisao 
1 mogućnost. Filozofija nije nikako mjerodavna da na svoj rizik 
i opasnost otkrije »istiniti bitak« prava, države itd.: Ove forme 
se ne iscrpljuju u njoj i ona se ne iscrpljuje u njima. Radi se 


16) K. Marx — F. Engels, Werke, Band I. Berlin 1970, S. 210—211. 
17) Hegel, Encyclop&die $ 486. 

još jednom samo o pokušaju sinteze bez ikakvog prethodnog 
jamstva. Marx i ostali imaju pravo pr Hegela kada pokazuju 
koliko toga ne odgovara hegelijanskoj apstrakciji. Ono što ipak 
nedostaje između eksplicitnog Marxa i Hegela, jest specifična 
valjanost filozofije, razjašnjenje da »forme razuma«, temeljna 
poimanja smisla i opće odluke civilizacije, ne predstavljaju je- 
dinu i svemoćnu društvenu determinantu, nego da ipak zaslu- 
žuju da se smatraju realnom i konstitutivnom dimenzijom dru- 
štvenog procesa, naročito kada ovi počinju u njemu svjesno tra 
žiti svoj pendant i kada se pitaju kako su njime »nošeni« i kako 
mogu u njemu naći svoj vlastiti izraz. 

Glavni nedostatak spekulativne dijalektike nije ispravljen, ako 
materijalizam čini iz dijalektike znanost o općim zakonima pri- 
rode, društva i mišljenja. Tvrdnja da dijalektika tako postaje 
načelom same realnosti je slab argument. Apstraktna afirmacija 
prioriteta materije i nabrajanje područja u kojima dijalektika 
može biti valjana, ne mijenja činjenicu da ona sama ostaje — 
kao kod spekulativnog Hegela — univerzalna forma, primjenji- 
va bilo gdje i bilo kada. Konkretan Marxov »materijalizam« sa- 
stoji se u nečemu sasvim drugom: dijalektika za njega ne može 
biti univerzalno valjana forma spoznaje niti suma općih zakona, 
jer je na taj način nemoguće izvršiti ono vrednovanje materi- 
jala, koje dijalektika proglašava svojom verzijom afirmativne 
slobode — dostići stabilnost integracijom »divljih« sadržaja u 
dijalektički totalitet umjesto njihovog otklanjanja; samo-reali- 
zacija u sadržajima koja više nema obilježje represivne domina: 
cije, nego koja potvrđuje same ove sadržaje uzdižući ih na ra- 
zinu slobode; obogaćivanje slobode njenim kumulativnim i 
transformirajućim djelovanjem na sadržaje. Takva dijalektika 
predstavlja dijalektiku »duha«, ne stoga što je otklonila »pri- 
10du« iz svog obzora, već stoga što određuje konkretnu osnovu 
sinteze smisla, što je njen program: ako nije, kao dijalektika 
»duha«, dijalektika prirode, nije ni dijalektika društva kao ta- 
kvog — element koji joj odgovara je jedino proces korjenite 
emancipacije i proces društvenog samoodređivanja. 

Nije samo moguće, nego i nužno da se dijalektika određuje 
u njenoj apstraktnoj formi, kao model: ona je kao »dijalektička 
logika«, opći izraz »funkcioniranja« afirmativne slobode, njene 
»tehnologije« — za razliku od melafizičkog poimanja bitka i 
tradicionalističkog formalizma. Ovaj način njenog određivanja 
ispunjava ulogu projekta kao i refleksivne samoshvaćajuće ve- 
rifikacije dijalektike smještene u materijal. U formi modela 
dijalektici pripada jedino izvedena uloga — u tom smislu da 
njen okvir ne otkriva svc podsticaje činjeničnog i vanjskog po: 
rijekla koje dobiva filozofija, da ne obuhvaća vlastiti proces 
sintetičkog i materijalnog djelovanja filozofije, nezgode eman- 
cipacije (to jest, također svijest o ograničenoj vrijednosti filo- 
zofije koja na tom području i ne samo u ulozi vlastitih sposob- 
nosti — može naći svoje ozbiljenje ili pak biti osuđena na ne- 
stanak), što formi »modela« daje više obilježje rezultata, sheme, 
nego inicijative u pravom smislu riječi. 

Očigledna raznolikost kojom se u povijesti filozofije upo- 
Lrebljava riječ »dijalektika« postaje, na toj osnovi, možda još 
razumljivijom. Na razini bitka prepoznajemo u dijalektici koja 
mu odgovara, pritisak emancipacije: u svojoj kritičkoj oprezno- 
sti spram nepotrebno opstojećeg; u njenom naporu da iza pri- 
vidnog bitka dođe do istinskog bitka. Iako »istinit« znači, ovdje, 
još nezavisan i dat, da bi se dijalektika svrstala u okvir onoga 
što opstoji, ne može se ne vidjeti u njoj obećanje slobode koja 
treba doći. Na razini kriticizma dijalektika se pojavljuje naro- 
čito ka& svijest o nestabilnosti, neuhvatljivosti i proturječnosti 
obilježja s kojima se spoznaja sukobljava počevši od izvjesne 
granice spoznaje, i ona izražava »neposlušnost, opiranje objekta 
što ga subjekt želi potpuno podvrgnuti svojoj vlasti. Sloboda se 
ovdje već očituje na eksplicitan način, iako je to samo u toj 
prvobitnoj formi koju predstavljaju volja i moć. Jedino nadila- 
ženjem tog stupnja, dijalektika dosiže visoku razinu koja odgo- 
vara Hegelovoj filozofiji i revolucionarnom Marxovom poima- 
nju: afirmativna sloboda, pripojena svom efektivnom prisvaja- 
nju materijala pokušava sebi osigurati tu punoću, kojoj ne može 
težiti ni slaganje »sa istinitim redom stvari«, ni nasilje formal- 
nog ja nad onim što je dato; dijalektika pokušava produžiti in- 
tenciju traganja za istinitim bitkom posredovanjem nove zbilj- 
nosti, u kojoj »adaptativan« moment slobode uzima formu iz- 
vora njenog obogaćenja, a da ne ulazi u nesavladivo proturječ- 
je s tom formom dijalektičke egzistencije koja je samoodređi- 
vanje. Lukacs je dobro pokazao da dijalektički materijalizam 
tretira proturječnost, kvalitativnu promjenu, negaciju itd... 
kao određenja paralelna opstojećem, valjana na način univer- 
zalnih logičkih načela, zanemarujući i otklanjajući tako najviši 
moment dijalektike, tj. subjekta i njegove slobode, i odlučujući 
se za suglasnost s onim što jest, što vlada prvotnom tradicio- 
nalističkom filozofijom. 

Ako se filozofija poima kao dijalektika, tj. u okviru prak- 
tičke kreacije nove zbiljnosti, kao posredovanje »bitka na način 
subjekta« i samoodređivanja slobode, može se sukobiti sa jed- 
nostavnom objekcijom: da li pojam emancipacije otklanja dub- 
lja i temeljnija pitanja o bitku, bogu itd...? smisao sličnog ob- 
navljanja metafizičkog i teologijskog propitkivanja je priznat, 
na primjer, u intervjuu utemeljitelja »kritičke teorije«, Maxa 
Horkheimera, objavljenom početkom 1970. u časopisu »Der 
Spiegel«. Mi smo ipak uvjereni da slični pokušaji znače nespo- 
razum. Kantov kriticizam ili dijalektika oslobađanja ne pre- 
mještaju, jednostavno, središta interesa metafizike prema ne- 
kom drugom sadržaju. Kant je dokazao da nije moguće na neo- 
Poziv način pokazati bitak kao takav i ispuniti zadaću prve filo- 
zofije. Pravi razlog nemogućnosti da se razriješi temeljno pita- 
nje metafizike sastoji se istovremeno, ne u granicama naše spoz- 
naje, koje se mogu odrediti jednom za uvijek, nego proizlazi iz 
apstraktnog obilježja ovog pitanja koje je zasnovano na mnogim 
prešutnim i nepromišljenim pretpostavkama koje treba najprije 
razjasniti 1 ispitati. Kant, koji je metafizički red i suglasnost 

pojmio bez prinude, ne kao bitak, nego kao obradu stvari po 
načelima uma i morala, nije zanemario temeljno pitanje metafi- 
zike, nego je imenovao neke svoje skrivene pretpostavke kon- 
kretizirajući je na odgovarajući način. Filozofija duha i afirma. 
tivna dijalektika proizlaze na analogan način: primjena pravila 
razuma i morala dovodi jedino do formalizma, ako ostaje stvar 
izoliranog subjekta i ne prenosi se u formu društvene egzisten- 
cije, sposobne da progresivno integrira nepotrebno datu real- 
nost u područje slobode, stvarajući tako novu zbiljnost, spo- 
sobnu za njeno samoodređivanje. 

Djelo velikih sljedbenika Aristotela sastoji se u duhovnom 
naporu kojim su razvili filozofijski smisao novih etapa civili- 
zacije i istovremeno su pokazali apstraktno i nedostatno obiljež- 
je ishodišta izvorne filozofije. Ako se ponovo želi napustiti ove 
složenije pozicije da bi se ta konkretizacija »utemeljila« onim što 
»jest«, zaboravlja se prvobitnost ishodišta bitka i pada se u 
iluziju vjerovanja da odbacivanje bogatijih i raznolikijih stavo- 
va daje veću dubinu. Heideggerova misao, na primjer, koja se 
shvaća kao nadilaženje metafizike, daleko je od jednoznačnosti 
u tome: ona relativira filozofijske inovacije i čuva u izvjesnoin 
smislu metafiziku pokušavajući da u svoju glavnu zamisao, onu 
bitka, integrira rezultate novije filozofije, posebno kritičke Kan- 
tove filozofije i Hegelove filozofije duha. 

Odajući počast Lukacsu — dijalektičaru i pokušavajući da 
preuzmemo njegov problem došli smo do stanovišta na kojem 
se čini — dijalektika oslobađa prevlasti ontologije. Ova poslje- 
dnja očituje se još kod Lukacsa, usprkos njegovih dijalektičkih 
napora, kao ontologija povijesti, dajući u izvjesnoj mjeri i oslo- 
bađanju čvrstu i postvarenu formu: proletarijat kao subjekt — 
objekt identičan s poviješću. Na taj način dijalektika postaje još 
jednom »objektivna« dijalektika, dijalektika bitka — povijesti. 
U perspektivi koju smo upravo predložili, dijalektika se ne mo- 
že neopozivo združiti ni sa kojim datim i neposrednim bitkom. 
Kao kod LukaAcsa, ona nije »ideal«, ni stvar, inkluzivno res co- 
gitans, ona čuva obilježje sinteze koja u izvjesnim povijesnim o- 
kolnostima povezuje dijalektiku s proletarijatom, ne na isklju- 
čiv način, otklanjajući unaprijed svaku modifikaciju svake no- 
ve perspektive. Tražeći svoju primjenu u sintezi, filozofija tako- 
đer prepoznaje svoje granice i svoju djelomičnost: a da nije jedi- 
ni izvor smisla, ona predlaže pokretu emancipacije onaj koji joj 
dozvoljava da se bez prinude ukorijeni u consensus koji je bazi- 
ran u stvarima na način koji se može dokazivati, ona taj pokret 
čini afirmacijom načela uma, moralne slobode i zajedničkog sa- 
moodređivanja koje također progresivno nadomješta prevlast 
objektivnog svijeta integracijom svojih elemenata u slobodnu 
realnost, da čovjek, na taj novi način, postane mjerom svih 
stvari." Prevela Eva Postružnik 


18) Stanovište afirmativne dijelektike, razvijeno ovdje na području tra- 
dicionalne filozofije, može se opravdati jedino ako se nađe njegov pendant 
na području povijesnog razvitka materijalne proizvodnje i društvenih od- 
nosa. Željeli bismo poduzeti taj pokušaj na stranicama ovog časopisa. 

LUKACS I KORSCH 
PROBLEM TOTALITETA U MARKSISTIČKOJ DIJALEKTICI 


Nicholas James Xenos 


Ann Arbor, Michigan 


Od gotovo istovremene pojave njihovih najvažnijih djela 
1923., imena Georga LukAcsa i Karla Korscha blisko su poveza- 
na. Knjige Povijest i klasna svijest i Marksizam i filozofija, pu- 
blicirane su, svaka na svoj način, sa istom namjerom; obje su se 
bavile analizom privremenog (što je u skladu sa gledištem za- 
jedničkim i Luk&csu i Korschu) neuspjeha revolucionarnih po- 
kreta u Evropi poslije svjetskog rata. Oba autora držali su da 
je taj neuspjeh u vezi s političkim iskrivljenjem i teorijskom 
prazninom Druge internacionale. Političke posljedice njihovih 
djela dovele su, za uzvrat, do toga da ih je Treća internaciona- 
la! obadvojicu osudila. Ta se politička veza općenito do te mje- 
re naduvala da se uzimalo da se te dvije knjige potpuno poduda- 
raju u sadržaju. Zaista, sličnost izražavanja postavljenih prob- 
lema i usmjerenja mogućeg razrješenja, ukazivala bi na to da 
su skorašnji pokušaji da se potpuno odvoje analize Lukacsa i 
Korscha (u duhu Althussera) nesmotreni.“ S druge strane, raz- 
like jesu važne, naročito ako, kao što ću ja pokušati da dokažem, 
razlike između Korschovog Karla Marxa (napisanog u 1938) i 
Lukacsevih rasprava (barem onih do 1926) imaju korijen u raz- 
likama u pristupu u njihova dva glavna djela iz 1923. Ukratko, 


1) Za opću političku historiju tih dviju knjiga, i utjecaju na njihove 
autore, cf. Paus Breins, »Praxis and Its Theorists«: The Ipact of Lukacs 
and Korsch in the 1920's« u Telos no 11 (proljeće 1972), passim; Morr:s 
Watnick,. »Relativism and Class Consiousness: Georg Lukacs« u Leopold 
Labedz, izd., Revisionism: Essays on the History of _ Marxist Ideas (New 
York, 1962), pp. 142—165; Fred Halliday, »Karl Korsch: An Introduction« u 
Korschovom »Marxism i Philosophy«, pp. 7—25. 

2) Ovo se odnosi na Gareth Stedman Jonesa, »The Marxism of the 
Early Lukacs: An Evolution« u »New Left Review«, no. 70 (Nov.—Dec. 
1971), PD. 21—64. Cf. Paul Picconeovu kritiku Jonesova eseja u »Dialectic 
and Materialism in Luk4cs« u Telos no. 11, obrati pažnju na pp. 119—120. 

slažući se s Paulom Breinesom kada primjećuje da »se stvar- 
ne veze između Lukacsa i Korscha s početkom 1920. ne mogu 
ukloniti time da se razviju jednako stvarne razlike između njih« 
stvar će ovog eseja biti da se razluče razlike a da se veze saču. 
vaju. 


I 


Središnji pojam, sa političkog kao i sa teoretskog gledišta, 
formuliran u Povijesti i klasnoj svijesti i u Marksizmu i filozofiji 
jest pojam »totaliteta« (»cjeline«); i u okviru pojma cjeline 
uloga »svijesti«. To zanimanje za oba zajedno označilo je »povra- 
tak« onim elementima Marxove misli koji su izvedeni iz Hegelo- 
vog filozofskog sistema. Ako bavljenje Hegelom i počecima 
Marxove metode društvene analize nije samo bilo dovoljno op- 
ravdanje za napad »pozitivističke« glavne struje »ortodoksnog« 
marksizma, pojam moguće presudne uloge svijesti u revolucio- 
narnoj situaciji postao je antena za Kominternu, koja je na- 
javljivala period »stabilizacije kapitalizma«, u kojem nema »ob- 
jektivnih« uvjeta za revolucionarnu akciju. Nevjerojatno je da 
su teoretičari Treće internacionale odgovorili tako brzo, i tako 
žestoko na te dvije knjige, kojima je očito bila namjera da budu 
kritika Druge internacionale. 


Iako su se i Lukćcs i Korsch bavili problemom totaliteta, 
postoje u njih razlike kako u pristupu tako i u razradi. Oni su 
napali glavne teoretičare Druge internacionale zbog toga što su 
marksizam pretvorili u niz odvojenih »nauka« u skladu s oblici- 
ma buržoaske nauke. Sa Lukacsevog gledišta: »Ono što tvori 
odlučnu razliku između marksističke i buržoaske misli nije pri- 
marnost ekonomskih motiva u tumačenju povijesti, nego shva- 
ćanje cjeline. Kategorija cjeline. . . jest bitno metode koju je 
Marx preuzeo od Hegela i izvanredno prenio u temelje jedne 
potpuno nove nauke.«* Za Korscha pak, napuštanje stanovišta 
cjeline znači manifestaciju jednog perioda teoretske (za razliku 
od teoretsko-praktične) revolucionarne djelatnosti: »Budući da 
sa stajališta pravilno shvaćenog teoretsko-dijalektičkog i praktič- 
ki revolucionarnog razumijevanja povijesti ne mogu postojati 
izolirane pojedinačne znanosti koje samostalno stoje jedna po- 
red druge, kao ni od revolucionarne prakse odvojeno, znanstve- 
no uvjetovano, čisto teoretsko istraživanje, to su kasniji mark- 
sisti znanstveni socijalizam de facto shvatili sve više kao zbroj 


3) Paul Breines, review of Guiseppe Vacca, Luk4es O Korsch? u Telos, 
no. 5, p. 215. 


4) Lukacs, History, and Class Consciousness, p. 27. 
* Prevod D, Rodina: »Marksizam i filozofija«, str. 56. i 57. 


328 


posve znanstvenih spoznaja bez neposredne veze s političkom 
i drugom praksom klasne borbe«.* 

Smisao Korschove analize je u tome da je ispravan odnos iz- 
među revolucionarne teorije i parkse zapravo dostatan da riješi 
problem razrade cjeline o kojoj on govori. Ovo se može nadalje 
braniti njegovom analizom Marxova intelektualnog razvoja, u 
kojem Korsch vidi slično podudaranje između ideje cjeline, na 
jednoj strani, i teorije i prakse na drugoj: a 

»Marksizam Marxa i Engelsa ostaje i u svom razvijenom ob- 
liku — K&o znanstveni socijalizam — obuhvatna cjelina teori- 
je socijalne revolucije. Promjena se sastoji jedino u tome što 
se u kasnijoj fazi međusobno dalje razilaze različiti dijelovi te 
cjeline: ekonomija, politika, ideologija — znanstvena teorija i 
društvena praksa. . . zbog ovog. . . ne stupa sada (u Marxa i 
Engelsa) na mjesto cjeline mnoštvo samostalnih elemenata...«" 

Ovo »razilaženje« rezultat je oseke revolucionarne djelatno- 
sti u Evropi, a, po Korschu, su oni koji su neposredno naslije- 
dili Marxa izgubili iz vida onu cjelinu koju je Marx uspio zadr- 
žati. Korsch zapravo nikada ne razmatra problem postignuća 
stanovišta cjeline, jer u njegovoj logici, taj problem zapravo ne 
postoji: postignuće stanovišta cjeline neposredno slijedi iz po- 
jačane aktivnosti u klasnoj borbi. 

U ovom pogledu se Korschovo shvaćanje znatno razlikuje od 
Luk&Acsevoga. U Lukacsevom izlaganju postignuće  stanovišia 
cjeline strogo je spriječeno postojanjem postvarenih društve- 
nih odnosa u kapitalističkom društvu. Stoga da se postigne is- 
tinsko shvaćanje cjeline zahtijeva strogu praktičku i teoretsku 
borbu protiv neposrednosti, i problem postaje problem posre- 
dovanja. Kao što je to točno primijetio Istvan Mćszaros: »Nepo- 
sredni kult cjeline, mistifikacija cjeline kao neposrednosti, ne- 
gacija posredovanja i složenih međuodnosa, može proizvesti je- 
dino mit, a koliko jedan takav može biti opasan pokazao je na- 
cizam. Drugi ekstrem nedijalektičke spekulacije, kult neposred- 
nosti i negacija cjeline i objektivnih međuodnosa između indi- 
vidualnih cjelina, također je opasan, jer proizvodi disocijaciju, 
obranu od fragmentarnosti. . .«? 

U Luk&csevom djelu postoji napetost koja izvire iz njegovih 
shvaćanja cjeline i posredovanja. Luk&cs tvrdi da se, prvo, »cje- 
lina predmeta može postaviti jedino ako je subjekt koji je po- 
stavlja i sam cjelina; a ako subjekt hoće shvatiti sebe, mora za- 
misliti predmet kao cjelinu. U modernom društvu jedino klase 


5) Korsch, Marxism and Philosophy, 5. 60 (kurziv u originalu). 
sie Korsch, ibid, 55. 58—39. Za kritiku Korschove rasprave pogledaj 
i &ly Vajda, Karl Korsch's 'Marxism and Philosophy'«, u izd. Dick Ho- 
Ward i Karl E. Klare, The Unknown Dimension: European Marxism Sin- 
ce Lenin, (New. York 1972), passim. 
a Istvan Mećszaros, Lukics'Concept of Dialectic (London 1972), p. 63. 
»Glavne kategorije Lukacseve dijalektike su blisko povezane ideje 'cjeline' 
1 posredovanja'.« Mećszaros, ibid, p. 61. 

predstavljaju stanovište cjeline.«* Drugo, u kapitalističkom dru- 
štvu ta klasa može biti jedino proletarijat. Buržoazija je, iako 
teoretski sposobna za postuliranje cjeline povijesnog procesa, u 
tome spriječena jer je spoznaja cjeline ujedno i spoznaja neraz- 
rješivih protivurječnosti i povijesne specifičnosti kapitalizma a 
stoga ujedno i destrukcija buržoaske klase. Proletarijat, budući 
da mu je u kapitalističkom društvu dana uloga žive robe, može 
shvatiti cjelinu društva i povijesnog procesa — procesa koji mo- 
že rezultirati ukidanjem klasnog društva putem ukinuća i nad- 
ilaženja proletarijata. 

U Lukacsevim istraživanjima u tome se shvaćanju sastoji 
najjače oružje pristupačno proletarijatu, jer spoznaja cjeline 
povijesnog razvitka postaje samospoznaja proletarijata — nje- 
govo ozbiljenje kao samom sebi jednakog subjekt-objekt povije- 
snog totaliteta: »Budući da buržoazija ima intelektualnu, orga- 
nizacionu i svaku drugu prednost, nadmoćnost proletarijata mo- 
ra ležati isključivo u njegovoj sposobnosti da shvati društvo iz 
sredine kao koherentnu cjelinu. To znači da je proletarijat spo- 
soban djelovati na takav način da može promijeniti stvarnost; u 
klasnoj svijesti proletarijata teorija i praksa odgovaraju jedna 
drugoj i tako on može svjesno baciti težinu svojih djelovanja 
na vagu historije — a to je presudni faktor.«'" 


Utvrdivši da je stanovište cjeline jednako »pripisanoj« (ili 
»propisanoj«) klasnoj svijesti proletarijata, Lukacs se suočava s 
drugim problemom, i to je mjesto gdje nalazimo napetost u 
njegovu djelu. Taj problem je: da li proletarijat postiže svoju 
»pripisanu« klasnu svijest neposredno ili putem nekog drugog 
posredujućeg faktora? Napetost koja proizlazi iz ovog proble- 
ma obično se naziva suprotnošću između »spontanosti« i »partij- 
nosti«. I Korsch i Luk&cs podržavali su pokret za tvorničke sa- 
vjete. Očigledno da je Korsch, čijoj teoriji je nedostajalo bitno 
shvaćanje postvarenja i pripisane klasne svijesti, bio više ili ma- 
nje zadovoljan napuštanjem problema na tome mjestu, ali Lu- 
kacs to nije bio. U raspravama o Lukacsevom djelu postoje ten- 
dencije da se njegov teoretski razvoj podijeli, pri čemu se na- 
vodi njegova knjiga o Lenjinu, kao dokaz za napuštanje >»lje- 
vičarskih« sklonosti iz »povijesti i klasne svijesti«, te se, ovisno 


8) Lukacs, ibid, p. 28 (podvučeno u originalu). 

9) Lukacs, ibid, p. 69. 

10) Tu podjelu su pokušali napraviti »ne-lenjinisti« kao Breines u 
uvodu u Lukacsevu »The Old Culture and the New Culture« u Telosu no. 5 
(Breines ponešto mijenja svoje stanovište i manje je neprijateljski raspo- 
ložen prema Luka&csevom »Lenjinu u svojoj 'Praxis and Its Theorists'«); 
te »znanstveni« marksisti kao G. S. Jones, koji u svojem »Marxism of 
Early Lukacs« izgleda pokušava Althusserovski »epistemološki rez« u ana- 
liziranju Lukacseva djela (o Lenjinu Jones piše: Ova izvanredna knjiga 
je u svakom pogledu nadmoćna nad Lukacsevim ranijim djelom: zaista, 
ona nastava jedan posve drugačiji svijet« p. 56); i anti-komunistički 
»marksolozi« kao Georg Lichtheim u njegovom Georg Lukics (New York, 
1910), kojemu nije puno stalo niti do »mladog« niti do »starog« Lukacsa. 

o političkoj poziciji taj pomak ili oprašta ili osuđuje. Međutim, 
pobliže ispitivanje, čini se, osporilo bi tako krutu diobu, a naz- 
načilo bi da Luk4cs zapravo nije nikada taj problem riješio na 
konačan i zadovoljavajući način. U eseju pod nazivom »Marksi- 
zam Rose Luxemburg« (1921), izgleda da LukaAcs prihvaća »luk- 
semburgijansku« koncepciju partije: »Rosa Luxemburg je već na 
ranom stupnju uočila da je vjerojatnije da je organizacija poslje- 
dica a ne uzrok revolucionarnog procesa, upravo kao što i pro- 
letarijat može sebe konstituirati kao klasnu jedino u i pomoću 
revolucije.€U tom procesu koji niti može uzrokovati niti izbjeći, 
Partiji je pridata uzvišena uloga nosioca klasne svijesti prolela- 
rijata i svijesti o njegovom historijskom pozivu.«"' Godinu da- 
na ranije (u 1920) u »Klasnoj svijesti« napisao je: 

»Svaka proleterska revolucija stvarala je na sve radikalniji i 
sve svjesniji način radničke savjete. Kada tome oružju poraste 
snaga tako da postane državni organ, to je znak da je klasno 
svjesni proletarijat na granici prevazilaženja buržoaskog nazora 
njegovih vođa. 

Radnički savjet ima za neizbežnu posljedicu politički i eko- 
nomski poraz postvarenja. U periodu koji slijedi iza diktature 
on će ukloniti buržoasko odvajanje zakonodavstva, uprave i 
sudstva. Za vrijeme borbe za vlast njegova misija je dvostruka. 
Na jednoj strani on mora nadići fragmentarnost proletarija- 
ta u vremenu i prostoru, a na drugoj mora sjediniti ekonomiju 
i politiku u istinsku sintezu proleterske prakse. Na taj će način 
pomoći pomirenju dijalektičkog sukoba između neposrednih in- 
teresa i konačnoga cilja.«' 


Da Lukacs u pogledu radničkih savjeta i »avangarde« parlije 
nije vidio jednu situaciju »ili-ili« jasno je iz njegove rasprave o 
Lenjinu, gdje se još jednom vratio tom problemu. S jedne stra- 
ne on savjete opisuje ovako: »Radnički sovjeti kao državni apa- 
rat: to je država kao oruđe klasne borbe.«" S druge strane kaže 
o Lenjinovoj koncepciji partije: »Lenjinova koncepcija organi- 
zacije stoga znači dvostruki raskid s mehaničkim fatalizmom; 
i s idejom proleterske klasne svijesti kao mehaničkog proizvo- 


11) Lukacs, ibid. p. 41 (podvučeno u originalu). Uporedi to sa kritikom 
Korscha Rose Luxemburg, napisanom u eseju »Sadašnje stanje problema 
Marksizam i filozofija antikritika« »... ortodoksni marksisti' kao što su 
Kautsky i Lenjin načinili su od trenutačne potrebe stalnu vrlinu. Oni su 
energično branili ideju da socijalizam može biti donesen radnicima jedino 
»Izvana«, od strane buržoaskih intelektualaca koji su povezani s radničkim 
pokretom. To se također odnosilo i na lijeve radikale kao Rosa Luxem- 
burg koja je govorila o »stagnaciji marksizma« i objašnjavala ju je su- 
protstavljanjem Marxa proletarijatu...« Marxism and Philosophy, pp. 114 
—115. Izjava Stanleya Aronowitza kako je »Korsch shvatio partiju veoma 
slično kao Luxemburgova« je opasno varljiva i simplicistička. Cf. Arono- 
Witz, »Left Wing Communism: The Reply to Lenin« u The Unknovn Di- 
mension, p, 184. 

12) Lukacs, ibid, p. 80. 

13) Lukacs, Lenin, p. 64 (podvučeno u originalu). 

da njegovog klasnog položaja, i s predodžbom da se sama revo- 
lucija postiže samo mehaničkim djelovanjem iz fatalističkih 
eksplozivnih snaga koje. . . mogu nekako »automatski« dovesti 
proletarijat do pobjede.«“ Očevidno, Luk&cs je dospio do nuž- 
nosti posredujuće sile između proletarijata i njegove istinske 
klasne svijesti, do posredovanja uvjetovanog postvarenim dru- 
štvenim odnosima buržoaskog društva. Istovremeno on tvrdi da 
radnički savjeti, »spontani« produkt klasne borbe, nisu sami po 
sebi dovoljni. 

Lukaćcseva ideja o partiji nije nikada bila shvaćena kao jedno- 
smjeran odnos prema »masama«. To se može doista najbolje 
vidjeti u njegovom eseju »Politika iluzije, još jednom«, (1922), 
koji je bio dio opće borbe protiv birokratskih postupaka frak- 
cije Bele Kuna u Komunističkoj partiji Mađarske.“ Ustvari, 
Lukacseva briga za dinamičko međudjelovanje »partijskih« gru- 
pa sprečava jednostrani odnos. Ipak, točno je i to da LukaAcse- 
va analiza ostaje nejasna i apstraktna, djelomično, bez sumnje, 
uslijed političke situacije koja je tada vladala. Kada je riječ o 
približnijem »rješavanju« toga problema, Antonio Gramsci vje- 
rojatno dolazi bliže adekvatnoj razradi sa svojim pojmovima 
»organskog intelektualca«, »kulturne hegemonije«, i s analiza- 
ma pokreta Torinskih radničkih savjeta. Ipak prešutno postoji 
u Luk&csevoj analizi, ako se pregleda cjelina njegovih eseja i 
rasprava o Lenjinu, dinamičko shvaćanje partije kao posredni- 
ka; Merleau-Ponty je ovo shvaćanje opisao kao »komunikaciju« 
koja »nije tek korolarij marksizma već središte.«'" On nastavlja 
govoreći: »Klasna svijest nije nekako apsolutno znanje nekim 
čudom povjereno proletarijatu. Ona se tek treba obrazovati i 
razviti. Ipak jedina valjana politika je ona koju prihvaća pro- 
letarijat. Nije stvar u tome da se proletarijatu povjeri odgone- 
tavanje krize niti razrada političkih teza. Niti je stvar u tome 
da se smisao proleterskog djelovanja neprestano prevodi na nji- 
ma razumljivi jezik. . . Tako je teoretičar ispred proletarijata, 
ali kako to Lenjin kaže, samo za jedan korak. To znači da mase 
nisu nikada puko oruđe opsežnih političkih nacrta, razrađenih 
iza njihovih leđa. Kada su vođene a ne manipulirane, mase do- 
nose partijskoj politici jamstvo istine. . . proletarijat treba uv: 
jeriti a ne samo pitati za savjet.«'" Ova interpretacija Lukacsa 
mora se, međutim, izvesti iz njegovog cjelokupnog djela; iz nje- 
gove razrade marksističke dijalektike. No, ako se strogo oslanja- 
mo na njegove raštrkane konkretne formulacije, može se tvrdi- 
ti da Luka4cs nije mogao stvarno riješiti napetost u svom djelu, 
i tako ostaje lebdjeti između dva mitska pola." 


14) Lukacs, ibid, p. 31 (podvučeno u originalu). 

15) Lukacs, Political Writings, pp. 117—123. ; 

16) Maurice Merleau-Ponty, »Western Marxism« u Telos no. 6 (jesen 
1970), p. 156. ' 

17) Merleau-Ponty, ibid, pp. 156—157. . 

18) Iako je ponešto pretjerao, ja se u osnovi slažem sa formulacijom 

II 


Već smo naglasili da se LukAcs nikada nije zapravo sistemat- 
ski suočio s problemom posredovanja, budući da su po njemu 
revolucionarna praksa i stanovište cjeline tako blisko ispreple- 
teni da za to pitanje ne ostavljaju prostora." Ipak postoje i dru- 
ge razlike između Korschova i Lukacseva shvaćanja cjeline osim 
ovih nastalih ispuštanjem problema. Iako Korsch priznaje da 
»postoji jedan jedinstveni historijski tok povijesnog razvoja« i 
iako naglašava važnost »historijske specifikacije«, njegova glav- 
na briga pri isticanju pojma cjeline je da ilustrira potrebu na- 
stavljanja političke borbe u svim sferama društva. Korschu je 
najvažniji aspekt pojma cjeline njegova politička korist kao 
oružja upotrijebljenog za ukidanje buržoaskih oblika svijesti, po- 
stavljanjem međuodnosa društvenih pojava i historijske prolaz: 
nosti građanskog, kapitalističkog društva.“ 


Kod Lukacsa akcent je nešto drugačiji. U centru LukaAcseve 
pažnje uvijek je cjelovitost povijesnog procesa, kao što se vi- 
di u njegovom eseju »Moses Hess i problemi idealističke dija- 
lektike« (1926): 


. . - Hegelov put do neuspjeha pruža ipak metodološku osno- 
vu novog kritičkog (praktičko-kritičkog, historijsko-kritičkog) 
pristupa sadašnjosti kao jednog kretanja povijesnoga procesa. 
U tome se pristupu prekoračuje dualitet tcorijskog i praktič- 


problema Istvana Meszarosa, u kojoj tvrdi da Lukacs nije nikada »pot- 
puno uvidio da je alternativa između slobodnog uvida, koji omogućuje 
dobrovoljnu djelatnost i 'institucija nužnosti' beznadno apstraktna i stoga 
lažna alternativa; i da se jednom obliku instrumentalnosti može realis- 
tički suprotstaviti samo jedan drugi oblik instrumentalnosti i institucija. 
Umjesto toga on je pokušao jedan Utwrwindung (prevazilaženje) u obliku 
sinteze 'slobodnog uvida' i 'nužnosti' — u svojoj teoriji o »lenjinističkoj 
partiji« i kao 'nosiocu proleterske klasne svijesti" — pa je sa svojim aps- 
traktno-teorijskim »treba da« rješenjem problema završio u idealiziranju 
"institucije nužnosti'. Moguće alternative koje su objektivno zahtijevali 
reviziju njegove premise, morale su ostati potpuno izvan njegova obzor- 
ja.« Lukaics' Concept of Dialectic, p. 39. Gramscijeve alternative spadaju 
u te »moguće alternative« o kojima Meszaros govori. Cf. Andrew Arato, 
»Georg Lukacs: The Search for Revolutionary Subject« u The Unknown 
Dimensions, pp. 91—95. 

19) Cf. Mihaly Vajda: ». . . kao što je jasno čak i iz 'Marksizma i filo- 
zofije (1923), za Korscha je 'bit' stvarnog povijesnog procesa u najvećoj 
mjeri istovjetna sa 'egzistencijom' konkretnih, empirijskih pokreta, u bilo 
koje vrijeme... Tako je za Korscha povijest puki slijed revolucionarnih 
plima i oseka, koje ne posjeduju organsku međusobnu povezanost, a bu- 
dućnosti okrenuta povijesna svijest i samosvijest čovječansiva u svako sc 
dova identificira sa Sviješću i samosviješću konkretnog, empirijskog po- 
kreta.« Vajda, ibid, p. 138 (podvučeno u originalu). 

20) Korsch, Marxism and Philosophy, p. 45. 

21) Cf. Korsch, »Leading Principles of Marxism« u Three Essays on 
Marxism i Karl Marx, poglavlja IL i III. 

. 22) Cf. Stanley Aronowilz: »Korschu malterijalistička dijalektika omogu- 
cava pristup za razumijevanje i kritiku suvremene stvarnosti i ništa više.« 
«ronowitz, ibid, p. 184. Pogledaj također Vajda, ibid, pp. 137—143. 

kog: s jedne strane sadašnjost se shvaća kao konkretna i nepo- 
sredna, ali shvaćena kao ishod povijesnoga razvoja — tj. gene- 
tički — isticanjem svih posredovanja koja su u osnovi nepo- 
sredovanosti; s druge strane, međutim, isti taj proces posredova- 
nja pokazuje da je sadašnjost puki moment procesa koji nju 
samu trancendira. Jer upravo je taj kritički pristup neposred- 
nosti datosti ono što nju dovodi u vezu s ljudskom djelatnošću: 
u tim momentima datosti, koji tjeraju naprijed, dalje od njih 
samih, data su vodeća načela i zbiljski raspon praktičko-kritič- 
ke djelatnosti, revolucionarne prakse.«#? 

Upravo taj njegov interes za spoznaju »procesa«, dovodi 
Lukacsa do njegove poznate izjave na prvim stranicama Povije- 
sti i klasne svijesti, da se »ortodoksnost odnosi isključivo na 
metod«*. Tome se shvaćanju LukaAcs vratio u svojoj ocjeni Bu- 
harinovog »Historijskog materijalizma 1922, pišući: »Nema di- 
jalektike. . . nezavisno od istinskih djela; njezino područje je 
povijesni razvoj kao cjelina, čiji individualni, konkretni i nepo- 
novljivi momenti pokazuju njezinu dijalektičku suštinu, u kva- 
litativnoj razlici između njih samih i neprekidne transformaci- 
je njihovih predmetnih struktura. Područje dijalektike je cje- 


lina.«*?* Uporedimo ovo s Korschovom tvrdnjom u »anti-kritici« 
(1929): 


»U dijalektici metoda i sadržaj nerazdvojivo su povezani: u 
poznatom odlomku Marx kaže da »oblik nema vrijednosti ako 
nije oblik svoga sadržaja.« Stoga je potpuno suprotno duhu di- 
jalektike, a naročito materijalističke dijalektike, suprotstaviti 
dijalektičko-materijalističku »metodu« stvarnim rezultatima po- 
stignutim njezinom primjenom na filozofiju i znanosti. Takav 
postupak postao je moda u zapadnom marksizmu.«* 


Značenje koje razlike u stajalištima — prvotno očitovane u 
različitom naglašavanju pojma cjeline — konkretno zadobiva 
jest u Lukacsevom odlučnom odbacivanju vrijednosti primjene 
naučne metode prirodnih znanosti na društvo", dok to Korsch 
nije učinio. To je rezultat Lukacseva inzistiranja na »neponov- 
ljivim momentima« povijesnog procesa, i na kritici neposredno- 
sti. Nasuprot Lukacsu, Korschovo stajalište ostavilo je otvore- 
nu mogućnost za »modificiranje« metoda prirodnih znanosti i 


23) Lukacs, ibid, p. 215. 

24) Luk4cs, History and Class Consciousness, pl. (podvučeno u origi- 
nalu). 

25) LukaAcs, Political Writings, p. 140 (podvučeno u originalu). 

26) Korsch, Marxism and Philosophy. p. 134. (podvučeno u originalu). 
'la primjedba je očito upućena Lukacsu. : 

27) Gsrelh Stedman Jonesovo dokazivanje da je Lukacsevo odbaciva- 
nje metoda prirodnih znanosti dio njegove opće romantičke protu-znan- 
stvene (ergo reakcionarne) predrasude — postavka koju on temelji na 
Lukacsevoj pred-marksističkoj »intelektualnoj biografiji« — graniči sa 
apsurdom. Ovo naznačava ili nerazumijevanje Lukacsa, ili dogmatsko od- 
sijecanje nožem »a'l 'Althusser«. Cf, Jones »The Early LukaAcs: An Eva- 
luation«, passim. 

za njihovu »kritičku« primjenu na društvo, kao za dio sjedinje- 
ne revolucionarne teorije i prakse. Odatle Korsch može u Karlu 
Marxu utvrditi da »Marxova materijalistička nauka, budući je 
strogo empirijsko istraživanje određenih historijskih oblika dru- 
štva, ne treba potporu filozofije.«* U Marksizmu i filozofiji pak 
Korsch je izjavio da je »dijalektički materijalizam Marxa i En- 
gelsa po svojoj pravoj biti skroz na skroz filozofija.«* 

Ova razlika u perspektivi u ranim radovima Lukacsa i Kor- 
scha može se naći i u drukčijem obliku. Korsch u Marksizmu i fi- 
lozofiji dokazuje kako »radikalna kritika buržoaskog društva 
ne može početi sa 'bilo kojim' oblikom teoretske i praktičke 
svijesti, kako je još 1843. mislio Marx. Ona mora početi od od. 
ređenih oblika svijesti koji su već našli svoj znanstveni izraz u 
političkoj ekonomiji građanskog društva. Potpuno suprotno to- 
me učenju piše Luk4cs u »Stara kultura i nova kultura« (1920): 


»Razvoj društva je jedinstveni proces. To znači da se odre- 
đena faza razvitka ne može dogoditi u nekoj sferi društva, a da 
ne proizvede neki utjecaj na sve društvene sfere. Pomoću toga 
jedinstva i koherencije društvenog razvitka može se pojmiti i 
postići razumijevanje toga istog procesa sa stajališta ove ili one 
društvene pojave. Tako se može govoriti o kulturi i njenoj oči- 
glednoj odvojenosti od ostalih društvenih pojava, jer kada ispra- 
vno pojmimo kulturu nekoga razdoblja mi ujedno uviđamo ko- 
rijen cjelokupnog razvitka te epohe, isto kao kada počinjemo 
sa istraživanjem ekonomskih odnosa.« 


Zapravo Lukacs traži metodologiju izvedenu iz posredovanja 
koja se neposredno nalaze u povijesnom razvoju, a koji se daju 
primijeniti svojstveno društvu. Lukacs je odbacio tendenciju 
unutar marksizma, da se izvan Marxova djela traži filozofska 
potpora, kao i onu jednako pogrešnu, tendenciju da se usvoje 
»izvanmarksističke« metodološke sheme. Luk4cseva istraživa- 
nja postvarenja društvenih odnosa jest konkretan primjer one 
dijalektičke metodologije koju je on htio koristiti. Korsch se 
nije mogao primaknuti marksističkoj metodologiji toliko koliko 
Lukacs, jer njegovom je gledištu bitno nedostao ključni po- 
jam posredovanja, pa je on, prema tome, mogao pasti natrag 
na stanovište pseudoznanstvenoga dogmatizma. Drugim riječi- 
ma, Korschov pojam cjeline može se shvatiti kao jednodimen- 
zionalan, a Luk&csev kao višedimenzionalan. Korsch razmatra 


28) Korsch, Karl Marx, p.169 (podvukao autor članka). 

29) Korsch, Marxism and Philosophy, p. 75. Možda bi jedan način pri- 
stupa iCorschovom razvojnom putu išao u smjeru njegove vlastite analize 
Marxcve geneze; i. e. jedna rastuća tendencija za »izdvajanjem« elementa 
Marxove misli je pojava paralelna opadanju u stvarnoj revolucionarnoj 
praksi. Cf. Vajda, ibid. pp. 142—143. 

30) Korsch, ibid, pp. 84—85. Korsch zapravo ponavlja tu tvrdnju u 
Kari Marxu, p. 89. 


u Lukacs , »The Old Culture and the New Culture« u Telos, no. 5, 
D. 21. 

cjelinu koja je u stvari dio povijesnog procesa sa slabim naglas- 
kom na posredovanja između te cjeline (doista djelomične cje- 
line) i obuhvatnije cjeline povijesnog procesa. Iz te perspektive 
možemo vidjeti da formulacije sadržane u Karlu Marxu ne pred- 
stavljaju prekid, nego prije razvijanje slabosti sadržanih u Mar- 
ksizmu i filozofiji. 


II 


U usredotočavanju na razlike pojma cjeline, kako je on izra- 
žen kod Lukacsa i kod Korscha, važno je zadržati i pogled na 
»veze« između njih. Jer prvo, sama činjenica da su oni uopće 
postavili problem cjeline, bila je od ogromnog značenja. Mark- 
sisti kao Engels i Plehanov, koji su oba priznali svoj dug Hegelu, 
isticali su doduše »dijalektičku trijadu« teze-antiteze-sinteze, ali 
su pitanje dijalektike ostavili na tome. Ta koncepcija bez teško- 
ća se preoblikovala u automatski povijesni proces, izostavljaju- 
ći subjektivni moment ljudske intervencije kao potpuno neva- 
žan. Po Lukacsu i Korschu bitni je dijalektički odnos cjeline i 
njezinih dijelova (kao što je to bio i po Hegelu) — tj. totaliteta. 
U tom okviru oni su pripomogli da se »ponovo uvede« subjektiv- 
ni moment u povijesni proces. Teoretska važnost toga čina, ka- 
ko je zapazio Andrew Arato, jest u tome što se »bez određenog 
pojma subjekt-objekta dijalektičko-historijski materijalizam mo- 
ra izroditi u naivni (i s time dualistički) materijalizam.«" Me- 
dutim i u isticanju subjektivnog momenta, točne formulacije 
Korscha i Luk&csa opet se razlikuju. Po Korschu, objektivni ele- 
ment predstavlja djelovanje kapitalističke ekonomije i njoj in- 
herentnih protivurječnosti, dok proletarijat predstavlja sub- 
jektivnu opreku. Sami po sebi, po Korschu, objektivni uvjeti ne- 
će imati kao ishod revolucionarni preobražaj društva u soci- 
jalizam; samo svjesni subjekt može izvršiti takav preobražaj. 
To je ujedno i izvor Korschova naglašavanja ideološke borbe u 
Marksizmu i filozofiji, a u njegovoj »anti-kritici« to je izvor kri- 
like Lenjinova materijalizma i »teorije odraza«: »Lenjin i nje- 
govi sljedbenici jednostrano prenose dijalektiku u Predmet, Pri- 
rodu, i Historiju, a znanje predstavljaju samo kao pasivno og- 
gledalo i odraz toga objektivnog Bitka u subjektivnoj svijesti. 
Čineći to oni uništavaju dijalektički međuodnos bitka i svijesti, 
i kao nužnu posljedicu toga, dijalektički međuodnos teorije i 
prakse.«"* Usprkos njegovom pomaku ka »empiričkom« mark- 
sizmu Korsch nije nikada napustio svoj temeljni stav u pogledu 
subjektivnog faktora. U Karlu Marxu on još uvijek može napi- 
sati: 


32) Andrew Arato, »Lukacs' Theory of Reification« u Telos, no. 11, p. o4. 
ao ka Marxism and Philosophy, pp. 132—133 (podvučeno u ori- 
ginalu). 

»Klasa koja stoji usred toka povijesnog razvoja i koja svo- 
jim vlastitim kretanjem određuje taj razvoj mora svojom svje- 
snom djelatnošću na kraju dokazati zrelost dostignutu proiz- 
vodnim oblicima u okviru postojećih proizvodnih odnosa. Oni 
moraju svojim rukama raskinuti karike koje sprečavaju razvi- 
tak proizvodnih snaga i ustanoviti više proizvodne odnose nove 
progresivne epohe društva.«* 


Luk4csevo shvaćanje odnosa subjekta i objekta veoma se 
razlikuje od Korschovoga. Po Luk&csu je proletarijat i subjekt i 
objekt povijesnog procesa. Kada Lukacs naziva proletarijat »na- 
sljednikom« njemačke klasične filozofije, to je zbog toga što ta 
klasa, kao identični subjekt-objekt predstavlja jedinstvo za ko- 
jim je njemački idealizam težio ali ga u carstvu čiste misli nije 
mogao postići: 

». . . klasična njemačka filozofija nije imala ništa drugo 
osim. . . nerazrješivih antinomija da ostavi u naslijeđe dolaze- 
ćim (građanskim) generacijama. Nastavljanje toga usmjerenja, 
koje je barem metodski počelo ukazivati na neki put van onih 
ograničenja, naime nastavljanje dijalektičke metode kao istin- 
ske historijske metode pridržala je sebi klasa koja je mogla u 
samoj sebi, na temelju svoga životnog iskustva, otkriti identič- 
ni subjekt-objekt, subjekt akcije; ono »mi« postanja: naime 
proletarijat.«? 


Klasna svijest je stoga za proletrijat znanje sebe kao identič- 
nog subjekt-objekta — tj. znanje povijesnog procesa kao cjeline. 
Područje suglasnosti Lukacsa i Korscha bilo je dovoljno ši- 
roko da im omogući da budu u prednjim redovima borbe mark- 
sističke ljevice za napad na sve elemente buržoaskog društva 
kao preduvjet za razvoj istinski revolucionarne svijesti. Oni su 
zajedno sa (najznačajnijim) Antoniom Gramscijem, ne samo te- 
oretski shvatili totalitet, nego također i temelj za revolucionar- 
nu praksu. Taj zadatak je za današnju ljevicu, pedeset godina 

kasnije, još uvijek isti. 
Prevela Dunja Melčić 


34) Korsch, Karl Marx, p. 213. 
35) Luk&cs, History and Class Consciousness, pp. 148—149. Arato raz- 
matra neke od problema sadržane u Lukacsevoj formulaciji subjekt—ob- 


jekta, ibid. pp. 52—53, kao i u »Georg Luk4cs: The Search for Revolutionary 
Subject«, passim. 

HEIDEGGER I LUKACS 


Lucien Goldmann 


.. . Vidimo da ova dva misaona toka imaju nešto zajedničko 
i suprotno: bitak i povijest smještavaju se kod Heideggera na 
ontološki nivo, pa će nam filozof u više navrata reći da je uče- 
stvovanje u toj ontologiji neophodno, ako želimo da se orijen- 
tiramo teorijski i praktički u svakodnevnom životu, da bismo 
shvatili njegove mogućnosti kao tu-bitka (ćtre-la) u svijetu. Ali 
sve to, to jest znanost i politika ne pripadaju području filozofa 
i ontologije, mada mu ova ontologija dozvoljava da zauzme stav 
u svakidašnjici kao znanstvenjak ili.kao političar. Heidegger 
koji nije imao interesa za znanost, nije, naprotiv, bio bez intere- 
sa za politiku. Pozivajući se na tu ontologiju on je postao jedan 
od glavnih vjesnika nacional-socijalizma. Nasuprot tome, Lu- 
k&cs ne prihvaća nikakvo radikalno odvajanje ontičkog i onto- 
loškog, između neposrednih problema i filozofije, i kad bi tu 
mogao postojati neki prioritet, on bi ga pridao prvome; među- 
tim, upravo na političkom ili znanstvenom planu nije moguće 
orijentirati se, a da se neposredno ne uključi u posredno, dio u 
cjelinu, pojedinac u klasu, klasa u društvo, društvo u povijest. 
Polazeći, dakle, od nastojanja da neposrednim problemima dade 
valjane odgovore, on je prisiljen da se pozabavi filozofskim pro- 
blemima i, budući da su ovi problemi, u času kad piše i kad 
valja prekinuti sa jednom dugačkom pozitivističkom i dualistič- 
kom tradicijom racionalizma, empirizma i čak Kantove misli, 
naročito teško, on će postati filozof i dat će se na pisanje, budu- 
ći da to nije uradio Marx, prvog velikog djela istinski filozof- 
skog, o dijalektici. 

Još ću dodati, da pored teorijske srodnosti i suprotnosti koje 
su predmet prisutnoga djela, postoji slična srodnost i suprotnost 
u zauzimanju političkih stavova kod obojice mislilaca, to jest 


1) S. Nair — M. Lowy, Goldmann, Seghers, Paris, 1973. U ovoj post- 
humnoj publikaciji su Goldmannovi učenici objavili niz tekstova dosada 
neobjavljenih, od kojih donosimo ovaj fragment o Heideggeru i Lukacsu. 

u odnosu Heideggera prema nacional-socijalizmu i Lukacsa pre- 
ma staljinizmu. Kao što znamo oni su se obojica priključili jed- 
noj političkoj diktaturi polazeći od vlastite globalne analize 
smisla povijesti. I ovo priključivanje dvjema različitim i sup- 
rotnim diktaturama posjedovalo je u oba slučaja sličnu struk- 
iuru: za Heideggera kao i za Lukacsa, smisao totaliteta (ili bit- 
ka) se izražava na tri ekvivalentna plana — politike, filozofije i 
umjetnosti. Polazeći od toga, njihov angažman se nije mogao 
svesti na neko servilno pristajanje uz program, uz zahtjeve i na- 
loge političkih vođa. U ovoj povijesnoj perspektivi Heidegger se 
smjestio na isti nivo kao i Hitler, a Lukacs na isti nivo kao 
Staljin i, kako su izražavali isti totalitet na spoznajnom planu, 
razumije se samo po sebi da su smatrali kako razumiju politič- 
ke činjenice bolje nego sami političke vođe. Za Heideggera je 
antisemitizam bio jedino duboka i žalosna zabluda, jer se bio- 
loško nije moglo smjestiti u ontologiju i nije moglo ni po čemu 
da ograničava ili pogoduje mogućnostima tu-bitka da bira izme- 
đu autentičnosti i ne-autentičnosti. 

S druge strane, Hitler je mogao biti samo jedan harizmatički 
vođa, jedan od onih iznimnih ljudi koji su pronašli autentičnost 
u političkoj dimenziji povijesti i koji je morao kao svako »po- 
navljanje završiti u »za-sebnom« (»lV'on«), u zaboravu autentič- 
nosti, a to znači politički, u katastrofi. Za Lukacsa su Staljin i 
staljinizam bili samo jedna nužna ali prelazna faza revolucije, 
bonapartistička faza, čija je funkcija i uloga bila da brani bitno 
od stečenoga protiv vanjskih neprijatelja, prijetećih, reakcio- 
narnih i moćnih. 

Suvišno je isticati da niti Hitler niti Staljin nisu mogli pri- 
hvatiti ove pozicije: za prvoga je antisemitizam predstavljao je- 
dan od bitnih elemenata politike, a povrh toga je svojim pristali- 
cama proricao trajnu pobjedu i tisućljetno carstvo. 

Što se tiče staljinizma, on ne samo da nije htio prihvatiti 
sebe kao prolaznu fazu, već je nastojao da ostvari socijalizam u 
jednoj zemlji i da predstavlja jednu revolucionarnu snagu u 
svijetu. Čak se i definicija staljinizma kao bonapartizma, koju je 
formirao Trocki i kojemu je to bila jedna od najomiljenijih ide- 
ja, smatrala u staljinističkim krugovima najvećom uvredom.« 
(1970). 

Preveo R. S. 


2) Izvadak iz djela »Luk&cs i Heidegger« koje će izaći u izdanju De- 
no&/Gonthier, »Bibliotheque Mediations«, 

iZ NOVIJE LITERATURE O LUKACSU 


đu 


PRISUTNOST GYORGYA LUKACSA 


OPASKE UZ NOVIJU LITERATURU O LUKACSU 


Vjekoslav Mikecin 


Zagreb 


Sudbina je istaknutih mislilaca da se još za njihova života jav- 
ljaju brojni komentari, članci, eseji pa i zamašnije monografije o 
njihovu djelu. To se dogodilo i s LukAcsem; dapače, on pripada u 
one rjeđe mislioce našega stoljeća o kojima je za njihova živola 
napisano u doslovnom smislu čitava manja biblioteka radova (vi- 
djeti nepotpunu bibliografiju radova o Lukacsu u: Festschrift zum 
achtzigsten Geburstag von Georg Lukdcs, herausgegeben von F. Ben- 
seler, Neuwied und Berlin 1965. te u: Giuseppe Bedeschi, Introdu- 
zione a Lukdcs, Laterza, Bari 1970). A autori tih radova bili su naj- 
različitijih orijentacija. 

Što to pokazuje? U najmanju ruku to pokazuje dvije stvari: pr- 
vo, to pokazuje da je misao u okviru kojeg se Lukacs u najvećem 
dijelu svoje intelektualne djelatnosti kretao (a to je marksistička 
misao) doista misao naše epohe — da je ona nezaobilazna; drugo, 
to pokazuje da je samo LukaAcsevo teorijsko djelo unatoč njegovoj 
nekoherentnosti, unatoč promašajima niza njegovih postavki itd, i 
poticajno, a to znači u plodotvornom smislu prisutno. 


Bilo bi stoga iznimno zanimljivo, poučno i korisno napisati op- 
sežan kritički pregled raznovrsnih, često vrlo oštroumnih interpre- 
tacija LukAcseva djela, jer bi se tako iznijelo na vidjelo ne samo bo- 
gatstvo aspekata Lukacseve misaone djelatnosti u rasponu od pu- 
nih šest decenija (od kad se pojavilo prvo njegovo značajnije teo- 
rijsko djelo pa do njegove smrti 1971. godine) nego bi taj pregled 
jednako tako donio mnogo poučnoga i korisnoga o samim interpre- 
tima. Dapače, usuđujemo se kazati da bi jedan takav pregled bio 
zapravo dragocjena historija temeljnih ideja i koncepcija našega 
stoljeća. Ako ovi naši redovi — koji se odnose na neznatan i gotovo 
slučajno odabran dio najnovije literature o Luk&4csu — budu tek ka- 


menčić u mozaiku spomenutog priželjkivanog pregleda smatrali bi- 
smo da smo učinili korisnu stvar. 

Započet ćemo s razmatranjima u povodu objavljivanja u Francus- 
koj vjerojatno jedne od najnovijih knjiga o Luk4csu — knjige 
Yvona Bourdeta Figures de Lukdcs (Editions Anthropos, Pariz 1972). 
O Lukćcsu se u Francuskoj pisalo mnogo. Kao kuriozum valja spo- 
menuti da je još 1912. — dakle točno pred šest decenija — Felix 
Bertraux pisao u povodu Lukacsova mladenačnog djela Duša i oblici: 
»Ovaj je ogled pun filozofskih zapažanja čija širina i prodornost 
prelaze uobičajeno značenje kritike. To je metafizičar koji rekreira 
djelo što ga istražuje, a teze što iz njega izvodi u svakom su pogle- 
du značajne« (Vidi izdavačevu napomenu u: Georges LukaAcs, Exi- 
stentialisme ou marxisme?, Nagel, Pariz 1948, str. 9—10). Međutim, 
značajniji dodir Lukacsa s Francuskom zbio se zapravo nakon dru- 
gog svjetskog rata, i to upravo sa spomenutim djelom Egzistencija- 
lizam ili marksizam? koje je prvo njegovo djelo objavljeno na fran- 
cuskom jeziku (a javnost uopće prvi ga je puta u francuskom pri- 
jevodu s mađarskog rukopisa imala prilike pročitati). Izdavačeva 
nas napomena obavještava o djelu i njegovu piscu ovako: »Ideja 
'Egzistencijalizma ili marksizma? nikla je u Švicarskoj. Lukacs je 
uzeo jedan od svojih ogleda o egzistencijalizmu kao osnovicu za 
produbljeniju studiju. Pokazalo se zapravo korisnim da jedan od 
najviđenijih teoretičara marksizma zauzme stav u odnosu na ovu 
novu filozofsku tendenciju.« (Ibidem, str. 11). Najkraće rečeno, Lu- 
kacs je u ovom djelu podvrgao najoštrijoj kritici egzistencijalistič- 
ke filozofije, ocjenjujući ih kao iracionalističke, kao izraz krize i 
raspadanja građanskog svijetla. Stoga, smatra LukaAcs, posve je ra- 
zumljivo zašto takve filozofije napadaju teoriju odraza, jer teorija 
odraza kao teorija spoznaje srž je svakoga a napose dijalektičkog 
materijalizma. Nakon toga slijedili su prijevodi ostalih Lukacsevih 
djela i brojne diskusije u kojima su sudjelovali osobito pobornici 
egzistencijalističkih i marksističkih shvaćanja koja su bila najpro- 
širenija i najutjecajnija u poslijeratnom razdoblju u Francuskoj. 
Naravno, marksistički orijentirani autori našli su u Lukacsevim dje- 
lima oslonac u razradi svojih pogleda, ali tu je, baš u povodu Lu- 
kacsa, izbio cio niz kontroverzija. Marksisti koji su djelovali u ok- 
viru KP Francuske zauzimali su prema Lukacsu stav u ovisnosti o 
izv. oficijelnom stavu prema Lukacsu koji se formulirao izvan Fran- 
cuske, ili točnije, koji se formulirao u »socijalističkom taboru«. U 
cjelini, ovi su marksisti razrađivali, širili i branili one Lukacseve 
ieze koje su bile u skladu s koncepcijom dijamata. Drugi su mark- 
sisti, odbijajući koncepciju dijamata, u LukaAcsa tražili drugačije 
teze, drugačije inspiracije. I nalazili su ih. Kao primjer za to oso- 
bito je zanimljiv Lucien Goldmann i, kasnije, krug oko njega, koji je 
u naslonu na stanovite Luka4cseve teze (osobito iz područja »teori: 
je književnosti« uključujući tu i stanovite teze iz Teorije romana) 
nastojao izgraditi svojevrsnu marksistički orijentiranu sociologiju 
književnosti i umjetnosti; zatim je tu i krug oko časopisa Arguments 
koji se javlja 1957. godine, te stanoviti krugovi što su oscilirali iz 
među egzistencijalizma (i nekih drugih manje poznatih pravaca) i 
marksizma. Za sve njih središnja točka referencija cjelokupnoga 
LukaAcseva djela bilo je djelo Povijest i klasna svijest. Zanimanju za 
ovo djelo, i snažnom odjeku nekih njegovih teza, osobito je pridonio 
egzistencijalistički orijentirani mislilac Maurice Merleau-Ponty. Nje- 

gov glasoviti esej Marksizain 1 filozofija (objavljen u knjizi Sens et 
non-sens, Nagel, Pariz 1948.) predložio je jednu egzistencijaliziranu 
interpretaciju marksizma koja se očigledno oslanjala i na lektiru 
LukAcseve knjige Povijest i klasna svijest. A u polemičkom djelu 
Les aventures de la dialecitique (Gallimard, Pariz 1955) Merleau Pon- 
ty će, naširoko tumačeći Povijest i klasnu svijest, dokazivati tezu ka« 
ko zapravo postoje u osnovi dva po mnogo čemu duboko različita 
marksizma — zapadni i istočni marksizam; »zapadni marksizam«, 
po Merleau-Pontyju, dobio je svoju egzemplifikaciju najpotpunije u 
Luk4csevu djelu Povijest i klasna svijest (a na toj crti i u radovima 
Korscha, Revaia, Fogarasija i još nekih iz razdoblja dvadesetih go- 
dina). Spomenuta Merleau-Pontyjeva knjiga djelovala je (i to ne sa- 
mo u francuskoj sredini) kao prava bomba. Zaredale su žestoke po- 
lemike sa svih strana. Francuski marksisti i komunisti odgovorili 
su na nju cijelom jednom knjigom (vidi R. Garaudy, G. Coginot_i 
drugi, Mćsaventures de l'anti-marxisme, Ed. sociales, Pariz 1956), u 
kojoj je objavljeno i Lukacsevo pismo iz 1955. upućeno teorijskom 
organu KP Francuske Cahiers du communisme, gdje on protestira 
protiv krivoga i tendencioznoga tumačenja njegove knjige, za koju 
samokritički izjavljuje da je »smatra pogrešnom i prevladanom«. 
Sve je to, naravno, bilo odviše uzbudilo duhove i objavljivanje Po- 
vijesti i klasne svijesti na francuskom samo se od sebe nametnulo. 
Ali, tu je bila Lukacseva zabrana. Međutim, unatoč svemu tome knji- 
ga je objavljena 1960. kod izdavača Minuit u prijevodu Jacqueline 
Bois i Kostasa Axelosa, sa zanimljivim predgovorom ovoga polo- 
njega (Vidjeti u vezi s time dokumentaciju u nas prevedenu i ob- 
javljenu u časopisu Kulturni radnik, br. 6, 1968. pod naslovom Lu- 
kdcs jučer i danas). Naravno, kad se 1967. godine konačno pojavilo 
od Lukacsa autorizirano novo izdanje Povijesti i klasne svijesti u 
Njemačkoj (i istodobno njezin prijevod na talijanskom) s posebno 
za tu priliku napisanim Lukacsevim Predgovorom, spomenute fran- 
cuske diskusije o Lukacsu bile su okončane a Lukacs je bio u fran- 
cuskoj kulturi, unatoč brojnim, oštrim kritikama upućenim nizu 
njegovih ključnih teza, prihvaćen od najrazličitije orijentiranih kru- 
gova kao jedan od najistaknutijih, ali i najspornijih mislilaca naše- 
ga stoljeća. 


II 


Na toj crti svakako valja sagledati i inicijativu popularne, ali zato 
ne manje ozbiljne Seghersove kolekcije Philosophes de tous les temps 
(Filozofi svih vremena) da programira i objelodani, u skladu s ka- 
rakterom kolekcije, studiju o Luk&csu s probranim tekstovima. Iz- 
rada studije povjerena je Henriju Arvonu; pod naslovom Georges 
Lukdcs ou le Front populaire en litićrature ona se pojavila u knji- 
žarskim izlozima 1968. 


: Vrijednost Arvonova djela, barem što se tiče francuske sredi- 
jara iz same činjenice što je ono u Francuskoj prvi, susta- 
mE relativno opširan i aspektualno obuhvatan prikaz života i teo- 
rijskog djela Gyorgya Lukacsa. 


i jok kao i svaki pisac monografskog djela, i Arvon nastoji 
OJOJ monografskoj studiji rasvijetliti i prikazati što je moguce 

više aspekata bogatoga raznovrsnoga i proturječnoga Luk&cseva 
opusa. U tom je smislu karakterističan naslov uvodnog dijela njegove 
studije: Poteškoće interpretacije. 

Pošto je u uvodnom dijelu ukazao na bitne utjecaje na LukaAcsa 
u njegovoj predmarksističkoj fazi, opisujući njegovo intelektualno 
formiranje do 1917. godine, kada Luk&cs objavljuje svoj posljednji 
veći rad iz tzv. idealističke faze — Odnosi između subjekta i objekta 
u estetici (časopis Logos, VII, 1917—18), pošto je sasvim ukratko 
podsjetio na stanovite karakteristike LukaAcseva opusa nakon nje- 
gova prijelaza na pozicije marksizma, Arvon dolazi do zaključka, 
koji se s raznih strana već toliko puta čuo, kako Lukacsevo djelo 
Povijest i klasna svijest »predstavlja odlučan datum u historiji mark- 
sizma«. Arvon to djelo smješta u oblast tzv. političke filozofije, i 
nastavlja: »Pojmovi alijenacije i reifikacije, posebno, nalaze revo- 
Jucionarni odjek i duboko ljudsku rezonanciju koju im je umio dati 
tada još nepoznati mladi Marx, a kojoj su njegovi epigoni nastojali 
oduzeti sjaj i baciti je u zaborav« (str. 16). 

Vrijedno je s ovim u vezi samo usput spomenuti da filozofski 
leksikon La Plulosophie u tri sveske — što ga je izdao Universitć 
Marabout (Verviers, Belgija) i Inter-Forum u Parizu 1972. godine — 
u odrednici o Lukacsu ističe kako je LukaAcsev »filozofski dopri- 
nos« uz ostalo »analiza 'reifikacije' svojstvene kapitalističkom dru- 
štvu« (Philosophie, sv. 2, str. 389). 

Ocjenjujući Lukacsevo djelo u cjelini »beskrajno raznolikim, vi- 
šedimenzionalnim, uvijek nijansiranim, rijetko jednoznačnim po- 
katkad izvanjski proturječnim« (str. 16), Avron smatra da je, radi 
boljeg uvida u to djelo, u Lukacsevoj »karijeri kao pisca« potreb- 
no razlikovati pet razdoblja. Po njemu, prvo razdoblje teče od 1907. 
do 1914. U tom razdoblju Lukacs se isključivo bavi proučavanjem 
književnosti, i pod utjecajem je novokantovstva i Husserlove feno- 
menologije; glavno je djelo iz ovoga razdoblja Duša i oblici, objav- 
ljeno 1910. na mađarskom u Budimpešti. Drugo razdoblje teče od 
1914. do 1924. U njemu je prevalentan utjecaj Hegelove filozofije, 
ali se miješa i utjecaj novokantovstva. Međutim, pri kraju prvoga 
svjetskog rata odlučan utjecaj na Lukacsa imaju politički događaji, 
zatim njegovo sudjelovanje 1919. u Mađarskoj sovjetskoj revolu- 
ciji i dakako čitanje djela Marxa, Lenjina i R. Luxemburg. Teorija 
romana koja pripada u ovo razdoblje (dovršena 1914—15) samo je 
produžetak interesa iz prethodnog razdoblja, a glavno djelo je ovoga 
razdoblja Povijest i klasna svijest, objavljeno 1923, koje »označuje 
pobjedu hegelovske dijalektike« (str. 17). Treće razdoblje ide od 
1924. do 1933. u kojemu se on, distancirajući se, zbog brojnih kri- 
tika, sve više od političkog aktivizma, priklanja studijama književ- 
nosti. U tom pogledu posebno je značajna njegova suradnja u ča 
sopisu Linkskurve. Četvrto razdoblje teče od njegova dolaska u So- 
vjetski Savez 1933. pa do Staljinove smrti 1953. U ovom razdoblju 
on prihvaća teoriju odraza i »podržava Staljinove lingvističke ra- 
dove«. Peto razdoblje teče od 1954. do smrti a označeno je bitno kri- 
tikom staljinizma. 

Reproducirali smo ukratko ovu Arvonovu periodizaciju stoga jer 
se ona, naravno s nešto drugačijim komentarima, poklapa u osnovi 
sa sličnim periodizacijama koje su učinjene u nas, s time što se pr- 
vo i drugo razdoblje u Arvonovoj podjeli tretiralo u nas kao jedno 
jedinstveno razdoblje (vidi naš rad Posljednji Lukdcs, »Praxis«, br. 

3, 1966). Ali, reproducirali smo je poglavito stoga, jer se u periodiza- 
ciji dade razabrati mnogo više od pukog kronološkog ocrtavanja 
slijeda događaja. , 

Arvon ne vodi čitaoca postupno i sustavno kroz Lukacsev opus 
prema predloženoj periodizaciji, nego želi da u obliku niza manjih 
poglavlja (organiziranih pod tri opća naslova: Totalitet, Subjektiv- 
nost, Realizam) prikaže Lukacsa (i to prije svega Lukacsa teoreli- 
čara umjetnosti i estetičara) tematsko-problematski. Kad je u pita- 
nju teoretičar kakav je LukaAcs sa golemim i proturječnim opusom, 
tematsko-problematski prikaz i interpretacija iznimno su težak po- 
sao. Baš to i pokazuje ova Arvonova studija. Želeći se dotaći svega 
pomalo, želeći dati tzv. punu informaciju, Arvon hitro prelazi s jed- 
ne teme na drugu ne rasvjetljavajući ni jednu do kraja. On mrvi 
»građu«, luta u sporednostima, ponavlja se. 

Pa ipak, ako se bolje razmotri njegova studija, vidjet će se da 
on zapravo u interpretaciji Lukacsa polazi od već spomenute Mer- 
leau-Pontyjeve sheme o LukaAcsu; naime, i za Arvona je Luk4Acs ne- 
ke vrsti modernog Janusa Bicepsa: jednim je licem okrenut Zapa- 
du, zapadnoj kulturi i tradiciji i razvija ono što je Merleau-Ponty 
nazvao »zapadnim marksizmom«, a drugim licem okrenut je Istoku 
i razrađuje filozofiju dijalektičkog materijalizma. Arvon tu dvoj- 
nost vidi bitno kao sukob između dogmatskog i sivaralačkog miš- 
ljenja i između objektivnog, tromog, naturalističkog, fatalističkog 
itd. i subjektivnog, povijesno-tvornog itd. Najpotpuniji izraz toga 
sukoba očituje se u glasovitoj kontroverziji o dijalektici (prihva- 
ćanje ili neprihvaćanje dijalektike prirode i svih konsekvencija iz 
toga) i u kontroverziji o spoznaji (prihvaćanje ili ne prihvaćanje 
teorije odraza). 

Arvon smatra da je onaj Lukacsev »živi i stvaralački marksizam« 
(str. 21) — a time prije svega misli na LukAcseve teze iz Povijesti i 
klasne svijesti, te iz nekih poglavito književnoteorijskih eseja — sna- 
žno utjecao na duhove i Istoka i Zapada; kao primjere on navodi 
teoretičare tzv. Frankfurtske škole, zatim neke francuske krugove, 
posebno L. Goldmanna, a za Istok uzima kao primjer neke teze polj- 
skog marksista Adama Schaffa, iz djela Marksizam i ljudski poje- 
dinac. 


Razvijajući svoju tezu o tome Luk&csevu »živom i stvaralačkom 
marksizmu«, Arvon čak smatra da Luk4cs, nakon niza pretrpljenih 
Javnih kritika i osuda u pokretu kojemu je pripadao, nije slučajno 
sve svoje snage upravio na proučavanje književnosti. Bilo je to, pre- 
ma Arvonu, »eminentno povoljno tlo za obranu subjektivnosti«. 
Prema tome, zaključuje Arvon, »upravo je u oblasti kulture odr- 
žavao borbu koje je Povijest i klasna svijest bila samo takoreći pr- 
vi okršaj« (str. 68). Vjerojatno zbog toga Arvon detaljno analizira 
Lukacseve stavove iz oblasti književne teorije, kritike i estetike. On 
sve to radi s velikim uvažavanjem LukAcsa, iako ne ispušta priliku 
da iznese i niz oštrih kritičkih primjedbi na LukAcsev dogmatski stav 
prema izv. avangardnoj umjetnosti i općenito na njegov kruti es- 
tetički normativizam. Ali sve te primjedbe nisu ozbiljno teorijski 
zasnovane ni izvedene. Radi se više o općim, zdravorazumskim za- 
pažanjima. Ako, naime, LukaAcsa treba kritizirati (a mi mislimo da 
se Luk&csevi evidentni promašaji nalaze baš u njegovim književno- 
teorijskim i estetičkim radovima), onda to valja učiniti i ozbiljnije 
i produbljenije, a manje pribjegavati pričanju političkih dogodovšti- 

ria čega ima dosta u Arvonovoj studiji. Dapače, niz njegovih uspui- 
nih tvrdnji o lenjinizmu, o diktaturi proletarijata, o demokraciji, o 
Istoku i Zapadu itd. više spadaju u prizemnu političku publicistiku, 
nego u studiju koje je ambicija da pomnjivo i objektivno, na odgova- 
rajućoj teorijskoj razini prikaže doista kontroverzno i bogato dje- 
lo Gyćrgya Lukacsa. 


III 


Slične zamke nije mimoišao ni Yvon Bourdet u djelu Figures 
de Lukdcs. 

Netom što se otvori to djelo, na prvoj se stranici može pročitati 
karakterističan motto — citat pozajmljen od samoga Lukacsa, koji 
je izrečen, dakako, u jednom sasvim drugom kontekstu. Dosjetka je 
svakako uspjela, ali čini se da ona nije smišljena bez stanovita ci- 
nizma. Cinizam može biti, kao i istraživalačka skepsa, djelotvorno 
sredstvo u razobličavanju mistifikacija, u rušenju dogmatskih pra- 
vovjerja, u otklanjanju duhovnog drijemeža. Ali, isto tako (i to naj- 
češće) on može biti znak neobavezne komotnosti, neodgovornosti pa 
i svojevrsne dogmatičnosti i preduvjerenja. Kao takav on prava 
pitanja zaobilazi, umjesto da na njih odgovori, pomaže konzervi- 
ranju stanja stvari itd. Evo toga motta-citata: »Po našem mišlje- 
nju uvijek se griješi kad se ide tumačiti djela značajnog pisca po- 
lazeći od njegovih teorijskih tvrdnji.« Nije nam namjera da već s 
ovim upozorenjem likvidiramo Bourdetovo djelo kao nezanimljivo i 
promašeno; Naprotiv, smatramo, i to želimo odmah istaći, da Bour- 
detovo djelo u nizu svojih aspekata zaslužuje pažnju. Iz naših opas- 
ki koje slijede bit će, nadamo se, vidljivo i jedno i drugo. 

Figures de Lukdcs — sam naslov želi sugerirati različita Lukd- 
cseva lica. U tom pogledu — pomislit će se odmah — Bourdet kao 
da se priklanja ocrtanim Merleau-Pontyjevim i Arvonovim shvaća- 
njima i interpretacijama LukaAcseva djela To je sasvim razumlji- 
vo kad je u pitanju ovaj, ponovimo to opet, doista kontroverzan 
mislilac. 


Bourdetovo djelo sastoji se od četiri distingvirana dijela koji 
bi mogli figurirati i kao četiri samostalne cjeline; evo njhovih na- 
slova: Lukdcsev marksizam; Lukdcsevo izgnanstvo u Beču (1919 — 
1930); Ličnost Naphte u »Čarobnom brijegu« ili Lukdcs prema Tho- 
masu Mannu; Posljednji Lukdcsev intervju. Tu su na posljetku još 
Zaključak i Dodatak koji zapravo sačinjava jedno kratko LukaAcse- 
vo pismo, upućeno autoru, o austromarksizmu. 


Nakon što je, u prvom dijelu, ocrtao ukratko Lukacsevu biogra- 
fiju i ukazao na utjecaje u njegovu intelektualnom formiranju, 
Bourdet se, sasvim legitimno pita: što je to zapravo Luka4csev mark- 
sizam? Je li to onaj iz Povijesti i klasne svijesti i spisa nastalih u 
io doba, ili je to onaj iz tzv. Blumovih teza koje je Lukacs javno, 
prinuđen partijskom disciplinom, zanijekao kao pogrešne, da bi 
opet, u boljim vremenima, izjavio kako ih je intimno uvijek sma- 
trao (i smatra) ispravnima, ili pak onaj iz djela Mladi Hegel, Raza- 
ranje uma, Prolegomena za marksističku estetiku (ovo mi dodaje- 
mo) ili iz Predgovora 1967. za novo izdanje Povijesti i klasne svijesti 
i eseja o Solženjicinu? Na ta pitanja, smatra Bourdet, nije lako od- 

govoriti, ali je zato moguće, unatoč svim proturječnostima, varira- 
njima, nekoherentnostima itd., ocrtati »globalno shvaćanje perma- 
nentnih velikih tema i promjena«, odnosno moguće je »situirati Lu- 
k&csa, ili Lukacsa, u odnosu na Marxa i na marksizme« (str. 20). U 
vezi s tim Bourdet dolazi do ovih zaključaka: 


Luk&cs je konsekventno odbijao neke ključne teze iz vlastite 
knjige Povijest i klasna svijest kao pogrešne, naročito što se tiče 
koncepcije dijalektike i teorije spoznaje i naposljetku ostao čvrstim 
pobornikom dijalektičkog materijalizma kao filozofije marksizma. 
Međutim, njegov dijalektički materijalizam ima »vlastitu orijenta- 
ciju«. Očituje se to upravo u koncepciji dijalektike kao centralnog 
pitanja: Luk&cs, na primjer, smatra da »princip negacije ne može 
biti istinskim principom stvari« (str. 22). Doduše on proteže dijalek- 
tiku i na prirodu, ali razlikuje živu od nežive prirode i još više dru- 
štvo (kao različite strukture i razine bitka) i shodno razvija speci- 
fičnu dijalektiku prakse kao temeljni moment medijacije između tih 
različitih struktura. 

Bourdet ovdje očigledno misli na Lukacseve stavove s tim u vezi 
izložene u djelu Razgovori s Lukdcsein i u Ontologiji društvenog bit- 
ka, za koje, kako ćemo vidjeti, tailjanski autor i interpret Luk&csa 
Bedeschi, misli da se radi o svojevrsnoj hegelovsko-hartmanovskoj 
verziji metafizičke ontologije što nema nikakve veze s marksizmom. 


U oblasti pak historijskog materijalizma (Bourdet se ovdje služi 
klasifikacijom koja je ustaljena u marksističkom mišljenju) Lukacs 
u smislu osnovnih principa ne donosi ništa nova, ali on te principe 
plodno primjenjuje na istraživanje onih područja koja je npr. Marx 
vrlo malo istraživao. Tu je u prvom redu područje duhovnog stvara- 
nja, a napose književnost. »Lukacs je precizno i na brojnim primje- 
rima utvrdio odnose što postoje između društvenih klasa i pogleda 
na svijet. U tom pogledu njegov stav predstavlja nedvojbeno odre- 
đenu originalnost« (str. 23). Plodnost tih istraživanja nastavlja npr. u 
Francuskoj L. Goldmann. Tu je, naravno, i Lukacseva dijalektička 
koncepcija totaliteta kao dragocjena kritika pozitivizma i novokan- 
tovstva što predstavlja nesumnjiv doprinos modernim društvenim 
znanostima. 


U oblasti političke teorije ostaju originalne Lukacseve teze o tzv. 
klasnoj svijesti, o proletarijatu kao subjektu revolucioniranja dru- 
štva. S ovim u vezi Bourdet izlaže i poznatu kontroverziju Lenjin — 
R. Luxemburg o odnosu klasa-parlija i naposljetku ukazuje na 
Lukacsevu kritiku staljinizma s tezom da se Luk&cs, unatoč svemu u 


osnovi nije nikada oslobodio onoga što je on sam nazvao mesija- 
nizmom. 


Rezimirajući Luk&cseve plusove i minuse »Luk4cseva marksiz- 
ma« Bourdet piše: »U prvom razdoblju, a posebno u razdoblju Po- 
vijesti i klasne svijesti, njegov je doprinos u filozofskoj produblje- 
nosti obogatio marksizam« (str. 37). Budući da je »staljinizam prinu- 
dio Lukacsa da ponovno definira vlastitu misao«, to je on u posljed- 
njim godinama »nastojao rekonstruirati svoje nasljeđe u svom nje- 
govu bogatstvu« (str. 37). 


.Drugi i treći dio Bourdetove knjige mnogo su zanimljiviji; u 
njima je sadržano dosta akribijskog istraživalačkog rada; neki dra- 
gocjeni, dosad manje više nepoznati podaci iz LukAcseva života i ra- 
da tu se — koliko smo mi informirani o literaturi o Luk&csu — 

prvi put objavljuju. U tom pogledu Bourdetovu će knjigu trebati 
konsultirati pri izradi budućeg produbljenijeg biografsko-monograf- 
skog djela o Lukacsu. 


Ovo se poglavito odnosi na prikaz tzv. Lukdcseva bečkog razdob- 
lja koje teče od 1919. do 1930. O tom razdoblju objavljeno je rela- 
tivno malo podataka u literaturi o Lukacsu, a podaci koji su se i na- 
vodili često su bili i nepotpuni i netočni. 

Ne treba smetnuti s uma da je u tom bečkom razdoblju Luk4cs 
redigirao svoju knjigu Povijest i klasna svijest, da je tada napisao 
studiju o Lenjinu, zatim studiju Moses Hes i idealistička dijalektika 
i cio niz manjih rasprava, članaka i recenzija što se u posljednje vri- 
jeme uvelike preštampavaju i izdaju u svijetu i, naposljetku, glasovi- 
te Blumove teze iz 1928. (Vidi o tome u nas objavljenu knjigu: Georg 
Lukacs, Etika i politika, Fakultet političkih nauka, Zagreb 1972.) 


Analizirajući te Lukacseve radove, Bourdet želi dokazati jednu 
tezu (koja nam se čini u najmanju ruku problematičnom), kako Lu- 
k&cs, napuštajući »mesijansko ultraljevičarstvo« (zbog kojega ga je u 
jednoj usputnoj bilješci oštro kritizirao i Lenjin) ide polagano »pre- 
ma stajalištima bliskim austromarksizmu« (Figures de Lukdcs, str. 
59). Taj je zaokret najbolje vidljiv u tzv. Blumovim tezama. Bourdet 
smatra značajnom činjenicu da LukaAcs objavljuje najprije tekstove 
u ultraljevičarskom časopisu Kommunismus, zatim u periodicima 
Internacionale i napokon u Griinbergovu Archivu u kojemu surađu- 
ju i Korsch i Kelsen i M. Adler. U Blumovim tezama, smatra Bour- 
det, vidljiv je utjecaj pogleda Otta Bauera (str. 76), posebno njego- 
vih pogleda izrečenih na poznatom socijaldemokratskom kongresu 
u Linzu 1926. Govoreći o »demokratskoj diktaturi« radnika i seljaka, 
umjesto o »diktaturi proletarijata«, Lukacs se zapravo faktički na- 
šao izvan linije tzv. boljševizacije. Zanimljivo je, dodaje Bourdet, da 
su Blumove teze, koje je 1929. osudila Kominterna, našle za koju 
godinu svoju potvrdu u koncepciji stvaranja tzv. Narodne fronte 
koju je energično istakao sam VI kongres Kominterne. Sve u svemu 
Blumove teze predstavljale su zaokret u nizu LukaAcsevih stavova pa 
dakako i u Lukacsevim filozofskim koncepcijama (str. 82). 


Što se tiče odnosa Lukacsa i austromarksizma Bourdet drži da se 
i u samoj knjizi Povijest i klasna svijest nalaze teze o prirodi i dru- 
štvu slične tezama Maxa Adlera. Tu se s pravom u središte pažnje 
stavlja kategorija prakse (historijski aktivizam) nasuprot analitič- 
kom, kontemplativnom pseudoznanstvenom građanskom stajalištu. 
Ali, dodaje Bourdet, kategorija prakse više je shvaćena kao neki me- 
tafizički entitet, nego kao povijesno određeni »društveni rad«. Oda- 
ile su i filozofija austromarksizma i Luk&cseve teze iz Povijesti i klas- 
ne svijesti bliže u tom pitanju Heideggeru nego Marxu. Bourdet u- 
pozorava kako spomenute sličnosti nipošto ne znače zanemarivanje 
ključnih razlika između Lukacsa i austromarksizma, ali za ljubav 
znanstvene istine valja skrenuti pažnju i na te stvari koje se najče- 
šće iz političkih razloga nisu dovoljno rasvijetlile. 


ve... 

Valja istaći da se u literaturi o Lukacsu u više mahova isticala 
tvrdnja kako je u liku Naphte ocrtan upravo LukaAcs s početka 20-ih 
godina. (Vidjeti uz ostalo o tome: Maurice Colleville u Etude Ger- 
manique, 1950. i u najnovije vrijeme Nicoals Baudy u časopisu Les 
nouveaux cahiers, no 27, 1971—72). Sam je Mann o tome izjavio da 
mu je lik Lukacsa djelomično poslužio kao model za Naphtu (Auf- 
bau, XI, sv. 4, 1955; citirano u korespondenciji Thomasa i Heinri- 
cha Manna — Thomas Mann, Heinrich Mann, Briefwechsel 1900— 
1949, Fischer, Berlin 1969, str. 345). Na drugim je mjestima to 
poricao. Bourdet, međutim, smatra da cio niz indicija (čak i fizički 
opis Naphte) ukazuju da se teza o Lukacsu-Naphti može dokazati i 
u tu svrhu on ulazi u tekstualnu analizu, pri čemu pribjegava nizu 
interesantnih, ali u biti nategnutih konstrukcija. Smisao je tog pot- 
hvata ovaj: dokaže li se i prihvati teza da je Naphta sazdan po mo- 
delu Lukacsa iz razdoblja njegova ultraljevičarskog, komunističkog 
mesijanstva, onda je Thomas Mann u liku Naphte ocrtao paradig- 
matički domašaj i granice svake, pa prema tome i Lukacseve kršćan- 
sko-hegelovske, odnosno marksističko-lenjinističke (i konsekventno 
tome staljinističke) egzistencije. Ako se pak ne prihvati analogija 
Luk4cs-Naphta, ako se ne vidi pozadina i smisao njihova hegelov- 
skog dedukcionizma, pozadina i smisao učenja o konačnom spasu 
kojega ima da legitimira teorijski dijalektika totaliteta, onda je te- 
ško razumjeti kako se Lukacs, taj doista veliki um, mogao bez mno- 
go otpora povinovati staljinizmu. Kao mislilac totaliteta u hegelov- 
skom smislu, Lukacs »relativizira evidencije momenta u ime tota- 
liteta, i možda baš u tom načelu leži ključ za Lukacsevo razumije- 
vanje staljinizma i za objašnjenje s kakvom 'lakoćom' on prihvaća 
kasnije vlastite autokritike« (str. 153). 

Na ovoj crti Bourdet otvara niz pitanja o putovima i perspektiva- 
ma socijalističke transformacije društva jučer i danas, odbijajući 
kao model lenjinsku teoriju revolucije, partije itd, jer to neizbjež- 
no vodi u staljinizam. 


Tako smo dospjeli do onih Bourdetovih teza u povodu LukaAcsa, 
koje nas vraćaju u davne, ali zato ne manje aktualne raspre. Me- 
dutim, u ovim pitanjima Bourdet se pokazuje, unatoč oštroumnoj 
kritici staljinizma, kao onaj kritičar koji poduzima kritiku »histo- 
rijskih zabluda«, a da se pri tome sam nije oslobodio određenh 
»historijskih zabluda«. Govoreći praktičkim jezikom, čini se naime 
da se Bourdet u spomenutim pitanjima kreće u biti na razini »soci- 
jaldemokratskog« rezoniranja. 


IV 


m Monografska studija o Luk&csu engleskog pisca njemačkog po- 
rijekla Georga Lichtheima Lukdcs (paralelno izdanje Collins Sons, 
London i Seghers, Pariz 1971) znak je svakako pojačanog zanimanja 
za Lukacsevu misao i u anglosaksonskim krugovima. To posvjedo- 
čuje djelo (zbornik radova) Craiga, Lehmanna i dr., Georg Lukdcs, 
The Man, his Work and his Ideas, objavljeno godinu dana prije u 
Londonu. 

Pred nama je Seghersovo izdanje Lichtheimove studije koja 
obuhvaća nešto preko 200 stranica teksta. 

Polovicu studije Lichtheim posvećuje razmatranju manje-više no- 
tornih biografskih podataka, garnirajući ih usputnim izletima u ra- 
zne Lukacsu suvremene filozofske koncepcije koje su ili nisu na 
njega utjecale. Mnogo mu je stalo da istakne razne političke prilike 
i neprilike u kojima se Luk&cs nalazio, pa ta njegova razmatranja, 
koja očigledno žele impresionirati erudicijom, bliža su nekoj vrsti 
cronique scandaleuse odjevenoj u filozofsko ruho, nego što su ozbilj- 
no produbljeno kritičko rasvjetljavanje i prezentiranje Lukacseva 
opusa. 

Tek u drugoj polovici studije Lichtheim se prihvaća ozbiljnije a- 
nalize, ali nju pretežno vezuje za književno teorijske i estetičke Lu. 
kacseve radove. Ako ostavimo po strani u biti sporedne polemičke 
političke opservacije, ostaje nam da ukažemo na stanovit broj teza 
koje nisu ncinteresantne. 

I on kao i prethodno analizirani autori smatra Povijest i klasnu 
svijest originalnim i iznimno značajnim teorijskim Lukacsevim dje- 
lom. U njemu on vidi pokušaj da se kritički prevlada i tradicional- 
ni materijailzam i idealizam, i da, u skladu s Marxovim najboljim 
intencijama, tematizira praksu »kao konkretno jedinstvo mišljenja 
i stvarnosti« (str. 94). U tom smislu Lichtheim dobro uočava jedan 
paradoks kod kritičara Lukacsa iz redova tzv. ortodoksnih marksi- 
sta (u biti zastupnika dijamata) koji su Lukacsu spočitavali hegeli- 
zam, a sami su — braneći npr. ono što je Lukacs kritizirao (tj. hege- 
lovsko-engelsovsku dijalektiku prirode) — zapravo bili hegelovci 
više nego LukaAcs (str. 95—86). Lichtheim primjećuje također još je- 
dan paradoks u vezi sa kritikom Lukacsevih teza iz Povijesti i kla- 
sne svijesti, paradoks koji je i danas na snazi. Poznato je naime da 
su i socijaldemokratski pozitivisti (tipa Kautskoga i dr.) i tzv. or- 
todoksni marksisti (dijamatovci) upućivali, s obzirom na filozofsku 
argumentaciju, u biti iste kritike, što je zapravo značilo da su bili 
ispod razine Marxove koncepcije (bili su na razini predmarksovskog 
materijalizma). S druge strane na političkom planu to su bile dvije 
nepomirljive strane. 

Lichtheim smatra da je Lukacseva kritika pozitivističkog scijen- 
lizma i novokantovstva (raskola između vrednosnih i znanstvenih 
sudova itd.) »pogodila suvremenu filozofiju u srce« (str. 104). Na ža- 
lost, Lukacseva je linija bila odbačena, i to je u mnogome olakšalo 
invaziju iracionalizma (str. 105). To se osobito odnosi na Njemačku. 


Lichtheim malo odviše vjeruje u moć ideja »kao takvih«, 1 ne vo- 
di dovoljno računa o onoj Marxovoj dalekosežnoj tezi da su »vlada- 
juće ideje« jedne epohe zapravo ideje »vladajuće klase«. Stoga dje- 
Juje više kao pobožna želja njegova zanimljiva teza da je prihvaća- 
nje izvorne Lukacseve, istina hegelizirane verzije marksizma, kakvu 
je izložio dvadesetih godina, moglo biti presudno za mnoge stva- 
ri u Evropi, a naročito za pravac razvoja događaja u Njemačkoj u 
trenutku »razgrađivanja liberalizma i zalaza religije« (str. 106). 

Lichthcim ne vidi nikakve značajnije teorijske važnosti u Luka- 
csevim djelima od počeilka tridesetih godina pa na ovamo. Ta djela 
padaju daleko ispod razine dosegnute u Povijesti i klasnoj svijesti. 


Prelazeći na analizu Lukacsevih književno-teorijskih i estetičkih 
radova, Lichtheim iznosi zanimljivu tezu o koncepciji umjetnosti 
kakva se nadaje iz Marxove filozofije. Za Marxa je — veli on — »čo- 
vjek 'subjekt u svijetu objekta, i sve što posvjedočuje njegovu siva- 
ralačku moć korak je prema cjelovitoj samodeterminaciji koja 

Marxa naziva slobodom« (str. 117). A to se najbolje očituje u umjet- 
nosti. »Stoga je duboko značenje umjetnosti ontološko: umjetnost 
otkriva istinsku čovjekovu prirodu kao specifičnog bića (str. 118). 
Iz takva horizonta Lichtheim pristupa analizi Lukacsa estetičara 
i utvrđuje da i Luka4csu »antropocentričko stajalište služi kao kri- 
terij ocjenjivanja svakog umjetničkog djela«. Najbolje se to očitu- 
je u tome što mu kategorija totaliteta, koju on energično ističe, 
»omogućuje da poveze individualne kreacije te tipove i rodove koji 
odgovaraju pojedinim historijskim stupnjevima progresivnog oslo- 
bađanja čovjeka od okova koji su mu nametnuti« (str. 118). Nara- 
vno, Lichthcim ne ispušta priliku da pokaže kako je LukaAcs u više 
mahova sam iznevjerio takvo stajalište pristajući na kojekakve sta- 
ljinističke instrumentalizacije i pragmatizme (kao cklatantan prim- 
jer Lichtheim navodi Luk&cseve priloge u časopisu Die Linkskurve 
s početka tridesetih godina). 

Što se tiče teorije odraza na kojoj LukaAcs insistira, Lichtheim 
smatra, da to ne smije zavarati da se se ne bi vidilo kako LukaAcs, 
unatoč svemu, zapravo kao estetičar ostaje u tradiciji hegelizma. 
Insistirajući na distinkciji između biti i pojave u umjetničkom pri- 
kazivanju, Lukacs se služi hegelovskom terminologijom. Zalo Licht- 
heim daje ovakvo tumačenje Lukacseve estetike: »Ako kažemo da 
čovjek uspijeva sebe shvatiti putem estetskog iskusiva, mi ne kazu- 
jemo ništa što bi bilo nespojivo s 'objektivnim idealizmom' u hege- 
lovskom smislu, jer taj poseban oblik samospoznaje prolazi prije 
svega kroz ljudski duh« (str. 205). Zato se ono što Lukacs zove 
odrazom može isto tako nazvati stvaranjem, jer ni Lukacs princi- 
pijelno ne poriče samostalnost i univerzalnost umjetničkog čina. 
Lichtheim zaključuje: »Kako god ocjenjivali, središnja pozicija um- 
jetnosti u djelu Georga Lukacsa posvjedočuje da se on smješta unu- 
tar tradicije njemačkog idealizma.« (str. 207). Ono što je, dakle, 
mladi Lukacs dobio u nasljeđe proteže se kroz sve njegove spise do 
kraja života, a to im, prema Lichtheimu, i daje »trajnu fascinant- 
nost«. Tako Lichtheim, želeći objasniti Lukacsa, objašnjava i svoju 
vlastitu poziciju. 


V 


Monografska studija o kojoj u ovom pregledu želimo nešto više 
kazati jest već na početku spomenuta studija mlađeg talijanskog 
autora Giuseppa Bedeschija Introduzione a Lukdcs (Uvod u Lukdcsa), 
inače pisca vrlo zanimljive knjige o Marxu i teoriji alijenacije, koja 
je pisana pod utjecajem Della Volpeove interpretacije Marxa i mark- 
sizma. 


. Moglo bi se kazati, u povodu Bedeschijeva Uvoda u Lukdcsa, da 
je bibliografija članaka, recenzija, komentara i većih studija o Lu- 
kacsu u Italiji vjerojatno obimnija nego i u jednoj evropskoj zem- 
lji. O njemu su, naravno u razdoblju nakon drugog svjetskog rala, 
Pisali mnogi najistaknutiji autori — filozofi, sociolozi, teoretičari 
i kritičari književnosti umjetnosti, publicisti itd., a osobito oni mark- 
sističke ili općenito lijeve orijentacije, npr. Banfi, Della Volpe, Lu- 
porini, Cases, Strada, Paci, Colletti, Fortini, Cantoni, Cantimori, 
Rossi, Asor Rosa, Aristarco, Salinari, itd. itd. (vidjeti radi potpunije 

informacije našu raspravu Marksizam, umjetnost i književna kritika 
u Italiji, u zborniku Marksizam i književna kritika, Prosveta, Beo- 
grad 1971. u kojoj smo, uz ostalo, opširnije prikazali i komentirali 
Luk&csevu prisutnost u talijanskoj kulturi, o odjeku i utjecaju nje- 
govih djela, o kontroverzijama u povodu LukaAcsa itd.). Takav inte- 
res za Lukacsevo djelo u Italiji može se protumačiti tako što je u 
poslijeratnom razdoblju marksistička misao doživjela ovdje pravi 
procvat i postala bitnom komponentom talijanske kulture uopće. A 
rasprave o marksizmu, koje su trajale kontinuirano, bile su upu- 
ćene i na razmatranje Lukacseva opusa. 


Naravno, taj veliki interes za LukAcsa u Italiji, i ta opsežna li- 
teratura o Lukacsu, nipošto ne znače da je odnos prema Luk4csu 
bio nekritičan. Naprotiv. Bio je po srijedi u najviše slučajeva pro- 
duktivan kritički dijalog u kojemu su se — i to je bila karakteri- 
stika toga dijaloga, naročito u marksističkim krugovima — kritički 
rasvjetljavale i odbijale sve ili gotovo sve dogmatske i slične Luk4- 
cseve postavke. Na udaru kritike bili su, najkraće rečeno, posebno 
Lukacsev dijamat sa teorijom odraza, Lukacsev hegelizam i Lu- 
kacsev estetički normativizam. Naravno, bilo je u dijalogu i nekri- 
ličkih Lukacsevih branitelja i sljedbenika, ali njih nije bilo mno- 
go. Što se barem marksista tiče susret i dijalog s LukAcsem poslu- 
žio je u najviše slučajeva kao stvaralačka razrada i utvrđivanje naj- 
boljih solucija u okviru marksističkog mišljenja. 


Samo u posljednjih pet do šest godina objavljeno je o Luk&csu 
nekoliko izvrsnih knjiga i kritičkih studija. To su ove knjige: Tito 
Perlini, Utopia e prospettiva in G. Lukdcs, (Utopija i perspektiva u 
G. Lukdcsa), Dedalo, Bari 1968; M. Vacatello, Lukdcs. Da »Storia e 
coscienza di classe« al giudizio sulla cultura borghese (Lukdcs. Od 
»Povijesti i klasne svijesti« do ocjene o građanskoj kulturi); Giuse- 
ppe Vacca, Lukdcs o Korsch? (Lukdcs ili Korsch), De Donato, Bari 
1969; opsežnije studije u knjigama: G. E. Rusconi, Teoria critica de- 
lla societa (Kritička teorija društva), Il Mulino, Bologna 1968. (stu- 
dija o Lukacsu, str. 47—98); Lucio Colletti, I/ marxismo e Hegel 
(Marksizam i Hegel), Laterza, Bari 1969. (vidi u knjizi studiju Da 
Bergson a Lukdcs), te studija: Cesare Vasoli, Lukdcs tra il 1923 e il 
1967 (Lukdcs između 1923 i 1967) u časopisu »I! Ponte«, 1969, brojevi 
1 i 2, str. 48—70 i 224—250. 


Iako bi ova djcla zaslužila iscrpan prikaz i komentar, nije nam 
to moguće učiniti u ovoj prilici. Odlučili smo se osvrnuti samo na 
Bedeschijevu monografsku studiju koja se javila kronološki kao 
posljednje djelo te vrste u Italiji i jer u neku ruku, bilo eksplicite 
ili implicite razrađuje, reflektira i sažima i neke ključne teze iz na- 
prijed navedenih djela. 


Bedeschijeva studija ima tri dijela: Rani Lukdcs; Dijalektički 
materijalizam i ontologija društvenog bitka; Lukdcseva teorija unm- 
jetnosti i književnosti. Tome slijede — skrupulozna biogra[ska bilje- 
ška, sumaran osvrt na neke važnije studije o Lukacsu u svijetu i na- 
posljetku Bibliografija, i to: a) bibliografija (iscrpna) Lukacsevih 
djela, b) bibliografija prevedenih LukaAcsevih djela na talijanski je- 
zik i c) probrana, ali veoma opsežna bibliografija radova o Lukacsu 
objavljenih na njemačkom, engleskom, francuskom i talijanskom 
jeziku, i to pretežno u poslijeratnom razdoblju, ali neki naslovi se- 
žu po nastanku i pedesetak godina unatrag. 

Spomenuli smo već da je Bedeschi autor jednog djela o Marxu i 
teoriji alijenacije, koje je pisano pod utjecajem Della Volpeovih te- 
za i interpretacija Marxa i marksizma. Na to je važno podsjetiti, jer 
se Bedeschi i u ovom djelu o Lukacsu kreće u okviru nekih temelj- 
nih Della Volpeovih postavki (i Collettijevih koji pripada tzv. »Della 
Volpeovoj školi«). Ne možemo se ovdje upuštati u izlaganje koje 
su te postavke, pa nam preostaje da zainteresirane čitaoce uputimo 
na naše radove gdje se o tome iscrpnije govori (vidjeti: Suvremena 
talijanska filozofija, Zagreb 1966. i Marksisti 1 Marx, Zagreb 1968, te 
spomenuti rad u zborniku Marksizam i književna kritika). a 

Dodali bismo samo to da su Della Volpe i njegov krug s krajnjom, 
ali ne uvijek opravdanom kritičnošću tretirali Luk&csa (smatrajući 
ga više hegelovcem nego marksistom), kritičnošću naime koja je pro- 
izlazila iz njihove svojevrsne opsjednutosti s antihegelizmom. (Tre- 
ba imati u vidu da su oni na plećima imali Croceov i Gentileov neo- 
hegelizam, pa im se u obračunu s tim vlastitim naslijeđem Lukacs 
— zbog svojega hegelizma — nije učinio najpodobnijim saveznikom). 

U poglavlju Rani Lukdcs Bedeschi sa svom skrupuloznošću ana- 
lizira zapravo tri ključna Lukacseva djela: Duša 1 oblici, Teorija 
romana i Povijest i klasna svijest. U toj analizi njemu je stalo do 
toga da utvrdi koji su teorijski temelji tih djela i što oni, prema 
tome, znače kako unutar cjelokupnog Lukacseva djela, tako i opće- 
nito u evropskoj kulturi našega stoljeća. Za djelo Duša i oblici on 
utvrđuje da se u njemu »spajaju motivi preuzeti od Kierkegaarda« 
s temama njemačkog historizma i tzv. teorije vrijednosti (Dilthey 
Windelband, Rickert), dok za Teoriju romana utvrđuje predomi- 
nantan utjecaj Hegelove filozofije, i to posebno Hegelovih teza iz 
Differenz des Fichtschen und Schellingschen Systems, ali još uvijek 
i Kierkegaardove filozofije. 


Povijest i klasna svijest predstavlja zaokret prema Marxu i mark- 
sizmu, ali — smatra Bedeschi — ne i »kompletan raskid« s prethod- 
nim djelima i s prethodnim razdobljem. Poduzimajući detaljnu 
analizu ključnih teza Povijesti i klasne svijesti, Bedeschi želi, s jed- 
ne strane, pokazati bit i implikacije toga utjecaja iz prethodnog 
razdoblja, a s druge, utvrditi mjesto i ulogu toga najkontroverznijeg 
Lukacseva djela u okviru marksističke misli našega stoljeća. To ga 
je nužno odvelo u srce koliko najnovijih, toliko i starih kontrover- 
zija i diskusija o teorijskim temeljima marksizma uopće. 

Evo ukratko Bedeschijevih zapažanja o nekim središnjim toč- 
kama Povijesti i klasne svijesti: 


Osnovna je Luk&cseva nakana u Povijesti i klasnoj svijesti da, 
nasuprot zbrkama i pogreškama tzv. marksizma Druge internacio- 
nale, skrene pažnju na neke temeljne, ali zanemarene _ momente 
Marxova učenja, a napose na Marxovu koncepciju dijalektičke me- 
lode koja jedina može biti oslonac u izgradnji teorije revolucionar- 
ne transformacije građanskog društva. Međutim, da bi rekuperirao 
Marxovu dijalektiku historijsko-društvenih procesa, Luk&4cs u biti 
dospijeva na novokantovsku poziciju. (Dilthey, Rickert itd) dualizma 
prirode i historije i, shodno tome, oštro dijeli i suprotstavlja »dvije 
različite metodologije«. (Vidi str. 32. Ovdje se Bedeschi poziva na 
stavove iz naprijed citiranog Collettijeva djela, gdje ovaj dokazuje 
intimnu vezu između Luk&csa i Rickertova djela Die Grenzen der 
naturwissenschaftlichen  Begriffsbildung). Dapače, nastavlja Bede- 
schi, u suprotstavljanju dijalektičke metode metodi prirodnih zna- 

nosti i u isticanju »revolucionarne prakse marksizma«, Luk4cs ide 
toliko daleko da zapravo marksizmu pripisuje kritiku znanosti uop- 
će. (Ovdje Bedeschi brkajući neke stvari svakako pretjeruje, ali to 
je razumljivo sa stajališta Della Volpeove škole koja marksizam 
svodi u biti na metodologizam. 

Drugi moment koji je problematičan kod LukaAcsa tiče se od- 
nosa Hegel—Marxa. I LukaAcs ponavlja Engelsovu pogrešku koja se 
sastoji u razlikovanju dijalektičke metode od sistema, s tezom da je 
prva revolucionarna, te na nju treba nadostaviti, i odbaciti sistem 
koji je konzervativan. Odatle Lukacs izvodi zaključak (iako dobro 
uočava stanovite Engelsove vulgarizacije o dijalektici) kako postoji 
duboka sličnost između Hegelove filozofije i historijskog materija- 
lizma u načinu shvaćanja stvarnosti. 

Polazeći od takva stava o odnosu Hegelove i Marxove koncepcije 
dijalektike Lukacs pristupa svojoj središnjoj temi — alijenaciji i 
reifikaciji, i nužno upada u niz pogrešaka. Bedeschi to objašnjava 
ovako: Ako je spoznaja dana u koincidenciji — identitetu subjekta 
i objekta, onda je i samo razdvajanje mišljenja i bitka, teorije i pra- 
kse itd. zapravo čin alijenacije i reifikacije, onda je i znanstveno 
mišljenje — koje distingvira i održava razdvojeno pojedinačno i 
opće, konačno i beskonačno, bitak i mišljenje — alijenacija i reifi- 
kacija (a to je čisti hegelizam). Štoviše, proizlazi da razlika između 
Marxa i Hegela nije u materijalizmu, nego da je sam materijalizam 
rcifikacija. (str. 38.) 

Međutim, ostavimo li po strani očigledan utjecaj Hegela na Lu- 
kacsa, ipak Bedeschi ne izvodi baš korektne zaključke. Jer i mate- 
rijalistička pozicija — kako je pokazao Marx npr. u slučaju Feuer- 
bachova materijalizma — može doista biti čin i pokazatelj alijena- 
cije i reifikacije. 

Bedeschi smalra da Lukacs, zarobljen hegelovskim idealizmom, 
ne razlikuje reifikaciju od objektivizacije te zato umjesto Marxove 
materijalističke konkretne analize građanskog svijeta, umjesto ana- 
lize konkretnih odnosa u procesu proizvodnje itd, imamo neodre- 
đene, maglovite tvrdnje o suprotnosti između subjektivnosti i objek- 
tivnosti kao takvih, između bitka i mišljenja itd. 


U tom smislu Bedeschi se poziva na ovdje citiranu studiju C. Va- 
solija o Lukacsu u kojoj ovaj kaže kako je nerazlikovanje reifikaci- 
je i objektivizacije »pospješilo pojedine ideološke zbrke kao što su 
one koje su cijelu grupu teoretičara i filozofa, na koje je izravno 
utjecala Povijest i klasna svijest (Adorno, Horkheimer, Marcuse) 
navele na poistovjećenje kritike 'fetišizma' i 'reifikacije' u buržoas- 
kom društvu s procesom 'objektivizacije' koja proizlazi iz znanosti, 
tehnike i industrijske organizacije modernog svijeta.« (Vidi C. Va- 
soli, Lukdcs, tra il 1923 e il 1967, u »Il Ponte«, br. 1, str. 67). 


Ali , unatoč svim kritičkim objekcijama koje se mogu izreći na 
račun Lukacseve Povijesti i klasne svijesti, Bedeschi smatra da joj 
treba »priznati važnost i novost u okviru marksizma«. Zato govore 
barem dva momenta: »Ona je zapravo po prvi put stavila u središte 
razmatranja jednu temu koja ima ne samo veliku važnost, nego čak 
i središnje mjesto u Marxovu opusu, a koja je bila nepoznala čita- 
vom marksizmu nakon Marxa, od Engelsa do Treće internacionale 
— temu alijenacije ili reifikacije ili fetišizma.« Drugi je pak u tome 
što je ona »svojim odbacivanjem primjene dijalektičke metode na 
prirodu značila odlučnu rivendikaciju marksizma kao teorije (kri- 

iičke i revolucionarne) modernog kapitalističkog društva, a ne kao 
'dijadektiku prirode' ili kozmološki roman. U tom pogledu Luka- 
cseva je knjiga trebala predstavljati moment raskida ne samo s 
marksizmom koji joj je prethodio, nego iznad svega i s marksizmom 
slijedećih desetljeća« (str. 46.) 


Iz ovog dužeg citata lako se može pretpostaviti kakva je Bede- 
schijeva ocjena LukaAcsevih djela nastalih upravo u tim »slijedećim 
desetljećima«, ocjena koju Bedeschi daje, uz opširan prikaz Luka- 
csevih glavnih djela, u dva slijedeća dijela svoje monografske studije. 


Ako se ima na umu što smo već kazali o Bedeschijevoj orijen- 
taciji, onda je posve jasno da u ispitivanju Lukacseva »dijalektič- 
kog materijalizma i ontologije društvenog bitka« Bedeschi posebnu 
pažnju poklanja odnosu Hegel—Lukacs i, shodno tome, odnosu 
Hegela i Engelsa preko kojega je, nekritički, Hegel postao bitnim 
ivornim momentom u razradi koncepcije dijalektičkog materijaliz- 
ma. I Lukacs je tome, smatra Bedeschi, dao solidan doprinos. Bede- 
schi posebno podvrgava. kritici Luk&csevo nastojanje da dokaže (na- 
stavljajući na teze iz Povijesti i klasne svijesti, ali sada i na Engel- 
sovu »dijalektiku prirode«) kako je posve nelegitimno govoriti o di- 
rektnoj vezi Marxove i Hegelove dijalektike, jer je prva direktno su- 
protna drugoj. Isto tako Bedeschi odbacuje i teoriju odraza kao ne- 
što što je također suprotno izvornoj Marxovoj misli. Bedeschi sma- 
tra da je posve logično što je Lukacs, prihvativši dijalektički mate- 
rijalizam (sa dijalektikom prirode) — koji je zapravo samo formal- 
na materijalistička korektura Hegelova sistema — dospio u posljed- 
njim godinama do ideje o izgradnji marksističke ontologije, čime 
se marksizam pretvara u novu metafiziku. 


U završnom dijelu posvećenom Lukacsevoj »teoriji umjetnosti i 
književnosti«, Bedeschi razmatra detaljno prije svega djelo Prolego- 
imena za imarksističku estetiku i neke poznatije Luk&4cseve eseje o 
književnosti. Uz odavanje priznanja LukAcsu za stanovite doprinose 
izgradnji marksistički orijentirane teorije umjetnosti, Bedeschi na- 
vodi niz Lukacsevih postavki koje su teorijski dvosmisleno formuli- 
rane ili su pak neodržive (npr. odnos pogleda na svijet pisca i nje- 
gove socijalne pripadnosti i djela koje stvara). Pri tome on zapravo 
razrađuje i ponavlja one kritike upućene LukaAcsu estetičaru što ih 
je formulirao Della Volpe ili pak neki drugi talijanski marksistički 
pisci (o čemu smo opširno pisali u ovdje već citiranim radovima). 
Da ukratko ponovimo: Bedeschi kritizira stanoviti Lukacsev intui- 
cionizam, zatim kontenutizam koji da graniči s vulgarnim sociolo- 
gizmom, zatim općenito koncepciju »socijalističkog realizma« i, sho- 
dno a Lukacseve promašene stavove o tzv. avangardnoj umjet- 
nosti itd. 


: U zaključku možemo kazati da Bedeschijev Uvod u Lukdcsa pru- 
ža konsistentan, sustavan i za razmišljanje vrlo poticajan pregled 
temeljnih Lukacsevih koncepcija. Mnoga su njegova kritička zapa- 
žanja 1 oštroumna i solidno argumentirana. Ali, u prevelikom na- 
stojanju da u ocjeni Lukacsa primijeni kriterije što proizlaze iz 
jedne verzije marksizma, koja i sama ima niz vlastitih ograničenja 
1 promašaja, pisac Uvoda u Lukdcsa nerijetko promašuje: on vidi 
pogreške u Lukacsa koje tu nisu, a ne vidi oštroumne postavke koje 
to jesu (ovo se osobito odnosi na djelo Povijest i klasna svijest). 

Završavamo ove opaske sa željom da se i u nas uskoro pojavi 
jedna pregledna i kritička monografska studija o Gyorgyu Lukacsu 
koji, unatoč svim svojim promašajima i nedostacima, spada u naj- 
istaknutije mislioce našeg vremena. Jer, kritički i plodotvoran dija- 
log s Lukacsem ne smije se i ne može mimoići. 

GYORGY LUKACS NA STRANICAMA NAŠIH ČASOPISA 
Ljupće Đokić 


Zagreb 


Gyorgy Lukacs je jedan od rijetkih autora za kojeg možemo bez 
pretjerivanja reći da je neprestano prisutan u našoj periodici.“ Tu či- 
njenicu objašnjava nekoliko razloga: 1. više nego bogat, raznovrstan 
i, po mišljenju većine kontradiktoran Luk&csev teorijski opus pri- 
rodno budi interes, 2. Lukacsev život i djelo rječito govore o sudbi- 
ni marksističkog mislioca u posljednjih pedeset godina, 3. odnos 
spram LukAcsa i Luk&csevog djela zanimljiv je kao pokazatelj od. 
nosa prema marksizmu i političkoj praksi socijalizma. Navođenjem 
ovih razloga ne pretendiramo na iscrpnost, nego samo želimo ukazati 
na neke od karakterističnih razloga tog velikog interesa za Lukacsa. 

Obzirom na spomenutu brojnost napisa javlja se problem njiho- 
vog sistematiziranja. Čini nam se da bismo ostvarili maksimalnu 
preglednost ako bismo te napise podijelili na: 


. Luk&cseve originalne tekstove i interviewe, 
. Rasprave o Lukacsu, 

. Prikaze pojedinih LukaAcsevih djela, 

. Napise in memoriam. 


mon 


1. Lukdcsevih tekstova i interviewa je relativno malo — četiri na- 
Pisa 1 tri interviewa. Esej »Stara kultura i nova kultura«! je izuzet- 


no radikalan u svojim osnovnim stavovima. U njemu Lukacs govori 
O proleterskoj revoluciji iz aspekta kulture. S jedne strane, bez pro- 
dubljene analize, ali vrlo pronicljivo, Luk&cs govori o građanskom 
društvu kao smrti kulture. Naime, kultura (Luk4cs pod kulturom 
shvaća ukupnost vrijednih proizvoda i sposobnosti koje nisu neop- 


* Pratili smo, od 1969. do 1973., slijedeće časopise: »Filosofija«, Beograd, 
»Gledišta«, Beograd, »Književna smotra«, Zagreb, »Kulturni radnik«, Za- 
greb, »Lica«, Sarajevo, »Naše teme«, Zagreb, »Politička misao«, Zagreb, 
»Pregled«, Sarajevo, i »Treći program« Beograd. 


D Svi bibliografski podaci za ovaj i slijedeće naslove navedeni su u 
priloženoj bibliografiji, 

hodne s obzirom na neposredno održanje života, prim. Đ. Lj.) se za- 
sniva na slobodnoj energiji čovjeka koja stoji na raspoloživosti kul- 
turi. U društvima prije građanskog, to je bila energija vladajuće kla- 
se, međutim u građanskom društvu energija svih članova društva 
usmjerena je na robnu proizvodnju (kapitalista zbog profita, pro- 
letera zbog održanja života). 

S druge strane, cilj je proleterske revolucije: »stvoriti takvo 
društveno uređenje u kojem bi svatko mogao živjeti onako kako su 
u preikapitalističkim razdobljima mogle živjeti samo vladajuće t:la- 
se.« Komunizam znači dokidanje prevlasti i samostalnosti ekonomije. 
I ono, što nam se čini najvažnije; Luk4cs ne vidi cilj novog društva 
naprosto u povećanju proizvodnje i povećanoj mogućnosti zadovo- 
ljenja materijalnih potreba društva, on ide dalje. U pravom smislu, 
on se nastavlja na ono što o tome Marx kaže u III tomu »Kapita- 
la« jer smatra da to društvo mora otvoriti mogućnost kulturnog 
stvaralaštva, kulture koja je »oblik ideje čovjekove čovječnosti«. 

Napis »Goethe pomnožen Marxom« ne donosi u principu ništa 
novo. U njemu je razvijena i na kraju izrečena poznata LukAcseva 
misao: »Velika umjetnost je sjećanje čovječanstva o svom vlastitom 
putu.« Put čovječanstva je put iz carstva nužnosti u carstvo slobo- 
de (carstvo slobode mišljeno u netom spomenutom smislu — kao 
razvoj ljudskih snaga koje sebi samima važe kao samosvrha). Ne 
prvi put rečeno, za Lukacsa je Goetheova umjetnost velika umjet- 
nost, a on, kako kaže, slijedeći Marxovo poimanje Homera poima 
Goethea kao »jednog od onih ideologa (ideolog i ideologija su ovdje 
shvaćeni u pozitivnom smislu — »ideologija je skupni pojam onih 
duhovnih sredstava, uz pomoć kojih ljudi postaju svjesni društve- 
nih konflikata svog života te su stavljeni u položaj da ih borbom 
riješe«.) koji su određenu etapu ljudskog razvitka roda u njenim 
bitnim i normalnim određenjima spoznali i učinili svjesnim.« (Kul- 
turni radnik, Zgb, No 6., 1970. str. 132.) 

Osnovnu misao napisa »Prilog ontologiji društvenog bitka« nala- 
zimo već na početku gdje Lukacs kaže: »Znamo vrlo dobro da je 
filosofsko-istorijski marksizam rijetko bio shvaćen kao ontologija. 
Ovaj tekst postavlja sebi, nasuprot tome, zadatak da pokaže da je 
za Marxa, u stvari, bilo odlučujuće, prevladati logičko-ontološki ide- 
alizam Hegela, i izraditi teorijski kao i praktično skicu materijalis- 
tičko-istorijske ontologije.« (Pregled, Sarajevo, No 6., 1971. str. 632.) 

Ovu osnovnu misao razvija Luk&cs od kritike Hegela slične onoj 
u »Mladom Hegelu« i usmjerava se prema ontologiji društvenog 
bitka. Pri tom je važno napomenuti dvije stvari: 1. »Društveni bitak 
može nastati i razvijati se samo na bazi organskog bitka, a ovaj na 
bazi anorganskog.« 2. Luk4cs moguću mehanicističku interpretaciju 
proizlaženja društvenog iz organskog, a ovog iz anorganskog bitka, 
nastoji onemogućiti tvrdnjom da se to prevazilaženje zbiva kao skok 
kojim nastaje kvalitativno novo čija se geneza ne može jednostavno 
izvesti iz jednostavnije forme. Međutim, i pored toga, Lukacs tvrdi 
da je cjelokupni bitak povijesni proces, a svijest je kasniji proizvod 
materijalnog ontološkog razvitka. 

U daljnjem razvijanju svoje teze Luk&cs se zaustavlja na radu 
kao dinamično-strukturnoj osnovi društvenog bića. Društveni bitak 
posjeduje kategorije koje ne posjeduju ostali oblici bitka: teleolo- 
giju, vrijednost i trebanje, a te kategorije nalaze svoj ontološki temelj 
u radu. Rad sam se usavršava i diferencira. Luk&cs naglašava dife- 

renciranje teorije kao nauka, ali pri tom ih interpretira u stalnom 
diferenciranju teorije kao nauka, ali pri tom ih interpretira u stal- 
nom dijalektičkom jedinstvu sa konkretnim radom. »Što nauke pos- 
taju univerzalnije i samostalnije, utoliko univerzalniji i savršeniji 
postaje i rad, što se više šire i intenziviraju, utoliko veći postaje uti- 
caj tako nastalih spoznaja na izbor cilja i sredstava rada.« (op. cit. 
str. 629.) 


»Teze o političkom i gospodarskom položaju u Mađarskoj i o 
zadaćama Komunističke partije Mađarske«, poznatije kao »Blumove 
teze«, dokument su o jednom Lukacsevom političkom angažmanu 
koji je od oficijelnih partijskih foruma bio odlučno osuđen. »Blu- 
move teze« su u stvari bile priprema za politički referat II Kongrc- 
sa KP Mađarske održanog početkom 1930. Ne želimo se upuštati u 
interpretaciju ovih teza već upućujemo na ono što je LukAcs o tome 
kazao u novom predgovoru »Povijesti i klasne svijesti«, (Naprijed, 
Zgb. 1970. str. 31—32). 


Od tri pomenuta interviewa sigurno je najinteresantniji onaj s 
Y. Bourdetom. Razgovor s Kovacsem nema teorijskog značaja, jer 
u njemu Luk&cs govori uglavnom samo o Lenjinovoj ličnosti. Raz- 
govor s F. Ferarottijem obuhvaća dobro poznate probleme vezane 
uz građansku sociologiju koja posjeduje činjenice, a ne posjeduje 
metodu, i marksističku sociologiju koja je u obrnutoj situaciji. Me- 
đutim, interesantna je Lukacseva napomena da je ta obostrana bes- 
plodnost našla svoje očitovanje u studentskim pokretima 1968. koje 
ni građanski ni marksistički teoretičari nisu razumjeli. 


Razgovor s Y. Bourdetom značajan je s teorijskog stajališta, ali 
i po tome što je Lukacs, prisiljen vrlo provokativnim pitanjima ili 
potpitanjima, dao nekoliko vrlo radikalnih sudova o socijalističkoj 
birokratiji. Ustvari, cijeli interview s pravom nosi radni naslov 
»Kritika socijalističke birokratije«. 


Spomenuta radikalnost odnosi se na tvrdnju o stabilizaciji biro- 
kracije u socijalističkim zemljama, na tvrdnju da birokracija refor- 
mama neće socijalizam riješiti birokracije (jer birokracija iucće 
sebe uništiti), na tvrdnju da je Trocki bio u suštini birokrata i da 
upravo zato trockizam kao teorija nije uzeo šireg maha, i na kraju, 
na tvrdnju da je povratak sovjetima iz 1917. jedini način prevlada- 
vanja birokracije. 


.2. Rasprave o Lukdcsu i njegovim djelima su vrlo brojne i temat- 
ski obuhvaćaju sva područja njegove djelatnosti. U njima ima finih 
zapažanja pojedinih problema, novog načina postavljanja pitanja 
1 procjenjivanja pojedinih djela, ali i određenih jednostranosti. 


U tom smislu bi se moglo reći nekoliko riječi o eseju V. Strade 
»G. Lukacs 1 geneza socijalističkog realizma« koji predstavlja po- 
kušaj utvrđivanja odnosa između »Teorije romana« i prvih Luk4- 
csevih formulacija socijalističkog realizma. Čini nam se da je bitna 
Stradina napomena da Lukacs, kao i neki drugi, nije bio »odozgo« 
natjeran na teorijsko utemeljenje socijalističkog realizma, nego je 
to dragovoljno činio. Po svemu sudeći, Strada upucuje na aprioris- 
tičku shemu otvaranja utopijskog kroz socijalistički realizam, čime 
se ta teorijska koncepcija voljko prilagodila praksi sovjetskog dru- 
štva Staljinovog vremena. Redakcija »Gledišta« koja donosi isti Stra- 

din esej dala je u tom smislu karakterističan naslov: »Od Fichtean- 
ske metafizike LukaAcsa ka deformiranoj praksi socijalizma«. 

L. Kofler u raspravi »LukAcs i Marcuse« upućuje na neke bitne 
karakteristike LukaAcsevog opusa: optimizam, vjera u spontanu ak- 
tivnost potlačenih masa, zanemarivanje istraživanja klasnog kapi- 
talizma. Nasuprot tome stoji Marcuse, i, po mišljenju Koflera, oni 
se kompletiraju i mogu činiti sistematsku cjelinu. 

P. Breines u odužem napisu »Bilješke uz esej 'Stara kultura i 
nova kultura'« suprotstavlja LukAcseve stavove izražene u ovom 
eseju i njegove kasnije spise da bi potvrdio tezu o dva Luk&4csa — 
revolucionarnom i oportunističkom. On naglašava da su studenti 
1968. stajali na pozicijama optimizma i radikalizma tog Lukacsevog 
spisa. 

Osnovna je teza eseja M. Filipovića »Đerđ Lukač« da Lukacse- 
vom djelu treba pristupiti sintetički, sa stanovišta historije mark- 
sizma, kako bi se pokazalo da zaokreti u Luk&csevoj teorijskoj dje- 
latnosti nisu rezultat slučajnih i proizvoljnih stajališta. Njemu se 
čini da je Lukacs stalno nastojao da ostvari »čvrstu koresponden- 
ciju svojih tema i ideja s razvojem marksizma i marksističkog po- 
kreta uopće.« 

F. Muhić u napisu »Jedan ili dva Lukača«, tvrdi da Lukacsev 
život »...nije ništa drugo do rezime prilika u kojima je bivstvovao 
i koje su daleko od ljudskog savršenstva«. Interesantno je što je 
redakcija »Pregleda« istakla ovu misao stavljajući je kao motto da 
bi uputila na osnovnu usmjerenost teksta. 


P. Kostić piše o »Lukačevoj teoriji realizma i Adornovim tezama 
o uklanjanju predmetnosti u romanu i o subjektivizmu pripovje- 
dača«. Napis predstavlja pokušaj (rasvjetljavanja kontraverznog 
držanja Lukacsa i Adorna prema modernoj umjetnosti, ali više izno- 
šenjem stavova jednog i drugog autora, nego decidiranim vlastitim 
iskazima. 

U raspravi »Društvena osnova diskurzivnog i intuitivnog mišlje- 
nja u ranim političkim spisima G. Lukacsa« D. Rodin govori o Lu- 
kacsevim spisima »Taktika i etika«, te ranim političkim spisima od 
1919. do 1922. Čni se da je autor našao osnovno ishodište u Luka- 
csevom novom predgovoru »Povijesti i klasnoj svijesti«, gdje Lu- 
kacs spominje »Taktiku i etiku« kao članak koji pokazuje njegove 
unutarnje motive za prijelaz na perspektivu budućnosti koja mu se 
otvorila ruskom revolucijom. 

Međutim, dok LukAcs govoreći o tom razdoblju stavlja težište na 
svoju podvojenost između »revolucionarnog mesijanizma« i realne 
zbilje komunističkog pokreta u Mađarskoj koji je i od njega tražio 
najdirektniji angažman, Rodin se temelji na opreci između intuitiv- 
nog i diskurzivnog mišljenja, na opreci između dijalektike i feno- 
menologije. 

Ne ulazeći ovdje u Rodinovu argumentaciju (koja mu se ne čini 
uvjerljiva) navodimo samo njezin rezultat po kojem je objekt Lu- 
kacsevog mišljenja »izvorni projekt njegove političke volje« pa pra- 
va paralela Luk&csevih političkih spisa stoga nisu djela Marxa 1 
Hegela, nego spisi Husserla i iz njih proizašlih filozofskih škola. 

Opširan esej N. Miloševića »Što Lukač duguje Ničeu« posvećen je 
analizi »Razaranje uma«. Miloševićeva analiza je minuciozna i duho- 
vita. Naime, on podvrgava kritici Luk&csevo djelo s najneočekiva- 

nije strane — kod Lukacsa, kritičara iracionalizma, nalazi niz ira- 
cionalističkih stavova koji su bitni za njegovo stajalište u ovoj knjizi. 
Na temelju ove protivurječnosti, imanentnom kritikom, Milošević 
ukazuje na niz protivurječnosti između racionalnog i iracionalnog 
u ovom Luka4csevom djelu, što bitno dovodi do logičke neusaglaše- 
nosti u interpretaciji ključnih tema Nietzscheove filozofije i tokova 
iracionalističke filozofije uopće. Milošević ide i dalje i pokazuje, na- 
glašavajući da se ne poigrava paradoksima, da su na određen način 
bliske Nietzscheova i Lukacseva koncepcija povijesti filozofije. On 
to ilustrira kroz kategoriju dekadencije koja je kod Nietzschea ve- 
zana uz razvoj zajednice, rase, a kod Lukacsa klase, dokazujući da 
nije riječ o terminološkoj, nego o pravoj sličnosti. Autor nalazi još 
niz ovakvih primjera od kojih nije najbitniji, ali je najduhovitiji 
onaj po kojem Luk&cs ocjenjuje Nietzschea Nietzscheovim mjeri- 
lima — naime, Nietzsche o sebi tvrdi da je dekadent, a Lukacs kaže 
da s pravom tako tvrdi. Istom ispitivanju Milošević podvrgava Lu- 
kacsev predgovor za Fischerovo izdanje najznačajnijih poglavlja 
»Razaranja uma«, pri čemu ukazuje na neke protivurječnosti izme- 
đu samog djela i tog znatno kasnije napisanog predgovora. 


Na kraju da citiramo Miloševića: »Cjelokupna Lukacseva analiza 
građanske filozofije, a osobito analiza njemačke imperijalističke 
politike usmerena je na to da glavne aktere ove filozofije i politike 
pokaže kao marionete, kroz koje se, direktno i bez ikakvih odstu- 
panja, manifestuje dekadencija jednog društvenog organizma.« (Tre- 
ći program, Bgd. No 2/71. str. 77.) 


3. Knjiga »Povijest i klasna svijest« koja ima jednu osobenu vla- 
stitu povijest, koja je od 1923., kad se pojavila, izazvala više pole- 
mika nego sva Lukacseva djela zajedno, koja je i samog autora na- 
tjerala da se brani i napada i obratno — inače to je kod Lukacsa bio 
čest slučaj — pojavila se kod nas u prijevodu 1970. Taj prijevod je 
popraćen znatnim brojem recenzija iako ne i, na žalost, nekim op- 
sežnijim i iscrpnijim esejom. 

Sumarno, o tim bi se recenzijama moglo reći slijedeće: 1. neke 
idu od korektnog izvještavanja o sadržaju knjige i naglašavaju aktu- 
alnost njezina prijevoda kao onog djela po kome se očituje aktual- 
nost marksizma danas. (M. Solar), 2. neke idu dalje i upućuju na 
bitne probleme vezane uz ovu knjigu. (H. Burger i D. Basta, npr. 
Burger se oslanja na neke elemente Luk&cseve samokritike izrečene 
u novom predgovoru od 1967. ali ih nastoji domisliti i produbiti.) 
3. neke pozdravljaju prijevod kao dokaz antidogmatičnosti naše fi- 
lozofske misli i političkih prilika. (F. Cengle) 4. pojedine idu u nekim 
elementima na pozicije vulgarnog materijalizma. (D. Gašović). 

Uz napomene o recenzijama važno je i interesantno upozoriti na 
napis Lj. Tadića u kome podsjeća kako je 1923. bila primljena »Po- 
vijest i klasna svijest«. On govori o E. Blochu i tadašnjem J. Rć- 
valu s jedne strane i Zinovjevu, Kautskom, Stenu, Deborinu i Ruda- 
su s druge. Tadić kaže da njegov napis ima samo »istorijsko-doku- 
mentarne« pretenzije, ali u svom izvještaju o Rudasovoj kritici »Po- 
vijesti 1 klasne svijesti« daje nam mogućnost da procijenimo svoje 
stajalište spram te knjige koja otkriva »smisao za ono što još nije, 
a objektivno je moguće«. 

Recenzijama je obuhvaćena i knjiga Holz, Kolfer, Abendroth 
»Razgovori s Lukačem« kao i Lukacsev »Solženjicin«. O prvoj samo 

izvještava V. Simeunović, dok o drugoj izvještava E. Somborac, a J. 
Bedenicki u znatnoj mjeri zauzima kritički stav prema Luk4csu i 
zamjera mu, između ostalog, što o Solženjicinovom djelu ništa ne pi- 
še kao o umjetničkom djelu, nego ga samo ideološki procjenjuje. 

4. Gyćrgy Lukacs je umro 4. 6. 1971. i to je registrirano u većini 
naših časopisa. Među prigodnim napisima ističe se napis V. Koraća 
»Svetlo i senke na filozofskom delu Đerđa Lukača«. Napis je odmje- 
ren, mogli bismo reći, i ispunjen jednom životnom mudrošću kojom 
autora ispunjanju LukaAcsev život i djelo. 

Na kraju se postavlja pitanje kako procijeniti ovu konstantnu 
LukaAcsevu prisutnost na stranicama naših časopisa? U svakom slu- 
čaju kvantitet nije mjerilo kvaliteta, iako to ne znači da nema vri- 
jednih i interesantnih napisa. 

Što se Lukacsevih napisa tiče, smatramo da su redakcije propu- 
stile priliku da ih određenim popratnim tekstovima aktualiziraju i 
tako učine okosnicom moguće polemike. To jednako vrijedi za »Sta. 
ru kulturu i novu kulturu« i »Prilog ontologiji društvenog bitka«. 

Npr. kod »Priloga ontologiji društvenog bitka«, između ostalog, 
treba svakako obratiti pažnju na problem povijesti kako je inter- 
pretira Lukacs. Po njemu je cjelokupni bitak, dakle i anorganski i 
organski i društveni, povijesni proces. Nama se, međutim, čini da 
je pojam povijesti ovdje neadekvatno upotrijebljen. Povijest ovdje 
postaje sinonim za promjenu uopće, shvaćenu kao progresivan na- 
predak. Ne bi li bilo adekvatnije pod poviješću podrazumijevati 
Jjudsku povijest koja je proizvodnja čovjeka pomoću ljudskog rada 
i nastajanje prirode za čovjeka? 

Redakcija »Kulturnog radnika« je na određen način popunila 
ovu prazninu istovremenim objavljivanjem »Bilješki o eseju 'Stara 
kultura i nova kultura'« P. Breinesa. Međutim, tim bilješkama se 
može uputiti osnovni prigovor što su prvenstveno usmjerene na ot- 
krivanje jednog dokaza više o »prijepornom Lukacsu«, »jednom ili 
dva LukaAcsa«, »starom i mladom Lukacsu«, »LukaAcsu sjajnom sta- 
ljinisti i Lukacsu zastupniku mladog Marxa« itd. i sl. 

Po našem mišljenju, iako ovom prilikom i u okviru ovih informa- 
cija o Lukacsevoj prisutnosti u našoj periodici, ne možemo naba- 
citi ni osnovne ideje, ne možemo govoriti o svim tim Lukacsima, 
ne možemo manipulirati Luk&4csom pa izvući jedno njegovo djelo i 
učiniti ga transparentom za svoje teorijsko stajalište ili političku 
akciju. Luk&Acsu treba pristupiti više sintetički. U tom smislu u od- 
ređenoj se mjeri slažemo s M. Filipovićem (koji je međutim, više 
ostao pri zahtjevu, nego što ga je sam ispunio), a ne slažemo se s 
F. Muhićem koji polazi od disjunktivnog suda »jedan ili dva Luka- 
csa« iako to djelomično na kraju stavlja u pitanje. Još više se ne 
slažemo s F. Muhićem kad tvrdi kategorički da »njegov (Lukacsev, 
Đ. Lj.) život nije ništa drugo do rezime prilika u kojima je bivstvo- 
vao i koje su daleko od ljudskog savršenstva«. Naime, ta formula 
(formula zato što autor sigurno ne misli da je primjenljiva samo 
na Luk&csa) nije daleko od metode »Razaranja uma«, a Muhić up- 
ravo na tom djelu gradi teoriju o dva Lukacsa. 

Ali vratimo se Breinesu. Svoju tezu o »mladom i starom Luka- 
csu« on bazira na ovom eseju zato što ga Luka4cs nakon 1920. nije 
nigdje objavio ni demantirao. Ta baza je vrlo problematična iz više 
razloga. Prije svega Luk4cs je u novom predgovoru »Povijesti i klas- 
ne svijesti« sumarno procijenio sve svoje napise iz tog razdoblja. 

$ druge strane, zašto bi Luka4cs ponovo objavljivao ovaj esej? Pro- 
blemi postvarenja građanskog društva i proletarijata kao totaliteta 
— subjekta-objekta povijesti dani su mnogo iscrpnije i sistematič- 
nije u »Povijesti i klasnoj svijesti«. Najzad zašto bi ga opovrgao? 
Zar zato što su neki politički autoriteti u različitim etapama socija- 
lizma cilj socijalizma identificirali s povećanjem proizvodnje i pove- 
ćanim zadovoljenjem materijalnih potreba, a nisu mislili na neku 
kulturu? 

Na kraju, mislimo da Lukacsu treba pristupiti sintetički — od 
Luka4csa koji je od samog početka privržen onoj ideji iz vremena bo- 
gatstva gradske kulture, ideji o čovjeku kao samosvrsi, preko Lu- 
k&csa koji vjeruje da će proletersko društvo ostvariti tu ideju, do 
saznanja da još mnogo toga treba da se uradi. U tom vremenskom 
razdoblju od preko pedeset godina, Lukacs je stajao na vjetrome- 
tini ideja i političkih akcija, ali ne samo kao rezime, nego i kao 
akter. U potpunosti se slažemo da na njegovom djelu postoje »svet- 
la i senke«, ali se Luk&csu ne može prebaciti da nije ostao privržen 
ideji komunizma-humanizma. 

JEDAN DRUKČIJI LUKACS U MAĐARSKOM ČASOPISU? 


Žarko Puhovski 


Zagreb 


Sa svakim je djelom, dakako, moguće disponirati po volji inter- 
pretatora, jer djela, jednom »predana javnosti«, ostaju izručena na 
milost ili nemilost čitatelja, komentatora, kritičara, interpretatora. 
Opstoji, doduše, stanovita granica u svakom iole koherentnijem 
opusu koja neće dopuštati bilo kakva kalemljenja, no da bi se ona 
otkrila valja doći do srži samog djela, do onoga što ga čini ne samo 
takvim kakvo jest, već »postiže« da ono uopće i jest. Dospije li se 
do toga mnogo će čitanje i interpretacija biti postavljeno na pravo 
mjesto, no takvo otkrivanje djela koje ima reperkusija i na proši- 
rena mišljenja zbiva se odista rijetko, često nakon mnogo godina, 
a u međuvremenu interpretacije se, kojima je čitav tijek poznat 
čim se zna čije su ili odakle, množe. 

Sve se to, naravski, događalo i s Lukacsom — od (čak i samokri: 
tičkog) »klasnog« odbacivanja niza postavki »Teorije romana« do, 
recimo, poluozbiljnih komentara »ranih« Lukacsevih spisa u redo- 
vima njemačke studentske ljevice 1968., ili pak kod naše univerzi- 
tetske kritike 1972. Premda se, nakon iskustva dvadesetih godina, 
trudio da djeluje sukladno »matici proleterske revolucije«, virovi su 
ranijeg obrazovanja, poštenja, pa čak i grižnje savjesti, starog Lu- 
kacsa tjerali na skretanja što ih je, još kasnije, nerijetko strpljivo 
i mukotrpno morao ispravljati. Otkako je umro, a mogućnost je, 
cinički rečeno, daljnjih skretanja bitno smanjena (premda dio ru- 
kopisne zaostavštine svakako neće postati baš prebrzo poznat), in- 
terpretacije su se mogle još laganije i brojnije razmahati, a time 
! mnogi novi (pa i stari) momenti njegova čitavog djela jasnije do- 
laze do izražaja. 

Reprezentativni mađarski tromjesečnik na engleskom jeziku (iz- 
daje ga za potrebe suptilnije međunarodne propagande izdavačka 
kuća Lapkiad6) »The New Hungarian Quarterly« posvetio je svoj 
nedavni broj (jesen 1972.) Gyćrgyu Lukacsu. Kao povod za objavlji 
vanje pozamašnog izbora Lukacsevih tekstova, te tekstova i doku- 
menata o Lukacsu uzeta je godišnjica smrti filozofa, a časopis je iz 

tiska izišao, svakako slučajno, o četrdesetoj godišnjici izdavanja 
»Geschichte und Klassenbewusstsein«. Igra cifara, pa i godišnjica, 
ne govori mnogo, ali nekako je ipak indikativna — počne li se s pre- 
drasudama neki posao, događa se, eto, da izviri i ono što se htjelo 
zatomiti, ili se čak smatralo zatomljenim. Ponajmanje su to, dakako, 
godišnjice. 

Stoga se i ovom reprezentativnom izlošku događa da pokazuje i 
stranu koja nije bila namijenjena prikazivanju — htjelo se poka- 
zati jednog značajnog, ozbiljnog, u teorijski rad uvučenog Luk4csa 
koji marksizam dovodi do ontologije društvenog bitka, a tehnologiju 
njegova prakticiranja ostavlja za to zaduženima. I u tomu se, uz ve- 
like napore i mudar odbir, svakako uspjelo. No, onaj »drugi« Lukacs 
(dvadesetih godina) nije zatomljen — pošteno govoreći već i stoga 
što bez njega ne bi bilo ni ovog reprezentativnog. 

U časopisu su tiskani (u engleskom prijevodu) dijelovi »Ontolo- 
gije društvenog bitka«, »Heidelberške estetike« i pisama iz razdob- 
lja 1911—1926. (pisanih Paulu Ernstu, ali o mnogima drugima), te 
uvod u zbornik »Umjetnost i društvo« i kraći razgovor o futurolo- 
giji. Tomu su dodani eseji Ferenca Tć6keia »Luka4cs i mađarska kul- 
tura«, Luciena Goldmanna »Estetika mladog LukaAcsa«, Geralda Graf- 
fa »LukAcs na američkom univerzitetu«, Arpada Kadarkaya »Lu- 
k&cs kojeg znadoh«, Bence Szabolcsia »Šampion svrgnutog uma« i 
Agnes Heller »Moralna misija filozofa«, a i sjećanja, prigodne pjes- 
me i fotografije. 

Luk&csovi tekstovi objavljeni u ovom zborniku uglavnom su i 
kod nas nepoznati — dijelovi »Ontologije« prevedeni su, ali samo 
sporadično, u sarajevskom »Pregledu«, te zagrebačkom »Telegramu« 
i »Studentskom listu«. Poglavlje »Rad kao model društvene prakse«, 
koje je u časopisu tiskano u engleskom prijevodu (čini se, s uspje- 
hom, premda ostaje nejasnim zašto se temeljni termin Sein-bitak 
prevodi s »existence«, namjesto uobičajenijeg, i valjda boljeg- »be- 
ing«), odista pokazuju LukAcsevo baratanje temeljnim pojmovima 
djela koje je spremao posljednjih godina života. Pošavši od razlike 
između rada (shvaćenog kao »proizvođač korisnih objekata i upo- 
rabnih vrijednosti«) i »ragvijenih formi društvene prakse«, LukAcs 
u tekstu izvodi povijesne promjene što su se zbivale s naslovnim 
pojmovima, pokazuje odnos rada i »lažne svijesti«, da bi posebno 
istraživanje bilo posvećeno »ontologijskoj ko-egzistenciji teologije i 
kauzalnosti u radnom (praktičkom) ponašanju ljudi«. Pritom se 
radi o »teoriji i praksi kao komponentama društvenog bitka obzi- 
rom na njihovu društvenu prirodu«, dakle, o korelaciji materijalne 
realizacije i projekcije u tzv. primarnoj strukturi rada. Daljnja ana- 
liza »trebanja«, posebno preko Hegelovih uvida, a i obzirom na Mar- 
xove teze, dovodi Luk4csa do istraživanja ontologiiske geneze vri- 
jednosti, ali preko poimanja nužnosti da »ontologijska geneza no- 
vog tipa bitka već sadrži i njegove presudne kategorije«. Spis i za 
vršava raspravljanjem o društvenoj nužnosti projekcije vrijednosti, 
no odnos rada i stvaranja vrijednosti samo je naznačen, sveze ta 
dva proizvođenja nema, barem ne u eksplicitnoj formi dane. 

Predgovor zborniku »Umjetnost i društvo« pisan je i kao osvrt 
na pedeset godina vlastita bavljenja teorijom umjetnosti, te sadrži 

niz dokumentarno vrijednih podataka, ali i kao ponovna sistemska 
analiza vlastitih studija, od »Duša i oblika «na ovamo. Lukacs pri- 
tom opširno referira i o svim utjecajima što ih kod sebe pronalazi 
dajući ujedno kroz kritiku onih nazora koji su više ili manje utje- 
cali na njega i svojevrsnu samokritiku. Objašnjujući svoj misaoni 
razvoj LukaAcs će kritizirati i Staljina, ali i Buharina i Trockog, upo- 
zorujući na to da je Staljin dobio borbu za Lenjinovo nasljeđe »ma 
koliko da je administrativnih mjera poduzeo u konkretnim partij- 
skim borbama — prvenstveno zato što je njegovo gledište jedino 
bilo održivo, jedino je ono dalo smjer i perspektivu izgradnje soci- 
jalizma na kraju svjetsko-revolucionarnog vala.« Ma koliko ovo Lu 
kacsevo stajalište odgovaralo Staljinovom samorazumijevanju, ono 
je i sastavni dio konteksta u kojem su vođene debate (a u ovom 
predgovoru estetičkom zborniku taj kontekst zauzimlje i najviše 
prostora). Posebna je pažnja posvećena Rćvaiovoj kritici Lukacsevin 
stavova i njegovu povezivanju »Blumovih teza« s kasnijim Lukacse- 
vim estetičkim stajalištima, no u ovom tekstu nema jasnog stava 
spram kritike upućene njegovu autoru; Luk&cs se zadovoljuje kon- 
statiranjem činjenica. Pri kraju se, međutim, daje i određen pokušaj 
sažimanja vlastitih stavova: »U svojim sam estetičkim spisima te- 
žio određivanju mjesta i funkcije produktivno i receptivno estetič- 
kog djelovanja i teoretiziranja unutar realnog poretka ljudskih ak- 
cija. Stoga ovaj tekst odista realno pokazuje ne samo razvoj Lu- 
kacsevih teza, nego i njihov »ne-idejni« kontekst koji je, dakako, 
bio vrlo utjecajan. 

Vjerojatno je najznačajniji dio ovog izdanja tiskanje dijela Lu- 
kacseve tzv. Heidelberške estetike (ili »Filozofije umjetnosti«, kako 
je sam autor zvao taj rukopis). Radi se o tekstu stvaranom 1912-- 
1914. koji nije bio objavljen (osim manjih izvadaka) i koji se 
smatrao najvećim dijelom izgubljenim. Budući je dobar dio tih pred. 
radova za kasnija i poznatija estetička djela ipak pronađen nakon 
Lukacseve smrti, objavljivanje je pozamašnog ulomka iz tog teksta 
ne samo interesantno kao svojevrstan kuriozum, nego i bogatstvom 
uvida od kojih mnogi kasnije nisu bili razrađivani, pa ni spomi 
njani. Počevši klasičnim pitanjem »umjetnička djela opstoje — 
kako su moguća?«, Luk4cs pokušava propitati neka klasična odre: 
đenja umjetničkog djela (pa čak dolazi i do formulacija bliskih kas- 
noj Adornovoj »Asthetische Theorie«) i pojma lijepog. Preko inter- 
pretacije Kanta, Schellinga i Schopenhauera Lukacs će, nastavljajući 
vlastite putove iz »Duša i oblika«, dati pogled na umjetničko djelo 
obzirom na njegovu komunikaciju sa sredinom nastojeći objasniti 
nejasnoće koje često zakrivaju umjetničke činjenice. Međutim, na 
ovom stupnju rada neće još biti izrađene posredovne veze umjeti- 
ničkog djela i društva čime će se Luk4cs kasnije mnogo više baviti 
— to ipak ovdje omogućuje preciznije sudove o nekim striktno este- 
tičkim pitanjima (u odnosu na neke kasnije spise), ali i znači osta- 
Janje u okvirima nasljeđa. 

Ostali Luk&csevi tekstovi (pisma Paulu Ernstu i razgovor o futu- 
rologiji) označuju prvenstveno atmosferu okoline u prvim i posljed- 
njim godinama njegova stvaranja, dopuštajući tek sporadično pone- 
koj bitnoj misli da dođe do izražaja. No, na Lukacseve se tekstove 

nastavljaju članci, pjesme i materijali o njemu. Među njima valja 
(pored prigodničarski sročenih priloga, već poznatog teksta Luciena 
Goldmanna i eseja Agnes Heller o pozivu filozofa) posebice istaći 
članak mađarskog filozofa Ferenca T6keia »Luk&cs i mađarska kul- 
tura«. U tom se napisu polazi od već često elaboriranog pitanja da 
li je Luk&cs mađarski filozof, ili njemački filozof koji je živio u 
Mađarskoj. Navodeći Lukacseve vlastite stavove koji pokazuju kako 
je on osjećao antipatiju spram skoro čitave mađarske kulturne tra- 
dicije (s izuzetkom Petgfija), ali je početkom stoljeća, osobnim i 
teorijskim vezama s Ady Endreom i Bćlom Bal&szom, počeo razvi- 
jati drukčiji pristup suvremenoj, pa i čitavoj mađarskoj literaturi 
i kulturi, Tokei istražuje proces Lukacseva »vraćanja kući« uz stal- 
no opiranje građanskoj tradiciji mađarske kulture. Posebno se u 
tekstu inzistira na Lukacsevu povezivanju s Mađarskom preko nje- 
gove revolucionarne djelatnosti i rada u komunističkoj partiji. Iako 
Tokei Lukacsevu sudbinu nakon neprihvaćanja »Blumovih teza« na- 
zivlje neuspjehom, on, pored elemenata revolucionarne i partijske 
aktivnosti, inzistira na Lukacsevoj teorijskoj, pa i neposredno kri- 
tičkoj djelatnosti koja je bila vezana uz najznačajnija djela ma- 
đarskih umjetnika čak i u vrijeme Lukacseva izbivanja iz zemlje. 
Baveći se radovima (i estetičkim i idejnim tendencijama u njima) 
Ady Endrea, Balasza, Bartoka, Jokaia, Kemćnya, Ečtvčsa itd., Lu- 
kacs je, po T6keiu, davao i bitne odrednice nove mađarske kulture. 
Stoga je T6keieva završna teza da utjecaj Lukacsa na mađarsku kul- 
turu i obratno označuju upravo donošenja te kulture spram suvre- 
menih kulturnih kretanja u svijetu; stoga je i njegovo interpreti- 
ranje Lukacsa, kao i orijentacija čitavog zbornika, indikativna za 
otvorenost spram samo dijela svjetskih kretanja, jer i Lukacs je sa- 
mo djelomično »preuzet«. 

Dakle, drukčiji se Lukacs, naravno, nije pojavio — nije to ni tre- 
balo očekivati, možda to čak ni autori zbornika nisu sasvim do- 
mišljeno htjeli. Jer, nespominjanje (osim jednom, u čitavom nizu 
tekstova) »Geschichte und Klassenbewusstsein« i niza spisa iz istog 
razdoblja i iste orijentacije znači samo pokušaj da se naglasi jedan 
dio Lukacseve djelatnosti, ali i određena orijentacija u širim raz- 
mjerima. Dobro je što je ovakvim izdanjem nekoliko nepoznatih ili 
jedva poznatih teorijskih tekstova i dokumenata došlo većem broju 
zainteresiranih »na uvid«. Šteta je pak što se to htjelo postići nu- 
deći čitateljima jednog unaprijed određenog Luk&csa, a stvar je, 
dakako, čitatelja da ono što u filozofovu djelu nezatomljivo i svu- 
gdje opstoji iznađe unatoč pokušajima »društvenog« dezinficiranja 
njegovih ideja. 

»TELOS» O LUKACSU 


Goran Švob 


Zagreb 


TELOS, »časopis revolucionarne misli«, izlazi u USA četiri puta 
godišnje, počev od proljeća 1968. Uredništvo se nalazi u St. Luisu 
(do 11. broja u Buffalou). Glavni je urednik TELOSA poznati ame- 
rički marksist Paul Piccone. Premda se radi o izrazito marksistič- 
kom časopisu, u izboru radova kao i u općoj orijentaciji uredni- 
štva može se primijetiti značajna blizina fenomenološkoj tradiciji. 
Pored originalnih tekstova časopis donosi i prijevode značajnih ra- 
dova evropske filozofije — na listi prevedenih autora nalaze se, iz- 
među ostalih — Husserl, Merleau-Ponty i Paci. 


Pojedini brojevi TELOSA u pravilu nisu tematski koncipirani. 
Iznimku čine brojevi 10 (zima 1971) i 11 (proljeće 1972). Oba su ova 
broja posvećena isključivo Lukacsu. Uredništvo se, prema vlasti- 
toj izjavi, našlo pred toliko kvalitetnih radova o Lukacsu da je od- 
lučilo da mu posveti čak dva broja. Objavljeni bi radovi trebali 
»postaviti presudna pitanja i pomoći da shvatimo nagli kraj teo- 
retske debate o marksizmu krajem dvadesetih godina, te istovre- 
meno dovesti našu teoretsku razradu na stupanj koji je tom prili- 
kom dostignut«. Ovi brojevi donose i prijevode dvaju LukAcsevih ra- 
dova: »Moses Hess i problemi idealističke dijalektike« (1926) i »No- 
vo izdanje Lassaleovih pisama« (1925). Zimski broj donosi i znatno 
proširen prijevod knjige Davida Kettlera »Kultura i revolucija, Lu- 
k&Acs u mađarskoj revoluciji 1918«. S originalnim radovima javljaju 
se A, Arato, P. Breines, A. Feenberg, S. Federici, D. Howard, R. Jacoby 
1 Paul Piccone. To su još i prijevodi članaka G. Daghinija i M. Maccia, 
Prvi put objavljeni u milanskoj marksističkoj reviji Aut-aut. 

Neki od objavljenih članaka imaju za cilj analizu konkretnih 
povijesnih okolnosti u kojima nastaje Luk&csevo djelo (prvenstve- 
no Povijest i klasna svijest) te njegovu daljnju sudbinu. Drugi opet 
predstavljaju pokušaje kritike i analize osnovnih LukaAcsevih filo- 
zofskih koncepcija. Prvoj grupi pripada svakako Breinesov članak 
»Praksa i njeni teoretičari: utjecaj Luk4csa i Korscha dvadesetih 
godina«. Ovdje se detaljno razmatraju debate oko Povijesti i klasne 
svijesti te Marksizma i filozofije u doba Treće internacionale. Isto 
tako, Kettlerov rad o ulozi Luk&csa i Mannheima u mađarskoj re- 

voluciji 1918. daje iscrpan prikaz pokreta koji se često naziva »re- 
volucionarnim kulturizmom«. Tekst je pisan na osnovu svjedočan- 
stva sudionika u revoluciji 1918. — između ostalih, Anne Lesznai 
Arnolda Hausera te samog LukAcsa. »Revolucionarni kulturizama« na. 
staje nakon LukaAcseva ulaska u Komunističku partiju Mađarske, 
ali predstavlja u stanovitom smislu nastavak djelovanja grupe 
Szellemkek (Duhovi), kojoj su uz LukAcsa pripadali i K. Mannheim 
B. Balasz, A. Hauser i drugi. Aktivnost ove grupe, okupljene oko 
Slobodne škole za duhovne znanosti, mogla bi se ukratko opisati 
kao kritika građanskog društva u ime kulture. Ova tendencija do- 
biva zaoštreni oblik nakon Lukacseva prelaska u KPM. Kultura za 
Lukacsa ostaje »manifestacija ideje ljudskosti u čovjeku«. Štoviše, 
politika je, prema LukAcsevim izjavama iz 1919, samo sredstvo — 
njena svrha i cilj je upravo kultura. Prateći ovaj pokret sa stano- 
vitim simpatijama Kettler zaključuje da se revolucionarni kultu- 
rizam konačno razotkriva kao iluzija onog časa kada se povijesni 
pokret ljevice nađe nemoćan ili kompromitiran, a stvarnost kultu- 
re i inteligencije sve nesigurnija i inkoherentnija. Tada preostaju 
dva puta: obraćanje politici revolucije ili obnavljanje snaga kultu- 
re. Prvim je pošao LukAcs, drugim Mannheim. 


Kulturistički aspekt Luka&cseva mišljenja i djelovanja naglaša. 
va i Silvia Federici u »Bilješkama o Lukacsevoj estetici«. Lukacsev 
rad na području estetike predstavlja posljednji grandiozan pokušaj 
da se obrani građanska ideja kulture. Njegovo kretanje u estetici 
opisuje Federici kao (osciliranje) između suprotnih polova građan- 
ske svijesti — polova koji se u književnosti javljaju kao romanti- 
zam i klasicizam, u filozofiji kao idealizam i realizam, a u politici kao 
utopizam i reformizam. Početak čini rascjep idealnog i realnog u 
Duši i oblicima, odakle LukaAcs stiže do pomirujuće hegelijanske vi- 
zije. Ono što Lukacsevoj estetici bitno nedostaje to je istinska dija- 
lektika, koja se u Lukacsevu estetiku i ne može uklopiti jer je nes- 
pojiva s teorijom odraza. Luk4Acs dijalektizira stvarnost, tj. odraže- 
ni objekt, te takva dijalektika ostaje za subjekt samo predmet kon- 
templacije. Lukacseva dijagnoza otuđenja u suvremenoj umjetnosti, 
smatra Federici, u mnogome je opravdana, ali je »propisani lijek 
gori od bolesti«. Luk&csev intelektualizam nije na nivou s kojeg se 
može kritizirati ono otuđenje. Štoviše, »negativna perspektiva ko- 
ja se javlja u modernoj umjetnosti mnogo je bogatija sadržajem, 
bliža stvarnosti i racionalnija od racionalističkog svijeta koji brani 
Lukacs. . . Iracionalnost je očekivanje da umjetnost može dostići 
totalitet koji je negiran podjelom na klase, da umjetnost može po- 
sredovati i pomiriti ono što je u stvarnosti odvojeno i rascijeplje- 
no.« 


Russell Jacoby (»Prema kritici automatskog marksizma«) razma- 
tra jednu od osnovnih marksističkih kontroverzi — sukob koncep- 
cije marksizma kao kritičke metode i marksizma kao znanosti o 
društvu izgrađene po uzoru na prirodnu znanost. Posebno se ispitu- 
je veza Lukacsa i Frankfurtske škole. Ova se veza najjasnije očituje 
u odbijanju tzv. automatskog marksizma, tj. redukcije društva na 
»drugu prirodu«. Takvo je odbijanje jasno izraženo već u Povijesti 
i klasnoj svijesti. Ipak, nadovezujući se prvenstveno na Horkheime- 
ra, Jacoby kritizira Luk&csevo rješenje zbog njegova odviše apstrakt- 
nog nivoa. Slijepi smjer povijesti može razbiti samo praksa u za- 
jedništvu s teorijom. Veza tj. posrednik prakse i teorije za LukaAcsa 

je partija. Nasuprot tome, prema Horkheimeru, masovna je parti- 
ja samo jedna od loših alternativa unutar građanskog društva jer 
ustvari i nije negacija nego konkurent države. | «a : 

Andrew Feenberg (»Postvarenje i antinomije socijalističke mi- 
sli«) razmatra na primjeru Luk&csa i njegovih suvremenika u Dru- 
goj internacionali neke bitne momente odnosa marksizma i filozof- 
ske tradicije. Za marksizam Druge internacionale karakterističan je 
čitav niz »vraćanja« Spinozi, Feuerbachu i Kantu. Ove tendencije 
Feenberg interpretira kao rezultat antinomija.u odnosu teorije i 
prakse, vrijednosti i činjenice, subjekta i objekta, teorije i klasnog 
spontaniteta, koje se javljaju u marksizmu Druge internacionale. Za 
razliku od većine suvremenika, Luk&cs u marksizmu vidi rješenje 
problema tradicionalne filozofije, a ne obratno. On, prema tome, ne 
nailazi na ove antinomije tek kada prihvaća marksizam, nego prih- 
vaća marksizam upravo radi njihova prevladavanja. Antinomije so- 
cijalističke misli, kao svojevrstan rezultat postvarenja ne mogu se 
riješiti iz postvarene građanske filozofije. Povratak socijalističke 
misli ranijim uzorima predstavlja posljedicu kapitulacije socijalis- 
tičkog pokreta pred kapitalističkim društvom. Postvarena suprot- 
nost subjekta i objekta povijesti može se prevladati samo kroz klas- 
nu svijest proletarijata jer se tek ovdje za prevazilaženjem postva- 
renja više ne javlja kao puki subjektivizam, već kao objektivan iz- 
raz samog povijesnog procesa. 


Andrew Arato (»Lukacseva teorija postvarenja«) smatra ovu teo- 
riju snažnom sintezom Marxove kritike političke ekonomije i We- 
berove analize zapadnjačke racionalnosti. Ispitujući teoriju postva- 
renja u tom kontekstu, posebno s obzirom na Weberovu kategori- 
ju »objektivne mogućnosti«, Arato ističe da ona, kao i filozofija 
prakse uopće, čini tek neophodan dio »dijalektičke teorije društva«. 
Iscrpna analiza Lukacseve teorije postvarenja usmjerena je, dakle, 
na to da pokaže kako »filozofija prakse koja predstavlja nastavlja- 
nje na djelo Kanta, Fichtea i mladog Marxa, pruža samo apstraktnu 
mogućnost transformacije društva«. Odatle proizlazi zahtjev za re- 
formulacijom Lukacseve misli. Nova dijalektička teorija društva 
morala bi, između ostalog, sadržavati novu analizu države i povije- 
sti razvijenog kapitalizma , pa i novu analizu klasne podjele. 


.. Prilično radikalnu kritiku LukAcsa razvija Paul Piccone u zanim- 
ljivom i žestoko pisanom, iako mjestimice nejasnom tekstu »Dija- 
lektika i materijalizam«. Osnovni je nedostatak u LukAcsa upravo 
uvijek iznova naglašavana, pa ipak nekritički preuzeta Hegelova di- 
Jalektika. Ona je prisutna u svim Luk4csevim djelima, i to u okvi- 
ru zablude prema kojoj Marx u stvari samo »konkretizira« Hegela. 
Kontinuitet Hegel—Marx samo je prividan tvrdi Piccone. Nasuprot 
tome, postoji kontinuitet u samoj Lukacsevoj misli, te se staljiniza- 
cija kasnog Luk&csa ne može objasniti kao ustupak ili pak nagli 
skok. LukAcs se čitavo vrijeme kreće na razini svijesti i ideja i uop- 
će ne prodire do žive dimenzije te tako nastaje metafizički sistem 
koji tek tu i tamo ima ponešto slučajno zajedničko sa zbiljskom po- 
vijesti. Lukacsev proletarijat tako ne čine ljudi od krvi i mesa koji 
djeluju u povijesnom procesu, već se radi o veberovskom idealnom 
tipu izvedenom iz Marxovih radova. Isto tako i revolucija postaje za 
LukAcsa metafizička dedukcija koja samo slučajno odgovara stvar- 
nim povijesnim momentima. U izvođenju svoje varijante hegelija- 
nizma Lukacs je, tvrdi Piccone, u jednom času spoznao nedostatak 

žive, materijalne osnove i tada naprosto uključio teoriju odraza pri 
čemu je sve drugo ostalo kao i do tada. Dijalektički materijalizam 
koji otuda proizlazi nema ništa zajedničko s marksističkim materi- 
jalizmom. On na kraju »uvijek sankcionira kao znanstven svaki 
klasni interes koji je tog časa utjelovljen u vladajućoj pojmovnoj 
strukturi«. Privlačnost Povijesti i klasne svijesti za moderne mark- 
siste leži prije svega u kritici znanosti kao oblika građanskog po- 
stvarenja, u transformaciji svih krutih struktura u procese kao i u 
pokušaju da se subjekt ponovo ustanovi kao povijesni činilac. Lu- 
kAcsev pokušaj nije uspio a marksizmu je potrebno novo oživljava- 
nje dijalektike, ali sada za nju treba priskrbiti ono što Luk4cs nije 
imao: »materijalističku osnovu koja dozvoljava dijalektiku subjek- 
ta i grupe, fenomenologiju stvaranja pojmova i, možda funkcional- 
nu analizu društvenih struktura«. 

Teško bi se, moglo govoriti o cjelovitoj koncepciji marksizma na 
stranicama TELOSA. Ono što je autorima zajedničko jest u prvom 
redu kritičan odnos ne samo prema tzv. građanskoj filozofiji nego 
i prema samoj marksističkoj tradiciji. Što se tiče brojeva o LukaAcsu, 
osnovna namjera redakcije, navedena na početku ove informacije, 
može se smatrati ostvarenom: s jedne strane prilozi u TELOSU pru- 
žaju dobar uvid i uputu u zbivanja prvorazredne važnosti za povi- 
jest marksizma. S druge strane, ambicija da se tek dostigne teo- 
retski stupanj na kojem se odvijala diskusija unutar Treće inter- 
nacionale, može se učiniti i preskromnom. Povijest i klasna svijest 
sasvim sigurno sačuvala je i danas aktualnost. Ipak, težak udarac 
marksizmu koji slijedi nedugo nakon njena pojavljivanja ne znači 
i prekid ili zamiranje kontinuiteta marksističke misli. Zbivanja ko- 
ja su slijedila bila su neugodno iskustvo ali isto tako i snažan pot- 
sticaj. Kritički pristup Lukacsu i sam je u dobroj mjeri motiviran 
onim iskustvima. 

»THE PHILOSOPHICAL FORUM« O LUKACSU 
Gvozden Flego 


Zagreb 


Obnavljajući se u obliku tromjesečnika, časopis »The Philoso- 
phical Forum« navijestio je da će u osnovi nastaviti s nastojanjima 
koja su karakterizirala istoimeni godišnjak, što je kao publikacija 
istog odjela za filozofiju Bostonskog sveučilišta izlazio od 1943. do 
1966. g. Smatrajući da je tendencija uske profesionalizacije, odva- 
janja filozofije od drugih područja spoznaje i djelovanja i cjepka- 
nja same filozofije na uska područja i pravce (tendencija protiv 
koje je bio prvenstveno usmjeren nekadašnji godišnjak) danas još 
više ojačala, urednici novog »Filozofskog foruma« najavili su djelo- 
vanje s ciljem prebrođivanja rascjepa između misli i djelovanja te 
filozofije i drugih profesija kao i između raznih grana i pravaca filo- 
zofije, putem otvorene diskusije. U ovom nastojanju časopis je u 
znatnoj mjeri uspio i ne može se smatrati nedostatkom što se u 
njemu napose izrazila i afirmirala i marksistička filozofska orijen- 
tacija, o čemu svjedoči kako sastav redakcije i redakcijskog savjeta!, 
tako i sadržaj dosadašnjih brojeva. S obzirom na ovakvu orijenta- 
ciju časopisa ne iznenađuje što je broj 3—4/72 posvećen misli 
Georga Lukacsa o kojoj pišu Gyćrgy M4rkus, Ernst Fischer, Adam 
Schaff, Agnes Heller, Andrew Arato, Paul Breines, Andrew Feen- 
berg, Willis H. Truitt, Lee Baxandal (uz ove priloge o Lukacsu na- 
laze se i dva Luk&cseva članka). 


LukaAcsev tekst O siromaštvu duha (str. 371—875), nastao 1912. g., 
prikazuje dijalog Marthe i čovjeka ojađenog samoubistvom drage 
mu prijateljice, za čiju se smrt osjeća odgovornim. Postavlja se pi- 
tanje o smislu i biti činjenja dobrote, koje prerasta u pitanje o 
smislu postojanja Razapetost između onoga što jest, (Bogom) dane 


1 Glavni urednik časopisa je poznati američki marksist Marx W. War- 
loffsky, a u redakciji i redakcijskom savjetu nalaze se i drugi američki i 
evropski marksisti: Robert S. Cohenn, Tom B. Bottomore, Jiirgen Haber- 
mas, Mihailo Marković, Gajo Petrović... 


73 


egzistencije, i onoga što bi se željelo biti, između »svakodnevnog« i 
»življenog života«, između čnijenja dobrote kao želje za spašavanje 
drugoga i mogućeg neuspjeha takvog spašavanja, problematika je 
(kršćanskog) egzistencijalizma: treba naći najbolji izlaz iz zatečene za- 
točenosti u svijetu. Jednim dijelom pod utjecajem indijske misli 
(uglavnom kroz tradiciju Bhagavad-gite) zahtijeva se vršenje duž- 
nosti bez obzira na rezultate, dok je siromaštvo duha oslobođenje 
sebe od psiholoških ograničenja tj. nerealnog svijeta mnoštva, što 
dušu čini homogenom. Jer, prema Plotinu, svaki dio proizlazi iz cje- 
line, dok glad za supstancijom duha ljude — koji iz jedinstvenog 
svijeta stvaraju mnoštvo — svrstava u razne kaste. Nemogućnost 
prevazilaženja tih rastrganosti rješava se samoubistvom koje se 
smatra kategorijom života. 

Ovaj Lukacsev rad prikazuje njegova mladenačka filozofska tra- 
ženja. U tekstu se dosta često javlja Bog kao nadnaravni tvorac s 
nadnaravnim moralnim kriterijima koje valja poštovati. No, uspr- 
kos suptilno analiziranih fenomena međuljudskih odnosa i poku- 
šaja pronalaženja načina komuniciranja, javlja se tragična svijest o 
nemogućnosti ovladanja svojom društvenom egzistencijom (jer pro- 
blem se javlja u odnosu čovjeka prema čovjeku, istinitosti njihove 
komunikacije) pa se ta ideja ostvaruje tek samoubistvom kao isto- 
vremenim činom uspostavljanja jednog svog djela i prekida nemo. 
gućnosti življenja svog života. 

Članak Agnes Heller O siromaštvu duha: dijalog mladog Lukdcsa 
(str. 360—370.) predstavlja svojevrsni uvod u Lukacsev dijalog. Pri- 
jevod tog teksta objavljujemo u ovom broju »Praxisa«. 


Jedan dio časopisa posvećen je prikazima Lukacsevog bavljenja 
estetskom problematikom. Na uvodnom mjestu objavljuje se prilog 
Gyčrgyja Markusa O Lukdcsevoj neobjavljenoj estetici (str. 309— 
313). Taj prilog nema pretenzija da bude opći prikaz LukaAcsevih 
estetičkih koncepcija, već treba da posluži kao uvod u LukaAcsev 
tekst koji za njim slijedi. Nakon kratkog uvoda u LukaAcsevo bav- 
ljenje problematikom umjetnosti, Markus nas, rezimirajući prvo 
poglavlje teksta »Filozofija umjetnosti« nastalog 1912—1914. g. u 
Firenci, uvodi u drugo, ovdje objavljeno. Lukacs analizira strukturu 
svakodnevnog iskustva i mogućnosti komunikacije koja pretpostav- 
lja napuštanje područja čistog »življenog iskustva« (»lived experi- 
ence«) uvođenjem nekih normativnih maksima. Umjetničko djelo, 
koje nije samo komunikacija ili samo izraz, ne razvija razne oblike 
komunikacija već ih objedinjuje i postaje nezavisno od bilo kojeg 
posebnog vida iskustva. Na ovo se nastavlja Luk&cseva analiza 
estetske receptivnosti, što je predmet drugog poglavlja. 

LukaAcsev tekst O fenomenologiji stvaralačkog procesa (str. 314-— 
325.) polazi od određenja umjetničkog djela. Ono se razlikuje od 
svih ostalih oblika komunikacija po tome što je u njemu samo 
sredstvo izražavanja postalo cilj, neovisna supstancija. Odnos um- 
jetnika prema svom djelu Luk&cs razmatra kroz umjetnikovu volju 
koja je dvovrsno određena: iskustvom stvaraoca i prirodom samog 
umjetničkog djela, što ima daljih implikacija. Potrebno je iznaci 
adekvatan izraz ali i efektna sredstva (tehniku) za taj izraz. No ta- 

kvi pristupi, prema mišljenju LukaAcsa, nisu potpuno adekvatni jer 
opažajno (receptive) koja se javlja u sferi fenomenologije stvara- 
jućeg nije sa samim opažajnim identično pa je nemoguće svoditi 
jedan od ta dva člana na drugi. Zablude također proizlaze iz nagla- 
šavanja uloge izraza ili sredstava (tehnike) izraza. Izgleda da je Lu- 
k4csu temeljno da utvrdi da umjetničkog izraza nema bez harmo- 
nije između oblika iskustva stvaraoca i konstitutivnih oblika (tj. ka- 
raktera) umjetnine. Za uspjeh je stoga neophodna podudarnost um- 
jetničko-tehničkih oblika s neposrednim iskustvenim oblicima stva- 
raoca. Razumijevanje umjetničkog djela vezano je za razumijevanje 
genija. A genije je samo onaj čija iskustva sadržavaju tehničke ob- 
like kao nužno iskustvene oblike tj. onaj koji doživljava SUB SPE. 
CIAE FORMAE. Kao što subjekt nikada ne dosiže idealno i totalno 
etičkih normi, tako je, po Luk4csu, bit umjetničkog djela nedostiž- 
na, ona je čak i iznad samog stvaraoca. 


U pokušaju vrednovanja ovog LukaAcsevog teksta treba naglasiti 
težnju da se utvrdi put kojim od doživljaja stvarnosti nastaje um- 
jetničko djelo. Kompleksnost tog puta i međuzavisnost raznih vrsta 
subjektivnih i objektivnih faktora ukazuje kako je Luk4cs tada bio 
iznad kasnije prihvaćene teorije odraza. Čini se da se pronalaženjem 
načina kojim od jednog nastaje drugo pronalazi bit i »uzroka« i re- 
zultata. No ovo djelo — po današnjim kriterijima — ipak ne zadire 
u bit umjetničkog. Određivanjem biti umjetničkog djela nečim što 
je iznad samog stvaraoca, ostajanjem na tlu fenomenologije, prihva- 
ćanjem raznih ograničenja stvaraoca i način njegovog doživljavanja 
objektivnog svijeta, teško je prodrijeti do bitnih ontoloških dimen- 
zija umjetnosti. 

Na Lukacseva estetska razmatranja prirodno se nastavlja raspra- 
va Ernsta Fischera: Georg Lukdcs i teorija odraza (str. 326—339.). 
Na prvih nekoliko stranica Fischer skicira razvojni put LukaAcsa: od 
mentaliteta sina bogatog bankara do učesnika radničkog pokreta, 
od bavljenja Windelbandom, Rickertom, Diltheyem, Weberom, do bav- 
ljenja Hegelom i Marxom, od političkog djelovanja i sukoba s par- 
lijskim aparatom do povlačenja u teorijske (naizgled bezopasne) 
estetske analize. Početak analize Luk&csevog djela započinje navođe- 
njem određenja biti »ortodoksnog marksizma« kao marksističke re- 
volucionarno-dijalektičke metode i tome kontradiktorno, nekritičko 
estetsko postuliranje klasičnog kao vrhovnog umjetničkog dometa 
iz čega proizlazi realizam kao vrhunska umjetnost. Fischer navodi da 
je Luk&cs usvojio teoriju odraza preko Lenjinovog djela Materija- 
lizam i empiriokriticizam te daljom analizom Luk4csevih estetskih 
kriterija pokazuje njihovu neprimjerenost. LukAcs, naime, umjet- 
nost smatra djelom koje se od neposredno upotrebljenog pretvara 
u dopadljivo, no iako ono nije čisto odraz već više dijalektički pro- 
ces približavanja stvarnosti, estetičke slike su odrazi objektivne 
stvarnosti te su njihova vrijednost, značenje, istinitost onoliki ko- 
liko su sposobne evocirati slike stvarnosti na kojima se zasnivaju. 
Ove postavke dobivaju najoštrije vidove u »čistoj podjeli« na stvar- 
nost i »odraz«, na one koji stvaraju i one koji doživljavaju. Lukacs 
te zaključke izvodi iz analiza primjera plesa i retorike ali uz napo- 

menu da nikada ne prevazilazi svoje neoborive i nesumnjive postu- 
late. Prihvaćanje takvih ograničenja onemogućuje mu prodor do biti 
umjetnosti. 

Samo se manjim dijelom bavi Lukacsem Willis H. Truitt u svom 
prilogu Ideologija, izraz i posredovanje (str. 468—197.). Autor želi 
pokazati kako se marksističke teorije umjetnosti mogu svesti na 
pojmovno prvenstvo »posredovanja« (mediation, Vermittlung). To 
naročito vrijedi za Maxa Raphaela koji preuzima ali proširuje Mar- 
xove misli o umjetnosti. Raphaelove postavke primjenjuju se u ana- 
lizama djela Cćzannea i Picassoa, zatim Scotta, Fostera i Becketta. 
Lukacsu je posvećeno jedva tri stranice teksta: kroz kratki prikaz 
Lukacseve analize historijskog romana W. Scotta i kroz croquis he- 
gelijanske metode primijenjene u djelu Die Eigenart des Aestheti- 
schen (Neuwied, 1968.). 


Ostali prilozi posvećeni su uglavnom Povijesti i klasnoj svijesti ili 
nešto široj problematici Luk&csevog odnosa prema marksizmu. Pre- 
dmet prikaza Adama Schaffa Svijest klase i klasna svijest (str. 340— 
359.) predstavlja poglavlje »Klasna svijest« iz knjige Povijest i klas- 
na svijest. Schaff započinje semantičkom analizom pojma »klasna 
svijest« koja pokazuje dva značenja: 1. kao svijest (karakteristika) 
klase i 2. kao svijest klasnih interesa. Prvo značenje se manifestira 
kroz totalno znanje danog klasnog položaja ali i kao ideologija, dok 
se drugo ispoljava kao kombinacija teorije i ideologije. Do ispolja- 
vanja klasne svijesti dolazi kada je svijest po sebi prerasla u svijest 
za sebe kao svoju subjektivnu svijest. Schaff ukazuje na problem 
dijalektičkog odnosa između klasne svijesti i svijesti klasnih inte- 
resa, tj. između aktualnog stanja klasne svijesti i one svijesti koju 
klasa tek treba dostići. Schaff kaže da i LukaAcs uviđa taj problem 
ali ga rješava jednostrano jer mu je predmet interesa samo klasna 
svijest koja treba da bude a ne i ona koje uistinu već jest. Schaff 
upozorava da je krivi zaključak da je subjektivna svijest proletari- 
jata odlučujuća za akciju kao i da je dodana (atribuirana, tj. une- 
sena) klasna svijest suprotstavljena iskustvenoj, psihološkoj, u kon- 
tekstu u kojem Lukacs tvrdi da klasna svijest nije zbir ili sredina 
individualnih svijesti već rješenje iz dane situacije (klasnih odnosa). 
Schaff kaže da naglasak treba biti na obojem (tj. i na »jest« i na 
»treba«) ilustrirajući taj svoj stav zabludama i historijskim greška- 
ma proizašlim iz gotovo »idealnog« shvaćanja onog »treba« i omalo- 
važavanje onog »jest«. To su: 1. neuspjesi nekih revolucionarnih 
gibanja u kojima rukovodstvo nije znalo zauzeti adekvatan stav pre- 
ma realnoj situaciji, 2. automatsko prenošenje revolucionarnih pro- 
grama u sredine gdje nisu primjereni i 3. otuđenje partijskog ruko- 
vodstva od članstva. 


Prihvaćanje ili neprihvaćanje ovih Schaffovih zamjerki Luk&cse- 
vom tekstu ovisi od shvaćanja izvornog teksta (kome se, zacijelo, 
može naći prigovora). Shvati li ga se kao politički, akcioni program 
partije (što njegova intencija očito nije), većina Schaffovih prim- 
jedbi bila bi na mjestu (usprkos tome što Schaffove primjedbe ima- 
ju teoretskih pretenzija). Shvati li se pak Luk4csev tekst kao teorij- 
sko preispitivanje, kao filozofsko razmatranje uloge klasne svijesti 

kojom proletarijat, objekt povijesti, treba da postane samoodluču- 
jući subjekt, kao teorija koja otvara mogućnost za nove, bitno hu- 
mane odnose i kojoj praksa tek treba težiti, tada veliki dio ovih 
Schaffovih primjedbi otpada, tim više što su LukaAcsevi tekstovi iz 
Povijesti i klasne svijesti i danas vrlo aktualni. 

Andrew Arato, autor Bilješki uz Povijest i klasnu svijest (str. 386 
—400.), prikazuje Povijest i klasnu svijest kroz centralnu kategoriju 
tj. postvarenje (reification). U namjeri da marksistički interpretira 
Marxa i izvrši samokritiku dotadašnjeg marksizma, Lukacs polazi 
od »fetišizma roba« iz Kapitala ali i od radova M. Webera i G. Sim- 
mela kao što se Marx oslanja na engleske političke ekonomiste Smi- 
tha i Ricardoa. Dok Marx kritizira političku ekonomiju LukaAcs kri- 
tizira totalitet kapitalizma te se upušta u traženje prakse koja kapi- 
talizam prevladava. U tom traženju LukaAcs polazi od »ortodoksnog« 
marksizma koji shvaća kao metodu. Želeći rekonstruirati političku 
ekonomiju Lukacs vidi »robni oblik« (postvarenje) kao centralni 
oblik kapitalizma u kome kapitalistički način proizvodnje (otuđenje, 
postvarenje, atomizacija, specijalizacija) određuje svijest koja tako 
i sama postaje postvarena, Nakon te konstatacije Lukacs traži me- 
todu kojom će se takva situacija transcendirati i nalazi da dijalek- 
tika postvarenja može biti konkretizirana i historizirana samo od 
strane onoga koji je i objekt i (potencijalno) subjekt, tj. od strane 
proletarijata. Arato prikazuje korijene i genezu pojma »identični 
subjekt-objekt« kao fichteansku »transcendentalnu konstituciju«, sta- 
jalište s kojega sva empirijska stvarnost mora biti konstituirana, 
iako su u neposrednoj empirijskoj stvarnosti subjekt i objekt raz- 
dvojeni. Proširujući to stajalište Hegelovim stavom (za koga je iden- 
tičan subjekt-objekt apsolutni subjekt povijesti) Lukacs prihvaća 
neposredno empirijsko razdvajanje subjekta i objekta uz tumačenje 
da je to realnost postvarenog kapitalističkog svijeta. Arato smatra 
da Luk&Acs pojmovno (tj. apstraktno) nastavlja tu analizu pa s jed- 
ne strane promatra proletarijat u postvarenom svijetu kao objekt 
ekonomije a s druge strane, od takvog proletarijata skokovito stva- 
ra apsolutni subjekt historije koji je, prema mišljenju Aratoa, po- 
malo mitski. Stoga Arato Luk&csev pojam proletarijata smatra aps- 
traktnim. Naime, identičan subjekt-objekt proletarijata proizlazi iz 
LukaAcsevih analiza, no samim tim analizama još ne može biti os- 
tvaren pa je neophodno iznaći objektivne mogućnosti kretanja pro- 
letarijata prema revolucionarnoj praksi. Postavku identiteta subjekta 
i objekta proletarijata Arato ocjenjuje i pozitivno (jer je po njoj 
totalna revolucionarna transformacija vezana 1 za samotransforma- 
ciju) i negativno (zbog opasnosti od mogućnosti dogmatske supstitu- 
cije u kojoj samotransformacija dobiva formalne i antinomijske di- 
menzije, npr. kroz slobodu kao nužnost, te mehanička i deklarativ- 
na rješenja). Arato smatra Luk&csa neadekvatnim jer prikazuje samo 
komplicirani lanac objektivnih mogućnosti po kojima se od radnič: 
ke klase u postvarenom društvu konstituira samosvjesni proletari- 
Jat od kojega ovisi transformacija ovog svijeta. 

LukaAcs ne otkriva (kao Marx) izbavljujuću ulogu prakse kao op- 
redmećenje jer ga (kao Hegel i Simmel) identificira s postvarenjem 

(= otuđenjem). Smatrajući da je u borbi za visinu nadnice i trajanje 
radnog dana potreban bar minimum svijesti o otuđenosti radničke 
klase, Arato primjećuje da se preko minimuma svijesti ne može 
doprijeti do mnogodimenzionalne prevratne prakse. Ova Aratova 
tvrdnja nije dovoljno jasna. Ako se, naime, minimum svijesti shva- 
ća kao cilj, onda je Arato u pravu, ali ako se shvaća tek kao zame- 
tak proces osvještavanja, tek kao polazište, onda nije moguće pri- 
hvatiti je. 

Arato smatra kontradiktornom Luk&cseovu teoriju partije kao 
oblika ukinuća postvarenja jer se s jedne strane partija pretvara u 
klasnu svijest a s druge sam LukAcs govori da je svako posredovanje 
oblik otuđenja. No, čini se da je ovdje izvrnuto Luk&csevo shvaćanje 
partije. Ako je partija demokratski uređena i nebirokratizirana, ako 
usvaja i razvija marksističku teoriju, ako se bori za realizaciju klas- 
ne svijesti, ako je, dakle, teorija partije jednaka klasnom interesu 
njenih članova a praksa partije jednaka volji članstva, onda je ona 
neposrednost koja ukida svako posredovanje. 

Primjenom teorije radne vrijednosti i suvišnog rada na razvi- 
jeni kapitalizam i pomaka naglaska s kategorije postvarenja (tvrd. 
nja o pomaku naglaska s kategorije postvarenja nije obrazložena), 
Arato pokušava pokazati sadržajnu neaktualnost LukAcseve knjige. 
No potreba totalne teorije za totalnu praksu kao postulat promjene 
društva ostaje, samo se radi o tome da se (sadržajno) obradi na nov 
način. 


Iz konteksta L. Rudasa, A. Deborina i L. Althussera postavlja se 
pitanje da li je djelo Povijest i klasna svijest marksističko ili nije. 
Ovo pitanje, o kojem raspravlja Paul Beines u svom prilogu Lukdcs, 
revolucija i marksizam (str. 401—421.), postavlja se s obzirom na Lu- 
k&csev filozofski razvoj i bavljenje djelima Hegela, Webera i Sim- 
mela što, prema tvrdnjama nekih, ima posljedica u Povijesti i klas- 
noj svijesti, djelu koje je idealističko i pred-marksističko. Iako Lu- 
kacs postaje marksist i član KPM u zimi 1918—1919. g., Breines 
smatra da je Lukacs bio vezan za marksizam i u svojoj ranijoj fazi. 
Nemogućnost rješavanja nekih problema nemarksističkom filozofi- 
jom upućivala je Luk4csa na marksizam. Stoga je od samog početka 
Lukacseva misao bila na neki način marksistička. Iako LukaAcs izra- 
sta iz najbolje suvremene građanske filozofije, prema njoj zauzima 
kritički odnos. No upravo zbog klasične filozofske izgrađenosti Lu- 
kAcseve neki će kritičari Povijest i klasnu svijest objasniti kao re- 
zultat građanskog i nemarksističkog mišljenja. 

Nakon pojavljivanja Povijesti i klasne svijesti napisane su samo 
dvije vrijedne recenzije: J. Revaia i E. Blocha. Poslije žestokih kri- 
tika od prvenstveno sovjetskih filozofa, djelo je gotovo iščezlo. Pe- 
desetih godina kritika staljinizma i razvoj »novog kapitalizma« 
omogućuju nova proučavanja Luk&csa. Posebnu pažnju privlače djela 
mladog Luk&csa. L. Goldmann i Alberto Asor Rosa ukazuju na eg- 
zistencijalističku orijentaciju mladog Luka&csa. Breines te prikaze 
smatra (djelomično) istinitim ali jednostranim. Breines misli da je 
LukAcs — paralelno s tim preokupacijama — buržoaski svijet već 
tada smatrao otuđenim i siromašnim duhom što je — prema Brei- 

nesu — marksističko ishodište. Lukacs je tada poznavao Marxa kao 
»sociologa«, kroz radove Webera i Simmela. Na Lukacsa je imao utje- 
caja Erwin Szabo, marksist i pobornik proleterske revolucije, koga 
Luk4cs upoznaje pristupanjem organizaciji »Revolucionarnih stude- 
nata Budimpešte« te s njim radi na širenju kulture među radnicima, 

Egzistencijalističkim pristupom Luk&Acs ne može naći rješenje 
filozofskih problema. »Sociologija moderne drame« napisana 1914. g. 
spominje Marxa te tvrdi da se kroz dramu rađa svijest klasnih kon- 
tradikcija. U tom se eseju, kako referira Breihes, javljaju izrazito 
marksističke misli. Luk&cs nastavlja analizu razmatranjem nemo- 
gućnosti revolucionarnih zbivanja kroz opredmećenje radom u ka- 
pitalizmu, smatrajući da su u tom društvenom poretku ljudska sub- 
jektivnost i duh osuđeni na siromaštvo i samo-održavanje tj. na 
beznadnu nadu revolucije. 1915. g. Lukacs piše recenziju Croceove 
knjige Teorija i historija historiografije u kojoj razlikuje marksis- 
tičku metodu od marksističke metafizičke filozofije povijesti. Bez 
obzira na istinitost i vrijednost tog stava (koji je, četiri godine kas- 
nije, predmet LukAcseve kritike), on pokazuje kretanje Lukacsevih 
interesa. 

Andrew Feenberg svoj prilog Lukdcs i kritika »ortodoksnog« 
marksizma (str. 422—467.) započinje razmatranjem nekih aspekata 
sovjetske prakse i teorije te LukAcsa kao jednog od prvih koji je 
knjigom Povijest i klasna svijest anticipirao kritiku staljinizma. Iz- 
među dva promatranja Lukacsa, staljinističkog i lenjinističkog, au- 
tor se opredijelio za drugo. 

Predmet mnogih kritika Povijesti i klasne svijesti je Luk&4csevo 
razlikovanje stvarne i moguće klasne svijesti te uloga partije. Te 
kritike u mnogo čemu promašuju Lukacsa jer ga krivo i nekonse- 
kventno interpretiraju. Prema mišljenjima nekih Lukacs stvara na- 
petost između partije i proletarijata, realne i »idealne« klase a ne: 
ka od ponuđenih rješenja omogućuju instrumentalizaciju proletari- 
jata od strane partije. No pravilno shvaćena Lukacseva teorija ide 
za deinstrumentalizacijom proletarijata ako se razmotri sa stajali- 
šta proletarijata kao subjekta koji je jedini sposoban prevazići po- 
stvaranje i klasno društvo. Kritike koje Lukacsa zbog njegove kon- 
cepcije partije smatraju staljinistom također promašuju jer je Lu- 
kacs taj koji temeljito kritizira staljinizam. 

Luk&cs pokušava objediniti teoriju i praksu, svijest i akciju kroz 
dijalektiku povijesnog subjekta i objekta, tj. proletarijata. U djelu 
ima poteškoća s terminologijom, no analize značenja Lukacseve 
upotrebe pojmova pokazuju da on transcendira Weberovu teoriju 
i neokantizam, što mu se često imputira, jer se povlače paralele 
između klasne svijesti i idealnog tipa (Weber), čistog teorijskog kon- 
strukta. No kod Luk&csa važnu ulogu igra kategorija totaliteta koja 
omogućuje pravu revolucionarnu djelatnost a koja demantira ade- 
kvatnost ranije spominjane kritike. Autor zatim razmatra upotrebu 
1 određenja nekih pojmova između Marxovog i Weberovog shvaća: 
nja te pokazuje kako Luk&cs bitno prevladava kako Weberove kon- 
cepcije tako i deterministički shvaćeni »marksizam« II internacio- 
nale. Luk&cs ne razlikuje, kao neokantovci, metodu i stvarnost, već 

teoriju i praksu objedinjuje. No mnoge zabune nastaju tumačenjem 
i nedlukacsevskim shvaćanjem riječi »svijest«, na čemu se temelje 
jednostrane i neobjektivne kritike A. Deborina i A. Gouldnera. Te 
i slične kritike gube iz vida Luk&csev stav da akcijom treba pre- 
vazići »kontemplativno stajalište« kao i traganje za teorijom koja 
će svojim ostvarenjem moći transformirati bit društvene stvarnosti. 
Feenberg LukAcsevu koncepciju partije smatra sintetičkom u od- 
nosu na Rosu Luxemburg i Lenjina. U toj sintezi naglasak je na 
teoriji (marksizmu) kome je centralna funkcija revolucionarna ak- 
tivnost, posredovanje između akcije i misli proletarijata i to kroz 
dijalektički odnos; jer, nije partija ta koja »vrši« revoluciju već po- 
maže klasi da aktualizira svijest o svom značaju. Takvim postavka- 
ma hoće se demokratska partija a ne instrumentalizirana diktator- 
ska sila, partija u kojoj su članovi subjekti i istinski sastavni dije- 
lovi, dakle subjekti umjesto objekata, malih kotačića u ogromnom, 
bezličnom mehanizmu transmisije odozgo prema dolje. Marksizam 
i proletarijat nisu u nekoj mehaničkoj hijerarhiziranoj vezi. Mark- 
sizam je društveni normativ proletarijata a proleterska akcija je 
metodološki normativ za teoriju. Marksizam i aktivnost radničke 
klase tako postaju međuzavisni, tj. samo dva aspekta jednog te istog. 

Dalekosežne su implikacije Lukacsevog shvaćanja postvarenja: 
ono omogućava stvarno i dinamično shvaćanje društva i međusob- 
nih odnosa te stvarnosti koja nije faktičko mirovanje već nepresta- 
no postajanje. Teorija je mišljena kao tendencija (termin kojim se 
upravo hoće ukazati na dinamičnost) klasnog čina a marksizam je 
jedina teorija koja je sposobna da ukaže put ka revolucionarnom 
djelu. Subjekt totaliteta (proletarijat) se potvrđuje samo u revo- 
lucionarnoj praksi koja je per definitionem ontološka. Teorija nije 
nešto izvanjsko i samo sebi dostatno već se, kao teorija revolucije, 
pretvara u imanenciju historijskog procesa. Teorija, naime, pred- 
stavlja misaoni totalitet ali se (kao marksistička) ne zadovoljava tom 
jednostranošću, jer samu sebe mora transcendirati putem svog 
praktičnog potvrđenja tj. ukinuća, jer joj je funkcija da se — kao 
svijest prakse — s praksom ujedini. 

Proces razvoja stvarne svijesti prikazuje se iz klasne svijesti kao 
proces u kojem teorija i praksa posreduju ostvarenje prakse u teo- 
riji. LukAcsu se prigovara da momente koji taj proces posreduju 
nije detaljno objasnio. Luk&cs jednostavno kaže da su ti momenti 
već izneseni i identificira partiju s povijesnom ulogom klase, što 
ne potkrepljuje argumentima i posebnim analizama. LukaAcs tvrdi 
da na početku razvoja proletarijata može dominirati (spontana) ak- 
cija, ali da kasnije mora prevladati klasna svijest koja treba da je u 
harmoniji sa stvarnom sviješću. 


Uloga partije može se shvatiti na nekoliko načina ali osnova joj 
je socijalizacija klasne svijesti proletarijata. Stvarna svijest članova 
klase približava se klasnoj svijesti samo kroz razvoj nekih društve- 
nih odnosa. LukaAcsevi pogledi u tome su slični koncepciji Rose 
Luxemburg, što Luk4cs kasnije lenjinistički nadopunjuje ali i sim- 
plificira (društvenu strukturu shvaća kao crno-bijelo, kao svijet koji 
se sastoji samo od proletarijata i buržoazije) te ne razlikuje jasno 

socijalnu od političke borbe. Lenjinovu koncepciju partije Lukacs 
smatra ispravnom samo za vrijeme revolucije koja zahtijeva nepo- 
sredno i imperativno rješavanje mnogih problema, što spontani po- 
kret nije u stanju. U revoluciji je proletarijat subjekt, hegemonistič- 
ka klasa, što transcendira mirnodopsku logiku hegemonije jer je u 
proleterskoj revoluciji hegemonija proletarijata iznad mogućnosti 
postvarenja. Ovo tumačenje teži za odbacivanjem mogućnosti instru- 
mentalizacije prakse, jer partija mora postati sredstvo proletarijata, 
a nikako ne obratno. Revolucija se mora odvijati kao rezultat stvar- 
ne svijesti koja je dostigla klasnu. Pojedinci mogu aktivno sudjelo- 
vati u revoluciji samo na osnovu razumijevanja situacije, a čak i u 
spontanoj akciji implicirana je racionalnost i razumijevanje, posje- 
dovanje vizije cilja. 

Neki nesporazumi nastaju oko Luk&cseve koncepcije partije na- 
kon izvršene revolucije. Iako Lukacs ne daje gotove recepte, nje- 
gova rješenja se mogu nazrijeti u koncepciji same revolucije u kojoj 
je potreban socijalistički ustanak na bazi široke akcije svjesnog 
proletarijata, radi obaranja buržoaskih institucija. No, kako je do- 
lazak u besklasno društvo proces u kome se postupno ukidaju 
klasni odnosi, on se odvija pod upravom sovjeta (samoupravni, de- 
mokratski savjeti). Sovjeti, po svojoj koncepciji moraju omogućiti 
prevazilaženje nekih osnovnih ostataka kapitalizma: postvarenje, 
atomiziranje, odvajanje ekonomije od politike itd. Ali nakon socija- 
lizacije ekonomske sfere odnos masa i partije se, smatra Feenberg, 
zaoštrava. Na ovo se nadovezuju koncepcije socijalističke države 
kao i razna shvaćanja diktature proletarijata. 

Autor zaključuje svoj tekst konstatacijom da je Lukacs, iako 
nije dao odgovore na neke probleme socijalističkog svijeta, ukazao 
na mogući put njihovog razrješavanja. Feenberg pokazuje promaše- 
nost kritika koje Lukacsa proglašavaju subjektivnim idealistom ili 
anticipatorom staljinizma i dokazuje kako se promišljanjem i kri- 
tičkim shvaćanjem Povijesti i klasne svijesti može iznaći danas ak: 
tualna i potrebna marksistička teorija. 


Ovaj broj posvećen Luk&Acsu završava člankom Lee Baxandala: 
Georg Lukdcs i povodljiv (dangling) čovjek (str. 498—510.). Na po- 
četku autor prikazuje svoj posjet Lukacsu 1963. g. Nakon rćsumća 
višesatnog razgovora, on želi prikazati Lukacseve analize otuđenja 
i otuđenog pojedinca: od pojave tog problema u Sociologiji moderne 
drame, Duše i oblika do Povijesti i klasne svijesti i kasnijih radova. 
Naglasak je na Luk&csevim ranijim radovima. Luk4csu se zamjera 
apstraktnost i fantastičnost (?!) analiza politike i otuđenja unutar 
boljševičke partije koja je spontanost zamijenila poslušnošću i or- 
ganizacijom. Jer, prema riječima autora, povodljiv čovjek u kapita- 
lizmu jednak je povodljivom čovjeku u socijalizmu. Autor zamjera 
LukAcsu — koji se nakon sukoba s partijskim rukovodstvom povu- 
kao u proučavanje umjetnosti i estetike — što nije do kraja shvatio 
1 razvio ulogu i važnost umjetnosti u procesu razotuđivanja čovjeka. 

Spominjani tekstovi otvaraju nove (iako ne bitno nove) vidike i 
mogućnosti procjene Luk&csevog opusa. Svoje mišljenje o pojedi- 
nim prilozima već sam iznio izlažući njihov sadržaj. No možda bi 

valjalo naročito istaći neke dijelove članka A. Feenberga koji Lu. 
k&csa uspješno kritički interpretira i aktualizira. Jer to je jedan od 
osnovnih ciljeva pristupa svakom filozofskom tekstu. 

TRI TEKSTA G. LUKACSA 


O BITI I FORMI ESEJA. 


PISMO LEU POPPERU 


Gyćrgy Lukdcs 


Prijatelju moj! 


Eseji određeni za ovu knjigu ovdje su preda mnom i pitam 
se smiju li se izdavati takvi radovi, može li iz njih nastati novo 
jedinstvo, knjiga? Jer, nama se sada ne radi o tomu što bi ti 
eseji mogli pružiti kao »literarno-historijske« studije, nego o 
tome ima li u njima nešto čime postaju nova, vlastita forma i da 
li je taj princip u svima jednak. Što jest to jedinstvo — ako 
uopće postoji? Ni ne pokušavam formulirati to jedinstvo, jer 
ovdje ne treba biti govora o meni i mojoj knjizi; pred nama je 
važnije, općije pitanje: pitanje o mogućnosti takvog jedinstva. 
Da li su zbiljski veliki spisi koji pripadaju toj kategoriji oform- 
ljeni i da li je ta forma samostalna; da li način promatranja i 
i njegova oblikovanja izdvaja djelo iz područja znanosti, po- 
stavlja ga pored umjetnosti, bez da se izbrišu obje granice; da 
li to djelu daje snagu za novo pojmovno oblikovanje života, a 
ipak ga drži u udaljenosti od ledeno-konačne savršenosti filozo- 
fije. To je, međutim, jedino moguća duboka apologija takvih 
spisa, doduše ujedno i njihova najdublja kritika; jer s mjerilom 
koje se ovdje ustanovljuje najprije će oni biti izmjereni, a odre- 
đenje će takvog cilja ponajprije pokazati koliko su ti spisi uda- 
ljeni od njega. 


Dakle: kritika, esej — ili nazovi to za sada kako hoćeš — kao 
umjetničko djelo, kao umjetnički rod. Znam: to Ti je pitanje 
dosadno i osjećaš da su svi argumenti za i protiv već davno is- 
trošeni. Jer, Wilde i Kerr su samo svuda proširili mudrost, poz- 
natu već u njemačkoj romantici, čiji su posljednji smisao Grci i 
Rimljani sasvim nesvjesno osjećali kao samo po sebi razumljiv: 
da je kritika umjetnost, a nikakva znanost. Ipak vjerujem — i 
samo stoga se odvažujem da Ti dosađujem s tim primjedbama 

— da se sve te rasprave jedva dotiču biti zbiljskog pitanja; pi- 
tanja o tomu što jest esej, što je njegov namjeravani izraz i koja 
su sredstva i putovi tog izraza. Vjerujem da se tu odviše jedno- 
strano naglašavalo »dobro pisanje«; naglašavalo da esej može 
biti stilistički jednako vrijedan kao i pjesničko djelo, pa bi sto- 
ga bilo nepravedno govoriti o razlikama u vrijednosti. Možda, 
Ali što to govori? Kada i promatramo kritiku u tom smislu kao 
umjetničko djelo time još ništa nismo iskazali o njezinoj biti. 
»Ono što je dobro napisano, umjetničko je djelo«, — zar je do- 
bro napisani oglas ili dnevna novost također pjesničko djelo? 
Ovdje vidim što Te tako jako smeta u takvom poimanju kritike: 
anarhija; nijekanje forme zato da bi se intelekt, koji se sam sebi 
čini suverenim, mogao slobodno igrati mogućnostima svake 
vrsti. Kada, međutim, ovdje govorim o eseju kao umjetničkoj 
formi činim to u ime reda (dakle, skoro čisto simbolički i ne- 
pravo); samo zbog osjećaja da on ima formu koja ga s konač- 
nom zakonskom strogošću dijeli od svih ostalih umjetničkih 
formi. Pokušavam esej koliko je god moguće oštro izolirati up- 
ravo time što ga sada označujem kao umjetničku formu. 


Stoga neka ovdje ne bude govora o njegovim sličnostima s 
pjesničkim djelima, nego o onome što ih razlikuje. Svaka slič- 
nost neka ovdje bude samo pozadinorn pred kojom će se utoliko 
oštrije vidjeti ono različito; samo zato želimo spominjati i slič- 
nost da bi nam došli u obzir samo istinski eseji, a ne oni korisni 
spisi koji se neopravdano nazivlju esejima, koji nam ne mogu 
dati ništa više do pouke, podatke i »sveze«. Zašto zapravo čita- 
mo eseje? Mnoge zbog pouke, ali postoje i takvi kod kojih pri- 
vlači nešto sasvim drugo. Nije ih teško izdvojiti: zar danas ne 
vidimo i ne vrednujemo »tragćdie classique« sasvim drukčije no 
Lessing u »Dramaturgiji«; čudnima i skoro nerazumljivima čine 
nam se Winkelmannovi Grci i uskoro ćemo, možda, slično osje- 
ćati i spram Burckhardtove »Renaissance«. A ipak ih čitamo — 
zašto? Postoje, međutim, kritički spisi koji, poput hipoteze pri- 
rodne znanosti, poput nove konstrukcije nekog strojnog dijela, 
svu svoju vrijednost gube onog trenutka u kojem postoji novi, 
bolji. Ako bi, međutim, netko — čemu se nadam i što očeku- 
jem — napisao novu dramaturgiju, dramaturgiju za Corneillea, 
a protiv Shakespearea, što bi to moglo štetiti Lessingovoj? A što 
bi Burckhard i Pater, Rhode i Nietzsche mogli promijeniti na 
djelovanju Winckelmannovih snova o Grcima? 


»Eh, kada bi kritika bila znanost, piše Kerr, ali ono impon: 
derabilno je prejako. Ona je u najljepšem slučaju umjetnost«. 
A kada bi ona bila znanost — nije tako nevjerojatno da ona to 
jest — što bi to promijenilo na našem problemu? Ovdje nije 
riječ o nadomjestku, već o nečem principijelno novom, o ne- 
čem što nije pogođeno općim ili približnim dostizanjem znan- 
stvenih ciljeva. U znanosti na nas djeluju sadržaji, u umjetnosti 
forme; znanost nam nudi činjenice i njihove sveze, umjetnost, 
međutim, duše i sudbine. Tu se putovi razilaze; tu nema nikak- 
vog nadomjestka i nikakvih prijelaza. Iako su u primitivnim, 

još nediferenciranim epohama znanost i umjetnost (i religija i 
etika i politika) još nerazdvojene i u jednom, sve prethodno 
gubi svoju vrijednost čim se je znanost odvojila i postala samo- 
stalnom. Tek kada je nešto sve svoje sadržaje razriješilo u formi, 
i time postalo čistom umjetnošću, ne može više postati suviš- 
nim; onda je, međutim, njegova nekadašnja znanstvenost posve 
zaboravljena i bez značenja. 


Postoji, dakle, umjetnička znanost; postoji, međutim, joši 
posve drukčija vrst izražavanja ljudskih temperamenata čije je 
izražajno sredstvo uglavnom pisanje o umjetnosti. Kažem samo 
uglavnom, jer postoje mnogi spisi nastali iz takvih osjećaja koji 
ne dolaze ni u kakav dodir s literaturom i umjetnošću; gdje se 
postavljaju ista životna pitanja kao i u spisima koji se nazivlju 
kritikama, samo što su pitanja neposredno upravljena na život; 
ne trebaju nikakvo posredovanje literaturom ili umjetnošću. A 
upravo su spisi najvećih esejista takve vrsti: Platonovi dijalozi 
i spisi mistika, Montaigneovi eseji i Kierkegaardovi imaginarni 
dnevnici i novele. 


Beskonačni niz jedva shvatljivih finih prijelaza vodi odavde 
jesništvu. Pomisli na posljednju scenu u Euripidovu »Hera- 
lu«: tragedija je već na kraju kada se pojavljuje Tezej i saz- 

naje sve što se zbilo, strašnu Herinu osvetu Heraklu. Tu poči- 
nje razgovor o životu između tugujućeg Herakla i njegova pri- 
jatelja; čuju se pitanja srodna sokratovskim razgovorima, ali 
pitaoci su ukrućeniji i manje ljudski, a njihova su pitanja više 
pojmovna, više preskaču neposredni doživljaj, nego u Platono- 
vim dijalozima. Pomisli na posljednju scenu u »Michaelu Kra- 
meru«, na »Ispovijedi lijepe duše«, na Dantea, na »Everyman«, 
na Bunyana — moram li ti nabrajati još daljnje primjere? 


Sigurno ćeš reći: kraj »Herakla« je nedramatičan, a Bunyan 
je... Sigurno, sigurno — ali zašto? »Heraklo« je nedramatičan, 
udući je prirodna posljedica svakog dramatskog stila da se 
sve što se događa u unutrašnjosti projicira u djela, pokrete i 
geste i, dakle, čini vidljivim i osjetilno dohvatljivim. Ovdje vi- 
diš kako se Herina osveta bliži Heraklu, vidiš Herakla u bla- 
ženom pobjedničkom raspoloženju dok ga osveta nije stigla, vi- 
diš bijesne geste u ludilu kojim ga je Hera pogodila i njegov 
divlji očaj poslije oluje, kada vidi što mu se zbilo. Sve kasnije, 
međutim, uopće ne vidiš. Tezej dolazi — i uzalud pokušavaš to 
što se sada zbiva pojmovno drukčije do odrediti: to što vidiš 
i čuješ nije više istinsko izražajno sredstvo zbiljskog događanja, 
to je samo u unutrašnjoj biti ravnodušna prilika da se to uopće 
dogodi. Ti samo vidiš: Tezej i Heraklo zajednički napuštaju 
scenu. Prije su se čula pitanja: kakvi su zapravo bogovi uistinu; 
u koje bogove smijemo vjerovati, a u koje ne; što je život i 
što je najbolji način da se muški podnose njegove patnje? Kon- 
kretni popi zoni je pobudio ta pitanja nestaje u beskonač- 
noj daljini. A kada se odgovori opet vraćaju u svijest činjenica 
nisu više odgovori na pitanja potaknuta živim životom; na pita- 

nja što moraju, a što ne smiju učiniti ljudi sada, u ovom odre- 
đenom životnom položaju. Ti odgovori promatraju svaku činje- 
nicu stranim pogledom, jer dolaze od samog života i samih bo- 
gova i jedva da znaju za Heraklovu bol i njezin uzrok, Herinu 
osvetu. Znam: i drama postavlja svoja pitanja životu kao ta- 
kvom, a odgovore i tamo donosi usud; a na kraju krajeva i 
ovdje su pitanja i odgovori povezani s određenom stvari. Ali, 
istinski dramatičar (sve dok je istinski pjesnik, zbiljski zastup- 
nik pjesničkog principa) jedan će život vidjeti kao tako bogat 
i intenzivan da će skoro neprimijetno postati životom uopće. Tu, 
međutim, sve postaje nedramatičnim, jer počinje djelovati dru- 
gi princip; jer onaj život koji je ovdje postavljao pitanja gubi 
sve tjelesno u trenutku u kojem se začuje prva riječ pitanja. 


Postoje, dakle, dva tipa duševne zbilje: jedan život je prvi, 
a život drugi; oba su jednako zbiljska, a nikada ne mogu biti 
jednovremeno zbiljski. U svakom doživljaju svakog čovjeka sadr- 
žana su oba elementa, iako uvijek u različitoj jačini i dubini; 
i u osjećanju je sad jedan, sad drugi, odjednom, međutim, mo- 
žemo osjećati samo u jednoj formi. Sve otkako postoji život, 
a ljudi hoće život pojmiti i urediti, postojala je ta dvojnost u 
njihovim doživljajima. Samo se takmičenje za prioritet i nad. 
moć uglavnom odvijalo u filozofiji, a bojni su pokliči zvučali 
svaki put drukčije; stoga za većinu ljudi nepoznati i očevidni. 
Najjasnije je pitanje bilo, čini se, postavljeno u srednjem vijeku 
kada su se mislioci razdvojili u dva tabora, od kojih je jedan za 
univerzalije, pojmove (Platonove ideje ako hoćeš) tvrdio da su 
jedina istinska zbilja, dok je drugi te pojmove priznavao samo 
kao riječi, kao obuhvatna imena jedino istinskih pojedinih 
stvari. 


Ta dvojnost razlikuje i izražajna sredstva; suprotnost je 
ovdje suprotnost slike i »značenja«. Jedan je princip princip 
sivaranja slika, a drugi princip postavljanja značenja; za jedan 
postoje samo stvari, za drugi samo njihove sveze, samo poj- 
movi i vrijednosti. Pjesništvo po sebi ne poznaje ništa što bi 
bilo s onu stranu stvari; u njemu je svaka stvar nešto ozbiljno 
i jedino i nesumjerljivo. Stoga ne poznaje ni pitanja: čistim se 
stvarima ne postavljaju pitanja, samo njihovim svezama; jer — 
kao u bajci — iz svakog pitanja postaje opet stvar slična onome 
što ju je oživjelo. Junak stoji na raskršću, ili usred borbe, ali 
raskršće i borba nisu sudbine, naspram kojih bi postojala pi- 
tanja i odgovori, nego su jednostavno doslovce borbe i raskršća. 
A junak puše u svoj rog koji dozivlje čuda i očekivano se čudo 
pojavljuje, stvar koja nanovo sređuje stvari. U zbiljski dubokoj 
kritici, međutim, nema života stvari, nema slika, nego je samo 
transparencija, samo nešto što nijedna slika ne bi bila sposob- 
na punovrijedno izraziti. »Beslikovnost svih slika« cilj je svih 
mistika i Sokrat posprdno-prezrivo govori Fedru o pjesnici- 
ma koji istinski život duše nisu nikada dostojno opjevali, ni- 
ti će to ikada učiniti. »Jer, veliki bitak u kojem je nekada pre- 

bivao besmrtni dio duše bezbojan je i bez oblika i nedohvatljiv 
i samo upravljaču duše, duhu, uspijeva promatrati ga.« 

Možda ćeš odvratiti: moj je pjesnik prazna apstrakcija, a i 
moj kritičar. Imaš pravo, obojica su apstrakcije, ali možda ipak 
ne sasvim. prazne. Oni su apstrakcije, jer i Sokrat mora slikama 
govoriti o svojem svijetu bez oblika i s onu stranu svih oblika, 
a i sama riječ »beslikovanost« njemačkih mistika jest metafora. 
Ne postoji ni pjesništvo bez sređivanja stvari. Matthew Arnold 
je pjesništvo jednom nazvao »criticism of life«. Ono prikazuje 
posljednje sveze između čovjeka i sudbine i svijeta i sigurno je 
poteklo iz takvog najdubljeg stava, iako često ne zna ni za svoje 
podrijetlo. Čak iako često odbija svako postavljanje pitanja i 
svaki stav — zar i nijekanje svih pitanja nije postavljanje pita- 
nja, a njihovo svjesno otklanjanje stav? Idem dalje: dioba slike 
i značenja također je apstrakcija, jer je značenje uvijek zastrto 
slikama, a odsjaj svjetla s onu stranu slike osvjetljava svaku 
stranu slike. Svaka je slika iz našeg svijeta i radost toga opstan- 
ka svijetli s njezina lika; no ona se sjeća i podsjeća nas na nešto 
što je jednom bilo ovdje, na neko negdje, na svoju domovinu, 
na ono jedino što je u temelju duše važno i puno značenja. 
Jest, u svojoj su goloj čistoći ta dva kraja ljudskog osjećanja 
samo apstrakcije, ali samo uz pomoć takvih apstrakcija mogao 
sam označiti oba pola pisane mogućnosti izražavanja. A spisi 
koji se najodlučnije odvraćaju od slika, koji najžešće posižu 
iza slika, upravo su spisi kritičara, platoničara i mistika. 


Time bih, međutim, već i označio zašto ta vrst osjećanja za 
sebe traži umjetničku formu, zašto nas svako njegovo ispolja- 
vanje u drugim formama, u pjesništvu, uvijek mora smetati. 
Ti si već jednom formulirao veliki zahtjev spram svega obliko- 
vanog, možda i jedini posve opći, koji je, međutim, neumitan, 
jer ne zna za iznimku; da u djelu sve treba biti formirano iz jed- 
ne tvari, da svaki njegov dio treba biti s jedne točke pregledno 
raspoređen. I budući svako pisanje smjera i jedinstvu i mno- 
štvu, to je stilski problem svih: ravnovjesje u mnoštvu stvari, 
bogata raščlanjenost mase iz jedne tvari. Ono što je sposobno 
za život u jednoj umjetničkoj formi, u drugima je mrtvo: ovdje 
je praktički opipljiv dokaz za unutrašnje podvajanje forme. 
Sjećaš li se kako si mi objasnio životnost ljudi na stanovitim 
jako stiliziranim zidnim slikarijama? Rekao si: te su freske na- 
slikane među stupovima, pa iako su kretnje njihovih ljudi sa- 
mo marionetski šture, a svaki izraz lica samo maska sve je to 
skupa ipak više živo no stupovi koji uokviruju slike s kojima 
oblikuju dekorativno jedinstvo. Samo malo življe, jer jedinstvo 
mora biti očuvano; a ipak življe da bi nastala iluzija života. Ov- 
dje se, međutim, problem ravnovjesja postavlja tako: svijet i 
onostranost, slika i transparencija, ideja i emanacija leže u po 
jednoj zdjeli vage koja treba ostati u ravnovjesju. Što pitanje 
dublje prodire — usporedi samo tragediju s bajkom — to slike 
postaju linearnije; u toliko se manje površina sve zbija; to 
bljeđe i manje sjajne postaju boje; to je jednostavnije bogat: 

stvo i raznolikost svijeta; to je izraz lica ljudi sličniji maski. 
Postoje, međutim, i doživljaji za čije bi izražavanje bila suviš- 
na i najjednostavnija i najumjerenija gesta — a ujedno bi bila i 
nedostatna; postoje pitanja čiji glas zvuči tako tiho da bi za njih 
zvuk najbezglasnijeg zbivanja bio sirova galama, a ne popratna 
muzika; postoje sudbonosne sveze koje su tako isključivo od- 
nosi sudbina po sebi, da bi sve ljudsko samo smetalo njihovoj 
apstraktnoj čistoći i uzvišenosti. Ovdje nije riječ o finoći i du- 
bini; to su kategorije vrijednosti koje, dakle, važe samo unutar 
forme; govorimo o temeljnim principima koji međusobno od- 
jeljuju forme; o tvari iz koje je sve izgraeđno, o stajalištu, 
o svjetonazoru koji svemu daje jedinstvo. Bit ću kratak: kada 
bismo usporedili različite forme pjesništva sa sunčanim svje- 
tlom lomljenim kroz prizmu, spisi bi esejista bili ultra-violetni 
zraci. 


Postoje, dakle, doživljaji koji se ne mogu izraziti nikakvom 
kretnjom, a ipak čeznu za nekim izrazom. Iz svega rečenog znaš 
već na koje mislim i kakve su vrsti. To je intelektualnost, poj- 
movnost kao sentimentalni doživljaj, kao neposredna zbilja, kao 
spontani princip opstanka; svjetonazor u svoj nezastrtoj čistoći 
kao duševni događaj, kao motorna snaga života. Neposredno je 
postavljeno pitanje: što je život, što čovjek, a što sudbina? Ali, 
samo kao pitanje; jer odgovor i ovdje ne donosi nikakvo »rješe- 
nje« poput odgovora znanosti, ili — na čišćim visinama — odgo- 
vora filozofije, ono je štoviše, kao u svakoj vrsti poezije, simbol 
i sudbina i tragika. Kada čovjek doživi tako nešto sve vanjsko 
na njemu u krutoj nepomičnosti očekuje odluku koju će doni- 
jeti borba nevidljivih snaga nedostupnih osjetilima. Svaka kret- 
nja kojom bi čovjek tako nešto želio izraziti krivotvorila bi 
njegov doživljaj ukoliko ne bi ironično naglasila svoju vlastitu 
nedostatnost i tako samu sebe odmah dokinula. Čovjeka koji 
tako nešto doživljuje ne izrazuje ništa vanjsko — kako bi ga 
moglo oblikovati pjesništvo? Svako pisanje predstavlja svijet u 
simbolu jedne sudbonosne sveze; problem sudbine posvuda od- 
ređuje problem forme. To je jedinstvo, ta koegzistencija, tako 
jako da jedan element nikada ne nastupa bez drugoga, a dioba 
je i ovdje moguća samo u apstrakciji. Podjela, dakle, koju ovdje 
pokušavam provesti čini se praktički samo razlikom u naglaša- 
vanju: pjesništvo svoj profil, svoju formu, dobiva od sudbine, 
forma se tamo pojavljuje samo kao sudbina; u spisima esejis- 
ta forma postaje sudbinom, principom koji stvara sudbinu. A 
ta razlika znači slijedeće: sudbina uzdiže stvari iz svijeta stvari, 
naglašuje važne i izdvaja nebitne; forme, međutim, ograničuju 
tvar koja bi se inače poput zraka izgubila u svemiru. Sudbina 
dolazi, dakle, odatle odakle dolazi sve drugo, kao stvar među 
stvarima, dok forma — viđena kao nešto gotovo, dakle izvana 
— određuje granice bitno stranome. Budući je sudbina, koja 
uređuje stvari, meso njihova mesa i krv njihove krvi, u spisima 
esejista ne postoji sudbina. Jer, sudbina, lišena svoje jednokrat- 

nosti i slučajnosti, upravo je tako zračno imaterijalna kao i sva. 
ka druga bestjelesna tvar tih spisa; može im, dakle, isto tako 
malo dati formu, kao što i njima samima nedostaje svako pri- 
rodno nagnuće i mogućnost zgušnjavanja u formu. 


Stoga ti spisi govore o formama. Kritičar je onaj tko sagle. 
dava sudbonosno u formama, čiji je najjači doživljaj onaj du. 
ševni sadržaj koji forme indirektno i nesvjesno skrivaju u sebi. 
Forma je njegov veliki doživljaj, ona je kao neposredna zbilja 
ono slikovno, istinski živo u njegovim spisima. Ta forma, koja 
je nastala iz simboličkog promatranja životnih simbola, dobiva 
život za sebe iz snage tog doživljaja. Ona postaje svjetonazorom, 
stajalištem, stavom spram života iz kojeg je nastala; moguć: 
nost preformiranja i ponovnog stvaranja samog života. Sudbo- 
nosni moment kritičara je, dakle, onaj u kojem stvari postaju 
formama; trenutak u kojem svi osjećaji i doživljali koji su bili 
s one i ove strane forme zadobivaju formu, zgušnjavaju se i 
stapaju u formu. To je mistični trenutak sjedinjenja vanjskog 
i unutrašnjeg, duše i forme. Isto je tako mističan kao i sudbo- 
nosni trenutak tragedije u kojem se sreću junak i sudbina, kao 
irenutak novele u kojem se sreću slučaj i kozmička nužnost, kao 
trenutak lirike u kojem se sreću duša i pozadina i srastaju u 
novo jedinstvo koje se ni u prošlosti, niti u budućnosti ne može 
razdvojiti. Forma je u spisima kritičara zbilja, ona je glas 
kojim on postavlja svoje pitanje životu: to je zbiljski, najdub- 
lji razlog za to što su literatura i umjetnost tipične prirodne 
tvari kritike. Jer, ovdje krajnji cilj poezije može biti polazište 
i početak; jer ovdje se forma, čak i u svojoj apstraktnoj for- 
malnosti, čini nečim sigurno i dohvatljivo zbiljskim. Ali, to je 
samo tipični materijal eseja, ne jedini. Jer, esejist treba formu 
samo kao doživljaj, treba samo njezin život, samo u njoj sadr- 
žanu živu, duševnu zbilju. Ta se zbilja može, međutim, naći u 
svakom neposrednom, osjetilnom ispoljavanju života, čita se 
iz nje i u nju; takvom shemom doživljaja sam se život može 
proživjeti i oblikovati. I samo zbog toga što literatura, umjet- 
nost i filozofija otvoreno hitaju upravo formama, dok su u ži- 
votu tek idealno zahtijevanje određene vrsti ljudi i doživljaja, 
potrebna je manja intenzivnost kritičkih sposobnosti doživlja- 
vanja naspram nečeg formiranog kao nečeg proživljenog; stoga 
se čini — za prvo i najpovršnije promatranje — da je zbilja vi- 
zije forme ovdje manje problematična nego tamo. Ali, samo za 
prvo i najpovršnije promatranje to se čini takvim, jer forma 
života nije apstraktnija nego forma pjesme. I tamo forma po- 
staje smisaonom samo apstrakcijom i njezina istina i ovdje nije 
jača no snaga kojom je doživljena. Bilo bi površno razlikovati 
pjesme po tomu da li svoj materijal uzimlju iz života ili ga na- 
laze drugdje; jer snaga poezije da stvara forme ionako lomi i 
raspršuje sve staro, već jednom formirano, i u njezinim ruka- 
ma sve postaje neformiranom sirovinom. Podjela mi se ovdje 
Čini isto tako površnom, jer obje vrsti promatranja svijeta sa- 
mo su stavovi spram stvari i svaku se može posvuda primije- 

niti, iako je istina i to da za obje postoje stvari koje se samo 
po sebi razumljivo po volji prirode podređuju danom stajalištu i 
takve stvari koje se samo najburnijim borbama i najdubljim 
doživljajima mogu prisiliti na to. 


Kao i u svakoj zbiljski bitnoj svezi i ovdje se sreću prirodno 
djelovanje tvari i neposredna korisnost: spisi su esejista na- 
stali da bi izrazili doživljaje kojih većina ljudi postaje svjesna 
samo pri gledanju slika, ili čitanju pjesama; i tamo jedva da 
imaju snage koja bi mogla pokrenuti sam život. Stoga većina 
ljudi mora vjerovati da su spisi esejista napisani samo zato da 
bi objasnili knjige i slike, olakšali njihovo razumijevanje. A ipak 
je ta sveza duboka i nužna i upravo ono nerazdvojivo i organ- 
sko u toj mješavini slučajnosti i nužnosti porijeklo je onog hu. 
mora i one ironije koje ćemo naći u spisima svakog istinski 
velikog esejista. Onog svojevrsnog humora koji je tako snažan 
da skoro više i nije dolično govoriti o njemu; jer za onoga tko 
ga ne osjeća spontano u svakom trenutku, svaki bi jasni naputak 
bio uzaludan. Mislim ovdje na ironiju da kritičar uvijek govori o 
posljednjim pitanjima života, ali ipak uvijek takvim tonom kao 
da je riječ samo o slikama i knjigama, samo o nebitnim i zgod- 
nim ornamentima velikog života; a i ovdje ne o najunutrašnji- 
jem onog unutrašnjeg, nego samo o lijepoj i beskorisnoj povr- 
šini. Tako se čini da je svaki esej u najvećoj mogućoj udaljeno- 
sti od života, a odvojenost se čini utoliko većom što je gorućije 
i bolnije osjetljiva činjenična blizina zbiljske biti obojega. Mož- 
da je veliki sieur de Montaigne osjetio nešto slično kada je svo- 
jim spisima dao čudesno lijepu i pogađajuću oznaku »Eseji«. 
Jer, jednostavna skromnost te riječi jest visokoparna kurtoa- 
zija. Esejist otklanja vlastite ponosne nade koje si ponekada 
umišljaju da su se približile onom posljednjem — on, naime, 
može pružiti samo objašnjenja tuđih pjesama i, u najboljem 
slučaju, svojih vlastitih pojmova. Ali, on ironično prihvaća tu 
malenkost, vječnu malenkost najdubljeg misaonog rada nasu- 
prot životu i ironičnom je skromnošću još i potcrtava. Kod Pla- 
tona je pojmovnost uokvirena ironijom sitnih životnih realno- 
sti. Erisimah kihanjem ozdravljuje Aristofana od štucavice pri- 
je no što Aristofan započinje svojom dubokoumnom himnom 
Erosu. I Hipotales s tjeskobnom pozornošću promatra Sokrata 
kada on ispituje voljenog Lizisa. A s djetinjastom zluradošću 
mali Lizis traži od Sokrata da njegovog prijatelja Meneksenosa 
isto tako muči pitanjima kao što je i njega. Grubi odgajivači 
kidaju niti tog dijaloga, čija se dubina nježno prelijeva, i odvla- 
če dječake sa sobom kući. Sokrat je, međutim, najveseliji: »So- 
krat i dvojica dječaka žele biti prijatelji, a nisu bili u stanju 
ni reći što je zapravo prijatelj«. Ali, i u ogromnom znanstvenom 
aparatu stanovitih novih esejista (pomisli samo na Weiningera) 
vidim sličnu ironiju, a u tako fino suzdržanom načinu pisanja, 
kakav je Diltheyev, vidim samo drukčiju vrstu izražavanja le 
ironije. U svakom pisanju svakog velikog esejista mogli bismo, 
svakako u uvijek različitoj formi, pronaći tu istu ironiju. Mistici 

srednjeg vijeka jedini su bez unutrašnje ironije — ne moram 
Ti ipak obrazlagati zašto? 


Dakle, kritika, esej, govori uglavnom o slikama, knjigama i 
mislima. Kakav je odnos eseja spram prikazanog? Uvijek se 
kaže: kritičar mora govoriti istinu o stvarima, pjesnik, među. 
tim, u svojoj tvari nije vezan ni uz kakvu istinu. Ne želim ovdje 
postavljati Pilatovo pitanje, niti istraživati pitanje nije li i pjes- 
nik prisiljen na unutrašnju istinitost i da li je istina bilo koje 
kritike jača ili nešto više od takve istinitosti. Ne, jer ja zaista 
ovdje vidim razliku, samo što je ona i tu posve čista, oštra i bez 
prijelaza, samo u svojim apstraktnim polovima. Pišući o Kas- 
sneru, već sam spomenuo: esej uvijek govori o nečem već formi- 
ranom, ili u najboljem slučaju o nečem već postojećem; njego- 
voj biti spada, dakle, to da ne uzdiže nove stvari iz pukog ništa, 
nego samo takve koje su već jednom živjele nanovo sređuje. 
I jer ih samo nanovo sređuje, a ne stvara nešto novo iz besform- 
nog, on je i vezan uz njih, mora uvijek izricati »istinu« o njima, 
mora naći izraz za njihovu bit. Možda se razlika može najkraće 
formulirati ovako: pjesništvo uzimlje svoje motive iz života (i 
umjetnosti); eseju umjetnost (i život) služi kao model. Možda 
je time razlika već označena: paradoks eseja skoro je jednak 
paradoksu portrea. Ti vidiš ipak razlog? Zar ne, pred pejzažom 
se nikada ne pitaš: da li je ono brdo, ili ona rijeka, zaista takvo 
kao što je naslikano; pred svakim se portretom i nehotice, me- 
đutim, postavlja pitanje sličnosti. Istraži, dakle, malo taj pro- 
blem sličnosti zbog čijeg glupog i površnog postavljanja istinski 
umjetnici moraju očajavati. Stojiš pred jednim Velasquezovim 
portretom i kažeš: »kako slično« i osjećaš da si nešto rekao is- 
tinski o slici. Slično? Komu? Naravno, nikomu. Ti, naime, ne- 
maš pojma koga portret pokazuje, ne možeš to, možda, ni do- 
znati; a kada bi to i mogao, jedva bi te i zanimalo. A ipak osje- 
ćaš: portret je sličan. Kod drugih slika djeluju samo boja i 
linija, i nemaš takav osjećaj. Istinski značajni portreti daju 
nam, dakle, pored svih svojih drugih umjetničkih senzacija, i to: 
život jednog čovjeka koji je jednom istinski živio i nameću nam 
osjećaj da je njegov život bio takav kakvog nam prikazuju crte 
i boje te slike. Samo zato što vidimo kako se slikari pred ljudi- 
ma teško bore za taj izražajni ideal, jer privid i geslo te borbe 
ne može biti drugo do geslo borbe za sličnost, samo zato suges- 
liju jednog života tako nazivljemo; ipak ne postoji nitko na 
svijetu kome bi slika mogla biti slična. Jer, čak i ako poznajemo 
prikazanog čovjeka, čiju sliku trebamo nazvati »sličnom« ili 
»nesličnom« — zar nije apstrakcija za bilo koji proizvoljni mo- 
ment ili izraz tvrditi: to je njegova bit? I ako poznajemo tisuću 
tih izraza, što znamo o neizmjerno velikim dijelovima njegovog 
života kada ga nismo vidjeli, što znamo o unutrašnjim svjetlima 
poznatih, što o refleksima koje daju drugima? Vidiš, tako si 
približno predstavljam »istinu« eseja. I tu je borba za istinu, 
za otjelovljenje života koji je netko odgonetnuo u jednom čo- 
vjeku, jednom razdoblju, jednoj formi; no samo o intenzivnosti 

rada i vizije ovisi hoćemo li iz napisanog zadobiti sugestiju tog 
jednog života. Jer, to je ta velika razlika: pjesništvo nam daje 
iluziju života onoga koga nam prikazuje; nigdje se ne može za. 
misliti netko ili nešto čime bi se oblikovano moglo mjeriti. 
Junak eseja već je nekoć živio, njegov život mora, dakle, biti ob- 
likovan; samo što je i taj život isto tako unutar djela kao i sve 
u poeziji. Sve te pretpostavke udarne snage i valjanosti onoga 
što vidi esej stvara iz sebe. Nije, dakle, moguće da dva eseja pro- 
turiječe: svaki, naime, stvara drugi svijet i iako, da bi postigao 
višu općost, to nadilazi, ostaje u tonu, boji, naglašavanju uvijek 
u stvorenom svijetu; napušta ga, dakle, samo u nepravom smislu. 
Isto tako nije istina da tu postoji objektivno vanjsko mjerilo 
Životnosti i istine, da bismo na »zbiljskom« Goetheu mogli mje- 
riti istinu Grimmovog, Diltheyevog ili Schlegelovog Goethea. 
Nije istina, jer je već mnogo Goethea — međusobno različitih i 
duboko različitih od našeg — probudilo u nama sigurnu vjeru 
u život i razočarani smo kod drugih spoznali svoje vlastite ut- 
vare čiji im slabašni dah nije mogao udahnuti nezavisnu životnu 
snagu. Točno je, esej stremi istini: ali kao Saul koji je pošao 
da potraži magarice svojeg oca i našao kraljevstvo, tako će i 
esejist, koji je zbiljski sposoban za traženje istine, na kraju svo- 
jeg puta postići cilj koji nije tražio, život. 


Iluzija istine! Nemoj zaboraviti kako je teško i polako pjes- 
ništvo napustilo taj ideal — nije tomu još tako davno — i veliko 
je pitanje da li je napuštanje tog ideala zaista bilo samo ko- 
risno. Veliko je pitanje da li čovjek smije htjeti ono što treba 
postići, smije li prema svome cilju stupati jednostavnim, rav- 
nim putem. Pomisli na srednjevjekovnu vitešku epiku, na grčke 
tragedije, na Giotta i znat ćeš što time mnijem. Neka ovdje ne 
bude govora o običnoj istini, istini naturalizma koju bi radije 
trebalo nazivati svakodnevicom i trivijalnošću, nego o istini 
mita čija snaga tisućljeća održava na životu prastare bajke i 
legende. Istinski su pjesnici mitova samo tražili istinski smisao 
svojih tema; pragmatičnu zbilju tih tema nisu ni htjeli niti mo- 
gli uzdrmati. Te su mitove smatrali svetim i tajnovitim hijero- 
glifima, a njihovo razrješavanje svojim poslanstvom. Ali, zar ne 
vidiš da svaki svijet može imati zasebnu mitologiju? Već je Frie- 
drich Schlegel rekao da nisu Hermann i Wodan njemačka na- 
cionalna božanstva, nego su to znanost i umjetnost. To doduše 
nije točno za čitav život Nijemaca ali utoliko više pogađa dio 
života svakog naroda u svako vrijeme i to upravo onaj dio o 
kojem ovdje neprestano govorimo. I taj život ima svoje zlatno 
doba i izgubljene rajeve; nalazimo bogate živote pune čudesnih 
pustolovina, a i zagonetno osvećivanje tamnih grijehova; pojav- 
ljuju se junaci sunca u teškoj borbi sa snagama tame; i ovdje 
mudre riječi pametnih čarobnjaka, vabeći melodije sirena, vodc 
u propast svakog slabića; i ovdje postoje izvorni grijeh i spa- 
senje. Sve se borbe života tu nalaze — samo je sve iz drukčije 
tvari nego u drugom životu. 

Tražimo da nam pjesnici i kritičari daju životne simbole i 
da još živim mitovima i legendama utisnu formu naših pitanja. 
Zar nije fina i dirljiva ironija da veliki kritičar, sanjajući u ra- 
nofirentinskim slikama ili grčkim torzima našu čežnju i nala- 
zeći tako za nas nešto što bismo inače svugdje uzalud tražili, 
govori o novim rezultatima znanstvenog istraživanja, o novim 
metodama i novim činjenicama? Činjenice su uvijek tu i uvijek 
je sve sadržano u njima, ali svako doba treba drukčije Grke, 
drukčiji srednji vijek i drukčiju renesansu. Svako će si vrijeme 
stvoriti ono što mu je potrebno i samo oni koji neposredno sli- 
jede jedni drugima misle da su snovi očeva bili laži protiv kojih 
se treba boriti vlastitim novim »istinama«. Ali, povijest djelo- 
vanja pjesništva odvija se na taj način, a i u kritici oni koji žive 
danas jedva se suprotstavljaju daljnjem preživljavanju snova 
djedova ili snovima onih koji su se rodili još prije. Tako razli- 
čita »shvaćanja« renesanse mogu mirno živjeti jedno pored dru- 
gog upravo kao što nova Fedra, novi Siegfried ili Tristan novog 
pjesnika ne pogađaju prethodne. 


Postoji, doduše, znanost o umjetnosti, a i mora postojati. 
A upravo se najveći zastupnici eseja te znanosti najmanje smiju 
odricati: ono što stvaraju mora biti i znanost ukoliko njihova 
vizija života treba nadići okrug znanosti. Često je slobodan let 
te vizije sputan nedodirljivim činjenicama suhe tvari, često ona 
gubi svu znanstvenu vrijednost budući je ipak vizija i postoji 
prije nego činjenice s kojima stoga slobodno i proizvoljno po- 
stupa. Forma eseja do sada još uvijek nije svladala put osamo- 
staljivanja koji je njoj srodno pjesništvo već davno prošlo: put 
razvoja iz primitivnog, nediferenciranog jedinstva sa znanošću, 
moralom i umjetnošću. A ipak je početak toga puta bio silan, 
tako velik da ga kasniji razvoj nikada nije mogao sasvim dostići, 
da mu se jedva nekoliko puta mogao približiti. Samo po sebi 
je razumljivo da mislim na Platona, najvećeg esejista koji je 
ikada živio i pisao, koji je sve istrgnuo iz života koji se nepo- 
sredno zbivao pred njime, pa tako nije trebao posredujući me- 
dij; koji je svoja pitanja, najdublja koja su ikada postavljena, 
mogao nadovezati na živo življenje. Najveći majstor ove forme 
bio je i najsretniji među svim stvaraocima: u njegovoj je bli- 
zini živio čovjek čija su bit i sudbina bili paradigmatska sud- 
bina i bit za njegovu formu. Možda bi se to paradigmatično vi- 
djelo i u najsuhoparnijem zapisu, ne samo u ovom divnom obli- 
kovanju — toliko je jako podudaranje ovog života i ove forme. 
Ali, Platon je susreo Sokrata i smio je oblikovati njegov mit, 
upotrijebiti njegovu sudbinu kao sredstva svojih pitanja životu 
o sudbini. Sokratov je život, naime, tipičan za formu eseja, tako 
tipičan kao nijedan drugi život za bilo koju pjesničku vrst; je- 
dina je iznimka Edipova tragika. Sokrat je uvijek živio u pos- 
ljednjim pitanjima, svaka je druga živa zbilja za njega bila jed- 
nako malo životna kao što su običnim ljudima bila njegova pi- 
tanja. Pojmove kojima je obuhvatio čitav život proživljavao je 
s najneposrednijom životnom energijom, sve je ostalo bilo samo 

poredba te jedino istinske zbilje, vrijedno samo kao izražajno 
sredstvo tih doživljaja. Taj život odzvanja najdubljom, najskri- 
venijom čežnjom i pun je žestokih borbi; ali čežnja je samo 
čežnja kao takva, a forma u kojoj se pojavljuje jest pokušaj da 
se pojmi bit čežnje, pojmi i pojmovno fiksira, a borbe su samo 
borbe riječima koje se vode da bi se nekoliko pojmova određe- 
nije ograničilo. A čežnja ipak ispunjuje čitav život, i borbe se 
doslovce vode na život i smrt. Unatoč svemu čini se, međutim, 
da čežnja ne ispunjava čitav život, ono bitno života, i te borbe 
na život i smrt ni smrt, niti život ne bi mogli izraziti. Kada bi 
to bilo moguće Sokratova bi smrt bila martirij ili tragedija, mo- 
glo bi se je, dakle, prikazati epski ili dramski, a Platon je točno 
znao zašto je spalio tragediju koju je u mladosti napisao. Jer, 
tragični se život okrunjuje samo smrću, tek kraj daje svemu 
značenje, smisao i formu a upravo je kraj ovdje uvijek proizvo- 
ljan i ironičan: u svakom dijalogu i u čitavom Sokratovom ži- 
votu. Jedno se pitanje postavlja i produbljuje tako da se pre- 
ivara u pitanje svih pitanja, a nakon toga sve ostaje otvorenim; 
izvana, iz realnosti koja nema nikakvu vezu s pitanjem ni s 
onim što joj kao mogućnost odgovara, donosi novo pitanje, do- 
lazi nešto da bi prekinulo sve. Taj prekid nije kraj, ne dolazi 
iznutra, a ipak je najdublji kraj, jer bi iz unutrašnjosti zavr- 
šavanje bilo nemoguće. Za Sokrata je svako zbivanje bilo samo 
prilika za jasnije sagledavanje pojmova, njegova je obrana pred 
sudom samo dovođenje slabih logičara ad absurdum — a nje- 
gova smrt? Smrt se ovdje ne računa, ne može ju se zahvatiti poj- 
movima, a prekida veliki dijalog, jedinu istinsku zbilju, jednako 
brutalno i puko izvanjski kao što oni grubi odgajivači prekidaju 
razgovor s Lizisom. Takav se prekid može samo humoristički 
promatrati, on je ipak premalo povezan s onime što prekida. Taj 
je prekid, međutim, i dubok životni simbol — i stoga je još du- 
blje humoristično — da se bitno prekida uvijek nečim takvim 
i tako. 

Grci su svaku od svojih postojećih formi osjećali kao zbilju, 
kao nešto živo, a ne kao apstrakciju. Stoga je već Alkibijad 
jasno vidio (što je mnogo stoljeća kasnije Nietzsche opet oštro 
naglasio) da je Sokrat bio čovjek nove vrsti, u svojoj teško 
shvatljivoj biti duboko različit od svih Grka koji su živjeli prije 
njega. Sokrat je, međutim, — u tom istom razgovoru — izgo- 
vorio i vječni ideal ljudi svoje vrsti ono što nikada neće razum- 
jeti ni oni koji neprekinuto ljudski osjećaju, niti oni koji su u 
svojoj najdubljoj biti pjesnici: da bi isti čovjek trebao pisati 
i tragedije i komedije; da tragično i komično posve ovise o iza- 
branom stajalištu. Kritičar je ovdje izgovorio svoj najdublji ži- 
votni osjećaj: prioritet stajališta, pojma pred osjećajem, for- 
mulirao je najdublju antigrčku misao. 

Vidiš: čak je i Platon bio »kritičar«, čak iako je ta kritika 
kod njega samo — kao i sve ostalo — samo prilika i ironično 
izražajno sredstvo. Kritičarima kasnijih vremena to je postalo 
sadržajem spisa, govorili su samo o pjesništvu i umjetnosti i 

nisu sreli nikakvog Sokrata čija bi sudbina za njih mogla biti 
odskočnom daskom u ono posljednje. Ali, već je i Sokrat osuđi- 
vao te kritičare. »Jer, čini mi se, rekao je Protagori, da učiniti 
pjesmu predmetom razgovora previše liči na gozbe nenaobra- 
ženih i prostih ljudi... Zabavljanja kao ovo naše, kojem prisus- 
ivuju muževi, kakvima se većina među nama smatra, ne trebaju 
iako tuđih glasova ni pjesnika .. .« 


Na našu sreću budi rečeno: moderni esej isto tako ne govori 


.w_«.a.. 


ljenijim od životne vrijednosti no da vjerno referira o knjiga- 
ma? 


Kada je jednom nešto postalo problematičnim — a taj način 
mišljenja i njegovo prikazivanje to nisu postali, nego su to uvi- 
jek i bili — spas može doći samo iz krajnjeg zaoštravanja upit- 
nosti, iz radikalnog dovođenja-do-krajnosti u svakoj problema. 
tici. Moderni esej je izgubio životnu pozadinu koja je Platonu 
i misticima davala snagu, a i naivnu vjeru u vrijednost knjige 
i ono što se o njoj može reći više ne posjeduje. Problematičnost 
položaja skoro se izoštrila u nužnu frivolnost u mišljenju i iz- 
ražavanju — kod većine kritičara ona je postala i životnim ras- 
položenjem. Time se, međutim, pokazalo da je spas nužan i sto- 
ga moguć i da je stoga postao zbiljskim. Sada esejist mora ići 
u sebe, mora se naći i iz vlastitog graditi vlastito. Esejist govori 
o knjizi ili slici, a onda ih odmah napušta — zašto? Vjerujem 
zato što je ideja te slike ili te knjige postala u njemu nadmoć- 
nom, pa je zbog toga posve zaboravio sve sporedno konkretno 
na njima, zato to upotrebljava samo kao početak, kao odskočnu 
dasku. Pjesništvo je ranije i veće, više i važnije od svih pjesnič- 
kih djela: to je staro životno raspoloženje kritičara literature, 
ali je tek u naše vrijeme moglo postati svjesnim. Kritičar je po- 
slan u svijet da bi tu apriornost rasvijetlio govoreći o malim 
i velikim stvarima i da bi je obznanio kako bi se ovdje sagleda- 
nim i postignutim mjerilima vrijednosti moglo suditi o svakoj 
pojedinuj pojavi. Ideja postoji ranije no sva njezina ispoljava- 
nja, ona je duševna vrijednost, po sebi pokretač svijeta i obliko- 
vatelj života: stoga će takva kritika uvijek govoriti o najživot- 
nijem životu. Ideja je mjerilo svega bitkujućeg: stoga će kriti- 
čar, koji »u povodu« nečeg stvorenog razotkrije njegovu ideju, 
i napisati jedinu istinsku i duboku kritiku: samo ono veliko, 
istinsko, može živjeti u blizini ideje. Kada je ta čarobna riječ 
izgovorena, sve se trulo, malo i nesvršeno raspada. gubi svoju 
uzurpiranu mudrost, svoj lažno primjereni bitak. Ne treba uopće 
»kritizirati«, atmosfera ideje je dovoljna da se to osudi. 

Egzistencijalne mogućnosti esejista postaju, međutim, tek 
ovdje sve do najdubljeg korijena problematične: samo se snagom 
suđenja sagledane ideje spašava od relativnog i nebitnog — 
tko mu, međutim, daje to pravo da sudi? Bilo bi skoro točno 
reći: on si to pravo uzima; iz samog sebe stvara svoje vrijedno- 
sti po kojima prosuđuje. Ali, ništa od pravilnog nije udaljenije 
dubljim provalijama no njegovo skoro, ta razroka kategorija 
samosvidljive i čedne spoznaje. Jer, u esejistu se zaista stvaraju 
njegova mjerila prosuđivanja, ali nije on taj koji ih budi u život 
i djelo: onaj tko mu ih daje veliki je određivač vrijednosti este- 
tike, uvijek dolazeći, još nikada dospjeli, onaj tko je jedini po- 
zvan da sudi. Esejist je kao Schopenhauer koji piše Parergu 
čekajući dolazak svojeg (ili nečijeg drugog) »svijeta kao volje 
i predodžbe«; to je krstitelj koji odlazi u pustinju da bi propo- 
vijedao o nekome tko treba doći, o nekome kome nije dostojan 
ni cipelu skinuti. A takav netko ne dođe — zar onda nema oprav- 
danja? Dođe li, međutim, — zar time postaje suvišnim? Zar nije 
tim pokušajem opravdanja postao sasvim problematičnim? On 
je čisti tip prethodnika i čini se vrlo upitnim da netko takav 
sam za sebe neovisno o sudbini svoje objave smije imati pravo 
na vrijednost i važenje. Spram onih koji niječu njegovo ispunje- 
nje u velikom spasonosnom sistemu, njegovo je odupiranje sa- 

njena u nađenom sustavu vrijednosti, pa, dakle, dokinuta, ali 
ona, međutim, nije samo nešto što čeka na ispunjenje, nego je 
duševna činjenica s vlastitom vrijednošću i opstankom: izvorni 
i duboki stav spram cjeline života, posljednja, nedokidiva kate- 
gorija mogućnosti doživljavanja. Ona ne treba, dakle, samo ispu- 
njenje, koje bi je čak dokinulo, nego i oblikovanje koje bi je — 
njezinu najvlastitiju i sada nedjeljivu bitnost — razriješilo i 
spasilo u vječnoj vrijednosti. Takvo oblikovanje donosi esej. 
Pomisli na primjer Parerge. Nije puka vremenska razlika u tome 
stoje li one prije ili PE sistema: ta vremenski-historijska di- 
ferencija samo je simbol podjele njihovih vrsti. Parerga prije 
sustava stvaraju svoje pretpostavke iz vlastitog, stvaraju čitav 
svijet iz čežnje za sustavom, da bi — prividno — oblikovale 
primjer, uputu, one imanentno i neizrecivo sadrže sustav i nje- 
govu sraslost sa životnim životom. One će, dakle, uvijek stajali 
prije sustava; čak i kada bi sustav bio realiziran, nijedna od njih 
ne bi bila primjena, nego uvijek novo stvaranje, oživljavanje u 
zbiljskom doživljavanju. Ta »primjena« stvara i prosuđujuće i 
prosuđivano, ona obuhvaća čitav svijet da bi nešto jednom op- 
stojeće upravo u njegovoj jednokratnosti uzdigla u vječno. Esej 
je sud, ali u njemu nije (kao u sustavu) presuda ono bitno i 
ono što odlučuje o vrijednosti, nego je to proces prosuđivanja. 

Tek sada bismo smjeli zapisati početne riječi: esej je umjet- 
nička vrst, vlastito bezostatno oblikovanje vlastitog, potpunog 
života. Tek sada ne bi zvučalo proturječno, dvosmisleno i nepri- 
lično nazvati ga umjetničkim djelom, a ipak stalno isticati ono 
što ga razlikuje od umjetnosti: nasuprot životu stoji on istom 
kretnjom kao umjetničko djelo, ali samo kretnja, samo suvere- 
nost tog stava može biti ista, inače se ne dodiruju. 

Samo sam Ti o toj mogućnosti eseja htio ovdje govoriti, o 
biti i formi ovih »intelektualnih pjesama«, kako je stariji Schle- 
gel nazvao Hemsterhuysove eseje. Nije ovdje mjesto prikaziva- 
nja, ili prosuđivanja o tomu da li je samoosvješćenje esejista, 
koje je u toku, donijelo, ili može donijeti savršenstvo. Ovdje je 
bilo govora samo o mogućnosti, samo o pitanju da li je put 
kojim ova knjiga pokušava ići zaista put; ne, međutim, o tomu 
tko je već njime krenuo i kako je to učinio. Ponajmanje o tome 
kako je daleko išla ova knjiga: njezina je kritika u svoj oštrini 
i bezostatno sadržana u nazora iz kojeg je nastala. 


Firenca, listopada 1910. 


( Prevedeno iz »Die Seele und die Formen«, Luchterhand, Neu- 
wied und Berlin 1971, SS. 7—31) 


Preveli: 
N. i Ž. Puhovski 

ORGANIZACIJSKA PITANJA TREĆE INTERNACIONALE 


Gyorgy Lukdcs 


Druga internacionala je bila labav skup socijalističkih par- 
tija; treća internacionala treba postati zbiljskim jedinstvom so- 
cijalističkog pokreta" U tom su sučeljavanju dva momenta vri- 
jedna pažnje i bremenita posljedicama. Prvo, da su u odumi- 
rućoj drugoj internacionali neposredne organizacijske jedinice 
bile pojedine — nacionalne — partije; internacionala je bila 
samo njihov »savez«, njihovo »udruženje«. U oštroj se suprot- 
nosti spram toga svaka komunistička partija smatra samo čla- 
nom internacionale. Sama je internacionala neposredno dana, 
navlastita i presudna revolucionarna zbilja. Pojedine partije nisu 
više ništa do puke sekcije koje svoj smisao mogu naći samo u or- 
ganskoj suradnji. 

Još se, međutim, važnijom od te suprotnosti čini jedna dru- 
ga: druga je internacionala sebe vidiela kao zbilju, dok je treća 
internacionala regulativna ideia za djelovania proletarijata, nie- 
govo nezaobilazno postavljanje ciljeva. Proturječie koje je naiz- 
gled sadržano u toj rečenici u istini je puki privid. Ono ideino, 
trebanje, cilino, u trećoj internacionali znači neusporedivo višu 
i životniju zbilju, no što ju ie druga internacionala ikada mo- 
gla imati. Jer, taj karakter trebanja treće internacionale nastaie 
iz uzajamnog djelovanja živog jedinstva proletariiata, koje je 
dano kao zbilja, i isto tako žive kritike koju proletariiat izvr- 
šuje obzirom na tu zbilju. Samokritika proletarijata. koja se 
najjasnije izrazuje u njegovim dijelima, razotkriva svaki postig- 
nuti stupanj kao puki privid, kao nezadovoljavajući pokušaj oz- 
biljenja istinskog jedinstva proletarijata, i tjera proletarijat u 


1) Slijedeće napomene žele samo postaviti to pitanje za diskusiiu i 
nipošto ne pretendiraju na to da su pitanje iscrpile makar i okvirno. Čitav 
niz važnih pitanja. npr. primanje novih partija u internacionalu itd., nije 
mogao biti ni dotaknut. 

pravcu istinskog jedinstva. Treća internacionala je upravo to 
tjeranje i to traženje, ta kritika i to stremljenje; ona nije ništa 
fiksirano i ukrućeno, nego životni princip revolucionarnog pro- 
letarijata. Time što se druga internacionala fiksirala kao 
zbilja, iako činjenično jedinstvo proletarijata, kao što to poka- 
zuju svjetski rat i događaji koji su slijedili, još nije bilo rođeno, 
ona se svela na papirnatu zbilju, na birokratsko jedinstvo i time 
je zauvijek izgubila svaku unutrašnju životnu mogućnost. 


Taj nas uvid vraća na isprva postavljenu suprotnost. Partije 
druge internacionale mogle su se prividno s dobrim pravom po- 
zivati na riječi komunističkog manifesta da »je borba proleta- 
rijata protiv buržoazije po formi najprije nacionalna«. Ali, kao i 
u svim točkama, i ovdje je forma nadjačala sadržaj (koji po 
Manifestu nikada ne može biti nacionalan) i ostala je na snazi 
i u fazi klasne borbe kada je ono gore naglašeno »najprije« 
izgubilo svoje važenje i za formu. Jer, nacija* jest ideologijski 
izraz za određeni stadij kapitalističkog razvoja koji, kada taj 
stadij prođe, mora izgubiti i svoje ideologijsko značenje. Sve 
dok je ideologija nacije pratila buržoaska nastojanja za kon- 
centracijom, odstranjivanje feudalno-apsolutističkih ostataka s 
puta kapitalističkog razvoja (jedinstvo Njemačke i Italije), ona 
nije bila samo objektivno povoljna za proletarijat, nego mu je 
nametala i formu klasne borbe u kojoj je nacionalna raščlanje- 
nost morala igrati presudnu ulogu. To se, međutim, stupanjem 
u imperijalističku fazu radikalno promijenilo. Kapitalizam je 
dostigao stupanj razvoja na kojem »je postao izvorno interna- 
cionalnom pojavom, nedjeljivim jedinstvom koje se može spoz- 
nati samo u svim njegovim uzajamnim djelovanjima i kojem se 
ne može oduprijeti nijedna država.«? Ta internacionalnost koja 
označuje dijalektičku pripremu, negativni predstupanj istinske 
internacionalnosti proleterske svjetske organizacije, samo je po- 
jačana ratom i njegovim ishodom. Jer, rušenje nacionalnog or- 
ganizacijskog okvira privrede, koje se priprema u imperijaliz- 
mu, upravo namjernošću i naglašenošću nacionalnog, njegovim 
agresivnom ekspanzijom i željom za podvrgavanjem, završava u 
formama u kojima mora biti likvidiran svjetski rat. Srednja i 
istočna Evropa nisu doživjele paralelni razvoj nastajuće kapi: 
talističke proizvodnje i jedinstvenih nacionalnih država. Raspad 
feudalno-apsolutističkih državnih tvorbi mogao je uslijediti tek 
nakon kulminacije kapitalističkog razvoja (to što su pojedine 
među tim državama privredno i više nego zaostale vrlo malo 
mijenja svjetsko-političku stranu položaja). 


2) Zbog jednostavnosti ovdje će se govoriti samo o privredno-politič- 
kom smislu nacije. Čisto kulturno značenje, mnogo zapletenije pitanje, 
dolazi ovdje utoliko manje u obzir budući u kapitalističkom razvoju 
nikada ne može biti istinski djelatan faktor, nego uvijek samo izlika i 
geslo prave borbe. 


3) Rosa Luxemburg, »Die Krise der Sozialdemokratie«, S. T1. 

Stoga su sve posljetkom rata nastale »nacionalne države« ne- 
sposobne za život. Nemogućnost nalaženja istinskih »jezičkih 
granica« itd. nije samo »slučajno povijesno« otežavanje pro- 
blema, nego svoj razlog ima u tome da su ti narodi nepovratno 
propustili trenutak svoje nacionalne (tj. ranokapitalističke) dr- 
žavne organizacije. Danas stoje pred nerješivom dilemom. Ili se 
mora privredno područje proširiti daleko preko jezičkih gra- 
nica, čime se uvećano ponavljaju sva nerješiva pitanja svrgnu- 
tog feudalno-apsolutističkog režima (Čehoslovačka), ili je nova 
država unaprijed nesposobna za samostalni privredni opstanak 
(njemačka Austrija). Ali, i u prvom primjeru niz nerješivih pi- 
tanja nije završen. Makako se nova država trudi da si — bez ob- 
zira na demokratsko geslo o pravu na samoopredjeljenje — osi- 
gura autohtono, za imperijalističku ekspanziju sposobno priv- 
redno područje, jednostavnim se političko-vojničkim podvrga- 
vanjem ta pitanja više ne mogu riješiti. Područja koja su po 
svojoj privrednoj biti (pitanje prebivališta) nužno povezana s 
drugim područjima, ne mogu se bez daljnjega odvojiti od starih 
jedinica i pripojiti novim područjima (npr. Poljska u vezi s Gali- 
cijom). S druge se strane ne može uspostaviti ni stara veza tako 
da je nastalo stalno kolebanje i klizanje u pripadnosti privred- 
nih područja, nadilaženje nacionalno-kapitalističke raščlanjeno- 
sti, koje još, međutim, nije našlo svoju zbiljsku formu, nacio- 
nalno-privrednu raščlanjenost u federativnoj sovjetskoj repu: 
blici; stoga to mora tvoriti stalni kaos. Stanje zapadne Evrope 
je, naravno, mnogo stabilnije, ali nadilaženje političkih (nacio- 
nalnih) formi privrednim formama primjećuje se i tamo i iz- 
gleda da će sve jače istupati. 


Nasuprot tom razvitku morao je duh utjelovljen u organiza- 
ciji druge internacionale nužno zakazati. Nije samo pomanjka- 
nje teorijskog uvida u bit imperijalističke faze kapitalizma pro- 
uzrokovalo to zakazivanje. To je pomanjkanje uvida, štoviše, 
nužna posljedica čitavog držanja što su ga partije druge inter- 
nacionale sve više poprimale spram moderne države. To je 
držanje legalnost. Ne smije se, međutim, pomišljati samo na 
vanjsku formu legalnosti, koja je također samo posljedica unu- 
irašnjeg legalnog načina držanja socijal-demokratskih partija 
spram države; isto tako kao što je »ilegalnost« komunista samo 
nužna posljedica toga što su u čitavoj svojoj taktici izvan okvira 
građanskog društva.“ Partije su se druge internacionale tijekom 
razvoja — postepeno i skoro neprimjetno — postavile sasvim 
na tlo građanskog društva. One su, doduše, spram njega skoro 
stalno »u opoziciji«, ali legalna su oružja opozicije sve jače od 
borbenih sredstava defanzivne faze postajala biti same borbe. 
Time što su partije druge internacionale počele prosuđivati do- 


4 Kada socijaldemokratske partije (kao npr. sada mađarska) postaju 
ilegalne, ili komunističke legalne (kao talijanska), to su samo prelazne 
faze razvoja, a ni u kojem slučaju »normalna« stanja. 


401 


gađaje s istog stajališta kao i građanstvo bilo je za njih jednako 
nemoguće prenjeti bit razvoja kao što je to za građanstvo već 
unaprijed bilo nemoguće. Jer, i imperijalizam u razvoju i nje- 
gova sadašnja forma raspadanja nužno su zadržali ideologiju 
nacionalizma, ideologiju predimperijalističke faze“ Ta nespo- 
sobnost da se prozre ideologijski zastor buržoaziji je neotklo- 
njivo pridodana njezinim klasnim položajem; to je njezin pred- 
skazani fatum kojem, kao Edip, slijepo hita u susret. Poslanstvo 
i zadatak proletarijata jest, međutim, upravo to da postane svje- 
snim unutrašnje biti tog razvoja bez obzira na ideologijske za- 
store, unatoč njihovu postojanju. Ta sljepoća može, dakle, sa- 
mom proletarijatu nanijeti strašne patnje, no on zbog nje ne 
može propasti, on mora — hoće li to ili neće — progledati. Samo 
vodeći slojevi partija druge internacionale propadaju u mjeri u 
kojoj nastaje takav istinski uvid. 


Potpuno zakazivanje druge internacionale kolovoza 1914. 
nužna je posljedica njezine »legalnosti«: njezini pripadnici nisu 
više imali svijesti o tomu da je za proletarijat istinska zbilja — 
željeno — jedinstvo svjetskog proletarijata, da »nacionalna« 
raščlanjenost svijeta nije ništa više nego prelazna forma kapi- 
talističkog razvoja s kojom proletarijat mora samo taktički ra- 
čunati u srazmjeru s daljnjim odnosom snaga, s kojom, među- 
tim, nema nikakve unutrašnje veze. Sraslost partija druge in- 
ternacionale s ideologijskim tvorevinama nacije bila je, među- 
tim, tako jaka da nije samo Bebel mogao govoriti o tomu da si 
»okači pušku o rame«, nego je čak i državni monstrum poput 
Austro-ugarske mogao naći teorijske zagovornike. Čak mi ratna 
kriza nije dovela do prosvjetljenja. Bez obzira na to da li se radi 
o stajalištu pobjedonosnog ustrajanja, ili jednog status quo an- 
te: u obojem se izrazuje nojevska čežnja za time da se ne mora 
shvatiti događaje, da postoji mogućnost povratka u stanje prije 
rata, u legalnu opoziciju. Stoga čitavo sadašnje stanje proma- 
traju na nepopravljiv način kao »prijelaz« koji treba voditi na: 
trag »konsolidiranju«, tj. nacionalnim državama koje su već i 
prije rata bile preživjele. 


Taj stav čini tek razumljivim to zašto druga internacionala 
nikada nije mogla prerasti papirnatu zbilju. Udruživanje prole- 
tarijata za nju je bilo samo »uzajamna simpatija« nacionalnih 
radništva koja su u prvom redu bila »nacionalna«, a zatim su 
se — ako je bilo moguće, ukoliko je bilo moguće — međusobno 
»podupirala«. Internacionala je bila takorekuć vanjska politika 
proletarijata te epohe. Budući su, međutim, partije ostale za- 
pletene u nacionalnu ideologiju buržoazije, u svojim su »vanj- 
skopolitičkim« djelovanjima dospjele u ovisnost o buržoaziji, 
a za proletersku je »vanjsku politiku« ostalo slobodno samo 
toliko misli i osjećaja koliko takva ovisnost uopće i dopušta. 


5) Rosa Luxemburg, »Die Krise der Sozialdemokratie«, S. 72. 

Stoga se druga internacionala morala sve više ograničavati na 
puke »zaključke« i »manifestacije«. Postajala je sve više nečim 
samo dekorativnim, ograničenim na kongrese i slične skupove. 
Budući joj nije uspjelo podići misao internacionalne solidarno- 
sti proletarijata nad nacionalnu rascijepljenost i pretvoriti je u 
djela, morala je propasti zbog krize imperijalističkog naciona- 
lizma, zbog svjetskog rata. Kako su duboko ukorijenjene te 
predrasude u vodećim slojevima proletarijata pokazuje se u to- 
mu što se čitavo rusko pitanje i danas još mnogostruko ne pro- 
matra kao životno pitanje čitavog proletarijata, pa time, pri- 
rodno, i svakog proletera, nego kao »simpatija« spram Rusije, 
kao »uzajamna pomoć«, kao »proleterska vanjska politika« itd. 


Ž 


Treća internacionala je nastala iz krvave i strašne samokri- 
tike proleterske klase u svjetskom ratu; njezina bit mora sto- 
ga biti lišenost iluzija, smisao za zbilju i sposobnost za akciju. 
U njezinoj se gradbi taj obrat izrazuje time što se, s jedne stra- 
ne, neumitno i nepokolebljivo pridržava misli o jedinstvu cje- 
lokupnog proletarijata, ali se, s druge strane, nikada ne preda- 
je iluzijama o već postignutom, nikada privid ne smatra zbi- 
ljom i svoje organizacije ne gradi tako (kao što je to činila dru- 
ga internacionala) kao da je jedinstvo proletarijata već ozbilje- 
no, nego, štoviše, tako da se to jedinstvo što je moguće prije 
ozbilji. Kada se, međutim, treću internacionalu nazvalo regu- 
lativnom idejom djelovanja proletarijata mislilo se ovo: zbilj- 
sko jedinstvo cjelokupnog proletarijata kao nužno postavljanje 
ciljeva koje svaki pojedini čin mora neposredno i presudno od- 
rediti. 

Dokidanje prethodnog lažnog jedinstva služi kao nužna, di- 
jalektička pretpostavka svakog istinskog jedinstva. Sa staja- 
lišta dokidane prošlosti nastajuće novo jedinstvo mora se stoga 
jednako nužno činiti raspadanjem, čak kaosom i anarhijom. 
Kao što komunizam, da bi postigao istinsko jedinstvo proleta- 
rijata, u partijskoj strukturi mora značiti stadij rascjepa i »bra- 
toubilačkog rata«, tako izgradnja nove internacionale, interna- 
cionale revolucionarnog čina, može dovesti do istinskog jedin- 
stva samo preko prijeloma i razdora. Svako organizacijsko pret- 
postavljanje tog jedinstva moglo bi biti sudbonosno. Privid bi 
se morao uzeti za zbilju — gradba i time duh umiruće druge 
internacionale tako bi se uvukli u nastajuću treću internacio- 
nalu i time je otrovali. 


. Istina s kojom treća internacionala ima računati jest to da 
je njezin danas mogući opstanak upravo opstanak ideje. Ako se 

oće: »puke« ideje koja još nije prožela neposredno postojeću 
zbilju; točnije je, međutim, reći: ideje koja sve više prožima tu 
zbilju, koja tu zbilju treba potpuno prožeti. To trebanje, koje u 

svjesnoj prethodnici proletarijata već postalo principom djelo- 
vanja, i njegovu suprotnost u činjenici da je to spram cjelo- 
kupnog proletarijata još uvijek samo trebanje ima odrediti or- 
ganizaciju treće internacionale. 

Kao polazna točka te organizacije mora služiti suvremeno 
kaotično stanje Evrope i također kaotična razvojna etapa re- 
volucije. Stari su okviri, kao okviri buržoaskih državnih i priv- 
rednih područja, tako i njima opozicionalno suprotstavljenih 
starih proleterskih partija, već dokinuti ili se dokidaju. Starom 
se raspadajućem svijetu na otvoreno ilegalni način suprotstav- 
lja hod po mukama novog svijeta, svjesni proletarijat. Iz te ile- 
galnosti slijede dva važna organizacijska momenta. Prvo, pro- 
leterske partije ni za trenutak ne poprimaju stajalište postoje- 
ćeg društva, stoga nikada ne podliježu njegovim ideologijskim 
varkama, nego se u svojem djelovanju uvijek orijentiraju po 
zbiljskom stanju ekonomijskog razvoja. Drugo, budući su ih 
sadašnji vlastodršci proglasili »slobodnima za odstrijel«, njiho- 
voj principijelnoj ilegalnosti mora odgovarati ilegalnost njihova 
bitnog rada. Postoje, doduše, faze borbe u kojima se privremeno 
može izboriti stanovita sloboda kretanja u okupljanju, tisku 
itd., no to će se samo vrlo rijetko moći odnositi na kretanje ve- 
ćeg kompleksa i nikada istovremeno na čitav pokret. I čak u 
slučajevima u kojima se može izboriti ograničena sloboda, pri 
današnjem stanju stvari ona se nikada neće moći primijeniti 
na mogućnost internacionalnog sporazumijevanja čitavog pro- 
Jetarijata. Internacionalne veze proletarijata u sadašnjem sta- 
nju klasne borbe mogu biti samo ilegalne veze (tako je u Ita- 
liji, gdje je partija prividno najjača, upravo sada zabranjeno 
putovanje druga Bombaccia u Rusiju). 

Ilegalnost, međutim, već sasvim tehnički i organizacijski is- 
ključuje forme druge internacionale, kongres i centralni biro, 
pretpostavlja se, naravno, da odnosi trebaju biti živi, a ne puko 
dekorativni, ili birokratski. Jer, tehničke pripreme za opći kon- 
gres, putovanja delegata i natrag, zahtijevaju toliko mnogo 
vremena da bi većina taktičkih izvještaja i zaključaka došla na 
svijet zastarjela i ako se ne uzme u obzir da bi uz teškoće ile- 
galne komunikacije moralo biti sumnjivo može li doći do kom- 
pletnih skupova. 

Jedinstveni centralni biro treće internacionale nedvojbeno 
bi se morao boriti s istim teškoćama. Pored toga čitav bi pok- 
ret bio stalno izložen opasnosti povremenog paraliziranja ka- 
da bi, uz zbiljsku i strogu centralizaciju, centralna uprava jed- 
nom potpala pod vlast buržoazije. Jedino sredstvo da se ona 
spasi od te sudbine, njezino prenošenje u Rusiju, učinilo bi nje- 
zinu djelatnost zbog teškoća u prometu iluzornom. 

Već bi i te vanjske poteškoće morale biti dovoljne da na 
decentraliziranu izgradnju treće internacionale ukažu kao na 
nužan zahtjev suvremenog stanja pokreta. Privredno-politički 
položaj Evrope, od čije smo točne spoznaje kao istinitog teme- 
lja ilegalnosti našeg pokreta polazili, čini, međutim, tu decen- 

tralizaciju nužnom i s principijelnog i s praktičkog stajališta. 
Rekli smo: objektivni je razvoj prešao organizacijsku formu 
nacije, iako buržoazija i socijal-demokracija pod njezinim upli- 
vom ideologijski nisu svjesni tog razvoja. Istinska raščlanje- 
nost Evrope danas više nije nacionalna. Ona, štoviše, slijedi iz 
niza pitanja koja su sa stajališta buržoazije (i socijaldemokra- 
cije) zainteresiranih zemalja posve nerješiva, čije rješenje mo- 
že postići samo jedinstvena akcija svih radnika koji su zaintere- 
sirani za dotično pitanje. (Navodimo samo nekoliko primje- 
ra: ugljeno područje između Poljske, Čehoslovačke i njemačke 
Austrije, čija je opskrba ugljenom ovisna o tomu; rutenijska 
sjeverno-istočna Mađarska između Mađarske, Čehoslovačke, 
Poljske i Ukrajine; Rijeka između Italije i Jugoslavije itd.). Ta 
pitanja uvjetuju neprestanu taktičku suradnju proletarijata ko- 
ji su za njih zainteresirani; ne može ih se prepustiti izoliranim 
akcijama pojedinih partija, niti smiju ovisiti o odlukama pros- 
torno dalekih centrala, budući njihova pitanja i odgovori nika- 
da ne bi mogli imati potrebnu neposrednost i aktualnost. 

Raščlamba tih pitanja ne može se, u skladu s današnjim po- 
ložajem, razvrstati po shemi »nacionalnog jedinstva«. (Opet je 
Poljska, koja je, primjerice, u pitanju Danzinga i ostalom u ve- 
zi s Njemačkom, u ostravskom pitanju u vezi s Čehoslovačkom 
it&., najjasniji primjer; mogli bismo se pozvati, međutim, i na 
odnes Italije spram Jugoslavije u pitanjima Rijeke i Trsta, 
spram njemačke Austrije u južnotirolskom pitanju, spram Fran- 
cuske u zapadnim pitanjima itd.) Ti se kompleksi pitanja ne 
mogu ni fiksirati i shematizirati. Bitno djelovanje današnjeg 
stanja upravo je u tomu da je u tim pitanjima prisutno stalno 
pomicanje i ostajanje u toku, da danas nastaju kompleksi na 
koje jučer nitko nije mogao ni pomišljati, a s druge strane 
nestaju pitanja koja su se činila nerješivima. (Treba, na prim- 
jer, pomisliti na zajedničku ugroženost Čehoslovačke, njemačke 
Austrije i Jugoslavije bijelim terorom u Mađarskoj koji se po- 
vezao s Poljskom, na stanje kojem su upravo te države mnogo 
doprinijele svojom politikom spram sovjetske Mađarske.) Uko- 
liko treća internacionala želi biti živo jedinstvo proleterskog po- 
kreta mora se organizacijski prilagoditi činjeničnom stanju tog 
razvoja. 


Kaos se može svladati samo čvrstim principima i gipkom 
taktikom. Upravo stoga što proleterska revolucija stremi jedin- 
stvenom djelovanju, to se jedinstvo mora izraditi odozdo, od 
Pitanja koja neposredno tjeraju na jedinstvo. Iz toga, kao prvo, 
slijedi da je u sadašnjem stanju pokreta nužno više taktičkih 
centrala pokreta, ukoliko te centrale žele izvršavati zbiljski ut- 
jecaj na pokret i ukoliko se ne žele ograničiti na društvene sku- 
pove zastupnika partija koje inače neovisno djeluju. Drugo, ne- 
moguće je svakoj »zemlji« »dodijeliti« centralu. Svaka partija tre- 
će internacionale mora biti u stalnoj, neposrednoj izmjeni mi- 
sli s partijama onih zemalja s kojima ima zajedničke probleme 
gore naznačene vrsti, da bi taktička suradnja bila zbiljski mo- 

guća. Iz toga slijedi da svaka partija mora biti najtješnje po- 
vezana sa svim centralama s kojima je povezuju takvi prob- 
e da, dakle, jedna partija mora biti zastupljena u više cen- 
trala. 


Čini se da se ovaj misaoni put protivi organizaciji centrale 
uopće i da se njegov zahtjev ograničuje na neposredno sporazu- 
mijevanje pojedinih partija o neposredno gorućim pitanjima. 
To je djelomice i točno. Nikakva izgradnja internacionale, bez 
obzira na to hoće li to biti s jednom centralom ili više njih, 
nikada ne smije ograničiti neposredni međusobni odnos partija. 
Naprotiv, glavni je zadatak svake centrale da te odnose što in- 
tenzivnije njeguje, intenzivnije no što bi za to bile sposobne po- 
jedine partije. Tu se pokazuje da bi prijašnji zaključak iz naših 
misaonih putova bio samo djelomice točan. Njegova točnost 
znači samo to da se organizacije treće internacionale ne smiju 
ukrutiti ni u svojim međusobnim odnosima, niti u odnosu 
spram partija, ili međusobnom odnosu partija. One organiza- 
cijski moraju zadržati onaj promjenljivi karakter koji je jedi- 
no sposoban da se prilagodi stalnoj mijeni postavljanja prob- 
lema. Kaos koji odgovara toj promjeni, tom pomicanju, ujed- 
no je i put koji vodi jedinstvu. A svjesna volja za jedinstvom 
mora se organizacijski izraziti u samom proletarijatu. Utoliko 
više što neposrednoj taktičkoj povezanosti pojedinih grupa sko- 
ro bez iznimke odgovaraju duboke analogije u razvojnim stup- 
njevima sudjelujućih zemalja. Tako da skoro uvijek stalnu su- 
radnju, neprestanu izmjenu iskustava, ne zahtijevaju i ne čine 
nužnom samo neposredno taktička, nego i principijelno taktička 
pitanja. Tako se, na primjer, takve centrale — čak i na svojem 
za sebe i po sebi ograničenom području — nikada ne smiju kru- 
to držati sheme kongresa. Čak i ako se ne uzme u obzir da su 
ilegalni skupovi toliko rjeđe zbiljski uspješni koliko više osoba i 
veća područja žele zahvatiti, česti su razgovori o neposredno za- 
jedničkim interesima, koji se svaki put odnose samo na odre- 
đenu skupinu sudjelujućih partija, bolja očigledna nastava zajed- 
ničkog djelovanja no što to ikada mogu biti opći kongresi sa 
svojim često preopćim rezolucijama. Time se nipošto ne želi 
potcijeniti njihov značaj. Jedinstvo i čvrstoća principa što se 
samo tako može postići pretpostavke su gipkosti taktike. U 
principijelnim pitanjima treća internacionala mora sačuvati pot- 
puno jedinstvo. No, to se principijelno jedinstvo može provesti 
u zbilji samo nakon što je postignuto činjenično ujedinjenje 
proletarijata djelovanjima, taktičkim oblikovanjem jedinstva u 
neposredno gorućim pitanjima. 

Jer, nemogućnost da se za čitav proleterski pokret Evrope 
nađe jedinstvena organizacijska forma utemeljena je, na kra- 
ju krajeva, time što proces raspadanja kapitalizma i njemu od- 
govarajućeg osvješćivanja proletarijata u raznim pai rena po- 
kazuje posve različite stupnjeve. U »pobijeđenim« zemljama ni- 
je, na primjer, samo državni aparat mnogo uzdrmaniji, no kod 
pobjednika, nego su to i socijaldemokratski i sindikalni apa- 

rat. Iz toga slijedi da za čitav niz taktičkih problema opet na. 
staju veće jedinice čije se jedinstvo organizacijski izrazuje u 
centralnim upravama internacionale. 

Druga internacionala je priznavala samo nacionalne pokre- 
te obuhvaćene prividnim jedinstvom internacionale. Treća in- 
ternacionala stvara žive veze pokreta koje već prelaze »nacio- 
nalnu« ograničenost. Te su veze etape na putu istinskom jedin- 
stvu. To znači da one uvijek odgovaraju određenom stadiju po- 
kreta, da same sebe smatraju prijelazima, provizorijima, da se 
dijele ili ujedinjuju, da mijenjaju mjesto i način svoje djelatno- 
sti u skladu s onim što stanje klasne borbe traži u danom mo- 
mentu. 


(Objavljeno u »Kommnismus« 1/8, 1920, S. 238—250) 


Preveli N. i Ž. Puhovski 


MARXOVI OSNOVNI ONTOLOŠKI PRINCIPI 


Georg Lukđcs 


»Kategorije« su »oblici postojanja, 
određenja egzistencije« 
Marx 


1. Metodološka pretpitanja* 


Pokušamo li teorijski sažeti Marxovu ontologiju, dospjet će- 
mo u ponešto paradok salnu situaciju. S jedne strane, svaki bes- 
predrasudni čitalac Marxa mora primijetiti da su svi njegovi 
konkretni iskazi, ako se shvate ispravno, bez pomodnih pred- 
rasuda, u krajnjoj liniji mišljeni kao direktni iskazi o bivstvo- 
vanju, dakle čisto ontološki. S druge strane, kod njega se može 
naći samostalno tretiranje ontoloških problema; on se nigdje 
sistematski ni sistematizirajući ne poduhvaća određivanja nji- 
hova mjesta u mišljenju, njihova razgraničenja od spoznajne 
teorije, logike etc. Ova unutrašnja koherentna dvostranost ne- 
sumnjivo je u vezi s njegovim decidiranim, svakako od samog 
očetka kritičkim polaženjem od Hegelove filozofije. U ovoj, 

ako smo vidjeli** postoji jedinstvo ontologije, logike i spoz- 
najne teorije određeno idejom sistema; Hegelov pojam dijalek- 
tike uključuje istovremeno s vlastitim postavljanjem takvo spa- 
janje s tendencijom uzajamnog stapanja. Posve je prirodno, da- 
le, đa mladi Marx u svojim prvim, još Hegelom određenim 
radovima nije mogao doći do direktnog i svjesnog ontološkog 
postavljanja pitanja. Ovu negativnu tendenciju pojačava, vjeru- 
jemo, ona dvosmislenost Hegelovog objektivnog idealizma, koju 
su tek mnogo kasnije iznijeli na vidjelo, napose Engels i Lenjin. 
Dok su naime i Marx i Engels u svjesnom oslobađanju od He- 


* Prevedeno iz knjige: G. Luk&cs, Zur Ontologie des gesellschaftlichen 
Seins. Die ontologjschen Grundprinzipien von Marx, Sammlung Luchter- 
hand 88, Luchterhand Verlag, Darmstadt und Neuwied 1972, S. 56—31. 

Up. Luk&cs, Zur Ontologie des gesellschaftlichen Seins — Hegels 
falsche und echte Ontologie, Sammlung Luchterhand: Bd. 49, Neuwied 1971. 

gela s punim pravom i u prikazivanju i u polemici stavljali u 
središte oštru, nepomirljivu suprotnost Hegelovog idealizma 
prema materijalizmu što su ga oni obnovili, kasnije su oni ener- 
gično naglašavali materijalističke tendencije koje latentno dje- 
luju u objektivnim idealizmu. Tako Engels u »Feuerbachu« go- 
vori o Hegelovom »naglavce postavljenom materijalizmu«!, a 
Lenjin u više mahova o tendencijama k materijalizmu u Hegelo- 
voj »Logici«.* Naravno, isto se tako mora konstatirati da Marx, 
čak ni u najoštrijoj polemici protiv lijevih hegelovaca kao što 
su Bruno Bauer i Stirner nije nikad identificirao njihov ideali- 
zam s Hegelovim. 


Nesumnjivo je preokret što ga je izvršio Feuerbach u pro- 
cesu razlaganja Hegelove filozofije imao ontološki karakter, jer 
u njemu su prvi put u njemačkom razvitku otvoreno, široko i 
duboko djelotvorno konfrontirani idealizam i materijalizam. Čak 
i kasnije otkrivene slabosti u njegovoj poziciji, npr. ograniče- 
nje na apstraktni odnos boga i čovjek, pridonijele su tome da 
se ontološko postavljanje pitanja svjesno zaoštri i učini razgo- 
vjetnim. Ovo djelovanje je najplastičnije vidljivo kod mladog 
Engelsa koji se iz svojih filozofski nedovoljno jasnih početaka u 
»Mladoj Njemačkoj« razvio u lijevog hegelovca; ovdje se pri- 
mjećuje kako je radikalno prvobitno djelovala nova ontološka 
orijentacija koja je polazila od Feuerbacha. Što je, ako apstra- 
hiramo od Gottfrieda Kellera i ruskih revolucionarnih demo- 
krata, s vremenom iz toga proizišla samo oslabljena obnova ma- 
terijalizma 18. vijeka, ne mijenja ništa na intenzitetu izvora. 
Ipak, upravo kod Marxa vidi se malo od takvog potresa. Doku- 
menti pokazuju pronicljivo i radosno priznavanje, koje ipak 
uvijek ostaje kritika i zahtijeva daljnji kritički razvoj. To je vid- 
ljivo iz ranih pisama (već 1841), a zatim — usred borbe protiv 
idealizma hegelovaca — dobiva u »Njemačkoj ideologiji« posve 
jednoznačan izraz: »Ukoliko je Feuerbach materijalist, kod nje- 
ga se ne pojavljuje povijest, a ukoliko on uzima u obzir povijest, 
nije materijalist.«* Marxov sud o Feuerbachu je dakle uvijek 
dvostran: priznavanje njegovog ontološkog preokreta kao jedi- 
nog ozbiljnog filozofskog čina tog vremena i ujedno utvrđivanje 
njegove granice, što naime Feuerbachov njemački materijali- 
zam uopće nije primijetio ontologiju društvenog bivstvovanja 
kao problem. U tome se ispoljava ne samo Marxova filozofska 
vidovitost i univerzalnost; ovaj stav baca svjetlost i na njegov 
raniji razvitak, na ono centralno mjesto koje su u tom razvitku 
zauzimali ontološki problemi društvenog bivstvovanja. 


Stoga je poučno da bacimo pogled na njegovu disertaciju. 
On ovdje ulazi u raspravu o Kantovoj logičko-spoznajnoteorij- 


1) Engels: Feuerbach, Wien—Berlin 1927, 31; MEW 21, 277. 

2) Lenin: Aus dem philosophischen Nachlass, Wien—Berlin 1932, 87, 
110, 138. 

3) MEGA I. 5. 34; MEW 3, 45. 

skoj kritici ontološkog dokaza za postojanje boga i primjećuje: 
»Dokazi za postojanje boga ili nisu ništa do šuplje tautologije 
— npr. ontološki dokaz ne znači ništa nego: 'ono što doista (rea- 
liter) predstavljam sebi, jest zbiljska predstava za mene, to 
djeluje na mene', i u tom smislu su svi bogovi, jednako poganski 
kao i kršćanski, posjedovali realnu egzistenciju. Nije li stari 
Moloh vladao? Nije li delfijski Apolon bio zbiljska moć u ži- 
votu Grka? Ovdje ni Kantova kritika ne znači ništa. Ako netko 
zamišlja da posjeduje stotinu talira, ako ta predstava njemu 
nije proizvoljna, subjektivna, ako on vjeruje u nju, onda sto- 
tinu uobraženih talira imaju za njega istu vrijednost kao i sto- 
tinu zbiljskih. On će se npr. zaduživati na svoje uobražene, ono 
će djelovati, jednako kao što se cijelo čovječanstvo zaduživalo 
na svoje bogove.«* Ovdje već postaju vidljivi neobično važni mo- 
menti Marxova mišljenja. Dominantnom se pokazuje društvena 
zbilja kao krajnji kriterij za društveno bivstvovanje ili nebiv- 
stvovanje neke pojave, čime se naravno otkriva široka i duboka 
problematika koju mladi Marx tada još nije mogao metodološki 
svladati. Jer s jedne strane iz cijelog duha njegove disertacije 
slijedi da on ne priznaje egzistenciju nikakvog boga; s druge 
strane iz faktičke historijske djelotvornosti određenih predstava 
o bogu treba da slijedi njihovo svojevrsno društveno bivstvova- 
nje. On dakle već ovdje nabacuje jedan problem koji će ig- 
rati važnu ulogu kasnije, kod Marxa koji je postao mate- 
rijalist i ekonomist, naime društveno-praktičku funkciju odre- 
đenih oblika svijesti, bez obzira na to da li su oni, općenito on- 
tološki, točni ili pogrešni. Ovi za daljnji razvitak Marxovog mi- 
šljenja važni misaoni tokovi zanimljivo se nadopunjuju njego- 
vom kritikom Kanta. Kant se bori protiv takozvanog ontološ- 
kog dokaza logičko-spoznajnoteorijski, prekidajući svaku nužnu 
vezu između predstave i zbilje, poričući uopće svaki ontološki 
relevantni karakter sadržaja. Mladi Marx, međutim, protestira 
protiv toga — ponovo u ime ontološke specifičnosti društvenog 
bivstvovanja — i duhovito ukazuje na to da pod određenim 
okolnostima stotinu uobraženih talira mogu itekako dobiti rele- 
vantnost za društveno bivstvovanje. (U kasnijoj Marxovoj eko- 
nomiji ova se dijalektika između idealnog i realnog novca po- 
kazuje kao važan moment odnosa novca kao opticajnog sred- 
stva prema njegovoj funkciji kao platežnog sredstva.) 

. Raspravljajući o Hegelu već smo ukazali na to da Marx u 
ime konkretne bivstvovne specifičnosti društvenih tvorevina za- 
htijeva njihovo konkretno-bivstvovno (ontološko) istraživanje, 
a naprotiv odbija Hegelovu metodu da se takve veze prikazuju 
na osnovu logičkih shema. Time se u razvojnom putu mladog 
Marxa jasno ocrtava usmjerenost na sve veće konkretiziranje 
društveno bivstvujućih tvorevina, veza itd., usmjerenost koja u 
njegovim ekonomskim studijama dostiže upravo filozofski svoj 


4) MEGA I. 11. 80; MEW Erganzungsband I, 370. 

obrat. Te tendencije nalaze svoj prvi adekvatni izraz u »Eko- 
nomsko-filozofskim rukopisima« čija pionirska originalnost po- 
čiva ne na posljednjem mjestu na tome što se u njima po prvi 
put u povijesti filozofije javljaju kategorije ekonomije kao one 
produkcije i kuna ljudskog života i time omogućuju on- 
tološki prikaz društvenog bivstvovanja na materijalističkoj os- 
novi. Međutim ekonomija kao centar Marxove ontologije nipošto 
ne znači »ekonomizam« slike svijeta. (Ovaj nastupa tek kod nje- 
govih epigona koji više nisu imali ni pojma o Marxovoj filozof- 
skoj metodi, a mnogo je pridonio filozofskoj zbrci i kompromi- 
tiranju marksizma). Marxov filozofski razvitak ka materijaliz- 
mu kulminira u tom zaokretu ka ekonomiji; da li je i koliko je 
Feuerbach pri tom odigrao važnu ulogu, ne može se utvrditi 
jednoznačno, premda se Marx sigurno u principu odmah složio 
s Feuerbachovim naturfilozofsko-ontološkim i antireligioznim 
shvaćanjima. Ali isto je tako sigurno da je on i na tim pod- 
ručjima vrlo brzo kritički otišao dalje od Feuerbacha: naturfilo- 
zofski time što se uvijek oštro suprotstavljao tradicionalnom, ni 
kod Feuerbacha neprevladanom razdvajanju prirode i društva 
i što je prirodne probleme uvijek promatrao pretežno sa stano- 
višta njihovog uzajamnog odnosa s društvom. Suprotnost prema 
Hegelu stoga se kod njega zaoštrava još jače nego kod samog 
Feuerbacha. Marx priznaje samo jednu jedinu nauku, nauku po- 
vijesti, koja se odnosi kako na prirodu tako i na čovjekov svi- 
jet“ U pitanju religije otišao je dalje od Feuerbacha time što 
se nije zađovoljio apstraktno-kontemplativnim odnosom čovjek 
—bog i što je pukoj, makar i po intenciji materijalističkoj, Feuer- 
bachovoj ontologiji suprotstavio zahtjev za konkretnim i mate- 
rijalističkim inkorporiranjem svih ljudskih životnih odnosa, 
prije svega društveno-povijesnih. Ovdje problem prirode dobiva 
sasvim novo ontološko osvjetljenje. 


Time što Marx čini produkciju i reprodukciju ljudskog ži- 
vota centralnim problemom pojavljuje se, kako kod samog čo- 
vjeka, tako i kod svih njegovih objekata, veza i odnosa itd., kao 
dvostruko određenje trajna prirodna osnova i njeno neprestano 
društveno preoblikovanje. Kao svugdje kod Marxa i ovdje je 
rad centralna kategorija u kojoj se in nuce već pokazuju i sva 
druga određenja: »Kao tvorac upotrebnih vrijednosti, kao ko- 
ristan rad, rad je stoga od svih društvenih oblika nezavisan 
uvjet egzistencije ljudi, vječna prirodna nužnost da bi se posre- 
dovala razmjena materije između čovjeka i prirode, dakle ljud- 
ski život.«* Rađom nastaje dvostruka transformacija. S jedne 
strane, sam čovjek koji radi preobražava se svojim radom, on 
djeluje na vanjsku prirodu i ujedno mijenja svoju vlastitu, raz- 
vija »potencije koje u njoj drijemaju« i potčinjava njene snage 
»svojoj vlastitoj vlasti«. S druge strane, preobražavaju se pri- 


5) MEGA I. 5. 567; MEW 5, 18. : 
6) Marx: Das Kapital, I., 5. Auflage, Hamburg 1903, 8; MEW 23, 57. 

rodni predmeti, prirodne sile u sredstva za rad, predmete rada, 
sirovine itd. Čovjek koji radi »koristi mehanička, fizikalna, ke- 
mijska svojstva stvari, kako bi ih pokrenuo da kao sredstva 
moći djeluju na druge stvari prema njegovoj svrsi«. Prirodni 
predmeti ostaju pri tome utoliko po sebi ono što su bili prirod- 
no, što njihova svojstva, veze, odnosi itd postoje objektivno, ne- 
zavisno od ljudske svijesti i mogu se učiniti korisnim i staviti 
u pokret samo ispravnom spoznajom, radom. Ali ovo iskorišća- 
vanje je teleološki proces: »Na kraju radnog procesa proizlazi 
rezultat koji je već na početku ovoga bio prisutan u predstavi 
radnika, dakle idealno. Ne da on ima za posljedicu samo pro- 
mjenu oblika onog prirodnog; on u prirodnom ujedno ostvaruje 
svoju svrhu koju on zna, koja kao zakon određuje način njegova 
djelovanja i kojoj on mora potčiniti svoju volju.«" O ontološkom 
značenju teleologije rada govorit ćemo opširno u jednom poseb- 
nom poglavlju drugog dijela.“ Ovdje je riječ samo o tome da se 
u najopćenitijim crtama karakterizira polazna točka Marxove 
ontologije društvenog bivstvovanja. 

Pri tome treba posebno istaći slijedeće momente. Prije svega: 
Društveno bivstvovanje pretpostavlja u cjelini i u svim pojedi- 
načnim procesima bivstvovanja anorganske i organske prirode. 
Društveno bivstvovanje ne može se shvatiti kao nezavisno od 
prirodnog bivstvovanja, kao suprotnosti koja ga isključuje, kako 
to s obzirom na takozvana »duhovna područja« čini velik dio 
građanske filozofije. Isto tako energično isključuje Marxova on- 
tologija društvenog bivstvovanja jednostavno, vulgarnomateri- 
jalističko prenošenje prirodnih zakona na društvo, kako je to 
bilo moda npr. u vrijeme »socijaldarvinizma«. Predmetni oblici 
društvenog bivstvovanja izrastaju u toku nastajanja i razvoja 
društvene prakse iz prirodnog bivstvovanja i postaju sve izra- 
zitije društveni. Taj rast je naravno dijalektički proces koji po- 
činje skokom, teološkim postavljanjem u radu, za što u prirodi 
ne može biti analogije. Ontološki skok ne ukida se time što se u 
zbilji radi o vrlo dugotrajnom procesu s nebrojenim prelaz- 
nim oblicima. S aktom teleološkog postavljanja u radu, druš- 
tveno bivstvovanje već po sebi postoji. Historijski proces nje- 
gova razvoja sadrži, naravno, neobično važno pretvaranje tog 
bivstvovanja po sebi u bivstvovanje za sebe, a s tim i tendencij- 
sko prevazilaženje pukih prirodnih oblika bivstvovanja i sadr- 
žaja u sve čistije, autentičnije oblike i sadržaje društvenosti. 

Teleološki oblik postavljanja kao materijalna promjena ma- 
terijalne zbilje ostaje ontološki nešto principijelno novo. On se 
mora bivstvovno prirodno genetički izvesti iz svojih prijelaznih 
oblika. Ovi se, međutim, mogu i ontološki ispravno interpreti- 
rati tek tada ako se njihov rezultat, rad koji je došao k sebi, 


1) Ibid., 140, 141, 140; ibid., 192, 194, 193. 


*) Up. LukAcs, Ontologie — Arbei 
Neuwied 1973. og rbeit, Sammlung Luchterhand Bd. 92, 

ontološki ispravno shvati i ako se ta geneza, koja sama nije te- 
leološki proces, pokuša razumjeti polazeći od svog rezultata. 
To nije slučaj samo u ovom fundirajućem odnosu. Marx kon- 
sekventno promatra taj način shvaćanja kao opću metodu za 
društvo: »Građansko društvo je najrazvijenija i najraznovrsnija 
historijska organizacija proizvodnje. Kategorije koje izražavaju 
njegove odnose, razumijevanje njegove raščlanjenosti, ujedno 
pružaju uvid u raščlanjenost i odnose proizvodnje svih propalih 
društvenih oblika od čijih su se ruševina i elemenata oni izgra- 
dili, čiji se još djelomično neprevladani ostaci u njemu dalje 
vuku, čije su se puki nagovještaji razvili u izgrađena značenja. 
U anatomiji čovjeka nalazi se ključ za anatomiju majmuna. 
Nagovještaji nečeg višeg u nižim životinjskim vrstama mogu se 
naprotiv shvatiti samo kada je ono više već samo poznato. Gra- 
đanska ekonomija tako pruža ključ za antičku itd.«" 

U primjedbama koje slijede za navedenim mjestom Marx 
protestira protiv svakog »moderniziranja«, protiv svakog pre- 
nošenja kategorija razvijenog stupnja na primitivniji. Međutim 
to je samo obrana od lako shvatljivih nesporazuma do kojih 
često dolazi. Bitno u tom metodološkom uvidu ostaje, međutim, 
točno odvajanje po sebi bivstvujuće zbilje kao procesa od pu- 
tova njene spoznaje. Hegelova idealistička iluzija nastaje, kako 
ćemo to u Marxovoj kritici vidjeti još opširnije, upravo iz toga 
što se ontološki proces bivstvovanja i nastajanja sam previše 
zbližuje sa spoznajno nužnim procesom shvaćanja, da se štoviše 
u drugom procesu vidi nadomjestak, pa čak i ontološki viši oblik 
ovog prvog. 

Ako se sad nakon tog nužnog ekskursa vratimo ontološkom 
odnosu prirode i društva, nalazimo da kategorije i zakoni pri- 
rode, kako organske tako i anorganske u krajnjoj liniji (u smi- 
slu promjene njihove biti) čine trajnu osnovu društvenih kate- 
gorija. Samo na osnovu u najmanju ruku neposredno ispravne 
spoznaje realnih svojstava stvari i procesa može teleološko po- 
stavljanje u radu ispuniti svoju preobražajnu funkciju. Na tom 
stanju stvari ne mijenja se ništa time što pri tom nastaju pot- 
puno novi predmetni oblici koji u prirodi ne mogu imati nika- 
kve analogije. Čak ako se čini da prirodni predmet ostaje nepo- 
sredno prirodan, već je njegova funkcija kao upotrebne vrijed- 
nosti nešto u odnosu na prirodu kvalitativno novo, a s društveno 
objektivnim postavljanjem upotrebne vrijednosti nastaje u toku 
društvenog razvitka razmjenska vrijednost u kojoj, kad se ona 
promatra izolirano, nestaje svaka prirodna predmetnost, vri- 
jednost koja, kako kaže Marx, dobiva »sablasnu predmetnost«. 
Marx kaže jednom ironično protiv nekih ekonomista: »Dosad 
još nijedan kemičar nije otkrio prometnu vrijednost u biseru 


8) Marx: Grundrisse der Kritik der politischen Okonomie, Moskau 
1939—1941, (Berlin 1953), 25—26. 
9) Kapital, I. 4; MEW 23, 52. 


414 


ni u dijamantu.«" S druge strane, međutim, svaka takva čisto 
društvena predmetnost pretpostavlja također, bez obzira na to 
da li blisko ili daleko posredovano, društveno transformirane 
prirodne predmetnosti (nema prometne vrijednosti bez upotreb- 
ne vrijednosti itd.), tako da doduše ima čisto. društvenih kate- 
gorija, pa što više njihova cjelokupnost (ensemble) tek i čini 
specifičnost društvenog bivstvovanja, ali to bivstvovanje ne ra- 
ste samo u nekom konkretno-materijalnom procesu svoje ge- 
neze iz prirodnog bivstvovanja, nego se stalno reproducira u 
tom okviru i ne može se — upravo ontološki — nikad potpuno 
osloboditi te baze. Pritom se mora posebno istaći izraz »nikad 
potpuno«, jer bitan pravac u razvoju društvenog bivstvovanja 
sastoji se upravo u tome da se čisto prirodna određenja nado- 
mjeste ontološkim mješovitim oblicima prirodnosti i društve- 
nosti (treba se samo sjetiti domaćih životinja) i da se na toj 
osnovi dalje razviju čisto društvena određenja. Glavna tenden- 
cija tako nastajućeg razvojnog procesa jest stalan kvantitativan 
i kvalitativan rast čisto ili pretežno društvenih komponenti, »uz- 
micanje prirodne granice« kako to obično kaže Marx. Ne anali- 
zirajući sad dalje taj kompleks pitanja, već se rezimirajući može 
reći: Materijalistički preokret u ontologiji društvenog bivstvo- 
vanja, do kojeg je došlo otkrićem ontološkog prioriteta ekono- 
mije u njemu, pretpostavlja materijalističku ontologiju prirode. 

Ovo nerazdvojno jedinstvo materijalizma u Marxovoj onto- 
logiji ne zavisi od toga koliko su marksistički učenjaci uspjeli 
da te veze prikažu konkretno i uvjerljivo na različitim područ- 
jima prirodne spoznaje. Sam je Marx govorio o jedinstvenoj 
nauci povijesti davno prije no što je ova sama bila doista raz- 
vila takve tendencije. Naravno, nije slučajno što su Marx i En- 
gels, uz neke rezerve, pozdravili Darwinovu pojavu kao »osnovu 
za naše shvaćanje«"', što se Engels oduševljavao Kant-Lapla- 
ceovim astronomskim teorijama itd. Važnost pravovremene 
daljnje izgradnje marksizma u tom pravcu ne može se, naravno, 
precijeniti. Ovdje se moralo samo istaći da je fundiranje mate- 
rijalističke ontologije prirode, koja u sebi obuhvaća povijes- 
nost, procesualnost, dijalektičku protivurječnost itd., implicite 
sadržano u metodološkim temeljima Marxove ontologije. To sta- 
nje problema čini nam se prikladnim za to da u nekoliko riječi 
ocrtamo novi tip koji u povijesti filozofije i nauke predstavlja 
ta Marxova koncepcija. Marx nije nikada izričito pretendirao 
da stvori vlastitu filozofsku metodu ili čak neki filozofski sis- 
tem. U četrdesetim godinama on se bori filozofski protiv Hege- 
lovog idealizma i napose protiv idealizma njegovih radikalnih 
učenika, koji postaje sve subjektivističkiji. Poslije sloma revolu- 
cije 1848. u centru njegovih nastojanja nalazi se zasnivanje eko- 
nomske nauke. Mnogi poklonici njegovih filozofskih ranih ra- 


10) Ibid., 49—50; ibid. 98. 
11) Marx Engelsu, 19. dec. 1869, MEGA III. 2. 533; MEW 30, 131. 

dova izvlače odatle zaključak da se on odvratio od filozofije i 
postao »puki« stručni ekonomist. To je brzoplet, bliže proma- 
irano potpuno neodrživ zaključak. On se oslanja na čisto spo- 
ljašnje znakove, na vladajuću metodologiju druge polovine 19. 
stoljeća, koja statuira mehanički krutu suprotnost između filo- 
zofije i pozitivnih posebnih nauka, i pri tom svojim isključivim 
zasnivanjem filozofije na logici i spoznajnoj teoriji degradira 
i samu filozofiju na posebnu nauku. S takvih stanovišta, gra- 
đanskoj nauci i onim načinima promatranja među pristalicama 
marksizma što su pod njenim utjecajem, činila se ekonomija 
zrelog Marxa kao posebna nauka suprotna filozofskim tenden- 
cijama njegove mladosti. A kasnije je bilo nekih koji su, prije 
svega pod utjecajem egzistencijalističkog subjektivizma, kon- 
struirali suprotnost između ta dva perioda Marxove djelatnosti. 


Naša kasnija opširnija razmatranja jasno će pokazati, čak i 
bez izričite Solemike. neodrživost takvog kontrastiranja mladog 
— filozofskog — Marxa s kasnijim čistim ekonomistom. Vidjet 
ćemo da Marx nije postao »manje filozofski«, nego da je napro- 
tiv na svim područjima znatno produbio svoje filozofske po- 
glede. Treba se samo sjetiti — čisto filozofskog — prevladavanja 
Hegelove dijalektike. Već u njegovoj mladosti nalazimo važne 
začetke toga, napose tamo gdje on nastoji nadići logicistički 
apsolutizirano učenje o protivurječnosti.“ Brzopleti kritičari 
filozofa Marxa najvećim dijelom previđaju među ostalim ono 
mjesto u »Kapitalu« gdje Marx, svakako i ovdje polazeći od 
ekonomije, daje formulaciju jednog sasvim novog shvaćanja o 
ukidanju protivurječnosti: »Vidjelo se, da proces razmjene roba 
uključuje protivurječne i međusobno isključive odnose. Razvoj 
robe ne ukida te protivurječnosti, nego stvara oblik u kojem se 
one mogu kretati. To je uopće metoda kojom se rješavaju 
zbiljske protivurječnosti. Protivurječnost je npr. da neko tijelo 
stalno pada na neko drugo a isto tako stalno odlijeće od njega. 
Elipsa je jedan od oblika kretanja u kojima se ta protivurječ- 
nost podjednako ostvaruje i razrješava.«?* Ovim shvaćanjem 
protivurječnosti, koje je čisto ontološko, ova se pokazuje kao 
permanentni motor međusobnog pokretnog odnosa među kom- 
pleksima i među procesima koji iz takvih odnosa nastaju. Pro- 
tivurječnost, dakle, nije samo, kao kod Hegela, oblik pretva- 
ranja iz jednog stadija u drugi, nego također pokretačka snaga 
samog normalnog procesa. Time se, naravno, nipošto ne poriče 
pretvaranje u drugo, krizni karakter nekih prijelaza, njihova sko- 
kovitost. Njihova spoznaja zahtijeva, međutim, otkrivanje onih 
specifičnih uslova pod kojima ovi moraju nastupati; ti prijelazi 
više nisu »logičke« posljedice apstraktne protivurječnosti uop- 
će. Ova naime — Marx to ovdje pokazuje s velikom jasnoćom 


12) Sjetimo se značajnog mjesta u njegovoj prvoj kritici Hegela, MEGA 
I. 1/1 506 i dalje; MEW 1, 292 i dalje. 
13) Kapital, I. 69; MEW 23, 118—119. 

— može biti i sredstvo jednog procesa koji protječe normalno; 
protivurječnost se upravo time pokazuje kao princip bivstvova- 
nja što se može pronaći kao osnova i takvih procesa u zbilji. 


Pri ozbiljnom razmatranju takva se iskrivljavanja mogu mir- 
no ostaviti po strani. Ekonomska djela zrelog Marxa konse- 
kventno su koncentrirana na naučnost ekomomije, ali nemaju 
ništa zajedničko s građanskom koncepcijom ekonomije kao puke 
posebne nauke: Ova izolira takozvane čisto ekonomske feno- 
mene od totalnih uzajamnih odnosa društvenog bivstvovanja 
kao cjeline, analizira ih u takvoj umjetnoj izoliranosti da bi — 
eventualno — tako izrađeno područje apstraktno dovela u vezu 
s nekim drugim isto tako umjetno izoliranim (pravo, sociolo- 
gija itd), dok Marxova ekonomija uvijek polazi od totaliteta 
društvenog bivstvovanja i uvijek iznova završava u ovom. Kako 
je već razloženo, centralno i — mjestimice — često imanentno 
tretiranje ekonomskih fenomena ima svoju osnovu u tome, što 
ovdje treba tražiti i naći u krajnjoj liniji odlučnu pokretačku 
snagu cjelokupnog društvenog razvoja. Ova ekonomija dijeli 
s istovremenim i kasnijim posebnim naukama samo tu nega- 
tivnu crtu što obje odbijaju apriorno konstruktivnu metodu 
prijašnjih filozofa (među njima i Hegela) i jedino u samim či- 
njenicama, u njihovim vezama vide realnu osnovu za naučnost. 
Ipak, kad dvojica čine isto, to nije isto. Doduše, svako polaže- 
nje od činjenica, svako odbijanje apstraktno konstruiranih ve- 
za, označava se — na vrlo neprecizan način — kao empirizam, 
ali taj izraz, čak i u kolokvijalnom smislu, obuhvaća krajnje 
heterogene stavove prema činjenicama. Stari empirizam bio je 
često naivno ontološki: ontološki, jer je za polaznu točku uzi- 
mao neuklonjiv bivstvovni karakter danih činjenica; naivan, 
jer je principijelno ostajao pri takvim neposrednim danostima 
i nije obraćao pažnju na daljnja posredovanja, često ni na od- 
lučne ontološke veze. Tek u onom empirizmu koji je nastao na 
pozitivističkoj ili pak nepozitivističkoj osnovi, nestaje ta naivna, 
nekritička ontologija, da bi se oslobodila apstraktno-konstrui- 
ranih kategorija manipulacije. Kod značajnih prirodnjaka raz- 
vija se spontano-ontološki stav prema onome što su razne idea- 
lističke filozofije nazvale »naivnim realizmom«; taj stav kod 
naučenjaka kao što su Boltzmann ili Planck više uopće nije 
naivan, razlikuje unutar konkretnog područja istraživanja vrlo 
točno konkretan karakter realiteta određenih fenomena, grupa 
fenomena itd.; za prevladavanje naivnosti nedostaje »samo filo- 
zofska svjesnost o onome što je u vlastitoj praksi faktički os- 
tvareno, tako da se naučno ispravno spoznati kompleksi pone- 
kad umjetno povezuju s nekim njima potpuno heterogenim po- 
gledom na svijet. U društvenim naukama rijetki su primjeri 
»naivnog realizma«; izjave da se treba držati samo činjenica ve- 
ćinom vode banalnim novim izdanjima empirizma, pragmatičko 
lijepljenje za neposredno danu faktičnost isključuje iz cjelo- 

upnog shvaćanja važne, doista postojeće, ali manje nepo- 

sredno dane veze i time objektivno često vodi iskrivljavanju 
fetišizirano diviniziranih činjenica. 

Tek takvim razgraničenjem u svim pravcima postaje moguće 
da se Marxovi ekonomski spisi prikažu adekvatno s obzirom na 
njihov ontološki karakter. Oni su neposredno djela nauke, ni- 
pošto ne filozofije. Ali njihov je naučni duh prožet filozofijom 
i nije je nikada ostavio za sobom, tako da je svaka konstatacija 
jedne činjenice, svaka spoznaja neke veze ne samo s obzirom 
na neposrednu faktičku točnost kritički prostudirana, nego je 
štoviše polazeći od toga i ujedno idući dalje od toga svaka fak- 
tičnost bila neprekidno istraživana s obzirom na njen pravi biv- 
stveni sadržaj, s obzirom na njenu ontološku strukturu. Nauka 
izrasta iz života, i u samom životu — bez obzira na to da li to 
znamo ili hoćemo — moramo se ponašati spontano ontološki. 
prijelaz k naučnosti može tu neizbježnu tendenciju života učiniti 
svjesnijom i kritičnijom, ali također oslabiti i učiniti da ona 
nestane. Marxova je ekonomija prožeta naučnim duhom koji se 
nikad ne odriče takvog osvještavanja i kritičkog razvoja u on- 
tološkom smislu, nego ga naprotiv kao stalno djelotvorno kritič- 
ko mjerilo stavlja u pokret pri utvrđivanju svake činjenice, sva- 
ke veze. Govoreći sasvim općenito radi se dakle o naučnosti ko- 
ja nikad ne gubi vezu sa spontano ontološkim stavom svako- 
dnevnog života, nego ga naprotiv uvijek kritički čisti i dalje raz- 
vija i svjesno razrađuje ontološka određenja koja nužno leže u 
osnovi svake nauke. Upravo ovdje ona se jasno suprotstavlja 
svakoj filozofiji koja konstruira — logički ili na neki drugi na- 
čin. Kritičko odbijanje lažnih ontologija koje su nastale u filo- 
zofiji, međutim, nipošto ne znači principijelno antifilozofski stav 
ie naučnosti. Naprotiv, radi se o svjesno kritičkoj suradnji 
spontane ontologije svakodnevnog života s onom naučno i filo- 
zofski ispravno svjesnom. Marxovo okretanje protiv idealistič- 
kifilozofski apstraktnih konstrukcija koje vrše nasilje nad zbi- 
ljom predstavlja specijalan historijski slučaj. Kritičko rešeta- 
nje, kritičko odbacivanje suvremene nauke može ponekad biti 
glavni zadatak tog saveza. Tako Engels piše s (pravom o situa- 
ciji u 17.—18. stoljeću: »Služi na najveću čast tadašnjoj filozofiji 
što se nije dala zbuniti ograničenim stanjem tadašnjih prirod- 
nih spoznaja, što je ona — od Spinoze do velikih francuskih 
materijalista — insistirala na tome da se svijet objasni iz sama 
sebe, a što je prirodnoj nauci budućnosti ostavila opravdanje u 
detalju.«' S potpuno promijenjenim sadržajima takva je kriti- 
ka i danas nužna i aktualna: čišćenje nauka od nepozitivističkih 
predrasuda, koje se više ne ograničavaju pretežno na područje 
daju u užem smislu, nego također bitno deformiraju same 
nauke. 


14) Engels: Herrn Eugen Diihrings Umwilzung der Wissenschaft — 
Dialektik der Natur (MEGA Sonderausgabe), Moskau—Leningrad 1935, 
486; MEW 20, 315. 

Ovdje nije mjesto da detaljno ulazimo u te probleme. Htjeli 
smo samo na jednom, doduše centralno važnom pitanju razjas- 
niti Marxovu metodu. Upravo kod problema društvenog biv- 
stvovanja ontološki problem razlike, suprotnosti i veze pojave i 
biti igra odlučujuću ulogu. Već u svakodnevnom životu pojave 
često prikrivaju bit svog vlastitog bivstvovanja, umjesto da je 
rasvjetljavaju. Pod povoljnim historijskim uslovima nauka mo- 
že ovdje izvršiti veliko čišćenje; tako u Renesansi, u prosvjeti- 
teljstvu. Ipak mogu nastupiti povijesne konstelacije u kojima se 
proces vrši u suprotnom pravcu: Ispravni začeci ili čak i same 
slutnje svakodnevnog života mogu biti naukom zamračeni, preo- 
krenuti u neispravno. (Plodna intuicija N. Hartmanna o »inten- 
tio recta« pati, kako smo prije pokazali, prije svega od toga 
što on taj cijeli, neobično važni proces ne uzima k znanju.) Da 
se takva iskrivljavanja češće i jače izražavavaju na području 
društvenog bivstvovanja, nego na području prirode, vidio je ja- 
sno već Hobbes; on je također ujedno ukazao na uzrok, ulogu 
zainteresiranog djelovanja.“ Naravno, takav interes može biti 
prisutan i kod prirodnih problema, prije svega s obzirom na 
njihove konsekvencije za pogled na svijet; dovoljno je podsje- 
titi na diskusije o Koperniku ili Darwinu. Kako, međutim, za- 
interesirano djelovanje predstavlja bitan, neuklonjiv bivstvovni 
sastavni dio društvenog bivstvovanja, to njegov učinak koji is- 
krivljuje činjenice, njihov ontološki karakter, dobiva jedan kva- 
litativno značajan nov akcent; sasvim bez obzira na to što ta 
ontološka iskrivljivanja uopće ne dodiruju bivstvovanje po se- 
bi same prirode, dok ona u društvenom bivstvovanju — kao is- 
krivljavanja — mogu izrasti u dinamički djelotvorne momente 
po sebi bivstvujućeg totaliteta. 


Stoga je Marxova izreka: »Svaka bi nauka bila suvišna, kad 
bi se pojavni oblik i bit stvari neposredno poklapali«'" izvan- 
redno važna za ontologiju društvenog bivstvovanja. Taj stav 
je po sebi i za sebe općeontološki, odnosi se dakle jednako na 
prirodu kao i na društvo. Ali kasnije će trebati pokazati da od- 
nos između pojave i biti u društvenom bivstvovanju, uslijed svo- 
je neodvojive vezanosti uz praksu, pokazuje nove crte, nova od- 
ređenja. Ovdje navodim samo jedan primjer: Važan je dio tog 
odnosa da u svakom relativno završenom procesu rezultat ne- 
posredno ukida proces svoje vlastite geneze. Naučna pitanja 
nastaju u vrlo mnogim slučajevima tako da se neposredna, na- 
izgled potpuna završenost proizvoda misaono otkazuje i da se 
sad čini vidljivom u svojoj — neposredno pojavno neopažljivoj 
— Procesualnosti. (Cijele nauke, kao npr. geologija, nastale su 
iz takvih pitanja. Međutim u području društvenog bivstvovanja 
proces nastajanja je teleološki. To ima za posljedicu, da nje- 
gov proizvod poprima pojavni oblik kao gotovi završni proiz- 


15) Hobbes: Leviathan, Zirich—Leipzig 1936, I. 143. 
16) Kapital, IIL2., 2. Auflage, Hamburg 1904, 352; MEW 25, 825. 

vod i neposredno ukida svoju vlastitu genezu samo tada kad 
ishod odgovara postavljenom cilju, inače upravo njegova nepot- 
punost ukazuje direktno na proces nastajanja. Namjerno sam 
izabrao krajnje primitivan primjer. Specifičnost odnosa između 
pojave i biti u društvenom bivstvovanju dopire do zainteresi- 
ranog djelovanja, a kad ovo, što je većinom slučaj, počiva na 
interesu društvenih grupa, nauka može lako ispasti iz svoje kon- 
trolorske uloge i postati organom prikrivanja, poništavanja biti, 
sasvim u onom smislu koji je spoznao već Hobbes. Stoga nije 
slučajno što je Marxova konstatacija o nauci i pojavnoj biti bila 
napisana u okviru kritike vulgarnih ekonomista; u polemici pro- 
tiv bivstvovno apsurdno shvaćenih i interpretiranih pojavnih 
oblika koji potpuno potiskuju zbiljske veze. Marxova filozofska 
konstatacija ovdje dakle ima funkciju ontološke kritike lažnih 
predstava, naučnog buđenja savjesti radi misaonog uspostavlja- 
nja prave, po sebi bivstvujuće zbilje. Ova vrsta misaonog prika- 
zivanja tipična je za unutrašnju strukturu djela zrelog Marxa. 
To je struktura potpuno novog karaktera: naučnost koja u pro- 
cesu uopćavanja nikad neće da napusti taj nivo, ali uprkos tome 
u svakoj pojedinoj činjeničnoj konstataciji, u svakom misaonom 
reproduciranju konkretne veze uvijek ispituje totalitet društve- 
nog bivstvovanja i polazeći od ovoga ocjenjuje realnost i znače- 
nje svakog pojedinačnog fenomena: ontološko-filozofsko raz- 
matranje po sebi bivstvujuće zbilje koje nikad ne lebdi s osamo- 
staljenim apstrakcijama nad fenomenima djela, nego je napro- 
tiv samo stoga kritički i samokritički izborilo najviši stupanj 
svijesti, da bi moglo sasvim konkretno shvatiti svako bivstvu- 
juće u upravo njemu specifičnom, upravo njemu svojstvenom 
obliku bivstvovanja. Mislimo da je Marx ovdje stvorio jedan novi 
oblik kako opće naučnosti tako i ontologije, koji je pozvan da u 
budućnosti prevlada uza svo bogatstvo novootkrivenih činjenica 
duboko problematičnu strukturu moderne naučnosti. U kritici He- 
gela od strane klasika marksizma uvijek je na prvom mjestu 
borba protiv njegova sistema. S velikim pravom, jer upravo u 
tome se koncentriraju sve one filozofske tendencije, koje Marx 
najodlučnije odbacuje. Tako sistem sadrži kao ideal filozofske 
sinteze prije svega princip dovršenja i završenosti, misli koje 
su unaprijed nespojive s ontološkom povijesnošću bivstvova- 
nja i već su kod samog Hegela izazvale nerješive antinomije. Ali 
takvo misaono-statičko jedinstvo nastaje nužno time što se ka- 
tegorije sređuju u određenoj hijerarhijskoj povezanosti. Težnja 
prema takvom hijerarhijskom pokretu također protivurječi Mar- 
xovoj ontološkoj koncepciji. Ne u tom smislu da bi njemu bila 
strana misao o nadređivanju i podređivanju; već smo prikazu- 
jući Hegela ukazali na to da upravo Marx raspravljajući o uza- 
jamnom djelovanju uvodi presežni moment. 

Međutim, hijerarhija u sistemu nije nešto što postoji jed- 
nom za uvijek; da bi kategorije uključila u konačni sklop, ona 
ih također mora učiniti homogenima, po mogućnosti reducira- 
ii na jednu dimenziju povezanosti — makar i po cijenu sadržaj- 

nog osiromašenja i silovanja. Mislioci s pravim ontološkim smi- 
slom za bogatstvo i raznovrsnost u dinamičkoj strukturi zbilje 
koncentrirat će svoj interes upravo na one vrste odnosa koji se 
ne mogu adekvatno smjestiti ni u kakav sistem. Ali upravo u 
tome ima ta opozicija protiv sistematiziranja upravo suprotan 
karakter od isto tako antisistematskog empirizma. U empirizmu 
smo prije upoznali ponekad naivni ontologizam, tj. instinktivno 
poštovanje prema realnosti onog što se neposredno pojavljuje, 
prema pojedinačnim stvarima i prema lako opažljivim povr- 
šnim odnosima. Kako je odnos prema zbilji ovdje, iako pravi, 
ipak samo periferan, empirist, ako se samo malo odvaži preko 
svog spontano poznatog područja, može se lako zaplesti u naj- 
fantastičnije intelektualne avanture." Kritika sistema na koju 
mi mislimo a koju nalazimo svjesno razvijenu kod Marxa po- 
lazi naprotiv, sa samim traženim vezama, od totaliteta bivstvo- 
vanja i pokušava da ovaj po mogućnosti aproksimativno shvati 
u svim njegovim zamršenim i raznovrsnim odnosima. Ali to- 
talitet ovdje nije formalno-misaoni totalitet, nego misaona re- 
produkcija zbiljski bivstvujućeg, kategorije ovdje nisu kameni 
iemeljci neke hijerarhijske arhitekture sistema, nego uistinu 
»ob lici postojanja, određenja egzistencije«, elementi strukture 
relativno totalnih, realnih, pokretnih kompleksa, iz čijih dina- 
mičnih uzajamnih odnosa proizlaze sve obuhvatniji kompleksi 
i u ekstenzivnom i u intenzivnom smislu. Nasuprot adekvatnoj 
spoznaji takvih kompleksa logika gubi svoju vodeću ulogu u fi- 
lozofiji; kao sredstvo za shvaćanje zakonitosti čistih i stoga ho- 
mogenih misaonih tvorevina ona postaje posebna nauka kao i 
svaka druga. Ali uloga filozofije time je ukinuta samo u Hege- 
lovom dvostrukom smislu: Kao ontološka kritika bivstvovanja 
ona za sve vrste fenomena ostaje, naravno bez pretenzije da nad- 
vlada i potčini fenomene i njihove veze, vodeći princip te nove 
naučnosti. Stoga nije slučaj, nije samo specifičnost izazvana 
naučno-povijesnom situacijom, što zreli Marx svoja ekonomska 
djela ne naslovljuje kao ekonomiju, nego kao »Kritiku političke 
ekonomije«. Naravno, to se neposredno odnosi na — i u ovom 
pogledu vrlo važnu — kritiku građanskih ekonomskih pogleda; 
ali u tome je sadržana i ovdje naglašena neprekidna imanentna 
ontološka kritika svake činjenice, svakog odnosa, svake zako- 
nite povezanosti. 

Ovo novo, naravno, ne nastaje iznenada kao Palada Athe- 
na iz Zeusove glave. Ono je nužno proizvod dugog, iako sigurno 
ne 1 ravnomjernog razvitka. U negativnom smislu takvim poku- 
šajima vodi — često spontana — kritika filozofskih principa ko- 
ji hijerarhijski vrše nasilje nad zbiljom. Svjesno i jasno izreče- 
na kod samog Marxa, gdje je ta kritika najpromišljenijeg i for- 
malno najsavršenijeg sistema, onog Hegelovog, dovela do izrade 
novog stila mišljenja. Ali bilo je početaka i u pozitivnom smi- 


17) Up. — Dialektik der Natur, 707; MEW 20, 337. 

slu, gdje spoznaja primarne egzistencije velikih kompleksa biv- 
stvovanja postaje svjesna, gdje u vezi s kritikom idealističke 
misli sistema, sviće novi način adekvatnog shvaćanja takvih 
kompleksa. Vjerujemo da pojedini Aristotelovi radovi, prije sve- 
ga »Nikomahova etika«, već jesu eksperimenti u tom pravcu, 
pri čemu kritika Platona igra ovdje spomenutu negativnu ulo- 
gu. Ovamo pripada u Renesansi prvi veliki naučni pokušaj da se 
društveno bivstvovanje shvati nestrano kao bivstvovanje i da se 
izbace sistemski principi koji tu spoznaju bivstvovanja priječe, 
pokušaj Macchiavellija;'* i Vicovo nastojanje da ontološki shva- 
ti povijesnost društvenog svijeta pripada ovamo. Ali tek u Mar- 
xovoj ontologiji dobivaju te tendencije filozofski zreo, posve 
svjestan oblik. 

Ovo cjelovito shvaćanje, premda je organski poniklo iz ma- 
terijalističke kritike i prevladavanja Hegelove metode bilo je 
toliko strano vladajućim tendencijama vremena da kao metoda 
nije moglo biti shvaćeno ni od protivnika ni od pristalica. Na- 
kon 1848, nakon sloma Hegelove filozofije, prije svega nakon 
pobjedonosnog pohoda neokantovstva i pozitivizma, nestaje 
svako razumijevanje za ontološke probleme. Novokantovci su 
čak uklonili iz filozofije nespoznatljivu stvar po sebi, a za pozi- 
tivizam se subjektivno opažanje svijeta poklopilo s njegovom 
zbiljom. Nije čudo da je za tako formirano javno mnijenje 
Marxova ekonomija važila kod naučenjaka kao čista posebna 
nauka, koja se, međutim, u provođenju »egzaktne« podjele ra- 
da morala činiti metodološki inferiorna u odnosu na onaj gra- 
đanski, »vrijednosno slobodni« (»wertfrei«) način prikazivanja. 
Ne predugo nakon Marxove smrti pod filozofskim utjecajem 
takvih struja stajala je i velika većina deklariranih pristalica 
Marxa. Ukoliko je postojala neka marksistička ortodoksija, njen 
se sadržaj sastojao bitno iz pojedinačnih, često pogrešno shva- 
ćenih konstatacija i zaključaka Marxovih koji su se ukrutili u 
radikalne krilatice; tako se npr. uz pomoć Kautskog razvila na- 
vodna zakonitost apsolutnog osiromašenja. Uzalud je Engels po- 
kušavao, prije svega u kritikama i savjetima pismom da tu kru- 
tost i svede na pravu dijalektiku. Vrlo je karakteristično da je 
ia pisma prvi objavio Bernstein, s namjerom da pojača revizio- 
nističke tendencije među marksistima. Što su se dijalektička 
gipkost i odbijanje krutih vulgarizacija što ih je tražio Engels 
mogli shvatiti tako pokazuje da su se oba konkurentska pravca 
s podjednakim nerazumjevanjem odnosila prema metodološkoj 
biti Marxova učenja. Čak i teoretičari koji su u mnogim pojedi- 
načnim pitanjima doista bili marksisti, kao Rosa Lrxemburg ili 
Franz Mehring, imali su malo smisla za bitno filozofske tenden- 
cije u Marxovom životnom djelu. Dok su Bernstein, M. Adler i 
mnogi drugi uobražavali da su u Kantovoj filozofiji našli »do- 


18) Ukazivanje na tu stranu Macchiavellijeve teorije dugujem Angnes 
Heller. 

punu« za marksizam, dok je među ostalim Fr. Adler tražio »do- 
punu« kod Macha, politički radikalni Mehring poricao je da bi 
marksizam uopće imao neku vezu s filozofijom. 


Tek s Lenjinom počinje prava renesansa Marxa. Napose nje- 
gove »Filozofske sveske«, nastale u prvim ratnim godinama, po- 
novo ulaze u prave centralne probleme Marxova mišljenja: Te- 
meljno i stalno dublje kritičko razumijevanje Hegelove dija- 
lektike kulminira u oštrom odbijanju dosadašnjeg marksizma: 
»Ne može se potpuno shvatiti Marxov »Kapital« ni napose nje- 
gova prva glava, ako se ne prostudira i ne shvati cijela Hege- 
lova logika. Prema tamo nitko od marksista nije shvatio Marxa 
pola vijeka kasnije!!«'" Lenjin pri tom ne izuzima ni Plehanova, 
najboljeg poznavaoca Hegela među tadašnjim marksistima, ko- 
jeg je inače teorijski cijenio." On ovdje uspješno nastavlja li- 
niju kasnog Engelsa produbljujući ga i dalje razvijajući u mno- 
gim pitanjima. Ali treba spomenuti da je Engels, kako ćemo to 
vidjeti u nekim važnim pojedinačnim pitanjima, u svojoj kritici 
Hegela bio manje principijelan i dubok nego sam Marx, tj. da je, 
naravno uz materijalističko preokretanje, preuzeo od Hegela u 
suviše nepromijenjenom obliku ponešto što je sam Marx, po- 
lazeći od dubljih ontoloških razmatranja odbacio ili odlučno 
modificirao. Razlika između potpuno samostalnog prevladava- 
nja fundamenata cjelokupne Hegelove filozofije od strane mla- 
dog Marxa i prevladavanja njegovog filozofskog idealizma pod 
utjecajem Feuerbacha od strane Engelsa pokazuje i u kasnijim 
izlaganjima određene konsekvencije. Lenjin se naravno ne može 
karakterizirati jednostavno kao nastavljač Engelsove linije, ali 
ima ipak nekih pitanja u kojima postoji takva veza. Ipak da 
odmah primijetim da je ponekad teško odlučiti u kojoj se mje- 
ri radi o čisto terminološkim pitanjima, a u kojoj se mjeri iza 
ovih skrivaju i stvarni problemi. Tako Lenjin kaže o odnosu 
»Kapitala« prema jednoj općenito dijalektičkoj filozofiji: »Ako 
Marx nije ostavio iza sebe »Logiku«, ostavio je logiku »Kapita- 
la«. . . U »Kapitalu« su na jednu nauku primijenjene logike, di- 
jalektika i spoznajna teorija materijalizma (nisu potrebne tri 
riječi: to je jedno isto), koji je uzeo sve ono što je vrijedno kod 
Hegela i to je vrijedno dalje razvio.«"!' 


Velika je Lenjinova zasluga što, ne samo ovdje, kao jedini 
marksist svoga vremena odlučno odbacuje modernu filozofsku 
supremaciju na sebe postavljene (nužno idealističke) logike i 
spoznajnu teoriju i nasuprot njoj — kao ovdje — poseže za pr- 
vobitnom Hegelovom koncepcijom jedinstva logike, spoznajne 
teorije i dijalektike, naravno materijalistički preokrenute. Usto 
još treba primijetiti da je, napose u »Empiriokriticizmu«, u svim 
konkretnim slučajevima njegova spoznajna teorija, kao teorija 


19) Aus dem Philosophischen Nachlass, 99. 
20) Ibid., 213, 214. 
21) Ibid., 249. | 

odražavanja materijalne zbilje koja postoji nezavisno od svije- 
sti, praktično uvijek podređena materijalističkoj ontologiji. I 
ovdje je moguće da se dijalektika uključena u to jedinstvo on- 
tološki interpretira u njenoj objektivnosti. Ali sigurno je, kako 
ćemo vidjeti uskoro pri analizi pojedinih Marxovih rasprava 
općeg metodološko-filozofskog karaktera, da Marx ne priznaje 
ovdje pretpostavljeno jedinstvo, da on ne samo što oštro me- 
đusobno razdvaja ontologiju i spoznajnu teoriju, nego upravo u 
neprovođenju tog razdvajanja vidi jedan od izvora Hegelovih 
idealističkih iluzija. Neka se pri temeljitom razmatranju Lenji- 
nova filozofskog životnog djela i pojave takvi i slični pojedinač- 
ni prigovori s obzirom na njegovo prevladavanje Hegelove di- 
jalektike i na njenu upotrebu za daljnji razvoj marksizma — 
cjelovit kritički prikaz Lenjina kao filozofa držim jednim od 
najvažnijih, najaktualnijih i najnužnijih istraživanja, budući da 
se njegovi pogledi iskrivljavaju na svim stranama, — u svakom 
slučaju Lenjinovo je djelo nakon Engelsove smrti jedini široko 
zamišljeni pokušaj da se marksizam uspostavi u svom totalitetu, 
da se primijeni na probleme suvremenosti i time dalje razvije. 
Nenaklonost historijskih okolnosti spriječila je Lenjinovo teo- 
rijsko i metodološko djelovanje u širinu i u dubinu. 


Velika revolucionarna kriza koja je proizašla iz prvog svjet- 
skog rata i nastanka sovjetske republike potakla je doduše u 
različitim zemljama novo, svježe, proučavanje marksizma nei- 
skrivljeno pograđanstvenim tradicijama socijaldemokracije.* Po- 
tiskivanje Marxa i Engelsa Staljinovom politikom isto je tako 
postepen proces, čiji kritičko-historijski prikaz nedostaje još 
i danas. Nema sumnje, Staljin u početku istupa — prije svega 
protiv Trockog — kao branilac Lenjinovog učenja, a neke publi- 
kacije toga vremena, sve do početka tridesetih godina, sadrže 
tendenciju da se Lenjinova obnova marksizma afirmira protiv 
ideologije II. internacionale. Makako bilo ispravno naglašava- 
nje novog kod Lenjina, ono je međutim u Staljinovo vrijeme sve 
više imalo za posljedicu da je proučavanje Marxa postepeno po- 
tiskivano u pozadinu proučavanjem Lenjina. A taj se razvoj, na- 
pose nakon objavljivanja »Historije partije« (s glavom o filo- 
zofiji) pretvorio u potiskivanje Lenjina Staljinom. Otad se ofici- 
jelna filozofija svela na komentiranje Staljinovih publikacija. 
Marx i Lenjin navode se samo u obliku citata za potvrdu. Ov- 
dje nije mjesto da se detaljno prikazuju pustošenja u teoriji ko- 
ja su tome prouzrokovana. I to bi bio neobično značajan aktu- 


22) Od Gramscija do Caudwella postoji cijeli niz takvih početaka; i 
moja knjiga »Povijest i klasna svijest« nastala je iz takvih nastojanja. Me- 
đutim Staljinov nivelatorsko-shematizirajući pritisak takve je tendencije u 
Komunističkoj internacionali — a samo u njoj su one mogle nastati — 
uskoro ušutkao. Zrelost i ispravnost takvih pokušaja izvanredno su razli- 
čiti i morali bi se istraživati nepristrano, bez tendencioznog precjenjivanja 
i potcjenjivanja. Takva istraživanja, međutim, postoje dosad samo u Ita- 
liji o Gramsciju. 

alni zadatak, koji bi višestruko bio i praktički od velikog zna- 
čenja. (Sjetimo se samo toga da oficijelna teorija planiranja 
potpuno ignorira odlučne momente Marxove teorije društvene 
reprodukcije). Tako je u marksističkoj terminologiji nastao 
potpuni i potpuno proizvoljni subjektivizam koji je, naravno, 
bio prikladan za to (a u očima nekih prikladan je i danas) da 
sofistički opravda bilo kakve zaključke kao nužne konsekvencije 
marksizma-lenjinizma. Ovdje se ta situacija može samo konsta- 
tirati. Ako marksizam danas treba da ponovo postane živa sna- 
ga filozofskog razvitka, moramo se u svim pitanjima vratiti sa- 
mom Marxu, pri čemu naravno mnogošta iz Engelsova i Le- 
njinova životnog djela može djelotvorno pomoći ta nastojanja, 
dok se kod takvih razmatranja kakvih se ovdje poduhvatamo 
mogu mirne duše ostaviti nespomenuti kako period II internacio- 
nale, tako i onaj Staljinov, makoliko da je njihova najoštrija 
kritika — sa stanovišta ponovnog uspostavljanja ugleda Marxo- 
va učenja — važan zadatak. 

Preveo G. P. 

IZ INDIJSKE FILOZOFIJE 


TEMELJNE MISLI GLAVNIH UPANIŠADA 


Gvozden Flego 


Zagreb 


Upanišade su oduvijek pobuđivale veliki interes. U Indiji od 
svog nastanka gotovo da ne silaze s misaone scene. Predmet 
raznih diskusija i rasprava bio je jesu li upanišade strogo mo- 
nističke, umjereno monističke ili dualističke, jesu li realističke 
ili iluzionističke, jedinstvene ili nejedinstvene pa čak i oprečne. 
Prvi indijski filozofski tekstovi koji prodiru u Evropu na samom 
prijelazu iz 18. u 19. st. upravo su upanišade čija je pojava 
podosta zapažena. Schopenhauer ih naziva proizvodima vrhun- 
ske mudrosti koji će prije ili kasnije postati vjera naroda a kra- 
jem prošlog stoljeća P. Deussen ih pažljivo razmatra, detaljno 
interpretira i prevodi. U dvadesetim i tridesetim godinama ovog 
stoljeća nastaju kapitalni pregledi indijske misli u kojima upa- 
nišade zauzimaju vidno mjesto, naročito u djelima S. Radha- 
krišnana i M. Hiriyanne. Čini se da postoje dva osnovna razloga 
interesu za glavne* upanišade: vrijeme njihova nastanka te nji- 
hov značaj i položaj u indijskoj misli. Velika većina suvremenih 
autora slaže se da su glavne upanišade nastajale u rasponu iz- 


. 1) Ovaj prikaz predstavlja tek jedan od mogućih pristupa i interprela- 
cija, pa stoga nema pretenzija na sveobuhvatnost. 

2) Glavne, kanonske ili klasične upanišade su one koje spadaju u indij- 
sku »objavu« (sruti) a koje su nastale prije Buddhe, dakle do 1. st. pr. n. €. 
Prema raznim mišljenjima njihov broj varira od 11 (kojima je u 9. st. 
n. e. komentare napisao Samkara. To su: Brhad&ranyaka-upanišad — u 
daljem tekstu BU, Ch4ndogya-upanišad — CU, Taittiriya-upanišad — Tait., 
Aitareya-upanišad — Ait., Svetasvatara upanišad — Svet., Is4-upanišad — 
Is:, Kena-upanišad — Ken., Katha-upanišad — Kat., Prasna-upanišad — 
Pras., Mundaka-upanišad — Mund., MAndikya-upanišad — Mind.) do 15 
(uglavnom: Kaušitaki-upanišad — Kauš., Maitri-upanišad — Mait.). Upa- 
nišade nastaju gotovo do danas a ima ih preko tri stotine. U svoju kolek- 
ciju Narayana (oko 15. st.) je uvrstio pedeset i dvije a Miktika-upanićad 
navodi listu od 108. S. M. Mukhopadhyaya (20. st.) smatra da treba biti 
1180 upanišada, koliko ima raznih recenzija (šakha) veda. 

među 10. i 6. st. pr. n. e. a to znači da su najraniji do sada 
poznati i sačuvani pokušaji spekulativnog tumačenja svijeta. 
S druge strane glavne upanišade su u Indiji oduvijek bile pred. 
met poštovanja i proučavanja i služile su kao izvor i nadah. 
nuće mnogim piscima-komentatorima, pa i vjersko-socijalnim 
pokretima. Može se reći da je njihovo poznavanje preduvjet 
za svako razumijevanje ili dublje analiziranje indijske misli 
uopće, a posebno sistema Astika.“ 

Indijska veda = znanje; »objava«, sruti)* formalno se sa. 
stoji od dva dijela: zbirki vedskih himni (Rg-veda, Yajur-veda, 
SaAma-veda i kasnija Atharva-veda) i BrAhmana, tekstova koji 
komentiraju vedske rituale i donose jasna i stroga pravila za 
vršenje žrtvenih obreda. Brahmane kao komentari vezane su za 
zbirke vedskih himni a dijele se na Brahmane (u užem smislu 
riječi), koje završavaju Aranyakama (»šumskim tekstovima«, za 
one koji meditiraju u šumi), a Aranyake završavaju upanišada- 
ma. Ovaj se poredak podudara s kronološkim. Kako su upani- 
šade na kraju veda, nešto kasnije će dobiti epitet »vedAnta«* 
(veda-anta = kraj vede), što još kasnije označava svrhu ili cilj, 
smisao vede. U jednom drugom određenju" predstavljaju (naj) 
više znanje, a započinju razvoj diskurzivnog mišljenja.! S obzi- 
rom da je, prema vjerovanju Indijaca, »objava« prikazivala sve 
što jest i da izvan nje ništa ne postoji pa je, kao svekoliki sadr- 
žaj obavezna u svakom promišljanju, to će se kasnija misao 
&stika najčešće obraćati upanišadama ili njihovim misaonim 
rezultatima, a kasnija dominantna struja indijske misli preuzet 
će epitet upanišada za svoje ime (tj. vedanta). 

Učenja upanišada predstavljaju svojevrsnu misaono-socijal- 
nu revoluciju, na što upozorava i sam pojam »upanišada. U 
periodu nastajanja Brahmana, razvojem nove koncepcije žrtve, 


*) Iz tehničkih razloga ne možemo dosljedno provesti transkripciju 
sanskrtskih i palijskih riječi, pa molimo čitaoce da to uvaže. 

3) Prema starosti obično se dijele u tri grupe: 1. najstarije prozne: BU, 
CU, Tait., Ait., Kauš. i Ken. 2. srednje metričke: Kat., Is., Svet. i Mund. 
3. mlađe prozne: Pras., Mand. i Mait. Do 1925. g. postojala su neznatna ne- 
slaganja u pogledu kronološkog poretka. Iste godine indijski profesor Sh. 
K. Belvalkar je iznio tezu da se upanišade sastoje od dijelova koji su razne 
starosti. 1934. g. J. N. Rawson u predgovoru prijevoda Kat. (»The Katha 
Upanishad«, Oxford 1934.) pokušava, služeći se stilometričkim tekstovima 
i ideografskim komparacijama, razvrstati dijelove upanišada u pet osnov- 
nih vremenskih slojeva. . 

4) astika (asti=jest) = asirmator, onaj koji vede priznaje kao »objavu« 
i nadnaravni autoritet. Cijela indijska misao dijeli se prema takvom priz- 
navanju veda na tzv. »ortodoksnu« (astika) i »heterodoksnu« (nastika). . 

5) »Vedanta« se prvi put javlja u Svet. VI. 22. i Mund: HI. 2. 6. (Citati 
su preuzeti iz djela S. Radhakrishnan: »The Principal Upanishads«. George 
Allen and Unwin Ltd., London, New York 1953.). 

6) Mund. I. 1. 4—5.: više znanje i niže znanje. 

7) Za raniju indijsku misao moguće je reći da se izražavala slikama 
dok se u upanišadama, a mjestimično već i u Br&hmanama, počinje dis- 
kurzivno misliti. . 

8) Većina klasičnih i suvremenih autora se slaže da riječ etimološki 
potiče od »upa-ni-sad« = sjediti pokraj, do (nogu učitelja). 

kasta brahmana uzdiže se do nivoa boga na zemlji o kojem su 
ovisni svi ostali slojevi stanovništva jer se brahmani proglaša- 
vaju jedinim ovlaštenim i pravovjernim čuvarima svetih ved. 
skih spisa i jedinim kvalificiranim za obavljanje neophodnog 
žrtvenog obreda. Brahmani tako postaju zatvorena i nepristu- 
pačna ali neophodna hereditarna inteligencija. No vrijeme na- 
stajanja upanišada je vrijeme konstitucije prvih teritorijalnih 
država koje su djelovale pod vlašću kaste kšatriya. Vladari 
imaju aspiracija na kulturnu djelatnost pa stvaraju svoje mi- 
saone sisteme, upanišade, čije bi znanje trebalo biti »tajno (ra- 
hasya, guhya) učenje«. Na samom početku jedne od najstarijih 
upanišada' se kaže da nema ničeg višeg od kšatriye a CU" kralj 
Prav&hana Jaibali poučava mladog brahmana imenom Svetaketu 
Aruneya (do tada su učitelji mogli biti samo oni koji su posje- 
dovali sveto znanje, tj. brahmani) i kaže mu da znanje u koje 
ga je uputio do tada nije posjedovao ni jedan brahman. Na dru- 
ga dva mjesta" isti Svetaketu dolazi svome ocu koji mu je bio 
učitelj i postavlja mu isto pitanje koje su njemu postavili kša- 
Llriye, na koje otac ne zna odgovor. U jednom drugom slučaju!" 
osam brahmana dolazi svom vrlo učenom kolegi, i mole ga da ih 
pouči, no ovaj se poboja da neće znati odgovoriti na sva njihova 
pitanja pa ih uputi kralju imenom Asvapati Kaikeya. U BU" se 
kaže da je upanišada (tajno učenje) toga (4tmana) istina istine, 
a u Svet.“ stoji da je to »najviše tajno učenje o Brahmanu (Bra- 
hmoponišat param). Također se kaže" da su upanišade luk koji 
će odapeti strijelu naoštrenu meditacijom prema meti koja je 
Brahman, itd. U eri nastajanja upanišada i nešto nakon toga 
moguće je ustanoviti nekoliko zajedničkih karakteristika epohe, 
koje se ispoljavaju u vrlo raznorodnim kontekstima. U upaniša- 
dama (u najbližoj formi), u buddhizmu i u jainizmu dominira 
kasta kšatriya, žrtvenom ritualu se prilazi podrugljivo (ili se on 
čak odbacuje) a vedsko i uopće tradicionalno brahmansko zna- 
nje ili dolazi u drugi plan (u upanišadama) ili se u potpunosti 
odbacuje kao nekorisno i neistinito. Danas je, usprkos mnogih 
pokušaja, na osnovu postojećih podataka nemoguće rekonstrui- 
rati ni višestoljetni tok razvoja upanišadskih misli, ni njihov 
izvor. Pretpostavlja se da su tokom vremena upanišadska uče- 
nja prihvatili brihmani i dalje ih razvijali do oblika koji danas 
posjedujemo. Misaono upanišade donose potpuno novi način 
mišljenja i sadržaj misli koji će se nekim svojim crtama u Indiji 
održati skoro do danas. Ta karakteristična učenja sažet ćemo u 
nekoliko točaka i posebno ih razmotriti: 


9) BU I.4.1. 

10) CU V. 3. 1. 

11) BU VI. 2. 3—4. CU V. 3. 7. 
12) CU V. 11. 2—4. 

13) BU II. 1 20. 

14) Svet. I. 16. 

15) Mund. II. 2. 3. 

1. učenje o jedinstvenom uzroku kosmosa 

2. određenje čovjeka kao bića reinkarnacije a kvaliteta rein- 
karnacije kao rezultate karmana (djela, djelatnosti) 

3. uloga znanja (vidy4, jnana) i mogućnost oslobođenja od 
neprestanog toka rađanja 

4. način neposredne spoznaje apsoluta kroz razna stanja 
»svijesti«. 


Iako je misao upanišada, kao i cijela vedska literatura, više- 
stoljetni konglomerat odgovora na pitanja“ osnovnih preokupa- 
cija čovjeka onoga vremena, ipak se kroz nju provlači osnovna 
misao o jedinstvu Atmana i Brahmana kao izvoru, pokretaču, 
kontroloru svega postojećega, što za indijsku misao ima dale- 
kosežne implikacije. 

Riječ »Brahman« nastaje iz korijena »brh« ( = rasti, nadi- 
mati, uvećavati se). Javlja se u himnama veda i Brahmanama 
gdje označava riječ, molitvu ili samu vedu a ontološko metafi- 
zički entitet dobiva tek u upanišadama. Teško ga je odrediti 
zbog kompleksnosti značenja. Predstavlja krajnji uzrok svemira, 
ono iz čega sve iz-rasta (na više mogućih načina), samodostatni, 
sveprožimajući ili sveobuhvatni bitak. Ima mnoge epitete, no 
smatra se da je nemoguće definirati ga. Iako se, govoreći o 
Aatmanu kaže »nije to, nije to« (neti, neti) pa se iz toga zaklju- 
čuje nemogućnost pozitivne definicije Brahmana, u upanišada- 
ma ima mjesta koja određuju svijet, prirodu ili nešto treće 
Brahmanom te se iz takvih objašnjenja može nazrijeti njegovo 
shvaćanje. »Na početku to je zaista bilo Brahman. Upravo je 
samo sebe znao (i rekao) 'Ja sam Brahman', zbog toga je sve 
postao ...«* »Na početku to je zaista bilo Brahman, upravo 
jedan. To bivstvujuće jedno još se nije razvilo. (Zatim) je stvo- 
rilo odličan oblik ...«"" Ove misli se nastavljaju u poznatom 
odjeljku, tzv. SaAndilya-vidy4": »Sve je zaista taj Brahman, 
(kao) bitak [tat] koji izrasta [ja] (u svijet), apsorbira [li] ga 
i podržava [an] [tajjal4n]...« ili u Tat": »...ono zaista iz 
čega su ta bića rođena, po čemu rođeni žive, ono (u što) se vra- 
ćaju kada odlaze, trudi se da razumiješ, to je Brahman.« Bra- 


16) Ken. I. 1. (»Od koga usmjerena misao teži k odredištu? Od koga se 
upregnut pokreće prvi dah? Tko je usmjerio ovu izgovorenu riječ? oko i 
uho? Koje božanstvo njima upravlja?« prijevod: Č. Veljačić) Svet. I. 1. 
(». .. Što je uzrok? Brahman? Odakle smo rođeni? Po čemu živimo? Na 
čemu živimo? Na čemu smo zasnovani?. .. «). 

17) BU IIIL. 9. 26. IV. 4. 22. IV. 5. 15. 

19) BU I. 4.11. 

18) BU I. 4. 10. Mait. VI. 17. . 

20) CU III. 14. 1. U Mait. IV. 6. javlja se slična misao: »Brahman je za- 
ista upravo sve to... « 

hman bi, dakle, bio neka prasupstancija, praprincip kao apso- 
lutni uzrok svega postojećeg, čijim bi spontanim razvojem sve 
ostalo nastalo. Takvo shvaćanje Brahmana pruža zadovoljava- 
juće odgovore na pitanja o kvaliteti i nastanku prirode. No in- 
dijski je čovjek vrlo rano počeo diferencirati sebe i prirodu, kre 
tanje i mirovanje. Stoga je ovakvom koncepcijom Brahmana kao 
kosmičke pramaterije teško rastumačiti sve postojeće, kao npr. 
kretanje, promjene a naročito čovjeka, misaonost i svijest. In- 
dijski mislioci vrlo su rano postavili pitanje o biti čovjeka i na 
njega odgovorili teorijom o &tmanu. 


»Atman« se javlja u himnama veda a znači osnovu zamjenice 
»sebe«. Njegovo etimološko porijeklo može se tumačiti na više 
načina: iz glagolskih osnova »an« = dahtati, »at« = kretati se, 
»va« = puhati, duhati. Značenje unutarnjeg principa, samosvoj- 
stva ili sopstva dobiva u upanišadama. Mnogi ga prevode kao 
»ono sebe«, »duša« itd. Upotreba riječi »Atman« (kao, uosta- 
lom, i riječi »Brahman«) nije jednoznačna: upotrebljava se i 
kao zamjenica i kao oznaka unutarnjeg principa i kao kosmički 
entitet. U BU* Yajnavalkya poučava Gautamu što je Atman: 
»...onaj tko u zemlji" prebiva, (koji je) zemlji unutarnji, koga 
zemlja ne zna, kome je zemlja tijelo, koji zemljom iznutra up- 
ravlja, on je tvoj Atman, unutarnji upravljač, besmrtni«, što oz- 
načava unutarnji princip (u Kat. II. 1. 1. &tman se vidi kada se 
pogled okrene prema unutra) i to onakav koji na isti način 
funkcionira u raznim prirodnim elementima kao i u čovjeku. 
Ait. kaže da je »...&tman onaj čime se gleda, čime se sluša, 
čime se mirisi mirišu, čime se upravo oblikuje govor, čime se 
upravo razlikuje slatko od neslatkoga...« a Kat." »...&tmana 
kao gospodara kola znaj, tijelo zaista kao kola, intelekt (razum, 
buddhi) kao kočijaša znaj, um (manas) kao uzde. Osjetila su, 
kažu, konji, predmeti osjetila [su] ceste. Za Atman udružen s 
osjetilima, umom (manas) i tijelom mudri kažu da je uživalac.« 
I ovdje je Atman neki unutarnji agens, no ovoga puta u ljudskom 
tijelu. I dok se u prvom citatu 4tman misli kao unutarnji prin- 
cip, upravljač s raznim epitetima, u drugom postaje podloga ci- 
jelom psihičkom životu i njegov kontrolor. No, upanišade u ana- 
lizi psihičkog života idu još dalje, insistirajući na oštroj preciz- 
nosti. Atman nije gledanje, već mogućnost gledanja, tek ona 
podloga koja to gledanje kao takvo omogućava, o čemu se go 


21) Tait. III. 1. 1. 

22) BU III. 7. 3. 

23) U daljnjih 19 odlomaka u istom kontekstu umjesto zemlje navode 
se slijedeći elementi: voda, vatra, međuprostor (antarikša), vjetar, nebo 
(dyau), sunce, četvrtine (prostora), mjesec i zvijezde, ether (AkAsa), tama, 
svjetlo (sjaj, tejas), sva bića, dak, govor, oko, uho, um (manas), koža, ra- 
zumijevanje (vijnana), sjeme. 

24) Ait. III. 1. 1. 

25) Kat. I. 3. 34. 

vori u BU*: »...ne možeš vidjeti gledaoca gledanja, čuti slu- 
šaoca slušanja misliti mislioca mišljenja, shvaćati shvaćaoca 
shvaćanja. On je tvoj 4tman, svemu unutrašnji. Sve drugo je 
krivo ...« Iako ovdje nema izričito govora o podjeli svijesti na 
jastvo (ahamkara) i sopstvo (Atman), ta je ideja ovdje sadržana 
jer se gledanje, slušanje, shvaćanje razumije kao lični, subjek- 
livni doživljaj domene jastva koju omogućava i kojoj stoji u 
osnovi kao »zadnje«, podloga svega, »ono sebe«, sopstvo (At- 
man). I još dalje, Atman je onaj faktor po čemu nešto uopće 
postaje »nešto« a ne »ništa«, po čemu jest upravo ono što jest. 
Tako npr. BU II. 4. 5. kaže: »...ne postaje zaista iz ljubavi pre- 
ma mužu muž drag već postaje drag iz ljubavi prema Atma- 
nu.. .« 


Ovakva shvaćanja gdje je Atman svemu unutrašnji generali- 
zirana su i protegnuta na cijeli svijet, kosmos, što se vidi iz tvrd- 
nje da je u početku sve bilo atman?" iz kojega je (na nekoliko 
mogućih načina) sve razvijeno. Već time je Atman iz koncepcije 
unutarnjeg suptilnog bića, svojevrsne »duše« ili podloge bićevi- 
tosti prerastao u nov kvalitet, u svekosmički princip. To je 
jedan od najjednostavnijih i pomalo animističkih načina proma- 
tranja okoline: projicirati sebe u okolini i smatrati je istovjet- 
nom sebi, što pokazuje poznati odjeljak iz CU* u kome razgo- 
varaju mladi brahman Svetaketu i njegov otac Uddalaka Aruni: 
»(Otac reče:) 'Stavi sol u vodu i dođi mi ujutro.' (Sin) je tako 
učinio. Tada mu je (otac) rekao: "Onu sol koju si jučer stavio u 
vodu, donesi!' On (Svetaketu) ju je tražio ali je nije našao jer 
je bila rastopljena. 'Uzmi gutljaj s ovoga kraja' rekao je (otac). 
Kakvo je? 'Slano.' 'Uzmi gutljaj iz sredine' rekao je (otac). 
'Kakvo je?' 'Slano.' (...) Tada mu je (otac) rekao: 'Tako, zaista, 
dragi moj, ne opažaš ovdje bitak (sat). Tako, zaista, on je ovdje. 
Ono što je suptilna bit svemu tome, to je Atman. To je istina. 
To je 4tman. To si ti, Svetaketo.« Ovakvo ontološko poimanje 
Atmana moguće je pokazati na mnogim ranijim i kasnijim pri- 
mjerima.* 

Ovako shvaćen Atman jednak je ontološkom apsolutnom 
principu tj. Brahmanu. Upravo to je upanišadski novum po ko- 
me se kosmički apsolut tretira sintetički: nije ni samo atman, 
ni samo Brahman u svojim zasebnim karakteristikama, već nji 
hovo jedinstvo ili identitet, dok su Atman i Brahman tek nje- 
gove osobine, svojevrsne subjektivne projekcije u kojima bi kod 


26) BU III. 4. 2. 

27) Ta se misao javlja na više mjesta: BU I. 4.1.1. 4.17. Ait. I. 11. 
Mait. II. 6. 

28) CU VI. 13. 1—3. Slična komparacija se javlja u BU II. 4. 12. 

29) BU I. 4. 15 Mund. III. 1. 10. (treba misliti samo &tman kao pravi 
svijet), BU II. 1. 20. (iz tog &tmana sve nastaje), BU TI. 4. 5. (ne postaje 
zaista iz ljubavi prema mužu muž drag, već postaje drag iz ljubavi prema 
&Atmanu. . .), CU VII. 25. 2. (&tman je zaista cijeli taj svijet), Pras. IV. %. 
(kao što ptice počivaju na drvetu tako sve počiva na vrhovnom atmanu). 

Brahmana akcent bio na kosmičko-izvornim karakteristikama 
a kod &4tmana na subjektivno-psihičkim. Ako se Brahman kao 
apsolutni praprincip do kraja domisli, ako je Brahman uzrok 
svemu postojećem, a tman je postojeće, onda je Brahman uz- 
rok i Atmanu. Danas je nemoguće rekonstruirati da li je u upa- 
nišadama nastala sinteza dva prethodno nezavisna i samostalna 
principa, da di je jedan uzrok drugome ili su oba tek pojedini 
aspekti nečeg višeg ili svog jedinstva. 

Osnovno učenje Yajnavalkye u BU je identifikacija Atmana 
i Brahmana:" »...to je zaistat taj Atman, taj besmrtni, taj Bra- 
hman, to je sve.«, o čemu se može navesti mnoštvo sličnih pri- 
mjera." Pokušajmo razmotriti važnost i implikacije takvog iden- 
titeta. Kao što smo već rekli, indijski mislilac je vrlo rano po- 
stavio pitanje o svijetu koji ga okružuje ali i o sebi samom, o 
čovjeku. Brahmanom se temeljito i jednostavno može prikazati 
porijeklo svemira i njegov izvor, materijalni kosmos. Poteškoće 
nastaju kada se iz tako shvaćenog Brahmana želi protumačiti 
kretanje i promjena, svijest i duhovnost. Za tumačenje kreta 
nja, misaonosti i čovjeka mnogo je pogodniji Atman ali iz koga 
je opet teško tumačiti nastanak i razvoj svemira. Tek njihovom 
sintezom dobiva se univerzalni princip kojim je moguće sve pro- 
tumačiti. Brahman je per definitionem sveobuhvatan a Atman 
izvjestan (što 'bi odgovaralo Descartesovom nepobitnom »cogi- 
to«) te se identifikacijom prirode i njoj unutarnjeg principa do- 
biva apsolut koji je totalni praizvor svemu postojećem. No tom 
identifikacijom dobiva se još jedan novi kvalitet: priroda po- 
staje oduhovljena, čovjek postaje kosmosom. Čovjek postaje 
kosmičko biće, bit kosmosa jednaka je biti svih kosmičkih bića 
i ako se to zna* na planu čovjek—kosmos nema nikakvih su- 
koba, suprotnosti ili različitosti koje u tom slučaju, na empirij- 
skom planu koji mnoštvenost doživljava kao realitet, predstav- 
ljaju jedino privid ili iluziju (maya). I praktičko (etičko) odre 
đenje čovjeka proizići će upravo iz ovog identiteta. 

Kao što H. v. Glasenapp" kaže, najstarije upanišade striktno 
ne razlikuju duhovno od neduhovnog pa je iz samih tekstova 
nemoguće čvrsto zaključiti da li je apsolut po svojoj prirodi du- 
hovan ili materijalan, iako se pojavljuju karakteristike i jednog 
i drugog. Ontološki idealizam razvit će tek srednje metričke 
upanišade. 

Iako apsolut predstavlja sintezu svojih partikularnih odre- 
đenja, ne može se reći da u upanišadama postoji jedinstvena 
koncepcija apsoluta. Te razlike uočene su tek kasnije i upravo 


30) BU II. 5.1. 


31) Navedimo samo neka: CU III. 14. 4. BU IV. 4. 5. Mand. 2. Svet. I. 16. 
BU III. 4. 1—2. 

32) O aspektima znanja i spoznaje govorit ćemo u poglavlju III. 

33) Helmuth v. Glasenapp: »Die Philosophie der Inder«, Stuttgart 1949. 


Citirano prema francuskom prijevodu: »L i ie indi ari 
1951. str. 49. prij »La Philosophie indienne«, Paris 

su one komentatorima omogućile različita tumačenja i kretanja 
u raznim pravcima. Javljaju se misli da je u početku bio bitak 
(sat)*“ ili nebitak (asat)*, da je sve jedno ili da je sve mno- 
štvo, itd. Najznačajnija razlika bila bi ona koja apsolut shvaća 
kao saprapanca“ ili nišprapanca. Saprapanca Brahman je onaj 
koji se razvija u svijet, koji se neposredno manifestira, koji je 
kosmosu imanentan, koji ga cijeloga obuhvaća, koji je kosmič- 
ki." To se najbolje nazire u CU": »Sve, zaista, je taj Brahman, 
[kao] bitak (tat) koji izrasta (ja) [u svijet], apsorbira (li) ga 
i podržava (an) (tajjalan)...« i u Mait.“ Iz te koncepcije" u 
kasnijoj vedAnti razvit će se Brahmaparinamavada.“ Nišprapan- 
ca Brahman je onaj koji u sebi ostaje nerazvijen, nemanifesti- 
ran, izvan dosega ljudske iskustvenosti, koji je izvan kosmosa 
iako je kosmos na neki način njegova (posredna) manifestacija. 
On je transcendentan, sveisključiv ili akosmički', a poslužit će 
kao podloga kasnijoj teoriji po imenu Brahmavivartavada.“ Prvi 
takvi nagovještaji se pojavljuju u BU“: »Zaista su dva oblika 
(rupa) Brahmana: uobličeni i neuobličeni, stojeći (nepokretan) 
i idući (pokretan), aktualan (bivstvujući, sat) i takav (takav 
po sebi, nepojavni, »iza«, tya)...«, zatim“: »...to je Brahman 
bez ranijeg, bez kasnijeg, bez unutrašnjosti, bez izvanjskosti...«, 
u Kat.": »... &atman je bez zvuka, bez opipa, bez oblika, neuniš- 
tiv, također bez okusa, neprestani, bez mirisa, bez početka, bez 
kraja, iznad velikog, ustaljen...«, u Svet.“: »Neuništivi, besko 
načni, vrhovni Brahman su dva: znanje i neznanje, skriveno 
smješteni. Neznanje je uništivo, no znanje je besmrtno...« Po 
ovoj drugoj koncepciji Brahman (ili apsolut uopće) bi bio sam 
sebi dostatan, sličan Plotinovom Sve-Jednom. 


34) U početku bijaše bitak (sat): CU VI. 2. 2. VI. 8. 4. Mait. VI. 17, 

35) U početku bijaše nebitak (asat): CU III. 19. 1. Tait. II. 7. 1. 

36) Složenica od korijena »panc«: »pra-panc« = razviti, proširiti, mani- 
festirati se. Saprapanca znači razvijen, manifestiran a nišprapanca neraz- 
vijen ili nemanifestiran. 

37) Mand. 12. 

38) M. Hiriyanna: »Outlines of Indian Philosophy«, London 1932. str. 59. 

39) CU III. 14.1. 

40) Mait. IV. G. »Brahman je zaista upravo to sve. . . « 

41) Tait. 111. 1. 1. Mund. II 1. 1. (mnoga bića izlaze iz neuništivog i u 
nejga se vraćaju), BU I. 4. 16. (taj atman je zaista svijet svih bića), .BU 
JI. 1. 20. (iz tog Atmana zaista sve nastaje), CU VII, 25. 2. (&tman je cijeli 
taj svijet), Mund. II. 2. 2. (Brahman je manji od njega, onaj u kome su svi 
dijelovi smješteni), Mand. 2. (sve je atman). 

42) Učenje (vada) o evoluciji (parinima) Brahmana (u svijet). Svijet 
nastaje razvojem dielova Brahmana. 

43) M. Hiriyanna: ibid. 

44) Učenje (v&da) o prividnosti (vivarta) Brahmana. Samo nam se pri- 
činja da je Brahman u svijetu. 

45) BU II. 3.1. 

46) BU II, 5. 19. 

47) Kat. I. 3. 15. 

48) Svet. V. I. 

Različitosti ovih koncepcija, iako u upanišadama nisu onto- 
loški detaljno razrađene, naći će svoje implikacije u etičkim i 
gnoseološkim aspektima upanišadskih učenja. | : Na. 

U najstarijim dijelovima upanišada apsolut je označen riječ- 
ju »Brahman« koja je srednjeg roda i potpuno impersonalna. 
U srednjim i kasnijim upanišadama apsolut se više ne tretira 
na tako apstraktan i teško shvatljiv način, već postaje perso- 
nalni, vrhovni, apsolutni bog kome se, na nekim mjestima“ spo- 
minju i imena, što predstavlja početak prodora vjerskih sekti 
u upanišade. 

Upanišade na više mjesta objašnjavaju da pojedinačnosti 
(bića) nastaju izdvajanjem imena (nama) i oblika (r&pa)" ili 
neposredno iz Brahmana ili iz nekih supstancija ili materija ko- 
je su nastale postepenim razvitkom ili opadanjem od Brahmana 
pa su, bilo kao aktualnost, bilo kao privid — u krajnjoj konsek- 
venci — nerealne jer je Brahman u obje koncepcije jedina pra- 
va realnost izvan koje ničeg nema (saprapanca: on je upravo 
sveukupni zbir svega, apsolutni bitak kao jedina realnost; niš: 
prapanca: Brahman je nikada manifestirani već na neki način 
posredni uzrok svega). 


II 


Nakon proučavanja i određenja onoga što je izvan čovjeka, 
pojavljuje se pitanje »što je čovjek« a zatim i što od čovjeka 
nakon smrti preostaje." Kaže se da se čovjekovo tijelo, koje je 
nastalo iz osnovnih elemenata (čiji broj varira od tri do pet" 
nakon smrti raspada a konstitutivni elementi se vraćaju svom 
elementarnom stanju. Atman i Brahman, koji su bit čovjeka, su 
besmrtni. U tom slučaju postoje dvije mogućnosti: ili Atman kao 
psihički entitet boravi u nekom svijetu vječnosti ili se vraća 
natrag u ponovne živote. Ovo drugo rješenje javlja se u upani 
šadama i postat će jedna od osnovnih karakteristika indijske 
misli a napose teorija Astika. Po prvi put se javlja misao o po- 
vratku &tmana nakon smrti“ i o njegovom ulasku u maternice 
radi ponovnog rođenja.“ U CU, u već spominjanom učenju San- 
dilye (SAndilya-vidy4)" se kaže: »...u srcu je moj &tman koji 
je Brahman. U njega ću ići nakon što odem...« U BU" se kažc 


49) Svet. III. 2. III. 11. 

50) BU I. 4. 1. 

51) U BU III: 2. 13. to pitanje Arthabhaga postavlja Yajnavalkyi. 

52) BU I. 2. 2.: voda, zemlja vatra. 

53) Tait. II. 1. 1.: ether (&k4sa), vjetar (=zrak), vatra, voda, zemljas. 
Također Svet. II. 12. VI. 2. 

54) CU V. 10. 5. Mund. I. 20. 10. 

55) Kat. II. 2. 7. 

56) CU III. 14. 4. 

57) BU IV. 4. 3. 


da se Atman pretvara u novo tijelo kao što zlatar zlatu daje 
novi oblik a u Kat." da atman, koji je unutarnji svim bićima, 
dobiva primjeren i obliki postaje izvanjski (uobličeni) kao šlo 
vatra, iako u biti jedna, postaje primjerena raznim oblicima 
ovisno od materije koju sagorijeva. Atman je, dakle, ono trans- 
migrirajuće koje »ulazi«, »odlazi«, koje proseljava kroz razne 
živote. U BU“ se govori o tri svijeta (svijet ljudi, otaca i bogova) 
a nešto dalje“ se opisuje put kojim atman prolazi da bi došao 
u novo tijelo. 


Ako je cijeli kosmos jedinstven, ako su sva bića na neki na- 
čin dio apsoluta, u kakva sve stanja mogu prijeći? Po čemu, po 
kakvom zakonu 4tman dobiva novi oblik, novo tijelo? Objaš- 
njava se da oblik narednog života ovisi o djelima (karman) od- 
nosno zaslugama već počinjenih djela. Tako se u BU" kaže da 
se svijet ljudi postiže potomstvom a svijet otaca djelima, i da- 
lje da se dobrim djelima postižu dobri a lošim djelima loši re- 
zultati, a znanje i djela drže se Atmana prilikom napuštanja 
starog tijela." Po tom objašnjenju Atman boravi u svijetu bo- 
gova onoliko dugo koliko traju zasluge njegovih dobrih djela 
a zatim se vraća natrag (na zemlju). CU" kaže da atman, čije je 
ponašanje bilo dobro, postiže dobro rođenje ali i obratno, a 
Kauš." da ponovo rođenje ovisi o djelima i znanju. Tako je čo- 
vjek definiran kao biće transmigracije čiji tjelesni oblik ovisi o 
njegovim vlastitim djelima. To je, izgleda, prvi put da se u histo- 
riji ljudske misli javlja filozofski prikazana iluzija po kojoj pri- 
roda postojanja u nekom drugom, obećanom svijetu ili u slijede- 
ćem životu ovisi od sveukupne vrijednosti djela iz prethodnog ži: 
vota. Ako je djelo to koje određuje budućnost čovjeka, ako su 
djela svakog pojedinca onaj determinator od koga ovisi njegov 
budući oblik, njegov dalji »život«, njegova budućnost, onda smo 
ovdje blizu (u potpuno apstraktnom, idealističkom, individua- 
lističkom i primitivnom obliku) teorijskoj koncepciji čovjeka kao 
djelatnog bića. Ovdje karman bića određuje budućnost (u aps- 
traktnom i iluzionističko-vjerničkom obliku) tog bića: čineći do- 
bra djela postiže se dobra budućnost, čineći loša djela — loša 
budućnost. No, šta su »dobra djela«? Pravila ponašanja, progla- 
šavanje nečeg dobrim i zlim nije činio i određivao svaki za sebe 
samog ili za svoju socijalnu grupu shvaćajući sebe kao »mjeru 
svih stvari« već su se imali prihvatiti unaprijed dani kriteriji 
uglavnom »nadnaravnog« (božanskog) porijekla koje su stvarali 
brahmani. Čini se da su gotovo neprestano brahmani (pa čak i u 


58) Kat. II. 2. 9. 

59) BU I. 5. 16. 

60) BU VI. 2. 15—16. 

61) BU I. 5. 1G. 

62) BU IV. 4. 5. 

63) BU IV. 4. 2. 

64) CU V. 10. 7. 

65) Kauš. I. 2. Kat. II. 2. 6. 

slučaju upanišadskih učenja koj su prihvatili i dalje razvijali), 
kao čuvari svetih knjiga koji su prerasli u hereditarnu inteligen- 
ciju (koji su često dopirali do statusa kraljevskih ministara), 
propisivali zakone društvenog ponašanja kao i puteve individu- 
alnog spasenja i vjerskih vrijednosti, a sve to na osnovu nepriko- 
snovenosti i nadnaravnosti koju su zadobili posjedovanjem ma- 
sijskog i mističkog znanja veda. Mnogo se raspravljalo o izvoru 
reorije o transmigraciji i karmanu no čini se da većina dosadaš. 
njih tumačenja nedovoljno pažnje posvećuje aspektima njihovih 
moralnih implikacija. Teorijom o karmanu se može i obrazložiti 
i ojačati socijalno-moralni poredak (u indijskoj misli »društveno« 
i moralno« često je vrlo usko povezano). Teorija o transmigra 
ciji u karmanu i preko tri milenija star kastinski sistem tijesno 
su povezani. Prema tim teorijama svaiko se rađa u tjelesnom 
obliku koji određuju zasluge njegovih djela: bilo životinjskom 
(za najgora djela), bilo u ljudskom obliku ražnih društvenih 
( = kastinskih) slojeva. Za nijansirano ispoljavanje zasluga dje- 
la potrebna je institucija i hijerarhizacija kasta, no i obratno, 
instituciji kasta je potrebno karmičko obrazloženje. Teorijom 
karmana jednostavno se tumači sva bijeda i ljudska nesreća. 
Kaže se da se (»u ovom životu«) netko rodio kao pripadnik naj- 
niže kaste jer je u prethodnom činio osrednja djela, no bude li 
u »ovom životu« moralan i bude li se pokoravao moralnim ( = 
= kastenskim) zakonima, u »slijedećem životu« postići će rode- 
nje višeg društvenog ranga. Deussen““ navodi svoj susret s jednim 
starim i slijepim panditom koji na pitanje kada je izgubio vid 
odgovara da je slijep od rođenja zbog nekog lošeg djela učinje- 
nog u prethodnom životu. 

Teorija o karmanu od upanišada do kraja XIX st. bila je jed- 
na od preokupacija svih indijskih misaonih sistema. To je ona 
iluzionistička ideja kojoj će indijski čovjek robovati i koju će, 
u njenoj svetosti i neprikosnovenosti, petrificirati sve do skoro 
naših dana. 


Na taj se način u upanišadama po prvi puta javlja problem 
moralnosti. Moralan više nije onj čovjek koji vrši vedske žrtvene 
obrede i koji na taj način upravlja kosmosom i (prema teksto- 
vima Brahmana u najmanju ruku) svojom budućnošću. Pojav- 
ljuje se univerzalni kauzalno-moralni zakon prema kojem je ne- 
moguće izbjeći svojim zaslugama ili svojim zlim djelima. Čovjek 
više nije moralan po svojoj moći novca da plati brahmanima iz- 
vođenje žrtvi, već isključivo po svojim vlastitim djelima, po svom 
izboru između (unaprijed određenog) dobrog ili lošeg. Teorija o 
reinkarnaciji &tmana pretpostavka je teorije o karmanu.“ Stoga 
je uvođenje teorije o reinkarnaciji imalo dalekosežne filozofske 
posljedice: i kroz određenje čovjeka i moralnosti i kroz određenje 


66) Paul Deussen: »Philosophy of the Upanishads«, London 1906. str. 313. 
67) Teorija o karmanu u upanišadama obećava ubiranje plodova djela 
u budućnosti. 


437 


odnosa čovjek—kosmos. No, put Atmana nije uvijek isti i jedno- 

značan: postoje put bogova“ i put ljudi," postoje tri svijeta" — 

ljudi, otaca i bogova. Po ovoj slikama uspostavljenoj hijerarhiji 

: o da je svijet bogova najviši a on se postiže znanjem (vi- 
ya). 


ILI 


Upanišadski mislioci su svjesni da naučavaju novo znanje, da 
otkrivaju novu koncepciju svijeta. To (ontološko) tumačenje svi- 
jeta nije samo sebi svrha jer treba pokazati put života i ocrtati 
lik idealnog bivstvovanja, tj. postizanje unutarnjeg mira 
(»...onaj bez želja...«"). Djelima se postižu adekvatni rezul- 
iati i tek relativno smirenje eliminacijom nespokojstva o mo- 
dusu budućeg života za one koji čine dobra djela. Obećanja 
besmrtnosti oduvijek su privlačila ljude preneražene neumit- 
nošću smrti, pa bi reinkarnacija kao neprestano proseljavanje" 
Atmana bila pozitivan odgovor na tu težnju. No, već u najstari- 
jim dijelovima upanišada vrlo često se susreću riječi »besmrt- 
ni«, »neuništivi«, »beskrajni« kao epiteti apsoluta kao i tvrdnja 
da je Brahman samo blaženstvo (4nanda)'“* nasuprot određenja 
života kao patnje i boli. Time je, s jedne strane, otvorena psi- 
hološki-doživljajna diferencijacija raznorodnih ontoloških fak- 
tora (noumenalni svijet izjednačen je s ugodom, besmrtnošću, 
blaženstvom a fenomenalni s patnjom i boli) i s:druge, stvo- 
rena podloga da se teženjem ka ugodi napusti fenomenalni svi- 
jet i pokuša ostvariti apsolut. 


Vrlo rano postavlja se pitanje kako i pomoću čega se postiže 
besmrtnost. Yajn&valkya, razgovarajući sa svojom ženom, kaže 
da se besmrtnost ne postiže bogatstvom.“ Na drugom mje- 
stu"" se kaže da je bogatstvo nestalno i da se prolaznošću ne 
može postići neprolaznost. Kao što smo djelomično i spomenuli, 
neprolaznost (vječnost, besmrtnost, blaženstvo) se postiže zna- 


68) Deva-yana: CU V. 10. 2. U CU IV. 15. 5. se kaže da je put bogova 
(devapatha) jednak putu prema Brahmanu (brahmapatha). 

69) P.tr-yana-akasa: CU V. 10. 4. _ 

70) Manušya-loka, pitr-loka, deva-loka: BU I. 5. 16. 

71) ibid. 

72) BU LV. 4. 6. 

13) Kasnije se u Indiji upotrebljava termin sams&ra (< sam-sr. = pro- 
laziti kroz) koji označava prolaženje kroz (razne oblike života). 

74) BU III. 9. 28. 7. 

75) CU VII. 1. 3. Na4rada kaže: ». .. čuo sam da takvi kao ti prelaze 


bol. .. «; BU III. 4. 2. III. 5. 1. 1II. 7. 23.: ». , . ono različito od toga (Brah- 
mana) je patnja.«; BU IV. 3. 8.: »osoba kada se rodi i utjelovi postaje po- 
vezana sa zlima... «. BU IV. 4. 14.: ». .. drugi idu jedino boli... «; 


Mund. III. 2. 11.: ». . . prelaze preko patnje i grijehova. . . « 
76) BU II. 4. 3. IV. 5. 3. 
77) Kat. I. 2. 10. 

njem (vidya) ili razumijevanjem (vijnana) što po sebi predstav- 
lja realizaciju Brahmana sa svim daljim etičkim implikacijama. 
Tekstovi kažu: »...oni koji to (Atman) znaju, ti postaju besmrt- 
ni...«*, »...znajući besmrtnog Brahmana (postaje se) besmr- 
tan.«", »Onaj, zaista, tko zna vrhovnog Brahmana Brahman 
zaista postaje... prelazi preko boli, prelazi preko grijeho- 
va...<“, »...oni koji to znaju ti postaju besmrtni, drugi od- 
laze patnji...«“, »... samo znajući njega prelazi se preko smrti, 
nema drugog puta za odlazak tamo.«* Jedino se, dakle, znanjem 
prelazi preko patnji i boli, iz ovog života ponovnih umiranja i 
boli odlazi se u vječno blaženstvo.“ Time je znanje uzdignuto 
do etičkog cilja. No, za izbavljenje“ nije svako znanje valjano, 
iako je za svaki uspjeh neophodno znanje onoga što se čini.“ 
Za izbavljenje je potrebno upanišadsko metafizičko poznavanje 
uzroka i poretka kosmosa, što postaje vrhovni i jedini cilj. Kao 
što Svet. VI. 15. kaže, jedino znanjem se postiže oslobođenje 
od neprestanog proseljavanja, postiže se vječno mirovanje. Za 
ilustraciju vrhovnosti upanišadske nauke karakteristična su dva 
odjeljka: u CU" Naarada kaže: »Poštovani, znam Rg-vedu, Yajur- 
-vedu, Sama-vedu, Atharva-vedu kao četvrtu (vedu), drevna pre- 
danja (itihaAsa) i pirane“ kao petog (vedu), vedu vede (tj. zna- 
nje znanja) [gramatiku], žrtvene obrede očeva, nauku o broje- 
vima, nauku o kobnim znacima, nauku o vremenu (kronologi- 
ju), logiku, etiku i politiku, nauku o bogovima, nauku o bićima, 
nauku o oružjima, astronomiju, nauku o zmijama i fine umjet- 
nosti. To, poštovani, znam. Ali, poštovani, [svim tim] ja sam 
znalac riječi, ja nisam znalac Atmana (so'ham mantra-vid evas- 
mina 'tma-vid)...« a u Mund." se kaže: »...dva su znanja (vi- 
dya) koja treba znati kao što zaista znalci Brahmana (brahma- 
vid) uče: više (para) i niže (aparA). Od njih niže je Rg-veda, 
Yajur-veda, Sama-veda, Atharva-veda, fonetika, ritual, gramali- 
ka, etimologija, metrika, astrologija. Više [znanje] je ono ko- 
Jim se neuništivo razumije.« Nadalje, česta je formula »onaj 
koji tako zna... postaje« (ya evam veda... bhavati)." Ta for- 
mula ima dubljih implikacija no što se na prvi pogled otkriva: 
treba tako znati (tj. poznavati metafizički prauzrok tj. učenja 


18) BU IV. 4. 14. Svet. IV. 20. Kat. II. 1.1. 

79) BU IV. 4. 11. 

81) Svet. III. 10. 

82) Svet. VI. 15. 

83) BU I. 5. 16.: ». , . znanjem (se dosiže) svijet bogova . . . « 

84) BU IV. 3. 16. 

85) CU V. 24. 1—3 govori da je za uspjeh žrtve potrebno znanje. CU. I. 
10. 9—11. govori da svećeniku, koji obavlja žrtvenu ceremoniju bez znanja, 
pada glava. 

86) CU VII. 1. 2—3. 


87) Purane (< pur = prethoditi) su tekstovi relativno kasnijeg datu- 
ma koji kroz legende i mitove prikazuju drevne događaje. 


88) Mund. I. 1. 4—5. 
89) Prvi put se javlja u BU I. 3. 7. 

upanišada) a spoznajom metafizičkog prauzroka otkriva se je- 
dinstvo sa samim tim prauzrokom s kojim se identitet ne uspos- 
tavlja naknadno (tj. u trenutku spoznaje) već se samo otkriva 
jedino realno, iskonsko (ali do tada nepoznato) stanje. Posta- 
janje jedinstva s apsolutom je postajanje jedinstva sa cijelim 
svijetom jer su i »subjekt« i »objekt« (uslovno tako nazvani 
našom terminologijom jer su u Indiji tek dva različita privida 
istoga) u odnosu na prauzrok jednaki tj. njegova sjena ili ko- 
pija, pa se na nivou spoznaje, uviđa u pravu realnost, potpuno 
izjednačuju u svojoj biti. U ovoj postavci nalazi se klica (koja 
će tek kasnije, i to vrlo bujno, proklijati) indijskog misticizma, 
filozofija identiteta u kojoj nestaju, sjedinjeni u svom zajed- 
ničkom prauzroku, »subjekt« i »objekt«, pojedinačna izvanjskog 
i univerzalna misaonost, po kojoj se, pomoću raznih sredstava 
i artificijelnih napora teži rastapanju »subjekta« u njegovoj biti 
i poistovjećivanju »sebe« (= Atman) sa cijelim kosmosom. 


No, ni samo znanje se ne postiže odjednom, već postepeno, 
u tri stupnja. To su 1. sravana, slušanje tj. učenje raznih (svetih, 
tradicionalnih) znanja. Zatim dolazi faza individualnog intelek- 
tualnog napora, 2. manana, razmišljanje. Nije bilo dovoljno da 
se predmetno znanje samo »čuje« tj. doslovno nauči, već ga 
treba razmišljanjem i razumijevanjem usvojiti. Nakon toga se 
dolazi do konačnog stupnja spoznaje, 3. nididhyasana, medita- 
cije (kasnije: dhyana) koja omogućuje shvaćanje same biti ap- 
soluta, u čemu se sastoji dosegnuće jedinstva »sebe« (Atman) 
sa cijelim kosmosom što je krajnja spoznaja, krajnji cilj, pos- 
tignuće realizacije Brahmana. 


Samo znanje i njegova funkcija prerasta Sokratovu tezu o 
znanju kao vrlini i postaje Spinozina da je znanje moć, u do- 
slovnom smislu. Znanje ima veliku moć, no isto je i s nezna- 
njem. Sakalya se jednom upustio u raspravu o apsolutu, nije 
znao Atman i glava mu se rasprsnula", ali zato »...onaj tko to 
zna, taj sve zna«", znanjem se prelazi preko boli, onoga tko 
zna grijehovi se više ne prihvaćaju (tj. u Atman se ne utiskuju 
odlike djela)", »...znalci Brahmana... ulaze u Brahman...i 
postaju slobodni od ponovnih rođenja«." Znanje je djelotvorno 
i izbavljujuće. Stanje prosvijetljenosti znanja može se izvanjski 
evidentirati." Stanje spoznaje i posjedovanja znanja opisani su 
u Pras.": »Kao što tekuće rijeke koje hrle prema oceanu ne- 
staju kada dosižu ocean jer prestaje njihov nama-ruipa (ime i 
oblik, njihove pojedinačne karakteristike, bićevitost) i nazivaju 


90) BU III. 9. 26. 

91) CUII. 21. 4. 

92) Mundi. III. 2. 9. 

93) Svet: I. 7. ' 

94) U CU IV. 9. 2. IV. 14. 2. uz neznatne razlike stoji: »Uistinu, moj dra- 


gi moj, sjajiš se kao znalac Brahmana (brahmavid) ... « 

se upravo oceanom, isto tako i od promatrača tih šesnaest dije- 
lova koji teže puruši"“, dosegnuvši purušu nestaju (jer) su nji- 
hove bićevitosti (nama-rupa) razoreni i vidi se samo puruša. 
To jedino bez dijelova postaje besmrtno.« Dakle, kada proma- 
trač dosegne svoj cilj, spoznaju, on otkriva svoju bit, rastapa se 
(kao pojedinačnost) u apsolutu (kao općosti, bitku) i tako ne- 
slaje priviđenje pojedinačnosti kao principa individuacije, ne- 
staje dvojstvo između »subjekta« i »objekta« te se postiže bes- 
mrtnost (jer se postiže ono što je definirano kao besmrtno). 

Upanišadsko metafizičko znanje nije samo sebi svrha, već 
je ono tek put kojim se postižu sreća, mir i besmrtnost. Bez 
obzira na (slaganja ili) neslaganja s metodama koje upanišade 
propisuju ili zahtijevaju, izgleda da se ovdje po prvi puta poka- 
zuje svrha i uloga spekulativne spoznaje ili filozofije prema 
kojoj promišljanje i spekulacija nisu l'art pour lart već otva- 
raju nove i bolje mogućnosti bivstvovanja, jer filozofiju, naime, 
nije dovoljno samo misliti već je treba živjeti. Tu praktičko- 
etičku orijentaciju prihvaća kasnija indijska misao a neki siste- 
mi (npr. rani buddhizam) uzimaju je kao svoj osnovni i gotovo 


jedini predmet. 


IV 


Psihologija upanišada već je djelomično prikazana kroz ob- 
radu Atmana i znanja. No, i razgovor o upanišadskoj spoznaji 
bio bi nepotpun bez prikaza stanja »svijesti«. U početku se spo- 
minju tri osnovna stanja, dok je četvrto nešto kasniji dodatak. 
To su: 1. budno stanje, 2. stanje sna, 3. stanje dubokog ili besa- 
nog spavanja i 4. »četvrto« stanje. 


1. »Budno stanje (jagarita sthana) koje spoznaje izvanj- 
skost... koje uživa (doživljava) grubo (sthdla, materija), ono 
koje pripada svim ljudima (vaisvAnara) je prva četvrtina.«" 
Ne postoje dublje analize i detaljniji opisi tog stanja jer je ono 
potpuno jasno. To je vezanost Atmana za osjetila a samim tim i 
za izvanjsku materijalnost za koju, s obzirom da fenomenalnost 
nije prava realnost, nema naročitog interesa. 


2. Stanje sna (svapna sth4na)" je stanje između budnosti i 
dubokog spavanja u kojem postoji i samostalnost »duha« jer 
on reproducira razna stanja i slike koje sam osvjetljava pa je to 
stanje samo-osvijetljenosti (svayam-jyoti)" ali i vezanosti za 
osjetilnost jer se obnavljaju slike i impresije nastale u budnom 


96) »Puruša« = osoba, čovjek, duh. Ovdje mišljen kao duhovni apsolut. 
97) Mand. 3. 


98) Mand. 4. 
99) Ovaj opis je u skladu s nešto ranijm (BU IV. 3. 6.) određenjem at- 
mana: »... atman je svoja svjetlost. . . « 

slanju.""" To je ujedno druga četvrtina koja doživljava »unu- 
trašnjost« i koja je osvijetljenost (taijasa)." 


3. Stanje dubokog spavanja (sušupti) je stanje prestanka 
svake iskustvenosti. To je stanje u koje se prelazi iz sna, stanje 
boravka u »višem svijetu«'" u kome se gube sve empirijske (za. 
bludne) oznake izvanjskosti i unutrašnjosti'“, imena i predmeti 
raznolikosti.“ Nema ničeg »drugog«, »različitog« već je sve »je- 
dno«, apsolutno »jedinstvo«, samo stanje apsoluta koje se je u 
sebi pronašlo, to je stanje u kome se pojedinačnost »subjektiv- 
nosti« istopila u sveopćosti apsoluta. »Duboko spavanje koje je 
jednost, upravo gomila (punoća) spoznaje, ono koje se sastoji 
od blaženstva (Anandamaya)... je treća četvrtina.“ »To je 
gospodar svega, znalac svega, unutarnji upravljač, izvor (mater- 
nica, yoni) svega, početak i kraj svega.«'" No, s obzirom da se 
radi o spavanju, to stanje nije stalno već privremeno. 


4. U starijim upanišadama javljaju se samo tri stanja, dok 
se četvrto javlja kasnije.“ Stanje dubokog spavanja u kojem se 
izbjegava životnoj boli i u kojem se dostiže blaženstvo kroz bi- 
vanje jedinstva s apsolutom bilo je vrlo privlačno. No, ono se 
ostvarivalo slučajem (dubokim spavanjem) i bilo je kratkotraj- 
no. Tražen je novi put za namjerno i dugotrajno bivanje u apso- 
lutu i pronađena je yoga." To je mistično stanje jedinstva s ap- 
solutom u kome se iz »sebe« (Atmana) člrainiralo sve strano i 
naknadno čistoći samog Atmana, u kome je Atman vraćen u svoju 
vlastitu i iskonsku neokaljanost tj. u svoje čisto stanje koje je 
jednako sa cijelim svemirom. »Nije spoznaja unutarnjeg, nije 
spoznaja vanjskog, nije spoznaja obojega, nije masa (punoća) 
spoznaje, nije spoznaja, nije nespoznaja [već je] neviđeno, neiz- 
recivo, neuhvatljivo, nerazlikujuće, nemislivo, neimenljivo, bit 
sigurnosti stanja jedinstva s Atmanom... bez dvojstva. To mi- 
sle [da je] četvrto (caturtham). On je Atman, njega treba spo- 
znati.«"" »Četvrto je bez elementa... .«'! »Četvrto stanje« je ono 
gdje sve iskustvo prestaje ali koje se može dostići tehnikom 
yoge. Već za rana je uočena relacija između pojedinih psihičkih 
stanja i fizioloških promjena organizma. Indijski mislioci ko- 


100) BU IV. 3. 9. 

101) BU IV. 3. 14. 

102) Mand. 4. 

103) BU IV. 3. 9. 

104) BU IV. 3. 21. 

105) BU IV. 3. 23. 

106) Mand. 5. 

107) Mandi. G. 

108) Mand. 7. Mait. VI. 19. VII. 11. . : 

109) Yoga (< yuj = upregnuti) == sprega, napor, težnja za postizanjem 
oslobođenja putem sjedinjenja s apsolutom, što se postiže odbacivanjem 
osjetljivosti i emotivnosti. Yoga se kasnije grana u nekoliko pravaca, 


110) Mand. 7. 
111) Mand. 12. 

ristili su se tim otkrićem tako što su namjernim promjenama 
i kontrolama fizioloških stanja organizma izazivali ili bar po- 
spješivali izazivanje raznih stanja svijesti. S obzirom na kon- 
cepciju apsoluta ova su otkrića karo đivana u pravcu stvaranja 
metode koja omogućava neposredan pristup iskonu pa se može 
reći da je yoga do krajnjih konsekvenca doveden put spoznaje 
takvog apsoluta. 

Pokušajmo sagledati što je zapravo stanje »dubokog spava- 
nja«. Očito je da u njemu nema ni najblažih odbljesaka bilo 
kakvih iskustvenosti kao ni primjesa svijesti. To je stanje od 
svega poznatog drugačije, potpuna praznina ili bez-svijest. Kako 
iada ničeg iz svijeta iskustva ( = bol) nema, to se stanje progla. 
šava boravkom u apsolutu, blaženstvom. Izgleda da su već u 
vrijeme upanišada postojale sumnje u istinitost te teorije jer u 
samim tekstovima nalazimo tumačenja na koji se način apsolut 
ipak dosiže. Naime, čak ni u takvim besvjesnim stanjima apso- 
lut nije »evidentan« i po sebi »prepoznatljiv«, neka nezaobilazna 
sivarnost, već se mora smatrati »istinom« i »isposništvom« (ta- 
pas)'?* a kaže se i to da Atman može doseći samo onaj koji je 
od Atmana izabran''*. Tu je već prisutan vjerski fatalizam i slije- 
pa nada koji se čak ni čovjekovom djelatnošću ne može mije- 
njati, već čovjekovo oslobođenje postaje zavisno o izboru hiro- 
vite volje i milosti boga. Iz takvog prikazivanja dubokog spava- 
nja ili stanja jedinstva s apsolutom kao neodredivosti, zbog od- 
sustva svakog mogućeg iskustvenog i diskurzivnog sadržaja, do 
kraja će razviti škola kasnijeg buddhizma po imenu sunya-vada 
( zučenje o ispraznosti) koja će bitak tumačiti jedino kao ispraz- 
nost (sunyat4), a svaki govor o apsolutu kao rezultat autosuges- 
tije »subjekta«. Cijelo ovo tumačenje bez-svijesti kao blaženstva 
i duševnog mira u stvari je nastojanje da se život u svijetu (bol) 
ne mijenja mijenjanjem samog objektivnog svijeta tj. uzroka 
boli već se »mijenja« i adaptira subjekt tako da se »gleda« i 
»vidi« ne ono što jest već ono što se gledati i vidjeti želi. 


V 


Uvid u značaj glavnih upanišada za indijsku misao dobiva se 
lek kroz sagledavanje kasnije upotrebe njihovih glavnih misli. 
Stoga je potrebno, bar u najelementarnijim crtama, pokušati 
naznačiti taj razvoj. 

. Nakon razdoblja stvaranja klasičnih upanišada slijedi budd- 
hizam. Učenja Buddhe obaraju se na upanišadsku i br&hmanis- 
ličku koncepciju apsoluta, negirajući bilo kakvo postojanje vječ- 
nog, nadvremenskog entiteta i određujući sve kao nastajanje jed- 
nog nestajanjem drugoga. 


112) Svet. 1. 15. 
113) Kat. I. 2. 23. Mund. III. 2. 3. 

Bhagavad-gitA ima pretenzije da bude sublimirana i jedin- 
stvena poruka učenja upanišada, što je vidljivo već iz samog 
naslova". Osnovne postavke samkhye i yoge razrađene su u 
smislu pantheističkih učenja vedante, no u prvom sektaškon 
stilu kulta boga Višnua (Kršne'*). 


U razdoblju klasične indijske filozofije jedan od darsa- 
na"“ je vedanta, direktni nasljednik upanišada. Sistem ved&nie 
nastaje tako što Badarayana piše djelo »Ved&nta« ili »Brahma- 
-sutra« koje je strogo monistički i pantheistički komentar veli- 
kih izreka (mahAvakya) upanišada. Takvo tumačenje se progla- 
šava vrhovnim, a od tog vremena veddnta postaje dominantna 
misaona struja. Upanišadske misli (bilo neposredno, bilo kroz 
djelo Badarayane, bilo kroz Bhagavad-gitu) postaju predmet 
mnogih kasnijih komentara koji se mogu klasificirati u tri os- 
novne grupe: 1. monistička (advaita) čiji je glavni predstavnik 
Samkara (VIII—IX kt.). Samkara piše komentare »VedaAnta- 
-sitrama« i glavnim upanišadama smatrajući transcendentni 
Brahman jedinom pravom realnošću dok je svijet pojavnosti 
iluzija (maya). 2. ograničeno monistička (visištadvaita) čiji je 
glavni predstavnik Ramanuja (XI—XII st.) koji piše komenta- 
re »VedaAnta-sistrama« i Bhagavadsgiti. Oštro ustaje protiv 
Samkarinog monizma i iluzionizma smatrajući svijet pojavnosti 
realnim kome je Brahman više imanentan nego transcendentan. 
3. dualistička (dvaita) čiji je glavni predstavnik Madhva (XII 
—XIII st.) koji je napisao komentare »VedaAnta- suitrama« i 
Bhagavadgiti. Pojavnost je realna i Brahman joj je imanentan. 
Međutim, individualna duša je različita od Brahmana sve dotle 
dok ne dostigne stanje oslobođenosti, kada se s njim identifi- 
cira. 


Neohinduizam koji započinje djelom i reformama Raje Ram 
Mohan Roy-a vraća se, od srednjovjekovnog sektaštva i mitskog 
mnogoboštva, pantheističkim i monističkim interpretacijama 
kosmosa, učenjima upanišada, i jednim se velikim dijelom, kao 
vjersko-misaona reforma na njima i temelji. Upanišade i Bha- 
gavad-gitA su s naročitom pažnjom interpretirane od strane vo- 
đa neohinduističkog pokreta Ram Mohan Roya, Tilaka, Svami 
Vivekanande, Ramakrišne, Tagore, Gandhija, Radhakrišnana... 


U upanišadama nalazimo začetke mnogih kasnijih indijskih 
misli i misaonih sistema. Između ostaloga to su samkhya i yoga 
koje u upanišadama ne predstavljaju izgrađen misaoni sistem 
već metodu za spoznaju apsoluta ili boga. 


114) Srimad-bhagavad-git&4-upanišadas. 

115) Kršna je jedna od inkarnacija (avatara) boga Višnua. 

116) Darsana (< drs = vidjeti) = pogled, nazor. Ime za $est klasičnih 
indijskih filozofskih sistema koji su kasnije protumačeni kao šest raznih po- 
gleda na jedno. 

Metode yoge''" javljaju se prvi put u Kat. I. 3. i IV. 3., Svet. 
II. i Mait. VI. Uloga yoge je očišćenje Atmana od svih iskustve- 
nih naslaga i karmičkih zagađenja čime se ima postići iskonska 
čistoća Atmana što predstavlja sam apsolut. To se postiže me- 
ditacijom (misao koja se javlja već u BU") a u kasnijim sv 
upanišadama ti ciljevi prikazuju terminologijom koju preuzimu 
samkhya'": treba spoznati razliku između »duha« (pruša) i »ma- 
terije« (pramaterija, prakrti) čime se shvaća iluzornost pojav- 
nosti koja je na nivou fenomena tj. čim se dosiže prava noumc- 
nalna realnost. Prilikom meditacije potrebno je obratiti pažnju 
na izbor mjesta, način sjedenja i držanja tijela, kontrolu daha 
(disanja), kontrolu osjetila itd. Kada yoga postane darsana, raz: 
vija se teorija o postepenom putu usavršavanja od osam »kari- 
ka« (anga) od kojih su neke, naročito meditacija, često spomi- 
njane u upanišadama. Yoga će se, iako samostalni darsana, pro- 
vlačiti kroz gotovo sve misaone sisteme Indije kao metoda vr: 
hunske spoznaje. Kao takva našla je svoje mjesto i u »hcterc- 
doksnom« (nastika) buddhizmu. 

Iako se termin »samkhya«'" javlja zajedno s yogom'", kas- 
nije upanišade barataju mnogim terminima kojima će nakon 
toga operirati prvenstveno samkhya. Pojam pruša se javlja, kao 
u samkhyi, i u značenju »duha«, »duhovnosti«. Nešto rjeđe se ja- 
vlja pojam »prakrti« i to u oblicima svoje tri gune (modalite- 
ta)'“. 

Deussen'* povlači paralele između upanišadskih misli i kas- 
nije samkhye: učenje upanišada o tri elementa, tri stupnja itd. 
i samkhye o tri gune; srodnost učenja o nastanku svijeta evo- 
lucijom; učenja o involuciji (apsorpciji) itd. 


* 


Upanišade su, s obzirom na vrijeme nastajanja, pokazale 
razvijeni smisao ondašnjeg čovjeka za istraživanja i tumačenja 
kako kosmosa tako i čovjeka, prvenstveno kroz pitanja o smislu 
života. Mnoge su se osnovne misli upanišada protezale kroz cije- 
li misaoni razvoj i time odigrale značajnu ulogu. Gotovo da bi 
se moglo reći da su upanišade, zajedno s buddhizmom, i zapo: 
čele ali i završile sadržajni razvoj indijske misli koja će se kas- 


117) Sam termin »yoga« javlja se u Tail II. 4. 1., Kat. I. 2. 12. II. 3. 11. 
H. 3. 18. Svet. II. 11. VI. 13., Mait. VI. 18. 

118) BU II. 4. 5.: nididhyasana (kesnije: dhyana). 

119) Naročito u Svet. 

120) Aktualne su rasprave oko porijekla samkhye i yoge. Dok jedni sma- 
traju da su njihove misli vrlo stare i da su u upanišadama samo zabilježe - 
ne, drugi smatraju da su se spomenuti misaoni sistemi kasnije razvili iz u- 
panišadskih odlomaka. Ovdje ne postoji pretenzija da se ulazi u takve ras- 
prave vec se samo hoće naznačiti paralelnost misli u klasičnim upanišada- 
ma s mislima koje se javljaju u kasnijoj yogi i samkhyi. 

121) U Svel. VI. 13. 

122) Svet. V. 1. 

123) P. Deussen: ibid., str. 239—255. 

nije razvijati tako što će dobivene misli iz ta dva misaona po- 
kreta samo različito interpretirati a već postojeće, od njih do- 
bivene elemente, samo različito kombinirati, preuzimajući već 
završena osnovna određenja kosmosa, čovjeka i života i koja 
nikada neće (sve do kraja XVIII st.) (bitno) prevazići tako za- 
dane i naslijeđene okvire. Bez obzira na slaganja ili neslaganja 
s njihovim osnovnim postavkama, s njihovim mitskim i nikada 
do kraja diskurzivnim »filozofiranjem«, potrebno je naročito is- 
laći njihovu praktičko-etničku orijentaciju koja će prerasti u 
bitno određenje cjelokupne indijske misli po kojem filozofija 
nije sama sebi svrha, koju nije dovoljno samo misliti, već čije 
je rezultate potrebno sprovesti u život, koju, dakle, treba ži. 
vjeti. 

METAFIZIČKI TEMELJI BUDDHISTIČKE TEORIJE 
SPOZNAJE 


Ram Chandra Pandeya 


New Delhi 


UVOD 


I 

i. Zahvalan sam rukovodiocima i članovima 41. sjednice 
Indijskog filozofskog kongresa što su me izabrali za predavača 
na 42. sjednici" Sretna je podudarnost što se ta sjednica odr- 
žava u Pataliputri koja od svih mjesta u Indiji može opravdano 
tvrditi da je neposredno svjedočila i aktivno sudjelovala u 
usponu, slavnom razvoju i padu buddhizma. Veliki prizori naj- 
uzvišenijih intelektualnih diskusija i prirodnih analiza pojmova 
odigravali su se ovdje i u Mithili, na drugoj obali Gangesa. 
U Nalandi, višestoljetnom predgrađu ovog kulturnog sjedišta 
naše zemlje, indijska filozofija je dobila konačni oblik te je po- 
slana u zemlje kao što su Tibet i Kina. Odjel za buddhističke 
studije Delhijskog sveučilišta, kome i ja pripadam, duguje svoj 
nastanak proslavama 2500. rođendana Buddhine parinirvane te 
mi je i ova čast predavača dodijeljena kao spomen na taj važan 
događaj. Sveto stjecište ova tri grada na obalama Gangesa pruža 
mi osjećaj ushićenja jer kao pojedinac ovdje zastupam, putem 
Odsjeka za buddhističke studije, jedan od velikih centara uče- 
nosti moderne Indije. 

2. Znam svoje granice bolje no bilo tko drugi. Izvorna tra- 
dicija buddhističkih studija u Indiji je izgubljena. Tek smo ne- 
davno započeli skupljati izgubljene niti i počinjemo saznavati 
što je bilo govoreno prije više stoljeća. U našem nastojanju da 


1) Ovaj tekst prvobitno je pročitan kao referat na 42. sastanku Indij- 
skog filozofskog kongresa koji je održan u Pataliputri. 

čitamo buddhističku filozofiju danas smo, svjesno ili nesvjesno, 
vođeni s jedne strane nyayom*, vedantom i mim&som a s druge 
Kantom, Hegelom i Bradleyem koji su već više od stotinu godina 
dobro poznati našim filozofskim znanstvenicima, kao Wittgen- 
steinom, Russelom, Ryleom i Ayerom koje smo upravo počeli 
upoznavati. Ne tvrdim da sam oslobođen takvih utjecaja ali se 
svjesno trudim da izbjegnem svaki takav pristup dok čitam 
buddhizam i konačno bilo koji sistem filozofske misli. Moguće 
su sličnosti između dviju filozofija ali to ne potvrđuje identič. 
nost njihovih pristupa. Jedan sam od onih koji mnogo više uži- 
vaju u pronalaženju razlika nego u otkrivanju da dva filozofa 
govore o istoj stvari, samo različitim jezicima. 


3.1. Zbog mog inzistiranja na razlikama libim se govoriti o 
indijskoj, evropskoj, buddhističkoj ili egzistencijalističkoj filo- 
zofiji, jer su to vrlo nejasna uopćavanja. Dobro je za misionara 
ili političara da govori o poruci indijske filozofije ili osnovama 
buddhizma jer on ne može dopustiti sebi spominjanje malih 
stvari i dovođenje u pitanje svog prestiža. Moji glasoviti prei- 
hodnici, predavači na ovim skupovima, u najmanju ruku većina 
njih, pokušavali su interpretirati buddhizam u cjelini. Ispriča- 
vam se zbog nesposobnosti za takvu vrstu zadatka. Po mom 
mišljenju buddhizam nije jedna filozofija; on uključuje neko- 
liko različitih filozofskih pravaca. Zbog toga vas molim za do- 
zvolu da odstupim od struje u tom nizu do sada održanih pre- 
davanja. Ograničit ću se na specifičan problem koji se tiče veze 
između teorije stvarnosti i teorije spoznaje kako su ga razma- 
trali neki od onih buddhističkih Acarya koji su željeli raspraviti 
probleme koji se odnose na spoznaju. 


3.2. Metoda ovdje usvojenog postupka će, naravno, biti ne- 
spekulativna; izgradnja drugog spekulativnog sistema da bi se 
shvatio prvi, već komplicirani sistem misli, po mom je mišlje- 
nju velika prepreka za jasno razumijevanje različitih problema. 
Namjera mi je da ponovo otkrijem stare istine i u tu bih svrhu 
volio ponovo misliti s buddhističkim filozofima njihovu misao 
mojim vlastitim suvremenim jezikom. Namjeravam da izdvojim 
jedan centralni paradigmatski pojam i da pokušam vidjeti kako 
je, neposredno ili posredno, vezan s drugim pojmovima. To je 
buddhistička metoda postupka ali je možete nazvati, ako vam 
se sviđa, prema današnjoj filozofskoj modi, analitičkim postup- 
kom. 


2) Objašnjenja nekih ovdje spomenutih pojmova i imena čitalac može 
naći u »Filozofijskom rječniku« (Malica Hrvatska, Zagreb 1965.) kao i u 
rječniku u knjizi K. Damodarana »Čovjek i društvo u indijskoj misli« 
(Prexis, džepno izdanje br. 12, Zagreb 1972.). 

II 


STAJALIŠTE O TEORIJI SPOZNAJE 


4. U povijesti indijske filozofije sreću se dva stajališta o od- 
nosu teorije stvarnosti i teorije spoznaje. Stajališta samkhya- 
kArike: prameya siddhih pramdndd hi" Nyaya-bh&šya također 
počinje s primjedbom: pramdnato 'rtha pratipattau“ itd. Gotovo 
svi buddhisti smatraju da teorija spoznaje mora slijediti teoriju 
stvarnosti. U prvom stanovištu teorija spoznaje je formulirana 
s namjerom da otkrije ono što jest. U drugom slučaju teorija 
spoznaje je sagrađena da objasni ono što postoji. Drugim riječi- 
ma, prepirka između ta dva tabora usredotočuje se na pitanje o 
funkciji spoznaje: da li je spoznaja sredstvo ili instrument koji 
otkriva što je stvarno ili postojeće ili je samo spoznajna potvrda 
stvarnosti? 


5.1. Razmotrimo najprije prvo stajalište .Što znači kada 
kažemo »spoznaja je sredstvo za otkrivanje stvarnosti«? To na- 
ravno ne znači da zbog mog spoznavanja stvari ta stvar nastaje. 
Kada sam otkrio stvar ja je nisam prvo načinio a zatim otkrio. 
Treba pretpostaviti da proces otkrivanja nije proces nastajanja 
stvari. Ta su dva procesa međusobno nezavisna. Stvar postoji 
na svoj način ali kada je spoznata njeno postojanje je ustanov- 


ljeno (siddhih). 


5.2. Zamislimo da je stvarnost, prije no što je spoznata, 
nediferencirana masa ili gomila u kojoj njeni aspekti ili sastavni 
dijelovi još nisu razlučeni od drugih aspekata ili sastavnih dije- 
lova. Zamislimo također stanje uma koji ima sposobnost spoz- 
navanja, ali tu sposobnost još nije aktualizirao. Čim to dvoje, 
tj. stvarnost i um, nekako stupe u međusobni dodir, um zapo- 
činje razlučivanje jednog aspekta ili sastavnog dijela stvarno- 
sti od drugih. Ta razlikujuća djelatnost uma rezultira spozna- 
jom stvarnosti. To je ono što samkhya, vedanta i nyAya nazi- 
vaju paricchedakat4 ili spoznaja. Tako, kada se kaže da je po- 
stojanje stvari ustanovljeno sredstvima spoznaje, to znači da 
se, kao rezultat spoznaje, ta stvar razlikuje od ostaloga. U tom 
pogledu spoznaja nije moguća osim ako nije popraćena sposob- 
nošću razlikovanja. Škole o kojima raspravljamo vjeruju da 
duša ili citta (um) posjeduje tu esposobnost. 


. 53. Kada spoznajemo i u procesu spoznavanja razlikujemo 
jedan aspekt ili sastavni dio stvarnosti i učinimo ga predmetom, 
ni njegova pojedinačnost nije doprinos procesa spoznavanja. 
Pretpostavlja se da u spoznaji stvarnost može biti i povremeno 
jest dana u pojedinačnostima. Spoznaja je receptivna i anali- 


3) Predmet pravilne spoznaje ustanovljen je upravo iz sredstva pra- 
Vilne spoznaje. 

tička u tom smislu što ne stvara stvar za svoj predmet niti po- 
kušava ukloniti razlike koje su u stvarnosti prisutne. Pokatkad 
je moguće da stvarnost ne bude dana u spoznaji u svojoj pot- 
punosti ili adekvatno. Prema tome, spoznaja može biti nepot- 
puna ili neadekvatna. No treba podsjetiti da ta neadekvatnost 
ili nepotpunost nije u predmetu. Ona upućuje na grešku u sa- 
mom spoznajnom procesu te može biti ispravljena bez uklju- 
čivanja stvarnosti. Možemo otkriti iluzije i druga slična stanja 
uma i ispraviti ih ponavljanjem procesa spoznavanja. U tom 
slučaju predmet ostaje ono što jest ali ponovljeno promatranje 
(bhavo darsana) odaje pogrešku i uklanja nedostatke u našoj 
spoznaji. 


5.4. Nemoguća je spoznaja bez predmeta. No to ne bi tre- 
balo značiti da je spoznaja potpuno zasnovana na predmetima. 
Postoji bar jedan važan smisao u kome je ona nezavisna od pred- 
meta. Usprkos razlikama u detaljima, svi ortodoksni sistemi in- 
dijske filozofije smatraju da je spoznaja funkcija duše ili uma. 
Proces spoznavanja nastaje u duši i duša je slobodni agens spo- 
znaje. Spoznaja tako nastaje kao rezultat upotrebe prava slo- 
bodnog izbora spoznavanja od strane tog agensa. U terminolo- 
giji ny4ye sumnja ili želja je uzrok otpočinjanja procesa spozna- 
vanja. Ali spoznaja nije istovremena s tim procesom; ona pos- 
taje potpuna tek kada proces spoznavanja duše uključi stvar- 
nost, ali ne prije toga. Tako je u svom izvoru spoznaja nezavis- 
na od stvarnosti ali postaje potpuna kada se predmet razluči 
od nespoznate mase stvarnosti. U tom smislu izdvajanja, Sam- 
kara spoznaju naziva vastu-tantra.* 


5.5. Ideja valjanosti sadržana je u pojmu spoznaje. Škole 
vedanta i mimamsa govorile su, možda imajući u vidu da spo- 
znaja ne dobiva svoju prirodu od stvarnosti, da je valjanost 
prava priroda spoznaje, a nije joj dodana. Po njihovom mišlje- 
nju, iz samog pojma spoznaje slijedi a priori da je ona valjana. 
To uvjerenje ih je dovelo u poseban položaj ali je također pro- 
širilo bezuvjetnu podršku njihovim teološkim stavovima. Reći 
da je spoznaja valjana sui generis isto je što i tvrditi postojanje 
onoga što je spoznato. Tako se pretpostavljalo da apdrva, de- 
vatć* i mnoge druge stvari postoje jer su spoznate u verbalnom 
svjedočanstvu (tj. kroz »objavu«, prim. prev.). Smatra se da 
stvar, ako ne postoji, ne može biti spoznata i tvrdi se da, budući 
da je spoznata, pro nezavisno od spoznajnog procesa. Tako 
t teorija ne pruža nikakvu garanciju za nezavisno postojanje 
stvari izvan njene spoznaje. Ali ta slabost je dokaz za ovisnost 
metafizičke teorije o teoriji spoznaje. 


4) Prema svjedočanstvu autoriteta (»objave«), svrha je u opažaju. 
5) Ovisan o stvari, stvaran, predmetan. 
6) Aprva: neprethodni, neprijašnji, nepravi; devata: božanstvo. 

5.6. Ny4y4 je pokušala ublažiti tu poteškoću preinakom 
stava o valjanosti spoznaje. Procek spoznavanja, koji započinje 
djelatnošću duše, shvaća predmet, ali time što shvaća to stanje 
uma ne rezultira spoznajom. Drugim riječima, proces spoznava- 
nja nije završen sa shvaćanjem jer još nije provjerena njegova 
valjanost. Pripisivanje valjanosti stanju uma nije dano ni činom 
spoznavanja ni predmetom izdvojenim iz mase stvarnosti. Va- 
ljanost spoznaje dolazi od njene potvrde aktualnim ili mogućim 
plodnim činom. Valjanost spoznaje zavisi od voljne djelatnosti 
(conation). Tako, iako spoznaja nastaje nezavisno od stvarno- 
sti, ipak jednu od svojih bitnih osobina, tj. valjanost, ona do- 
biva iz izvora koji nije ni druga spoznaja, ni predmet kakav je 
spoznat. Budući da je predmet različit od onoga što s njim čini- 
mo i da upotreba kojoj predmet služi odlučuje o valjanosti spo- 
znaje, spoznaja i predmet nisu međuzavisni. Spoznajni proces je 
potpun kada dobije voljnu potvrdu. Ukratko, predmet nije sa- 
mo izdvojen već služi upotrebi koja, sa svoje strane, određuje 
valjanost te proces spoznavanja čini punim i potpunim. Ako 
hoćete, možete reći da prema nyAyi spoznaja nije čisto spoz- 
najna već je po prirodi spoznajno-voljno-djelatna. 


5.7. Ovdje razmotreni stavovi su jednodušni u tvrdnji da 
je spoznaja nezavisna od stvarnosti što se tiče njenog nastanka. 
Stvarnost je dana i spoznaja se ne može s njom brkati niti joj 
se može suprotstavljati. Prema tome stvarnost spoznajemo na 
način na koji se ona pokazuje pa je bilo koji inventar kategorija 
inventar stvari a ne spoznaje. Stvari nije neophodno da bude 
spoznata niti je spoznaji neophodno da spozna neku specifičnu 
vrstu stvari. Tako se stvar može spoznati različitim modusima 
spoznaje budući da svaki modus spoznaje izdvaja tu stvar. Zbog 
toga te škole zastupaju teoriju pramćna-samplava. 


5.8. Dakle, ako je spoznaja u svojim izvorima nezavisna od 
stvarnosti, zadaća teorije spoznaje bila bi da analizira danu 
spoznaju i time nam omogući da spoznamo u njoj dane djeliće 
stvarnosti. Ne možemo pitati zašto je spoznaja takva kakva jest; 
ali možemo pitati što spoznaja pruža. Stvarnost kao da se od- 
ražava u spoznaji, ali ni stvarnost, .ni zrcalo ne pokazuju neku 
nužnu uzajamnu vezu. U ovom slučaju zrcalo je duša koja ima 
sliku ali koja je od nje različita. Postoji nužno podudaranje iz- 
među svakog dijela slike i onoga iz stvarnosti. Možemo reći da, 
s obzirom da spoznajemo stvar takvom i takvom, ona je, prema 
tome, takva-i-takva, ali nikada ne možemo reći obrnuto, tj. ne 
možemo reći da je stvar takva-i-takva pa je, prema tome, moram 
spoznavati na taj način. Teorija spoznaje nužno povlači za so- 


bom teoriju stvarnosti ali teorija stvarnosti ne može implicirati 
teoriju spoznaje. 


7) Bujanje ili gomilanje sredstva (sredstava) spoznaje. 

6.1. Buddhisti su poznati po tome što su smatrali da po- 
stoje dva izvora spoznaje (tj. opažaj i zaključak) jer postoje 
dvije vrste predmeta. Za sada, ne ulazeći u diskusiju o izvoru 
spoznaje, može se reći da to stanovište smatra spoznaju izdan- 
kom stvarnosti. Za buddhiste spoznaja je epistemička manifes- 
tacija stvarnosti te ne može biti pripisana jedinstvenom svjes- 
nom izvoru kao što je duša, prvo zato što duša ne postoji, drugo, 
čak kad bi spoznaja po svom izvoru zavisila od stvarne duše i 
njene specifične djelatnosti, potvrdila bi se njena ovisnost o 
stvarnosti. Moguće je dvoje u vezi s odnosom između duše i 
spoznaje: ili su identične ili duša povremeno zadobiva spoznaju. 
U prvom slučaju uvijek bi se imala spoznaja upravo kao što se 
u sebi ima duša. Činjenica da osoba uvijek ne spoznaje može 
se objasniti bilo djelovanjem sprečavajućih faktora bilo postav- 
ljanjem razlike između spoznaje i spoznaje te spoznaje. Ako 
postoje faktori koji mogu ugušiti spoznaju, iako su u biti spo- 
znaja i duša identične, duša mora izostati kada nema spoznaje. 
U tom bi slučaju bilo nemoguće razlikovati smrt od sna. Ako je, 
kao rezultat djelovanja tih faktora duša privremeno odijeljena 
od spoznaje, tada se ne može reći da su duša i spoznaja iden- 
tične. Razlika između spoznaje i njene spoznaje dovest će nas do 
prihvaćanja stajališta da spoznaja može postojati ali da se ne 
mora uvijek spoznati da je ona u duši. Pretpostavimo da znam 
da p jer sam nekada, svojim djelom ili tvrdnjom dokazao da 
znam da p. Može se samo dogoditi da sada ne znam da znamo 
da p a slažem se da je spoznaja identična s dušom. To bi zna- 
čilo tvrditi da moja duša ne zna spoznaju p-a ali istovremeno 
zna da p. To bi stajalište bilo moguće kada bi postojale dvije 
duše: jedna koja ne spoznaje (koja je spoznaja) spoznaju p-a 
i druga koja spoznaje da p, a jedna duša odbija da saopći svoju 
obavijest drugoj. Kada kažemo da je neistina da znam da znam 
da p, mislimo da znam da ne znam da znam da p. Na taj način 
neće biti kraja spoznajnom procesu kada jednom dopustimo da 
su spoznaja i njena spoznaja različite. Povrh toga prva će spo- 
znaja ostati nespoznata. 


6.2. U slučaju da se za dušu, iako nije spoznaja, kaže da 
posjeduje spoznaju, ideja o duši koja je nosilac spoznaje po- 
staje suvišna. Slavni argument buddhista koji odbacuje ideju 
supstancije kao nosioca kvaliteta oslanja se na činjenicu da se 
supstancija nikada ne spoznaje odvojeno od svojih kvaliteta. 
Pretpostavljanje nespoznate i u stvari po sebi nespoznatljive 
duše ne pomaže nam u razumijevanju spoznaje. Čak šta više, 
u svim tim slučajevima gdje postoji svijest o određenom pred- 
metu, pretpostavlja se neovisna svijest o osobini koja ga odre- 
đuje i predmetu koji nije određen tom određujućom osobinom. 
Ako vidim plavu olovku, morao sam znati plavu boju nezavisno 
od te olovke i također moram imati prijašnje znanje o olovci 
neovisno o plavoj boji. U slučaju duše koja je određena spozna- 
jom (kao što smatraju pripadnici vaišešike), nikada se ne može 
spoznati duša lišena svoje određenosti, tj. spoznaje. Čim se po- 

kuša spoznati vlastitu dušu spoznaje se spoznaja duše a nikada 
ne sama duša. I na kraju, između duše i spoznaje ne postoji od- 
nos implikacije. To je crveno' povlači za sobom “to je obojeno 
jer poricanje boje a tvrđenje crvenog je kontradikcija. Takva 
kontradikcija nije uključena kada se negira duša a afirmira spo- 
znaja. Za dušu se ne može reći da je uzrok spoznaje jer, prema 
kauzalnoj teoriji vaisešike, dravya (supstancija) može proizve- 
sti samo dravya a ne kvalitetu. Ako je dodir (kvaliteta) duše s 
inanasom* smatra uzrokom spoznaje (druga kvaliteta), zašlo 
tada ta spoznaja nastaje jedino u duši a ne u manasu? Tako, po 
mišljenju buddhista, ili je duša fiktivni entitet ili se veza spoz- 
naje i duše ne može objasniti. 

6.3. Bilo da je spoznaja identična s dušom ili različita od 
duše, budući da je njena kvaliteta, u svakom slučaju smatra se 
entitetom a ne funkcijom. Mora postojati nezavisno i prije pred- 
meta koji joj je dan. Ta koncepcija o spoznaji kao entitetu, koja 
je tako ukorijenjena u pojmu duše, odgovorna je za stajalište da 
spoznaja konstituira i odlikuje svoj predmet. Ta vrsta nezavis- 
nosti spoznaje od stvarnosti uključuje poteškoće o njenoj valja- 
nosti. Dva stajališta o valjanosti već su ranije spominjana. Pre- 
ma jednom spoznaja kao takva je valjana a prema drugom, ona 
izvodi valjanost putem nekog ne-spoznajnog čina. Pojam valja- 
nosti je predmetni pojam utoliko što se ne može govoriti o 
valjanosti spoznaje bez prešutnog pozivanja na nešto različito 
od same spoznaje. Čak i u koherencijskoj teoriji spoznaje bitno 
je bar pozivanje na sistem budući da dvije spoznaje koheriraju 
unutar danog sistema. Upotrijebit ću riječ 'predmet' da označim 
nešto drugo no što je puka spoznaja. Ne može biti neumjesno 
istraživati vezu između spoznaje i njenog predmeta. Sve nebud- 
dhističke škole izjavljuju da je ta veza posebna veza predmet- 
nosti ili višayatć. U svakoj spoznaji, bez iznimke, spoznaja je 
vezana za svoj predmet vezom predmetnosti. Prema stajalištu 
koje prihvaća valjanost spoznaje bez uzimanja u obzir pred- 
meta, spoznaja će biti valjana ma što bio njen predmet. Valja- 
nost će biti osobina spoznaje bez obzira na vezu predmetnosti. 
To bi dakle značilo da će spoznaja biti valjana iako možda stvar- 
no nema za svoj predmet tu stvar koja bi je, u uobičajenom smi- 
slu, učinila valjanom. Da budemo precizniji, u jasnim slučajevi- 
ma iluzije spoznaja će se zvati valjanom iako je nevaljana ako 
se promatra sa stajališta predmeta. Reći da je spoznaja valjana 
sve dok se ne dokaže drugačije značilo bi prihvaćati stajalište 
da valjanost nije bitna za spoznaju. Ako će moja spoznaja vje- 
rojatno postati nevaljana, tada, prirodno, nije po sebi valjana; 
njena nekontradikcija na taj način nije vrlo jaka garancija za 
njenu buduću valjanost. Nadalje, kada se spoznaja koja se 
smatra valjanom kasnije pokaže nevaljanom, može se pitati da 
li je ta nevaljanost zbog naknadne spoznaje ili zbog nekog pred- 


8) Mans: unutarnji organ, sjedište osjetilncsti, niži organ spoznaje, um. 

meta? U prvoj alternativi još treba objasniti valjanost naknadne 
spoznaje, a povrh toga nema garancije za nevaljanost prve spo- 
znaje. Jer, spoznaja koja je obesnažena nevaljanom može se 
dalje obesnaživati nevaljanom. Ako je predmet uzrok nevalja- 
nosti, tada ne može biti nikakve kontradikcije između valjane 
i nevaljane spoznaje. Spoznaja vode je jedna spoznaja a kasnija 
spoznaja fatamorgane potpuno je različita od nje. Upravo kao 
što je spoznaja pera različita od spoznaje cvijeta, tako je tako- 
đer spoznaja fatamorgane različita od spoznaje vode. Dvije spo- 
znaje ne mogu međusobno protivrječiti ako dva predmeta nisu 
sukcesivno dana u jednoj te istoj spoznaji što nije moguće. 
Pokazano je da postoji kontradikcija jer je jedna te ista stvar 
jednom spoznata kao X a drugi put kao Y. To bi značilo da 
kada je stvar spoznata kao X to nije dana stvar koja se zna, 
što je tada garancija da je stvar ispravno spoznata kada je spo- 
znata kao Y; stvar može biti Z. Osim toga, prema tom shvaćanju 
stvar nije spoznata; u njenoj spoznaji je dana samo njena oso- 
bina, jer da je bila dana stvar, nikada ne bi bila postojala ni- 
kakva mogućnost da se naknadno pokaže nevaljanom. 


6.4. Teorija o izvanjskoj valjanosti spoznaje također nije 
lišena teškoća. U toj se teoriji traži valjanost spoznaje iz njene 
potvrde nespoznajnim izvorima. Spoznaja mora ne samo biti 
povezana sa svojim predmetom odnosom predmetnosti, ona za 
stvarnost predmeta za koji je vezana također mora dobiti do- 
datnu podršku od naših uspješnih djela. Bez obzira na neke od 
poteškoća koje sam upravo spomenuo, to stanovište daje po- 
voda pitanjima o vezi između spoznavanja predmeta i njegove 
upotrebe. Drugim riječima, to stanovište pretpostavlja znanje da 
mora redovito biti povezano sa znanjem kako. Da li je nužno, 
npr., da moram znati kako upravljati nekom zamršenom na- 
pravom prije no što spoznam tu napravu? To stanovište isklju- 
čuje mogućnost čisto teorijske spoznaje. Čak šta više, znanje 
kako rukovati mašinom još je uvijek vrsta znanja za koje se ana- 
lizom može pokazati da se pretežno sastoji od slučajeva znanja 
da. Dok upravlja strojem upravljač treba poznavati neki dio 
ovdje, neki prekidač tamo. On mora znati da se taj stroj kreće 
na određeni način, da proizvodi stvari kada se njim rukuje na 
poseban način. On također mora znati da on njime pravilno 
rukuje. Samo njegovo stvarno rukovanje nije spoznaja iako je 
poduprto spoznajom. Kada postoji koordinacija između spozna- 
vanja i čina, kaže se da je čin efikasan a spoznaja ekstenzivna. 
Ali to ne isključuje mogućnost da jedan opstoji bez drugoga. 
Prema tome, valjanost spoznaje nije nužno rezultat nespoznajne 
potvrde. 


6.5. Pitanje valjanosti može se opet ispitati s drugačijeg 
stajališta. Nespoznajni izvori mogu biti neophodni da potvrde 
u spoznaji već prisutnu valjanost ili mogu spoznaju učiniti va- 
ljanom. U prvom slučaju spoznaja će biti valjana ali njena va- 
ljanost ne može se spoznati prije njene potvrde. To polazište 

nije materijalno različito od već razmotrenog unutarnjeg sta- 
jališta o valjanosti. Umjesto traganja za uvjetom koji može po- 
tvrditi moju spoznaju kao valjanu u objektivnom svijetu, mogu 
upravo isto tako tražiti uvjet u sebi samom i ono što mislim 
bilo bi pogodnije. Pitanje valjanosti u tom slučaju može se rije- 
šiti bez bilo kakvog pozivanja na predmet i u tom slučaju pred- 
metnost će postati suvišna ukoliko se razmatra valjanost. U dru- 
goj alternativi valjanost bi proizlazila iz potvrde spoznaje ne- 
spoznajnim činom. Sve dok nije spoznato da nespoznajni čin 
potvrđuje moju spoznaju, ne mogu imati spoznaju, a spoznaju 
te potvrde mora se također spoznati kao valjanu. To bi dakle 
značilo odgađati pitanje valjanosti. Budući da pitanje valjano- 
sti jedne ovisi po tom shvaćanju o valjanosti druge spoznaje 
i da postoji bar u praksi mogućnost da neka spoznaja u nizu 
ostane još nepotvrđena, potvrđena valjanost bilo koje druge 
spoznaje u istom nizu bit će problematična. Izvjesnost nikada ne 
bi bila moguća u području spoznaje. 


6.6. Dosada raspravljena stajališta uključuju zbiljske filo- 
zofske poteškoće prvenstveno zbog toga što sve započinju os- 
novnom pretpostavkom da su područje spoznaje i područje pred- 
reta dva fundamentalno različita područja. Ona mogu stupiti u 
međusobni dodir, ali ipak ostaju različita. Ta se pozicija rađa iz 
počeinog pojma spoznaje kao entiteta. Spoznaja kao kvaliteta 
duše ili njena modifikacija mora se zadržati u nekom osnov- 
nom smislu metafizički daleko od predmeta a što se toga liče 
u nekoj fazi može se značajno postaviti pitanje o spoznaji spo- 
znaje na isti način na koji se postavlja i pitanje o našoj spoz- 
naji predmeta. Ali bilo bi vrlo teško, ako ne i nemoguće, odgv- 
voriti na to pitanje sve dok se smatra da je spoznaja na neki 
nači? povezana s dušom i da pripada području subjekta koji je 
suprotstavljen području objekta. Zbog toga kod buddhista nala- 
zirno napor da se pokaže identičnost ta dva područja, tj. subjek- 
ta i objekta. Oni su pokušali pokazati da je ili objekt manifesta- 
cija subjekta ili spoznaja funkcija objekta. U bilo kom slučaju 
spoznaja mora biti određena stvarnošću. To je, po mom mišlje- 
nju, revolucija koju su buddhisti, unijeli u povijest indijske 
filozofije. 


III 
SPOZNAJA I STVARNOST 


7. Dvije mahay&nske škole buddhizma, tj. madhyamika i 
yogacara, pokušale su odbaciti bilo kakvu moguću vezu između 
spoznaje i njenog predmeta. Na to se usredotočila razlika među 
njima, bez obzira na ontološki status predmeta. Prva škola, 
nakon što je pokazala nemogućnost bilo kakve veze između spo- 
znaje i predmeta, zaključuje da spoznaja nije moguća bez pred- 

meta i da se postojanje predmeta ne može održati bez njegove 
spoznaje te na tome ostavlja otvoreno pitanje. Yog4cAre idu 
korak dalje i tvrde, s obzirom da takozvani predmet ne može 
biti spoznat izvan spoznaje, da je njegovo postojanje ukorijenje- 
no u spoznaji. U pravilu plavo i spoznaja plavog idu zajedno 
(sahopalambha-niyama), prema tome moraju biti identični. U 
svakom slučaju ontološki status predmeta je bilo beznadno ne- 
objašnjiv bilo iluzoran. 


8. Može se napomenuti da su buddhisti svjesni činjenice 
da ne možemo govoriti o stvarnosti predmeta i, zbog toga, o 
stvarnosti uopće, izvan spoznaje. Morat ćemo analizirati spo- 
znaju da bismo saznali što je stvarno. Ali to ne znači da je spo- 
znaja nešto jedinstveno što shvaća stvarnost samu po sebi. To 
je moguće samo kada se prihvati stalna duša. Dosljedni u svom 
odbacivanju duše buddhisti su smatrali da se, iako se ne može 
objasniti status predmeta izvan spoznaje, ni izvor spoznaje ne 
može se objasniti pomoću predmeta. Spoznaja i predmet moraju 
pripadati istoj stvarnosti te se bilo kakva osnovna razlika mora 
napustiti. To znači da priroda i status spoznaje moraju ovisiti 
o prihvaćenoj teoriji stvarnosti. Epistemologija mora biti uko- 
rijenjena u ontologiji. 


9.1. Madhyamike su odbacili bilo kakvu svabhćvu što ih je 
spriječilo da razviju bilo kakvu teoriju spoznaje. Za njih ni- 
kada nije moguća nikakva krajnja ili definitivna spoznaja je- 
dino zbog toga što ne postoji nikakav krajnje stvarni predmet 
koga bi trebalo spoznati. Čini se da su držali i da su ih emi- 
nentni moderni pisci interpretirali tako da oni drže da spoznaja, 
budući da je neadekvatna da shvati stvarno, mora izvršiti samo- 
ubistvo. Ona propušta da dosegne svoj cilj jer nije sposobna 
da nam pruži definitivnu i izvjesnu spoznaju. Ali pregledavanje 
slavne Nagarjunine Mdćdhyamika-sdstre, ako se čita zajedno s 
njegovim manze poznatim ali važnijim djelom Vigrahavydvar- 
tani pokazat će da je autor prvenstveno zaokupljen ispitivanjem 
ontoloških kategorija kao što su kauzalnost, relacije, postojanje, 
svabhdva*" itd. pa kako nije mogao naći da pokazuju bilo kakve 
značajke za koje bi se moglo reći da su definitivna indikacija 
stvarnosti predmeta, u očaju zaključuje da je uzaludno tragati 
za predmetima pomoću naše spoznaje budući da nemaju svab- 
hćvu. Prema tome za mene madhyamike, izgleda, stoje na up- 
ravo suprotnom stajalištu no što se mislilo. 


9.2. Jedno pitanje se neprestano javljalo i na njega su mo- 
derni interpretatori odgovarali na svoj način. Pitanje glasi: da 
li je moguće različite kategorije smatrati kategorijama stvarno- 
sti? Dan je negativan odgovor jer se misli da je kategorizacija 


9) Svabh4va: (sva-bh&4va = svoje nastajanje) samonastajanje, samo- 
bivstvovanje; priroda. 

doprinos uma. Te kategorije misli su nametnute predmetima jer 
misao ne može nikada spoznati predmet po sebi. Ne dovodim u 
pitanje sposobnost misli da bude samokritična niti idem tako 
daleko da kao ny4ya smatram da um nije stvaralački. Moj pri- 
govor takvom načinu tumačenja madhyamike zasnovan je na 
njenoj upotrebi jezika stvari (thing-language) radije nego jezika 
misli (thought-language). Kada, na primjer, dovode u pitanje 
o mogućnosti kretanja, govore o čovjeku i njegovom kretanju 
a ne o misli o čovjeku i misli o kretanju. Zakon pratitya-samut- 
pdda“ je i zakon stvari. Prema tome stvari, s obzirom da 
jesu ono što jesu, čine našu spoznaju neizvjesnom i nevaljanom, 
a nije spoznaja po sebi nevaljana pa zbog toga ne može shvatiti 
stvarnost. Ako je spoznaja po sebi nevaljana njenu definitivnu 
nevaljanost treba razjasniti pomoću nečeg različitog od spoz- 
naje. Kako god uporno pokušavali, ne možemo zadovoljavajuće 
odgovoriti na to pitanje ako smatramo da je samo spoznaja kom- 
petentna da se proglasi valjanom ili nevaljanom. Da je to bio 
slučaj s madhyamikama, mogli su vrlo dobro zastupati teoriju 
unutarnje valjanosti spoznaje, jer spoznaja da je naša spoznaja 
po prirodi nevaljana budući da je sama valjana, učinila bi svaku 
spoznaju valjanom. Sklon sam vjerovati da su moderni inter- 
pretatori, budući su bili naučeni da misle o spoznaji na način 
nebuddhističkih indijskih i evropskih filozofa, stvorili suvišne 
komplikacije te su dakle mislili da je, prema madhyamiki, sivar- 
nost nešto što transcendira misao. Ali, na nesreću, ne postoji ni 
najudaljenija indikacija u auientičnom djelu Nagarjune koja bi 
sugerirala prihvaćanje takve stvarnosti. Može se u filozofiji ma- 
dhyamika pronalaziti Kant ili Bradley, ali to tada nije prouča- 
vanje madhyamike. 


9.3. Ako je moja interpretacija filozofije mAdhyamika is- 
pravna i ako madhyamike tvrde da je spoznaja nevaljana jer 
ništa u objektivnom svijetu ne može pomoći spoznaji da pos- 
ligne valjanost, breme dokazivanja da možemo govoriti o stvar- 
nosti bez uključivanja spoznaje pada na mene. U stvari mi ne 
možemo govoriti o stvarnosti ako je ne poznajemo. Ali također 
je istina da ne možemo valjano znati ako ne postoji neki stvarni 
predmet. To je poteškoća zajednička obim stajalištima o spoz- 
naji. Tako bi najsigurniji put bio da se ne vežemo ontologijom 
i da ne držimo nikakvu teoriju spoznaje. Spoznaja bi tako bila 
nevaljana u tom smislu da se njena valjanost ne može konačno 
utvrditi bez pozivanja na ontologiju. Isto tako ontologija ne 
može biti izgrađena bez pozivanja na teoriju spoznaje. Zbog 
toga nikakvo teoretiziranje nije sadržano u djelima ma&Adhya- 
mike ali istovremeno svaka kritika spoznaje vrši se s obzirom 
na stvarnost ali kritika ontologije teško uzima u obzir bilo koju 


10) Uvjetovano nastajanje bića po kojem je jedno »posljedica« nečeg 
drugog i »uzrok« nečem trećem. 


457 


teoriju spoznaje. Uzgred rečeno taj bi pristup ukazao odlučnu 
podršku stajališta da su madhyamike zastupale nespoznatljivost 
stvarnosti zasnovane na navodnoj neadekvatnosti spoznaje. Mi- 
slim da je za njih spoznaja neadekvatna jer nema ničega kraj- 
nje stvarnoga što bi se moglo spoznati. 


10. Dobro je poznato stajalište sistema yogAcAra o tom pi- 
tanju. Mora se priznati da se, prema njihovom tvrđenju, Alaya- 
vijnćna", realna stvar, manifestira kao subjekt i objekt pa spo- 
znaja tako nije materijalno različita od stvarnosti (ovdje 4laya- 
-vijnćna). Stvarnost 4laya-vijnadne nije zasnovana ni na čijem 
spoznavanju nje; čak šta više, ničije spoznavanje nije uvjetova- 
no stvarnom ćlayom." To što je dlaya svijest, ne dokazuje uvjer- 
ljivo da je moja spoznaja, koja je manifestacija nje, moguća 
bez predmeta. Osuđivanje parakalpite", u kojoj predmet nije dan 
i zanesenost parinišpanne"“ u kojoj predmet nije razlučen pa 
tako spoznaja u uobičajenom smislu nije moguća, pokazuje da 
je u sistemu yogacara teorija stvarnosti temelj za teoriju spoz- 
naje. Kada se negira razlika između predmeta i njegove spo- 
znaje, ono što preostaje mora se smatrati ontološki stvarnim 
pod uvjetom da nihilizam ne bude vjera koju treba širiti. 


11.1. Dok je m&dhyamika neobavezna u pogledu prirode i 
položaja spoznaje i stvarnosti a yogacara tvrdi da je đlaya-vij. 
ndna jedina stvarnost, škola Dignaga-Dharmakirti iznosi staja- 
lište koje je istovremeno i sistematičnije i logičnije. Započinje 
s uvodnom pretpostavkom da je stvarnost jedinstvena, time mi- 
sleći da takvoj stvarnosti ne treba nikakva podrška ni s koje 
strane. 


11.2. Teorija prdtitya-samutpćide, kada se konsistentno sli- 
jedi, dovodi do prihvaćanja trenutačnosti. Svijest je jednako 
stvarna kao bilo što drugo i ona se također kao stvarnost smatra 
trenutačnom. Kada se trenutak u seriji stvari i svjesni trenutak 
u seriji svijesti podudare, tada nastaje opažajna spoznaja (pra- 
titi) kao funkcija tog podudaranja. Rezultirajuća spoznaja nije 
ni svojstvo ni odnos između dva trenutka. Jedinstveni pojedi- 
načni trenutak ne može dopustiti nikakvo razlikovanje svojstva 
i supstancije, a nagli prestanak trenutaka ne dozvoljava im us- 
postavljanje bilo kakve veze. Dva su trenutka istovremena i u 
rezultirajućoj spoznaji su nerazmrsivo stopljena. Prema tome, 
tek u kasnijem stadiju spoznaja se analizira i trenuci predmeta 
i svijesti se prepoznatljivo razlikuju. 

11.3. Podudaranje (sArapya) trenutka stvari i trenutka svi- 
jesti osnova je spoznaje. Podudaranje nije veza zasnovana na 


11) Prebivalište ili spremište svijesti, »neprestana« svijest; metafizička 
podloga ili uzrok svih stvari. 

12) Alaya: sjedište, boravište, prebivalište. 

13) Odlučan, stvoren, izmišljen. 

14) Razvijen, stvaran postojeći, 

identitetu budući da ništa ne može biti zajedničko među dva 
jedinstvena trenutka. Tako podudaranje omogućava nastanak 
opažajne spoznaje i očito spoznaja slijedi trenutak podudara- 
nja te ima za predmet impresiju koju je ostavio taj podudarni 
trenutak. No nije umjesno nazivati podudarni trenutak uzrokom 
rezultirajuće spoznaje zbog toga što trenuci ne mogu biti kau- 
zalno vezani; prema teoriji pratitya-samutpćde prethodni trenu- 
tak određuje naredni trenutak. Prema tome spoznaja je odre- 
đena prirodom podudarnih trenutaka. I kao takva ne može biti 
drugačija nego što jest. Drugim riječima, opažajna spoznaja 
može biti samo valjana s obzirom na svoje uvjete. 


11.4. Može se dalje primijetiti da samo podudaranje dva 
trenutka po sebi ne određuje spoznaju koja slijedi; neophodan 
je neki posredujući trenutak svijesti koji pokazuje da poduda- 
ranje postoji. Buddhisti Dignagine škole zvali su ga trenutkom 
ni$caye.“ Možemo smatrati položaj pomoću trenutaka ovako: 
prvo, trenutak predmeta i trenutak svijesti se podudaraju, zatim 
naredni trenutak svijesti postaje svjestan tog podudarnog tre- 
nutka i na kraju, taj trenutak određuje slijedeći trenutak svije- 
sti koji je definitivna i valjana spoznaja predmeta. Iako ta 
spoznaja nema jedinstvenu stvar za svoj neposredni predmet 
već je ta jedinstvena stvar, koja se podudara sa svjesnim tre- 
nutkom, odredila rezultirajuću spoznaju kroz niz svjesnih tre- 
nutaka. Zbog toga se kaže za njen krajnji predmet da je stvar 
po sebi ili svalakšana." Po tom shvaćanju dakle opažajna spoz- 
naja ne može biti drugačija no što je stvar odredi; ona je pot- 
puno zasnovana na stvari (thing-based). 


11.5. Predmet opažajne spoznaje je prema tome trenutak 
a ono što obično nazivamo stvari je konstrukcija od niza trenu- 
taka. U opažaju, kao što je ranije objašnjeno, prihvaća se mi- 
nimalni broj intervenirajućih među-trenutaka između poduda- 
ranja i spoznaje. Ta minimalna intervencija se prihvaća da bi 
prepriječila mogućnost cijelom nizu trenutaka stvari da pos- 
tanu predmet opažajne spoznaje. Kada intervenira više od tog 
minimalnog broja trenutaka svijesti, rezultirajuća spoznaja bit 
će neopažajna. Drugim riječima, neopažajna spoznaja neće više 
biti određena samo podudarnim trenucima, intervenirajući tre- 
nuci svijesti uvest će mnogo drugih određujućih faktora. Bud- 
dhisti te dodatne određujuće faktore nazivaju kalpanA." 


. 116. Trenuci svijesti bogati su prošlim impresijama, ide- 
jama i čak nabijeni prenatalnim silama (samskćra"“). U slučaju 


i 


15) Ustanovljenje. 

16) Svalakšana: (sva-lakšana = svoj znak) specifična karakteristika ili 
osobina. 

17. Činjenje, izvršavanje, učvršćivanje (nečega takvim i takvim). 
sje Samskara (sam-s-kr) stavljanje zajedno, objedinjavanje, sačinja- 

kad je trenutak svijesti daleko od određujućeg faktora u obliku 
predmeta, on prelazi preko razlike između trenutaka niza i cijeli 
niz smatra jedinstvenim. Drugim riječima, trenuci svijesti ako 
nisu određeni trenutkom predmeta skloni su uopćavanju i stva- 
raju sličnost identiteta u razlici i pripisuju ga nekom predmetu 
koji je po sebi jedinstven i trenutačan. Ako je opažajna spoz- 
naja označena kao spoznaja jedinstvenog trenutka predmeta, 
neopažajna spoznaja može se označiti kao spoznaja uopćavanja 
koju se nametnulo jedinstvenim trenucima. Sposobnost uopća- 
vanja trenutaka svijesti potpomognuta je načinom upotrebe ri- 
ječi koje po prirodi ne mogu funkcionirati a da istovremeno ne 
zamućuju razlike. Riječi se ne mogu upotrebljavati u odsustvu 
sposobnosti svijesti da uopćava a sa svoje strane te riječi ubr- 
zavaju sposobnost uopćavanja. Imajući to u vidu, dakle, opa- 
žajna spoznaja u odsustvu uopćavajuće funkcije trenutaka svi- 
jesti nema sposobnost pojmova i riječi koji su s njom udru- 
ženi, a neopažajna spoznaja jedino njih može uzeti u obzir. Ono 
što se smatra predmetom neopažajne spoznaje je netrenutačni 
predmet ali takav predmet ne postoji. 


11.7. Neopažajna spoznaja koja uključuje uopćavanje ipak 
je organizirana spoznaja u tom smislu da su osobine trenutaka 
svijesti determinirajući faktori jednako kao što je u slučaju 
opažajne svijesti trenutak stvari određujući faktor. Tako se neo- 
pažajna spoznaja koja je zasnovana na uopćavajućoj funkciji 
trenutka svijesti, ne može suprotstavljati zakonu trenutaka svi- 
jesti. To znači da, iako ne postoji ništa u svijetu stvari što bi 
odgovaralo neopažajnoj spoznaji, ona je ipak valjana i određena 
u tom smislu da je njena priroda nepromjenljivo određena sa- 
mim trenutkom svijesti. Zbog toga je moguće izgraditi valjani 
sistem pojmova, koji neće ovisiti o ni trebati uzeti u obzir tre- 
nutak stvari. Takav sistem, zasnovan na neopažajnoj spoznaji, 
naziva se sistemom zaključivanja. 


11.8. Sistem zaključivanja je zasnovan na vezi između dva 
pojma od kojih jedan vodi drugome. Zna se da su buddhisti pri- 
hvatili dvije vrste veza između pojmova. Dva su pojma povezana 
ako jedan, kada se analizira, daje drugi i drugo, ako jedan po- 
jam, iako ne daje drugi, nije bez drugog moguć. Prva je anali- 
tička veza ili tadćtmya, druga je kauzalna veza ili tadutpatti. 
U oba ta slučaja zaključivanje omogućava priroda određujućeg 
pojam (svabhdva-pratibandha). Spoznaja zasnovana na zaklju- 
čivanju je nužna u tom smislu što pojmovi ne mogu biti dru- 
gačije povezani nego tim dvjema vezama. 


11.9. Nužnost analitičke veze ne može biti sporna. No da li 
je kauzalna veza također nužna veza? Buddhisti bi na to pita- 
nje odgovorili odrešitim 'da'. Kauzalna veza, s obzirom da je ve- 
za, pokriva svojim tokom bar dva trenutka i tako pretpostavlja 
neku vrstu uopćavanja. Kada su sami trenuci stvarni i kada 
jedan trenutak automatski dolazi i zamjenjuje trenutak koji ne- 

staje a stvar je konstrukcija takvih serijalnih trenutaka, sama 
ideja realne stvari uključivat će ideju svog prethodnog trenutka 
tj. svoj uzrok. Prema tome, po tom shvaćanju neće samo pojam 
uopće uključivati pojam svog uzroka već će također pojam (tj. 
konstruirani niz trenutaka) pojedinačne stvari nužno uključi- 
vati drugi pojam (tj. drugi niz prethodnih trenutaka). Tako da 
se ne može imati pojam dima bez pojma vatre. Uzgred rečeno 
ovo također pokazuje da prema buddhistima Dign&gine škole 
pojmovi nisu čisto imaginarni; oni moraju imati, bar neki od 
njih, posrednu vezu sa stvarnim trenucima. Zbog toga je čisto 
imaginaran pojam, kao što je vandyd-putra", koji nema nikakve 
veze s bilo kakvim trenutkom stvari, odbačen, pa shodno tome 
nema nikakvog mjesta u logičkim razmatranjima. 


11.10. Za analitičke i kauzalne veze, jedine veze koje omo- 
gućuju zaključivanje kaže se da izvode svoju nužnost iz prirode 
samih trenutaka (svabhćva-pratibandha). U prvom slučaju, iako 
jedan pojam uključuje drugi pojam (npr. crveno i boja), oba ta 
pojma su povezana nekim identičnim trenutkom. U kasnijem 
slučaju dva pojma posljedice i uzroka (npr. dim i vatra) pove- 
zana su naknadnim i prethodnim trenutkom. Tako je zahvalju- 
jući bilo pozivanju na identičan trenutak bilo na vremenski 
slijed trenutaka zaključak valjan i nužan. Prema tome, oni koji 
vjeruju da su Dignaga i njegovi sljedbenici zastupali neku vrstu 
idealizma i smatrali zaključak nečim što se tiče samo pojmova, 
krivi su za iskrivljavanje činjenica. 


11.11. Razlika između opažajne spoznaje i spoznaje zasno- 
vane na zaključivanju jednostavno je ova: u prvoj trenutak 
stvari je neposredno dan dok se u drugoj pojmovi posredno od- 
nose na njega. Izražavajući tu razliku pomoću neposrednog 
predmeta spoznaje, može se reći da je u prvom predmet trenu- 
tak stvari dok je u drugom predmet konstrukcija (samaAnya-lak- 
šana). Budući su obje te spoznaje na neki način vezane za tre- 
nutke koji su jedino stvarni, valjane su (pram4na). Valjanost 
nije izvedena iz postojanja stvarnih trenutaka jer ne postoji 
spoznaja izvan tih trenutaka za koje bi se moglo utvrditi da su 
valjani; spoznaja je neprekinuti proces trenutačne manifestacije 
trenutaka stvari. To također isključuje mogućnost unutarnje va- 
ljanosti spoznaje. 


. 11.12. Rekao sam da se s obzirom na razliku u neposred- 
nim predmetima opažajna spoznaja i spoznaja zasnovana na za- 
ključku razlikuju. Tako slijedi da neposredni predmet jedne ne 
Inože biti neposredni predmet druge. To određuje (pramćna- 
-vyavasth4) nije moguće ako se ne razlikuju tipovi predmeta. 
Nyaya ne pravi takvu razliku pa smatra da se svaki predmet 
može spoznati svakom spoznajom; jer se u tom sistemu spoz- 


19) Sin nerotkinje. 

naje međusobno razlikuju bez obzira na predmete. Buddhisti 
koji smatraju da se spoznaje razlikuju zbog razlike u predme- 
tima, moraju kao logičku konsekvencu prihvatiti da za svaku 
spoznaju postoji specifična vrsta neposrednog predmeta. To je, 
po mom mišljenju, osnova za teorije pramćna-samplava" i prd- 
madna-vavasth4." Slično tome za buddhiste ne postoji ništa što 
nije ni trenutak ni konstrukcija od izvedenica iz tih trenutaka; 
ništa drugo ne bi nikada moglo postati predmet a u skladu s ta 
dva tipa predmeta mogu postojati samo dvije spoznaje, tj. opa- 
žaj i zaključak, ništa više i ništa manje. To je još jedna potvrda 
da se buddhistička teorija spoznaje zasniva na njihovoj teoriji 
stvarnosti. 


11.13. Nerazlikovanje spoznaje (avisamvćdakatva) od pred- 
meta može se također objasniti samo u svjetlu ranije iznesenih 
tumačenja. Za buddhiste to nerazlikovanje je bit spoznaje dok 
je za druge samo norma koju spoznaja treba slijediti kao pra- 
vilo. To bi dakle značilo da je za buddhiste spoznaja ili jnana 
različita kao i nerazličita (od predmeta, prim. prev.); jer za bud- 
dhiste ne postoji različita spoznaja. Drugim riječima, za bud- 
dhiste to razlikovanje (spoznaje i predmeta, prim. prev.) i dakle 
nužna valjanost spoznaje nije stvar lingvističke odluke; to je 
nužnost propisana činjenicom okolnosti. U teoriji unutarnje 
valjanosti to nerazlikovanje je površno a u teoriji izvanjske 
valjanosti je slučajno, te ovisi o podudaranju spoznaje i voljno- 
-djelatne potvrde. Ali u buddhističkoj teoriji o kojoj rasprav- 
ljamo, voljno-djelatna potvrda (artha-kriya-kAritva) bila bi test 
za nerazlikovanje kao i valjanost spoznaje. Spoznaja je nerazli- 
čita od svog predmeta pa je, prema tome, svako naknadno djelo 
u pogledu tog predmeta plodno dok je za nyayu spoznaja utvr- 
đena valjanom budući da predmet služi nekoj svrsi. Te razlike 
imaju dalekosežne posljedice, no ovdje nema vremena da o nji- 
ma raspravljam. 


11.14. Ideja da je neki predmet stvaran i da prema tome 
služi svrsi za koju se upotrebljava različita je od stajališta da 
je, budući je predmet sposoban da posluži nekoj svrsi stvaran 
a njegova spoznaja, prema tome, valjana. Ovo drugo je stajali- 
šte ny4ye a zasnovano je na dvije pretpostavke: prvo, stvarnost 
predmeta ne ovisi o njegovoj spoznaji i drugo, stvarnost pred- 
meta mora se potvrditi nezavisno od njegove spoznaje. Tek kada 
je spoznat predmet čija je stvarnost tako potvrđena, spoznaja 
je valjana. Buddhisti ne prave takve pretpostavke prvo, jer je 
za njih spoznaja nastavak objektivnog niza i drugo, voljno- 
djelatna potvrda predmeta je znak a ne uvjet (valjane) spoz- 
naje. S takvog stajališta rezultiraju dvije važne posljedice. Opa- 
žajna spoznaja nastaje iz jedinstvenog trenutka predmeta pa 


20) Sretanje, objedinjavanje sredstava spoznaje. 
21) Razlikovanje sredstva spoznaje. 

je prema tome svaka opažajna spoznaja koja rezultira odatle 
jedinstvena. To nije moguće sa statičkog gledišta o stvarnosti 
jer jedan te isti predmet može biti spoznat u više opažaja. Spoz- 
naja zasnovana na zaključivanju, s obzirom da je posredno po- 
vezana s jedinstvenim predmetom putem konstrukcija, pruža 
nam spoznaju jedinstvenog pojedinačnog. Tako se spoznaja ni- 
kada ne ponavlja utoliko što ne može imati dva puta isti pred- 
met. To buddhisti nazivaju anadhigat4'rtha-gantrtva.? 


12. Druga posljedica je zanimljivija. Voljno-djelatna potvr- 
da, s obzirom da je znak spoznaje, trebala bi obično biti sma- 
trana ciljem, konačnom svrhom spoznaje. Ali buddhisti odba- 
cuju sve što je različito od trenutka predmeta, trenutaka svi- 
jesti i konstrukcije iz razmatranja spoznaje. Istina .je da pokat- 
kad spoznaja dovodi do čina ali taj čin i njegov rezultat, kako 
su nespoznajni po prirodi, padaju izvan polja spoznaje. Spoz- 
najni trenutak može potaknuti voljno-djelatne trenutke i tako 
serija može obuhvaćati spoznajni trenutak među svojim uzroci- 
ma, ali spoznaja nije nužno vezana za voljnu djelatnost. Spoz- 
naja ne prisiljava osobu da djeluje, čak ni ne potiče nikakvu 
želju za djelovanjem. Slično postoje izvjesni uvjeti za zbivanje 
spoznaje. Osjetni organi, odgovarajuće svjetlo i mnoge druge 
stvari pomažu spoznaju. Ali one su izvanjske spoznajnom pro- 
cesu te neposredno ne doprinose spoznaji. Čini se da na taj na- 
čin buddhisti razlikuju sastavne dijelove od uvjeta spoznaje. 
Nešto izvanjsko ne može biti sastavni dio jedinstvenog trenutka. 
U sistemu nyA4ya takvo striktno odjeljivanje nije moguće jer je 
spoznaja, kao sredstvo duše, povezana s drugim njenim svoj- 
stvima kao što su volja itd., a duša putem svoje serije poveza- 
nosti s manasom, osjetilima i predmetima treba spoznati nepo- 
sredno ili posredno sve što je povezano s njom. Zbog toga ideja 
valjane spoznaje ne može zapostaviti upućivanje na uvjete kao 
što su dodir duša-manas, dodir manas-osjetilo, dodir osjetilo- 
-predmet. U buddhizmu priroda teorije spoznaje je propisana 
gledanjem na stvarnost ali u nyAyi teorija spoznaje oblikuje teo- 
riju o vanjskoj stvarnosti. To vrijedi, manje ili više, za sve ne- 
buddhističke sisteme indijske misli. 


Preveo Gvozden Flego 


22) Nepostignuta svrha. 

PITANJE APSOLUTA U BUDDHIZMU 
Rada Iveković 


Zagreb 


Pitanje je postojanja Apsoluta (ili njegove subjektivizirane 
manifestacije) poprište žučnih rasprava buddhizma s hinduiz- 
mom, buddhizma i njegovih zapadnih interpretacija, te pravaca 
unutar njega samog. Ono je za buddhizam ključno, pa ga pri 
svakom upuštanju u njegovu logiku, spoznajnu teoriju, metafi- 
ziku, psihologiju, valja uzeti u obzir. 


Bit će zato potrebno ukratko predstaviti ovaj pojam indijske 
filozofije. Apsolutom ovdje nazivamo pojam Brahmana odnos- 
no Atmana koji se filozofski domišljeni pojavljuju već u ranim 
Upanišadama. Brahman pritom predstavlja ono neuvjetovano, 
sveobuhvatno, vječno, samopostojeće, opće, što je temelj svega 
pojedinačnog. Brahman je apsolutni bitak, ontološka osnova 
date stvarnosti. Iako on sam nije u pitanju, očita je relativnost 
svega što od njega potiče i u nj se utiče, privremeni karakter 
onoga što je trenutno iz njega izdvojeno kao pojedinačno. Atman 
je to pojedinačno, individualni aspekt univerzalnog principa, 
subjektivni element općeg i nediferenciranog, samo-svojstvo. 
Atman je individualna svijest tamo gdje je Brahman apsolutni. 
Atman, nominativ singulara sanskrtske zamjenice što znači 
»sebe«, najbliži je, u staroindijskom misaonom kontekstu, poj- 
mu čovjekova duhovnog i svjesnog identiteta, te je u nedostatku 
boljeg izraza često prevođen kao »duša«. No Atman nije duša: 

duizmu je strana pomisao o vječnom postojanju duše ili 
kakvog drugog postojanog ljudskog identiteta. Čak ni indijska 
zamisao metempsihoze ne traži postojanje apsolutnog i stalnog 
identiteta ličnosti. U idealnom smislu prestanak postojanja po- 


ka 


1) Upanišade, najstariji indijski filozofski tekstovi iz 8—5 st prije n. e. 


ika se kasnija brahmanistička i hinduistička filozofija nadovezuje na 

jedinačnog Atmana znači njegovo stapanje, uticanje, povratak 
općem apsolutnom bitku (Brahmanu), dakle obustavljanje nje- 
gove individualne, diferencirane egzistencije i njeno »uživlja- 
vanje« u prirodu sveobuhvatnog bitka. Utapanjem u Brahman, 
koji i jest njegova suština, Atman gubi svoje značajke pojedi- 
načnosti i subjektivnosti i napušta područje lične egzistencije. 

Taj i takav Atman buddhizma odbacuje, tu i takvu »dušu«, 
a ne pojam ličnosti čovjekove (u psihološkom smislu) čiji je 
identitet — iako nestalan i zavistan od kriterija (doživljen je- 
dino kao proces, tok, neprestana mijena) ipak iskustvom po- 
tvrđen. 

Odbacujući mogućnost Brahmana samog p o sebi postojećeg, 
koji bi bio sveobuhvatna svijest i ontološka osnova pojedinač- 
nog, rani buddhizam, koji ontologije nema i ne može imati, 
odbacuje i pojedinačne njegove manifestacije, dakle sve ono što 
bi predstavljalo bilo kakvu postojanu vrijednost, trajnu zna- 
čajku ili nit identiteta što se kroz vrijeme provlači. Osnovna je 
postavka buddhističke filozofije — a i polazna točka njene etike 
— da nema ničeg stalsnog i postojanog, da je sve tek protjecanje 
i neprestana promjena. Realnost se i doživljenost datosti ne po- 
riču, ali joj se poriče bilo kakvo trajno svojstvo. Ako je sve 
podložno neprestanim promjenama (iako mi to doživljavamo 
kao cjelinu) i ne može biti isto u dva trenutka, jasno je da je 
pretpostavka nekog Apsoluta isključena. Postoje samo pojedi- 
načnosti u stalnoj transformaciji, i to vrijedi za područije cijelog 
iskustvenog svijeta i čovjeka samog, bez obzira na subjektivni 
doživljaj koji je uvjetovan njegovim ne-uviđanjem stanja stvari 
ie projekcijom želja koje su glavna motorna snaga njegova dje- 
lovanja. 

Cijeli rani buddhizam odbacuje mogućnost postojanja Apso- 
Juta, a to čini i rana buddhistička filozofija s Nagarjuninim nihi- 
lizmom. Buddha je živio i poučavao u $6. i 5. st. prije n. e. Osnov- 
ni su se buddhistički tekstovi, potekli u duhu ako ne uvijek 
i u riječi — od njega samog, prenosili usmeno, ali su do po- 
četka naše ere konačno zabilježeni. Do danas su nam sačuvani 
na srednjeindijskom jeziku pali pod naslovom Tipitaka, Tri 
košare, a tek djelomično postoji i sanskrtski oblik. 

Buddhin je nauk imao prvenstveno etičko-socijalni karakter. 
Buddha je došao do zaključka da je život u cjelini patnja i da 
tu patnju, neizbježnu, valja svesti na minimum. Patnjom nas 
snabdijevaju naše želje što uvijek traže još. Kako su one neu- 
tažive, čovjek je vječno nezadovoljan, a zavaran je, u nezna- 
nju, uvjerenjem da će do cilja stići i da su stvari oko njega, 
kao i on sam, postojane, te da imaju neku trajnu vrijednost. 
Jedino se obuzdavanjem želja i ne-očekivanjem bilo čega od 


2. Nagarjuna, 1—2 st. n. e., buddhistički mislilac (pravca madhyamaka) 
s kojim počinje mahayanska filozofija, prvi koji je naglasio i razradio te- 
oriju sunaya-veda (Nagarjuna piše sanskrtom). 

života možemo izbaviti iz te nemile situacije. Čovjek živi od 
danas na sutra, sve se oko njega mijenja a najviše on sam, sva- 
ki je užitak zavaravanje i privremeno odlaganje nevolje, ideal 
nam može biti jedino da se iz toga izvučemo, da se riješimo 
kruga života i smrti. Reinkarnacije u uobičajenom smislu nema, 
jer nema entiteta koji bi se reinkarnirao. Ona postoji samo u 
izvjesnom smislu, kao kontinuitet energija, tvari i mentalnih 
elemenata što se uvijek u različitim kombinacijama u stalnom 
toku sastavljaju i rastavljaju. Cilj nam je toga se izbaviti, iako 
se zapravo ne radi o egzistenciji jedinstvene ličnosti. Taj se cilj, 
oslobođenje, postiže (u buddhizmu) utrnućem svih želja, po- 
riva, svijesti, a treba da su ispunjeni i neki drugi uvjeti. On 
se naziva nibbana (pali) ili nirvana (sanskrt). Evo šta o tome 
kaže Buddha u jednom kratkom govoru: 

Ovako sam čuo: Jednom je Uzvišeni prebivao u Savathiju u 
Srninu šumarku. Dođe redovnik Radha da ga posjeti, pozdravi 
ga, sjede po strani i obrati mu se: 


— Govore o smrti. Koliko postoji smrt, gospodine? 


— Utoliko ukoliko ima tijela, Radha, ima i smrti ili umi- 
ranja ili onoga koji umire. Zato, Radha, shvati ovo tijelo kao 
smrt, umiranje, mrtvo, kao zlo, prljavštinu, strijelu, kao tugu i 
izvor nevolje. Tko to uviđa dobro razumije. Na isti način valja 
promatrati osjet, percepciju, sastojnice i svijest. 


— Ali koja je svrha, gospodine, takva ispravna gledišta? 
— Svrha je ovog ispravnog gledišta, Radha, gađenje. 

— A čemu gađenje? 

— Svrha je gađenja ravnodušnost. 

— Zašto ravnodušnost, gospodine? 

— Zbog oslobođenja, Radha. 

— A koja je svrha oslobođenja? 

— Nibbana. 

— Koja je korist od nibbane, gospodine? 


— Kakvo je to pitnje, Radha? Nije razumno i nema mu 


kraja. Redovnički život, Radha, uvire u nibbanu, nibbana mu je 
svrha i kraj. 


Neke su od najstarijih buddhističkih postavki, što se pro- 
vlače kroz cijelu Tipitaku, ove: sabbe sankhara anicca, sabbe 
dhamma anatta, sabbe sankhara dukkha, »sve su sastojnice ne- 
postojane, svi su elementi bez suštine, sve je bol.« To je osnova 
učenja. Sve je nestalno, sve je bez svojstva, sve je patnja. Ovdje 
je od velike važnosti izraz anatta (sanksrt anatman), što je ne- 
gacija pojma atta (sanskrt: atman). Atta je nominativ zamje- 
nice što znači »sebe«, a obilježava subjektivni aspekt čovje- 
kove egzistencije, njegovo »sopstvo«, sve ono što čini da se on 


3) Marasuttam, S. N. XXIII, 1, prev. s palija R. I. 

osjeća i ponaša kao »ja«, različito od svega objektivnog. Da atta 
ne bismo morali prevoditi sa »duša« ili »sebe«, držat ćemo se 
uglavnom palijskog izraza. Buddhizam negira to atta, bilo kao 
svojstvo elemenata i predmeta, bilo kao svojstvo čovjekovo. 
Ako je osnovno ustrojstvo svijeta i egzistencije da su neposto- 
jani da su u stalnom toku, razumljivo je da su i anatta. 

Ta je nepostojanost i promjenljivost zamišljena i egzempli- 
ficirana u nizu od (obično) dvanaest karika što se odnose na 
razne vidove egzistencije, a koji se zove paticca-samuppada, 
uslovljeno nastajanje: 


1. avijja — neznanje 

5. salayatana — sastojnice; uvjeti; ono što je uvjetovano 
2. sankhara — svijest 

3. vinnana — ime i oblik; izgled i tvar: pojava 
4. nama-rupa — šestostruka osjetilna osnova 

6. phassa — dodir 

7. vedana — osjet 

8. tanha — žeđ 

9. upadana — hvatanje, pridržavanje 

10. bhava — nastajanje 

11. jati — rođenje 

12. jara-marana — starost i smrt. 


Bit će potrebno ukratko objasniti neke od ovih pojmova. 
Avijja je neznanje, nepoznavanje patnje, nerazumijevanje dham- 
me (Buddhine nauke), neshvaćanje paticca-samuppade. Ona je 
prva nidana (karika) u lancu uzročnosti. Svaka se niđana osla- 
nja na prethodnu o kojoj ovisi i tako dokazuje svoju neposto- 
janosti. Avijja se čini najupornijom od svih. Avijju je nemo- 
guće prepoznati razmišljanjem jer je njemu inherentna, i to 
zato što razmišljanje uvijek uključuje bar neki stupanj vjero- 
vanja u vlastiti atta. Paticca-samuppada ne može biti shvaćena 
kao proces, prije no što je avijja shvaćena. Tek kad je ova shva- 
ćena (= kad je prestala) može paticca-samuppada biti uočena. 
Tako, da bi se paticca-samuppada uočila (odnosno da bi se avij- 
ja razumjela) avijj4 mora prestati. Kako bilo počeli, uvijek smo 
upućeni na avijju, neznanje. koje je strukturalni logički početak 
formulacije. 

Formulacija se uvjetovanog nastajanja u buddhističkim teks- 
tovima pojavljuje u rajrazličitijim prilikama. Najčešće je to da 
se objasni nestalna i anatta-priroda stvari i da se naglasi kako 
Buddhu, osim praktičnog izbavljenja iz nevolja života i onog 
što je uz to vezano, ništa drugo i ne zanima. Često se navodi 
i zato da bi se naglasila uloga neznanja i svijesti u čovjekovom 
doživljavanju svijeta. Evo jednog tipičnog odlomka: 

Upita kralj: »Gospodine Nagasena, da li nastaju neke 
uvjetovanosti?« 
»Dabome, veliki kralju, nastaju.« 


»A koje su?« 

»Gdje ima oka i oblika, veliki kralju, ima i vida, gdje ima 
vida ima i viđenja, gdje ima viđenja ima osjeta, gdje je 
osjeta ima žeđi, gdje je žeđi ima hvatanja, gdje je hvatanja 
ima nastajanja, gdje je nastajanja ima rođenja, gdje je ro- 
đenja ima starosti i smrti, tuge, jadikovanja, patnje, žalosti 
i očaja. Tako nastaje cijela ova gomila zla. No tamo gdje 
nema ni oka ni oblika, nema vida, a gdje nije vida nema ni 
viđenja. Gdje nema viđenja nema osjeta, ako nema osjeta 
nema žeđi. Gdje nema žeđi nema hvatanja, gdje nije hvatanja 
nema ni nastajanja, a bez nastajanja nema rođenja. Bez ro- 
đenja nema starosti i smrti, nema tuge, jadikovanja, patnje, 
boli, očja. Tako završava cijela ta gomila patnje.« 

»Odlično Nagasena, gospodine!«“ 

I na drugom mjestu: 

Upita kralj: »Koji je korijen, gospodine Nagasena, pro- 
šlosti, sadašnjosti, budućnosti?« 

»Neznanje je korijen prošlosti, sadašnjosti i budućnosti, 
maharajo. Zbog neznanja nastaju uvjetovanosti (sankhara), 
zbog njih — svijest, zbog svijesti — ime i oblik, zbog imena 
i oblika — šestostruka osjetilna osnova, zbog nje — doticaj, 
zbog doticaja — osjet, zbog osjeta — žeđ, zbog žeđi nasta- 
janje, zbog nastajanja rođenje, zbog rođenja — starost i 
smrt, tuga, jadikovanje, bol, žalost, očaj. Tako »prva« točka 
u prošlosti uopće nije vidljiva.« 

»Izvrsno, gospodine Nagasena.«* 

Kako vidimo iz priloženih primjera, paticca-samuppada se 
predstavlja na različite načine. To nije uvijek dvanaest priznatih 
karika. Neki tekstovi znatno odstupaju od ustaljene formula- 


Krug je kasnija tibetska predstava paticca-samuppade; u 
unutrašnjem su krugu opisane slike kojima su obično dočarani 
određeni pojmovi. Pridržava je aniccata, nepostojanost u obliku 
nemani što je proždire. 


: .4) The Milindapanho, London, str. 52, prev. s palija R. I. Radi se o zna- 
čajnom filozofskom djelu s početka naše ere koje nam je sačuvano na 
Paliju u obliku dijaloga između buddhističkog učitelja Nagasene i kralja 
Milinde, grčkog Mćnandrosa, potomka vojskovođe Aleksandra Velikog 
koji je sa sjevera današnjeg Afganistana vladao državom čije je sjedište 
bilo u Baktriji (vjerojatno današnji Balkh) a koja se protezala i daleko 
na istok do u današnju sjevernu Indiju. U knjizi Milinda nije sačuvao 
ničeg grčkog. 
5) Ibid, str, 50, s palija prev. R. I. 

Paticca-samuppada ponekad ima manje (ili više) jedinica u 
vizu. Neke formulacije počinju od vinnane, svijesti. Nidane su 
osnovne kategorije naše egzistencije i one konačno sve ovise o 
vinnani, jer bez nje nema iskustva. Vinnana je granica realnosti. 
To je prisustvo pojave (nama + rupa). Vinnana, nama-rupa tako 
zajedno čine naše iskustvo. Kako je sam Buddha rekao*, samo 
kad postoje vinnana i nama-rupa može biti života i ostalog. 
Vinnana je naš kriterij života, svijest, a odnosi se na nama- 
-rupu. Nama-rupi je potrebna vinnana da je prepozna, a vinnani 
je potrebna nama-rupa kao sadržaj da bi uopće bila vinnana. 
Navodeći vinnanu i nama-rupu kao primarne, umjesto samo 
vinnanu, Buddha je vjerojatno želio naglasiti da se vinnana za- 
sniva na realnosti. Vinnana i naša spoznajna sposobnost ogra- 
ničene su i relativne, a takva je i naša slika svijeta. Ali ova ista 
svijest i spoznaja su, mada relativne, zasnovane na svijetu koji 
je tu nezavisno po sebi. Iskustveni se svijet ne poriče. Činjenica 
da je on, iako stvaran, nepostojan i beznačajan ne umanjuje 
njegovu realnost. 

Cilj je formulacije paticca-samuppade da objasni nastavak 
postojanja nakon smrti bez nekog principa »duše« ili identiteta 
ličnosti. Također isključuje prvotni uzrok, jer je rani buddhizam 
akozmičan i nema ontologije. Prvi je uzrok ovdje »prvi« samo 
strukturalno. Odsustvo ontoloških spekulacija nije samo stvar 
principa. Ono izražava istinsku irelevantnost, za buddhizam, 
takvog mišljenja — budući da svijet nema realnosti izvan do- 
sega naše svijesti — te bi bilo suvišno o tome raspravljati. Ako 
su sve stvari nepostojane i bez suštine, kako može biti početka 
svijetu, dhammi ili našem varljivom atta? 

Paticca-samuppada se može tumačiti na više načina jer se 
odnosi na različite sfere ljudskog postojanja. Neke su interpre- 
iacije jednostavne i popularne, druge bliže filozofskom pristupu. 
Osnovna im je zamisao neprestani tok događaja. Paticca-samup- 
pada izražava strukturu uzročnosti. Iako uzročnost implicira 
promjenu, sama je formulacija statična. 

Paticca-samuppada ne spominje anattu, ali je implicira. Avij- 
ja je također pogrešno znanje o »sebi«. Uistinu, ta je zabluda o 
atti u osnovi svake patnje. Najopasnija je upadana (hvatanje, 
pridržavanje) — upadana za atta, sopstvo. Iz neznanja, čovjek 
vjeruje u svoje atta, ima upadanu atte i utoliko jest atta. To ga 
vodi nastajanju i novom životu. Rođenje i smrt ovise o tome 
da li netko jest atta, a svaki prosječan čovjek za sebe to vje- 
ruje, pa onda i jest. Običan čovjek vjeruje da je njegov atta 
postojano i vječno. Nepostojanost se može pokazati samo ako 
se objasni da je određeni predmet ovisan o nekom drugom, koji 
je, opet nepostojan. Ako je ovo shvaćeno, anatta-značajka svega 
postaje očevidnom. 

Filozofski je pristup učenju anatta aspekt šire teze sunna- 
-vada (sanskrt: sunya-vada), teorije nuliteta ili ništvovanja. Ci- 


6) Mahanidanasuttantam, D. N. 15. 

jela je buddhistička filozofija, počevši od Nagarjune, na tome 
zasnovana. Ona nije strana ni palijskom buddhizmu i u stvari 
je logički ishod temeljnih postavki sistema. No, bilo je dosta 
nesporazuma oko određenja ovog pojma. U palijskom je bud- 
dhizmu pojam sunnata, ništavilo, ništvovanje, primjenjiv jedino 
s obzirom na spoznajno-teorijski idealizam. Do zbrke dolazi 
kada se sunna-vada identificira s uccheda-vadom, teorijom koja 
govori da je nešto moguće uništiti, poništiti — pa su obje znale 
biti prevođene s »anihilacija«. Iako se ovaj pojam odnosi na 
uccheda-vadu, primijenjen na sunna-vadu, teoriju što govori da 
je sve ništica, on stvara zbrku, zato što sugerira da je nešto mo- 
guće uništiti. No da bi nešto moglo biti uništeno, mora prvo da 
jest. To je inkompatibilno s autentičnom idejom o sunmnalta, 
gdje nešto uopće nije (izvan toka naše svijesti), pa prema tome 
ne može biti uništeno. Iza toga nemamo načina da istražujemo, 
a i zašto bismo? Po Buddhi to ne bi bilo ni poželjno ni korisno. 


Odnos je između učenja anatta i Buddhina koncepta sunnata, 
koji je isključivo meditativni pojam, očit i logičan. Nema real- 
nosti izvan naše svijesti i spoznaje. Svaka je spekulacija o ono- 
me »iza« suvišna i štetna, kao i nagađanje što se događa s indi- 
viduom ili pretpostavljenim atta. Ukoliko postoji vjerovanje u 
atta, postoji i neprestani krug bolnog uzročnog nastajanja što 
donosi neizbježan jad i smrt. Ali kad je avijja prevaziđena mi- 
šljenjem, kontemplacijom, spoznajom i, ponekad, neovisnom 
intuicijom, nepostojanje atta-elementa ili bilo kakve individu- 
alnosti postaje razumljivim, te je shvaćena tekuća, nestalna, 
nepostojana priroda egzistencije. To nam donosi nepristranost 
i oslobođenje. Učenje je o anatti u osnovi sunna-vade. Sunnata, 
stanje ništavila, ovdje nije ontološko, i to iz dva razloga: onto- 
loške spekulacije ne dolaze u obzir i nazvane su nekorisnima i, 
rani buddhizam prihvaća neposrednu i objektivnu realnost svi- 
jeta (bez obzira koliko je promjenjiv i nepostojan), iako sumnja 
u naše spoznajne sposobnosti. Dok je sunnata .isto meditativni 
pojam za Buddhu, u mahayani, počevši s Nagarjunom, on je 
transportiran na kozmologiju i ontologiju, što je bilo moguće 
zbog općenitog značenja izraza. To se nije desilo izrazu akincan- 
na (ni-šta). Ovo je uži pojam, ni-šta (za razliku od sunna, ništa), 
i označava područje svijesti i spoznaje što konvergira prema 
sadržaju »nula«. »Sunna je »ništa« kao predmet spoznaje i sa- 
držaj svijesti: 


Ovako sam čuo. Jednom je zgodom Blaženi boravio u Sa- 
vatthiju, u istočnom gaju, u zgradi Migarine majke. Tada re- 
dovnik Anando, kad je pred večer izižao iz osamljenog bora- 
višta, otiđe da posjeti Blaženoga. Kad ga je pozdravio i sjeo 
sa strane, redovnik Anando oslovi Blaženoga ovako: 

— Jednom zgodom, gospodine, kad je Blaženi boravio kod 
plemena Sakya, u njihovu gradu Nagarakam, čuo sam nepo- 
sredno od Blaženog i zapamtio ove riječi: »Anando, ja sada 
pretežno boravim u stanju ništavila (sunnata)«. Jesam li to, 

gospodine, dobro čuo, dobro shvatio, dobro upamtio i dobro 
se sjetio? 

— Sigurno, Anando, da si dobro čuo, dobro upamtio i 
dobro se sjetio. Kao i prije, Anando, tako i sada pretežno 
boravim u stanju ništavila. — Kao što u ovoj zgradi Migarine 
majke nije preostalo ništa od slonova i goveda, konja i ko- 
bila, ništa od zlata i srebra, ništa od družina muškaraca i 
žena, a sve što je tu osniva se na jedinstvu ove prosjačke 
zajednice — tako je i u duhu isposnika koji ne obraća paž- 
nju ni predodžbi sela ni predodžbi ljudi, nego na osnovi pre- 
dodžbe o šumi održava jedinstvo pažnje. On tom predodž- 
bom (sanna) šume prožimlje, bistri, stišava i oslobađa duh. 
Tada spoznaje: »Brige koje nastaju na osnovi predodžbe sela 
više ne postoje, a ni brige koje nastaju na osnovi predodžbe 
ljudi. Jedina briga koja postoji ograničena je na jedinstvo 
(pažnje) na osnovi predodžbe o šumi. Ovako usmjereno 
predočavanje ne uključuje ništa (sunnam) od predodžbe 
sela, a ni od predodžbe ljudi. Neponišteno (asunnatam) je 
samo jedinstvo (pažnje) na osnovi predodžbe o šumi.« Tako 
za ono što nije tu uviđa: »To nije ništa.« Preostaje ono što 
je tu. Takav je, Anando, njegov adekvatni, nesmetani, pro- 
čišćeni pristup ništavilu (sunnata). 

A za tim, Anando, isposnik više ne obraća pažnju ni pre- 
dodžbi ljudi ni predodžbi šume, nego na osnovi predodžbe 
o zemlji održava jedinstvo pažnje. Tom predodžbom zemlje 
prožimlje, bistri, stišava i oslobađa duh. — Kao kad se vo- 
lovska koža napne na stotinu klinova, tako da na njoj ne 
ostane ni jedan nabor, isto tako, Anando, isposnik ne obraća 
pažnju ni uzvisinama ni udubinama zemljišta, ni nanosima 
rijeka, drvlju i kamenju, ni brdima ni dolinama, nego na 
osnovi predodžbe o zemlji održava jedinstvo pažnje. — Tada 
spoznaje: »Brige koje nastaju na osnovi predodžbe ljudi više 
ne postoje, a ni brige koje nastaju na osnovi predodžbe 
šume. Jedina briga koja postoji ograničena je na jedinstvo 
(pažnje) na osnovi predodžbe o zemlji...« (Nastavak od- 
lomka je analogan prethodnome. To važi i za formulaciju 
slijedećih stupnjeva redukcije spoznajnog područja...) 


— I spoznaje da mu tako usmjereno predočavanje ne 
uključuje ništa od taloga strasti ni od taloga bivstvovanja 
ni od taloga neznanja. Neponišteno je samo ovo tijelo čiji 
život zavisi od šest područja osjetnosti. Tako za ono što 
nije tu uviđa: »To nije ništa.« Preostaje još ono što je tu. 
— I spoznaje: »Budući da je ovo, onda je i ono.« — Takav 
je, Anando, njegov adekvatni, nesmetani, pročišćeni pristup 
ništavilu. 


7) Gulasunnatasuttam, M. N. 121, s palija preveo dr Čedomil Veljačić 
(odlomci). 

Iz ovog se Buddhinog govora, koji inače govori o postupno- 
sti kontemplacije, vidi kako je sunnata, ništavilo, meditativni 
pojam, i razabire njegov značaj u filozofiji. U nastavku je na- 
glašeno i to, kako je kontemplacijom postignuto sunnata zaista 
poniranje u ništavilo, utrnuće, a ne povratak sveobuhvatnom 
apsolutu. z 

Idealni je cilj indijske misli oduvijek bio oslobođenje koje 
se po raznim školama postiže na različite načine. Oslobođenje je 
i samo označavalo različite stvari. U buddhista, ono je nužno 
oslobođenje u svijesti (cetovimutti), jer je sunnata, na koju se 
oslanjamo, meditativni pojam. Ne radi se o prevazilaženju na- 
ših spoznajnih mogućnosti i realnosti. Vijja (spoznaja) i vinnana 
nisu dostižne transcendencijom jer nema ničeg što bi bilo trans- 
cendirano. Spoznaja se i svijest bave ovom ovdje perceptibilnom 
stvarnošću i njenim ustrojstvom. Sunnata ovdje još nije trans- 
ponirana na kozmologiju. Sunnata je stanje svijesti što dovodi 
do »svjesnosti« o tome da su atta i attaniya (ono što pripada 
atti) sunna, ništetni, nula. Ako je oslobođenje oslobođenje u 
svijesti, pojam se sunnata pojavljuje kao logičan zaključak, i 
njegova je meditativna kvaliteta (vrijednost samo u oblasti spo- 
znajne teorije) prirodna: oslobođenje u mislima ne bi bilo do- 
voljno u svijetu u kojem se sunnata odnosi na neku psiho-fizič- 
ku strukturu. Sunnati je potrebna teorija anatte baš kao i obr- 
nuto. Sunnata znači biti svjestan da je sopstvo ništa kao i ono 
sopstveno (atta ca attaniyena ca). 


Nibbana je ugasnuće, utrnuće. To je prestanak, prije svega, 
one subjektivne strane problema postojanja, fiks-ideje o sop- 
stvu, vjerovanja u sebe. To je utrnuće svih atributa i svih onih 
sastojnica za koje se vjeruje da su osnova atte. To je potpuno 
shvaćanje anatte i dostizanje sunnate, ništavila. Tekstovi često 
izvode nibbanu pomoć paticca-samuppade i zakonitosti uzročno- 
sti. No nibbana se postiže i kontemplacijom. I doista, nibbana 
kao utrnuće individue ne može se ni zamisliti bez pretpostavke 
anatte. U ovom je smislu nibbana istinski originalna buddhis- 
tička zamisao i jedna od najosnovnijih. Prvi put se i pojavljuje 
kod buddhista. 

U vezi s ovim, možda nije suvišno dodati nekoliko riječi o 
odnosu buddhizma prema bogovima. Palijski ih tekstovi spo- 
minju, ali im ne pridaju neki značaj. Činjenica da je buddhizam 
Prihvatio hinduistički pantheon i da bogove tolerira navela je 
mnoge da tvrde kako ovaj boga pretpostavlja. No dovoljno je 
pročitati vrlo mali dio tekstova da se ustanovi kako je cijela ta 
mitologija, prihvaćena kao popularniji okvir buddhističkoj knji- 
ževnosti, zapravo dekoracija bez veze s buddhističkom filozofi- 
jom. Tu se govori o bogovima toliko degradiranim i ostarjelim 
da se ni sami ne sjećaju kako su i kada došli na svijet, te vje- 
ruju da su prvi i da su ga stvorili. No te se u ovom sjajnom ob- 
ličju nalaze samo privremeno, kao i pojedini ljudi u svojem. 
Nikakva utjecaja nemaju na stvaranje svijeta ili kretanja u 
njemu. Jasno je da rani buddhizam nije mogao zamisliti i pret- 

postaviti postojanje nekog svevišnjeg apsolutnog božanstva, kao 
što nije mogao zamisliti ništa apsolutno i postojano. To bi došlo 
u kontradikciju s teorijama anatte i sunnate i nemogućnosti 
ontologije. Bog ili Apsolut što bi bio ontološki prapočetak nije 
zamisliv. Zato je nezamisliv i Bog stvoritelj. Druga je stvar puč- 
ki religijski aspekt buddhizma, kao i njegove kasnije orijenta- 
cije u tom pravcu. 

Međutim, čim je došlo do transponiranja pojma sunnata u 
ontološke i kozmološke sfere (u kasnijem, maha-yanskom bud- 
dhizmu), bio je samo jedan korak do zamisli Boga i Apsoluta. 
Uspomena se na Gotamu Buddhu, trezvenog, »budnog«, učitelja, 
filozofa i reformatora, u to pretvorila. 


Zbog općeg značenja izraza sunnata, ništavilo, a i zbog sum. 
njive analogije vedantinskog pojma Apsoluta u tandemu Bra. 
hman—Atman, ubrzo je i lako došlo do identifikacije sunnata 
s nekim »negativnim« apsolutom — od strane vedantinskih filo- 
zofa* i zapadnih mislilaca kojima je odgovaralo da u buddhizmu 
vide samo derivat vedante. Oni su izjednačavali s pojmom Bra. 
hdana pojam sunnata, ontološki apsolut kojeg su onda, para- 
doksalno, nazivali čak i negativnim. Buddhistička je nibbana 
ili nirvana tada postajala poniranje individualne svijesti u neku 
višu, sveobuhvatnu, nediferenciranu svijest (kao Atman—?: Bra. 
hman) koja bi bila ishod i bitak u koji se sve, nakon obavljena 
ciklusa lične egzistencije, ponovo vraća. Ovakva je pantheistička 
ontologija ranom buddhizmu potpuno strana. Vedantincima je, 
međutim, odgovaralo da ga svedu na zajednički imenitelj s bra- 
hmanističkom filozofijom i s vlastitih pozicija niječu i učine 
bezopasnim. Sve do gotovo naših dana mnogi indijski filozofi 
uporno buddhizam ovako tretiraju, i tek se pojavilo nekoliko 
suvremenih teoretičara koji su voljni da ga objektivno inter- 
pretiraju i da mu ne nameću zlonamjerno stavove Vedante. 
(Među ovima je i profesor Ram Candra Pandeya koji je nedav- 
no posjetio Zagreb.) Konflikt je između vedante i buddhizma 
dublji i filozofski ih potpuno razdvaja. Naročito se to odnosi 
na vedantinsku ontologiju i buddhističku anti-ontologičnost. 


S. Radhakrishnan jedan je od modernih filozofa i historičara 
religije koji se priključuje prvoj grupi i tvrdi da buddhizam ap- 
sorbira u vedantu i tako ga razoruža. Vedanta je, uostalom, 
dominanta cijele indijske filozofije i prirodno je da i buddhi- 
zam mnogo vuče iz nje. No buddhizam pruža potpuno nov stav 
prema životu i posve nove rezultate u više područja, a naročito 


8) Vedanta doslovno znači »kraj Veda«. U nju su tako uključeni svi 
vedski tekstovi u širem smislu koje predaja priznaje, pa tu pripadaju 1 
Upanišade, pa su tako Upanišade Vedanta. Uobičajeno je, međutim, njih 
nazivati njihovim punim imenom — Upanišade, a vedantom se onda, za 
razliku, označava jedan od kasnijih filozofskih pravaca koji je nastao nji- 
hovom interpretacijom. Vedanta kulminira u svom kozmološko-ontološkom 
tumačenju jedinstva Atmana i Brahmana. 

u učenju o spoznaji i mišljenju, o duhovnom i društvenom ži- 
votu, bez obzira na sav dug koji može imati prema zajedničkom 
indijskom naslijeđu. Radhakrishnan koristi činjenicu što je Bud- 
dha sam »priznao« da on dhammu nije oikrio, nego da je to 
stari plemeniti put, vječna dhamma: 


»Sam Buddha priznaje da je dharma koji je on otkrio 
naporom samovaspitanja stari put, arijski put, da je to več- 
ni dharma.. Da bi razvio svoju teoriju, Buddha je imao 
samo da oslobodi upanišade njihovih nedosljednih kompro- 
misa s vedičkim politeizmom i religijom, da odstrani njihov 
transcendentalni aspekt nedokaziv za mišljenje i nepotreban 
moralu, i da istakne etičku univerzalnost upanišada. Usuđu- 
jemo se da postavimo slutnju da je rani budizam samo ob- 
nova sistema misli upanišada ali sa jednog novog gledišta. 
Rhys Davids kaže: »Gautama (Buddha, op. R. I.) je rođen, 
odnegovan, živeo i umro kao hinduista...« ...Nije bilo 
mnogo čega u metafizici i načelima Gautame što se ne bi 
moglo naći u ovom ili onom od ortodoksnih sistema, a veliki 
deo njegovog učenja o moralu mogao bi da se izvede iz ra- 
nijih ili poznijih hinduističkih knjiga.«" 

O buddhističkoj nibbani Radhakrishnan ne ističe koliko je 
različita od ostalih pojmova »oslobođenja« u indijskoj filozofiji. 
On čak kaže da se Sankarin'" pojam oslobođenja nc razlikuje 
od buddhističke nibbane: 


»Pa ipak, Šamkarin pojam mokše (slobode)'" ne razlikuje 
se mnogo od budističkog pojma nirvane. Ako uključimo re- 
alnost apsolutnog brahmana u rani budizam, dobivamo po- 
novo advaita-vedantu.«!'" 


Međutim, u ovome je osnovna i najznačajnija razlika između 
dvije škole. Sankarina je mokša spoznaja o jedinstvu Atmana 
i Brahmana, poniranje Atmana — individualne, iluzorne svijesti 
u nepromjenjivo stanje Univerzalnog Bitka. A buddhistička nib- 
bana nikako nije bitak. Ona je stanje (ako smijemo tako reći) 
postignuto putem spoznaje i/ili kontemplacije; ona je utrnuće 
koje se svodi na dosljedno shvaćenu anattu. 


Za kraj bismo mogli odabrati odlomak u kojem mudrac Na- 
gasena kralju Milindi kaže: 


9) Dr S. Radakrišnan, Indijska filozofija I, Beograd 1964, str. 261 id. 

10) Sankara (8—9 st. n. €.) je glavni predstavnik filozofske škole 
advaita-vedanta. Advaita, »neudvojen«, stoji za monizam. Sankarina je 
filozofija idealistički, apsolutni monizam, pripada vedanti. Njegova se fi- 
lozofija bitno razlikuje od buddhizma. Poriče se realnost pojavnog svijeta 
koja nam se pričinjava posredstvom maye, iluzije. Apsolutno je realan, 
idealistički i u višem smislu, jedino Brahman. Kada to vidimo, kad ot- 
klonimo neznanje i iluziju, otkriva nam se prava istina te se možemo na- 
dati oslobođenju koje bi se sastojalo u uvidanju stvarne prirode Brahma- 
na i poniranju u nj. Sankarina je mokša oslobođenje, ne sloboda. 

»Triju stvari, maharajo, na svijetu nema. Koje tri? Nema 
niti svjesnog ni nesvjesnog koje ne bi bilo podložno propa- 
danju. Nema ničeg što bi bilo postojano. I nema, u najvišem 
smislu, ničeg što bi bilo dohvaćeno bićem." Tih triju stvari, 
veliki kralju, na svijetu nema.«'? 


11) Ničeg što bi stvarno postojalo, što bi bilo biće. Ili: nićeg što bi bilo 
sopstvo, 
12) The Mlilindapanho, str. 268, s palija prev, R. I 

PORUKA BHAGAVAD-GITE KROZ STOLJEĆA 
Čedomil Veljačić 


Cejlon 


Vjerojatno je da nijedno djelo u svjetskoj književnosti, ko- 
jem se pripisuje dostojanstvo božanske objave, nije izazvalo u 
dugom toku stoljeća i na raznim razmeđima povijesti toliko 
spornih tumačenja i ocjena vrijednosti svoje poruke kao Bha- 
gavad.gita. To razmjerno kratko poglavlje najopsežnijeg eposa 
u svjetskoj književnosti, Mahabharate! odlikuje se također i um- 
jetničkim svojstvom najmelodioznije uglazbljene poeme za uho 
indijskog slušaoca , a ne manja je neobičnost među ostalim ose- 
bujnostima Gite i to da će se i moderni evropski slušaoci redo- 
vno saglasiti s tim estetskim sudom, možda još lakše nego i sa- 
mi Indijci. 

Utisak koji je Gita ostavila u meni, kad sam je prvi puta či- 
tao početkom prošlog rata, potvrdila su kasnija proučavanja i 
provjere njene povijesne uloge u toku dvaju tisućljeća, a konač- 
nu i najsnažniju potvrdu moga prvog utiska izazvao je nemili 
lični sraz s njenim savremenim interpretacijama koje teško ko- 
ji kulturno zainteresiran putnik po Indiji može da previdi i mi- 
moiđe. To je bio i ostao utisak da je Bhagavad-gita iznad svega 
sudbonosni izraz političkog genija drevne Indije. Samo kao naj- 
popularniji izraz tog genija indijske tradicije Gita je mogla da 
postane i da do danas ostane u Indiji dvosjekli mač i najmoćni- 
je oružje koje je skovala svećenička kasta u teškim i sudbonos- 
nim borbama za vlastitu društvenu premoć. 


U posljednjem tisućljeću stare ere, pod kraj kojega se pret- 
postavlja da je nastala i Bhagavad.gita, u borbama kaste bra- 


1) Opširniji Prikaz povijesne pozadine i mjesta Bhagavad-gite u Ma- 
habharati sadržan je u poglavlju o Giti u mojoj Filozofiji istočnih naro- 
da, 1. dio (Zagreb, Matica hrvatska, 1958). — Naslov Bhagavad-gita je 
složenica riječi gita, »pjesma«, i počasnog naziva za božanska bića, bha- 


gavan, kojim je ovdje obilježen Krišna, božanski učitelj glavnog junaka 
Arđune. 

hmanskog svećenstva za prevlast nad plemstvom, brahmani su 
pretrpjeli teške poraze ne samo na poprištu političkih borbi ne- 
go i duhovnih. O tome najprije vrlo zorno svjedoče opisi filo- 
sofsko-relgijiskih rasprava sačuvani u dvjema najstarijim i naj- 
opštijim upanišađima, Chandogyi i Brihad'aranyaki. Nedugo za 
tim slijedi Buddhina nemilosrdna kritika brahmanskog prazno- 
vjerja i okrutnosti lukrativnih žrtvenih obreda dvorskog sve- 
ćenstva. Konačno, Ašokino carstvo (3. v. pr. n. €.) u svom na- 
glom usponu počinje da crpi ogromnu duhovnu snagu iz anti- 
-brahmanskih pokreta sannyasina, neortodoksnih asketskih re- 
dova (čiji je posljednji snažni i tragično poraženi izdanak bio 
Mahatma Gandhi). 

U prvom je tisućljeću naše ere brahmansko svećenstvo u spo- 
rom stoljetnom procesu uspjelo da ponovno napuni »stare bač- 
ve« svoga melodioznog ritualizma, ne »novim vinom« nego op- 
prezno filtriranim talozima pred-indoarijskih (pred-vedskih) he- 
terogenih kultova, koji su od najezde indo-iranskih osvajača 
(Arijaca, ili »plemstva«, kako su se sami nazivali) da tada tinjali 
zapreteni u pepelu poraženih proto-kultura. Tako su se ponovo 
rasplamsali neiskorjenjivi seksualni kultovi krvoločnog boga 
Šive i erotski nježnijeg Višnua. Ti kuliovi daju konačni pečat i 
današnjoj tzv. hinduističkoj religiji, i to kult Šive (šaivizam) u 
neusporedivo većoj mjeri nego kult Višnua (vaišnavizam). Ovaj 
posljednji je sačuvao svoju ženstvenu nježnost u okrilju sektaški 
zatvorenijih hramskih bedema (osobito u tradicionalnom južno- 
indijskom Tamil Nadu). Bhagavad-gita je postala najpopularni- 
ji izraz vaišnavskog kulta. 

Biblijska predodžba pravolinijske, naivno optimistički shva- 
ćene evolucije svijeta i života nepoznata je ostalim, starijim i mi- 
saonijim kozmogonijama, od Kine do Helade. Dosljedno opće- 
indijskim predodžbama i vjerovanjima, na svim odlučnim pre- 
kretnicama razvoja i opadanja svijeta, Višnu se, kao i sve ostale 
stvaralačke i rušilačke snage u svemiru, preporađa u svojim 
avatarima ili utjelovljenjima, »kad god u svijetu pravda poči- 
nje da iščezava, a nepravda glavu diže« (Bhagavad-gita, IV, 7). 

Tri se avatara Višnuova još i danas poštuju u Indiji, a četvr- 
ti se očekuje. Prvi je Rama, heroj eposa Ramayane. Taj je epos 
svojim središnjim dijelom izraz mitološkog sjećanja na čovjeko- 
vo porijeklo od majmuna. Tome eposu, starodrevnom kao i 
Mahabharata, dao je emocionalni (bhakti) izraz, usklađen s op- 
ćim obilježjima vaišavske religije u srednjem vijeku pjesnik 
Tulsidas u svojoj obrani Ramayane na savremenom hindi je- 
ziku. — Slijedeći je Višnuov avatar bio Krišna, duhovni učitelj 
i auriga na bojnom polju plemića Arđune u bratoubilačkom ra- 
tu koji opisuje Mahabharata, a čiji je duhovni i nadasve etički 
smisao sažet u trenuiku Arđunina moralnog kolebanja na po- 
četku odlučnog okršaja — trenutku čiju pjesničku razradu sa- 
drži Bhagavad-gita. Ime Krišna znači »Crnac«, a odabrano je 
zato da se istakne povijesni smisao njegove misije. Božanski au- 
tor Bhagavad-gite treba da u ovom »crnom razdoblju« (kali- 

-yugam, »željeznom dobu« u antičkoj evropskoj tradiciji) po- 
pularizira ostatke prastare božanske objave »među ženama i ni- 
žim kastama« (kojima bi »prsnula glava« kad bi se drznuli da 
čitaju svete himne Veda). — Nedugo iza Krišne slijedi, prema 
zvaničnom priznanju vaišnavske religije, G6tamo Buddho, loši 
prorok za gora vremena. Zato i danas obredi u vaišnavskim hra- 
movima u Indiji počinju astrološkim utvrđivanjem dana i sata 
njihova vršenja »u eri Bhagavana Buddha«, kako hinduisti na- 
zivaju tog nepoželjnog proroka. — Posljednji avatar, koji će 
biti deseto utjelovljenje boga Višnua u cjelini našeg kozmičkog 
ciklusa, bit će Narayan. 

U 18. vijeku, u prvom prosvjetiteljskom razdoblju modernog 
evropskog interesa za azijske kulture, filozof Immanuel Kant 
bio je bez sumnje jedan od najsistematičnijih akademskih pro- 
učavalaca bogate dokumentarne literature s toga područja. Od 
1756. do 1796. godine Kant je redovno predavao fizičku geogra- 
fiju i antropologiju na univerzitetu u Konigsbergu. U tim je ko- 
legijima svestrano obrađivao tematiku starih azijskih kultura, 
indijske, kineske i persijske. Posljednje djelo koje je objavio u 
starosti bio je izbor tih predavanja pod naslovom »Antropologi- 
ja s pragmatičnog stanovišta«. 

Za Kantovo upoznavanje indijskih filosofskih i religijskih 
sistema od osobite su važnosti mogle biti akademske publikacije 
francuskih misionara jezuitskog reda, Lettres Edifiantes. U tri- 
desetim i četrdesetim godinama 18. vijeka, u vrijeme kada je 
Kant još bio student, ta već tada čuvena izdanja (koja se još i 
danas mogu naći u indijskim bibliotekama) objavljuju niz fi- 
losofski dubokih i stručnih, dovoljno objektivnih prikaza spo- 
znajnoteorijskog idealizma klasičnog indijskog sistema vedanta. 
Kao autori tih prikaza ističu se isusovci Calmette i Pons'. 

Posljednje djelo u razradi Kantove kritičke filosofije posve- 
ćeno je religiji u isključivim granicama uma Religion innerhalh 
der Grenzen der blossen Vernuft, 1793). Početak toga djela od- 
nosi se na našu temu: 


»Da se svijet nalazi u lošem stanju, to je tužaljka isto toliko 
stara koliko i povijest, štaviše koliko i još starije pjesništvo; 
toliko stara koliko i najstarije od svih pjesama, one koje nalazi- 
mo u svećeničkoj religiji. . . Priča svuda počinje sa zlatnim do- 

m. .. Ali ta sreća brzo iščezava kao san, tako da sada (a to 
sada je toliko staro koliko i povijest) živimo u posljednjem raz- 


2) Podatke o Kantovu poznavanju istočnih kultura sakupio je i biblio- 
Bgrafski obradio njemački indolog Helmuth von Glasenapp u knjizi Kant 
und dio Religionen des Ostens, 1954 (Beihefte zum Jahrbuch der Alber- 
tus-Univerist&t Kčnigsberg). O tome i o slijedećim podacima usporedi moj 
rad »Istočna renesansa« u doba prosvjetiteljstva i romantizma i njen odraz 
u novijoj povijesti filosofije, u časopisu Filosofija, Beograd, br. 2 (pogla- 
vlje iz neobjavljene doktorske disertacije). 


3) Usp. Raymond Schwaab, La Renaissance orientale, Paris, Payot, 
1950, str. 159 i d. 

doblju; sudnji dan i propast svijeta su pred vratima, pa u ne- 
kim dijelovima Hindustana poštuju suca svijeta i rušioca Rud- 
ru, koji se inače naziva Šiva, kao boga koji je već na vlasti, po- 
što je održavatelj svijeta Višnu, premoren svojim poslom koji je 
preuzeo od stvoritelja svijeta Brahme, napustio tu dužnost pri- 
je mnogo stoljeća.« 


Doista, nasuprot šaivizmu koji je većinska religija u savre- 
menoj Indiji, Bhagavad-gita kao vaišnavsko evanđelje sadrži još 
posljednje ostake ranije tradicije indijskih Arijaca, čija je izvor- 
na, vedska duhovna kultura već tada, u tisućljeću koje prethodi 
našoj eri, u posrednom i prilagođenom obliku prenesena u velike 
nacionalne epose, Ramayanu i Mahabharatu. Upravo u tome se 
sastoji dragocjenost Gite za sve one koji u hinduizmu uopće, a 
ne samo u sitnim vaišavskim sektama, još osjećaju ponos pra- 
stare indijske kulture i vjeruju da ta baština nije potpuno izu- 
mrla. Jer, i sam je savremeni naziv »hinduizam« za sve te izmi- 
ješane i neautentične ostatke starih indijskih religija po svom po- 
rijeklu strano i gotovo pogrdno ime kojim su tek islamski os- 
vajači žigosali »nevjernike« zemlje čije je pravo ime od davnine 
opjevane Mahabharati, a još i danas u njihovu vlastitom jeziku, 
Bharat. 


.vo_ o... 


gavad-gite. 


Šankara je pripadao »sekti« šiva. Pripisuje mu se i jedna vr- 
lo lijepa himna bogu Šivi. S druge strane, najpopularniji tekst 
sačuvan u njegovoj komentarskoj verziji važi kao evanđelje dru- 
ge, antagonističke, vaišnavske »sekte« novijeg hinduizma. Prema 
tradicionalnom vjerovanju Šankarin se duh preporađa do danas 
podijeljen na četiri duhovna nasljednika, koji po tom kriteriju 
postaju pravci četiriju hramova koje je Šankara utemeljio u 
četiri dijela Indije, između Tamil Nada i Kašmira. Šankarini 
sljedbenici, osim toga, iako su pripadnici brahmanske kaste, sa: 
činjavaju posebni monaški red sannyasina. Taj red uživa ugled 
malobrojne učene elite, koja se izrazito izdiže iznad sektaških 
ograničenja u hinduizmu. 

Kad sam 1965. počeo da predajem na univerzitetu u Madra- 
su, Centre of Advanced Study in Philosophy je organizirao moju 
posjetu Šri Šankaraćaryi čije je sjedište u staroj prijestolnici 
Tamil Nada, u hramskom gradu Kanći. U tom sam razgovoru 
želio da provjerim svoja shvaćanja povijesne pozadine preživje- 
lih vjerskih tradicija i njihovih odnosa o kojima je ovdje riječ, 
a čijom se stjecišnom tačkom danas može smatrati upravo Bha- 
gavad-gita. Evo izvoda iz zabilješke o tom razgovoru:* 

Pozivom na svoje studije indijskih filosofija i religija, po- 
sjetilac je izrazio želju da što bolje upozna savremeni odnos ša- 
ivizma i vaišnavizma u narodnoj vjeri. Priznao je da je lično 
skloniji vaišnavizmu zbog užih veza s kulturnom tradicijom Ve- 
da i eposa, dok šaivizam izrazitije zastupa stare pred-arijske kul- 
tove koji su u kasnijim vremenima ponovno zadobili sve snažni- 
iu premoć nad vedskom kulturom. Adi (prvobitni) Šankaraća- 
rya, iako je bio šaiva, u svojim filosofskim djelima komentira 
vedantinske spise, tako da kod njega ne dolazi do izražaja raz- 
lika tih dviju sekti. Pa ipak, u kasnijem povijesnom razvoju, 
posjetilac je primijetio, osobito u proučavanju indijske umjel- 
nosti — najprije u Elefanti, a zatim u Ellori, u hramovima u 
Oriss i na mnogim drugim mjestima — kako u skulpturi ikono- 
grafski lik Šive postaje sve to veći, dok se likovi Višnua i Brah- 
me u hinduističkom trojstvu (trimurti) smanjuju. Čuo je od 
nekih sljedbenika šaivizma da zapravo Šiva sam sačinjava cije- 
lo to trojstvo —- kao stvaralac, održavatelj i rušilac. . . 

Njegova Svetost se je saglasila u osnovi s tim opažanjima, 
pozivajući se također na porijeklo Šivina kulta u proto-indij- 
skoj kulturi Harappe i Mohenđodara. Ta je kultura bila pred- 
-arijska, pred-vedska, dravidska. U nastavku je domaćin naveo 
neka obilježja iz kojih se može shvatiti premoć šavizma u kas- 
nijem razvoju. 


. . . Šaivski je ritual jednostavniji od vaišnavskog. . . Ša- 
ivizam je tolerantniji prema vaišnavizmu nego obrnuto. Svaki 
vaišnava može slobodno da uđe u bilo koji Šivin hram, dok vaiš- 
nave ne puštaju šaive u svoja svetišta. Tako je vaišnavizam po- 
stao netolerantnija sekta. 


Posjetilac je primijetio na nekim mjestima (osobito u K6- 
naraku) da je kult Šive preovladao neposredno iza kulta Surye, 
boga Sunca, prethodnog vedskog božanstva. 

Domaćin je, u vezi sa pitanjima o potiskivanju ortodoksnih 
vedskih božanstava, istakao da je prednost Šive bila u tome što 
je Šiva bijelo božanstvo, a Višnu tamnoputo. Njihovo je mjesto 
U trojstvu ipak ostalo zamjenjivo, dok Brahma uvijek ostaje u 
sredini. U oba sistema Brahma je oličenje srednjeg principa u 


4) Zabilješka treba da bude objavljena u zborniku povodom Diamond 
Jubilee of the Ascension of the Peetha of His Holiness Sri Sankaracharya 


S ia Kamakotipeetha. (Zbornik se već nekoliko godina nalazi u 
ampi). 

psihofizičkoj strukturi svijeta, rađas." Šaive smatraju da bijeli 
bog Šiva oličuje (duhovni) princip sattva, a crni bog Višnu 
tamas (tamu). Vaišnave te kvalitete raspoređuju obrnuto. Shvat.- 
ljivo je da će svaki vjernik biti sklon da božansko trojstvo u 
cjelini identificira s božanstvom čiji je i sam sljedbenik. Ipak 
sve te razlike, vidne u narednom vjerovanju, nemaju nikakve 
primjene u redu sannyasina čiji je predstavnik Šri Šankaraća- 
rya. Tako je taj red šaivski, tradicija koju njeguje je vedantin. 
ska tradicija uzvišenijeg misaonog i duhovnog života. Njegova 
Svetost, kad udjeljuje svoj blagoslov izgovara uvijek ime Na- 
rayana (vaišnavskog posljednjeg avatara Višnua). Okrijepivši 
gosta narančom ponuđenom iz darova koje su vjernici prinijeli 
za dnevni obred (bhađan), domaćin je na rastanku i posjetioca 
blagoslovio u ime Narayana. 

Ne samo sadržajno nego i jezično pjesnik Bhagavad-gite se 
izražava jednostavnim i pravilnim klasičnim sanskritskim go- 
vorom. Zato se Gita i na evropskim univerzitetima često upotre- 
bljava za prvu laganu lektiru. Kad sam jednom indijskom pan- 
ditu rekao da mi se bitni dijelovi dviju najstarijih velikih upa- 
nišadi, Ćhandogye i Brhad-aranyake, čine i stilski i jezično još 
jednostavniji, odgovorio je da mi se to čini zato, jer sam i sam 
sklon filosofiranju, ali za jednostavnog prosječnog čovjeka ne- 
ma i ne može biti lakšeg ni boljeg štiva od Gite. 

Posve je drukčiji bio utisak Gite na evropske čitaoce od po- 
četka modernog proučavanja klasične indijske kulture. Gita je 
tu shvaćena kao vrhunski domet indijske mudrosti uopće. Po- 
četkom 19. vijeka, osobito u Njemačkoj, izraz onog »vrhunca 
romantike« (»das hochste Romantische«) za kojim je u Indiji 
tragao Friedrich Schlegel, onoga zbog čega je francuski pjesnik 
Lamartine tvrdio da je »ključ svemu u Indiji«, nalazi svoje oli- 
čenje u Giti. Tome je vjerojatno pridonio više od bilo koga 
Wilhelm von Humboldt svojom prezentacijom Gite u djelu 
Ueber die unter dem Namen Bhagavad-Gita bekannte Episode 
des Mahabharata. Kako je snažna i uvjerljiva bila Humboldto- 
va pohvala duhovnog genija Indije, možemo možda najbolje za- 
ključiti po potresnom utjecaju koji je Humboldtova studija ima- 
la na najokorjelijeg evropocentrističkog rasistu u evropskoj filo- 
sofiji toga vremena, Hegela. Hegel je 1827. u Jahrbiicher fiir 
wissenschaftliche Kritik (XVI, sir. 361—435) napisao prikaz 
Humboldtova djela, odavši — na 75 gusto napisanih stranica 
velikog formata— indijskoj filosofiji uopće, daleko izvan dometa 
Bhagavad-gita, priznanje koje znači potpuno napuštanje 1 nega- 
ciju Hegelova dotadanjeg stanovišta o inferiornosti azijske kul- 
ture. U ranijim predavanjima o filosofiji povijesti (Vorlesungen 
iiber_ die Philos. der Weltgeschichte) Hegelova razmatranja 0 


5) U sistemu samkhya, povezanom s yogom, o kojem je riječ i u dru- 
gom pogl. Gite, »potku« svijeta, a posebno ljudskog karaktera, sačinja- 
vaju tri osnovne kvalitete bića: sativa, svjetlost uma, rađas, obojenost čuv- 
stvom, i tamas, tama duha i tvari. 

azijskim kulturama obuhvaćaju posebnu knjigu (Die orientali- 
sche Welt, Bd. II), a u predavanjima o povijesti filosofije ( Wer- 
ke, Bd. XIII, 1840, str. 164) Hegel se o indijskoj filosofiji izrazio 
ovako: »U indijskoj filosofiji ideja nije postala predmetna. Za- 
to ni izvanjsko predmetno, nije shvaćeno prema ideji. To je ne- 
dostatak orijentalizma«. Revolucija tog shvaćanja pod utjecajem 
Humboldtova prikaza indijske filosofije u historijskoj pozadini 
Bhagavad-gite dovodi Hegela do uviđanja i priznavanja u indij- 
skoj filosofiji »višeg poleta, ili tačnije najuzvišenije dubine (die 
erhabenste Tief) gdje djelatnost biva apsorbirana spoznajom, 
ili tačnije apstraktnim produbljenjem svijesti u sebi samoj.«" 

Drugo poglavlje Bhagavad-gite sadrži popularnu kratku adap- 
taciju dvaju srodnih staroindijskih sistema samkhya i yoga, sve- 
denih na njima prvobitno stran, pseudovedantinski teizam. To 
se poglavlje još i danas najčešće citira, a u Indiji i najčešće zlo- 
rabljuje u političke svrhe nezavisno od tih preinačenih djelića 
starije racionalne mudrosti. Na Humboldtovoj razradi tih pre- 
ostataka sistematske misli zaustavlja se, među ostalim, i He- 
gel kad kaže da je razrada jedinstvenog cilja za kojim teže uče- 
nja samkhya i yoga, »a osobito puta do tog cilja, razrada koja 
se sprovodi po mišljenju i za mišljenje, razvijena do tolike raz- 
like od religijske formacije da itekako zaslužuje ime filosofija«. 
I dalje: »Treba cijeniti uzvišenost činjenice da su se Indijci uz- 
digli do takvog razlučivanja neosjetnoga od osjetnoga, općeni- 
tosti od empirijske mnogostrukosti, . . . do svijesti o uzvišeno- 
sti mišljenja« — ukratko rečeno, do svega onoga za što im je 
Hegel do tada iz apriornih pretpostavki svoje filosofije histori- 
je negirao bogodanu sposobnost. 

Evropljani su u filosofskim komentarima ove vrsie skloni da 
previde kastinsku oštricu na kojoj pjesnik Gite insistira u sva- 
kom poglavlju i u vezi sa svakom — i najdubljom i najplićom 
— vjerskom ili filosofsko-etičkom poukom. Za zapadnjaka, iz 
shvatljivih razloga, ta zadnja i najupornija socijalno-politička 
namjera i suviše lako gubi svoj prvobitni smisao, iščezava u ilu- 
ziji simboličke interpretacije »uzvišenih dubina«. U ratnim vre- 
menima našeg pokoljenja taj je već odavno tipični stav sažeo u 
jednoj kratkoj ocjeni osnovnog smisla Gita i Mahabharate u cje- 
lini ekscentrični ibero-američki filosof kulture, George Santaya- 
na, u osvrtu na svijet i život pod kraj vlastitog života, Apologia 
Pro mente sua?: 


6) Tačnije i opširnije podatke vidi u mojem članku navedenom u bilj. 2. 

T) Ti kao i ostali klasični sistemi indijske misli, autentično prikazani 
u svojim osnovnim djelima, a i u opsežnim komentarskim razradama ško- 
la, nezavisno od popularnih navoda na koje nailazimo u Giti ili u kasni- 
joj epskoj književnosti purana, pristupačni su danas u prijevodima i pri- 
kazima koje čitalac može naći u svakom historijskom priručniku indijske 
MEK KI (V. Radhakrishnan, Indijska filosofija, knj. II. Beograd, No- 
i X 

8) U knjizi The Phylosophy of George Santayana, edited by F. A. 
Schilpp, Evanston-Chicago, 1940. 

». .. A drugu verziju odnosa između racionalne i post-racio- 
nalne etike možemo naći u Mahabharati, u dobro poznatom pri- 


je ta vida moguće iživjeti zajedno, u istom trenutku. — U odri- 

canju ćeš naći zadovoljstvo tamo gdje si i s onim što si.« 
Preostaje nam da se upitamo kako taj neminovno realistički 

smisao i poruku Gite razumijevaju savremeni indijski mislioci. 


Romain Rolland, evropski biograf glavnih predstavnika novi- 
jeg hinduizma, opravdano je ocijenio da je Šri Aurobindo Ghose 
»najveći mislilac savremene Indije«. Još bi se i danas malo ko- 
ji poznavalac indijske tradicionalne kulture u samoj Indiji, a još 
manje u Evropi, suprotstavio tom sudu. Aurobindo (umro 1950.) 
je jedan od najvećih i najplodnijih pjesnika i učitelja yoge, kul- 
ture duhovnog razvoja, svoga vremena, a njegov je ašram (du- 
hovna škola) u Pondichery još i danas jedno od najaktivnijih 
međunarodnih središta indijske kulture. Šri Aurobindov filo- 
sofski podvig u indijskom vidokrugu usporediv je s istovreme- 
nom prekretnicom kojoj u evropskoj filosofiji određuje smjer 
H. Bergson. Ideja »stvaralačke evolucije« u cjelini, kojoj odgo- 
vara Aurobindova glorifikacija »božanstvenosti života« (Life 
Divine je naslov jednog od njegovih opsežnih djela), a posebno 
vitalistička koncepcija slobode kao »ploda koji dozrijeva«, toli- 
ko je bliža indijskom shvaćanju nego evropskom daje i sama ta 
metafora za Indijca tek svakidašnji citat od pamtivjeka doslovno 
tako formuliranog osnovnog načela indijskog gledanja na život 
i svijet. Dublji etički i metafizički smisao te pretpostavke o vre- 
menskom »dozrijevanju ploda« svake djelatnosti (»karma) sa- 
činjava središnju, ako ne i isključivu temu o kojoj raspravlja 
Krišna u Bhagavad-giti. Na području studija Gite Aurobindo je, 
uz vlastiti prijevod Gite na engleski, napisao komentarsko dje- 
lo Essays on Gita, koji se odlikuje kriterijima realnog i neposre- 
dnog pristupa bitnim problemima: 

»Na početku studija o starim spisima kao što su Vede, Upa- 
nišadi ili Gita, korisno je tačno odrediti u kojem smislu to činimo 
i koju korist zapravo očekujemo iz tog proučavanja za čovje- 
čanstvo i njegovu budućnost. . . Ako zaronimno u duh toga ve- 
likog djela, a pogotovo ako pokušamo živjeti u tom duhu, mo- 
žemo biti sigurni da ćemo tu naći toliko stvarne istine koliko 
smo sposobni da primimo; da ćemo tu naići na duhovni utjecaj 
i istinsku pomoć koja je preodređena da postane naš lični u- 

dio. . . Konačno, zbog toga su udjela i napisana velika djela. 
Sve ostalo je samo akademska rasprava ili teološka dogma.« 

U vezi sa slijedećom, neposrednom ocjenom realnog smisla 
Gite, potrebno je prethodno naglasiti da Aurobindo nije zastu- 
pao iracionalizam ekstremniji od Bergsonova, nego naprotiv 
znatno umjereniji, mogli bismo još izrazitije reći da je bio bli- 
ži raznim vidovima Whiteheadove filosofije. No ocjena realnog 
smisla i žive pouke Gite nije tek posredni izraz Aurobindova 
vlastitog stava. Obrnuto, ono što uzdiže vjerodostojnost njego- 
vih studija o Giti nad sve ostale jeste svjesni napor da ocijeni 
aktualnu vrijednost jedne od najvažnijih pokretnih snaga indij- 
skog duhovnog života svog vremena — a da je ne precijeni: 

»Arđuna je čovjek djela, a ne čovjek spoznaje. On je bo- 
rac, a nikako prorok ni mislilac. On u Giti utjelovljuje duh 
djelotvornog čovjeka, kojega u najoštrijoj i najžešćoj krizi sa- 
mo to djelo dovodi neposredno pred problem ljudskog života i 
njegove prividne nespojivosti s duševnim stanjem, pa i s idea- 
lom isključivo etičkog savršenstva. . . Zato se samo djelatnošću 
i djelima, a ne pasivnošću, dolazi do spoznaje o oslobođenju.« 

Dva glavna historičara indijske filosofije u istom razdoblju, 
S. Radhakrishnan i S. N. Dasgupta'", slažu se u polaznom realis- 
tičkom pristupu poruci Gite, ali uz to insistiraju na ncophod- 
nosti kritičkog ograničenja prvobitnog smisla te poruke na his- 
torijsku sredinu i vrijeme njenog porijekla. 

S. Radhakrishnan: »Autor Gite smatra da se čovjek nije mo- 
gao razviti u tom pravcu da pretpostavlja logiku. Zato je autor 
Gite pošao od upanišadi, povukao je njihove religijske zaključ- 
ke, te ih galvanizirao u životni sistem, povezujući ih, s popular- 
nom mitologijom i maštom naroda... Gita se nalazi na sredini 
između filosofskog sistema i pjesničke inspiracije... Gita je do- 
bila svoj izraz u razdoblju etičke religije, pa tako odgovara os- 
jećajima svoga vremena... Gita priznaje da razni ljudi dolaze 
do duhovnog uvida na razne načine, neki krizama moralnog ži- 
vota, neki intelektualnim sumnjama, a neki iz čuvstvene težnje 
za savršenstvom .« 


S. N. Dasgupta: »U Giti ne samo da nema ništa buddhistič- 
kog, nego isto tako ništa iz konačne sdmkhya filosofije ni iz 
yoge Patandđalijevih Yoga-stitra.« U odnosu prema školama 
sAmkhya i vedćnta Gita »predstavlja stariji sistem, gdje su gle- 
dišta starije sdmkhya škole bila izmiješana s vedAntinskim ide- 
Jama različitim od vedđnte u Šankarinom smislu.« 


.Već s Aurobindova stanovišta ovim bi se autorima mogao 
prigovoriti skepticizam i pozitivizam svojstven akademskoj his- 


9) Citati su prema djelu The Message of the Gita as Interpreted by 
Shri Aurobindo, edited by Analbaran Roy, London 1938. Opširnije podaike 
1 izvode vidi u mojoj Filosofiji istočnih naroda, I. dio. 

10) Bibliografski podaci i nešto opširniji prikaz gledšta ovih autora 
nalaze se u mojoj Flosofiji istočnih naroda, I. dio, str. 179—182. 

ioričkoj školi. Od novijih interpretatora Gite jedino Mahdćtmd 
Gandhi dolazi u otvoren sukob ne samo s takvim historičkim 
objektivizmom, nego i s Aurobindovim aktualističkim realiz- 
mom. U njegovu se izvorno raznorodnom stavu prema realnoj 
i neposrednoj vrijednosti i neosporivoj pokretnoj snazi Gite 
odražavaju podozrenja koja se ne mogu, i nikad se neće moći 
prikriti ni premostiti, ma koliko da je bilo mučno njegovo do- 
životno naprezanje da to postigne. No upravo će takva podozre- 
nja čitaocima iz drugih kulturno-historijskih krugova, a danas 
osobito evropskim čitaocima, u koječemu olakšati razumijeva- 
nje teže prihvatljivih moralnih vidova ovoga tuđeg narodnog 
vjerovanja, ako smijem da shvaćanja tog čitaoca, a osobito na- 
šeg čitaoca, usporedim sa svojim vlastitim osjećajem i doživlja- 
jem Gite prilikom opetovanih čitanja u burnom životnom ras- 
ponu od nekoliko minulih decenija. Zato ću probrani niz Gan. 
dhijevih zapažanja nastojati da prikažem što preciznijom saže- 
tošću." 

Gandhijev politički pokret pasivnog otpora, ostao je ukori- 
jenjen u principu odustajanja od nasilja, koji je pod imenom 
ahimsa ne samo vrhovno nego i jedino, isključivo načelo đain- 
ske religije pod čijim je snažnim utjecajem Gandhi odrastao. 
Đaini smatraju, ne bez opravdanih razloga, da je ta njihova re- 
ligija koja potječe od proto-indijskog kulta heroja, pa je do- 
sljedno tome ateistična kao i buddhizam, starija od svih ostalih 
vjera u Indiji, s kojima se nikad nije srodila. Dosljedno tome 
razmjeri đainske zajednice su historijski svedeni na mikroskop- 
ski ostatak od svega nekoliko milijuna sljedbenika raštrkanih 
po Indiji. Idealu ahimse, koji nikada nije bio isključivo đainski, 
vrlo se očevidno i izrazito suprotstavlja Gita, sveto pismo nami- 
jenjeno najširim slojevima. Da bi se uopće mogao približiti tim 
slojevima, Gandhi je morao da nađe, ili barem da doživotno 
traži mogućnost izmirenja tih dviju opreka. Ali nema sumnje da 
je i sam autor Gite bio svjestan istoga problema. Gita nije, a 
nije nikad mogla ni htjeti da bude frontalni nasrtaj na ideal 
ahimse. Ključ rješenja svoje poteškoće Gandhi je mogao naći 
jedino u načelu odustajanja od plodova djelatnosti, u odricanju 
koje i Gita propovijeda, a koje bi Gandhi želio da proširi do 
razmjera potpunog odricanja od nasilja, do konačne negacije 
stava koji propovijeda Krišna. Gandhi pri tome ne želi da se po- 
služi nepoštenim, erističkim sredstvima. Njegova mukotrpna 
borba s Gitom, borba za pomirenje, počinje priznanjem da svoj 
moralni ideal nije našao u Giti, nego daleko od nje, u kršćan- 
skom Evanđelju, o kojem je dosljednu pouku našao kod Tol- 
stoja. 


11) Gandhijeva borba s Gitom trajala je cijelog života i dolazila do iz- 
raza u mnoštvu njegovih članaka i govora. A. T. Hingorani sakupio je ice 
izjave u knjižici The Teaching of the Gita by M. K. Gandhi (Pocket Gand- 
hi Series, No. 5, izdanje Bharatiya Vidya Bhavan, Bombay, 1962). Iz te su 
zbirke izabrani i slijedeći citati. 


486 


»Novi zavjet mi je pružio olakšanje i neizmjerno zadovolj- 
stvo nakon odvratnosti koju sam osjetio prema dijelovima Sta. 
rog zavjeta. Propovijed na gori našla je ravan put u moje srce. 
Počeo sam da je uspoređujem s Gitom .. .« 

»Ja Giti pripisujem značenje potpuno različito od onoga koje 
joj se redovno pridaje. Ja je ne smatram ni opisom ni podsti- 
canjem rata u fizičkom smislu... Smatram da je tekst Gite pre- 
irpio mnoge izmjene. . . U njemu ima mnogo toga što je oče- 
vidna interpolacija... Meni nije poznato da je Krišna iz Maha- 
bharate ikada stvarno postojao. Moj Krišna nema veze ni sa 
kojom historijskom osobom... Od imćna koja se spominju u 
prvom poglavlju Gite po mojem shvaćanju ni jedno nije izrazito 
lično ime, nego su sve to imena općeljudskih svojstava... Ja u 
Dury6dhani i njegovim suborcima vidim niže porive u čovjeku, 
a u Arđuni i njegovima više podsticaje. Bojno polje je naše vlas- 
tito tijelo.« 

»Ja ne vjerujem da Gita propovijeda da dobro treba činili 
nasilnim sredstvima. Ona je prvenstveno opis dvoboja koji se 
zbiva u našim vlastitim srcima... Iako (2. pogl. Gite) daje po- 
voda tumačenju u prilog nasilju, meni se čini da zaključni sti- 
hovi isključuju takvo tumačenje. Činjenica je da nas doslovno 
tumačenje Gite vodi u more protuslovlja. Doista, slovo ubija, 
a duh udjeljuje život... Iako je teško neke stihove izmiriti s 
učenjem o nenasilju, još je mnogo teže smjestiti Gitu u cjelini 
u okvire učenja o nasilju.« 

»Ipak možemo slobodno priznati da Gita nije napisana s na- 
mjerom da uspostavi ahimsu (ideal nenasilja). Taj je ideal već 
bio priznat kao prvobitna dužnost u vremenima prije Gite. Gita 
je trebala da doda poruku o odustajanju od plodova djelatno- 
sti... Pretpostavimo da je u doslovnom smislu po učenju Gite 
dozvoljeno reći da se ratorobnost može uskladiti s odricanjem 
od ploda. Pa ipak ja, nakon četrdeset godina upornog nastoja- 
nja da učenje Gite u potpunosti primijenim u svom vlastitom 
životu, moram skromno priznati da osjećam da savršeno odri- 
canje nije moguće bez savršenog sprovođenja ahimse (nenasi- 
lja) u svakom pogledu i u svakom obliku... Bolna je činjenica 
da teroristi potpuno pošteno, ozbiljno i dosljedno koriste Gitu, 


u neki od njih znaju napamet, u obranu svoje nauke i po- 
ike.« 

DISKUSIJA 


DRUŠTVENA ORGANIZACIJA I TEATAR 
Danko Grlić 


Zagreb 


Gotovo je i suvišno govoriti o banalnoj činjenici da nikakva 
organizacija, pa ni ona najsavršenija ne može bez stvaralaca 
stvoriti stvaralaštvo. To ipak niukoliko ne znači da određen tip 
organizacije ne može onemogućiti stvaraoca u ispoljavanju stva- 
ralačkih moći. Pojednostavljeno rečeno — da parafraziram Tai- 
nea — bez sjemena neće nikad izniknuti biljka, ali iz sjemena 
će ako padne na plodno tlo, izrasti stabljika, a sigurno će izginuti 
nađe li se u pustinjskom pijesku. Negiranje ove teze pomoću 
tzv. empirijskih činjenica — kao što to na primjer čini Hauzer — 
o tome da su se vrlo često javljali veliki umjetnici za vrijeme 
najdespotskijih despotija — toliko je, zapravo, površno da o 
tome ne bi trebalo gubiti riječi. Dovoljno je postaviti pitanje 
koliko je u društvenim uvjetima diktatura uništeno stvaralaca 
kad ih se, usprkos tiraniji, ipak nekolicina pojavila. To pojav- 
ljivanje nije nikakav dokaz o tome da određena organizacija ne- 
ma udjela u onemogućavanju stvaralaštva već je samo indeks 
velikog broja talenata kod kojih su se tek neki spasili. 


Kulturnoj je proizvodnji, dakle, nesumnjivo potrebna u naj- 
manju ruku ona društvena atmosfera koja neće sprečavati 
njen razvoj. No ako ostanemo u kontraverzi: kultura — nekul- 
tura, iz tzv. vankulturne sfere, kultura i ne može drugo očekivati. 
Sve druge društveno-organizacione forme koje bi imale veće pre- 
tenzije (tj. ne samo da dopuste stvaralaštvo već da i same stvore 
stvaraoce po svojem liku) patile bi, bile one inače ne znam 
kako demokratske ili liberalne, ne samo od suhog shematizma, 


. . Referat održan na »II međunarodnom simpozijumu pozorišnih kriti- 
dog 008 na temu »Pozorište — kolektivni čin«, Novi Sad, 25—27. 

uniformnosti, bezličnosti, pa i prenaglašenog sociologiziranja, 
već i od nametanja nečega što ne proizlazi iz stvaralaštva, stva- 
ralaštvu. Naturanje, dakle, bilo kakvog, pa i po sebi najjboljeg 
modela društvene organizacije kulturi, može, po ovoj tezi, imali 
vrlo negativne posljedice, bez obzira na moguće potpuno sup- 
rotnc želje organizatora. Drugim riječima, ako na primjer govo- 
rimo o umjetnosti, onda sama umjetnička proizvodnja može za 
sebe naći takve organizacione oblike koji su joj kao umjetničkoj 
najprimjereniji i koji će je kao umjetničku omogućiti i nije po- 
irebno da za njen slobodan razvoj bude i suviše neko izvan nje 
za nju zabrinut. Kultura dakle treba da stvori organizaciju a ne 
organizacija kulturu. Pa ipak, ova na prvi pogled prihvatljiva i 
gotovo plauzibilna teza nije tako samorazumljiva i bez prigovo- 
ra kako bi se to po određenoj zdravorazumskoj logici, moglo 
nekome pričiniti. 

Kad, naime, govorimo o kulturi uopće, potrebno je odmah 
reći da je u krajnjoj liniji najautentičnija kultura umjetnost, 
jer je kao najizvornija i najslobodnija stvaralačka djelatnost 
ujedno i pravi medij egzistencije ljudskog. Nemoguće je, dakle, 
govoriti o kulturnom sektoru koji bi bio izvan ili nasuprot soci- 
jalnoj sferi, štaviše, umjetnost je — kako god se to nekom mo- 
žda činilo i paradoksalnim — sama supstancija socijalnog života. 
Društveni život nije nešto što se može odvijati nezavisno i istin- 
ski progresivno izvan onog najslobodnijeg stvaralaštva koje je 
upravo kao umjetničko djelo ujedno i pretpostavka i rezultat 
samog socijalnog supstrata. Kako god međutim društvo bez 
umjetnosti nije društvo, to isto tako treba istaći da je takozvana 
predstava umjetnosti neovisne o društvu češće plod primitivnog 
shvaćanja o takozvanoj čistoj umjetnosti i o umjetniku kao geni- 
jalnom osamljeniku u kuli od slonovače, nego realitet istinskog 
umjetničkog djelovanja. Osim toga, ona zapravo znači i stav- 
ljanje u zagrade bitnog smisla i misije svake umjetnosti. Htjela 
to ona ili ne, u takvoj predodžbi izolacije umjetničkog, umjet- 
nost zapravo postaje tek periferni i profesionalni dekorater ži- 
vota, njegov drugobitak. Žonglirajući samozadovoljno uvijek po 
istim tipkama, ona bi tako dozvolila da se sam život odvija u 
njoj stranim, neumjetničkim, nestvaralačkim oblicima, kao puka 
empirija svakodnevnice koja se, po ovom dualitetu, ne može 
nikad prepoznati u posebičnom, odvojenom, stručno zaposjed- 
nutom mediju umietničkog. No stvar je u tome da se prekine 
s ignorantskim stavom koji je, s pijedestala obogotvorenih um- 
jetnika, pun prezira prema tzv. običnom, banalnom životu, kao 
i da se ujedno dokine ono ponižavanje umjetnosti kojim se stav- 
lja na rub takozvanog pravog materijalnog života kao njegova 
manje-više neozbiljna, pa i suvišna dokolica i razbibriga. Dru- 
gim riječima, stvar je u tome, da se prekine s izdvajanjem i hi- 
postaziranjem života ili zatvaranjem umjetnosti u samu sebe 
i da se, po Marxovim riječima, otpočne umjetnički živjeti. 

To dakako nikako ne znači spustiti umjetnost na horizont 
utvrđivanja, uljepšavanja ili apologije postojećeg i stvarnog, već 

uzdignuti i samu zbilju na rang istinskog tj. životno umjetnič- 
kog. U tom smislu, doista model umjetničkog stvaralaštva može 
poslužiti i kao paradigma svakom međuljudskom stvaralačkom 
odnosu. 

No, kao što profesionalni cehovski interes umjetnika nec 
može biti reprezentant pravog umjetničkog života, pa stoga i ne 
može biti nametnut društvenoj zbilji, tako isto i puki realitet 
postojećeg društva, ne može biti statički okvir kojeg poslušno 
treba da slijedi umjetnički stvaralac. 

Štaviše, često se iz tog života jedna izdvojena, otuđena ideo- 
loška sfera nameće u ime posebnih, parcijalnih interesa umjet- 
ničkom i misli da ima pravo propisivati mu ne samo norme, 
okvire i granice slobode, već i način, pa i sam predmet umjet- 
ničke proizvodnje. Stoga, kad je riječ o teatarskoj umjetnosti, 
toj umjetnosti s jako izraženim društvenim reperkusijama i toj, 
kako ćemo vidjeti, kvintesenciji svake umjetnosti — onda je doi- 
sta potrebno zapitati se nije li bilo kakav tip izvanjskog usmje- 
ravanja kazališta ili čak dirigiranja njime ujedno i degradacija 
i teatarske umjetnosti i društva u kojem se ta umjetnost zbiva. 

Dozvolite mi da za ilustraciju ovih teza ovdje posvema kratko 
citiram dva religiozna mislioca, dva velika crkvena autoriteta, 
jednog poglavara i jednog teologa i filozofa. Iz suprotnosti nji- 
hovih stavova bit će možda jasnije o čemu je riječ kad govorimo 
o nametanju umjetnosti nekih posebnih otuđenih i ideoloških 
stavova. Papa Pio XII rekao je 26. augusta 1945. pred kazališ- 
nim umjetnicima: »Strast je doista izgrađene umjetnosti da pri- 
kazom ljepote uzdigne duh do takve visine koja je s onu stranu 
carstva materije, do Boga, najvišeg dobra i apsolutne ljepote, 
iz kojeg proizlazi sve dobro i sve lijepo.« Kako god to izgledalo 
paradoksalno, stav kojeg smo eksplicirali izjavom Pape Pia, 
svodeći umjetnost isključivo na to da se uzdigne do božje visine, 
zapravo degradira umjetnost, jer je podređuje heterogenim, 
njoj stranim, neumjetničkim i neživotnim ciljevima. Ne mislimo 
zasada raspravljati o tome što bismo — kad bi taj zahtjev bio 
opravdan — upravo na primjer iz umjetnosti teatra — a Papa 
se obraća baš tim umjetnicima, morali izbaciti veliku većinu, 
skoro sva značajnija kazališna djela — jer su upravo ona u prvi 
plan stavljala vječnu prometejsku, nikad stišanu borbu čovjeka 
protiv neprikosnovenosti i zastrašujuće osvete božanskog auto- 
riteta. Nećemo ulaziti ni u nesumnjivo protivrječan stav između 
taktičkog povlađivanja umjetnosti i principijelnog teološkog 
stava o teologiji kao najvišoj među ljudskim spoznajnim i znan- 
stvenim moćima. Ako bismo, naime, konzekventno mislili, teo- 
logija — ovim papinim stavom — sama sebi oduzima pravo koje 
je uvijek prisvajala, da bude kruna znanja i jedina spoznaja 
kroz koju govori bog. Nas u ovom trenutku zanima, međutim, 
nešto drugo: teološki stav o kojem je riječ, pati prije svega od 
nakaradnog ideologiziranja umjetnosti. Umjetnost je naime, 
po toj shemi, zapravo tim više umjetnost čim više služi vanj- 
skim, neumjetničkim ciljevima. Tako ostaje samo privid identi- 

fikacije umjetnosti s najvišom duhovnom moći, upravo zato 
jer tu nije riječ više o umjetnosti već djelatnosti koja — u manje 
ili više uspješnom, manje ili više lijepom ruhu — treba da služi 
drugim svrhama, i širi slavu onog iz kojeg »proizlazi sve dobro 
i sve lijepo«. 

To je — po mojem mišljenju — izvanredno dobro uočic 
jedan drugi poznati teolog i filozof već koncem XVIII stoljeća, 
pomalo zaboravljeni Friedrich Ernst Daniel Schleiermacher, čiju 
su »Estetiku« svojedobno neki njemački školski filozofi identi- 
ficirali sa »mlakom i jalovom poslijepodnevnom propovijedi sta- 
rog impotentnog govornika (Eduard von Hartmann). On od. 
lučno ustaje protiv bilo kakvog omalovažavanja umjetnosti, ali 
istovremeno se vrlo energično ograđuje od obogotvorenja um- 
jetnosti (Vergčtterung der Kunst). Teolog Schleiermacher go- 
vori štaviše o tome da i erotska umjetnost ima raison d'ćtre ako 
ostaje umjetnost, ali ona to ne može biti ako na račun umjet- 
nički duhovnog ostaje pri pukom čulnom elementu, isto tako 
malo kao što može dozvoliti onom izdvojeno duhovnom da pri- 
guši, da uopće naškodi umjetnički čulnom. Na str. 74 svoje 
Estetike, izriče on stoga misao koja ima još uvijek određenu 
aktualnu vrijednost. »Wenn die Kunst in ihren lasciven, eroti- 
schen Produktionen die Begierde erregt, so tut sie offenbar 
etwas was sie als Kunst nicht soll. Aber wir k&nnen dies auch 
rein von der entgegengesetzte Seite sagen. Auch wenn die reli- 
giose Kunst ein religićses Gefihl erregt, geht sie iiber ihre Gren- 
ze hinaus«.* Umjetnost je dakle za Schleiermachera slobodna 
produktivnost, dok su .i čulno erotski užitak i religiozno osjeća- 
nje — ma koliko da su inače različiti u drugim okolnostima — 
determinirani onim što Schleiermacher zove »vanjski bitak« 
(ausseres Sein). Ova teza da religiozna umjetnost ako želi po- 
buditi religiozni (a ne umjetnički) doživljaj prestaje biti um- 
jetnost, izrečena od jednog teologa koga su upravo njegova rigo- 
ristička subraća nazvala impotentnim, doista je smiona i govori 
o izvanrednom osjećaju za vrijednost umjetničkog koju on pre- 
ferira i svom vlastitom idejnom konceptu. Zato i može postavili 
tvrdnju da je ne treba podvrći ni teologiji ali ni bilo kakvom 
drugom, na primjer erotskom užitku jer samim tim gubi na um- 
jetničkoj snazi i stavlja se u službu umjetnosti stranih poriva 
ili ideologije. 

No i naš osjećaj danas za umjetničko također ne bi smio za- 
tajiti onda ako je riječ i o nekim drugim, navodno naprednim 
tendencijama koje su najčešće potpuno strane onom što Marx 
zove umjetničkim životom. Tada se naime postavlja pitanje kako 
bi, kada i zašto, imali pravo tražiti od umjetnosti da slijedi bez 


* »Ako umjetnost u svojim lascivnim, erotskim proizvodima, pobuđuje 
požudu, to ona očigledno čini nešto što ne treba da čini kao umjetnosLi. 
Ali mi to možemo reći čisto i sa suprotne strane. Ako religiozna umjetnost 
pobuđuje religiozni osjećaj, prelazi ona preko svojih granica.« 

pogovora naš koncept. Izvanredno je važno da u tom pogledu 
budemo vrlo oprezni da imamo na umu kako se čak i humani- 
zam koji se iz jedne određene sfere nekome nameće, može pre- 
ivoriti u svoju suprotnost. Osobito je, međutim, taj oprez po- 
treban ukoliko je riječ o stavu koji sam za sebe, bez mogućnosti 
istinske verifikacije, misli da je napredan. Pitanje naime koje 
se pri tom postavlja, upravo iz marksističkog aspekta je u tome 
zašto i kako neka ideološka doktrina — a to i jest bit svega 
onoga što se zove ždanovizam — ima pravo za sebe tvrditi da je 
naprednija a to znači i humanija od same umjetničke biti um- 
jetničkog. Marx, i to ne mladi, već zreli Marx, nakon Komunis- 
tičkog manifesta, nije ni slučajno, pa ni usputno rekao da bi i 
sama proizvodnja trebala poprimiti umjetnički karakter i da bi 
trebalo otpočeti umjetnički živjeti. Samim tim on je zapravo po- 
stavio i pitanje na osnovu čega bi ono što je izvanjsko, pa i 
strano umjetnosti (jer da to nije ne bi joj se nikad trebalo na- 
metati, i već je samo nametanje indeks drugobitka) bilo vrijed- 
nije i ljudskije od onog što je najvrednije u samoj toj umjet- 
nosti. Da li je naime kriterij za to vrednovanje kao kriterij za 
umjetnost opravdan baš onda kad je iznađen u vanumjetničkoj 
ideološkoj sferi. 


Istinito umjetničko djelo je u tom smislu upravo ono koje 
adekvatno i koherentno izražava svoj umjetnički sadržaj, pa kad 
u njemu bilo koji drugi moment želi zadobiti nasilnim putem 
prevlast nad umjetničkim, tada umjetničko djelo prestaje biti 
unutarnje umjetnički konzekventno, ne pokazuje više vlastitu 
unutrašnju nužnost pa samim tim možemo govoriti o simulira- 
nom, neautentičnom, dakle i neistinitom umjetničkom djelu. 
Pri tom treba naglasiti da nije riječ o tzv. činjeničnoj, već o ži- 
votnoj istini, koja je ujedno i istina života i mogući život takve 
istine. 

Sve ovo što smo spomenuli, nije nikako — tada bismo bili 
potpuno krivo shvaćeni — plediranje za neki larpurlartizam, za 
intaktnost, nepovredivost, izoliranost, po sebi i za sebe samo- 
stalne umjetnosti. Umjetnost radi umjetnosti, i tu Plehanov ima 
pravo, isto je takva besmislica kao i bogatstvo radi bogatstva. 
Uostalom, već smo u početku naglasili da pravi smisao umjet- 
mičkog vidimo upravo u tome što on postaje istina cjelokupnog 
života, a ne neke parcijalne, profesikonalne svijesti, zanimanje 
određenog broja dekoratera života. Pa ipak, bilo je potrebno 
ukazati na unutarnji smisao umjetničkog u odnosu na česte, u 
našem stoljeću sve češće nasrtaje na ono umjetničko u umjetno- 
sti koji se nažalost vrlo uspješno i vrlo rafinirano, vode i sa po- 
zicija tzv. pragmatističke koristi. Ali umjetnička vrijednost isto- 
vremeno nije u tome — to nije nikad dovoljno naglašavati — da 
se umjetnost sama sebi penje na glavu i besmisleno vrti u stro- 
go omeđenom krugu, hvatajući samu sebe za svoj kitnjasti rep. 
Vrijednost se umjetničkog može pokazati u svoj svojoj punini 
baš time što i sama utječe na promjenu čitave vanjske, tako- 
zvane neumjetničke zbilje, što dakle neprestano i bitno humani- 

zira cjelokupni čovjekov svijet. Jasno je dakle da pri tom ne 
može biti kao o idealnom modelu riječ o nekoj vladajućoj pro- 
fesionalnoj organizaciji umjetnika, već društvu koje sebe orga- 
nizira na način što će mu omogućiti istinski ljudski život koji 
ne može nikada biti s onu stranu umjetničkog. 

Kad dakle govorimo o teatru onda bi, mislim, društvena or- 
ganizacija u okviru koje djeluje kazalište, morala, proizići kon- 
zekventno ranije iznijetom, iz same mogućnosti neposredne ko- 
munikacije sa životom, a to zapravo znači iz same biti onoga 
što se i zbog čega se bilo šta organizira: iz biti kazališnog čina 
danas. 

Dakako, da bi bila iluzija misliti da se, u jednom relativno 
kratkom članku, može iskazati sve ono što teatar čini u njego- 
vom bitnom određenju teatrom, ali već i djelomična fenomeno- 
loška analiza pokazuje kako je i koliko teatar u sebi protivu- 
rječan pojam i koliko fundamentalnih paradoksa i na izgled ne- 
rješivih antinomija sadrži u samom sebi. 

On je istovremeno vremenski vrlo ograničen i bez vremen- 
ski, umjetnički neprolazan, individualno stvaralaštvo pisca od- 
nosno režisera i kolektivni čin ansambla, medij koji u sebe pri- 
hvaća postojeći duhovni horizont svijeta, ali koji i stvara taj 
horizont, književno djelo kao pisani tekst i djelo koje postoji 
isključivo kao izvedba, ontički za sebe i po sebi postojeći i po- 
stojeći samo u odnosu prema publici, refleks historijske svijesti 
određene epohe i transcendiranje historijskog, izraz onog naj- 
općijeg, najtipičnijeg i istovremeno prikaz onog najindividual- 
nijeg, najintimnijeg, fenomen koji je skučen u teatarsku dvoranu 
s ograničenim utjecajem na ograničeni broj ljudi i koji stoga u 
vrijeme tehničke civilizacije izgleda star, nemoćan, s patinom 
romantične zakašnjelosti i medij koji začudo još uvijek ima iz- 
vanredno aktualno djelovanje, veće od bilo koje druge umjetno- 
sti na formiranje epohalne svijesti i duhovne klime vremena. 

Svaki ovaj paradoks, uzet sam za sebe, zavrijedio bi posebnu 
analizu, što je, dakako, i nemoguće, pa možda čak i nepotrebno 
u ovoj prilici zato što te u stvari banalne i poznate paradokse 
nisam iznio zbog njih samih već kako bih pokazao da su to ne 
samo čisto teatarske već u biti ujedno i životne, najživotnije 
kontraverze samog ljudskog opstojanja. Osim toga, neke antino- 
mije koje sam spomenuo, spadaju u takozvanu svakodnevnicu 
u praktične dileme koje najbolje osjećaju, takorekuć na svojoj 
koži ljudi iz teatra i o kojima nema smisla teoretizirati. 

Ipak, samo usput, da kažem nešto o nekim od tih paradoksa. 


Prije svega nešto o protivurječju između prolaznosti i ne- 
prolaznosti teatarskog čina, odnosno o tome koliko je teatar 
refleks historijske svijesti, a koliko je s onu stranu tog histo- 
rijskog. Nitko ne može kazati da Eshil na određen način nije 
izrazio svoje vrijeme, Shakespeare svoje, a Beckett svoje, ali 
istovremeno njihova su djela upravo po onom što je u njima 
umjetničko i transcendiranje ili ako hoćete zaustavljanje vre- 
mena. Ta su djela ćuška pukom postojanju upravo u tom smislu 

što su nešto drugo do naprosto događanje, naprosto protjecanje 
vremena. Stoga nije teatar puki odraz svojeg doba, prolazna 
sjenka onog što se jednom u prolaznosti zbilo, već iz svog vre- 
mena govori o onom bezvremenskom, pa je stoga i Eshil i Shake- 
speare živ upravo po onom što nije samo priča ili događanje ve- 
zano uz određeno razdoblje. No kad kažemo transcendiranje 
vremena tada nikako ne mislimo na nešto transmundano ili čak 
mistično, što lebdi kao himera u vječnosti, što je ne samo be- 
životno već i protuživotno. Ono što Marx u »Grundrisse« (na 
str. 31) zove »vječna draž umjetnosti« nije nikako s onu stranu 
života, već je, štaviše, život u svoj svojoj punini i pravoj život- 
nosti. Ne donosi li, uostalom, takozvani realni život takve tre- 
nutke i nismo li ih mi barem jednom u životu — u najmanju 
ruku onda kad smo bili zaljubljeni ili kad smo doživjeli nesi- 
mulirani patos smrti — osjetili i proživjeli smatrajući ih traj- 
nim doživljajem, trenucima u kojima smo komunicirali s nečim 
neprolaznim. A nije li i tu teatar zapravo samo sublimacija, 
izražajnija, koncentriranija forma izraza takvog pravog ljudskog 
života. I nije li njegova snaga baš u tome što paklenske dileme 
sukobe, pobjede, poraze, zanose i bezumlja takvog života iznosi 
kao tipična, opća, sveobuhvatna, ali istovremeno u liku ljudi 
koji pred nama, kao prisutni, tu i sada, neponovljivo individu- 
alno žive, dišu, bore se, ljube i pate, koji neposredno govore oko 
u oko, usta u usta, uho u uho. Teatarski se čin odvija — nasu- 
prot svim drugim umjetnostima — pred nama danas, on se ne 
može odložiti za sutra, teče kao sam život, ali i kao ćuška životu 
koji je beživotan. Nije, dakle, za teatar i za njegovu vriiednost 
presudno samo to što je zapravo najpopularnija, najčitkija um- 
jetnost — na koncu za to je možda danas više sposoban televi- 
zijski medij — ili što budi interes za druge oblike kulturnih ma- 
nifestacija, za likovne umjetnosti, knjigu, muziku, za sferu duha 
uopće. A nije ni njegova temeljna vrijednost u tome što može 
predstavljati ukupnost svih tih elemenata: vizualne vrijednosti 
likovnih umjetnosti, ideja, stila, humanih i verbalnih vrijednosti 
pisane riječi, duhovnih ugođaja muzike. Presudna za njegovu 
snagu utjecaja je upravo ova neposrednost obraćanja — ne- 
posrednost koja čak nije tako snažna ni kod televizije, jer je 
ekran ipak svojevrsni posrednik — i upravo to u teatru sve nje- 
gove ideje i sva lica čini tako plastičnim, tako bliskim, jer su 
dio atmosfere koju sami dišemo. 


Isto je tako na prvi pogled čudan i nerazjašnjiv paradoks 
da teatar — uza sve one često i pseudoiskustvene činjenice o 
njegovoj krizi, — još danas može uvijek imati takav društveni 
utjecaj. U vrijeme tehničkih giganta, fantastičnih mogućnosti 

omunikacije, u vrijeme u kojem postoji u svjetsko-povijesnim 
razmjerima sve manje vremena za pravo ljudsko vrijeme, u 
ojem svi nekamo žure i trče, u vrijeme atomskog života i još 
više atomske smrti, kozmosa, kad iz svih štamparija svijeta ku- 
ljaju svakog sata milijuni tona štampanog papira koje nas oba- 
vještavaju o svemu što se netom zbilo na ovoj planeti i izvan nje, 

u to vrijeme racionalnih ljudi, ljudi strojeva i umjetnih žena s 
ribljim očima, vrijeme masakra i luđačkih vozila što jure po 
beskrajnoj traci, u to dakle i takvo vrijeme postoje neke čudne 
osamljeničke dvorane u kojima neki blijedi zanesenjaci igraju 
neke beskorisne i zastarjele igre: to je sudbina teatra. Kako to 
da ta krhka biljka, skromno uokvirena nekim intimnim preoku- 
pacijama i dilemama još živi u tom općem, umno planiranom 
bezumlju, ili još nevjerojatnije kako to da na nekog u toj su- 
manutoj buci i zvižducima još može djelovati? Još je to nekako 
zamislivo u Antici, u vrijeme kad, kako je duhovito primijetio 
Eliot, Aristotel nije morao računati na kazalište kao na nešto 
što donosi novac — ali danas kad sve postaje roba, i kad sve ima 
cijenu? 

Samo na prvi pogled je nevjerojatno da teatar djeluje još 
uvijek tako impresivno, potresno, sveobuhvatno, sveobuhvatnije 
gotovo od bilo koje druge umjetnosti. Kako je na primjer ono 
slobodno u antičkoj drami djelovalo a i danas još djeluje tako 
oslobađajuće? Prije svega broj nije u onom ljudskom bitan. Pro- 
metej je bio sam, ali taj samotnik je bio dovoljan da u ljudima 
zapali plamen koji još uvijek gori. Prometejska, bezbožnička, 
oslobađajuća riječ s dasaka govori sama naizgled nekolicini o 
snazi i prkosu čovjeka pojedinca, jer govori svima o onom naj- 
ljudskijem u nama, budući da smo barem potencijalno, svi ljudi. 
To je čudo teatra. 


Stoga je dovoljna i nekolicina koja će osjetiti svu snagu ri- 
ječi koju izgovara čovjek od krvi i mesa. Sve što se zbilo u ne 
znam kako dalekoj prošlosti događa se tu u sadašnjosti, pa su 
u čovjeka odjednom njegova volja, um i njegovo srce, neposred- 
ni. Jako može i čitalac stvoriti čitajući dramski tekst, u mašti 
predodžbu drame, on je ipak tako doživljava po njenim književ- 
nim osebinama, samo scensko ostvarenje može dati specifičnu 
teatarsku vrijednost. Knjiga, uostalom, može biti napisana u 
najaktualnijim zbivanjima danas i ovdje, ali knjiga je već u 
trenutku kad se čita, prošlost. A prošlost nas nikad ne uzbuđuje 
kao sadašnjost. Stoga je već i stari Hegel zapisao: »Po mojem 
mišljenju zapravo ni jedna drama ne bi trebalo da se štampe 
već da se kao rukopis ustupi kazališnom repertoaru otprilike 
kao što je to bio slučaj kod starih.« (Hegel, Estetika, III tom, 
str. 564). 

Govori tako, na primjer u antičkoj drami, pred nama živ 
čovjek o vladarima kao pijanicama, ženskarima i zločincima, 
ne boji se ni žbira ni bogova i brani pravo na svoje sumnje, na 
svoje mišljenje i djelovanje, premda zna kakva ga sudbina čeka. 
Bez obzira, međutim, na fenomene derealizacije (pozornica, kos- 
timi, maska) koje nesumnjivo sadrži kazališni čin, on živi i kreće 
se tu pred nama i obraća nam se kao sugovornik. Ne pobuđuje 
li to obraćanje često u nama neke možda i davno zapretene 
snage i nisu li te snage, kako god se čine na izgled majušne, 
zapravo opasne? I kad su tu u susjedstvu nedavno grčki pukov- 
nici zabranili prikazivanje antičkih drama — ne dakle štampa- 

nje tekstova, već prikazivanje drama — onda se to smatralo 
vrhuncem stupidnosti, netolerantnosti, pa su i neki naši komen- 
tatori to popratili s riječju: neshvatljivo. A nije to bilo ni tako 
neshvatljivo ni tako glupo. Dobro su osjetili gospoda pukovnici 
koliko prijeti ta naizgled tiho izgovorena riječ s teatarskih da- 
saka. Oni su njome — izgledalo to nekom i nategnuto i pretje- 
rano — doista ugroženi. I oni su za sebe dobro učinili da su je 
zabranili. Teatar treba u neslobodnim zemljama zabraniti. Tea- 
tar je stalna iskra, neposredan zov, pobuna. 

Nismo, međutim, toliko naivni da mislimo da teatarski čin 
predstavlja direktni poticaj na akciju, premda ni to nije uvijek 
i pod svim uslovima nemoguće. No poznat je primjer kako su 
robovlasnici gledajući »Čiča Tominu kolibu«, plakali ganuti na 
predstavi, a nakon povratka kući i dalje mirno tukli robove. Pa 
i Max Frisch možda ima pravo kad tvrdi: »Milijuni gledalaca vi- 
djeli su Brechta i vidjet će ga i opet; usuđujem se sumnjati da je 
i jedan na taj način promijenio svoje političko mišljenje«. 

No nije riječ o tome da će kazališni čin sada i ovdje promi- 
jeniti političko mišljenje gledalaca, pa ni o tome da ga uopće 
idejno promijeni i potpunoma izbaci iz ranijih shema, premda 
je posebno moderna drama, izvlačeći gledaoca iz njegovog pa- 
sivno meditativnog ugodnog mjesta u gledalištu i tu mnogo uči- 
nila. Riječ je o tome da se čuju direktno, javno, pitanja i sum- 
nje koje će prije svega drugog, prije svake knjige, prije svakog 
političkog plakata, svake agitacije, nesumnjivo, baš time što su 
bez posrednika, a obraćaju se svakom pojedinačno, i svima kao 
generičkom biću čovjeka, koji će dakle svim tim i još mnogo čim 
drugim probuditi, ako je zaspao, ili ponovno u nas usaditi, ako 
je nestao, onaj mali crv ljudskog što nas nikad više neće pustiti. 
Neće on više dozvoliti da mirno preživamo u žabokrečini posto- 
jećeg prilagođujući se samo, poput životinja, prirodnom ambi- 
jentu što nas okružuje. Ukoliko još zavređujemo da se zovemo 
ljudi, ukoliko baš sve do konca nije u nas otupljeno, ukoliko još 
bilo šta i bilo kada na nas može djelovati, teatarski nas čin ne 
može ostaviti ravnodušnim. Nešto će se pred nama otvoriti, ne- 
što će se u nama pomaknuti, nešto promijeniti, nešto ćemo na- 
slutiti, nešto ćemo dakle htjeti, a to samo ljudsko htijenje vred- 
nije je od svih giganata civilizacije i svih novčanih i političkih 
moći zajedno. Možda će se nekom i ovo učiniti i suviše optimis- 
tička tvrdnja, ali ja se ipak usuđujem kazati da je nemoguće os- 
tati potpunoma gluh na direktni govor kad se pred nama na 
sceni otvara ono ljudsko što uvijek leži i u nama samima. Tea- 
tar nama samima, bez posrednika, pokazuje naše vlastito lice, 
Zato 1 jest i samo je zato teatarski čin od prvih dionizijskih 


PR do danas svečanost. I to ne samo za glumca vcć i za gle- 
aoca. 


Isto je tako za našu tezu o životnosti teatra i njegovoj izvan- 
redno važnoj društvenoj ulozi relevantan paradoks između in- 
timno individualnog i kolektivnog u teatarskom činu. Kad je 
na primjer riječ o tragediji, mogli bismo kazati da za pisca 

tragedije — nasuprot komedije koja se direktno odnosi spram 
određene društvene zbilje — gotovo i nije potrebno neko stvar- 
no socijalno iskustvo, da je dovoljno da to bude intimna ispo- 
vijed, unutarnja biografija tragičnih dilema pojedinca, ispolja- 
vanje sudbinskog prokletstva onog najvlastitijeg u ličnosti. Ali 
to vlastito ispoljava se putem kolektivne igre čak i tada kad se 
na bini odvija monolog jednog lica. I to ne samo u pogledu teh- 
ničkih potreba bez koje ne može biti predstave, pa i ne samo u 
pogledu nužnih popratnih pojava na umjetničkom planu od sce- 
nografa i glumca do stvarnog tvorca kazališnog čina: režisera. 
Kazališni je čin u svojoj biti kolektivni fenomen jer ne postoji 
kao kazališni ukoliko ne komunicira s publikom. Roman pri- 
vidno može ostati u rukopisu, slika u ateljeu, pa čak, u izvjes- 
nom smislu i film na celuloidnoj vrpci, ta djela tada neće biti 
vrednovana, ali će ipak u krajnjoj liniji postojati kao djela, no 
kazališni čin nije uopće ono što jest bez te komunikacije, to ga 
tek i konstituira kao teatar. Svaki od nas zna da se taj čin sada 
i ovdje odvija isključivo za svakog od nas, bez nas. Stoga i jest 
tu ono što može biti individualno, usamljeničko, ujedno i život- 
no. Ako je teatar doista teatar govori svima nama i svaki od 
nas može reći: de te fabula naratur. 


Iznošenje svih ovih prividnih paradoksa koji bi se dakako 
mogli nizati u beskraj, ima samo jedan cilj: da pokaže koliko je 
društveno odgovoran teatarski čin. I koliko je — premda nam 
se može katkad činiti da se nalazi na periferiji — utkan u sve 
pore našeg života, pa stoga i može taj život učiniti smislenijim. 

Ukoliko dakle govorimo o potrebi umjetničke organizacije i 
društva, tada moramo izvesti zaključak da u toj organizaciji sve 
mora biti podređeno ispoljavanju slobodnog stvaralačkog čina 
i to ne samo zbog neke afirmacije teatra i pojedinih stvaralaca, 
već i zbog samog društva u kojem živi taj teatar. Smislenom or- 
ganizacijom načina, nećemo osmisliti samo teatar, već ćemo osmi- 
sliti i vlastiti socijalni supstrat. To znači život približiti umjet- 
nosti koja kao umjetnost ne može biti izvan života. U principu, 
dakle, obaveze kazališta prema društvu identične su obavezama 
društva prema kazalištu. Stoga isto tako kao što kazalište nema 
pravo prepustiti društvo samom sebi, što znači rezignirati nad 
društvom kao nečim što će uvijek ostati strano umjetničkom, 
tako isto ni društvo nema pravo prepustiti kazalište samom sebi, 
nema pravo ne brinuti se za njega i ne pomagati slobodno razvi- 
janje njegovih umjetničkih moći. 

Ne mislim ovdje pobliže ulaziti u moguće realne forme takve 
organizacije. Ipak mi se čini — da to samo usput na kraju spo- 
menem — da bismo takvu dinamičnu i životnu organizaciju, ko- 
ja bi najadekvatnije odgovarala stvaralačkom činu morali na- 
čelno iznaći upravo na planu ove ili one forme samoupravlja- 
nja. Moje je duboko uvjerenje da samoupravljanje u tom pogle- 
du, u principu danas, nema druge realne humanističke alterna- 
tive. Ili vlast ovog ili onog tipa od buržoasko-biznismenske, do 
etatističke nad ljudima, njihovim dobrima i sudbinama, pa i 

svim oblicima kulturne djelatnosti, dakle i teatra, ili samouprav- 
ljanje ljudi u vlastitost svoga života. Tertium non datur. 

To, dakako, ne znači biti nekritičan i baviti se — jer je to 
protivno i samom pojmu samoupravljanja — lakirovkom jed- 
nog određenog društvenog sistema. Uostalom, znam vrlo do- 
bro, kakve sve teškoće otvara samoupravljanje, poznati su mi 
svi mogući otpori, ali i ona mukotrpna često i grozna sjedniče- 
nja, dokazivanja, nadmudrivanja 1 svađe, znam za svu onu vla- 
davinu primitivizma, pa i mediokritetstva što na sebe tako lako 
oblače zaštitnu odjeću samoupravljanja. I samoupravljanje ne 
može, naime, uvijek izbjeći sudbini da postane iskrivljena svi- 
jest, da postane ideologija u Marxovom smislu riječi. Ali mi- 
slim da bi tu morali strogo lučiti između privida samoupravlja- 
nja ili da radikalnije kažemo laži samoupravljanja i stvarnog 
principa samoupravljanja kao baze za buduću slobodnu asocija- 
ciju proizvođača. Ne, dakle, birokratskih parazita koji se lijepe za 
sve stvaralačko da bi ga zagadili i ugušili, ne samozvanih stara- 
telja koji paternalistički sve kulturne radnike smatraju malo- 
ljetnicima što ih rukovodioci, kao što nam i govori sama riječ 
treba stalno da vode za ruku, ne galamatora koji žele biti suci 
u poslu koji nikad nisu radili niti ga znaju raditi, već samih 
proizvođača, svjesnih prava i ogromne društvene odgovornosti 
teatarskog djelovanja. Sve to se, dakako, ne postiže adminis- 
trativnim dekretom, jer u biti uopće nije akt već proces. Pri 
tom bi sigurno bilo dobro imati u vidu da i proces takozvanog 
društvenog upravljanja kadikad znači upravljanje nad kultu- 
rom i nad teatrom, i da stoga mora imati stalnu tendenciju pre- 
tvaranja u proces samoupravljanja, to jest upravljanja samih 
teatarskih radnika proizvodima svoga rada. Isto je tako, među- 
tim, jasno — kao što smo i ranije pokušali pokazati — da ten- 
dencija odvajanja umjetnosti, a prvenstveno teatra kao poseb- 
ne, nazovimo je duhovne sfere od ostalog društvenog života 
znači bitno degradaciju i otuđenje od same njegove kvintesen- 
cije, od onoga što ga uopće čini teatrom. Tako odvajanje tako- 
zvanog čisto teatarskog ili recimo intelektualnog od »grubo« 
društvenog, a to dakako znači i od materijalno proizvodnog rada 
onemogućuje ono univerzalno prisvajanje života po kojem je 
život tek vrijedan da se živi kao ljudska egzistencija i kao per- 
spektiva istinskog umjetničkog i realnog života. Kao perspektiva 
slobodnog života za slobodni život umjetničkog. 

UMJETNOST I PSIHOANALIZA 
Judith Adler 


Stanford, USA 


Psihoanalitičke studije o umjetnosti i umjetnicima, slično 
marksističkim tekstovima o umjetnosti, sa kojima često dijele 
neke iste prednosti i neuspjehe, dočekivale su se tokom protekle 
polovice stoljeća i s oduševljenjem i sa srdžbom. Nekima se či- 
nilo da pružaju dugo očekivani objektivni, naučni temelj za kri- 
tiku i proučavanje umjetnosti. Drugima pak činile su se u naj- 
boljem slučaju kao irelevantni jeux d'esprit, a u najgorem kao 
otuđeni i nesklapni rad filistara koji su se upustili u naučnu au- 
topsiju umjetnosti, a koju niti razumiju niti joj pomažu da živi. 
Čini se da posao umjetničkog i književnog kritičara uvijek za- 
htijeva neko opravdanje Umjetnik stvara, dok kritičar živi od 
djela drugog čovjeka. Ako se pisanje o umjetnosti drugih, o um- 
jetnosti, koja kako se može pretpostaviti, može govoriti sama 
za sebe, često opravdava time da se njime autorova poruka či- 
ni prihvatljivom široj publici, ipak koje bi se onda opravdanje 
moglo naći za kritičarev način, koji često u potpunosti zanema- 
ruje namjeravani smisao autora, jer pretpostavlja da zna bolje 
od njega samoga što je ovaj htio reći? Dozvola koju ima psiho- 
analitičar da demaskira i reinterpretira motive, data mu je da 
oslobađa pacijente od patnje, ali kada je njena primjena pro- 
širena na tumačenje umjetnosti, može se činiti naprosto kao vul- 
garna drskost. či 


Usprkos neprijateljstvu na koje su psihoanalitičke studije 
umjetnosti često nailazile, one su ipak pobudile veliku pažnju. 
Činilo se da psihoanalitička teorija obećava odgovore na pita- 
nja koja je nama suđeno postavljati, pitanja koja su uvjetovana 
načinom na koji zapadno društvo dvadesetog stoljeća doživljava 
svoju umjetnost i svoje umjetnike. 


Ovakvo naše shvaćanje umjetnosti nikako nije općenito 
prihvaćeno. Iako se možda sam događaj nikada nije dogodio, 
etnolozi vole navoditi ovu anegdotu o jednom stanovniku Balija, 

koji je, kada su ga zapitali o umjetnosti njegovog naroda, od- 
govorio: »Mi pokušavamo učiniti sve što bolje možemo!« U 
ovakvom tradicionalnom društvu slikar se neće razlikovati od 
ličioca, umjetnik od obrtnika, niti umjetnost od umjetnog pro- 
izvoda. Tu je nedopustivo smatrati umjetničko proizvođenje 
sredstava kroz koje individuum sebe izražava (od umjetnika se 
očekuje da posjeduje umijeće a ne osjećaje)! ili pak da bi se 
biografija jednog obrtnika smatrala relevantnom za korišćenje 
ili shvaćanje njegovog djela. Tu će sam pojam biografije, a da 
se i ne spominje pojam umjetničke individualnosti, izostati. Ka. 
da je umjetnost bila korišćena u službi neke druge svrhe, kao 
u slučaju srednjovjekovne kršćanske umjetnosti, estetske oso- 
bine nekoga objekta nisu bile od prvenstvenog značaja, srednjo- 
vjekovna rezbarija u drvetu prije je prikazivanje djevice nego 
»status«, a ikona pripomoć adoraciji, a ne slika — ukratko pri- 
pomoć kontemplaciji, a ne objekt za nju. Naravno vjernik može 
biti manje ili više oduševljen bojama ili umjetnošću, ali on neće 
osjećati da treba naučiti »cijeniti« i razumijevati formalne, es- 
tetske osobine takvog predmeta da bi mogao shvatiti njegovo 
značenje. Za seljaka koji sjedi ispred pripovjedača, za lovca is- 
pred reljefa koji prikazuje lov, za vjernika ispred svete ikone, 
»shvaćanje umjetnosti« nikad se ne postavlja kao problem. 


Za nas je sve to potpuno drugačije. Mi manje gledamo kroz 
našu umjetnost nego što nju promatramo. U muzejima i biblio- 
iekama susrećemo djela iz civilizacija potpuno različitih nego 
što je naša, koja imaju za svoje stvaraoce i prvu publiku, znače- 
nja i svrhe koje su već dugo mrtve. Čak i djela suvremenih um- 
jetnika nisu lako pristupačna većini ljudi i ne mogu se shvatiti 
kao pokretala za općeprihvaćene i bliske svrhe i vjerovanja. Nas 
su naučili »shvaćati« takvo djelo (i tako ga činiti svojim), sta- 
vljajući ga u odnos spram određene umjetničke tradicije ili 
spram umjetnikova života, ili pak usredsređivanjem na njegove 
formalne i stilističke kvalitete. U takvom okviru, ideja da se na 
proučavanje umjetnosti primijeni psihoanalitička teorija bila je, 
vjerujem, razumljivo privlačna kao posljednja šansa da se na- 
đu opća značenja u umjetnostima. 


Čak i da rana psihoanalitička proučavanja mita i bajke nisu 
bila potaknuta romantičkim traženjem iskonske i kako se vje- 
rovalo životnije »narodne duše«, ona su imala želju da snabdiju 
mitove općim »nesvjesnim« simbolizmom, jer ovi nama više 
nisu prenosili religiozna ni spoznajna značenja. »Nesvjesno« je 
trebalo postati novim katoličanstvom, sveopći novi jezik kojemu 
bi, jednostavno po tome što su ljudi svi imali pristup. Jung sa 
svojim »arhetipima kolektivno  nesvjesnog«, s elementarnim 


1) Za daljnju raspravu o mjestu umjetnosti u tradicionalnom društvu, 
pogledaj Ananda Comeraswamy: »Is art a Superstion or a way of Life« 
(Je li umjetnost praznovjerje ili način življenja) John Stevens izd., Rhode 
Island, 1937, Cf. također: Andre Malraux, Glasovi Tišine. 

predodžbama, koje se nalaze »svugdje gdje je stvaralačka ima- 
ginacija slobodna«, a koje su navodno, biološki naslijeđene od 
naših ranih predaka, samo je najbolje poznata ličnost u tome 
traženju“ Slična misao može se naći u Freudovoj ranoj raspra- 
vi, gdje piše da »su mitovi vjerojatno izopačeni ostaci požudnih 
maštanja cijelih naroda koji predstavljaju težnje prvobitnog 
čovjeka«.* Godinu dana kasnije izdao je Karl Abraham raspravu 
o mitovima u kojoj je također iznesena tvrdnja da oni sadrže 
naslijeđene tragove primitivnog iskustva. »Mit je fragment ne- 
dozrelog psihičkog života naroda; on u zavijenoj formi sadrži 
njihove infantilne želje koje potječu iz prethistorijskog doba«. 


Mnoge psihoanalitičke studije mita i bajke izbjegavale su 
pojam naslijeđenih nesvjesnih rezidua, ali su ostale pri općim i 
utvrđenim značenjima za odredene simbole, gdje god se ovi na- 
laze. Nije nimalo rijetko da se naiđe na sasvim kontradiktorne 
interpretacije jednoga istog simbola, a na rizik koji je uključen 
u takvom pristupu može ukazati Freudova izjava u pismu An- 
drć Bretonu, da su naime sadržaji sna potpuno bez značenja 
ako se ne poznaju asocijacije toga individuuma. 


Ali ako ostavimo zasad po strani pitanje o teškoćama i us- 
pjesima psihoanalitičkog proučavanja mita, jedno je jasno: pro- 
ces psihoanalitičke interpretacije stvara nove verzije mita. Freu- 
dova verzija mita u Edipu oživljuje ga za nas, dok interpretaci- 
ja Lćvi-Straussa, kao pokušaj da se prevlada kontradikcija iz- 
među iskustva i vjerovanja u autohtono porijeklo čovjeka, to 
ne može. Tumačenje mitova o rođenju heroja koje je dao Otto 
Rank, kao varijacija frojdovske teme »obiteljske romanse« uno- 
si te mitove opet u naš svijet. 


2) C. G. Jung, »O odnosu analitičke psihologije i poezije«, Duh u čovjeku, 
umjetnosti i literaturi, (»On the Relation of Analytical Psychology to Poe- 
tic Art«, The spirit in Man Art and Literature), Coll. Works. 15, Bollin- 
gen Series, XX Pantheon. 


. 3) Freud, O odnosu pjesnika spram sanjarenja (1908), (»On the Rela- 
tion of Poet to Daydreaming«), Karakter i kultura, (Character and Cullu- 
re), Philip Rieff izd. Collier, New York 1936, p 42. 


4). Karl Abraham, »Snovi i mitovi — studija o narodnoj psihologiji«, 
Kliničke rasprave i eseji o psihoanalizi (»Dreams and Myths — A study 
in oku Psychology«), Clinical Papers and Essays on Psycho-analisis) 
Pp. ; 


5) Collected Letters, Freud, Sabrana pisma. Za daljnje rasprave cl. 
Claude Levi-Strauss »Proučavanje folklora«, »The Study of Folklore«, 
Journal of American Folklore, 68, 1955, p. 429 »Neke novije interpretaci- 
je mitologijske misli potječu od istovrsne krive pretpostavke po kojoj su 
1 raniji lingvisti djelovali — tj. od zamisli da dati mitološki uzrok posje- 
duje određeno značenje. To se dade usporediti sa drugom dugo prisuinom 
zabludom da naime zvuk može posjedovati određenu vezu sa značenjem. 
Lingvistika je postala nauka kada je oikrila da značenje nije u izoliranim 
elementima, već u slijedu u kojem se oni pojavljuju.« Up. također, Ra- 
dolph Arnheim, »Umjetnički simboli — frojdovski i drugi« (»Artistic 
Symbols — Freudian and Otherwise«) Journal of Aesthetics and Art Cri- 
ticism, 12, 1953, pp. 92—97, 

Pa čak kad te psihoanalitičke studije umjetnosti tragaju za 
ličnim simbolima koji su interesantni jedino u kontekstu bio- 
grafije određenog umjetnika, one još uvijek nude privlačniju 
alternativu od čisto formalnih studija. Suočen sa Leonardovom 
slikom maloga Krista sa Djevicom i svetom Anom, u vrijeme 
kada naslikani likovi i sam prizor ne zadržavaju više svoju neka- 
dašnju živost Pfisterov pokušaj da nađe ostvarenje Leonardove 
požudne mašte u naborima Marijine odjeće jest razumljivo priv- 
lačniji u usporedbi s preporukom koju nam daje jedan moder- 
ni kritičar umjetnosti kao što je Roger Fry, da platna treba stu- 
dirati isključivo kao odnos između boja i oblika. Ona skrivena 
požuda zadržava bar nešto »ljudskog interesa« za sliku. U dobu 
kada mnogi osjećaju da je veći dio umjetnosti koju vide neodgo- 
netljiv, razumljivo je da se pozdravlja Ehrenzweigov poziv da 
se za model uzme Pfisterova analiza te da se naša pažnja od. 
vrati od svjesno komponirane strukture slike (čija je jedina 
svrha da odvrati našu svjesnu pažnju od neartikuliranih ele- 
menata oblika koji sadrže nesvjesnu simboliku) i da se usmjeri 
na prividno slučajnu črčkariju u kojoj je »istinsko« značenje 
slike nehotice prisutno.“ 

Među najčešće primjene psihoanalitičke teorije pripada ona 
na području biografije. Biografske studije umjetnika pretpo- 
stavljaju, naravno, potpisanu umjetnost, za koju se pretpostav- 
lja da je blisko povezana s ličnim iskustvom i životom stvarao- 
ca. Iako su psihoanalitičke studije umjetnika često kritizirane 
kao irelevantne za razumijevanje umjetničkog djela, ta je kritika 
zapravo upravljena protiv cijele tradicije biografskih studija, 
tradicije kojoj se psihoanaliza pridružila tek nedavno i kojoj je 
donijela novu rafiniranost. 

Psihoanalitička teorija naglasila je period ranoga djetinj- 
stva, koji su većina biografa bili skloni zanemariti, i još važnije, 
ona je ponudila protuotrov za idealizirane mitske priče koje su 
obično bile pričane o životima velikih ljudi. U svojoj studiji o 
Leonardu da Vinciju, Freud oštroumno primjećuje da je otpor 
spram ovakvoga tipa psihoanalitičke biostatije manje motivi- 
ran uvjerenjem da su takvi prikazi irelevantni za razumijevanje 
djela velikih ljudi, nego strahom od prijetnje jednom idealizi- 
ranom heroju. 

»Patografija nema za cilj objašnjavanje djela nekog veli- 
kog čovjeka; i svakako nikoga ne možemo optužiti što nam ni- 
je pružio ono što nije nikada obećao. Istinski motivi otpora su 
drugačiji. . . biografi su vezani uz svoje junake na sasvim drugi 
način. . . Oni poklanjaju svoju energiju zadaći idealizacije, us- 
mjerenoj na to da velikog čovjeka uvede u niz njihovih infan- 
tilnih uzora. Da bi ugodili toj želji, oni brišu individualne crte 
sa lica ličnosti; oni izglađuju tragove njegovih životnih borbi s 


6) Anton Ehrenzweig, The psychoanalysis of Artistic Vision and Hea- 
ring, Routledge and Kegan Paul Ltd. London, 1953, p. 5. 


504 


unutrašnjim i vanjskim preprekama i ne dopuštaju da u njemu 
postoji ni mrvica ljudske slabosti i nesavršenosti. Tako nam 
predstavljaju ustvari hladan, strani i idealizirani lik, namjesto 
čovjeka s kojim bismo se mogli osjetiti makar i izdaleka srodni. 
Što oni tako čine, za žaljenje je, jer time žrtvuju istinu zbog 
jedne iluzije. . .«' m ' namo A 

Ipak, ako psihoanalitička biografija i jest potencijalni pro- 
tuotrov romantičkoj idealizaciji umjetnika, »humanizirajući« 
sliku genija, pokazujući da je i on čovjek kao i drugi, sa seksu- 
alnim životom isto kao i s intelektualnim darom, ona je često 
iznevjerila tu svoju mogućnost. U Freudovim rukama psihoa- 
naliza unosi u proučavanje umjetnika humani realizam i sup- 
rotstavlja se romantičkoj idealizaciji; u rukama drugih ona po- 
staje oruđe upravo toga romantizma. Umjesto da ponudi zdravi 
protuotrov romantičkoj predodžbi umjetnika, ona postaje glav- 
ni nosilac romantičke ideologije, podliježući onome čemu sce s 
pravom trebala suprotstaviti. Ona usvaja romantičarsku sliku 
umjetnika kao nadljudskoga patnika, kao suvremenog nasljed- 
nika sveca, čije patnje vode onom božanskom. Umjetnik je o- 
crtan kao da na neki način neurozama plaća svoj »dar«, osaka- 
ćen i sam kao Filoktet, a njegove su čudesne moći sudbonosno 
povezane s njegovom ranom. 


Ta romantička vizija umjetnika, često poticana od strane 
samih umjetnika, može se, vjerojatno, bar djelomično objasniti 
udaljenošću umjetnika od piBlike udaljenošću koja prevlada- 
va od kraja mecenstva (court patronage) na ovamo. Ona se mo- 
že objasniti i time što postoji radikalna razlika između rada um- 
jetnika i rada što ga obavlja velika većina njegove publike. Ako 
on »izražava sebe u svom radu« oni sebe u njihovome mogu tek 
marginalno; ako je on nagrađen za »senzibilitet« i »kreativnosi«, 
bilo kakvo pokazivanje tih kvaliteta od strane drugih bit će vje- 
rojatno kažnjeno (osim u onim ograničenim područjima kao što 
je »hobi« ili kućna dekoracija, odnosno ukusna potrošnja). (Tre- 
ba se samo podsjetiti na Charlija Chaplina na tekućoj vrpci u 
»Modernim vremenima«). Kako se umjetnost jednog sve više 
udaljava od rada ostalih, to se »ljudske« kvalitete, kojih su oni 
lišeni pokazuju kao neki tuđi »dar«. Prisustvo tih kvaliteta, a ne 
njihovo odsustvo, postaje zagonetka koju treba objasniti. Ona 
psihoanalitička proučavanja koja su upala u tu romantičku ide- 
ologiju prihvaćaju pojam »bolesnog« umjetnika, ili bar pojam 
umjetnika koji hoda po zategnutom užetu između bolesti i zdra- 
vlja, odvraćajući katastrofu gromobranom svoje umjetnosti. 


7) Freud »Jedna uspomena iz djetinjstva L. da Vinci-ja«, (1910) »L. 
SE and a Memory of His Childhood«, Norton Liberary, N. Y. 1964, 
p. 80. 
8) Edmund Wilson, Philoctetes: »The Wound and the Bow«, Oxford 
University Press 1929. 


EI Van Gogh je svoju umjetnost nazivao »gromobranom« za svoju 
est, 

Slijedeći citat iz djela Edmunda Berglera »Pisac i psihoana- 
liza« može se uzeti za ilustraciju ove pretpostavke da je djelo ne- 
koga umjetnika sredstvo za izražavanje njegove privatne boli. 

»Ako kao privatna ličnost imate neki problem, vi o njemu 
možete govoriti svojim poznanicima i dosađivati im s njime. Ali 
kao pisac taj isti problem možete učiniti zabavnim za tisuće.«'" 


Bergler ne uviđa da »problem« sadržan u umjetničkom dje- 
lu nije onaj »isti« što ga manje zabavno, u rutinskoj konverza- 
ciji iznosi »privatni građanin« (makar i samo zbog toga što sam 
materijal umjetnik obrađuje pruža svoje vlastite probleme). 


»Činjenica da je umjetnost. . . samosvojno biće polučila je 
nedovoljno pažnje. Doduše je tačno da čin stvaranja za umjet. 
nika mora uključivati psihološku otvorenost spram njegovih 
tajnih života'. I to mora biti integrirano. Ali u slučaju umjet- 
nosti, integriranje i osvješćivanje ne postižu se isključivo ispiti- 
vanjem i oblikovanjem vlastitoga ja. Ono se postiže na jedan »in- 
direktan« način, naime u i kroz oblikovanje i ujedinjavanje sa- 
moga sadržaja umjetničkog djela. Ova stvorena cjelina nije cje- 
lina njegovoga ja, nego jednoga odvojenog autonomnog bića, ko- 
ji u sebi uključuje pored ličnog i mnoge druge elemente.«"! 


Ne smijemo postati žrtvama onog suda o umjetnosti, koji je 
shvaća kao »samoizražavanje« — suda, koji odaje neuspjeh da 
se shvate ljudi koji govore samo u svoje ime. U onoj mjeri u 
kojoj je to tako umjetnost je više terapija a manje umjetnost. Ti- 
me se želi reći da umjetnost ne može biti lična, nego jedino to 
da u mjeri u kojoj je to lično privatno umjetnost doživljava neu- 
spjeh. I vjerojatno je nastojanje najboljih umjetnika uvijek bi- 
lo manje u tome da »izraze sebe«, nego u tome da spoznaju 
svoju građu, da otkriju što se mora izreći u njihovo doba, i da 
sami posluže izražavanju toga. 


Kada se slici umjetnika kao psihološki onesposobljenoga pri- 
druži tvrdnja da su sukobi izraženi u njegovom djelu zapravo 
njegovi problemi, stvorio se time bezizgledan položaj za tuma- 
čenje u kojemu se pažnja odvraća od pitanja o istinitosti um- 
jetničkog izričaja ka pitanju duševnog punomoćja njegovog za- 
stupnika. Ova zloupotreba ipsihoanalitičkog pristupa umjetno- 
sti može se usporediti s marksističkom kritikom koja hoće sve 
produkte umjetnosti klasificirati u buržoaske, proleterske ili ari- 
stokratske. U oba slučaja su svi spontani odnosi sa djelom iz- 
gubljeni, i ono gubi odaziv. Psihoanalitička moć za razotkrivanje, 
kao i marksistička, pretvara se od sredstva za razumijevanje u 
nešto što ga potpuno onemogućava. Kako kod marksizma tako 
i kod psihoanalize, uvid u narav umjetnosti kao »nadgradnje« 


10) Edmund Bergler »The Writer and Psychoanalysis« N. Y. 1950, p. 244. 
11) Herbert Fingarette, »Art, Therapy, The External World«a, The Self 
in Transformation, Harper & Row, N. Y. 1965, p. 283. 

postaje, u njegovu iskrivljenom redukcionističkom obliku, do- 
zvola za filistarstvo, i tako analiza umjetnosti vodi praktički 
njenom ušutkavanju. 

Zapravo ne postoji niti jedna psihoanalitička teorija umjet- 
nosti. Iako su se mnoge rasprave u tom području dale na po- 
sao izricanja općenitih sudova o umjetnosti, oni se ipak mora- 
ju prihvaćati sa distancom, jer veći dio njih zapravo nije op- 
ćenito primjenjiv — recimo na epsku, poeziju, naturalistički ro- 
man, slikarstvo renesanse i na pop-art. U svim takvim raspra- 
vama, »umjetnost« je tek ime izgovoreno s »prizvukom dobro 
obaviještene praznine«. 

U srži svih psihoanalitičkih rasprava o umjetnosti leži pojam 
sublimacije, naime, okretanje infantilnog seksualnog ili agre- 
sivnog impulsa od njegove prvotne društveno neprihvatljive na- 
mjere ka prihvatljivoj, kao alternativi njegovom neposrednom 
ispoljavanju u perverziji ili osakaćenom i kompromisnom ispo- 
ljavanju u bolesti. Obično se pretpostavlja da sublimacija ne 
uključuje samo kanaliziranje seksualnosti i agresivnosti u dru- 
štveno prihvatljivo, nego također i njezinu »neutralizaciju«, tj. 
transformaciju seksualnoga i agresivnoga karaktera energije. U 
idealnom slučaju promjena se dešava i u predmetu početnog im- 
pulsa i u namjeri, i ta transformacija omogućava korišćenje e- 
nergije za kulturna ostvarenja (od građevina do knjiga) i dozvo- 
ljava libidinalno zadovoljstvo kompatibilno s načelom realno- 
sti. Taj pojam dovodi umjetnost, kao i druge intelektualne i 
kulturne aktivnosti, u vezu sa seksualnošću, i u stanju je da ot- 
krije izvor »stvaralačke« djelatnosti u destruktivnim porivima. 


Različiti autori naglašavaju sublimaciju različitih impulsa 
da bi bar djelomično objasnili zadovoljstvo estetske kreacije i 
kontemplacije. Sada je većina ovakvih veza u općoj upotrebi: 
ljubav spram ljepote je sublimirani voajerizam', osjećaj ruž- 
noće prouzrokovan je nedovoljnom preobrazbom potiskivanog 
sadržaja i njemu odgovarajuće tjeskobe, ili je proizašao iz anal- 
nog gađenja'?, slikanje se smatra sublimiranom analnom erotič- 
nošću, poezija pak oralnom", gluma i ples sublimiranim egzi- 
bicionizmom, ili, da bi bilo kompliciranije pisanje je »egzibicio- 
nalistička obrana od voajerizma«, ili pak »autokratska obrana 
u okviru oralnog potiskivanja pri kojoj se pisac simbolički hra- 
ni lijepim riječima«.“ Takve vrste sudova su prihvatljive dok 
ne postanu etiketama. 


. Najveći stupanj općenitosti posjeduje teorija umjetničke su- 
blimacije Melanie Klein. Ona otkriva korijene simboličkog stva- 


12) A. Ehrenzweig, op. cit. p. 80. 

13) Rickman John »Narav ružnoga i stvaralački impuls« (»The Nature 
of Ugliness and the Creative Impulse«) Intern. J. Psycho-anal. XXL. 

14) Brill, A. A, »Poetry as Oral Outlet«. 

15) Bergler E, op. cit. pp. 92. i 236. 

ralaštva u jednom, kako ga ona zove, »depresivnom stanju«“ u 
djetinjstvu. Ukratko, dijete je podložno agresivnim i destruk- 
tivnim impulsima usmjerenim protiv voljenih predmeta, koji 
nakon što ih je od usvojio, postoje u nekom smislu unutar nje- 
ga. Strah od njegovih vlastitih destruktivnih nagona izaziva u 
djetetu depresivni strah od gubitka voljenih predmeta i želju 
da ih na simbolički način rekreira (nanovo stvori, re-create), 
Djeca pomoću umjetnosti daju izraz kako svojoj agresivnosti ta- 
ko i rekreiranju predmeta za koje se boje da bi ih njihove ra- 
zaralačke želje mogle uništiti. Po Kleinovoj taj se rani depresiv- 
ni strah nikad potpuno ne nadilazi a čežnja za nadoknađivanjem, 
koju on pobuđuje, stoji u korijenu kasnijeg umjetničkog stva- 
ralaštva i estetskog uživanja. Umjetnik je čovjek koji se može 
uspješno suočiti sa svojom depresijom i riješiti je u radu koji 
obuhvaća i destruktivnost i nadoknađivanje. Estetsko se uživa- 
nje publike može objasniti identificiranjem s njegovim doživ- 
ljajem kod rekreiranja. Kroz umjetničko djelo, koje služi kao 
sredstvo žaljenja i umjetnik i publika ponovo doživljavaju i 
ublažavaju svoju depresiju." 

Neki su autori koncepciju umjetnosti Melanie Klein kao 
nadoknađivanja zbog nesvjesne krivnje zbog destruktivnih na- 
gona upotrijebili kao opravdanje klasične estetike harmonije. Ta- 
ko Herbert Read piše: 

»Estetski doživljaj ovisi o razrješenju protivrječja proiza- 
šlog iz simultanog djelovanja libida i destruktivnih nagona. O- 
datle važnost da se proizvede dojam »cjelovitosti predmeta«, 
ljepote, i valjanosti svih onih teorija koje naglašavaju vedri- 
nu umjetničkog djela«." 

A Adrian Stokes: 

. . .- budući da estetski užitak leži u opažanju rekonstruira- 
ne cjeline, on mora biti izgrađen na prepoznavanju prethodnog 
gubitka ili razaranja predmeta (bez obzira da li je on kao ra- 
zoren i prikazan), u opreci spram maničnog odbijanja. Um- 
jetnost je, makar i samo implicitno, svjedočanstvo jednoga svi- 
jeta nadiđene depresije ili kaosa. . . Mirna ljepota nije ništa 
bez sloma iz kojega je nastala: ili, bolje, tada je puka dopad- 
ljivost«." 


16) Klein Melanie, »Svijet nas odraslih i njihovi korijeni u djetinjstvu«, 
Our Adult World, Basic Bks. N. Y. 1963, p. 11. 

17) Za analizu muzike kao obrane od depresivnog straha vidi H. Ra- 
cher, »Psihoanaliza muzike«, Amer imago, VIII, No 2, June 1951, pp. 130— 
163. Racher tvrdi da je muzika ukorijenjena u nagonu da magijski ovla- 
damo »lošim predmetima« i time se veže s izgubljenim predmetom... Ona 
služi kao obrana kako od paranoidnog straha tako i od melankolije. »Mu- 
zički doživljaj jedinstva ega i predmeta predstavlja izraz manične obrane 
od osnovne paranoidno-melankolične situacije.« p. 155. 

18) Read, Herbert, »Psihoanaliza i problem estetike vrijednosti« (»Psy- 
choanalysis and the Problem of Aesthetic Values«) Int. J. Psycho-anal. 
vol. XXXIII, 1951, p. 80. 

19) Stokes, Adrian »Oblik u umjetnosti«, New Directions in Psycho- 
analysis, London 1955, p. 413. 

Pa iako psihoanaliza može opisati izvore estetskog osjećaja, 
ona nije u stanju propisati jednu estetiku. Iako Segalova*, 
Read i drugi nalaze u misli da je bez formalne harmonije depre- 
sija publike doduše pobuđena ali ne i razriješena opravdanje za 
klasičnost, umjetnik može pod određenim uvjetima odlučiti da 
priopći destrukciju, agresiju i gubitak bez završnog pomirenja. 
U našem se dobu mnogima harmonično razrješenje čini laž- 
nim.“ 


Drugi model za psihoanalitičko proučavanje umjetnosti kao 
načina simboličkog izražavanja tjeskoba i fantazija temeljenih 
na iskustvima iz djetinjstva, je analiza mitova o rođenju heroja 
kao izopačenih verzija neurotične obiteljske romanse, što iu 
je proveo Otto Rank. Struktura tih mitova i bajki je slijedeća: 
junak je plemenitaškog podrijetla, po očevoj naredbi on je os- 
tavljen i napušten (obično je u nekoj posudi bačen niz vodu), 
ali ga otkriva i odgaja bračni par niska podrijetla, i na kraju 
slijedi njegov povratak prvim roditeljima i osveta nad ocem. 
Kao u neurotskoj »obiteljskoj romansi« ova dva para roditelja 
izraz su maštanja djeteta da je usvojeno, i da su njegovi »pravi« 
roditelji zapravo visoka plemenita roda. Po Freudu, ovim ma- 
štanjem o uzvišenom roditeljstvu dijete pokušava zadržati svo- 
je pređašnje idealizirano precjenjivanje roditelja, kojemu sa- 
da prijeti razočaranje. 


»Cijeli pokušaj da zamijeni pravoga oca superiornijim samo 
je izraz čežnje djeteta za sretnim sada već minulim danima, ka- 
da mu se otac činio najplemenitijim i najjačim od svih ljudi, a 
mati najdražom i najljupkijom od svih žena. . .«? 


Ali »obiteljskoj romantici« mit dodaje nešto novo. Naime, 
dijete bude ostavljeno, umjesto da ono odbija roditelje, kao što 
je to u neurotskoj fantaziji, a njegov je život ugrožen očevim 
naredbama, tako da se u rezultatu, neprijateljstvo djeteta spram 
oca čini potpuno opravdano. Mit nije samo izraz najranijih ma- 
štanja individuuma, već mu on također i pruža alibi koji ga 
oslobađa krivnje zbog njih, a koja ga je, kako pretpostavlja 
Rank, opterećivala od djetinjstva. Motiv, koji po Ranku, do- 
a a konstrukciji mita jest »potvrđivanje ličnosti kroz ju- 
naka«. 


20) Segal, Hanna, »Psihoanalitički pristup estetici« New Directions in 
Psycho-analysis op. cit. 

21) Up. Alexander, Franz, »Psihoanalitičareva gledišta na suvremenu 
umjetnost«, Art and Psycehoanalysis» William Phillips, izd. Criterion, New 
York, 1957. PP. 346—369, Alexander kritizira »negativni« karakter suvre- 
mene umjetnosti i nada se »pozitivnoj umjetnosti«. Za obranu »negativne 
umjetnosti« vid: radove Adorna. 


23) Rank dotiče samo jedan oblik obiteljske romance; ona, međutim, 
može imati mnogo oblika. Kao ženska verzija može se uzeli tema spaša- 
vanja u bajkama. Uspavana ljepotica je najpoznatiji primjer; djevojčica 

Mi ne moramo s Rankom usvojiti da je »obiteljska roman- 
sa« i »istinski« predmet, i raison d'etre onih mitova koji za sa- 
držaj imaju rođenje heroja, da bismo prihvatili njegovu in- 
terpretaciju. Mit može imati mnoge svrhe i nositi u sebi mnoga 
kulturna značenja, pa ipak će tema koja leži u temelju obitelj- 
ske romanse ispuniti ta druga značenja posebnim emocionalnim 
značenjem. Ljudi pridaju junacima mnoge svrhe, ali nije potre- 
bno reducirati mitskog junaka na »samo njegov ego u ranoj 
pobuni protiv oca« da bi ljudi mogli shvatiti heroizam emfa- 
tički oslanjajući se na vlastite prve nagone za revoltom. 


Rank je usporedio strukturu mita s halucinatornom struktu- 
rom paranoje, utoliko što obje pokazuju mehanizme disocijaci- 
je (tj. dva para roditelja umjesto jednoga) i projekcije (tj. ne- 
prijateljstvo djeteta spram oca). Psihoanalitička teorija je ob- 
raćajući pažnju na takve mehanizme kao što su cijepanje, de- 
plasman, kondenzacija, metonimija, prikazivanje pomoću sup- 
rotnog iznijela na vidjelo latentni simbolizam mnogih umjet- 
ničkih djela i tako pridonijela novoj rafiniranosti u njihovu 
proučavanju. 


Rank ističe, kao i većina analitičkih pisaca, zadovoljenje 
dobiveno kroz nesvjesni smisao djela. Često, naročito raniji 
analitičari, tvrde da je nesvjesno značenje djela njegov »sadr- 
žaj«, koji iako zakrabuljen »formom« ili estetičkom konvenci- 
jom koja ga čini prihvatljivim ipak očuvan u netaknutom obli- 
ku. (To se uspoređivalo sa teorijom umjetnosti »zaslađene pi- 
lule« iz XVIII stoljeća, po kojoj je funkcija estetskog oblika da 
učini prihvatljivim sadržaj odnosno moralnu pouku djela). | 


Zamisao jednog inače nesvjesnog i potiskivanog »sadržaja« 
umjetničkog djela, modificirana stvaralačkim procesom koji se 
može izjednačiti s onim što tumačenje snova zove »druga izra- 
da«, ponukala je Normana Browna da označi umjetnost kao 
»konstantno pojačavanje borbe za oslobođenje nagona«.*“ Nje- 
zina funkcija jest da, po mogućnosti, oformi »jednu pobunje- 
ničku grupu« (umjetnik i publika) u cilju borbe protiv repre- 
sije. Ali Brown potcjenjuje tendenciju po kojoj će postupak 
koji on opisuje, prije oblikovati jednu pokornu a ne subverziv- 
nu grupu, budući da je »obećano oslobođenje nagona« zavod- 
ljivo povučeno istog časa čim je nastalo. On zadovoljno naglaša- 


je zarobljena u nekom zatvorenom prostoru (tvrđava, dvorac, vrt), zbog 
čarolije koju je na nju bacila zločesta žena, pred kojom pak je njezin otac 
na neki način bespomoćan. Mladi princ koji dolazi da je izbavi, oslobađa 
između ostaloga i pređašnju, idealiziranu sliku njenoga oca. (Na to mi je 
obratila pažnju Melissa Nelken). ., 

Up. također, Fraedlander, Kate, »Dječje knjige i njihova funkcija u 
latenciji i pretpubertetu«, Amer. Imago, No 2, April 1942, pp. 129—150, za 
jednu analizu teme obiteljske romance u Heidi, Liltle Lord Fauntleroy, 
Mala princeza, Kraljević i prosjak. : 

24) Brown, Norman; Život nasuprot smrti (Life agains Death), Vintage 
BKS., New York, 5. 58. 

va odanost umjetnosti principu stvarnosti kao i principu užit- 
ka pa ne uviđa da je u njenoj srži dvosmislenost. On završava ne 
samo precjenjivanjem moći umjetnosti da izazove pobunu već 
i gubitkom dramatičnosti frojdovskog uvida. Jer umjetnost 
ujedno služi i kao obrana od onih nagona koje izražava. Ako je, 
kako tvrdi Brown navodeći Rilkea, umjetnost »Weltanschaung 
zadnjeg cilja«, ona također služi i tome da čovjeka izmiri s nje- 
govom odsutnošću, i da mu istoči njegovo nezadovoljstvo. Up- 
ravo kao što nas i praznik, iako zamamno naznačuje predno- 
sti života dokolice, ipak pripravlja da podnesemo tjedan rada. 


Umjetnost služi ne samo kao obrana od maštanja koja pri- 
kriveno izražava, nego, kao što to pojam sublimirane djelatnosti 
implicira, umjetničko je stvaralaštvo od početka odricanje od 
izravnog zadovoljavanja nagona — ali ne nužno odricanje od 
genitalnog zadovoljavanja, usprkos Balzacovom, »chaque femme 
avec laguelle on couche est un roman quon necrit pas«, nego 
od pragenitalne seksualnosti, koju Brown želi osloboditi. 


Freud nikada nije smatrao umjetnost subverzivnom. Već 
nasuprot da je »ona nagrada u zamjenu za najstarija kulturna 
odricanja. . . koja služe, najviše od svega izmirenju ljudi sa žr- 
tvama koje su podnijeli za kulturu." 


Namjene psihoanalitičke teorije u proučavanju umjetnosti 
su mnoge, i u različitim vremenima se razlikuju u prikladnosti i 
interesu. Vokabular psihoanalize postao je sastavni dio svakod- 
nevnog rječnika. Mnogi umjetnici poslije romantičkog perioda 
ne samo da su namjerno djelovali po teoriji nesvjesnog, nego 
čak kod nekih grupa kao što su nadrealisti, frojdovski simboli- 
zam postaje nova ikonografija. Psihoanalitička tumačenja tak- 
ve umjetnosti nužna su bar za to da bi se razumjelo što ie 
umjetnik svjesno htio izreći. Takva tumačenja kod ostalih djela 
mogu ponekad nešto rasvijetliti a drugi put zamagliti ili biti tek 
gubljenje vremena. Mislim da bi bila irelevantna primjena psi- 
hoanalitičkih rasprava o umjetnosti na konzervu juhe kod Andy 
Warhola. Vrijednost psihoanalitičke biografije kada ona služi 
suprotstavljanju idealiziranim romantičkim mitovima o umjet- 
niku s jedne strane, i njezina banalnost kada podliježe vlasti- 
tom obliku romantizma — tj. »Balzac — dječak koji nije odga- 
jan« — s druge strane već su raspravljene. 

Ernst Kris je pomoću pojma »regresije u službi ega« napisao 
neke od najpotpunijih psihoanalitičkih studija o stvaralačkom 
procesu. 


»Regresija ega (primitivizacija funkcija cega) ne dešava se 
samo onda kada je ego oslabljen — u snu mašti, psihozama — 
već također i za vrijeme mnogih vrsta stvaralačkih procesa. . . 
ego može koristiti prvi postupak a da njime ne bude savladan... 


25) Freud; Budućnost iluzije, (The Future of An Illusion), 1927, Double- 
duy, N. Y. p. 19. 

tu regresiju pod određenim uvjetima ego određuje. . . integra- 
tivne funkcije ega uključuju i volju i privremeno povlačenje 
koncentrirane psihičke energije s jednog ili drugog područja 
da bi ponovo dobio bolju kontrolu« 

Kris opisuje iskustvo inspiracije kao regresiju koja se de- 
šava prodorom nesvjesnog sadržaja u svijest. Rastvaranje unu- 
trašnjih prepreka individuum osjeća kao neko nametanje izva- 
na. U mističkom doživljaju taj proces kulminira emocionalnom 
ekstazom; u stvaralačkom radu ego dominira njime i u etapi 
koja slijedi, a u kojoj je energija usmjerena na takve funkcije 
ega kao što su iskušavanje stvarnosti, formuliranje i prenoše- 
nje, aktivno se dovršava. 

Ipak Kris razvija ulogu ega u umjetničkoj djelatnosti tako 
da skroz naglasak nedvosmisleno postavlja na onu funkciju um- 
jetnosti koja, inače potiskivani sadržaj, izražava na bezopasan 
način. Zapravo gotovo sve psihoanalitičke studije naglašavaju 
ekspresivnu funkciju umjetnosti i to do te mjere da su druge 
njene moguće uloge, spoznajna na primjer potpuno zanemarene. 

Na kraju, nakon što su uzete u obzir sve moguće primjene 
psihoanalitičke teorije na umjetnost — psihologije umjetnika, 
stvaralačkog procesa, estetskog odgovora, umjetničkog lika, (tj. 
Jonesova klasična studija Hamleta), ili nesvjesnog smisla ne- 
kog izoliranog aspekta nekog djela — ipak najznačajniji prilog 
psihoanalize leži u tome što nas uči načinu pristupanja toj te- 
matici. 

Mnogi su spominjali kako je Freud vrlo cijenio umjetnike, 
smatrajući ih više braćom analitičarima nego neurotičarima. To 
se može na prvi pogled činiti čudnim za nekog tko je tako bes- 
kompromisno realističan kao on. Zbog čega bi čovjek koji je 
napisao »Budućnost iluzije« nadajući se da religiozna iluzija ne- 
će imati budućnosti, koji je proveo svoj život boreći se sa kul- 
turnim izmišljotinama, pridavao takvu vrijednost estetskoj ilu- 
ziji i umjetničkoj mašti? 

Nije li čovjeku predanom »odgajanju za stvarnost« koji je 
napisao, »Nije li sudbina djetinjstva da bude prevaziđeno? Čov- 
jek ne može ostati zauvijek dijete; on se mora na kraju osmjeliti 
za ulazak u neprijateljski svijet«"" umjetnost morala izgledati 
kao djetinjska utjeha i bjekstvo? Ipak umjetnost dijeli počasti 
sa onom duševnom sposobnošću koja nas osposobljava da se 
odamo zadovoljstvu a da pritom ne napustimo princip stvarno- 
sti. Estetska iluzija je ona koje se svjesno držimo. Ona prekida 
na neko vrijeme našu obuzetost stvarnošću svakodnevnog ži- 
vota ne općinjujući nas pritom opsjenom. Ona nam nudi tre- 
nutačni trijumf unutrašnje uobrazilje nad izvanjskom realno- 
šću, i u tome leži ne samo njezina snaga nego također i njezina 


26) Kris , Ernst; Psihoanalitička istraživanja u umjetnosti, Schocken, 
New York, 1964, p. 312. 
27) Freud »Budućnost iluzije«, op. cit., p. 89. 

ograničenost, jer to olakšanje može biti samo trenutačno. Freud 
piše protiv sentimentalne predodžbe da, naime, umjetnost može 
uspješno održavati protutežu patnji: »blaga narkoza koju u 
nama izaziva umjetnost ne može učiniti više od trenutačnog 
bjekstva od teškoća života; ona nije dovoljno snažna da nam 
omogući da zaboravimo stvarnu bijedu.«* | 

Iako psihoanaliza ne nudi nikakvu estetiku, ona nam ipak 
može pomoći da razlikujemo pravi estetski doživljaj od njego- 
vog unakaženog oblika u magiji kao i od njegove besplodne pri- 
mjene kao narkotika. 

Nešto prije nabacila sam kako su marksistička teorija i psi- 
hoanalitička teorija kada se primjenjuju na proučavanje umjet- 
nosti izložene sličnim zloupotrebama i nude slične prednosti. 
Kod vulgarnih interpreta.ta upotreba postaje besramnom. Za- 
morno istraživanje edipovskih kompleksa ima svoju paralelu u 
isto tako monotonim klasifikacijama djela u okviru njihovog 
tobožnjeg aristokratskog, buržoaskog ili proleterskog porijekla. 
Ipak, psihoanalitička teorija jednako kao i marksistička, izbje- 
gava idealizirani fetišizam. Tamo gdje jedni prepoznaju namet- 
nutu podjelu rada koja je u očuvanju dokolice stvorila »lijepu« 
umjetnost kao i druga visoka postignuća kulture, drugi uoča- 
vaju njihove korijene u odricanju od nagonskog." Za obje teorije 
je problem kako zadržati svijest o seksualnom odnosno ekonom- 
skom temelju i njihovom odnošenju spram duhovnog stvarala. 
štva, a da se pritom ipak odupru iskušenju da ga reduciraju na 
samo te temelje. Zadržavanjem te napregnutosti psihoanalitič- 
ka teorija ne podliježe niti kultu umjetnosti niti mržnji spram 
nje. 

Prevela Dunja Melčić 


28) Freud, »Civilizacija i njezina nezadovoljstva«, 1930, Norton Press, 
N. Y., 1961, p. 28. 

29) ». . Civilizacija se spram seksualnosti ponaša onako kao što se po- 
našaju oni ljudi, ili sloj ljudi, spram onih koje su podvrgli da bi ih isko- 
rištavali...« 

Freud; »Civilizacija i njezina Nezadovoljstva«, »Civilisation and its Dis- 
contens«, op. cit., p. 51. 

PRIKAZI I BILJEŠKE 


ŽE ——— 


Ljubomir Tadić 
Tradicija i revolucija 
Srpska književna zadruga, 
Beograd, 1972. 


Tradicija i «revolucija iz pera 
Ljubomira Tadića jedinstvena je 
knjiga u našoj literaturi, a vjero- 
jatno spada među najbolja djela 
svjetske literature u ovoj oblasti. 

U uvodu, deset logički artikuli- 
ranih poglavlja i zaključku, autor 
analizira —suprostavljenost  progre- 
sivne i konzervativne idejno-politič- 
ke misli, revolucije i kontrarevolu- 
cije, univerzalizma i individualiz- 
ma, autoriteta i slobode. Zahvaće- 
ni vremenski raspon otpočinje re- 
formizmom i prosvjetiteljstvom 
kao prolegomenom, čvršća granica 
je francuska revolucija 1789. a za- 
vršava na prijelazu u maše stolje- 
će. Geopolitički prostor analize je 
zapad, a sadržaj su različiti modeli 
političkih ideologija. Dakle sve se 
događa na evropskom zapadu, ko- 
lijevci najvećih revolucija, ali i 
mjestu nastanka — konzervativne, 
kontrarevolucionarne ideologije, či- 
ja eksplikacija predstavlja okosni- 
cu knjige. 

Već u predgovoru Lj. Tadić od. 
ređuje problem koji će razmatrati 
u knjizi. Termini konzervativno i 
progresivno stekli su silnu popu- 
larnost ali i različitu kolokvijalnu 
upotrebu, zato autor, uz iskreno 
izvinjenje, podsjeća na njihovo do- 
slovno značenje: »progresivno je 
sve što stremi napretku, dok je 
konzervativno što se zalaže za oču. 
vanje postojećeg«. Progresivna mi- 
sao stalno stremi prema boljem, a 
konzervativna misao smatra da je 
Dobro već ostvareno i samo ga tre- 
ba sačuvati. Raditi nešto što još 


nitko nikada nije radio predstavlja 
smrtni grijeh za konzervativnu svi- 
jest. »Nešto tako novo što još nit- 
ko nikad nije radio uradila je svo- 
jevremeno francuska  revolucija«. 
Najviše od svega što je učinila iza- 
zvala je dotad neviđenu krizu svih 
autoriteta izuzev autoriteta uma. 

Uvodni dio knjige također pred- 
stavlja ekspoziciju problema. Lj. 
Tadić nam prezentira Stahlovo kon- 
zervativno shvaćanje revolucije i 
ingeniozno naznačuje samu suštinu 
sukoba između revolucije i tradi- 
cije. Jedan od aspekata tog suko- 
ba je pitanje: Ako tradicija ne pri- 
pada samo povijesti već se njeno 
povijesno protezanje na sadašnjost 
i budućnost pojavljuje često kao 
imperativ, nema li onda i revolu- 
cija prava na povijesnu legitima- 
ciju. Da li se povijesni realitet mo- 
že organičiti samo na trajanje ili 
obuhvaća i promjenu. 

I u našem vremenu i među na- 
ma sve češće se postavlja pita- 
nje o odnosu tradicije i revolucije 
i to ne bez valjanog razloga, kaže 
autor, zato ova knjiga predstavlja 
pokušaj da se odgovori na važno 
pitanje, istina sa ograničenom pre“ 
ienzijom izlaganja povijesne i poJ- 
movne geneze tog odnosa. 

U prvom poglavlju LJ. T. ođ- 
mah postavlja pitanje o datumu 
nastanka konzervativizma kao po- 
litičke ideologije, da li ie to pos 
lije ili možda prije izbijanja fran- 
cuske revolucije. Nakon iznošenja 
različitih teza autor iznosi i vlasti- 
to stajalište: »konzervativizini po- 
litički i kao pokušaj zasnivanja ce 
lovite ideologije javljaju se posle 
francuske revolucije. Međutim, du- 
hovno, kao otpor Prosvetitel jstvu 
on se javlja d pre revolucije«. Na- 
ime prosvjetiteljstvo: prethodi revo- 
luciji i to pojmom autonomije ili 
samodređenja čovjeka kao suprot- 

nosti pojmu heteronomije. Prosvje- 
titeljstvo također donosi novu in- 
terpretaciju relacije uma i autori- 
teta koja se sastoji u tome da se 
svaki autoritet mora umno oprav- 
dati. Time počinje velika antiteza 
Prosvjetiteljstva i njegovih kon- 
zervativnih protivnika koja se mo. 
že izraziti u dvije riječi: činjenje 
naspram stvaranja«. 


Sa apsolutizmom nastaje mo- 
derna država. Temeljni pojam ove 
države više nije autoritet već su- 
verenitet. Nastankom apsolutističke 
monarhije u okviru racionalnog 
prirodnog prava omogućeno je for- 
muliranje narodnog suvereniteta. 


U drugom poglavlju autor iznosi 
teze tradicionalista kako je Pros- 
vjetiteljstvo samo kćerka »jeresi« 
a prava »jeres« je bila nitko drugi 
nego Reformacija. Prema tom miš- 
ljenju glavni uzrok izbijanju fran- 
cuske revolucije je protestantska 
reformacija. Reformacija i revolu- 
cija su rasulo i pobuna, tvrde kon- 
zervativci, jer Reformacija razara 
božanski autoritet a revolucija ra- 
zara svjetovni autoritet. 


U vezi s konzervativnim inter- 
pretacijama Reformacije, Tadić s 
pravom postavlja dva pitanja: »Da 
li je moguće da jedna čisto verska 
reforma izazove tolike revolucio- 
narne posledice a ako je moguće 
da li je to bila samo verska rc- 
forma?« U odgovoru na ova pita- 
nja autor na izvornim tekstovima 
vrlo — dokumentirano = osvjetljava 
kontraverznu situaciju katolicizma 
i protenstantizma u okviru socijal- 
nog konteksta. Njegov zaključak je 
da se »ceo spor između katolicizma 
i protestantizma oko uzroka Revo- 
lucije... završava gotovo nereše. 
nim rezultatom«. Uz sve razlike 
postignuta je suglasnost da protes- 
tanti i katolici trebaju voditi za- 
jedničku borbu protiv moći ovog 
vremena a to je »bila moć revo- 
lucionarnog uma«. Nasuprot bez- 
božnom umu Revolucije ističe se 
autoritet čovjeka kao borbeno ges- 
lo cijele kontrarevolucije i Restau- 
racije. Samo usput i ne bez sjete 
Lj. T. napominje da autonitet nije 
bio samo lozinka epohe Restaura- 
cije, već je i u našem vijeku os- 
tao simbol reakcije. »Očigledno ide- 
ologija ljudskog nepunoletvsta ima 
svoje duboko zasađene korene«. 

Sukob između principa autori- 
teta i principa racionalnosti ispo- 
ljava se i u obliku univerzalizma i 
individualizma što je predmet ana- 
lize u trećoj glavi. Specifična ka- 
tolička misao kontrarevolucije na- 
padala je reformaciju barem kao 
sukrivca za racionalizaciju, parti- 
kularizaciju i individualizaciju je- 
dinstvenog kršćanskog svijeta. Ono 
što je Reformacija započela fran. 
cuska je revolucija dovršila. Gra- 
đansko društvo je zbilja donijelo 
na svijet jednu diobu dotad kol:- 
ko-toliko jedinstvene kršćanske ci- 
vilizacije. To nije bio samo buržo- 
aski individualizam, već i stvara- 
nje zasebnih nacionalnih država. 
Univerzalizam je bio ugrožen od 
država kao nacionalnih cjelina. Ka- 
tolički — tradicionalisti francuskog 
porijekla de Maistre i de Bonald, 
čije ideološke koncepte autor vrlo 
pomno analizra, vidjeli su spas od 
revolucije u kršćanskoj Evropi. 
Obojica tradicionalista, polazeći od 
Montesquieove teze da su potresi 
uvijek učvršćivali vlast, izražavaju 
uvjerenje da će i Revolucija pos- 
tati prolegomena tog novog jedin- 
stva kršćanske Evrope. Revolucija 
iime treba postati samo purgatori- 
ium društvene konzervacije. I de 
Bonald i de Maistre sa gnušanjem 
odbacuju revolucionarne inovacije 
prije svega: riječ građani (Citoa- 
ven) i revolucionarni = kalendar. 
Tradicionalizam također energično 
poriče dva konstitutivna elementa 
revolucije i demokracije: pisani 
ustav i revolucinarni pojam naroda 
i narodni suverenitet. Lj. Tadić kri- 
tički razmatra njihovu argumenta. 
ciju ovih stavova. Nakon toga ak- 
tualizira raspravu iznoseći tezu ka- 
ko »ne samo stari tradicionalizam 
nego i svaki potonji konzervativi- 
zam do danas izražava shvatanje 
da narod može postojati samo kao 
nacija«. ' 

Ovaj univerzalizam priznaje sa- 
mo kršćanski humanizam ali ne 
kao laički i svjetovni. A upravo jc 
francuska revolucija, otkriva nam 
autor, istakla jedan takav princip 
i pokazala da je povezanost čovje- 
ka sa čovječanstvom moguća pu- 
tem uma i razuma kao zajedničkog 
svojstva. 

Konzervalivizam pored mnogih 


zajedničkih svojstava ima svoje na- 
cionalne posebnosti. U četvrtom 


poglavlju Lj. Tadić prezentira en- 
glesku kritiku francuske revolucije 
izraženu u djelu Edmunda Bercka. 
Ne samo sadržajnošću već i stilom 
ove stranice doista spadaju među 
vrhunska ostvarenja i mogu se mje- 
riti sa S. Jovanovićevom  briljan- 
tnom stilskom analizom  Bercka. 
Što je toliko privlačno u Bercko- 
vom djelu da obuzima misao i 
naših suvremenika? »Berck je os- 
tao konzervativni klasik... zbog 
osobenosti sa kojom je izrazio jed- 
nu čisto englesku nacionalnu spe- 
cifičnost u kritici francuske revo- 
lucije. Ta osobenost pokazuje se 
u nadmoćnom iskustvu engleske 
političke tradicije koja je usprkos 
engleskoj revoluciji 17. veka uspe- 
la da nadživi sve društvene :potre- 
se, da se pomiri sa novim duhom 
vremena«. 


.Berck nastupa kao »objektivan« 
kritičar francuske revolucije prem- 
da se to od njega ne bi moglo oče- 
kivati. Francuska revolucija je pre- 
ma Bercku prva potpuna revoluci- 
ja ona je »ukidanje načela vladavi- 
ne čoveka nad čovekom i stvara- 
nje jednog sasvim novog sveta«. 
Međutim, Berck ističe principijel- 
nu i paradoksalnu razliku između 
francuske i engleske revolucije u 
17. stoljeću. »Engleska revolucija 
je isključivo konzervativna revolu- 
cija«. I Berck je kao i francuski 
tradicionalisti »svesni apologet sve- 
tosti postalog« s tom razlikom što 
englesku prošlost i političku rmud- 
rost ističe kao uzor svima ostalim. 
Berck je upotrijebio sav retorički i 
religiozno-ritualni arsenal dokaza, 
kaže Lj. T. da nas ubijedi »kako 
nove generacije nemaju baš nika- 
kvo pravo da išta principijelno me- 
njaiu od onoga što im je duh pre- 
daka ostavio u nasleđe«. 


Analizu Berckove idejne koncep- 
cije Tadić završava sa finom, sup- 
tilnom ironijom pomiješanom sa 
cinizmom: »Bilo bi pravedno ka- 
da bi mu i svi savremeni konzer- 
vativci bez obzira na nominalnu 
pripadnost ovoj ili onoj partiji oda- 
li javno priznanje, jer je mislio za 
njih, a i umesto njih.« 


Središnji dio knjige zauzima 
evolucija duhovne idejne situacije 
u Njemačkoj od rezignacije do ro- 
mantike. U ovom poglavlju erudi- 
cija autora dostiže vrhunac. To 


svjedoči bogatstvo podataka, dubi- 
na analize te sistematičnost i kon- 
ciznost teksta. Čini se da nema 
značajnijeg imena i relevantnije te- 
ze koja nije dobila adekvatno mje- 
sto. 

Autor u početku formulira pro- 
blem koji bez sumnje nuka na raz. 
mišljanje svakog od nas. Evropa 
je u posljednjih stolinu godina do. 
živjela teška iskusiva sa Njema- 
čkom što je stvorilo općenito lošu 
sliku o toj zemlji i njenom naro- 
du kao okrutnom zavojevaču. Na 
drugoj strani Engleska i Francu- 
ska, s obzirom na suprotno isku- 
stvo, doživljavane su kao slobodar. 
ske i miroljubive zemlje. »Sve te 
ocene o ovim zemljama i narodi- 
ma nisu sasvim netačne, kaže Lj. 
Tadić, ali su previše površne | 
jednostrane da bi mogle biti oz. 
biljno _prihvaćene«. Svaka velika 
država manifestuje radije i nor- 
malno svoju »istinu moći« a ne 
moć istine. 

Njemačka rascjepkana_ u niz 
državica doživljava u vrijeme pro- 
svjetiteljstva samo svojevrsni du- 
hovni uspon. Prosvijećeni duhovi 
Njemačke stvarali su velika djela 
prije francuske revolucije: Goethe, 
Schiller, Kant, Herder itd. Nijemci 
su slavili revoluciju i onda kad je 
ona već postala predmet kontra- 
revolucionarne kritike u drugim 
zemljama. Autor navodi poznate 
Hegelove riječi napisane u slavu 
[rancuske revolucije. — Međutim, 
»posle ushićenja i pijanstva dolazi 
mamurluk... Posle poraza nastupa 
rezignacija. A ova socijalna psiho- 
logija osobito je svojstvena silnoj 
buržoaziji.« Rezignacija je ono sta- 
nje duha koje je vladalo Njema- 
čkom nakon izmetanja revolucije 
u bonapartizam. 


Nakon stanja rezignacije otpo- 
čeo je prijelaz u političku roman- 
tiku. Budućnost, dakle, pritječe iz 
prošlosti za kojom je romantika 
upravo čeznula. Tadić je posebno 
analizirao spregu Schellinga sa ro- 
mantičarima, zatim manje poznate 
Miilera i Baadera. Ovog posljed- 
njeg Marx i Engels navodili su 
među predstavnicima feudalnog so- 
cijalizma. 

U šestom poglavlju autor nas- 
tavlja analizu novovjekovne njema- 
čke ideološke situacije. »Između 
političke romantike koja pretežno 

kontemplira o staleškom srednjem 
veku kao, izokrenutoj utopiji' i ag- 
resivne političke ideologije restau- 
racije smeštena je politička teori- 
ja... K.L. von Halera.« Haler je 
tipični ideolog aspolutizma kao sta- 
rog dobrog vremena. 

Ovdje se autor ponovno i znat- 
no temeljitije navraća na izlaganje 
ideoloških koncepcija von Stahla. 
Stahl kao izraziti predstavnik ide- 
ologije restauracije, napada princi- 
pe Revolucije, ne samo zbog nji- 
hove racionalističke supstance, već 
i zbog komunističkih konzekvenci- 
ja. 

Centralno mjesto u ovom pog- 
lavlju zauzima analiza historijske 
pravne škole »kao svojevrsno pro- 
duženje nemačkog konzervativizma 
do poznog XIX veka...«. Nakon 
vrlo pomne analize izvornih teks- 
tova ove škole, te konfrontacije 
različitih intrepretacija, Lj. Tadić 
nudi vlastitu konciznu ocjenu: »za 
Savignija i ostale prošlost je isto- 
vremeno univerzalni izvor i utoka, 
i iz nje sve potiče i njoj je po- 
novno vraća. Pojam postanka je 
zato Savigniju isto što i prošlost, 
novo može biti samo puka obnova 
ili obnavljanje starog, promena 
samo reforma«. 

Manje je originalna, ali zato vrlo 
jasna +# prihvatljiva Tadićeva ocje- 
na cjelokupne duhovne povijesti 
Njemačke »Nemačka duhovna isto- 
rija kao uostalom istorija svih sta- 
rih evropskih nacija, stvarala je 
vlastitu konzervativnu tradiciju... 
Ali uporedo sa ovom duhovnom 
tradicijom i njoj naspurot u Ne- 
mačkoj je stvarana, također sa 
vlastitim akcentom, i tradicija re- 
volucije i to počevši od Tomasa 
Minzera i nemačkog seljačkog ra- 
ta pa sve do Marxa i našeg vre- 
mena. Razlika je samo u tome što 
je nemačka konzervativna tradicija 
imala mnogo dublji institucionalni 
koren od revolucionarne i demo- 
kratske tradicije i to upravo zato 
što su revolucionarne i demokrat- 
ske klase u nemačkog istoriji bile 
isuviše slabe da bi njihova tradi- 
cija mogla pustiti dublji koren.« 

U naslovu sedme glave stoji — 
teokratija, sociokratija i tehnokra- 
tija, što samo po sebi pobuđuje 
pojačani interes, jer nas u povijes- 
nom ekskurzu autor vodi suvreme 
nim fenomenima. I doista analiza 


nas neće iznevjeriti. Sadržaj odgo- 
vara naslovu. Osim toga ovo je 
prezentiranom građom i idejama 
možda najbogatije poglavlje. 


»Konzervativna misao teži bez 
obzira na nacionalne posebnosti ili 
ličnu usmerenost njenih tvoraca e- 
nergičnom = podređivanju —umnog 
načela slobode iracionalno shvaće- 
nom poretku« Na dva primjera 
autor pokazuje kako je konzerva- 
tivna ideologija utjecala na staru 
i modernu sociologiju i to na for- 
miranje socioločkih pozitivizma A, 
Comtea, i »novije konzervativne 
sociologije«. Nakon razmatranja 
nekih kategorija Comteova sistema 
autor formulira zaključni stav ko- 
Ji jest točan prema onome što tvr- 
di, ali ujedno i jednostran: »Time 
je rađanje sociologije kao nauke o 
društvu obeleženo simbiozom du- 
ha konzervativnog građanstva i re- 
akcije«« Ne namjeravamo autoru 
čitati lekcije ali želimo izraziti 
utisak da od ovakve formulacije pa 
do tvrdnje da je sociologija buržu- 
aska disciplina koju preko palu- 
be treba baciti u more nema prin- 
cipijelne razlike. Drugi primjer, ut- 
jecaj konzervativnog mišljenja u 
novijoj odnosno suvremenoj socio- 
logiji doista ne pruža osnovu za 
bilo _ kakve primjedbe. Naprotiv, 
ovdje je možda imanentni marksis- 
tički pristup autora doveo do naj- 
briljantnijih kritičkih analiza »kon- 
zervativne  soqiologije«, Ini bismo 
ipak radije rekli konzervativnih so- 
cioloških teorija u službi postojeće 
konzervativne integracije društva. 
Naime, — podstaknuta = socijalnim 
kontekstom dvaju vojno političkih 
blokova konzervativna sociologija 
izvela je zaključak kako je era na- 
uke i tehnike dokrajčila ideologi- 
ju i uspostavila sasvim novi pore- 
dak. Povijest ideja je završena i 
došao je kraj ideologiji. Raste de- 
politizacija građana, otpada klasič- 
ni oblik demokratske države, a na- 
učna i tehnička civilizacija nespo- 
jive su sa demokracijom. I napo- 
kon prema konzervativnoj sociolo- 
giji građani nisu sposobni da up- 
ravljaju svojom sudbinom već je 
njihova sudbina u rukama onih ko- 
ji znadu i umješno planiraju. Zas- 
nivajući svoje objekcije na Haber- 
masovim teorijskim istraživanjima, 
autor je vrlo uvjerljivo razgolitio 
konzervativnu prirodu ovih »suvre- 

menih« teza. »Novi tip konzerva- 
tivca, utvrđuje Lj. T., stao je od- 
lučno na stranu tehnike i želi po- 
moću tehničke države da vlada sve- 
tom... »Napredak« u suvremenoj 
konzervativnoj obradi znači, u stva- 
ri, i dalje vladati ljudima ali sa- 
mo na tehnički celishodniji, savr- 
šeniji i efikasniji način.« 

U osmom poglavlju, Lj. Tadić, 
pridružuje se marksističkoj reva- 
lorizaciji francuske revolucije. Miš- 
ljenje da je ova revolucija buržoas- 
ka točno je ali sasvim jednostra- 
no. Francuska revolucija je po svo- 
jim osnovnim ciljevima stremila 
»preko buržoaskog horizonta« prih- 
vaća autor Lukacsevu tezu. Osla- 
njajući se na Marxove ocjene, au- 
tor navodi Babeufa, kao prvu po- 
javu komunističke djelatnosti u 
buržoaskoj = revoluciji. Analizom 
ideoloških koncepcija Babeufa, Lj. 
Tadić je zapravo okrenuo novu 
stranicu u vlastitoj analizi. Dosad 
je revolucionar Tadić uglavnom 
analizirao konzervativne ideološke 
modele, a sada počinje sa analizom 
revolucionarnih komunističkih kon- 
cepcija. Uostalom to je odmah za- 
mjetljivo, ne možda boljim pozna- 
vanjem sadržaja, već drugačijim 
emocionalnim odnosom, jer iz sva- 
kog njegova retka izbija revolucio- 
narni patos. Ovdje je riječ o odno- 
su revolucije i prirodnog prava. 
Lj. Tadić utvrđuje da je »prirod- 
no pravo bila doista jedna teorija 
revolucije«, i to sa slijedećim obi- 
lježjima: pobijalo je običajno pra- 
vo, negiralo je apsolutnu monar- 
hiju, dovodilo u pitanje zavisnost 
pojedinca od političke zajednice. 
Prirodno pravo je različito inter- 
pretirano. Za razliku od liberaliz- 
ma koji slobodu i jednakost dovodi 
u zavisnost od privatne svojine re- 
volucionama demokratija je staja- 
lište našeg autora, pa po njemu 
ostvarenje slobode i jednakosti 
pretpostavlja društveno vlasništvo. 


U slijedećem poglavlju Tadić 
produžava analizu liberalizma i de. 
mokratizma među kojima je nas- 
tao. »svetsko-istoriski rascep koji 
traje do današnjih dana«. Libera- 
lizam je tijekom vremena sve više 
napuštao revolucionarnu prošlost i 
opredjeljivao se za konzervativnu 
sadašnjost, a demokracija je čuva- 
la ili gubila svoj revolucionarni 
kontinuitet u srazmjeri sa plimom 


i osekom revolucije odnosno soci- 
jalizma koji je preuzeo njeno re- 
volucionarno nasljeđe. Na ovom 
mjestu slijede vjerojatno najbolje 
stranice analize liberalizma na je- 
zicima naših naroda i neka nam 
bude dozvoljeno izraziti mišljenje 
da ne bi smjelo biti aktiviste koji 
se ovdje i danas odvažuje da go- 
vori o liberalizmu a da nije Pros- 
tudirao ove retke. Da bar spome- 
nemo nekoliko teza o određenju 
liberalizma: Ekonomski, liberali. 
zam se zalaže za slobodno predu- 
zetništvo i slobodu trgovine. Kon- 
kurencija je životni kredo libera- 
lizma i ona ne ostavlja mjesta za 
bližnjega. 

Na pitanje da li je ukidanje pri- 
vatne svojine bitan uvjet za izmje- 
nu oblika našeg života i odnoše- 
nja, autor podastire Freudovo miš- 
ljenje: »Uprkos svim prednostima 
koje može donijeti društvo bez pri- 
vatne svojine, ne mogu biti ukinuti 
zlonamjernost i neprijateljstvo me- 
đu ljudima.« Nepokolebljivi je Fre- 
udov zaključak, kaže Lj. Tadić, da 
ljudsku agresivnost kao prijeteću i 
razornu opasnost nije stvorila pri- 
vatna svojina. Ona je tako rekuć 
»neotklonjiv deo ljudske prirode.« 
Tadić ne dijeli Freudov antropolo- 
ški pesimizam, ali akceptira da do- 
kidanje privatne svojine same po 
sebi nije dovoljno za izgradnju so- 
cijalističkog ili demokratskog dru- 
štva. »Potrebna je duboka revoluci- 
onarna negacija mnogo širih ob- 
lasti života i odnosa koji se ne 
iscrpljuju samo u ekonomiji.« 

Posebno su vrlo instruktivne au- 
torove misli o ciljevima kritike li- 
beralizma: — »Kritika = liberalizma 
kao ideologije privatne svojine i 
mehanizma kontrarevolucije nipoš- 
to ne znači isključivanje društve- 
nog sukoba... gde nema sukoba 
nema ni napretka društva.« 

U posljednjem i doista u cjelini 
briljantnom poglavlju, Tadić nas- 
tavlja sa analizom liberalizma, ali 
se ne zaustavlja samo na njemu 
već razmatra demokraciju i anarhi- 
ju. Liberalizam je ideologija privat- 
nosti. Liberalizam se također isti- 
če svojim antidržavnim stavom u 
ime načela individualnosti. Među- 
tim, liberalna ideologija morala se 
zaustaviti pred slijedećim proble- 
mom »ako se načelo individualiz- 
ma dosledno sprovede onda ono 

neminovno vodi anarhizmu«. Ako 
je i ustuknula liberalna ideologija 
pred ovom dilemom, nisu zastali 
drugi. 


Za Marxa je moderna liberalna 
država njegova vremena samo »po- 
slovni odbor« buržoaske klase a za- 
koni samo prosjek njenih klasnih 
interesa. Liberalni (parlament Marx 
je nazvao buržoaskom  brbljaoni- 
com. Nakon ovih Marxovih riječi 
Tadić postavlja dva relevantna pi- 
tanja: 1) da li je revolucionarna 
demokracija principijelni protivnik 
parlamentarizmu i 2) da li je na- 
čelo narodnog suvereniteta može 
biti izjednačeno sa nacionalnim su- 
verenitetom, tj. da li narod može 
svoju zakonodavnu volju prepustiti 
nacionalnoj reprezentaciji a da ta 
volja ne bude bitno okrnjena? »Ja- 
kobinski su revolucionari zastupali 
jedinstvo zakonodavne, izvršne i 
sudske vlasti. Oni su verovali da se 
narodni suverenitet može obezbe- 
diti samo narodnom  (sankilot- 
skom) diktaturom.« Ovo političko 
nasljeđe francuske revolucionarne 
demokracije prešlo je i na revolu- 
cionarni marksistički socijalizam, a 
bilo je potvrđeno i u lenjinističkoj 
izgradnji sovjetske vlasti i komu. 
nističke partije. Kakve su praktič- 
ke konzekvencije ovog modela re- 
volucionarne — demokracije: — »Bez 
obzira na njene istorijske oblike 
sa jednim izuzetkom Pariske ko- 
mune nije ni u svojoj praksi ni u 
svojoj političkoj filozofiji našla 
pouzdano sredstvo za ograničenje 
političke vlasti. Zato se dešavalo 
i dešava da manjina na vlasti u 
stvari jedna elita vlada najpre 
umesto naroda, a zatim narodom 
i da na taj način suzbija sa pozi- 
vom na rnarodni suverenitet, ostva- 
renje tog suvereniteta.« 


Na istom stablu prirodnog pra- 
va izrasli su: liberalizam, demokra- 
cija, socijalizam i anarhizam. Lj. 
Tadić nastoji reafirmirati anarhi- 
zam kao serizonu libertersku mi- 
sao. Ako um vlada svijetom ili tre- 
ba da vlada, tvrde anarhisti, onda 
je primjena sile nešto po sebi bez- 
umno i neljudsko. Slobodu protiv 
autoriteta moguće je osigurati »sa- 
mo pomoću ukidanja države i nje- 
nih zakona.« Tadić pokazuje da je 
zapravo . osnovna liberterska ideja 
o organizaciji društva na principu 


asocijacija potekla od Proudhona. 
I liberalne i socijalističke vlade su 
proganjale anarhizam kao najopas- 
niju herezu. Naš autor rezignirano 
izjavljuje »Anarhija nije imala vid. 
niju šansu da istorijski proveri va- 
ljanost svojih načela«. Točno je da 
nije imala, ali vjerojatno i neće 
imati zbog vlastite prirode anar- 
hizma. 


U zaključku sa posebnim naslo- 
vom — Autoritet i sloboda — osim 
sažetka ranijih analiza, Lj. Tadić 
naznačuje vlastiti stav koji emani- 
ra optimizmom, izražava vjeru u ra 
cio i nada se društvenom životu 
zasnovanom na umu. U posljednjoj 
rečenici sadržana je misao »Ideja 
koja je jedanput ušla u svet da 
je čovek zreo da izgrađuje svoj 
društveni život na racionalnim na. 
čelima ne može se više nikada po- 
tisnuti iz tog sveta.« 


Djelo Ljubomira Tadića — Tra- 
dicija i revolucija — trajne je vri- 
jednosti, ne toliko po novim teorij- 
skim idejama, već temeljitoj i kon- 
zistentnoj marksističkoj analizj tra- 
dicionalnih,  _kontrarevolucionarnih 
idejnih tvorbi. To je doista rijet- 
ko djelo suvremnog marksiste, go- 
tovo jedinstveno, u međunarodnoj 
literaturi koja na izvorima analizi- 
ra duhovne, ideološke izvore tradi- 
cije i kontrarevolucije, a ne pravi 
apstraktne konstrukcije i ne lijepi 
etikete. Ova knjiga ima posebno 
mjesto u našoj filozofsko-sociolo- 
škoj literaturi zbog toga što smo 
ovakva djela dosad mogli čitati 
jedino u prijevodu. 


Ako bismo načelno nešto mogli 
primijetiti knjizi onda bi se taj pri- 
govor eventualno sveo na slijedeće: 
unatoč implicitnom stavu  prisut- 
nom u cijelom dijelu, autor je tre- 
bao, eksplicitnije naznačiti  vlasti- 
ti stav u nekim čvornim mjestima 
analize. Sociološki aspekt analize 
idejnih fenomena također nije sva- 
gd:e dovoljno respektiran. 


Nije teško zaključiti da je ovo 
djelo samo prolegomena za anali- 
zu odnosa tradicije i revolucije u 
našem stoljeću. Zato možemo sa- 
mo poželjeti da tu analizu što pr!- 
je dobijemo u slijedećem djelu. 


Veljko CVJETIČANIN 

Tvrtko Kulenović 


Indija i umjetnost 
Matica srpska, Biblioteka »Danas«, 
Novi Sad, 1972, 219 strana 


Niz tema iz najrazličitijih po- 
dručja indijske umjetnosti načeo 
je Tvrtko Kulenović u knjizi Indi- 
ja i umetnost. Počinje s nekim od- 
ređenjima indijska poimanja umjet- 
nosti, i to prvenstveno plastične, i 
njihova mjesta unutar indijske tra- 
dicije ogledajući ih naprama _ne- 
kim evropskim shvaćanjima (Indi- 
ja i umetnost). Zatim preko vre- 
menskih i kulturnogeografskih ko- 
ordinata njegova odvijanja (Vreme 
i prostor) stiže do indijske skulp- 
ture, hinduske i mogulske arhitek. 
ture, slikarstva, žene i ženstva u 
indijskoj umjetnosti i tradiciji (Po- 
krenuti tokovi). Prikaze kazališta, 
sanskrtske drame, tehnike scenske 
umjetnosti, posebice dramske, ple- 
sa i muzike okupio je u poglav- 
ljima predzadnjeg dijela knjige 
(Uobličeni tokovi), da bi u zad- 
njem dijelu načinio skok i dao 
pregled zbivanja u suvremenim 
književnostima, slikarstvu, teatru i 
filmu (Šiva je prestao da igra). 

Tekst živo i odano pisan naba- 
cuje još i mnogo drugih tema u 
čije usputne vode Kulenović na tre- 
nutak zaranja da bi ubrzo zatim 
iz njih izronio stresavši na brzinu 
sa sebe kapljice te i tako nakup- 
ljene vode. 

Kao osnovna odrednica knjige 
nabacuje se autorova predanost in- 
dijskom kulturnom krugu i doma- 
šajima unutar njega. Odatle i pro- 
izlazi njegovo obračunavanje s e- 
vropocentrizmom koje ga onda od- 
vodi u idealizacije nekih indijskih 
prava, što bi se gotovo moglo o- 
karakterizirati kao indocentrizam. 
Ne malo iznenađuje njegova inter- 
pretacija — hinduizma kao religije 
»demokratskog stava, praktičnije 
socijalno orijentisane« od budhiz- 
ma. No u kontekstu Kulenovićeva 
načina razmišljanja o kontinuite- 
tu indijske civilizacije to zapravo i 
nije čudo. Jer kako on kaže: »civi- 
lizacija (indijska Z. M.) nikad nije 
»umrla«, osnovna ideja i iđeologi- 
ja uvek je ostajala ista uspevajući 
svojom demokratičnošću i dijalek- 


ličnošću da obuhvati sve nove po- 
jave i ideje, da njima nađe u sebi 
mesto a da ne izmeni svoj karak- 
ter.« (str. 33) Ovdje ipak 1reba 
dodati da ona uistinu nije mije- 
njala svoj karakter ali joj je njena 
»demokratičnost« i »dijalektičnost« 
dozvoljavala da izopačuje karakter 
novih pojava i ideja koje je apsor- 
birala. Kada autor ukazuje da bud- 
hizam nikada nije u potpunosti ne- 
stao iz Indije već je apsorbiran 
unutar hinduizma in continuo bio 
u njoj prisutan s time nikako nc 
možemo da se složimo. — Buddha 
kao jedna od avatara Višnua ni- 
kako ne može značiti trajanje bud- 
dhizma u lindiji unutar hinduizma 
već naprotiv njegov izgon. Prisut- 
nošću u hinduizmu kroz inkarnaci- 
ju Višnua kao Buddhe, buddhizani 
je do te mjere izvitoperen da ri- 
ječ izgon nije ni najmanje preoš- 
tra. Sličnih primjera moglo bi sc 
još podosta navesti no oni ne ome- 
taju, već možda čak — pridonose 
stvaranju jednog autentično indij- 
skog ugođaja unutar kojega autor 
izražava svoja oduševljenja za in- 
dijske umjetnosti i svoje osobne i 
ne rijetko i veoma osebujne sta- 
vove. 

Premda od knjige esejističko-is- 
povjednog karaktera tražiti preciz- 
nost pojmovnog aparala možda i 
nije primjereno kao što i nije pri- 
mjereno podrvrgavati je strogosti 


Znanstvene analize, ipak bi bilo u- 


mjesno uputiti na neke od nedo- 
umljenosti i nedosljednosti kojima 
ova čitko nabacana i na izvjestan 
način zanimljiva knjiga (u okviru 
velikog broja slično orijentiranih 
tekstova koji se u naše doba sve 
češće javljaju) vrvi. 

Cilj čitave buddhističke nauke 
sagledavati do izvjesne točke u 
»prodoru u nepoznato ne intelek- 
tom, nego bićem« svakako znači 
osebujno misliti o buddhizmu. No 
kada se do takvog sagledavanja 
dolazi preko uočavanja »esletskih 
hategorija« unutar kojih se buddhi- 
zam po autorovu mišljenju izraža- 
va onda ipak treba primijetiti da 
estetika pretpostavlja uživanje, .a 
uživanje je barem hinayanskoj, je- 
dnoj od najortodoksnijih, buddhis- 
tičkih škola strano čak i propisi 
ma zabranjeno. Bujnost jezika i 
vještina živog predočavanja teško 
da mogu opravdati brkanje i poisto- 

vjećivanje sjedinjenja s apsolutnim 
i nirvane, to jest brkanje i poisto- 
vjećivanje trajanja u vječnost kroz 
sjedinjenje s brahmanom i presta- 
nak svakog trajanja kroz dostignu- 
će nirvane. Potreba da se raznoli- 
kost indijske situacije svede pod 
nužno jedan nazivnik prisutna je 
ne samo u tumačenjima pojave i 
ideja u staroj Indiji već je ekspli- 
cite izražena i u dijelu posveće- 
nom strujanjima u suvremenim in- 
dijskim umjetnostima što pokazu- 
je pomanjkanje sluha za sva ona 
snažna nacionalna previranja koja 
su upravo u sadašnjem trenutku 
nametljivo jasno prisutna. Jedins- 
tvenost Indije u odnosu na sav iz- 
vanindijski svijet, koja se autora 
silno doimlje, očigledna je, no vje- 
iojatno niti manje niti više no što 
je raznolikost evropskog kruga oči- 
gledno jedinstvena u odnosu na in- 
dijski svijet. To naravno nikoga ne 
priječi da u evropskoj književnosti 
prizna identitet pojedinim nacio- 
nalnim književnostima koliko god 
da su one baštinici jednog te istog 
kulturnog kruga i u okviru toga 
jedinstvene. Čemu onda tražiti kao 
neophodno potrebno jedinstvo sve- 
indijskih književnosti inzistirajući 
na »zanemarljivo nebitnim«  jezič- 
nim i etnografskim elementima? 
U prikazu početaka indijskih 
plastičnih umjetnosti polazište je 
nepostojanje veza između  ostva- 
renja civilizacije doline Inda i 
početka autentičnoindijske umjet- 
nosti. Takovo je stanovište teško 
prihvatiti. Zanemarimo li _mnogo- 
brojne terakote božica majki (u 
indijskim selima iste takve i 
danas se prave i upotrebljava- 
ju uz pnigodu posvećivanja  og- 
njišta), pečate, bakrenu statuetu 
plesačice koja daje naslutiti bronze 
iz perioda Chola, i zaustavimo li se 
samo na dva torza pronađena u 
Harappi iz kojih struje karakteris- 
tično indijsko skulpturalno prika- 
zivanje tijela koje sugerira snagu 
unutarnje napetosti pomoću kon- 
veksnih oblina, to jest dah (prana) 
koji puni i širi tijelo, ne možemo 
a da ne počnemo razmišljati o po- 
čecima skulpturalne artikulacije au- 
tentično indijskog tipa već u okvi- 
rima civilizacije doline Inda. 
Sklonost autora da prihvati po- 
stojanje utjecaja — hinduističkog 
umjetničkog izraza na portugalsku 


gotiku teško je kronološki prav- 
dati. Portugalci su na čelu s Vas. 
com da Gama stigli u Indiju u 
svibnju 1498. i u prvo se vrijeme 
pretežno zadržavali u obalnim na: 
seljima Malabara da bi nešto kas- 
nije stupili u bitku za goanska i 
još sjevernija obalska područja. A 
upravo taj obalni pojas lišen je 
ostvarenja zrele i kićene indijske 
arhitekture. S druge strane gotika 
se u Portugalu javlja već u 13. sto- 
ljeću a i djelovanje Diega de Arru- 
de čija ostvarenja Kulenovića pod. 
sjećaju na umjetnost hindusa pre- 
stalo je prije 1531. 

Poglavlje posvećeno ženi i žen- 
stvu unutar indijske tradicije uspi- 
jeva u cjelini evocirati ono bitno 
usprkos niza netočnih detalja simp- 
tomatičnih uostalom za knjigu kao 
cjelinu. Tako na primjer autor go- 
vori kako »u Indiji nikada nije 
postojalo nešto slično zapadnom 
kultu devičanstva«, usprkos tome 
što je jedan od uzroka za sklapanje 
brakova djece i taj da djevojčica 
stigne u ruke muža, odnosno nje- 
gove porodice, prije svog prvog 
mjesečnog pranja i da se na taj 
način osigura čistoća budućeg po- 
tomstva. 


Razloge za iščezavanje velike in- 
dijske umjetnosti i nemogućnosti 
njena obnavljanja autor pokušava 
na jednom mjestu ovlaš i uopće- 
no pronaći u iščezavanju društve- 
nih i povijesnih uvjeta i neposto- 
janju estetske teorije slobodne od 
neestetskih elemenata, da bi u zad- 
njem dijelu knjige jasno dodao da 
su i posljednju mogućnost njena 
obnavljanja zatrli Evropljani, pose- 
bice Englezi. Da je nakalemljeni 
zapadni sistem obrazovanja donio 
Indijcima mnogo lošega očigledno 
je. No složiti se da su Englezi time 
osnovni krivci što su novi indijski 
intelektualci prekinuli s vlastitom 
tradicijom bilo bi apsurdno. Najpri 
je zato što je u većem broju likov- 
nih umjetnosti doba punog stvara- 
lačkog zamaha bilo već prošlo dav- 
no prije dolaska Engleza, a zatim 
i zbog toga što Englezi, iako u pr- 
vim generacijama bez ikakva razu- 
mijevanja za indijska ostvarenja 
na području likovnih — umjetnost. 
(no već i u tim generacijama odu- 
ševljeni poklonici nekih ostvarenja 
književnih i filozofskih), kasnjie 
postaju upravo doslovni otkrivači 

pojedinih arhitektonskih tvorevina, 
organizatori konzervatorskih i res- 
tauratorskih poduhvata i prvih ar- 
heoloških iskapanja. Uz to je uz 
novu zapadnu naobrazbu koju je 
dobivao nesrazmjerno malen broj 
ljudi paralelno trajala tradicional- 
na izobrazba domaćih učenih ljudi. 
Izgleda da je teško pomiriti se s 
time da je veličina indijske skulp- 
ture i hramske arhitekture počela 
opadati i po nuždi ograničenja ko- 
ja je u sebi nosila, i da domaći 
tradicionalno obrazovani učeni lju. 
di, kojih još i danas u priličnim 
brojevima ima, nisu i ne mogu bi- 
ti ono isto što su njihovi predšas- 
nici stoljećima ranije bivali. Mož- 
da još treba pripomenuti da Kule- 
nović govori o prestanku indijske 
umjetnosti ne spominjući nigdje da 
je u pojedinim granama kao na pri- 
mjer književnosti kontinuitet ne- 
prekinut i to ne samo kontinuitet 
trajanja već i kontinuitet vrhuns- 
kih ostvarenja. 

Neki sudovi i uopćavanja au- 
torova o Evropi i Zapadu, naroči- 
to o antici, blago rečeno su proiz- 
voljni i neosnovani. Uspoređujući 
ono što je na području kazališta 
ostavila klasična Indija s onime 
što je ostavila antička Grčka Ku. 
lenović stiže i do izjave: »Potpu- 
no iščezla i kao sadržina i kao ob- 
lik, grčka civilizacija nam je o 
sebi ostavila samo podatke, ako i 
najvažnije: u muzici neku vrstu 
nota, u teatru drame, maske, ar- 
hitektonske = prostore i teoretske 
rasprave.« (str. 132) Ovakvom i sli- 
čnim stavovima komentar je vje- 
rojatno izlišan. 

Možda najbolji dio knjige je i 
onaj najopsežniji »Pokrenuti obli- 
Ci« u kojemu se ističe poglavlje 
o islamskoj umjetnosti u Indiji. 
Pisano lijepo. široko poglavlje o 
islamskoj umjetnosti uspjelo je o- 
buhvatiti osnovne značajke indij- 
ske umjetnosti mogulskog perioda 
zadržavajući se na prikazu dva re- 
prezentativna_ ostvarenja Fatehpur 
Sikri i Taj Mahal. No i u ovom 
poglavlju izbija uvjerenje da je 
Indija osvajače s oružjem ubrzo 
uspjela smiriti i pretopiti dobrim 
dijelom u ljude koji žele mirno 
koegzistirati s hindusima a da sa- 
ma nikada nije postala islamizira- 
na. Da se ne zadržavamo na či- 
hjenicama iz tadašnje povijesti mo- 


žemo samo svratiti pažnju na re- 
zultate tih činjenica kao što su 
Pakistan i vjerski sukobi između 
hindusa i muslimana koji znaju 
buknuti i u sekulariziranoj indijs. 
koj državi druge polovice 20. sto- 
ljeća. 

Da u knjizi neki umjetnički ro- 
dovi i vrste nisu spomenuti nec 
bi trebalo isticati niti je to po- 
trebno od teksta očekivati, no ipak 
kad se već govorilo o klasičnoj san- 
skrtskoj drami a uz to se i prika- 
zale suvremene indijske književno- 
sti trebalo bi spomenuti da su 
unutar klasične sanskrtske književ- 
nosti bili zastupljeni i drugi lite- 
rarni rodovi kao i da su i knji- 
ževnosti na srednjeindijskim  jezi- 
cima, pretečama novoindijskih, bije 
i bujne i plodne. ' 

.Ovih nekoliko primjera i pri- 
mjedbi nisu ni izdaleka iscrple mo- 
gućnosti postavljanja takvih i nji- 
ma sličnih. Ako su uspjele uka- 
zati na tip nedomišljenosti i pro- 
turječnosti karakterističnih za ovu 
knjigu onda su postigla svoj cilj. 


No ove i druge zamjerke kao i 


mogućnosti navođenja niza netoč- 
nih ili polutočnih podataka i ne 
pogađaju u potpunosti tekst koji, 
kako na omotu knjige stoji zapi- 
sano, »nije ni naučna studija ni 
kritička ili estetska rasprava, već 
pre svega ispovedni tekst o lju- 
bavi za jednu zemlju.« Na njih je 


ipak trebalo uputiti kako u nedo- 


statku literature s toga područja 
na našem jeziku, ova knjiga ne 
bi postala neupućenima vrelo za 
LE I6tIje »vjerodostojnih« podata- 
a. 


Zdravka MATIŠICĆ 


Dragoljub Mićunović 
Logika i sociologija 


Induktivno zaključivanje u sociolo- 
giJi 
studije, 


Filozofske Beograd 1972. 


str. 217 


Da li nam je već možda dos- 
ta, pa i previše, metodoloških stu- 
dija? U našoj sociološkoj struci 
ne mali je broj onih koji smatraju 

da je sve rečeno o metodologiji 
socioloških istraživanja, da rmože- 
mo savim komotno i sa čistom so- 
ciološkom savješću pristupiti inten- 
zivnom istraživanju društvenih po- 
java. Štaviše, rasprave o metodo- 
logiji danas kod nas, misle neki 
koji se bave sociologijom, znače 
rasipanje energije i praktično gub- 
ljenje vremena. S tog stanovišta i 
ova studija D. Mićunovića je racio- 
nalno trošenje vremena i snaga. 
Naša istraživačka praksa, ponajvi- 
še u raznim institutima, htjela bi, 
izgleda, da se ne dovodi u pitanje. 

»Ovaj rad, kaže u uvodu D. Mi- 
ćunović, nastoji da pokaže na ka. 
kvim se epistemološkim i logičkim 
temeljima zasnivaju zaključci ovih 
(sociološkh) istraživanja.« »Rad će 
biti orijentisan«, nastavlja D. M, 
»na kritičku analizu epistemoloških 
osnova sociološke nauke, u nastoja- 
nju da pokaže koliko je raspravlja- 
nje problema indukcije za sociolo- 
giju značajno.« 

U prvom dijelu knjige rasprav- 
lja se o metodološkoj funkciji in- 
dukcije. U okviru ovoga autor raz- 
matra problem opravdanja induk- 
cije, te povezanost indukcije s de- 
dukcijom, analogijom i vjerojat- 
noćom. U kratkim crtama se ana- 
liziraju dosadašnji sporovi o oprav- 
danju indukcije, koji se prema au- 
toru, uglavnom mogu svesti na dva 
rješenja. Jedno je da se indukci- 
ja ne može opravdati, a drugo je 
da indukcija ima samu sebe da 
opravda (i opravdava) — svojim 
praktičnim uspjesima, pri čemu se, 
dakle, ne ostaje na razini filozof- 
ske rasprave, pa se samim time i 
ne služi filozofskom argumentaci- 
jom.Ali, problem opravdanja induk- 
cije jest i ostaje filozofski pro- 
blem. U formi u kojoj je postav- 
ljen, a da, prema mišljenju au- 
tora, nije uspješno riješen, on i 
nije mogao biti logičkim sredstvi- 
ma opravdan. 


Zbog toga se autor zalaže za 
jedan novi pristup problemu  in- 
dukcije. Indukcija se može objasni- 
li ukoliko se shvati kao dijalek- 
tički momenat u dijalektički jedin- 
stvenom procesu saznanja, a nec 
kao izolovan, od drugih momena- 
ta potpuno odvojen (često jedini) 
metod stjecanja novih saznanja. 
»Induktivni skok« od poznatih slu- 
čajeva na sve slučajeve date kla- 


se može se »opravdati« jedino po- 
stojanjem  strukturiranih homoge. 
nih cjelina, čiju determinističku 
strukturu i njihova bitna obiljež- 
ja već znamo, pri čemu je induk- 
tivna generalizacija vjerojatnija u- 
koliko: je jedna klasa homogenija 
u svojim bitnim svojstvima. 

Valjanost indukcije se, dakle, ne 
osporava, ali se istovremeno uka. 
zuje na njene granice i opreznost 
Pri zaključivanju na njenoj osno. 
vi. Kao što svako stjecanje novog 
saznanja sadrži određen rizik, ta- 
ko je rizik sadržan i ovdje; on se 
ne može izbjeći »i u tom pogledu 
celokupno naše saznanje je samo 
verovatno.« 

Koliki je značaj indukcije za 
naučno saznanje zavisi od vrijed- 
nosti uzorka u bitnim svojstvima 
jednost induktivne generalizacije 
uglavnom zavisi od reprezentativ- 
nosti uzorka u bitnim svojstvima 
skupa i mogućnosti njenog uklapa- 
nja u neki teorijski sistem. 

Valja napomenuti da iskustvene 
generalizacije, zasnovane na cjelo- 
kupnom primarnom iskustvu istra- 
živača, iako bez metodske procedu- 
re (pa prema tome više kao na- 
gađanje i naslućivanje) predstavlja 
takođe osnovu za šira induktivna 
uopštavanja, pa kao takva imaju i 
značajnu heurističku vrijednost. 

U skladu sa integralnim (dija- 
lektičkim) shvaćanjem procesa sa- 
znanja autor razmatra odnos in- 
dukcije, dedukcije i analogije kao 
relativno samostalnih, ali u proce- 
su saznanja na više načina poveza- 
nih, međusobno uslovljenih, a ne 
kao kod nekih logičara međusobno 
nezavisnih ili čak suprotstavljenih, 
momenata saznajnog procesa. 

Kakve su mogućnosti indukcije 
u sociologiji? O ovome autor ras- 
pravlja u drugom dijelu knjige, 
pod nazivom »Indukcija u sociolo- 
giji«. Da bi došao do odgovora na 
pitanje autor polemizira sa dva 
osnovna stanovišta o metodologiji 
u prirodnim i društvenim nauka- 
ma. Prvoje stanovište (pozitivistič- 
ko) da je naučna metodologija je- 
dinstvena (i u prirodnim i u dru- 
štvenim naukama), što na se u dru- 
štvenim naukama priznaje naučni 
status ukoliko odgovaraju zahtje- 
vima opće naučne metodologije. 
Drugo stanovište (kulturalizam) in- 
sistira na tome da su društvene 

i historijske pojave jedinstvene i ne- 
ponovljive, koje se mogu samo ra- 
zumjeti i opisati. Za razliku od 
prirodnih nauka koje teže genc- 
ralizaciji društvene nauke teže in- 
dividualizaciji. 

Višegodišnja sporenja o odnosu 
prirodnih i društvenih nauka (i o 
problemu = metodologije u njima) 
nisu dala, smatra autor, za pravo 
niti prvom niti drugom stanovištu. 
Pokazalo se da je pozitivističko 
gledište dosta nemoćno u objašnje- 
nju društva zbog nedovoljnog uvi- 
đanja specifičnosti društvenih po- 
java. Otuda i pogrešni metodološ- 
ki zaključci i zahtjevi. S drugc 
strane kulturalizam je otvorio vra- 
ta (zbog neuviđanja društvenog de. 
terminizma) psihologističkim i vo- 
luntarističkim interpretacijama 
društva, te tako saznanju o druš- 
tvu dao subjektivistički i relativis- 
tički karakter. Razumljivo je da je 
indukcija sa stanovišta prirodno-na- 
učnog izučavanja društva bila os- 
novni metod, dok je kod kultura- 
lista bila samo tu i tamo implicite 
prisutna. 


Autor je posebnu pažnju posve- 
tio praksi površnog induktivizma | 
pozitivizma u savremenoj sociologi- 
ji. Jednostrana metodološka zasno- 
vanost (isključiva upotreba induk- 
tivnih procedura s ciljem da se 
dođe do što većeg broja generali- 
zacija, ne vodeći računa o tome 
kakav je njihov smisao i njihovo 
značenje u okviru jedne teorije o 
društvu), parcijalni karakter istra. 
živanja (sužavanja polja istraživa- 
nja na isječke društvene stvarno- 
sti), restriktivni karakter istraživa- 
nja, antifilozofski stav (negiranje 
kako svakog filozofskog i općeteo- 
rijskog, tako isto i odbijanje izvo- 
đenja bilo kakvih filozofskih i op- 
ćeteorijskih zaključaka iz rezulta- 
ta istraživanja), antihistorijski ka- 
rakter istraživanja (društvene poja- 
ve se promatraju kao vremenske 
Činjenice), ideološki konzervativi- 
zam (apologija datosti), praktici- 
zam, birokratizacija istraživanja i 
tehnicistički optimizam su karakte- 
ristike socioloških istraživanja za- 
snovanih na površnom induktiviz- 
mu i pozitivizmu. Pa ipak, i pored 
ovih slabosti, koje ne mogu nika- 
ko izdržati metodološku i teorijs- 
ku kritiku, ova istraživanja su da- 
la određeni doprinos društvenim 


naukama, kao što je otpor prema 
metafizičkim sistematizacijama, te 
su prema tome upućivala nauku o 
društvu na proučavanje konkretlne 
društvene stvarnosti. Pored ovog, 
ova istraživanja su obogatila istra- 
živačke Inetode i tehnike, sakupila 
ogromnu iskustvenu građu, ustano- 
vila određene tendencije i pravil- 
nosti u pojedinim (mada izolira- 
nim) područjima društva. 


Da li je indukcija osuđena na 
to da se na nju gleda ili s prezre- 
njem ili da bude nekritički primi- 
jenjen prirodno-naučni metod na 
društvenu stvarnost? »Pozitivističko 
shvaćanje indukcije pokazalo se, u 
primjeni na istraživanje društva, 
preuskim u dva smisla. Prvi je u 
tome, što je, shvativši indukciju 
kao izolovani proces saznanja koji 
se oslanja na povećanje broja pri- 
mera i time povećanje vjerojatnoće 
zaključaka, suzio metodološku fun- 
kciju indukcije. Drugi proizlazi iz 
prvog: ovako shvaćena indukcija 
najčešće se ograničavala na ma- 
sovne pojave i relativno uniform- 
na ponašanja ljudi. Obilje 'činjeni- 
ca' — koje su induktivno uopća- 
vane, pružale su generalizacije ko- 
je su najčešće samo opisivale 'sni- 
male' postojeće društvene prilike, 
i to samo fragmentarno. »U istori- 
cističko-kulturološkom pristupu 
prosto uvećanje primera skoro je 
beznačajno, jer se polazi od pret- 
postavke individualnosti i neponov- 
ljivosti kako pojedinaca tako i is- 
torijskih događaja. Umetnički opis 
zbivanja je više cenjen od enu- 
merativne indukcije. Zbog toga je, 
kaže autor, neophodno da razmo- 
trimo mesto indukcije u društve- 
nim istraživanjima i dijalektičkoj 
zamisli. Kako je totalitet osnovna 
dijalektička metodološka kategori- 
ja, pokušaćemo da vidimo da li je 
induktivni metod moguće dovesti 
u vezu sa totalitetom. Marksovo 
stanovište totaliteta uvažava činje- 
nički materijal (nasuprot svakom 
apstrakcionizmu) koji mu omogu: 
ćava postavljanje hipoteza, ali. pr: 
iome ne postoji slepo uz činjeni- 
ce (kao što čini empirizam »vecć 
nastoji.da prodre do razvojnog pro- 
cesa stvarnosti, do otkrivanja di- 
ialektike zakonitog i slučajnog, suš$- 
tinskog i pojavnog, delova i cc- 
line.« Metodološka se funkcija in- 
dukcije kod Marksa (u proučava- 

nju kapitalizma) ne iscrpljuje sa- 
mo u uopštavanju činjeničke gra- 
đe, od konkretnog do apstraktnog, 
nego je isto tako put od apstrakt- 
nog ka konkretnom stalno oslo- 
njen na iskustvene generalizacije. 
Konkretni totalitet je tako njima 
sadržajno ispunjen. Da ovako pri- 
mijenjena indukcija ne može biti 
nezavisna od drugih metoda sas- 
vim je jasno. U otkrivanju zakoni- 
tih tendencija društvenog razvoja 
indukcija se pojavljuje kao sastav- 
ni dio složenog metodološkog po- 
stupka. 

U trećem, posljednjem dijelu 
knjige pod nazivom »Indukcija i 
sociološko  istraživanje« primjenu 
indukcije u društvenim naukama, 
u sociologiji posebno, autor dovo- 
di u vezu s osnovnim osobinama 
predmeta tih nauka, a zatim anali- 
zira neke metode koje se primje- 
njuju u sociološkim istraživanjima 
(multivarijantnu analizu, metod u- 
zorka i uporedni metod). 


Društvene pojave kao predmet 
socioloških istraživanja različito su 
strukturirane, te otuda i različite 
mogućnosti primjene određenih ob- 
lika indukcije. Ukoliko su te poja- 
ve više strukturirane i jednoobraz- 
ne, pa predstavljaju relativno sta- 
bilne determinističke strukture, u- 
toliko je primjena indukcije mo- 
guća i opravdana. Uspješnost me- 
toda uzorka, koji se može smatrati 
čistim oblikom induktivnog zaklju- 
čivanja, u najvećoj mjeri zavisi od 
ovoga. Otud i potreba indukcije 
za (već znanim) teorijskim stavo- 
vima i sistemima. Prosto prikup- 
ljanje činjeničke građe i zaključi- 
vanje na osnovu nje, bez poznava- 
nja bitnih obilježja klase, nije put 
za pouzdano zaključivanje. Tek di- 
jalektičko stanovište uspijeva »o- 
pravdati« indukciju, njenu primje- 
nu u društvenim naukama i odre- 
diti njene domete i granice. Sa tog 
stanovišta autor nam nudi i defi- 
niciju indukcije. »Indukcija je in- 
tegralni momenat u jedinstvenom 
procesu saznanja, koji se sastoji u 
zaključivanju, sa verovatnoćom, na 
osnovu nekih poznatih slučajeva 
relativno homogenog skupa, vrste 
ili klase o svim slučajevima toga 
skupa, vrste ili klase.« 

Da bi induktivno zaključivanje 
moglo biti upotrebljivo u sociolo- 
giji, pružalo naučno korisne i upo- 


trebljive podatke _ o društvenoj 
stvarnosti, autor smatra da bi bi- 
lo potrebno da se ispune bar sli- 
jedeća tri uslova: 1. da je razvije- 
na teorijska misao (kako opća te- 
orija tako i posebne teorije); 2. da 
su društvene pojave relativno kon- 
stantne i 3. da su skupovi ili kla- 
se čvrsto strukturirane i homoge- 
ne, dakle determinističke cjeline. 


Da li su nam potrebne metodo- 
loške studije? Istraživanjima one 
mogu samo pomoći isto kao što i 
istraživačka praksa može koristiti 
metodologiji. 


Alija HODŽIĆ 


Wolfgang Harich 
»Zur kritik der 


revolutionaren Ungeduld« 
Edition etcetera, Basel 1971. 


Wolfgang Harich, suradnik Na. 
klade-Akademije u DDR-u knjigom: 
»K kritici revolucionarnog nestrplje- 
nja« izazvao je veliki publicitet. Te- 
orijski miveau, niti dubinom, niti 
originalnošću ne bi izazvao takvu 
pažnju, da autor već u podnaslovu: 
»Obračun sa starim i novim anar- 
hizmom« ne najavljuje rat »revo- 
lucionarnom nestrpljenju«. 


Interes je pobuđen kod studena- 
ta, jer su oni u svojim nekonfor- 
mističkim akcijama izloženi kriti- 
ci. Ovo pogađa studentske pokrete 
dvostruko: Teorijski kao nemoguć- 
nost prenošenja revolucije na sub- 
kulturelne krugove, a praktički de- 
zavuiranje njihovih akcija i odri- 
canje njihove revolucionarnosti. 

Svoju kritiku Harich utemelju- 
je na analogiji starog i suvreme- 
nog anarhizma, koja se po njego- 
vom shvaćanju sabire u nemarksis- 
iičkim, čak kontrarevolucionarnim 
idejama: negiranje diktature prole- 
tarijata, odvajanje pokreta od eko- 
nomske baze, negiranje odlučujuće 
uloge radničke klase, odalečenje od 
problema toposa revolucije — Pri- 
vatnog vlasništva. Svaki je, stoga, 
pokret »starog i novog anarhizma« 
izraz  »revolucionarnog  nestrplje- 

nja«, koji je stari anarhist Grave 
artikulirao kao: »Sve se mora već 
sada, brzo sada dogoditi«, a novi 
anarhizam — Daniel —Chon-Bendita: 
»Mi se borimo samo za nas, a nec 
za našu djecu i nećemo stoga pod.-, 
nijeti socijalizmu nikakvu žrtvu.« 

Utemeljenje kritike, koje je 
autor bogato citirao marksističkim 
tekstovima kao i političkom prak- 
som revolucije, poznato nam je, 
kao i to da anarhistički pokreti 
nisu imali uspjeha. 

Ono što je sporno, jest autoro- 
va negacija promijenjenih uvjeta 
u suvremenom kapitalizmu napona 
klasne borbe, kao i mogućnosti re- 
volucije klasičnim oružanim putem. 
Harich — ova negacija pogađa on- 
da i Adorna, Marcusea, »Frankfur- 
stsku školu«. Iako je, uistinu, »in- 
tegraciona teorija« radničke klase 
sporna, barem ocijenjena paušalno 
(na pr. »divlji« Septembarski štrajk 
u Njemačkoj 1968.), iako cilj soci- 
jalističkih stremljenja mora biti 
ukinuto privatno vlasništvo, iako 
ove studentske mini-revolucije nisu 
dovele ni do kakvih rezultata, au- 
tor ne dopire do biti pojma privat. 
nog vlasništva i zato je ta kritika 
tako oštra, pa i ideologizirana. Jed. 
nostavno, sve se svodi na zaključal: 
— ukinuti privatno vlasništvo. Pi- 
tanje je čak u jurističkom smislu 
problematično, ne vidi se izlaza, pa 
i nije čudno »revolucionarno ne- 
strpljenje«. Ako još smisleno ra- 
zumijemo, u duhu Marxa, privat- 
no vlasništvo kao vanjski, čulni vid 
otuđenoga rada sa samim sobom, 
a socijalizam kao »opće privatno 
vlasništvo«, gdje radnik ne radi ne. 
radnika, već suprotnost rada sa sa- 
mim sobom, zatvoreni krug »Ar- 
beitswelta«, organizacije, birokraci- 
Je, »represivne civilizacije«, to jas- 
nije biva »revolucionammo nestrplje- 
nje«. Produktivnost rada, Leistung- 
sprinzip u društvu privatnog vlas- 
ništva (kapitalizam) i općeg privat- 
nog vlasništva (socijalizam) posta. 
Je onaj Sollen, perpetuum mobile 
proizvodnje, sivo svakodnevlje or- 
ganizranog radnog vremena i bi- 
rokratskih ustanova. 


..Sam pojam »diktatura proleta- 
rijata« jest viši oblik društvenog 
razvoja u čistoći protivurječnosti 
rada sa samim sobom, ali kako je 
ona još uvijek, ili tek  »Arbeits- 
welt«, onda nam se Cohn-Bendit i 


cijeli ekstremno lijevi studentski 
pokret neće činiti tako pseudo-re- 
belnim, kako ga autor osuđuje na. 
vodeći slijedeći citat Chon-Bendita: 
»Obuci se sada i idi u kino. Gle- 
daj tragičnu dosadu jednog života 
iz kojega si ti sada isključen. Gle- 
daj slike, koje plešu pred tvojim 
očima, glumce, koji igraju i svijet- 
le, što ti dnevno živiš — ali kod 
tebe nažalost nije igra. Tada, čim 
primjetiš prvu reklamu za slijede- 
ću predstavu, uzmi svoje rajčice, 
uzmi svoja pokvarena jaja i gađaj! 
Kaži ne svemu! Dakle čini! Tra- 
ži novi odnos sa svojom pnijate- 
ljicom, voli drugu, reci ne obitelji- 
Počni, ne za druge, nego s drugi- 
ma za sebe samoga, ovdje i sada 
sa revolucijom!« 

Dakako, da ovaj djetinjasti ni- 
hilizam i hedonizam ne vodi »dix- 
iaturi proletarijata«, niti revoluciji. 
Samo treba podsjetiti na česti kon. 
zervativizam i komunističkih par- 
tija (na pr. kada je KP Francuske 
bila složna da Alžir ostane kolo- 
nija, kako bi vlastitoj radničkoj 
klasi osigurala ekstra profite). U 
profiterskom društvu, autoritarnim 
strukturama i masovnom manipu- 
lacijom potrošnje postoji moguć- 
nost za integrativni proces. Bilo bi 
više od toga imati suvremenu od- 
govarajuću samosvijest radničke 
klase, koja se ne da korumpirat: 
grubim materijalizmom. U takvom 
stanju studentski pokreti, koji sva- 
kako nisu revolucinarni i usprkos 
njihovom anarhističkom i romanti- 
čarskom elementu ipak diraju u 
bit suvremenog građanskog svije- 
ta: stimuliranje i suradnju s po- 
retkom, koji osigurava puku rastu- 
ću potrošnju. 

Harichova usporedba novog i 
starog anarhizma korektno je izve- 
dena. Točno je, također, da da- 
nas kod studenata na Zapadu pos- 
taju interesantni: Greve, Bakunjin, 
Kropotkin. Anarhistički apolitizam, 
koji onda dovodi do reformizma 
isto je autentičan. 

Aulor smatra da ovi pseudo-rc- 
beli, studenti, mogu biti apsorbi- 
rani u kapitalistički sistem, jer su 
im u prostoru sveučilišta dana ne- 
ka prava. Dalje, da je problem vi- 
sokih škola također periferan 1 
studenti mogu biti revolucionarni 
samo u sveučilišnim strukturama 
— »individualnom  teroru« protiv 

profesora. Po njegovom mišljenju 
studenti trebaju napustiti alma ma- 
ter i usredotočiti se na politički 
stav protiv sistema. 


Cijela kritika »revolucionarnog 
nestrpljenja« napisana je u nekoli- 
ko poglavlja: 


1. Osnovni motiv anarhizma 

2. Stanje bez nasilja — krajnji 
cilj također i marksizma 

3. Revolucionarno  nestrpljenje 
kao izrod mišljenja želje 

4. Anarhizam i pretpostavke re- 
alnog stanja bez nasilja 

5. Anarhistički apolitizam kao 
konzekvencija revolucionarnog ne- 
strpljenja 

6. Prioritet proleterske revoluci- 
je i beskorisnost difuznih rebela 

7. Ekskurz o povijesti ideja ug- 
rožavanja institucija 

8. Anarhizam kao blizanac refor- 
mizma. 


Domašaj studentskih pokreta, 
odvojenih od socijalne podloge, nji- 
hov često infantilni zanos za »stva- 
ralačkom moći razaranja« poznat 
nam je. Pa ipak je Harich na dog- 
matski način odrekao svaku misi- 
ju studentskih pokreta. Ovo je na- 
ročito interesantno za studente Za- 
padne Njemačke, koji u svojim ak- 
cijama misle na Istočnu Njema- 
čku kao ideal. 


Blaženka DESPOT 


Werner Becker 


Idealistička i materijalistička 
dijalektika: — odnos 


»Gospodarstvo i ropstvo« kod 
Hegela i Marxa 


Kohlhamer Verlag, Stultgart 1970 


Uvod u knjigu predstavlja ras- 
prava pod naslovom »Hegelova di- 
jalektička metoda, zbiljnost i ide- 
ologija« u kojoj autor raspravlja o 
osnovama dijalektike. Tako je po 
autoru dijalektika isključivo meto- 
da i to metoda koja je u povijesti 
filozofije više — manje svojstvena 
jedino Hegelu i onima koji su 


njom slijepo »fascinirani«, naime, 
marksistima. Konkretno ona se sas- 
toji u tome da se kritički odnosi 
spram svake apsolutizacije i zatim 
da samu sebe smatra racionalnom. 
Međutim oba postulata su vrlo »jef- 
tina« i to autor pokazuje na primje. 
ru dijalektike materije i forme kod 
Hegela. Rezultat njegove analize je 
slijedeći: na primjeru dijalektike 
materije i forme egzemplarno se vi- 
di da je dijalektika zapravo »pos- 
tupak pun vještih obmana«, naime, 
prvo se samovoljno vrše apsoluti- 
zacije da bi se dobile protivrječ- 
nosti, a zatim se one još sarmovolj- 
nije ukidaju u nekom mističnom 
identitetu. To je ideološki karak- 
ter dijalektike koji djeluje od He- 
gela do danas. Tu se, prema auto- 
ru lako vidi razlika između samo- 
interpretacije tj. samorazumijeva- 
nja dijalektike i njene stvarne ar- 
gumentacije. Na koncu prvog pog- 
lavlja dobivamo slijedeću definici- 
ju dijalektike: ona se sastoji iz sa- 
mokonstruiranih djelomično  bes. 
mislenih apsolutizacija pa se i ne 
može označiti kao kulminacija ra- 
cionalnog mišljenja, dapače, ona se 
sastoji iz iracionalnog zaključiva- 
nja koje se djelomično ne može 
održati na vlastitim  —premisama. 
Tamo gdje se želi nadovezati na 
evropsku tradiciju, to čini u obli- 
ku praznih općenitosti koje ništa 
ne govore, te upravo potvrđuju 
njenu »bestradicionalnost«. 


Prije analize poglavlja Gospod- 
stvo i ropstvo iz Fenomenologije 
duha autor daje kratak pregled si- 
stematskih pretpostavki u. povijes- 
ti filozofije Hegelove teorije samo- 
svijesti. Hegelova teorija samosvi- 
jesti povezana je njegovim pojmom 
»Ja«, koji je karakteriziran preko 
samoodnosnosti (Selbstbeziiglich- 
keit) i to tako da je ono, Ja, 
jedini sadržaj Ja-strukture. To He- 
gel ovako formulira »Ja je sadr- 
žaj odnosa i odnošenje samo«. (He- 
gel, Ph. d G. s. 133, Hoffmeister 
1952; W. Becker, S. 31) Prema tak- 
voj koncepciji u samosvijesti izra- 
ženo Ja ne odnosi se na Ja koje 
misli to Ja nego na Ja koje opaža 
vanjske predmete, osjeća i td. Pre- 
ma autoru takva teorija postavlja 
interesantne probleme na pr. od- 
nosa predmetne svijesti i samosvi 
jesti, ali na taj način lako se oslo- 
bađa teškog pitanja svake teorije 

o Ja, naime kako se samosvijest 
konstituira preko samoodnošenja. 
Zatim autor daje povijesni pregled 
problema kod Platona, Dekarta, 
Kanta i Fichtea da bi prešao na 
Hegela. 

Autor _ još na početku knjige 
konstatira da: se kod Hegela gene- 
za samosvijesti djelomično tumači 
društvenom genezom na pr. borba 
za »priznanje« ima značajnu ulo- 
gu. Međutim niti se Hegel niti 
čitavi lijevi hegelijanizam zapitao 
za filozofski smisao takvog postup- 
ka. Jer samosvijest je pretpostavka 
svakog odnosa među ljudima pa 
prema tome svaka teorija koja sa- 
mosvijest ne pretpostavlja  »nije 
svjesna onoga što govori« (S. 31) 

Iz prethodnih analiza od Des- 
cartesa do Fichtea pokazalo se da 
je fundamentalna pretpostavka ide- 
alizma razlika između samosvijesti 
i predmetne svijesti. Upravo tu os- 
novu je Hegel ukinuo izjednače- 
niem Ja-objekta s drugobitkom os- 
jetilnog svijeta. Time je međutim 
svako smisleno govorenje o samo- 
svijesti i predmetnoj svijesti ne- 
moguće. Jer kako je moguće go- 
voriti o samosvijesti kada se Ja po- 
vezuje sa drugobitkom, svijesti 
transcendentnim objektivitetom. 
Tako Hegel putem dijalektike do- 
lazi do apsurdnog stanovišta o jed- 
nakosti apsolutnog identiteta i 
onog njemu suprotstavljenog, s jed. 
ne strane i transcendencije apso 
lutnog identiteta s druge strane. 
Time se samosvijest konstituira 
na osnovu dva potpuno suprotna 
principa. Prvo je apsolutni identi- 
tet postao samosvijest koja samu 
sebe shvaća kao predmet i u is- 
kustvu shvaća samostalnost pred- 
metnosti i time se samosvijesti či- 
ni da je ukinula svoju suprotnost, 
no to joj se samo čini, jer je iden- 
titet u svojoj transcendenciji ob- 
jektivno postao »drugim« predme- 
ta i opet sam postao predmetan, 
tako je postignuto jedinstvo samo- 
svijesti sa onim »drugim« tj. ono 
se u svojoj »drugosti« opet pot- 
vrdilo. Ovaj izvod čini po autoru 
nonsens strukturu samosvijesti kod 
Hegela. 

Tako je Hegel dobio dvije sa- 
mosvijesti: a. čisto identično Ja 
kao neposredni predmet, b. ta ne- 
posrednost je apsolutna posredova- 
nost tj. ona je ukinuće samostal- 


nog predmeta, ona je požuda (Be- 
gierde) i c. njihova istina je pod- 
vostručena refleksija ili podvostru. 
čenje samosvijesti. Sa takvom u 
sebi protivrječnom teorijom Hegel 
započinje analizu »Gospodstva i 
ropstva« S obzirom na nonsens- 
-strukturu samosvijesti i čitava teo- 
rija o gospodstvu i ropstvu nije niš- 
ta drugo. Argumentacija se sastoji 
iz dijalektičkih obmana, sa istim 
stavovima dokazuju se različite teze 
i td. Mi ne možemo reproducirati 
čitavu analizu, no kako autor kaže 
iu nam Hegel prezentira svjetsko- 
povijesni maskenbal u kojem ne- 
ma nikakvog smisla pa su i nje 
gove kvalifikacije različitih stadija 
u odnosu gospodsivo-ropstvo dosta 
kuriozne, a na pr. kategorija živo- 
ta je vitalističkog porijekla, požu. 
da animalističkog karaktera i je- 
dinstvo subjekta i objekta animis- 
tičko-mistički recidivi. 


Obzirom da tako stoji sa Hege. 
lom nije teško zamisliti šta je sa 
»epigonima«. Upravo je teško na. 
brojati šta sve Marx nije shvatio, 
šta je krivo shvatio, gdje su nje- 
gove analize pogrešne i gdje se 
njegove pretpostavke nisu ispuni 
le tj, gdje se u stvarnosti sve od- 
vijalo potpuno suprotno. Tako se 
čitavo lijevo hegelijanstvo i dija- 
lektički materijalizam odlikuje ide- 
alističkom tezom »nikakav objekt 
bez subjekta« i Hegelovom iracio- 
nalističkom konstrukcijom o ko. 
načnosti apsolutnog identiteta. Au- 
torova teza je da je lijevo hegeli- 
jansko odstupanje od Hegela zap- 
ravo spasavanje autentične idealis- 
tičko-dijalektičke metode i za to 
je, naravno, najbolji primjer Marx. 
Ta se teza brani kombiniranim ci- 
tiranjem lijevih hegelijovaca, gdje 
je svaki svakog krivo shvatio, a 
svi skupa idcalističku tradiciju do 
Hegela. Tako je Marxova »ekonom- 
sko-društvena konstrukcija povijes- 
ti« (s. 97) po sebi čisti relativizam, 
zapravo nadomjestak apsolutnog 
duha kod Hegela. Općenito to je 
jedan nerazumljiv poduhvat koji 
konstruira kraj povijesti, a počiva 
na idealističkom sjedinjenju apso- 
lutnog Ja sa svjetskom poviješću, 
i kao o takvom ne može se smis- 
leno govoriti. Pa i kada Marx go- 
vori o tom kraju povijesti to je 
uvijek sasvim neodređeno i opće- 
nito, ali to je zato jer je »pred- 

metno-sistematski« nemoguće bilo 
što reći o identitetu »carstva slo- 
bode«, jer svako određenje impli- 
cira svoje »popredmećene predodž- 
be«, a takvih još uvijek nema. 

Zadnje poglavlje se bavi prob- 
lemom prvobitne akomulacije kao 
osnovom marksističke dijalektike i 
filozofije povijesti. Marxov termin 
»prvobitna akumulacija« označava 
po autoru »marksistički« izražen 
apsolutni početak njegove filozofije 
i u tom smislu odgovara osjetilnoj 
izvjesnosti iz Fenomenologije duha 
ili Bitku iz »Logike«. Poslije toga 
nam autor u širokim potezima pre- 
pričava teoriju prvobitne akumu- 
lacije i ponovo nam pokazuje gdje 
on zaražen idealističkom dijalekti- 
kom krivo shvaća Smitha, Ricarda 
itd. Na kraju autor ustvrđuje da 
je teorija vrijednosti jedan etičko. 
socijalnofilozofski postulat pa tako 
spada po samom Marxu u tipične 
ideološke tvorevine. 


I na kraju autor konstatira da 
su se i Hegel i Marx zanosili ide- 
jom o postajanju zbiljnosti filo- 
zofskom, idejom koliko utopijskom 
toliko i apsurdnom. 


U ovoj recenziji mi smo dali 
samo prikaz nekih osnovnih teza 
autorovih i čini nam se da je to 
s obzirom na njihovu kurioznost 
korisnije nego da o njima rasprav- 
ljamo. Moglo bi se, naravno, upi- 
tati, treba li takve knjige uopće 
prikazivati. Pitanje nije neumjesno, 
no treba napomenuti: riječ je o 
knjizi što ju je u velikom tiražu 
izdao ugledan nakladnik. 


Goran GRETIĆ 


R. C. Pandeya 


Problem značenja u indijskoj 
filozofiji 
Delhi 1963. 


Imamo pred sobom knjigu ne- 
običnu po sadržaju i po značaju. 
Da objasnimo njenu neobičnost, bil 
će potrebno da u nekoliko riječi 
opišemo — pozicije njena autora. 
Znanstvena je situacija u Indiji po- 


sve drugačija od naše, evropske. 
Autor je ove knjige obrazovan na 
tradicionalan način, a to znači da 
poznaje vedsku i sanskrtsku knji- 
ževnost i, što je ovdje od značaja, 
gramatiku. Time je osvojio naslov 
vyakaranacarya, »učitelj gramati- 
ke« Valja reći da proučavanje 
gramatike u Indiji ima neobično 
duboko korijenje (vuče porijeklo 
od preciznog tumačenja ritualn:h 
tekstova u Vedama), te je prvi i 
najznačajniji gramatičar za kojeg 
zna indijska povijest Panini iz 4. 
st. prije n.e. On je i danas aktu- 
alan. No Pandeya je, osim tradi- 
cionalano, obrazovan i na suvremen 
način, a uža mu je struka filozo- 
fija. On je, dakle, filozof i klasični 
indijski filolog. U stjecištu se nje- 
govih dvaju interesa našla tema ko 
joj je posvetio cijelu knjigu, prvu 
i jedinu što se u Indiji uopće bavi 
ovim problemom. Problem je filo- 
zofski a ne lingvistički u moder- 
nom smislu, no pretpostavlja i os- 
novnu  filološku naobrazbu  (san- 
skrtsku). 

Pandeya svojoj temi prilazi po- 
stupno i s uvodom što olakšava po- 
sao onima koji indijsku misao ne 
poznaju: govori o razvoju filozo- 
fije jezika u Indiji. Radi se o filo- 
zofskim implikacijama, nedovoljno 
zapaženim, stavova indijskih gra- 
matičara i o jezičnim implikacija- 
ma stavova filozofa raznih pravaca. 
Pandeya je iz posve novog ugla 
proučavao obje strane i uz mnogo 
truda izvačio informacije koje ni- 
su uvijek bile u prvom planu. Sa- 
kupio je dovoljno materijala da 
pokaže značaj filozofije jezika a 
posebno problema značenja u in- 
dijskoj misli. 

Prvi je dio knjige uvod u prob- 
lematiku — historijski prikaz in- 
dijske filozofije jezika i problem 
značenja u filozofiji uopće. Drugi 
je dio posvećen  logičko-sintakti- 
čkim pitanjima, dijelovima govora 
i vrstama riječi. Treći dio čini, za- 
iedno s prvim, filozofski možda 
najinteresantniji dio knjige. Radi 
se O prirodi značenja i referencije 
i konačnom »principu« djelovanja 
značenja o kojemu se u indijskoj 
filozofiji podosta raspravljalo. 

Indija je oduvijek, tvrdi autor, 
jezik tretirala kao ogledalo stvar- 
nosti. Semantika tamo ima posve 
drugo porijeklo nego na zapadu. 

Ona je u Indiji iznikla kao uskla- 
đujuća snaga osjetilnog i nad-osje- 
tilnog iskustva. Značenje se nije 
ograničavalo samo na provjerljivo 
značenje, već se ono protezalo i na 
metafiziku. Pretpostavke su meta- 
fizike također provjerljive, no na 
posve drugi način. Upanišade, npr, 
smatraju da jezik, koji se odnosi 
jedino na pojavni svijet, ne može 
opisati Apsolut, koji je jedini stva- 
ran u višem smislu. Ta je viša Re- 
alnost neizreciva običnim jezikom, 
i zato je jezik samo indikacija ne- 
kog višeg jezika. Realnost je s onu 
stranu ljudskog izražavanja, koje 
je konstrukcija, kao i sve pojavno, 
pa zato nestvarno. Realnost apso- 
luta nije dostiziva ni umom ni go- 
vorom. No, zato što je priroda uni- 
verzalnog i pojedinačnog u biti jed- 
na, zato što je pojedinačno samo 
manifestacija univerzalnog, zato 
što su simbol i simbolizirano jed- 
no, zato što je naš govor samo sje- 
na Realnosti, on je nestvarni iz- 
raz te realnosti koja je najviša Ri- 
ječ. 

Vede, golemi opus najstarije in- 
dijske literature, odigrale su veli- 
ku ulogu u nastojanju filozofije je- 
zika. Za uspješan i ispravan život 
i obavljanje dužnosti bilo je pot- 
rebno dosljedno se držati njihova 
slova, a da tu ne bi došlo do za- 
bune, bilo je nužno Vede tumačiti 
do u tančine, pa je tako prouča- 
vanje smisla, osim ostalih znanosti, 
urodilo i začetkom morfologije, 
etimologije, semantike i fonologije 
njihova jezika. 


Sanskrt je, kojega je vedski je- 
dan stariji oblik, bio sveti jezik, 
povezan s Vedama, obredima, učc- 
nošću, a prije svega je bio jezik 
(i monopol) svećeničke kaste. Je- 
zična je norma tako ubrzo izjedna- 
čena s vjerskom meritornošću. Fi- 
lozofska se škola mimamsa trudi 
da sačuva autoritet Veda, koje su 
same po sebi postojeće, paralelne 
svijetu. Kako su Vede samoposto- 
jeće, ono što u njima stoji tako 
jest i ne provjerava se po nečem 
drugom nego što su same riječi 
Veda. Izgovorene nam riječi pruža. 
lu značenje i s njim spoznaju. Ri- 
Ječi su tako jedini izvor dužnosti. 

Filozofska škola vaisešika pak 


vjeruje da su Vede božja objava i 
tako dokazuje njihov autoritet. 


Starog gramatičara Paninija tu- 
mači Patanjali (2. st. prije n.e.) ko- 
ji kaže da je svrha gramatike da 
pruži standardni jezik koji će olak- 
šati komunikaciju i osigurati, ono- 
me tko ga upotrebljava, vjersku 
zaslužnost. Sve riječi imaju zna- 
čenje, no sve nisu meritorne. Rije- 
či su vječne, a i referencija je vječ- 
na i općenite prirode. 

Sve ove škole drže da nema je- 
zika bez univerzalija. No buddhisti 
nisu nikad priznavali postojanje 
nekih univerzalija, već samo pro- 
vjerljive pojedinačnosti koja je i 
sama _u stalnom toku i promjena- 
ma. Riječi se dakle odnose na op- 
ćenitost koja je ljudska konstruk- 
cija i nema ničeg zajedničkog sa 
stvarnošću. Odatle njihovo vjerova- 
nje da se riječi ne odnose na nešto 
stvarno, nego samo pokazuju da je 
neki predmet negacija drugog pred- 
meta. 

Bhartrhari (7. st. n. €.), filozof, 
gramatičar i pjesnik, tvrdi da zna. 
čenje riječi nije niti u pojedinač. 
nom niti u univerzalnom, već je 
ono čisti bitak. Jezik se tako odno- 
si na Brahman, apsolut. Brahman 
je riječ. Bharirhari kaže j to, da 
riječi ne mogu stajati bez rečeni- 
ce, te je tako rečenica jezična je- 
dinica, i ona je mentalna. Tako 
je poznavanje jezika i značenja naj- 
bolji način da se dostigne Apso- 
lut. Bhartrhari uvodi pojam Riječi- 
-apsoluta. On je, kaže Pandeya, pr- 
Vi i posljednji mislilac apsolutis- 
tičke škole indijske filozofije je- 
zika. 

Tantričke su, ritualne, škole is- 
ticale moć riječi koje su u obre- 
dima igrale veliku ulogu. Takve 
svete i moćne riječi, mantre, izgo- 
vorene mogu i same donijeti oslo- 
bođenje. Čitav je svijet nastao evo- 
lucijom iz riječi. 

Očito je da su se indijski filo- 
zofi i gramatičari bavili proble- 
mom značenja. Značenje je neka 
veza između riječi i predmeta na 
koji se odnosi. Kako se ta veza od- 
vija i komunicira, kakve je priro- 
de referencija da, da li univerzal- 
ne ili pojedinačne, ie kakve su 
implikacije postignutih zaključaka 
za naš odnos prema svijetu, real- 
nosti ili apsolutu — razne su škole 
različito tumačile. se 

Indijski su gramatičari razvili 
tzv. teorije sphote. Sphota u indij- 

skoj filozofiji jezika i poetici ozna- 
čava održavajuću, konačnu, opću 
pozadinu riječi,  pojedinačnosti i 
poimanja. Ona nije zamjetna a os. 
tvaruje se tek u pojedinačnom. Ri. 
ječi su vječne, one su manifestacija 
bitka i učestvuju u njegovoj dina- 
mičnosti. Bitak je princip i riječi 
i predmeta koji su, uostalom, kon- 
ceptualni. Oni su spoznatljivi jer 
učestvuju u mentalnom Općem. Au- 
tor kaže: »Realno (tj. konačno real- 
no, apsolut, op. R. 1.) se pojavljuje 
u obličju objektivnog svijeta. Za 
svijet znamo da postoji u našem 
iskustvu zato što imamo riječi za 
nj. Nema spoznaje bez riječi. Spo- 
znaja je svijeta u riječima. U spo- 
znaji riječi prethode sadržaju; za- 
to su, u Realnosti, riječi prve u 
slijedu nastajanja, a za njima do- 
laze predmeti. Realnost je bit ri- 
ječi (sabdatattva). Riječ je prva 
manifestacija Realnog. U stvari, iz 
nje proklijava objektivni svijet. Ri- 
ječ je, zato, nazvana onim iz čega 
predmeti izlaze; to je Sphota. Spho- 
ta je i sama najviša manifestacija 
Realnog, ali nije konačna ralnost. 
Konačnat je realnost bit ove Spho- 
te i nalazi se iza nje.«! 


Problem je značenja u indijskoj 
filozofiji, kako vidimo iz knjige 
profesora Pandeye, kompleksan. Na 
njemu se ukrštaju dvije znanosti 
na zajedničkom poslu. Originalnost 
i potpunost u izlaganju materije 
čine ovu knjigu dragocjenim šti- 
vom i za one koji u indijsku tradi- 
ciju nisu upućeni. 


Rada IVEKOVIĆ 


Corrado Barberis 


»Gli operai-contadini« 
Bologna, Societa Il Mulino, 1971. 


Transformaciju od ruralnog dru- 
štva i kućne radinosti do urbanog 
i industrijskog prati nova, nazovi- 
mo je tako, kategorija stanovništva 
radnici-seljaci. To su osobe ili po: 
rodice koje se bave dvostrukim za- 
nimanjem: poljoprivredom i va- 
dom u industriji ili nekim dru- 


gim službama. Njihova gospodar- 
stva se nazivaju mješovitim zbog 
izvora prihoda u dvjema djelatnos- 
tima. 

Kroz ekonomske teorije i soci- 
ološka istraživanja nije se dovolj- 
no istražio ovaj fenomen, jer ko- 
liko smo upoznati, sistematska cje. 
lovita istraživanja nije bilo tako 
jednostavno provesti. Pa i u našem 
društvu taj fenomen je praktično 
ostao neistražen. 

Među mnogim ekonomistima, 
smatralo se, da su radnici-seljaci 
sa svojim mješovitim gospodarstvi- 
ma popratna i privremena pojava, 
a time i prijelazna kategorija u 
svim zemljama, posebno zemljama 
u razvo:u. Dakle, u procesu trans- 
formacije poljoprivrede prema in- 
dustriji, od postepene do razvije- 
ne industrijalizacije. 

Prema ovoj postavci, bilo je mo- 
guće upravo na teorijskom planu 
smatrati da ova kategorija ne zav- 
ređuje veću pažnju, kao vrlo tipič- 
na društveno-ekonomska kategori- 
ja prijelaznog perioda, pa joj se 
i na praktičnom planu u proizvod- 
nji i raspodjeli dohotka, dugo vre- 
mena odricao neki veći utjecaj. 

Ovakva teorijska razmatranja 
pretpostavljala su i to, da će na 
kraju prijelaznog perioda mješo- 
vita gospodarstva nestati ili se 
smanjiti na vrlo mali broj, a rad- 
nici-seljaci se opredijeliti samo za 
jedno, njima prihvatljivije, zanima- 
nje. 

No povijesnom anal:zom lako je 
utvrditi, da stvaranje, postojanje i 
porast ove kategorije stanovništva 
ne korespondira s teorijskim pos- 
tavkama o njoj, već se naprotiv 
stalno povećava. 

Stoga ova knjiga talijanskog ru- 
ralnog sociologa Corrada Barberisa 
privlači našu pažnju, kao možda 
prvi cjelovitiji pokušaj da se pro- 
blem radnika-seljaka, kao izrazitog 
društvenog i ekonomskog činioca, 
u svojoj sukcesivnoj postojanosti 
i pojavnosti gotovo svakog društva, 
barem temeljitije analizira. 

To šio ćemo iznijeti o proble- 
mima kojima se autor bavi u svo- 
joj knjizi »Gli operai-contadini« 


') Sir. 253 i d. 


5322 


(»Radnici-seljaci«) dosta su analog- 
ni i sa drugim evropskim društvi- 
ima, kapitalističkog pa i socijalis- 
ličkog svijeta. 

Konsekvencije vrlo prisutnog ru- 
ralnog eksodusa u Italiji posljed- 
njih petnaest godina prema veli- 
kim urbanim centrima, trebale bi 
biti kako predviđa autor još »agre- 
sivnije«, ako se ekonomski razvoj 
Italije bude interno popunjavao 
radnom snagom koja se useljava. 
Sadašnja situacija u pojedinim _re- 
gijama (Lombardija, Piemont, Tos- 
kana, područje Venecije, a odne- 
davno u Kampaniji i Siciliji) karak- 
terizirana je osjetnim povećanjem 
radnika-seljaka. Stoga se upravo u 
ovim pokrajinama sve više razmiš- 
lja o poboljšanju saobraćajne po- 
vezanosti, otvaranju novih uslužnih 
servisa i dr., koji više nisu adek- 
vat postojećem stanju malih grad- 
skih centara. Kroz ovo planiranje 
prostora želi se prvenstveno rasle- 
riti »katastrofalni« proces sponta- 
nog urbanizma u metropolitanskim 
zonama, koji naprosto »opsjedaju« 
radnici-seljaci. 

Činjenica je da talijansko dru- 
štvo u narednim godinama može 
računati na povećanje broja poro- 
dica radnika-seljaka između 2—3 
miliona, uključujući oko jedan mi- 
lion porodica koje će se baviti kuć- 
nom radinošću, a isto toliko po- 
rodica čija je omiljena djelatnost 
sitna trgovina (i piccoli commerci- 
anti), što će za suvremeno talijan- 
sko društvo u svakom slučaju biti 
dovoljno poteškoća da se dobro or- 
ganizra. Važno je stoga već sada 
razmišljati o intenzifikaciji poljo- 
privredne proizvodnje ne samo u 
ravničarskim nego i u planinskim 
krajevima, a upravo u takvu or- 
ganiziranu proizvodnju mogao bi 
se uključiti velik dio već posto- 
jećih porodica radnika-seljaka, kao 
i onih koji će to uskoro postati. 

Povijesna analiza pokazuje da 
kombinacija poljoprivredne i nepo- 
ljoprivredne djelatnosti, ne samo u 
Evropi već i drugdje, ima vrlo 
staru tradiciju. C. Barberis postav- 
lja pitanje u pobližem objašnjenju 
ove kategorije s obzirom na njiho- 
vu dvostruku zaposlenost te na dje- 
lomično radno vrijeme (»il tempo 
parziale«) koje provodi na radu u 
Poljoprivredi, kako ih nazvati: rad- 
nici-seljaci ili službenici-seljaci? 


Uz poljoprivrednu = djelatnost 
shematski .se određuje i njihova 
participacija u drugim djelatnosti 
ma po sektoru proizvodnie ili vre- 
menskom  dimtervalu: u industriji, 
raznim službama, u vlastitoj kuć; 
ili drugdje, te ovisnosti o poslu ili 
ne, zatim o dnevnom, tjednom ili 
povremenom zapošljavanju. 

Daljnji indikator u određivanju 
ove kategorije, kojim se bavi au- 
tor, jest pitanje njezina tretmana 
preko pojedinca ili čitave porodice. 
Odgovor ide u prilog već općepril- 
vaćenom sociološkom stanovištu, 
da se nazivaju radnici-seljaci, a do. 
maćinstva su ona, koja imaju ba. 
rem jednog člana stalno zaposlenog 
izvan primarne proizvodne djelat- 
nosti. 

U drugom poglavlju knjige koja 
nosi naslov Radnici-seljaci u Italiji 
(Gli operai-contadini in Italia), Ć. 
Barberis svojim već poznalim litc- 
rarnim stilom, nadopunjuje možda 
suhoparne statističke podatke te 
jednostavnim brojenjem: jedan, je. 
dan, dva-predočava novu statistič- 
ku formulu za 1970. godinu u Ita- 
lji o evidentiranju porasta radni- 
čko-seljačkih porodica. Tako pre- 
ma podacima iz te godine u poljo- 
privrednim regionima koji graviti- 
raju prema pet vrlo značajnih in- 
dustrijskih centara — Torinu, Mi- 
lanu, Breši, Padovi i Rimu broj 
mješovitih porodica dostigao je 
oko 60 posto od ukupnog broja do- 
maćinstava. 

Za lipično individualno poljo- 
privredno gospodarsivo navodi sc 
da je vrlo malo, »ostarjelo« i fe- 
minizirano, što jasno govori o kr:- 
zi klasičnog gospodarstva i nukle- 
arne porodice. Govoreći jednostav- 
nijim jezikom, mnogc talijanske 
porodice postoje upravo stoga što 
su napustile poljoprivredno zani- 
manje. U porodicama radnika-selja- 
ka je manje »ostarjelih« i žena, a 
pokazuje se i tendencija povećanja 
broja djece. Ove porodice su bolje 
organizirane u svojoj internoj 
strukturi, brže usvajaju inovacije, 
koriste slobodno vrijeme i imaju 
urbanije navike. 

Poduzetnička djelatnost u tali- 
janskoj poljoprivredj i selu dosla 
je prisutna, a u zadnje vrijeme u 
tom ruralnom ambijentu spontano 
se pojavljuje nova profesija —- 
»mješoviti poduzetnici«, koji od 

direktnih proizvođača iznajmljuju 
strojeve, organiziraju širu uslužnu 
djelatnost te uz svoj posjed nalaze 
nove izvore zarade. 

Nakon ovog poglavlja koje u 
globali donosi životnu situaciju ta- 
lijanskih radnika-seljaka uz iscrp- 
nu statističku analizu, C. Barberis 
nastavlja s malo neobičnom ras- 
pravom pod naslovom: Radničke 
okućnice, građanski vrtovi, što u 
prvi mah može zbuniti. Naime, us- 
poredba male radničke okućnice i 
buržujskog perivoja, slični su po 
tome, što su to mjesta za rekre- 
aciju?! Radnik na okućnici proiz- 
vodi sitnu poljoprivrednu robu ug- 
lavnom povrće za svoje domaćin- 
stvo, a to autor naziva (una agri- 
coltura di gioia«, a perivoj je »giar- 
dino-sport  —europeo«, za  dokone 
buržuje. 

Pretvaranje radničke okućnice u 
perivoj je idila, o kojoj talijan- 
ski radnik može samo da snatri, 
jer prije svega on taj životno-pro- 
izvodni prostor vidi kao dio svoje 
prošlosti, gdje provodi svoje »il 
tempo parziale«. 

Ovaj pomalo naivni pokušaj da 
se i radniku-seljaku odredi i rek- 
reativni udio njegovog slobodnog 
vremena na okućnici, ostaje neprih- 
vatljiv, jer na to malom prostoru, 
nakon rada u tvornici, radnik os- 
tvaruje dopunski dio zarade — da 
preživi. 

Potom slijedi analiza položaja 
radnika-seljaka u kontekstu politi- 
čkog aspekta. Bilo kakvo zakonsko 
reguliranje neće moći presudno ut. 
jecati na talijansku stvarnost, koja 
velik dio seljačkih porodica napros- 
to upućuje da se okrenu i drugim 
izvorima zarade. 

Italija kao vrlo razvijena turis- 
tička zemlja mora imati dobro or- 
ganiziranu poljoprivrednu proizvod- 
nju, da bi kvalitetno i pravovreme- 
no zadovoljavala turističko tržište. 
Daljnja turistička ekspanzija zem- 
lje nužno determinira stvaranje 
sve većeg broja porodica s dvos- 
trukim zanimanjem i izvorima pri- 
hoda. U ovom kontekstu C. Barbe- 
ris postavlja bitno pitanje za njih: 
preživjeti ili se uzdignuti? Radni- 
čko-seljačkoj porodici nije samo 
stalo do toga, da svojim radom, 
živi da bi preživjeli, već nužno 
razmišljaja da se uzdignu na nivo 
dostojnijeg, ljudskijeg života te da 


postane konzument i drugih doba- 
ra (kulturnih, obrazovnih, zabav. 
no-rekreativnih i dr.). 

Završni dio knjige govori o ras- 
pravama koje se vode o radnici- 
ma-seljacima. Tu se više analizi- 
ra, nego polemizira o pojedinim 
teorijama, a dileme »progres ili in- 
teligencija«, »bogatstvo ili ličnost« 
za autora su (nažalost) lažne. 

U Italiji, zemlji s razvijenim in- 
dustrijskim  regionima i snažnim 
radničkim pokretom, dvostruk; pro- 
ces: reduciranje radnog vremena i 
širenje industrije po cijeloj zem- 
lji dovodit će do simultanog stva- 
ranja sve većeg broja svjesnijih 
radnika-seljaka i jačanja radničkog 
pokreta koji ima tradiciju uglav- 
nom u industrijskim zonama. 

Kao dodatak knjizi autor je uvr- 
stio i četiri napisa iz Čehoslovačke, 
Jugoslavije, Poljske i Japana o is- 
toj temi. Fenomen ove kategorije 
stanovništva umnogome je sličan 
u pojedinim pitanjima s talijan- 
skim. 

Knjiga Corrada  Barberisa je 
prije svega zanimljiva zbog širine 
analize problema, statističkih po- 
dataka i samog (literarnog) stila 
autora. Industrijski razvoj stvorio 
je simbiozu poljoprivrede i indus- 
trije i u jednom društvu kao što 
je talijansko otvorio nove putove 
socijalno-ekonomskih promjena, po- 
sebno u strukturi porodice, alj i 
na političkom planu. Autorova je 
zasluga u osjećanju za postavlja- 
nje problema te stvaranju instru- 
mentarija za analizu jednog pros- 
tora koji se organizira i jednog 
vremena koje nosi velike. obaveze 
brzog industrijskog razvoja. 


Jordan JELIĆ 


Gert Raeithel 


»Opfer der Gesellschaft« 


Kiepenheuer & Witsch, Koln Berlin 
1971. 


»Žrtve društva« Gerta Racithela 
su svjedočanstvo naličja društva 
izobilja, potrošačkog društva naj- 
evidentnijeg u američkom prototi- 
pu. Djelo je prvenstveno interesan- 

tno sociologijski, politologijski, jer 
obuhvaća ontičke probleme tehni- 
čkog svijeta. Pod pretpostavkom 
ontologijskog utemeljenja  tehni- 
čkog svijeta, svijeat rada, ovaj je 
empirijski niveau nadvladan, jer 
sam pojam društva obilja ukida 
problematiku smetnji unutar siste- 
ma. Ali, ukoliko znanost nije samo, 
kako ie definira autor, »kulturna 
pozadina, koja pomaže da filozofi- 
ja u obliku pragmatizma, prirodne 
znanosti u obliku darwinizma, psi- 
hologija u obliku freudizma znan- 
stveno utemelje principe i metode 
kapitalizma« (str. 55), ona se mora 
kritički odnositi spram podataka 
o »žrtvama društva«, a ne akcepti- 
rati ih kao datost. Raeithel konsta- 
tira njezin konzervativni karakter 
u američkoj sociologiji, američkoj 
socijalnoj psihologiji, u nepostoja- 
nju etike u jednom metafizičkom 
smislu, već njezine simbioze sa em- 
pirijskim znanostima, koje filozof- 
sko pitanje što je »dobro« obrću 
u pitanje »što mi kao dobro na- 
lazimo?« 

Iz novovjekovnih pretpostavki 
znanosti je već jasno, da one kre- 
ću, u ovom kontekstu, socijalnoj 
tehnologiji, ali baš zato pitanje tre- 
ba postavljati cijelom težinom. Jer, 
ako je filozofija ušla u konkubinat 
sa egzaktnim naukama, ako se his- 
torijski materijalizam pretvorio u 
teoriju o društvenim slojevima, 
ako pitanje postavljaju studenti, a 
ne radnici, crni a ne bijeli, ako 
se američka demokracija politički 
svela na kolaboraciju klasa ostaje 
pitanje gdje je izlaz. Bespuće je 
bolji put od prividnog puta u pri- 
vidni progres, zato treba čuti o 
ovom naličju, koje je memento 
oskudnosti potrošačkog društva, ne 
samo u njegovom ontologijskom i 
antropološkom sloju, već i u onti- 
čkom. Siromaštvo u najbanalnijem 
smislu vlada još u Americi i ono 
je proskribirano kao zločin. 


4400000 obitelji potpadaju pod 
društvenu skrb Socijalnog ureda u 
New Yorku. Ova »rezervna armija 
nerada«, da parafraziramo Marxa, 
sastavljena je od novopridošlih, na. 
cionalnih manjina, nezaposlenih, 
bolesnih itd. Da bi funkcionalnost 
funkcije bila osigurana utemeljena 
je leviathanska institucija Socijal- 
nog ureda u New Yorku, koja je 
1968/1969. imala na raspolaganju 


1,35 milijardi dolara sa obaveznim 
posredovanjem od 28000 službeni- 
ka i kompjutorom, čija godišnja 
najamnina iznosi 25000 dolara. Mo- 
ramo se složiti sa autorom, kada 
konstatira, da je rehabilitacija sku. 
pa, ali jeftinija od radikalnih kon- 
zekvencija siromaštva. 

Analiza kriminaliteta, droge, te- 
levizije, golemih institucija »Mega- 
lopolisa« (npr. policije) poznati su 
i drugim autorima kao simptom 
karcinomnih oboljenja društva i 
njihovog pretvaranja u benigne. 
Pa ipak ako je to tako, treba se 
zadržati na stratifikacionim poda- 
cima, kao i posebno na »radikal:z- 
mu«, na političkim mjerama toga 
društva. 

W. Lloyd Warmer u smislu negi- 
ranja klasa donio je slijedeću sira- 
tifikacionu tabelu: 

1,44 posto gornji nadsloj stare 
obitalji 

1,56 posto donji nadsloj nove 
obitelji, često bogatije od starih 

10,22 posto gornji srednji sloj 
aktivni građani u institucijama 

28,12 posto niži srednji sloj mali 
poslovni ljudi, stručni radnici, na- 


mještenici 
32,60 posto gornji podsloj priu- 
čeni radnici, mali namještenici, 


mali obrtnici 

25,22 posto donji podsloj novo- 
došli, etnički minoriteti. 

Autor podvrgava kritici, s pra- 
vom, konkluzije, koje bi odgovara- 
le napr. Leopold von Wieseu da 
siromaštvo treba promatrati sub- 
jektivno i objektivno (subjektivno 
u smislu relacije spram bogatih) 
ili Simmelovo da su siromašni oni, 
čija sredstva ne odgovaraju svrsi. 
Demografska, sociologijska i soci- 
jalno-psihologijska istraživanja su 
pretjerano usmjerena na »srednji 
sloj«, kojega u biti tehnički svijel 
konstituira, ali koji još nije niti 
stvarnost američkog, a niti drugih 
društava izobilja. Klasne razlike u 
Marxovom smislu ne postoje, ali 
Se ne može negirati svaki klasni 
kvalitet. Dakako, da pred socija- 
lističkim kretanjima postoji zam- 
ka, da se ne pretvore u pokret s 
kruh-maslac-ciljem. 

I kao suvremenici, iako imamo 
svijest o svijetu koji je produkcija 
za sebe ovaj problem ima težinu, 
jer društvena kretanja uopće idu 
stabilizaciji. 

Autorovo — poglavlje — »Radikali- 
zame« je posebno interesantno. Po- 
jam socijalizma se uopće smatra u 
SAD nečim importiranim, kao što 
uistinu i jest. Samoniklim socija- 
lističkim strankama manjka partij- 
ska disciplina — do 1883. socijalis- 
ti su imali jedinstvenu stranku sa 
anarhistima. Ubojstvo  predsjedni- 
ka socijalističke stranke Mekinleya 
od anarhiste Czolgosza nije prido- 
nijelo popularnosti. Osnivanje So- 
cijalističke = laburističke = partije 
1887, Socijalističke — demokratske 
partije 1897, Komunističke partije 
USA 1919. nije osim kratkotrajnog 
uspjeha 1929. ni imalo značajnije 
reperkusije. Iako je Staljin 1929. 
pisao da je revolucionarna kriza 
u Americi početak kraja svjetskog 
kapitalizma u cjelini, povijesno se 
pokazalo da američki radnik nije 
»revolucionaran«, nego »konstituti- 
van«, a kako je 1940. Earl Browder 
rekao »američki komunist je naj- 
prije individuum, onda Amerika- 
nac, pa tek zatim komunist«. 

Predviđeni subjekt svjetsko-po- 
vijesnih zbivanja — proletarijat u 
svojoj samosvijesti, kolaborira s 
onima, koji proizvode »žrtve dru- 
štva«. Ideologija društva da je niži: 
podsloj nemoralan, projicirana iz 

fantazije gornjih slojeva, mit o 
»slobodnoj inicijativi«, koja je dav- 
no ukinuta u kartelima i trusto- 
vima, propaganda protiv »crvenih« 
(kao što je »Daily Newsa 1951. do- 
nio povodom Ho Shi Minove smrti, 
da je jedini dobar crveni mrtav 
crveni) dovode do većeg utjecaja 
privatnog anarhizma H. Millera, 
od svih političkih i znanstvenih. U 
tom smislu »Weekly People«, list 
za niže slojeve piše 24. 5. 1969. da 
treba zaboraviti Che-Guevara-gueril- 
ski syndrom. 


Proizvoditi zbog proizvodnje, 
proizvoditi rat, znači proizvoditi 
»žrtve društva«, ali i njihovo zbri- 
njavanje izgleda tako neumitna 
stvarnost empirijski poznatog naj- 
razvijenijeg kapitalizma. 


Iako djelo »Opfer der Gesell- 
schaft« nije kapitalno niti u znan. 
stvenoj, niti u političkoj samosvi- 
jesti zaslužuje pažnju kao traženje 
jedne nove politike, subjekta zbi- 
vanja, drugačije zasnovane znano- 
sti. Jer svako postojeće društvo 
ima svoje žrtve za koje smo svi 
suodgovorni. 


Blaženka DESPOT 


KRONIKA 


TKO SUPROTSTAVLJA RADNIKE I FILOZOFE? 
Branko Bošnjak 


Zagreb 


U »Politici« od 21. 4. 1973. objavljen je članak Ž. Minovića 
pod naslovom: Vlast radnika, a ne filozofa. Na prvi pogled mo- 
glo bi izgledati da kod nas postoje dvije vlasti, jedno je vlast 
radnika, a drugo filozofa, pa svatko tko je pametan i pošten 
zna da mu je mjesto uz radnike, a prema filozofima treba uvi- 
jek biti skeptičan. Ukoliko pak filozofi još nemaju vlast, ipak 
je dobro biti oprezan, jer su to ljudi za koje se nikad ne zna 
što mogu učiniti. Stoga bi izgledalo da je apel za vlašću radni- 
ka nužna tema dana, ali i upozorenje, da će se loše provesti ona 
strana, koja traži svoje rješenje kod filozofa. U članku se govo- 
ri protiv »humanističke filozofije« koja prikriva svoje stvarne 
ambicije, a svojim sektaškim odnosom suprotstavlja se cjelo- 
kupnom programu SKJ; ta grupa filozofa želi »i da Savez komu- 
nista navede na kolosek sektaške političke borbe. Cilj njihove 
akcije jeste da grupni, klikaški interesi budu iznad opšte-dru- 
štvenih i ideoloških postulata SKJ. Oni nastoje da 'učenu filo- 
zofiju' i "političku mudrost' pretvore u politički program.« 


Označivši tako prikrivene namjere grupe filozofa, pisac član- 
ka uopće se ne trudi da pokaže na primjerima kada su ti i tak- 
vi filozofi postavili zahtjev za vlašću i zašto bi oni uopće te- 
žili za vlašću? To bi stvarno bilo interesantno čuti, jer filozofi- 
ja i vlast nisu nikada bili sinonimi, čak ni kod Platona, koji je 
mnogo pisao o odnosu filozofije i politike kao o načinu uprav- 
ljanja ljudima. Ako filozof traži vlast, onda on nije filozof, jer 
problem djelovanja nije u vlasti već u humaniziranju ljudskih 
odnosa. To bi se ipak moralo znati kad se govori o filozofima. 
No već je Hegel pisao, da se za svaki zanat smatra potpuno nor- 
malnim da ga treba nekoliko godina učiti, da bi se to znalo ra- 
diti; no izgleda da to samo za filozofiju ne vrijedi, pa svatko 
može o tome govoriti kako mu se svidi. Hegel se pita, da li će 
netko znati napraviti cipele ako dobije potreban pribor, alat, 

kožu; osim toga ima mjeru u nozi i mogao bi da počne. I pored 
toga što to sve ima, ipak od cipela neće biti ništa, ako se taj 
zanat nije učio i izučio. Taj zahtjev je uopćen u izreci: Ne sutor 
ultra crepidam. Ako je dakle nužno da se u svakom poslu os- 
tane kod onoga što se zna, onda bi po logici stvari to pravo 
moralo biti priznato i filozofiji. 

Filozofska kritika nije nikakva želja za vlašću, pa je potpu- 
no neadekvatno samom pojmu filozofije da se govori o vlasti fi- 
Jozofa kao analognom odnosu vlasti kao obliku političke struk- 
ture. No to ništa ne smeta Politikinom piscu članka da »otkrije« 
potajne planove filozofa, i da ih raskrinka pred samoupravnim 
društvom, koje ima dovoljno snage da se riješi takvih filozofa 
i njihovih ideja. Osim toga, kad se radi o filozofima tu se nala- 
zimo u takvoj suprotnosti da bi svako daljnje čekanje bilo vrlo 
štetno. Stoga se treba odlučiti: ili radnici ili filozofi. A kako je 
prikazan »pravi lik« tih filozofa: 

»Milioni radnih ljudi i građana ostvaruju svoje životne inte- 
rese i ciljeve u samoupravnom socijalističkom društvu. Ono po- 
staje primer za ugled savremenog progresivnog čovečanstva. Ali, 
nažalost, to sve još nije dovoljno za malobrojnu grupu 'svetskih 
filozofa' u Kapetan-Mišinom zdanju na Studentskom trgu. Oni 
su, istina, svoj 'svetski glas' i filozofsku reputaciju stekli u o- 
vom društvu, ali mu se sada filozofski i idejno-politički, suprot- 
stavljaju«. 

Ipak smo došli do prve realnosti, našli smo mjesto gdje ti 
ljudi borave, to je »Kapetan-Mišino zdanje na Studentskom tr- 
gu, ili za one, koji to ne znaju, to je Filozofski fakultet u Beo- 
gradu. 


Već iz ovog dijela navedenog teksta, bilo bi vrlo interesan- 
tno čuti kako pisac članka zamišlja ideju kritike uopće. On ka- 
že, da je ta grupa filozofski i idejno-politički došla u sukob sa 
programom SKJ, a ne obrazlaže u čemu. Da li se smije razliko- 
vati kritika od realiteta? Nadamo se da smije. Da li je unapri- 
jed određeno da kritika mora imati pravo? Svakako da nije. No 
može li kritika biti u pravu? Ako može, ima li tada kritika po- 
zitivnu ulogu? Sigurno da ima. Da li je prema tome kritika ne- 
što što je a priori negativno? Ako nije, da li tada smije kritika 
biti način odnosa prema stvarnosti? Valjda smije. A što, ako 
kritika nema pravo? Tada će se na primjerima pokazati da stvar- 
nost demantira postavljeno mišljenje. Sve je to samo po sebi 
vrlo shvatljivo, ukoliko se prihvati princip da ništa nije izuze- 
to od kritike, pa ni kritika sama. 

Filozofija dobiva svoj sadržaj iz života, tako je uvijek bilo i 
tako će ostati. Razmišljati o svakodnevnom zbivanju znači up- 
ravo osmišljavati sve postojeće. Tko je makar i blizu filozofije 
razumjet će o čemu se tu radi. Filozofska misao nema svoju bit 
u apologiji postojećeg, to rade dogmatičari i dogmatika. Zada- 
lak je filozofije da doprinosi daljnjem razvoju realiteta, a to 
se postiže razvojem kritičnosti uopće. Tu počinje bitni nespo- 
razum između stvaralačkog i konzervativnog shvaćanja i dje- 

lovanja. Pogledajmo taj problem u odnosu na dva pitanja. Prvo: 
Da li je moguće da marksistička misao koju zastupaju i filozo- 
fi u »Kapetan-Mišinom zdanju na Studentskom trgu« bude u 
suprotnosti prema određenom realitetu i društvenom zbivanju? 
Na to ćemo odmah reći, da je to moguće i da to za filozofiju 
nije ništa novo i neobično. No tu se odmah moramo upitati: da 
li je za to kriva samo filozofija? Kritička svijest o društvu od- 
ređuje sebe po mogućnostima razvoja, ali i po kriterijima op- 
ćih principa. Nitko tu nije utopist i ne misli da će se izjednačiti 
ideja i realitet (zbiljnost), no to ipak ne znači, da neće uvijek 
ostati zadatak društvenog i historijskog razvoja da se zbiljnost 
približava sadržaju misli i teorije uopće. Kada toga ne bi bilo, 
tada bi pragmatizam bio najsmisleniji oblik egzistencije. 

Drugo pitanje: Da li se marksistička filozofija suprotstavlja 
onome što je u interesu radnika i radničke klase uopće, a zatim 
i pojedinom društvu? To nije moguće, jer ta filozofija ima u 
svom programu ukidanje klasa i očovječenje svih životnih mo- 
dusa i normi. Stoga u suprotstavljanju radnika i filozofa nešto 
nije u redu. Ako suprotstavljanje postoji tada to znači da se u 
neki pozitivan sadržaj stalno unosi negativno djelovanje. No da 
li je filozofska misao upravo to, što tu nigdje ne spada, ili je to 
birokratski duh koji lebdi takvim ljudima oko glave i smućuje 
im pamet kao što je radila Homerova boginja nesreće (Ate). Na 
to nije teško odgovoriti. 

Da bi cijeli taj problem bio jasan pogledat ćemo najprije 
neke tekstove o karakteru filozofije, a zatim ćemo moći zaklju- 
čiti tko se boji marksističke ideje i odakle to proizlazi. 

U svom uvodnom članku (broj 179 lista Kolnische Zeitung, 
1842) Marx je među ostalim pisao: 


»Filozofi ne rastu kao pečurke iz zemlje, oni su plodovi svog 
doba, svog naroda, čiji najsuptilniji, najdragocjeniji i najnevid- 
ljiviji sokovi kruže u filozofskim idejama. Filozofske sisteme u 
mozgovima filozofa gradi isti onaj duh koji gradi željeznice ru- 
kama radnika. Filozofija se ne nalazi izvan svijeta kao što se ni 
mozak ne nalazi izvan čovjeka zato što ne leži u stomaku; me- 
đutim, istina je da filozofija u svijet ulazi najprije putem moz- 
ga, još prije no što je stala nogama na zemlju, dok su mnoge 
druge ljudske sfere već ukopane nogama u zemlju i rukama be- 
ru plodove svijeta mnogo prije no što naslute da je i »glava« 
ovosvjetska ili da je ovaj svijet — svijet glave. 

Pošto je svaka istinska filozofija duhovna kvintesencija svo- 
ga vremena, mora doći vrijeme kad filozofija stupa u dodir i u 
uzajamno djelovanje sa stvarnim svijetom svoga doba ne samo 
iznutra, svojom sadržinom, nego i spolja, svojom pojavom. Fi- 
lozofija onda prestaje da bude neki određeni sistem u odnosu 
prema drugim određenim sistemima, ona postaje filozofija uop- 
ce o svijetu, postaje filozofija suvremenog svijeta. U sva vreme- 
na bile su istovetne formalne oznake, koje utvrđuju da je filo- 
zofija postigla to značenje, da je postala živa duša kulture, da 
je filozofija postala svjetovna, a svijet filozofski.« 

Prema Marxovom shvaćanju filozofske ideje dio su zbiljno- 
sti kao i svi drugi učinci ljudske djelatnosti, jer uvijek postoji 
odnos između stvaralačkog mišljenja i djelovanja toga mišlje- 
nja. Sigurno je da to nije svačijem oku odmah zamjetljivo, pa je 
duhovni razvoj ne samo sporiji nego i složeniji od pojedinih 
realnih proizvoda. Stoga je Hegel s pravom pisao da je za razu- 
mijevanje duhovnog kretanja potrebno vrlo kritički misliti. »Ve- 
likim revolucijama, koje su očite, mora prije toga prethoditi 
tiha, tajna revolucija u duhu dotičnog vremena, što nije sva- 
kom oku zamjetljivo, što više, to najmanje opažaju suvremeni- 
ci. Nepoznavanje te revolucije u svijetu duha dovodi do toga da 
taj rezultat izaziva čuđenje« (Hegels Theologische Jugendschrif- 
ien, Tibingen, 1907). No čuđenje ne može biti argument protiv 
toga da nije postojao nužni kontinuitet djelovanja. 

Marx i Hegel slažu se u tome, da je filozofija uvijek »ovo- 
svjetska«. Prema Hegelu zadatak filozofije jest u tome da shva- 
ti to što postoji i da to izrazi u obliku pojma. S tim u vezi po- 
gledajmo ova Hegelova određenja filozofije: 1) Postoji predsta- 
va, da je to što filozofija o sebi daje, neko djelo koje traje samo 
preko noći, slično kao Penelopino tkanje, te da svaki dan poči- 
nje ispočetka (Sv. 7,20, Filozofija prava). 2) To, za što je svjet- 
ski duh trebao 100 ili 1000 godina, činimo mi brže, jer mi ima- 
mo prednost, da se prošlost događa i u apstrakciji (19,96). 3) 
filozofija je u mislima izraženo svoje vrijeme (7,39). 4) Filozo- 
fija može biti najprije općenito određena kao misaono proma- 
tranje predmeta (8,42) i 5) U filozofiji se radi o tome, da se 
spozna to, što se pretpostavlja kao poznato (19,575, poglavlje o 
Kantu: Hegel: Simtliche Werke, Jubiliumsausgabe in zwanzig 
B4nden, Herausgegeben von Hermann Glockner, Stuttgart 1958, 
dritte Auflage). 


Naveli smo pet Hegelovih određenja, a ima ih još vrlo mno- 
go. O čemu se tu uopće radi? Što ti primjeri treba da pokažu? 
Pogledajmo postavljene tvrdnje: 1) filozofija uvijek počinje iz- 
nova; 2) prošlost možemo shvatiti i izraziti mislima; 2; filozofi- 
ja uvijek izražava duh svog vremena; 4) filozofija je misaono 
promatranje svijeta i 5) filozofija mora uvijek da pita za razlo- 
ge, i za nju ništa nije završeno. 

Iz toga vidimo da svaka generacija, epoha, društvo mora 
sebe svojim mislima izraziti, pa stoga ništa ne može preuzeti 
kao gotovo, već sve promatra u određenom procesu. Ranija mi- 
sao može biti priprema ili baza, ali ne i do kraja gotovo rješe- 
nje. Stoga je to nalik na Penelopino tkanje, jer novi »dan« znači 
novu epohu i druge ljude. No to se ne može događati izvan pro- 
stora i vremena, pa je filozofija uvijek govorenje svome vreme- 
nu. To je bit, koja je izražena u Hegelovim tezama. Nema jed- 
ne jedine filozofije, niti jednake filozofije za sva vremena. Po- 
stoje određeni principi filozofiranja ili načini kako se neka filo- 
zofija eksplicira, no to je opet posebnost same filozofije. 

iz prije navedenog Marxovog teksta vidimo izraženu bit kri- 
tičke filozofije. Što znači Marxova misao, da »mora doći vrije- 

me kad filozofija stupa u dodir i uzajamno djelovanje sa stvar- 
nim svijetom svoga doba ne samo iznutra, svojom sadržinom, 
nego i spolja, svojom pojavom?« To je problem odnosa prema 
svijetu i mišljenju. Filozofija se pojavljuje, postaje prisutna, 
govori kritički i kritiku osmišljava. Iz toga slijedi da se svijet 
ofilozofljuje, jer je filozofija dio zbiljnosti i kao takva pripada 
u »objektivni realitet«. U navedenom članku Marx dalje piše 
da apologeti građanskog poretka vide društvenu vrijednost sa- 
rno u zlatnom Mamonu, a da su kritični, tada bi shvatili znače- 
nie slobodnog uma, a »akciju slobodnog uma mi i nazivamo [i- 
lozofiranjem«. (B. I. 1961, S. 101, Dietz Verlag, Berlin). To zna- 
či da filozofija mora biti samostalna kritika u smislu općih 
vrednota, kako bi došla do svoje univerzalnosti. 

Prema tome došli smo do zaključka da je filozofija akcija 
slobodnog uma. Marx dalje kaže, da »filozofija pita što je istini- 
to, a ne što važi kao takvo.« Stoga je nužno postojeći realitet 
provjeravati iz odnosa prema kritičkom mišljenju o svemu po- 
stojećem. 

S tim u vezi navest ćemo Hegelov stav u kojem je izražen 
odnos između ideje i stvarnosti. U Predgovoru svojoj Filozofiji 
prava Hegel je pisao: Was verniinftig ist, das ist wirklich; und 
was wirklich ist, das ist verniinftig« (Što je umno, to je zbilj- 
sko; a što je zbiljsko to je umno). Hegel je zbog toga stava bio 
napadnut kao pruski apologet, jer su njegovu tezu prenijeli na 
pruski realitet kao potpunu umnost. No to Hegel nikad nije 
htio reći. Tu se radi o tome, da ono što je istinski umno baš 
po tome mora dobiti i svoju sadašnjost, a ono što u svijetu za- 
ista postoji mora imati u sebi umnu razložnost, po kojoj ima 
pravo na daljnje postojanje. Zašto bi to djelovalo zastrašujuće 
i tko se toga boji? To je nezgodno za sve one koji se boje slo- 
bode; a kad se sloboda pojavljuje kao suprotnost prema neče- 
mu, onda je to upravo znak da tu ima problema o kojima treba 
otvoreno govoriti. Ako tu nešto nije u redu, onda se to neće ri- 
ješiti time da se ljutimo na filozofiju. 

Hegelov stav o odnosu umnosti i zibljnosti interpretirao je 
Engels u svom djelu: L. Feuerbach i kraj njemačke klasične fi- 
lozofije. Bitno je pitanje što je zbiljnost (die Wirklichkeit). To 
nije datost ili društveno stanje koje će kao takvo ipostojati pod 
svim okolnostima i za sva vremena. O tome Engels piše: »Fran- 
cuska monarhija postala je 1789. tako nezbiljska, tj. tako liše- 
na svake nužnosti, tako neumna, da je morala biti uništena Ve- 
likom revolucijom, o kojoj Hegel govori uvijek s najvećim odu- 
ševljenjem. Dakle, tu je monarhija bila nezbiljnost, a revoluci- 
ja zbiljnost. I tako tokom razvoja sve što je prije bilo zbiljsko 
postaje nezbiljsko, gubi svoju nužnost, svoje pravo na egzis- 
tenciju, svoju umnost; namjesto zbiljskog koje odumire dolazi 
novo, za život sposobna zbiljnost, na miran način, ako je to sta- 
ro dovoljno umno, da se bez protivljenja pomiri sa svojim za- 
vršetkom, a nasilno, ako se toj nužnosti odupire. I tako se He- 
gelov stav pomoću Hegelove dijalektike preokreće u svoju sup- 

votnost: sve, što je na području ljudske povijesti zbiljsko, po- 
staje vremenom neumno, dakle već je po svom određenju neu- 
mno, već je unaprijed opterećeno s neumnošću, i sve što je u 
glavama ljudi umno, određeno je da postane zbiljsko, ma koliko 
moglo izgledati da protivrječi prividnoj zbiljnosti. Stav o um- 
nosti svega zbiljskog razrješuje se po svim pravilima Hegelove 
metode mišljenja u drugi stav: Sve što postoji, vrijedno je, da 
propadne.« (Dietz Verlag, 1946). 

Tu se dakle radi o metodološkom pristupu prema svemu što 
jest. Odnos između zbiljskog i nužnog ne može biti shematski 
riješen, jer se život tako ne ponaša. Ako je nešto bilo u svoje 
vrijeme zbiljsko, ono je to moglo biti u svojoj nužnosti takvo, 
ali to ne znači da nije moglo biti i drugačije. Nema tu aprior- 
nog determinizma. No ono što je zbiljsko mora svojim posto- 
janjem dokazati i svoju umnost na način svog cjelokupnog dje- 
lovanja, a to što je umno, ima i historijsko i moralno pravo da 
se konkretizira i da postane svoja posebnost, dakle zbiljnost. 
Istina je proces koji ima svoju formu i sadržaj. 

Kritički odnos prema stvarnosti nije ničija privilegija, niti 
postoje neki filozofi koji bi sebe smatrali jedino pozvanim da 
o svemu sude. Kad govorimo o tome što postoji, tada moramo 
stalno imati na umu Marxovu misao da sve postojeće treba pod- 
vrći kritici sa stupnja novih mogućnosti, jer zadatak je u tome 
da se svijet progresivno mijenja. Stvarnost bez takvog kriterija 
postaje svoja suprotnost, isto tako lišiti radnika filozofske svi- 
jesti i kritike nužno vodi u apologiju i dogmatizam, a to je up- 
ravo želja birokrata i konzervativaca svih nijansi. Stoga je od- 
nos između umnog i zbiljskog i zbiljskog i umnog norma miš- 
ljenja i djelovanja uopće. 

Filozofija govori o stvarnosti iz ideje; time postiže mogućnost 
da shvati supstanciju sadašnjosti koja može biti nosilac novog 
sadržaja budućnosti. To je spoznaja imanentnosti koja se poka- 
zuje kao razlika u mnogim promjenama. Stoga je, i budućnost 
svijesni proces, a to se ne može postići bez permanentne kriti- 
ke. Ako bilo koje područje ili instituciju iz toga izdvojimo, tada 
postupamo nemarksistički, dakle nefilozofski. 

Što je u takvom postupku predmet filozofije, a što nije? 
U područje filozofije ulazi razmatranje ideje društva (ovdje 
konkretno: socijalizma), da bi se promislilo koji je princip naj- 
adekvatniji i kako izgleda primijenjen u praksi. Sve ostale po- 
jedinosti prestaju tada biti posebno pitanje filozofije, jer se ti- 
me bave druge discipline. S tim u vezi Hegel je s pravom pisao, 
da Platon nije baš morao davati savjete kako će babice postu- 
pati sa djecom, niti pak Fichte predlagati kako ireba usavršiti 
pograničnu policiju. Za filozofiju je bitan kritički i slobodarski 
odnos, to je opći kirterij na osnovu kojeg možemo vidjeti i »um- 
nost« ostalih pojedinosti. Hegel piše, da bi filozofiju svi zamr- 
zili, ako bi htjela odrediti sve detalje konkretnosti, jer se mno- 
gi na takvim sitnicama afirmiraju, pa im to zadovoljstvo ne 
treba uskratiti, a filozofija stvarno s time nema veze. Filozofija 

ne može planirati ni budućnost, niti pak davati gotove recepte 
za život; no filozofija može učiti ljude misliti, da bi shvatili ono 
što jest u njegovoj biti. Staro je filozofsko pravilo da istinu go- 
vorimo tada, kad kažemo da jest ono što jest, a da nije ono što 
nije. To jednostavno pravilo zahtijeva spoznaju bitnosti svakog 
»jest« ne zato da bi se ono što »jest« vječno održalo, nego zato 
— da bi se na osnovu toga moglo reći — da li to »jest« jest up- 
ravo ono što ono o sebi misli i što se općenito misli, da ono jest. 
Takvo shvaćanje nikad ne može biti suprotno interesima radnič- 
ke klase. Ako spoznamo to što jest kao i ono što još nije no mo- 
že nastati, tada možemo svjesno djelovati na oblikovanje pozi- 
tivnih vrednota. No bez filozofije, kao kritičkog oblika svijesti 
to ne ide. Marx je govorio o odnosu između proletarijata i filo- 
zofije u značenju međusobnog realiziranja, tj. proletarijat ne 
može sebe ukinuti dok ne ostvari ideje filozofije, a filozofija se 
ne može ostvariti, dok se ne ukine proletarijat. To nije zatvoreni 
krug već revolucionarno djelovanje. 


Na osnovu Marxove teze o filozofiji i proletarijatu, Ernst 
Bloch je zaključio da nitko nije ozbiljnije i odgovornije pisao 
o ulozi filozofije, nego što je to učinio Marx, jer će rješenje tog 
odnosa biti čovjekovo oslobođenje od lanaca. »Sigurno je, da 
to još nije lako postići i većim dijelom nalazi se tek u moguć- 
nosti; i ako taj proces nije osiguran on je ipak objektivno rea- 
lan i nikako nije iluzoran. Filozofija je tako na kraju puta koji 
traži i vodi u istraživanje: put u počinjanje početka bez tuđine 
i zablude.« (E. Bloch: Was ist Philosophie?) 

Dakle, osnovno je da smisao svega u filozofiji mora imati 
svoju filozofsku dimenziju; kad filozofija govori o svijetu, dru- 
štvu, životu, historiji, čovjeku, tada je to govorenje toga, što fi- 
lozofija ima u svom programu, koji je označen odnosom ostva- 
renja filozofije i ukidanjem proletarijata. No ako to nema bitno 
filozofski nivo, tada je to shematiziranje koje je potpuno suprot- 
no duhu filozofije, a naročito filozofije koja sebe oblikuje i kao 
ideju budućnosti. Taj proces u smislu vizije ukidanja proleta- 
rijata mora prema Blochu biti i etičan, i estetičan, i logičan, i 
dijalektičan, i materijalizam, i historijski prisutna spoznaja re- 
alnog zbivanja. Sve su to dijelovi koji stvaraju cjelinu, no ne 
tako da je svaki dio nešto za sebe dodano u nekom zbiru, već 
svaki dio prožima cjelinu. Tako filozofija postaje ogledalo ži- 
vota u kojem se ogleda sve što jest i to baš na način svoga jest. 
Ako bi bilo koja pojedinost u tome izostala, tada bi i ta cjelina 
ali i put koji ona označuje bilo nešto neadekvatno, neobično, 
potpuno nerealno. Što bi na primjer značila cjelina ako ne bi 
bila etična ili estetična, ili ako bi bila slučajna (nedijalektička) 
i slično? To međusobno prožimanje svih tih dijelova pokazuje 
tendenciju razvoja, koji će moći to biti, ako se bude imalo stal- 
no na umu baš to, da se filozofski sve domisli. Tek tada to mo- 
že biti početak jednog počinjanja koje je sasvim nešto drugo 
od svega što je prije bilo. To se ogleda već u početnom sadrža- 
ju i mora biti prisutno već na početku. Prema Blochu pozitiv- 

nost tog stanja mjeri se samo u odnosu prema razlici koja bi 
nastala ako početna određenja u tom sadržaju ne bi bila pri- 
sutna. Tu ne smije biti ni tuđine (čovjekovog poniženja) ni za- 
blude (tj. da se svijet nerealno gleda i tako dOpćava). U tom 
smislu treba shvatiti Blochovo tumačenje marksizma kao poj- 
movne nade, jer marksizam je docta spes; dakle nešto što je 
domišljeno i spoznato. Bloch može u tom odnosu odrediti miš- 
ljenje kao transcendiranje, jer ono mora sebe vidjeti u svojoj 
mogućnosti. Time se može reći da bitak još nije bitak (das 
Sein ist Noch-Nicht-Sein), ali će ljudskim djelovanjem to moći 
biti. Zbog toga nisu neobična pitanja koja Bloch postavlja u 
svome djelu: Das Prinzip Hoffnung (Princip nade): Tko smo 
mi? Odakle dolazimo? Kuda idemo? Što očekujemo? i šta oče- 
kuje nas? Baš tim pitanjima počinje Bloch to svoje opširno 
djelo. U cjelokupnom Blochovom stvaranju vidi se zahtjev da 
se čovjeka afirmira humanom teorijom i takvom praksom. On 
je stalno imao na umu formulaciju iz Komunističkog manifesta 
u kojoj se kaže: »Treba srušiti sve odnose u kojima je čovjek 
poniženo, porobljeno, napušteno, prezreno biće«. A to se može 
postići samo tako, ako se stvore objektivni uvjeti, ako se pro- 
mijeni stanje u kojemu je čovjek degradiran. Taj problem 
Bloch je kao pitanje adekvatno formulirao ovako: »Što je čov- 
jek? to, što on doduše ne zna što jest, no ipak može znati što 
kao sebi otuđen sigurno nije i stoga tako pogrešan neće ostati, 
barem ne bi trebao« (Philosophische Aufsatze — Antwort auf 
cine menschliche Frage). 

To znači da čovjek još ne pozna svoje mogućnosti koje bi u 
svom pozitivitetu mogao realizirati, što nije ni neobično, jer je 
do sada bilo malo tih okolnosti, koje bi mogle biti put u mak- 
simalnu čovjekovu afirmaciju. No čovjek ipak zna da u svojoj 
otuđenosti sigurno nije ono što bi čovjeku kao čovjeku odgo- 
varalo. On je svjestan toga da se tu nalazi u svojoj deformaciji. 
Stoga Blochov termin konkretna utopija znači uvijek vezu, za- 
jednicu (udruživanje) sa svim što se događa ne samo u dru- 
štvu nego i u prirodi; što općenito pokazuje da nešta nikad nije 
to čime se označava ili formalno izraženo: A još nije A; i nikad 
ne smije ostati kod sebe kao gotovost, jer bi time prestalo biti 
u procesu i izgubilo bi svoj smisao. 

Stoga filozofija mora govoriti tako da bude uvijek konkret- 
na u obliku utopije, i utopijska u odnosu na konkretno, jer će 
samo tako sebe stvaralački afirmirati. Svojim mišljenjem Bloch 
je otvorio široke horizonte humanog djelovanja i tako dao zna- 
čajan prilog daljnjem razvoju marksističke misli. 

Na osnovi navedenih marksističkih stavova koje su zastupali 
i dalje zastupaju i filozofi u »Kapetan-Mišinom zdanju« jasno je, 
da postavljeni zahtjev za »vlašću radnika, a ne filozofa«, nema 
nikakve veze sa idejom marksizma, a prema tome ni sa pra- 
vim interesima radničke klase. To ostaje samo prazna fraza koja 
može imati kratkotrajno djelovanje, ali ne i potrebnu životnu 
snagu, koja bi u sebi sadržavala stvaralačke principe. 

No bilo bi interesantno čuti da li su ti filozofi ikada sebe 
izdvajali iz radničke klase i imali neki svoj program koji bi bio 
antihumanistički i antisocijalistički? Da li je uopće moguć stva- 
ralački rad i mišljenje, ako se kritika postojećeg unaprijed oz- 
nači kao neki društveni prestup? Je li moguće lijevu inteligen- 
ciju svesti bez ostaka na Herberta Marcusea, kao što čini pisac 
članka u »Politici«. Ona sve rješava i politički određuje. Vrlo je 
smion u davanju sudova ali bez argumenata. To kao privatno 
mišljenje uopće ne bi moralo biti važno. Ali kad se to objavi u 
visoko tiražnom listu kao što je »Politika«, tada to postaje vrlo 
Još znak za slobodno stvaralaštvo. Pisac članka ponaša se tako, 
kao da posjeduje apsolutnu istinu, on sve zna, pa je stoga po- 
zvan da govori, određuje i zaključuje o svima, koji su kod njega 
pali u nemilost: »Naše društvo, radnička klasa i SKJ ne prihva- 
taju ovaj pokret i ideje, koje su naročito došle do izražaja u 
junu 1968. godine. Ove ideje su, po svojoj suštini, kontradik- 
torne. Izražavale su istovremeno i ultralevičarske i desničarske 
tendencije. Ni u jednoj tački se nisu dodirivale sa samouprav- 
nim društvenim odnosima. One su začetak elitističkog koncepta 
društva i liberalističkih orijentacija. U njima je, sada je to 
sasvim jasno, propagirana budućnost koja je u suštini, etatis- 
tičko-birokratska i kontrarevolucionarna. Ove ideje su u potpu- 
noj suprotnosti sa interesima radničke klase. Zbog toga im se 
radnička klasa tada i neposredno suprotstavila. Radnička klasa 
i SKJ prihvataju onaj društveno-politički program i rešenja koja 
im omogućuju novi položaj u materijalnoj proizvodnji i u dru- 
štvenoj organizaciji. Radnički amandmani (čija suština nije do- 
prla do umnih filozofskih glava) i promene u političkom siste- 
mu zemlje, onaj su revolucionarni čin koji omogućuje da se 
stvore novi odnosi u udruženom radu i samoupravljanju i novi 
socijalno-ekonomski i politički položaj radničke klase. Svima je 
poznato da je radnička klasa plebiscitarno prihvatila ove pro- 
mene kao svoj sopstveni program i zadatak. Izvan tog programa 
se nalaze antisocijalističke i antisamoupravne tendencije i grupe 
čiji je cilj da zadrže društveni razvoj, kako bi zadržale svoje so- 
cijalne privilegije.« 


Dakle, svima je poznato ono bitno u našem društvu, a to ne 
shvaćaju jedino »umne filozofske glave«. Kad je došao do ta- 
kvog uvjerenja kao neoborive premise »logički« zaključak neće 
izostati. A to glasi ovako: »Ovi filozofi iza zatvorenih vrata ima- 
ju ambicije da od naučnih katedri i drugih društvenih tela i 
organizacija koje su forma ostvarivanja širih stručnih i naučnih 
interesa, stvore posebnu političku partiju. Za njih su katedra i 
fakultet politička tribina s koje izlažu svoje programe, trujući 
i zavodeći mlade ljude. U tome je i njihova društvena nepodob- 
nost i amoralnost. Mladi ljudi, studenti, ne zaslužuju takve vas- 
Pitače, jer. je njihovo biće u osnovi progresivno, socijalističko. 
I najširoj javnosti je potpuno jasno da je reč o tome da se teo- 


rijske i dnevno-političke ambicije spajaju s takozvanom filozo- 
fijom i naukom«. 

To pomalo podsjeća na sadržaj optužbe protiv Sokrata. Nje- 
mu se prigovaralo da kvari omladinu, a to što nije vjerovao 
u bogove u koje je vjerovala država ovdje može izostati. Sokrat 
je išao u logičku polemiku i nakon izvoda prihvatio je čak i mo- 
gućnost da je on kvario omladinu, »no time, što je ja kvarim, ne 
slijedi logički da je vi popravljate«. Prema tome obadvije strane 
mogu da rade krivo. No čini se da je Sokratovo »kvarenje« ipak 
bolje no »popravljanje« onih koji su ga osudili na smrt. 

Filozofi o kojima je riječ radili su javno, oni su i obrazlagali 
svoje stavove, objavljivali su svoje tekstove i sve je to javnosti 
pristupačno. Svatko o tome može imati svoj sud i nitko to ne 
treba unaprijed da usvoji. To je potpuno jasno. No po kojoj 
logici je moguće javni rad i javna predavanja označiti kao dje- 
lovanje »iza zatvorenih vrata?« Svakako tu je nešto vrlo neo- 
bično. 

Mi time nužno dolazimo do diferenciranja u kojemu će sva- 
čije mjesto biti jasno određeno. Da li je našem društvu potrebna 
stvaralačka marksistička kritika ili pak samo apologija posto- 
jećeg? Tko se odluči za apologiju mora biti svjestan toga da je 
to zatvoreni krug, koji nigdje nema izlaza, jer će »apologija apo- 
logije« sebe oblikovati kao metodu iz koje će nužno nestati sve 
što je konstruktivno. Nikada naša stvarnost nije trebala niti želi 
takve »zaštitnike«. A što se oni usputno pojavljuju krivica je na 
nama svima. 

Antički doksograf Diogen Laertije pisao je da je na usta 
Sokratova Atena sama popila otrov i time pokazala da je sama 
sebi naškodila. U našem vremenu marksističku stvaralačku kri 
tiku ne može podnijeti samo birokratizirani mentalitet, koji kao 
takav nema nikakve veze niti sa radničkom klasom ni sa socija- 
lizmom. Stoga dilema ne glasi: ili radnici ili filozofi, nego: stva- 
ralački socijalizam ili birokratizam. Dobro je, da je to jasno. 

PISMA 


REDAKCIJI LISTA »KOMUNIST«* 


U vašem listu se već po drugi put ustupa prostor za iznošenje 
neistina o mojim spisima: pre određenog vremena to je bio 
slučaj sa spisom M. Komatine, »Plač nad socijalizmom« (u br. 
840 od 19. IV. 1973.) u kojem se dvostruko dezinformiše jav- 
nost, prvo putem potpuno proizvoljne interpretacije što je čini 
M. Komatina od ideja koje ja zastupam, i drugo, iznoseći kao 
činjenicu da je moja knjiga Čovek i njegov svet zabra- 
njena, dok: se zabrana odnosi samo na 33 strane od 592; a sada 
(u br. 846 od 4. VI. 1973.) u spisu M. Tockića, pod naslovom 
»Šta se nudi u ruhu teorije« u kojem se potpuno neistinito pred- 
stavlja sadržaj mojeg napisu u »Praxisu« 1—2, 1973. »Samorea- 
lizacija, jednakost i sloboda«. Stoga sam prinuđena da ko- 
risteći se pravom koje mi Zakon o štampi pruža, odgovorim na 
ova namerna ili slučajna izvrtanja smisla mojih tekstova. 

Najpre o tome kako je moju knjigu »pročitao« M. Komatina. 
Ne potrudivši se da pročita knjigu u celini (što mu se ne može 
ni zameriti jer je knjiga pozamašna — ali onda nema prava da 
kritikuje) on otvara knjigu s kraja i pročitavši samo manje nego 
njen dvadeseti deo, ipak »kompetentno« zaključuje, da se i u 
ovoj knjizi potvrđuje njegova (»genijalna«) prognoza od pre 
deset godina — da je reč u osnovi o »antimarksističkoj poziciji 
autora«. 

A evo kako M. Komatina čita moje tekstove. Komatina piše: 
»Polazeći od toga da postoji tehnička civilizacija i sve ono 
što iz nje proizlazi... gotovo da nema razlike između sta- 
nja u kapitlizmu i stanja u socijalizmu, kao što su male ili 
nikakve razlike i između socijalističkih zemalja koje se po- 
sebno 'analiziraju'«. 

A u knjizi piše: 

»Stoga je nužno razgraničiti se sa ideologijom o tehničkoj 
civilizaciji kao društvu u kojem su prevaziđene klasne su- 
protnosti i u kojem »tehnološki determinizam« a ne klas- 
na borba) kreće istoriju napred... Ovom ideologijom se 
maskira prava priroda savremenog kapitalizma i potiskuje 
klasna svest o potrebi razrešavanja kontradikcija klasnom 
borbom, jer se klasna vladavina i klasna moć prikriva neu- 
tralnim terminima tehničke moći, a time se sakriva i suš- 


* Ovo pismo objavljujemo budući da to do danas (5. VII 1973) nije 
učinio list kojem je upućeno. (Prim. red.) 

tina savremene civilizacije koja je represivna«. 

Iako se i sa ovog stnovišta pretpostavlja da su izvesne ka- 
rakteristike savremene civilizacije zajedničke svim druš- 
tvima koja se u taj pojam uklapaju, ne prihvata se ideja 
da se time brišu klasne protivrečnosti savremenih društava, 
s jedne strane, a sa druge, sve razlike između kapitalizma i 
socijalizma« (str. 454, 456, 458). 

Ili da bi »poikrepio« svoju tezu o nemarksističkoj poziciji 
autora — koji tobož izbegava analizu društveno-ekonomskog 
sistema i samo »otuđenjem u kulturi objašnjava jugoslovensku 
stvarnost«, Komatina se služi, ovde moram upotrebiti pravu reč 
— falsifikatom — jer je upravo središte analize ne samo savre- 
menih društava, pa i jugoslovenskog, analiza društveno-ekonom- 
skog sistema (u šta se mogu uveriti i članovi redakcije »Komu- 
nista«, pošto je analiza jugoslovenskog društva skoro u potpu- 
nosti već ranije objavljena u »Praxisu« 3—4, 1971., jer se zabra- 
na odnosi samo na taj deo). 

Nadajući se, valjda, da javnost neće imali prilike da čita 
moju knjigu, Komatina se ne ustručava da tvrdi i druge oči- 
gledne neistine, kao na primer, da se u mojoj knjizi gubi 
marksistička terminologija. Međutim, to je više nego lako po- 
biti — samo se treba potruditi da se knjiga pročita — jer ja 
upravo insistiram na vraćanju na izvornu Marxovu terminolo- 
giju, koja se pod uticajem »funkcionalizacije« marksizma u nas 
izgubila, te upotrebljavam u analizi termine: višak vrednosti, 
eksploatacija, klasna borba, otuđeni rad, društvena jednakost 
odnosno nejednakost, i sl. 

Najgrublja povreda istinitosti informisanja sadržana je u 
Komatininoj tezi da ja u knjizi zastupam »elitizam« — iako je 
osnovna ideja kojom je prožeta cela knjiga (kao i svi moji drugi 
radovi) da je društvena jednakost, koja podrazumeva da su 
svima dostupna osnovna materijalna i kulturna dobra, suština 
humanog društva. To doslovno stoji u tekstu: 


»Da bi kultura u svim svojim oblicima postala dostupna 
svakom čoveku... da bi se kulturnim tekovinama mogli 
koristiti svi slojevi naroda i svaki pojedinac u skladu sa 
svojim potrebama i sklonostima, treba stvoriti takve dru- 
štvene uslove u kojima će biti ukinutesvebarijere 
koje su ogradile kulturu u rezervat elite; 
koji će obezbediti da svaki član društva ima priliku da raz- 
vija i zadovoljava svoje kulturne potrebe; treba stvoriti ta. 
kve društvene institucije koje će osposobljavati sve članove 
društva da razumeju stvarnost u kojoj žive i da na nju 
mogu da utiču. ..« (576) 

A u definiciji socijalizma to je takođe eksplicitno sadržano: 
»Socijalizam kao samoupravna zajednica ima mnogo širi 
smisao nego što je značenje određenog oblika političkog si- 
stema društva. Pojam podrazumeva mnogo radikalnije me- 
njanje društvenih uslova i odnosa i to: 1. suštinsko menja- 
nje načina integracije društva — društvo koje je vekovima 

bilo razjedinjeno klasnim interesima i razbijeno u manje 
ili više zatvorene profesionalne, etničke i interesne grupe, 
treba da postane zajednica udruženih indivi- 
dua (ane klasa ili slojeva) u kojoj će. važiti dva osnovna 
principa: pravo svakog člana društvana iste 
uslove za svoj razvitak, i dostupnost svih 
delatnostiisvih rezultata društvenog rada sva- 
kom članu društva ...« (576—7). 

Dakle, nema mesta ni na jednoj stranici u knjizi u kojem se 
zalažem za posebno mesto kulture i kulturnih stvaralaca u so- 
cijalizmu, već, naprotiv, ističem i potrebu ukidanja kulturnih 
delatnosti kao profesionalizovanih delatnosti (577); a kada go- 
vorim o stepenu ostvarene slobode u jugoslovenskom društvu 
eksplicitno kažem da se ona ne može meriti onim stepenom ko- 
ji je realizovan u kulturi, jer te slobode nisu dostupne najvećem 
broju ljudi, a posebno radnicima i seljacima (vid. »Praxis«, 
3—4, 1971. str. 391). 


Još jedan »biser« novinarske etike Komatina ispoljava i ka- 
da tvrdi sasvim suprotno onome što u knjizi piše o ulozi rad- 
ničke klase. Moju analizu uslova koji pokazuju zašto objek- 
tivno radnička klasa još nije postala vladajućom klasom u nas 
(analiza materijalnih uslova, društveno-ekonomskog položaja i 
kulturnih uslova), Komatina pretvara u tvrdnju, pripisujući je 
meni, da radnička klasa »ne treba da postane društvena sila«. 
Moje zalaganje za ostvarenje »slobodne asocijacije proizvođača« 
ili »udružene sile proizvođača« Komatina jednostavno »previđa«, 
a ako on ne zna da su to izvorni Marxovi termini koji su iden- 
tični sa pojmom radnička klasa kada postane »klasa za sebe« — 
to svakako nije krivica pisca knjige nego neobaveštenosti pisca 
kritike. On takođe moju tezu o revolucionarnosti studenata svu- 
gde u svetu preobraća »slobodno« u tezu o zameni revolucionar- 
ne radničke klase studentima. 


A evo šta piše u tekstu o studentima: 


»Međutim, budući da se pre svega stuđenti javljaju kao 
nova društvena snaga, postavlja se pitanje: prvo, da li je 
proletarijat definitivno sišao sa istorijske scene i izgubio 
mogućnost da postane istorijski subjekt socijalističkih re- 
volucija; i drugo, da li studenti kao heterogena društvena 
grupa, različitog društvenog položaja, uslova života i in- 
teresa, mogu bili revolucionarna istorijska snaga»... 
Tu ulogu buđenja društvene svesti radničke klase i ostalih 
društvenih slojeva može sa uspehom da odigra intelektu- 
alna omladina kao deo revolucionarnog cilja, koji, svakako, 
ne može sama ostvariti do ni (588) 
Sama činjenica da se ukazuje na nove revolucionarne snage i 
da se govori o podsticaju koji mladi intelektualci mogu da uči- 
ne prema drugim društvenim slojevima i radničkoj klasi, nije 
nikakva potvrda »elitizma«, jer bi onda i Marx i Lenjin bili »eli- 
tisti«, budući da od njih potiče teza da se klasna svest umosi 

spolja u radničku klasu. A čim se pretpostvlja da je potrebno 
probuditi klasnu svest radničke klase, to svakako ne implicira 
da se negira njena revolucionarna uloga, već obrnuto. Socijali- 
zam je »pokret elita« samo u glavi M. Komatine, ali ne i prema 
shvatanju izloženom u mojoj knjizi, te stoga, nije ni mogao 
nijednim tekstom iz nje da potvrdi tu tezu (pozivam se 
1a sposobnost čitalaca da sami razumeju tekst koji čitaju bez 
pomoći ovakvih »interpretatora«. A da bi moj stav bio jasniji 
— s obzirom na zabranu jednog odeljka u knjizi — skrećem 
pažnju i na moj članak objavljen u »Praxisu« 1—2, 1973, koji 
će biti meta drugog napada na koji želim da reagujem — jer je 
u ovom članku antielitizam krajnje eksplicitno izložen). 

A sada da vidimo kakvim se metodom »čitanja« pomenutog 
teksta u »Praxisu« služi M. Tockić. Odmah pada uoči da su ova 
dva metoda veoma slična u tome što se deo — i to proizvoljno 
interpretiran — prodaje kao celina. Tako i Tockić dezinformiše 
čitaoce »Komunista« iznoseći kao da je u pomenutom članku 
pišem o raspodeli prema radu i da je u njemu moja osnovna 
namera da taj princip negiram. Međutim, lako se može uveriti 
da je M. Tockić istrgao jedan jedini pasus iz teksta od 11 stra- 
na, u kojem se jedino pominje raspodela prema radu, i u ko- 
jem doslovno piše sledeće: 


»Opravdanje društvene nejednakosti na osnovu rezultata 
rada je povezano sa bekstvom od toga da se postavi pita- 
nje kako i zašto dolazi do različitih rezultat rada, na 
čemu se zasnivaju veoma važni vidovi društvene nejedna- 
kosti: nejednaka distribucija materijalnih dobara, nejedna. 
ke mogućnosti učešća u kulturi (pre svega, u procesu op- 
razovanja) i nejednaki uslovi za dostizanje određenih dru- 
štvenih položaja (čak i u građanskom smislu, u vidu dru- 
štvene pokretljivosti). Jedan od uzroka različitih radnih 
doprinosa individua jeste i ono o čemu je napred rasprav- 
ljano, tj. reprodukovanje društvene nejednakosti preko a- 
kumuliranih »prirodnih nejednakosti«, pri čemu individue 
rođene u povoljnijim društvenim prilikama imaju znatno 
više uslova da se bolje pripreme za svoje delatnosti i pro- 
jesije i da postižu bolje radne rezultate. Drugi razlog je, 
međutim, sasvim drugačije prirode i proizlazi iz volunta- 
rističke procene vrednosti rada, ne kao stvarnih rezultata 
rada pojedinaca, već kao vrsta delatnosti, prema kojima 
se ljudske aktivnosti hijerarhijski svrstavaju i vrednuju 
— ne prema njihovoj društvenoj važnosti (jer 
za opstanak svakog društva proizvodni radnici su uvek 
važniji od političara!), već prema društvenoj poziciji 
koju određena delatnost implicira, te, prema tome, princi- 
pu, što je društvena pozicija, povezana sa određenom de- 
latnošću, na višoj lestvici, to je i »radni rezulta« — koji 
se vrednuje apstraktno, nezavisno od realnog i konkretnog 
rezultata koji se stvarno postiže — a priori procenjen kao 
vredniji. 

I najzad, samoreprodukcija društvenih slojeva, što već una- 
pred predodređuje u masi dece seljaka i radnika da će ve- 
ćina ostai u grnicama tih slojeva i da će se moći osposo- 
biti samo za neka zanimanja — obično ona koja su na nižoj 
hijerarhijskoj lestvici — perpetuira društvenu nejednakost, 
a time i ograničeni okvir u kojem će pojedinci iz tih sloje- 
va moći razvijati svoje sposobnosti, proširivati svoje obra- 
zovanje i uspešnije se pripremati za napredovanje na dru- 
štvenoj lestvici zanimanja i društvenih položaja« (str. 23). 

To je jedini tekst gde se spominje raspodela prema radu, ali 
se u njemu, kao što se jasno vidi, govori o tobožnjoj raspodeli 
prema radu, a upravo ova dovodi do zaoštravanja socijalnih 
razlika (koje nužno proizlaze iz raspodele prema radu — ali ito 
nije isto što i društvena nejednakost!) i njihovog pretvaranja u 
društvenu nejednakost. To bi M. Tockić morao znati da razli- 
kuje, kada je već meni tako »poučno« održao lekciju iz marksi- 
zma. Kako je iz ovog teksta Tockić »pročitao« da se negira prin- 
cip raspodele prema radu, kada piše: 

»Zagorka Golubović odbacuje raspodelu prema radu kao 
'neradikalnu', a eksplicitno, u zamenu za nju, ne nudi ni- 
šta. Implicitno, zahtev za odustajanjem od primene načela 
raspodele prema radu može da znači samo jedno od dvo- 
ga: ili primenu buržoaskog načina raspodele ili primenu 
etatističkog principa plate«. 

Doista čudan način »čitanja« i ne bi se mogao razumeti druk- 
čije nego kao insinuacija, jer sadrži sve što M. Tockiću treba 
da dokaže o meni: i da odbacujem jedan usvojeni princip naše 
politike, i da priželjkujem ili vraćanje na kapitalizam ili na eta- 
lizam, itd. itd, sve po spisku epiteta koji mi se u poslednje vre- 
me pripisuju. Ali se M. Tockić očigledno prevario u proceni pis- 
menosti Jugoslovena, a gornji tekst je mislim svakom pisme- 
nom čoveku lako pročitati i razumeli. Stoga smatram da ovome 
nije potreban nikakav dalji komentar. 


Odlučila sam se da reagujem na ova dva napisa u vašem li- 
stu, jer se očigledno ne radi o slučajnim greškama, budući da 
»greške« koje se ponavljaju postaju planski primenjivani me- 
lod. I još jednom pozivajući se na Zakon o štampi, molim da 
objavite ove moje odgovore, koji zauzimaju daleko manje pro- 
slora nego pomenuti napisi, nadajući se da mi ovog pula re- 
dakcija »Komunista« neće uskratiti pravo odgovora, što je uči- 
nila pre deset godina u vezi sa napisom koji i M. Komatina opet 
vaskrsava u nedavnom spisu u »Komunistu«. 


Beograd, 5. VI 1973. 
Zagorka Golubović 

DESETO ZASJEDANJE 


KORČULANSKE LJETNE ŠKOLE 


GRAĐANSKI SVIJET I SOCIJALIZAM 


KORČULA 
OD 19. DO 29. AVGUSTA 1973. 


18,00 h: 


9,00 h: 


11,00 h: 


9,00 h: 
10,30 h: 
12,00 h: 


9,00 h: . 


11,00 h: 


9,00 h: 


11,00 h: 


PROGRAM PLENARNIH PREDAVANJA 


19. VIII 1973. 


Otvaranje Škole i 
Rudi Supek (Zagreb): 10 godina Korčulanske ljetne 
škole 

Ernst Bloch (Tubingen): Uvodna riječ 


20. VIII 1973. 

Predrag Vranicki (Zagreb): Građansko društvo i soci- 
jalizam 

Veljko Korać (Beograd): Aporije građanskog društva i 
postulat općečovječanske emancipacije 


21. VIII 1973. 


Milan Kangrga (Zagreb): Građanski svijet i socijalizam 
Jurgen Habermas (Starnberg): Das Verhaltnis von Phi- 
losophie und Wissenschaft (Odnos filozofije i znanosti) 


Gajo Petrović (Zagreb): Filozofija i socijalizam 


22. VIII 1973. 
Srđan Vrcan (Split): Problemi jednakosti u građanskom 
društvu i socijalizmu 


Karl Heinz Volkmann--Schluck (K6ln): Woher stammt 
der Wille zur Gleichheit der gesellschaftlichen Verhal- 
tnisse (Odakle potječe volja za jednakosti u društvenim 
odnosima) 


23. VIII 1973. 


Stefan Morawski (Princeton): Censorship versus Art: 


Pros & Cons (Cenzura nasuprot umjetnosti: razlozi za 
i protiv) 


Danko Grlić (Zagreb): O »građanskoj« i »socijalistič- 
koj« umjetnosti 

9,00 h: 
10,30 h: 


12,00 h: 


9,00 h: 
10,30 h: 


12,00 h: 


9,00 h: 


11,00 h: 


9,00 h: 


11,00 h: 


9,00 h: 


24. VIII 1973. 


Andrija Krešić (Beograd): Antipolitika u društvenom 
ponašanju 


Eugene Kamenka (Canberra): naslov predavanja bit će 
objavljen naknadno 


Svetozar Stojanović (Beograd): Staljinistička partijnost 
i komunističko dostojanstvo 

25. VIII 1973. 

Rudi Supek (Zagreb): Granice građanskog društva 


Pierre Naville (Pariz): La technique — est elle une va- 
leur universelle? (Da li je tehnika univerzalna vrijed- 
nost?) 


Mihailo Marković (Beograd): Samoupravljanje i efi- 
kasnost 


26. VIII 1973. 
Slobodan dan 


27. VIII 1973. 


Lucio Lobardo-Radice (Rim): Philosophie et politique 
dans la pensće marxiste italienne (Filozofija i politika 
u talijanskoj marksističkoj misli) 


Niculae Bellu (Bucuresti): Le sens du jugement du va- 
leur dans la spiritualitć socialiste (Smisao vrijednos- 
nog suda u socijalističkoj duhovnosti) 


28. VIII 1973. 


Ivan Kuvačić (Zagreb): Marxova analiza građanskog 
društva i teorija konvergencije 


Harold Cruse (Ann Arbor): Problem of the Socialism 
and the Bourgeois World in the USA (Problem socija- 
lizma i građanskog svijeta u SAD) 


29. VIII 1973. 
Generalna debata i završetak zasjedanja 

DISKUSIJE OKO OKRUGLOG STOLA 


I FILOZOFIJA I SOCIJALIZAM 


Predsjedava — Branko Bošnjak (Zagreb) 

Učesnici: Shlomo Avineri (Jerusalem), Octavian Chetan (Bu- 
curesti), K. T. Fann (Toronto), Božidar Gluščević (Ti- 
tograd), Frane Jerman (Ljubljana), Hans Kochler (In- 
ded ruek), Arnold Kiinzli (Basel), Jean Michel Palmier 
(Paris), Zvonko Posavec (Zagreb), Mario Spinella (Mi- 
lano), Dragan Stojanovici (Bucuresti). 


II BIT I GRANICE GRAĐANSKOG SVIJETA 


Predsjedava: Zaga Pešić-Golubović (Beograd) 


Učesnici: V. L. Allen (Leeds), Lelio Basso (Roma), Aleksa 
Buha (Sarajevo), Milan Damnjanović (Beograd), Boži- 
dar Debenjak (Ljubljana), Branko Horvat (Beograd), 
Trivo Inđić (Beograd), Joachim Israel (Lund), Drago- 
ljub Mićunović (Beograd), William L. McBride (Lon- 
don), Vjekoslav Mikecin (Zagreb), Nebojša Popov (Beo- 
grad), Ivan Prpić (Zagreb), Žarko Puhovski (Zagreb), 
Robert Tucker (Princeton). 


III SUVREMENA TEHNIKA I SUDBINA SVIJETA 


Predsjedava: Dušan Pirjevec (Ljubljana) 

Učesnici: Hans-Dieter Bahr (Bremen), Yvon Bourdet (Pa- 
ris), Heinz Brandt (Frankfurt), Paul Brockelmann (Dur- 
ham), Hotimir Burger (Zagreb), Dimitar Dimitrov (Sko- 
pje), Abraham Edel (New York), Michael Maccoby 
(Washington), Serge Mallet (Paris), Ernest Mandel 
(Bruxelles), Paul Piccone (St Louis), Veljko Rus (Ljub- 
ljana), Gunnar Skirbekk (Bergen), Vanja Sutlić (Za- 
greb), Frances Svensson (Ann Arbor), Nunez Tenorio 
(Caracas), Miladin Životić (Beograd). 


IV SLOBODNO VRIJEME I SLOBODAN ČOVJEK 


Predsjedava: Besim Ibrahimpašić (Sarajevo) 


Učesnici: Jovan Aranđelović (Beograd), Robert S. Cohen 
(Boston), Serge Jonas (Paris), Zdravko Kučinar (Beo- 
grad), Wolfgang Leonhard (Yale), Franz Marek (Wien), 

Predrag Matvejević (Zagreb), Rasim Muminović (Sa- 
rajevo), Giinther Nenning (Wien), Ljubo Tadić (Beo. 
grad), Ivan Urbančić (Ljubljana), Franz Vonessen (O- 
berried), Marija Kaljević (Beograd). 


Spisak učesnika još nije definitivan, te su moguće stanovite 
modifikacije programa. 


Rezervaciju hotelskih soba vrše izravno hoteli u Korčuli, a 
rezervaciju soba u privatnom smještaju obavlja »Turističko dru- 
E KORČULA« kao i »Turistbiro MARKO POLO«, 50260, Kor- 
čula. 


KORČULANSKA LJETNA ŠKOLA 
FILOZOFSKI FAKULTET 

41000 ZAGREB 

ULICA ĐURE SALAJA 3 
YOUGOSLAVIE 


SIMPOZIJ I SKUPŠTINA 
SAVEZA FILOZOFSKIH DRUŠTAVA JUGOSLAVIJE 


Dok se završavalo štampanje ovog broja, 28. i 29. VI. 1973. u Ljubljani 
su održani simpozij na temu »Marksizam i dijalektika« i godišnja skupština 
Saveza filozofskih društava Jugoslavije. Na skupštini je, među ostalim, jed- 
noglasno prihvaćen izvještaj redakcije »Praxis« o djelatnosti međunarod- 
nog izdanja »Praxis« kao i prijedlog da Savez ostane i dalje suizdavač tog 
izdanja. Za novog predsjednika Saveza izabran je profesor Veljko Korać 
(Beograd), a za potpredsjednike Jonče Josifovski (Skopje) i Božidar 
Debenjak (Ljubljana). Sjedište Saveza bit će u iduće dvije godine u Beo- 
gradu. O ovom simpoziju i skupštini (koji su u štampi gotovo potpuno 
prešućeni) pisat ćemo opširnije u idućem broju. 

FILOZOFSKI ŽIVOT 


SIMPOZIJ I SKUPŠTINA 
HRVATSKOG FILOZOFSKOG DRUŠTVA 


16. IV 1973. u Zagrebu je održan simpozij i godišnja skup- 
ština Hrvatskog filozofskog društva. 


Na simpoziju posvećenom temi »Smisao i vrijeme« jedini 
referent bila je dr Heda Festini. Nakon njenog referata razvila se 
diskusija u kojoj je sudjelovalo više članova Društva i stude- 
nata. 


Na skupštini Hrvatskog filozofskog društva izvještaje su pod- 
nijeli tajnik i nadzorni odbor o radu u 1972, te redakcija »Pra- 
xis« o radu u 1971. i 1972. godini.“ Nakon kraće diskusije pod- 
neseni izvještaji primljeni su jednoglasno. Napose je prihvaćen 
i prijedlog redakcije »Praxis« da časopis i dalje izlazi po dosa- 
dašnjim modalitetima kao izdanje Hrvatskog filozofskog društva 
(pri čemu je Savez filozofskih društava SFRJ suizdavač među. 
narodnog izdanja). Nakon davanja razrješnice dosadašnjem 
Upravnom odboru na čelu s prof. Marijom Bridom, izabran je 
novi upravni odbor u slijedećem sastavu: Predsjednik — Milan 
Kangrga, tajnik — Goran Švob, članovi odbora — I. Bilankov, 
B. Brujić, H. Burger, M. Marić, E. Pajnić, G. Petrović, I. Prpić, 
G. Slade, F. Zenko. U nadzorni odbor izabrani su R. Bernardić, 
B. Kalin i M. Uzelac. Za predstavnike HFD u Koordinacionom 
odboru Saveza (filozofskih društava SFRJ izabrani su novi pred- 
sjednik i tajnik, a za delegate na skupštini Saveza svi članovi 
novog upravnog odbora kao i M. Brida, BI. Despot, H. Festini 
i Ž. Puhovski (s tim da u slučaju spriječenosti pojedinaca Up- 
ravni odbor odredi zamjenike). 


.. Uz simpozij i skupštinu održano je i savjetovanje o nastavi 
filozofije u srednjoj školi. Na savjetovanju su napose zapažena 
izlaganja R. Bernardića i B. Kalina. 


rama »Praxis« razmatra nakon svih ostalih točaka, a ne kao četvrta od sedam točaka, 
“ Cc Je predložilo predsjedništvo skupštine. Prijedlog je stavljen na glasanje, ali nije pri- 
ivaćen. Prije prelaska na četvrtu točku dnevnog reda prof. Pažanin je trčećim korakom 
napustio skupštinu. 


.;. Pri predlaganju dnevnog reda prof. dr Ante Pažanin predložio je da se izvještaj re- 

